
Nyomatott  Buzárovits  Gusztáv  könyvnyomdájában. 


A  keresztény  világnézetet  egyetlen  egy  tudomány 
sem  tette  ki  oly  nagy  megrendüléseknek,  mint  a  modern 
geológia.  Rétegeiből  keltek  s  támadtak  föl  az  elpusztult 
növények  s  állatok  típusai  s  beleálltak  az  élet  alakjai- 
nak bámulatos  sorába,  mely  egyre  tömöttebb  s  hézag- 
talanabb  lett  s  csodálatos  folytonosságával  elkápráztatta 
szemeinket  s  gyó'zelmesen  rámutatott  a  leszármazásnak 
gondolatára. 

Világ-  és  élet-fejlődés,  ez  lett  jelszavunk,  ez  lett 
programmunk,  melynek  kimutatásán  gőzerővel  dolgozik 
a  tudomány.  Mily  kicsiny  lett  e  nagy  gondolat  világos- 
ságában a  föld,  ...  az  embernek  világa;  mily  rövid 
lett  a  történeti  időknek  fonala;  mily  emberízű  mindaz, 
amit  a  földről  s  életéről  eddig  tudtunk.  Ezt  az  emberi 
fölfogást,  e  földi  gondolatokat  ki  kellett  tágítanunk;  a 
szűken  mért  s  gyöngén  épített  alapokat  szét  kellett 
vetnünk  s  újra  építenünk  egy  nagy  világot;  „den  Blick 
von  Unendlichkeit  erweitert." 

S  ugyan  mi  lesz  e  tágult,  e  nagy,  szinte  nem  emberi, 
hanem  igazán  isteni  világban  a  mi  theologiánkkal?  Mi 
lesz  a  fejlődő  világok  egymásutánjában,  a  fejlődés  és 
leszármazás  kápráztató  theoriáiban  a  keresztény  világ- 
nézettel ? 

Mi  legyen  vele?  Furcsa  kérdés;  hiszen  az  isteni 
világban  van  otthon  az  igazi  theologia  s  nem  a  képzelt, 
valótlan  világban !  Ha  az  elfogultság  s  a  tévely  vasrácsai 
szétesnek,  akkor  feszíti  majd  ki  szárnyait  az  a  sas, 
mely  a  napba  néz  s  erejének  érzetében  az  isteninek  hon- 
vágyával szivében  emelkedik  a   homálytalan   magasba. 

Ezt  akarja  e  mű  kimutatni,  mely  se  nem  theologia, 
se  nem  geológia,  hanem  megvilágítása  a  keresztény 
világnézetnek  geológiai  s  palaeontologiai  szempontokból. 
Eló'bb  ez  a  keresztény  világnézet  egy  meg  nem  értett 
földön  állt;  most  a  csodálatosan  föltárt  földró'l  néz  az 
égbe.  Vájjon  megáll-e  majd  rajta?  Vájjon  nem  dó'I-e 
romba  piedestalja,  mikor  megnyílt  a  föld  s  kitárultak 
titkai  ? 

Nem,  nem;  a  piedestal  áll  s  róla  a  keresztény 
világnézet  eszményi  alakja  néz  az  égbe!  Arca  nem 
komor,  nem  ül  rajta  bánat  és  árny,  só't  inkább  tisztább 
s  átszellemültebb  minden  vonása;  hiszen  az  ég  nem 
lett  szegényebb  a  föld  titkainak  föltárása  által,  hanem 
ellenkezőleg  több  csillag  gyúlt  ki  rajta. 

Midó'n  az  égró'l  szólok,  az  ég  nekem  nem  a  csilla- 
gok, hanem  elsó'  sorban  a  metafizikai  világ,  melyet  a 
földi  lét  párkányáról  nézek,  mint  egy  más  médiumban 
úszó  valóságot,  mint  a  hogy  a  kék  ég  mélyében  úszó 
felhőket  nézem;  azután  ég  alatt  azt  a  létet  értem,  mely 
a  földi  életen  túl  is  folytatást  sürget.  Erről  az  égről 
mondom,  hogy  derültebb  lett  s  meg  vagyok  győződve, 
hogy  egyre  derültebb  lesz,  mert  szemünk  jobban  és  töb- 
bet lát.  Lépten-nyomon  uj  szellemi  vonatkozásokra  aka- 


dunk;  aranyos  szálak  rezdülnek  meg  a  gondolkodó 
lélekben,  mint  az  őszi  napsugárban  szoktak  kifényesedni 
a  pókhálószálak  s  valamint  ezeket  kinyújtja  az  ó'szi 
fuvalom,  ugy  húzódnak  azok  is  túlvilági  magasságokba. 
Az  emberi  szellem  maga  azaz  aranyos  szálú  pók,  mely 
a  merre  jár,  mindenütt  beleköt  a  földbe,  hogy  áthúzza 
fonalát  az  égbe ;  beleköt  virágba,  faágba,  bogárba,  bele- 
köt sziklába,  csontba,  kövületbe  s  mialatt  húzza  a  szálat, 
fölér  vele  a  metafizikai  gondolatok  magaslataira  s  a 
szálnak  másik  végét  azokba  akasztja  bele. 

Én  a  keresztény  világnézetnek  aranyos  szálát  ipar- 
kodtam a  geológiának,  palaeontologiának  s  evolúciónak 
tudományos  adatain  keresztül  húzni  s  a  töméntelen  sok 
részt  egy  fensó'bb  egységbe  összekötni,  a  mire  nagy 
szükségünk  van.  Mert  valamint  a  cyzikusi  templom  kövei 
nem  voltak  leragasztva,  hanem  aranyfonál  húzódott  raj- 
tuk keresztül,  mely  valamennyinek  egyensúlyát  biztosí- 
totta :  úgy  kell  a  legmagasabb  gondolatoknak,  a  keresz- 
tény világnézetnek  aranyos  szálával  átfűznünk  a  részletes 
kutatásoknak  adatait  s  ugyancsak  föl  kell  találnunk  a 
divatos  eszméknek  káprázatos  veró'fényében  s  a  gyakor- 
lati sikereknek  utcai  zsivajában  az  egésznek  aranyos 
gondolatát,  mely  a  létnek  s  a  léleknek  egyensúlyát  biz- 
tosítsa. 

Kétféleképen  járhattam  volna  el  e  föladatomnak 
megoldásában. 

Vagy  úgy,  hogy  a  keresztény  gondolatot  veszem 
kézbe,  amint  azt  a  szentírás  s  a  hagyomány  megó'rizte 
s  ahhoz  alkalmazgatom  a  modern  tudományt;  vagy  úgy. 

hogy  a  modern  tudást  fogadom  el  alapul  s  ismertetvén 
fölfogását  a  világ  kialakulásáról  s  a  leszármazásról,  a 
már  kialakított  modern  nézetek  keretébe  állítom  bele  a 
keresztény  gondolatot.  Ez  utóbbit  tettem.  Ugy  jártam 
el,  mintha  geológiát  írnék,  —  pedig  azt  magamnak  soha- 
sem arrogáltam,  —  és  sorba  vettem  a  víz  s  a  tűz  műveit, 
a  formációk  s  a  világok  váltakozásait,  —  eló'adtam  a 
Kant-Laplace-teoriáts  hajlottam  a  neptunizmushoz,  ismer- 
tettem a  mi  bolygó-rendszerünknek  divatos  magyarázatát, 
s  jeleztem  nagymérvű  kételyeimet  a  fényes  bolygók  ily 
mechanikai  szegénységből  való  eredése  fölött,  ismertet- 
tem az  életet  s  annak  szükségességét  a  világ  célszerű- 
ségében s  rámutattam,  hogy  mily  szuverén,  mondjuk, 
önkényes  ez  életszikráknak  térfoglalása  a  mérhetlen  űrben, 
mily  kevés  az  élet!  Rátértem  a  föld  rétegeire,  melyeknek 
tenger  a  bölcsó'je,  de  lehet,  hogy  agglomeráció  által  is, 
a  földre  ereszkedő,  szétfolyó  holdakból  kerültek  elő 
némely  óriási  rétegei.  Kifejtettem  a  formációk  tanát; 
lapozgattam  az  egymást  váltó  világoknak  képes-könyvé- 
ben, megmondtam,  hogy  ezt  kőszén-korszaki,  azt  júrai 
világnak  hívják ;  de  jeleztem  azt  is,  hogy  a  kritika  erősen 
rázza  a  csinált  rendszernek  vas-eresztékeit  s  hogy  a 
fejlődő  tudomány  sok  lapot  szakít  majd  ki  ebből  a  képes 
könyvből  s  az  életet  s  a  világokat  egymásba  folyóan, 
folytatólagosan  fogja  majd  föl.  Igazságot,  valóságot 
kerestem,  de  egyszersmind  éreztettem,  hogy  sok  prob- 
lematikus föltevés  s  kétséges  magyarázat  közt  halad  el 
utunk,  amit  ez  idő  szerint  még  el  nem  kerülhetünk. 
Ebbe  a  többé-kevésbé  pitymalló  világba  állítottam 

bele  a  keresztény  világne'zetet  s  nem  erőszakoltam  sem 
tudományt  sem  hitet,  s  midőn  mély  megnyugvással 
szemlélem  a  részleges  munkát,  az  ezer  meg  ezer  mun- 
kásnak hangya-szorgalmát,  őszinte  sajnálattal  tekintek 
végig  a  harcokon  is,  melyeket  elfogultság  s  rossz,  hiányos 
értesültség  vívnak,  hogy  szenvedélyességüknek  a  hit  is, 
a  tudomány  is,  mondjuk  az  ismeret  is  s  az  élet  is,  meg- 
adják az  árát. 

Ez  úton  nyerjük  meg  a  világ  kialakulásának  s  az 
élet  fejlődésének  azt  a  képét,  melyet  a  modern  tudomány 
ez  idő  szerint  nyújt;  ez  utón  jutunk  el  a  természettudo- 
mányos értéshez,  mert  aki  a  kialakulásnak  történését 
megértette,  az  egyelőre  ki  is  merítette  a  kérdést.  Ugyan- 
csak ez  utón  ismerjük  meg  a  keresztény  világnézetnek 
az  új  problémákkal  szemben  elfoglalt  állását  s  ölünkbe 
hull  mint  érett  gyümölcs  a  szentírásnak  alapos  magya- 
rázata is. 

S  méltán,  mert  a  szentírás  nem  a  tudománynak, 
hanem  a  közfölfogásnak  s  a  közvetlen  benyomásoknak 
nyelvén  szól  s  nem  természettudományos  felvilágosítást 
akar  adni,  hanem  az  emberek  fölfogásához  mért  elő- 
adással akarja  megismertetni  a  világnak  Istenhez  való 
viszonyát.  Arra  a  kérdésre,  hogy  a  föld  tényleg  hogyan 
keletkezett,  vájjon  ősködből  vagy  agglomeráció  által 
lett-e,  vájjon  a  fajokat  Isten  közvetlenül  teremtette-e 
vagy  csak  az  organizmusok  plasztikus  erőit  fektette  be 
a  természetbe,  a  szentírásban  nincs  felelet;  ezt  a  termé- 
szettudománynak kell  kiderítenie;  nincs  is  az  iránt  semmi- 
féle összhangzó  írásmagyarázat    s    ha    volna    is,  ez  az 

összhang  a  kutatót  nem  feszélyezheti,  hiszen  nem  vonat- 
kozik egye'bre,  mint  egy  tudományos  ke'rdésre.  Meg 
lehetünk  róla  gyó'zó'dve,  hogy  a  pátriárkák  és  Mózes 
és  Józsue,  és  a  próféták  mind  azt  hitték,  hogy  a  nap 
forog  s  a  föld  áll  s  a  szentatyák  is  mind  a  ptolomaeusi 
csillagászati  rendszernek  gondolataiból  éltek,  s  ez  az 
összhangzó  írásmagyarázat  még  sem  feszélyezi  az  írásba 
vetett  hitünket,  amint  nem  feszélyezte  Copernicust,  a 
frauenburgi  kanonokot,  ki  müvét  előszavában  a  pápának 
ajánlja.  Mi  kikorrigáljuk  az  írásnak  ez  összhangzó  magya- 
rázatát, mert  természettudományos  kérdésekben  rájövünk 
a  tudomány  révén  az  írásnak  igaz  értelmére  s  tesszük  ezt 
ugyancsak  a  szentatyáknak  írásmagyarázó  elvei  szerint. 
Remek  e  részben  sz.  Ágoston  nyilatkozata:  „Gyak- 
ran megtörténik,  hogy  a  nem-keresztény  ember  az  égről, 
a  földről  s  az  elemekről  helyes  nézetekre  tett  szert;  ily 
körülmények  közt  szégyen  volna  s  veszedelemmel  járna, 
ha  valaki  a  szentírásra  támaszkodva  oly  hóbortokat 
állítana,  hogy  a  hitetlen  a  hívőnek  badarságain  nevetni 
kényszerülne.  Az  utóvégre  nem  baj,  hogy  nevetségessé 
váljék,  a  ki  hadárakat  beszél,  de  az  már  baj,  ha  az 
éretlen  és  oktalan  nézeteket  a  szentírásnak  tulajdonítják 
a  kívülállók. "1 


^  „Plerumque  accidit,  ut  aliquid  de  terra,  de  coelo,  de  ceteris  hujus 
mundi  elementis . . .  etiam  non-christianus  ita  noverit,  ut  certissima  ratione 
vei  experientia  teneat.  Turpe  est  autem  nimis  et  perniciosum  ac  maximé 
cavendum,  ut  christianum,  de  his  rebus  quasi  secundum  christianas  literas 
loquentem,  ita  delirare  quilibet  infidelis  audiat,  ut,  quemadmodum  dicitur, 
totó  coelo  errare  conspiciens  risum  tenere  vix  possit.  Et  non  tam  molestum 
est,  quod  errans  homo  deridetur,  sed  quod  auctores  nostri  ab  eis,  qui 
foris  sünt,  talia   sensísse   creduntur."    (De  Genesi  ad  lit.  1.  I.  c.  19.  n.  39.) 

Ez  azokkal  szokott  megtörténni,  kik  részint  uj  szer- 
zőket nem  olvasnak  s  azért  a  haladó  tudományról 
tudomást  nem  vesznek ;  részint  a  megszokott,  kényelmes 
nézetektől  megválni  nem  tudnak.  E  jó  embereket  tisz- 
teljük meggyó'zó'désükért,  de  meg  is  sajnáljuk  elmara- 
dottságukért. Ök  haragudni  szoktak  a  „szabados"  tudo- 
mányra s  a  kitartásnak  és  hagyományos  hűségnek 
öntudatával  pótolhatják  buzgóságuknak  meddó'ségét;  de 
a  keresztény  világnézetet  maguk  számára  nem  foglal- 
hatják le  úgy,  hogy  minket  abból  kizárjanak. 

Finom  érzék,  nagy  érdeklődés  s  igaz  lelkesülés  a 
tudomány  iránt,  ezek  fogják  előbbre  vinni  a  nézettisz- 
tulásnak fontos  ügyét;  ezek  fogják  lefegyverezni  az  ellen- 
szenvet, mely  a  hivek  részéről  kifejtett,  fölösleges  ellen- 
kezésnek nyomaiban  nő  nagygyá.  A  haladás  mindig 
törésföldön  jár  s  a  túlzások  cik-cakos  vonalával  írja 
le  útját;  de  ha  valami  képes  az  igazság  szomorú  esélyeit 
kevésbiteni  s  kihatásukat  csökkenteni,  bizonyára  a  nagy 
szív  lesz  az,  mely  elfogultságtól  s  féltékenységtől  menten 
az  igazságot  keresi  s  a  tudomány  haladásától  a  már 
birtokolt  igazságot  nem  félti. 

Esztergom,  1901.  Szent  Katalin  napján. 

A  szerző. 

I. 

Az  Isten  nyomain. 

A  természet  az  Istennek  remekműve,  melyben  szeretetét,  teremtő 
erejét,  poezisét,  művészetét  kifejezte.  Első  kinyilatkoztatása  a  lel- 
kesülő, alkotó  végtelennek. 

A  természet  az  Isten  gondolatainak  hű  és  kedves  kifejezése. 
Kifejezte  azt,  amit  akart;  teremtett  világot,  az  az  jobban  mondva, 
nem  teremtett  csak,  de  teremt  egyre ;  kifejti  az  időknek  beláthatlan 
geológiai  korszakain  át  gondolatait  és  kedvteléseit;  az  egymást 
követő  világok,  a  faunák  és  flórák  beláthatlan  perspektíváit  meg- 
nyitja s  végtelenségének,  örökkévalóságának,  hatalmának  játszi 
analógiáit  állitja  a  létbe.  Vele  szemben  minden  végtelen  kicsiny ; 
a  naprendszer,  a  kettős  napok,  az  álló  csillagok  szisztémái,  a  tejút 
titokzatos  derűje  végtelen  kicsinységek;  művei  végtelenül  messze 
állanak  tőle  a  valóság,  a  lét-teljesség  vonalában,  de  mégis  az  ő 
alkotásai,  az  ő  művei,  gondolatai  és  képei.  Olyan  az  Isten,  mint  a 
művész,  ki  egy  filigrán  zománccal,  annak  apró  méreteivel,  a  voná- 
sok s  a  színek  harmóniájával  el  tudja  ragadni  a  világot.  A  műalkotás 
minden  ízében  fönséges;  végtelen  eszmék,  ihletett  szeretet  s  szerető 
ihlet,  szerencsés  kéz,  plasztikus  anyag,  árnyalatos  színek,  kifogy- 
hatlan  alakítás  álltak  rendelkezésére.  Nincs  az  a  festmény,  melynek 
színeiben  és  árnyaiban  úgy  lehetne  fölismerni  a  művész  hangulatait 
s  tanulmányozni  gondolatait,  mint  ahogy  a  természetben  lehet 
fölismerni  az  isteni  gondolat  gazdagságát.  S  méltán  ;  hiszen  minden 
művészetünk  e  legszerencsésebb,  legelső  műalkotásnak,  a  teremtett, 
a  kigondolt  s  kialakított  természetnek  nyomain  jár  s  alkotóját 
utánozza  s  időnkint  fölhangzik  irodalomban  s  művészetben  a  jel- 
szó :  vissza  a  természethez.  Valahányszor  mélyebb  bepillantást  nyert 
a  filozófia  a  természetbe,  termékenyebb  gondolatirányoknak  nyitott 
utat  s  valahányszor  a  művészet  géniusza  s  a  nyomain  járó  eszté- 
tikai érzék  igazabb  s  nemesebb  természetességre  tett  szert,   mind- 

annyiszor  tisztább  élvezettel,  nemesebb  örömökkel  szolgált  az  élvezet- 
sóvár  világnak. 

Az  emberi  ész  a  természettudományokban  közvetlenül  e  mű- 
alkotás egyes  darabjait  tanulmányozza,  hogy  azután  az  alkotónak 
gondolataihoz  emelkedjék  s  azokat  szisztémájukban  átlátni  s  bennük 
a  végtelennek  tükrözését  szemlélni  képes  legyen.  Jaj,  be  kevésnek 
sikerült  a  természetben  az  Isten  lélekzését  észrevenni  s  a  létet  a 
végtelen  kifejezésének,  melynek  csak  úgy  van  nyelve,  betűi,  szavai, 
mint  az  ódának,  úgy  vannak  méretei,  színei,  árnyai,  mint  a  művé- 
szetnek, a  végtelen  ékesszóló  kifejezésének  fölismerni. 

Az  emberi  ész  nem  volt  nagyon  szerencsés  az  Isten  első 
kinyilatkoztatásának,  a  természetnek  fölismerésében  ;  helylyel-közzel 
a  legnagyobb  lendületet  nyerte  művészete  s  mélységet  s  teljességet 
világnézete  a  természet  fölismeréséből,  de  ugyanott  találkozunk 
legnagyobb  hibáival  s  tévelyeivel  is,  midőn  nem  ismeri  föl  a  helyes 
viszonyt  a  véges  és  végtelen,  az  idő  s  az  örökkévalóság,  a  ter- 
mészet s  az  Isten  közt.  Nem  érti  a  költő  nyelvét,  nem  érti  szavát ; 
viasz-figurának  nézi  a  műremeket ;  az  alakot  látja,  de  a  gondolatot 
föl  nem  érti ;  reá  nézve  a  természet  érthetetlen  nyelven  szól,  alakjai 
fantasztikus,  bizarr  arabeszkek,  melyek  egymásba  fonódnak,  mint 
a  lázas  betegnek  álmai.  Némely  filozófok  a  művet  az  alkotótól 
elszakítják  s  ezáltal  a  természetet  a  végtelen  űrben  libegő,  érthe- 
tetlen szemfedővé  változtatják.  A  természet  olyan  nekik,  mint  egy 
elfátyolozott  arcz,  simán  lefolyó  s  tapadóan  omló  ruhába  öltözött 
gyönyörű  alak,  de  a  fátyolt  ellebbenteni  s  mögötte  a  gondolat 
ragyogását  s  az  élet  kifejezését  szemlélni  nem  tudják.  Az  anyag- 
elvi tudomány  kezeiben  a  természet  remek  szövésű  fátyola  szürke 
lepellé  s  szomorú  szemfedővé  válik,  mely  mögött  gondolat,  indulat, 
élet  nincs,  vagy  legalább  érthetetlen  s  üres  reánk  nézve.  No,  ezek- 
nek nincs  igazuk :  ha  a  természet  életet  hordoz  s  gondolatba,  ön- 
tudatba fesleni  kívánkozik ;  ha  szemeinkben  a  fény  bűbájos  poezisét, 
füleinkben  a  harmóniák  olvadó  édességét  eszközli  s  lépten-nyomon 
életben,  a  fauna  és  flóra  s  az  emberi  lét  gazdag  életében  meg- 
nyilatkozik: akkor  benne  gondolatot,  eszmét,  indulatot,  meleget 
nem  keresni,  azt  az  élet  kifejezésének  nem  nézni,  képtelenség. 

Mások  a  művet  a  művészszel,  az  anyagot  a  szellemmel  azono- 
sítják, a  végtelen  kicsinyt  a  végtelennel  összezavarják.  Ezek  pantheis- 
ták;  lelkes,  de  zűrzavaros  poéták,  kik  midőn  a  természetet  annyira 
fölemelik,  hogy  az  Istenség  életét  lüktettetik  ereiben  s  az  Istent  oly 


közel  hozzák,  hogy  az  anyag  mozgásában  a  végtelennek  szívdob- 
banásait hallják,  tulajdonkép  kioltják  nagy  és  meleg  gondolatainkat. 
A  természet  megszűnik  az  Isten  gondolatainak  műalkotása  lenni  s 
ahelyett  az  isteni  élet  érthetetlen  vajúdásává  s  mámoros  öntudatra 
való  ébredésévé  válik.  Nem  ragyogó  gondolatok,  nem  meleg,  ihletett 
alkotás  már  a  világ,  hanem  a  végtelennek  mámoros  föltápász- 
kodása,  a  végtelen  alkotó  erőnek  tehetetlenkedése,  bocsánat  a 
kifejezésért :  végtelen  Katzenjammer.  A  világ  a  pantheista  és  pesszi- 
mista filozófok  szerint  hasonlít  az  állatkertek  vízi-lovához,  mely 
zavaros  vizében  napszámba  unatkozik,  fölbukik,  lebukik,  nagyokat 
fúj,  a  víz  felületére  tolja  ormányát  s  álmos,  apró  szemét;  de  a 
lét  öntudata  unalmas  és  ízetlen  neki. 

De  még  a  keresztény  filozófia  sem  ereszkedett  bele  mindig 
kellőleg  e  gondolat  mélyébe,  hogy  a  világ  az  Isten  színpompás, 
meleg  képe  s  nem  méltányolta  azt  eléggé.  Elfogadta  ugyan  mindig, 
hogy  Isten  a  teremtő,  de  nem  gyönyörködött  eléggé  a  természet- 
ben. Nem  tanított  meg  gyönyörködni  benne  és  szeretni  azt;  nem 
vonta  le  konzekvencziáit,  azokat  a  konzekvencziákat,  hogy  tehát 
minden  virág,  minden  bokor  és  fa  az  Isten  önálló  gondolata,  minden 
csigabiga,  minden  ökörszem  és  futoncz  az  Isten  játszi  alkotása; 
nem  járt  az  erdőkben  úgy,  mint  Assisi  szent  Ferencz,  ki  a  napra 
ódát  énekelt  s  ha  már  a  perugiai  olajfakertek  ezüstös  derűje  s  a 
gesztenyések  árnya  lelkét  az  Isten  nyomainak  fölismerésére  han- 
golta, mennyivel  mélyebbre  vájódott  volna  szivében  ez  a  gondolat, 
ha  az  oczeánok  sárga,  lila,  karmin,  bíborvörös  színekbe  merült 
csendes  erdőit  s  azok  gazdag  életét  ismeri  s  a  nagy  világ  harmóniá- 
ját a  mai  természettudomány  magaslatáról  hallgatja.  Igen,  ez  az 
éneklő  filozóf  ragadja  el  a  pálmát  a  csak  „sétáló",  száraz  bölcsek- 
től ;  a  szent  szegénység  trubadúrja  énekelve  járt  hegyen-völgyön, 
állatot,  virágot  Isten  kedvenczeinek  nézett  s  nem  félt  attól,  hogy 
Istent  szeretni  megszűnik,  ha  a  természettől  nem  idegenkedik. 
Sötét  manichaeusok  tartották  a  természetet  rossznak ;  fantasztikus, 
rajongó  gnosztikusok  tartották  a  világot  az  Istentől  elszakadt 
bolygónak;  mi  nem  igy  gondolkozunk;  nekünk  a  természet 
gazdag,  ihletett,  forma  és  anyag  szerint  hatalmas  isteni  kinyilat- 
koztatás; tökéletlenségei  vannak,  vajúdásai  nem  hiányoznak;  de 
a  tökéletlent  tökéletesíteni,  a  nemtelent  megnemesíteni,  a  féktelent 
fékezni,  az  érzékit  szellemesíteni  az  emberi  törekvések  föladata 
és   érdeme.    A   természetben    az    istenit   föl    kell    ismernünk   s   a 


lefátyolozott   képet  erény  és  műveltség   által   boldogító   öntudattá 
emelnünk. 

Mennyi  homályt  és  árnyat  szőtt  a  természetből  sugárzó  fény- 
özönbe  a  tévely,  mennyi  jéghegyet  csúsztatott  a  természetben  meg- 
nyilatkozó örök  szeretetnek  meleg  golf-áramába  a  modern  tudomány! 
Kikerüljük-e  majd  legalább  ezentúl  az  emberi  szellem  tévedéseinek 
víg-  és  szomorú-játékait?  Gondolom,  hogy  tanultunk  már  eleget 
saját  kárunkon ! 

Úgy  látszik  ugyanis  nekem,  hogy  e  százados  vajúdások  által 
ez  idő  szerint  érettebbek  lettünk  a  természet  nagy  művének  élve- 
zésére. A  modern  természettudomány,  mint  a  lelki  világ  jégkorszaka 
ment  el  fölöttünk;  ahol  azelőtt  az  együgyű  világnézetben  pálma- 
ligetek s  borostyánerdők  díszlettek,  oda  a  mechanikus  világmagya- 
rázat a  maga  száraz  malmait  állította;  a  természet  bensősége, 
mélysége  és  poézise  megfagyott  hideg  leheletétől;  tekintélye  mint 
vaskos  jég-eke  vonult  végig  az  európai  életen ;  hideget,  hitetlen- 
séget, kételyt  s  elégedetlenséget  vont  maga  után. 

De  ime  a  fagyasztó  egyoldalúság  ideje  már  lejár;  belátjuk, 
hogy  a  gondolat  szegénysége  nem  igazság  s  hogy  a  természet  nem- 
csak anyag,  hanem  csupa  forma,  tehát  csupa  gondolat;  metafizikával 
van  átjárva  az  egész  fizika,  gondolattal  és  alakkal  az  anyag.  A 
materializmus  jégárja  tehát  olvadó-félben  van  s  rideg  magaslatokra 
s  hegyszakadékokba  vonul  vissza;  az  enczián  ég-kék  kelyhe  ismét 
megnyílik  a  régi  glecserek  helyén  s  bizalommal  néz  föl  a  ragyogó, 
magas  égre.  A  föltorlaszolt  moránákon  kertek  díszlenek ;  selymes, 
pázsitos,  illatos  tavasz  vonul  föl  a  szellemi  életben.  Az  igaz  ter- 
mészet-szemlélés tért  foglal  s  rajta  a  teológia  és  filozófia  kifejti 
nagyszerű  konczepczióit. 

Sok  függ  attól,  hogy  hogyan  képzeljük  el  magunknak  az 
Istent,  a  végtelent.  Egyike  a  legtökéletesebb  fogalmainknak  róla  az 
lesz,  ha  örömnek,  boldogságnak  képzeljük  őt.  Az  ő  élete  a  boldog- 
ság, mely  önmagán  való  végtelen  kedvteléséből  kiárad  s  magát 
közölni  kívánja.  Azon  a  belső,  végtelen  boldogságon,  az  élet  teljén 
végigvonul  a  teremtés  vágya,  hogy  életét,  önmagát,  boldogságát  kifelé 
számtalan  világgal,  szellemmel,  lélekkel  közölje.  Úgy  vagyunk  vele, 
mintha  a  végtelen  szeretet  a  maga  benső  megelégedettségével  elé- 
gedetlenkednék, kitörne  s  túlcsordulna,  mialatt  boldogsága  örökké- 
valóságának örvényei  fölött  lebeg  s  csorbítatlanul  s  érintetlenül 
élvezi  önmagát  a  világok  folyásai  fölött.    Ez  a  független  s  zavar- 


talán  boldogság  egyfelől  s  a  teremtés  vágya  másfelöl  az  isteni  életet 
úgy  állítja  elénk,  mintha  az  az  élet  is  egy  végtelen  lélekzés  volna : 
a  végtelen  boldogság  az  az  Isten  belső  élete,  mintegy  a  teleszítt 
tüdeje  s  a  teremtés  vágya  s  a  teremtett  világok  azok  az  isteni  élet 
kilélekzései ...  az  Úr  lehelete.  Mily  bensőséges,  mily  eleven,  mily 
átható  a  viszony  a  végtelen  s  a  világ  közt ;  boldogságának,  örömé- 
nek, kedvtelésének  külső  kifejezése.  Valóban  amit  az  Úr  teremt, 
azt  a  közmondás  szerint  „jó  kedvében  teremtette" ;  mindent  jó 
kedvében  teremtett  s  teremt  az  Úr,  a  végtelenség  élvezetében ;  azért 
mindenen,  az  egész  teremtésen  a  végtelen  erőnek  s  a  gyengéd 
örömnek  olajcseppjei  rengnek.  Aki  ez  illatot  nem  érzi  s  a  világot 
sötétségnek  tekinti,  annak  teológiája  beteges  és  erőtlen  s  bizonyára 
nem  egyezik  a  Bölcsesség  könyvének  eme  szavaival :  „Szeretsz 
mindent,  ami  van,  és  semmit  sem  utálsz  meg  azokból,  miket 
alkottál :  mivel  gyűlölve  semmit  nem  rendeltél  vagy  alkottál.  Hogyan 
maradhatna  meg  pedig  valami,  ha  te  nem  akarnád  ?  vagy  amit  te 
nem  szólítál  létbe,  megmaradhatna-e?  Ó  mily  jó  és  gyönyörűséges. 
Uram,  a  te  lelked  mindenben!"  (11,  25.  26.  —  12.  1.) 

Ezt  a  jó  és  gyönyörűséges  lelket  kell  a  természetben  élveznünk. 
Ez  ösvényre  térek  én  is.  Célom  a  geológiai  nagy  történések 
révén  megsejtetni  az  olvasóval  a  természet  nagyságát  s  a  rajta 
elfolyó  isteni  vonásokat.  Mély  és  kellemes  kontemplációba  kívánom 
bevezetni  az  érdeklődő,  érzékeny  lelket,  kiben  a  természet  önmagát 
értő  öntudatra  ébredt.  Föl  kell  ébresztenünk  a  természetben  rejlő 
nagy  isteni  gondolatokat  s  azokat  lelkünkben  visszhangoztatnunk, 
s  a  természet  mély,  bensőséges  ismeretéről  kell  ismételnünk  azt, 
amit  az  emlékezetről  mond  Tompa: 

„Emlékezet  nélkül  mi  volnál  te,  ó  szív? 

Beszédes  húrjától  megfosztatott  hárfa." 

Nincs  szándékomban  geológiát  írni;  a  részlet  itt  is  lapossá 
teszi  a  gondolatot  s  kifárasztja  a  jóindulatú  törekvéseket.  Nincs 
szándékomban  végig  vezetni  az  olvasót  a  geológia  lépcsőin,  az 
egyes  formációk  tömkelegén,  ahol  sok  a  kétség  s  a  bizonytalanság; 
de  igenis,  tudományos  alapokon  épp  a  geológia  révén  általános 
képet  akarnék  nyújtani  a  természet  nagyságáról,  melyet  az  egyes, 
ha  érdeklődik,  részletezhet  s  ha  megszállja  őt  a  természet  fejlődé- 
sének sejtelme,  tudományos  kutatásainak  s  tanulmányainak  tárgyává 
tehet.  Ez  a  szándék  azért  vezet,  mert  látom,  hogy  a  részletek 
lenyomnak  s  szinte  lehetetlenné  teszik  a  művelt,  de  dilettáns  világnak 


a  természettudomány  tiszta  élvezetét.  Pedig  e  gazdag  aknát  kiakná- 
zatlanul hagyni,  bűn !  A  világ  az  Istennek  szeretettől  ihletett  alko- 
tása, a  legharmonikusabb  költemény;  mily  mulasztást  követnénk 
el,  ha  nem  gyönyörködnénk  benne! 

Ez  úton  a  természet  a  legtisztább  s  legédesebb  élvezetek 
forrásává  lészen  :  megszeretjük,  mihelyt  megértettük.  Élvezetes  lesz 
előttünk  minden  táj,  minden  part,  a  futó  homok  s  a  kigyózó 
patak;  hangos  és  lármás  lesz  magányos  sétánk  s  a  múltnak  s  a 
jövőnek  viziói  nyílnak  meg  előttünk  lépten-nyomon.  Mindenki 
szereti  a  művészi  szépet,  ha  a  gondolatot  észrevenni  és  látni 
megtanulta ! 

S  ha  ért  a  gondolat-szemlélethez,  ugyan  lehetséges-e,  hogy 
ne  szeretné  a  természetet,  ne  csodálná  bámulatos  változatosságát, 
mozgalmait  és  életét?  A  falunak  határa,  valami  lejtős  part,  a 
Csallóköz  szigetei,  az  Ipolyvölgy  rétéi,  a  honti  szakadás,  Nógrád 
agyagos  vizmosásai,  a  tertiár  tengerfenék  a  magyar  Alföldön,  a 
triaszi  széles  mészkő-hátak  Abaújban,  Gömörben,  a  magas  Tátra 
gránit  és  gnájsz  csúcsai,  mily  fölséges  világ,  ha  nyelvét  megértettük. 
Történetének  leírása  mindenesetre  van  oly  fontos,  gazdag  és  érdekes, 
mint  akármely  királyság  története!  Királyságok,  geológiai  világ- 
korszakok terülnek  el  lábaink  alatt;  érdekesebbek  mint  London 
és  Paris,  szépek  mint  Teneriffa  s  az  Azori  szigetek  s  régiek,  akár 
csak  az  örökkévalóság  analógiái.  Kis  örökkévalóságok  környé- 
keznek. Lábunk  homokos  vagy  agyagos,  márgás,  csillámos  földön 
jár.  A  talajt  jellemzik  az  ősjegeczek  és  vegyületek.  A  homokban  a 
patriarkális  kvarcz  csillog  s  ha  a  nap  velünk  szemben  áll,  gyémántos 
ragyogásban  sziporkázik ;  régi  kemény  bordája  a  földnek,  nem  fél 
semmitől,  sem  aljtól,  sem  savtól,  csak  a  mechanikai  erők  apróz- 
hatják össze;  nincs  sav,  mely  megoldja  s  kifog  3170  Celsius  fokú 
kályhákon  is,  de  azontúl  megolvad.  Minden  ilyen  csillám  a  Duna 
homokjában,  a  dédai  kocsma  táján,  a  szabadkai  buczkákon  millió 
éveket  látott ;  a  föld  őskőzetéből  törte  ki  jég  és  víz  s  azóta  bolyong 
a  világ  hátán  s  a  szél  szárnyán,  míg  végre  tengerekbe  vetődik, 
hol  homokkő  lesz  belőle.  Azután  agyagon  poroszkálunk ;  ez  is  az 
őskőzetnek,  a  földpátnak  bomlási  maradványa;  minden  korban 
szerepel  s  vándorol  a  földön  s  szolgálja  a  föld  termékenységét. 
Ugyancsak  a  földben  keverődnek  az  alkaliak  különféle  alakjai; 
van  ott  vas,  mely  a  növények  leveleit  zöldre  festi,  kén,  villany; 
a  folyamok  és  patakok  medrében  s  a  kőzetek  és  rétegek  ereiben 


folyik  és  szivárog  a  víz  s  a  híg  levegőben  ismét  éleny,  légeny, 
szénsav,  vízpára  keveredik ;  e  milieuben  fejlik  ki  a  növényélet, 
utánozhatian  kényességgel  és  finomságban.  Vasból,  kovából,  szén- 
savból vannak  e  szirmok  és  lombok  öntve,  de  nem  kemények, 
puhák  mint  a  pehely;  az  a  kemény  vas  és  kova  itt  finom  dilucióban 
alkotja  sejtjeiket ;  azok  a  gyökerek  s  gyökönkék  a  legkegyetlenebb 
sziklatörők,  vasat  isznak  és  folyékony  sziklát,  azért  aztán  repesztenek 
bércet,  szirteket;  de  csak  külre  kegyetlenek,  belül  háziasok ;  csodá- 
latos konyhájukban  cukrot,  celluloidot,  zsiradékot,  keményítőt 
produkálnak.  Egy  helyen  állnak,  de  azért  e  változó  s  hullámzó 
milieuvel,  hideggel,  meleggel,  szárazsággal,  esővel,  fénynyel,  árnynyal, 
folytonos  csere  s  alkalmazkodás  viszonosságában  élnek.  E  puha 
szőnyegen  jár,  pihen,  zümmög,  csattog,  csörtet  a  hangos  élet,  az 
állatvilág,  a  létnek  magasabb  kiadása.  Szoros  összeköttetésben  és 
viszonosságban  él  az  állatvilág  a  flórával ;  az  egyiknek  szükségletei 
a  másiknak  élvezeteit  nyújtják;  rovarok,  növények,  madarak, 
emlősök,  egymásból,  egymáson,  egymásért  élnek,  egy  se  tud  a 
másikról,  de  mind  közreműködnek  a  közös  élethez.  Csak  egy 
példát  e  csodálatos  harmóniából !  íme  itt  virít  a  lucerna,  fölötte 
zümmögnek  a  fekete  dongók,  sóvár,  mézszomjas,  hangos  rovarok ; 
nektárt  szívnak,  de  tesznek  nagy  szolgálatot  is,  mert  egyes-egyedül 
ők  képesek  megtermékenyíteni  a  piros  lucernát;  más  rovarnak 
szívó  pödre  nem  ér  le  a  bibéhez.  Ha  a  dongók  kivesznek,  vége 
a  piros  lucernának.  De  a  lucernás  hűvös  sűrűjében  ott  setten- 
kedik a  mezei  egér  s  vadász  a  dongóra ;  ez  a  passziója  ;  baj  volna, 
ha  a  mezei  egér  szabadon  űzhetné  szerénytelen  úri  jó  kedvét, 
hogy  azonban  az  úri  kedv  ki  ne  pusztítsa  a  dongóval  a  piros 
lucernát,  a  dongónak  segítségére  siet  a  vércse,  a  kánya,  a  bagoly, 
a  macska  s  vadásznak  a  mezei  egérre.  S  mintha  csak  érezné  a 
dongó,  hogy  jobb  neki  a  csűrök  s  aklok  körül,  közel  a  macskákhoz, 
a  nyilt  mezőről  inkább  lakott  tájakra  vonul :  ime  a  macska  s  a 
vaksi  bagoly  a  szép  trifolium  pratense  patrónusai;  kabátgomb- 
lyukukba  egy-egy  lucerna-virágot  tűzhetnek. 

Ez  az  egymásba  fogódzó  élet  tarka  eloszlást  mutat  a  világ 
hátán :  más  a  homokos,  szikes  pusztaságoknak,  más  a  rétek  s 
mezők,  az  erdők,  a  tölgy-  és  fenyőerdők  s  kivált  a  hegyeknek 
élete ;  őszt,  nyarat,  tavaszt,  telet  tüntethet  föl  a  magaslat  égbe- 
meredő  partja  egyszerre.  Hát  mily  változatos  még  csak  a  föld 
zónáinak  élete  I   Mily  más  világ  az,   hol  az  iram-gím,  a  kék  róka 

s  a  jegesmedve  tanyáz ;  s  mi  más  ismét,  hol  a  pálma  s  a  trópusok 
foghíjas  emlősei  uralkodnak  s  Ausztrália  erszényesei  élnek. 

Ilyen  a  mai  világ  tarka,  változatos  képe! 

Még  nagyobb  változatosságra  akadunk,  ha  a  múltba  mélyed 
tekintetünk.  Lábaink  alatt  terül  el  a  múltnak  temetője  s  a  tudomány 
föl  tudta  támasztani  sírjából  a  múlt  korok  világát.  Kőkoporsókban, 
mész-,  pala-rétegekben  nyugosznak  a  régi  geológiai  korszakok 
tanúi !  E  mauzóleumai  a  régi  világoknak  egyre  idegenszerűbb, 
elütőbb  világokat  mutatnak  kifogyhatlan  sorozatban.  Világokat, 
melyekben  alig  volt  élet;  másokat,  hol  már  több  az  élet,  hosszú 
lánczolatban  egymásután,  míg  végre  a  jelen  korszakhoz  érünk. 
Hány  ezredig,  millió  és  millió  évig  tarthatott  e  fejlődés,  ki  tudná 
megmondani.  Mily  forrongások,  sülyedések,  emelkedések,  bomlások 
és  cserék  mentek  e  fölszínen  végbe,  míg  a  világ  az  életre  csak 
alkalmas  is  lett ! 

E  nagy  természethez  jár  iskolába  a  törpe,  kis  ember,  ki 
egyre  azon  veszi  észre  magát,  hogy  a  végtelent  törpíti  s  az  időket 
történetének  apró  fiókjaiba  szereti  gyömöszölni.  Félre  a  gyermek- 
játékokkal !  A  lét  elég  nagy,  hogy  el  ne  törpüljünk ;  minden  igaz 
filozófia  az  Isten  nyomaira,  a  végtelennek  s  az  örökkévalónak 
vonásaira  akad  benne.  S  e  gondolatok  nagyok  és  szélesek,  úgy 
hogy  letörik  a  törpe  ember  képzeteit.  Képzeteinket,  melyekkel  az 
Isten  gondolatait  törpítjük,  úgyis  érzéklésünkből  merítjük;  hát 
merítsük  a  korrigáló  nagy  gondolatokat  is  onnan. 

De  e  gondolatok  nemcsak  nagyok  és  szélesek,  hanem  mélyek 
is;  mélyek,  mint  az  isteni  élet  örvényei  s  azért  mélyítik  a  lélek 
életét  is.  A  lelki  élet  gazdagságának  egyik  kitűnő  forrása  a  ter- 
mészet esztétikai  élvezése.  Biztat  gondolkozás  és  tapasztalat,  hogy 
aki  hozzáértőleg  érdeklődik  iránta  s  aki  látni  és  hallani  tudja  azt, 
ami  a  tanulatlan  előtt  rejtett  és  néma,  az  elkerüli  a  mai  világ 
járványos  betegségét,   az  unalmat. 

Kevés  öröm  és  nagy  unalom  fogja  le  a  művelt  intelligencia 
szellemét.  Általános,  nemzetközi  elégedetlenség  terjeszkedik  el 
rajta;  pedig  mondják,  hogy  közkincscsé  lett  a  tudás;  az  iskolák, 
a  hírlapok,  az  irodalom,  a  közlekedési  eszközök  terjedése  azt 
eredményezték,  hogy  ma  az  egész  világon  az  általános  műveltség 
körülbelül  egyforma  magaslaton  áll ;  az  emberek  nagyjában  ugyanazt 
olvassák,  ugyanúgy  gondolkoznak  s  a  szellemi  ambíciók  is  hasonlók. 
De  mik  azok  a  szellemi  ambíciók?    tűrhető   existencia  s  időközi 


kielégítései  a  mulatós  kedvnek  koncertek,  murik,  bálok  által?  Ily 
ambíciók  mellett  sekély  és  sivár  az  élet.  Valaki  azt  ajánlotta  ez 
ellen,  hogy  olvassák  Tolsztojt  s  a  modern  filozófusokat,  de  ne 
vegyenek  mindent  készpénznek,  amit  azokban  olvasnak;  ha  azonban 
értelemmel  olvassák,  meglehet,  hogy  ezen  az  úton  megtalálják 
önmagukban  a  mélységet,  melyet  nem  találnak  meg  környe- 
zetükben I 

igen,  az  élet  mély,  de  csak  önmagunkban  mély,  akár  Kós- 
pallagon,  akár  Budapesten  lakjunk.  Mély  az  élet,  ha  tartalma  van; 
ha  gondolatai,  jelentékeny  tettei  s  édes  örömei  vannak.  Mély  az 
élet,  ha  az  ember  birja  önmagát;  ha  gondolatai,  tevékenysége, 
örömei  lelki  életének  kialakulására  szolgálnak.  Mély,  ha  leolvassuk 
csillámról,  világról  a  halhatatlan  reményt  s  ha  erőlködés  nélkül 
gyönyörünk  telik  saját  lelkünk  nemesítésében.  Mély  az  élet,  ha 
sokoldalú;  s  ugyan  mi  sokoldalúbb,  mint  a  lélek?  Ami  egyoldalú, 
az  csak  részben  igaz,  s  nem  boldogít  teljesen.  A  vallásban  is  lehet- 
séges sötét  aszketizmus,  egyoldalú,  szegletes,  szűk  látókörrel ;  sok 
jó  akarat  mellett  nagy  sivársággal.  Kár  e  kedélyekért,  hogy  nem 
állnak  a  természetesség  alapjára  s  nem  párosítják  az  ideális  irány- 
zatot a  lét  harmonikus  fölfogásával.  E  fölfogásnak  egyik  üdítő 
forrása  a  természet.  A  természet  a  virágágy  s  a  napsugaras  lég, 
melyben  a  harmonikus  lelkek  sok  gyönyört  lelhetnek.  Lélek  és 
természet,  ez  az  a  két  egymásra  ható,  egymást  kölcsönösen  meg- 
termékenyítő világ.  Lélek  nélkül  nincs  szép  természet.  Lélek  kell 
hozzá,  hogy  színbe,  hangba,  illatba,  ízbe  öltözködjék  a  rezgő 
anyag,  általa  lesz  a  természet  széppé,  kellemessé;  fény  csak  ott 
van,  ahol  szem  nyílik;  hang,  dal,  harmónia  csak  ott  van,  ahol 
lélek  hallgat;  illat,  íz,  csak  ott  van,  ahol  az  érző  ideget  érinti  s 
izgatja  a  magában  véve  még  szagtalan  s  ízetlen  tárgy.  Szem,  fül, 
érző  idegek  nélkül  csak  sötét  és  néma  rezgés  és  mozgás  van. 
Ime  a  lélek  által  feslik  ki  a  színek,  hangok,  illatok,  ízek  világa, 
általa  lesz  széppé  a  természet. 

A  világ  szépségét  a  maga  kifejezettségében  mi  alkotjuk  meg. 
Teremtői  vagyunk  valamiképen  a  színes,  kedves,  illatos  világnak; 
a  valóságos,  színtelen,  kietlen,  hangulatlan  világ  csak  anyagát 
képezi  az  alakító  művésznek,  a  léleknek,  mely  a  formát,  a  szépet 
reá  önti.  De  épp  azért,  mivel  a  világ  az  ő  színes,  kies,  illatos 
alakjában  lelkünk  teremtménye,  visszatükröződik  rajta  gondolat, 
hangulat,   érzelem ;    mindenütt  felcsillan  rajta  egy  darab  lelkiség  s 

a  lelki,  mély  életű  léleknek  épp  ez  képezi  egyik  sajátságát,  hogy 
a  természeten  a  lelki  vonatkozásokat,  a  lélekből  beleszőtt  eleven 
fonalakat  észrevenni,  magamagát  bennük  fölismerni  s  azokban 
gyönyörködni  képes, 

E  gyönyör  természetes,  kivánatos,  sőt  önmagában  is  már 
lelkiséget  föltételez ;  fölületes,  utcai  lelkek  a  lét  e  fölséges  össze- 
köttetéseinek öntudatára  soha  sem  ébrednek  s  épp  azért  a  legter- 
mészetesebb s  legközvetlenebb  s  mégis  nemes  élvezetekre  képte- 
lenek. Mivel  pedig  a  lélek  örömei  önmaga  alkotásain,  önmaga 
képein  épp  oly  önkéntelenek,  mint  a  napsugár  tükrözése  a  harmat- 
cseppen s  a  tenger  sima  tükrén ;  azért  ez  örömöket  ellenezni, 
azokat  elfojtani,  vagy  megvetni  sem  nem  természetes,  sem  nem 
hasznos.  Ellenkezőleg  a  természet  élvezése  a  lélek  nemesbülésére 
szolgál,  ha  ugyan  eltaláljuk  azt,  hogy  a  lelket  csak  az  igaz  gondo- 
latok s  az  erényes  érzések  tölthetik  s  elégíthetik  ki.  Bár  töltekez- 
hetnének a  természetes  szépnek  észrevevése  s  élvezése  által  is  lelki 
tartalommal :  gondolattal  és  érzéssel.  Ezt  az  utat  senki  sem  akarja 
elállni  nekünk!  Nem  elnyomorítás  és  elszegényítés,  de  töltekezés 
és  fejlettség  a  lelki  élet  iránya;  a  nemes  élvezetekben  s  örömökben 
való  részeltetés.  Csak  amikor  az  öröm  alacsony  lesz  s  az  élvezet  a 
hanyatlás  útjaira  állít;  csak  amikor  a  lélek  oly  élvezetet  hajszol, 
melytől  a  gondolat  elborul  s  alacsony  hatalmak  kerekednek  felül ; 
amikor  az  élvezet  és  öröm  a  harmonikus  lét  egyensúlyát  megtöri 
s  az  erények  tapintatos  mérsékletét  száműzi :  csak  akkor  szállunk 
a  természetélvezésnek  e  pusztító  követelményei  ellen  síkra;  föl- 
emeljük tiltakozó  szavunkat  a  régi  stoával,  hangoztatván  az 
„abstine  et  sustine"  kemény  s  az  evangéliumnak  kedves,  mérsékelt 
parancsát:  „tagadd  meg  magadat." 

Valóság,  élvezet,  mérséklet  így  járnak  karonfogva  s  kisérik 
a  létét,  lényét  s  az  anyatermészetet  értő  embert,  mint  három 
ragyogó,  fénysugárból  szőtt  angyalfej. 

De  ha  ily  idealizáló  művész  minden  lélek,  még  az  állat  lelke 
is;  ha  ő  öltözteti  színbe,  hangba,  illatba  a  világot;  miféle  mély- 
ségek nyílhatnak_  meg  benne  az  esetben,  ha  szellemi  erőit,  a 
gondolatot,  az  indulatot,  a  kedélyt  hozzuk  összeköttetésbe  a  ter- 
mészettel? Mily  bőség,  mily  öröm  és  élvezet  rezzen  meg  majd  a 
lélek  mélyeiben  az  esetre,  ha  kontemplálva,  gondolkozva,  művészi 
érzékkel  lép  a  természetbe?  Valóban,  szinte  hallani  vélem  már  a 
mély  vizek  zúgását,  amint  a  lélek  mélyeiből  emelkedve  elárasztják 

egész  valóját  s  új  termékenységet  s  szebb  életet  zsendítenek  meg 
benne.  A  költőre,  a  művészre,  a  tudósra  nézve  ez  a  világ,  bár 
mindig  lágy  köd  fátyolozza,  elragadólag  szép,  oly  szép,  hogy 
elbájol  és  sokakat  az  istentől  is  elvezet;  úgy  vagyunk  vele,  mint 
a  gyönge,  fáradt  ember,  kit  a  gyógyital  megrészegít,  mert  gyönge 
a  szervezete.  De  a  gyöngeség  nem  lehet  szabály  s  a  gyógyital 
ereje  nem  lehet  veszedelem ;  ha  az  isten  tényleg  ily  nagy  és  szép, 
ily  hatalmas  és  elbódító  kinyilatkoztatást  adott  nekünk  a  termé- 
szetben, tegyük  magunkat  alkalmassá  e  kinyilatkoztatásnak  találó, 
hű  fölfogására !  Hatoljunk  át  a  fátyolon  s  ragadjuk  meg  a  világban 
kifejezett  gondolatokat  s  a  pórusaiban  lüktető  szeretetet. 

Akkor  lesz  igazán  mélységes  lelki  életünk,  ha  a  végtelent 
bölcsességében,  hatalmában  s  kellemében  megértjük.  Ha  észre- 
veszszük,  mint  pihen  a  selymes  pázsiton,  mint  az  alvó  gyermek; 
ha  halljuk  suttogását  az  erdőben  s  azt  a  millió  sokféle  cirpelést, 
zúgást,  reszketést,  recsegést,  haraszt-zsugorodást,  a  fenyvesek 
sóhaját  s  az  ébredő  s  pihenni  térő  természet  leheletét,  mint  az 
isten  gazdag,  kifogyhaílan  nyelvét,  melynek  nyelvtana,  szókötése, 
ritmusa,  rímelése,  dalai,  ódái,  énekei  vannak,  de  csak  hozzávaló 
mély  érzésű  lelkek  hallják;  bennük  ezek  a  hangok  édes  rímekké, 
szárnyaló,  csattogó  dalokká  olvadnak.  Mélységes  életünk  lesz,  ha 
az  óceánban  a  pihenő  istenségnek,  a  jövendő  világokat  alkotó 
erőknek  kék,  fodros,  bolyhos  takaróját  szemléljük  s  ha  a  magas- 
ságból az  isten  szeme  tekint  ránk,  mely  oly  mély  s  oly  szép,  oly 
kék,  mint  az  ég. 

Néha  e  csendes,  mélységes  erők  hangosakká  válnak,  neki 
feszülnek  a  föld  kvarc-bordáinak  s  megrengetik  azokat ;  fölzúgnak 
a  vihar  bús  haragjában,  vagy  a  vulkánok  rövid,  mert  szenvedélyes 
és  izzó  kitörésében ;  ezek  az  isten  hangos,  lármás  szavai ;  de 
különben  az  Úr  hangosan  nem  beszél;  a  harag  seholsem  szép  s 
eltorzítja  még  az  első  képnek,  a  természetnek  vonásait  is.  A 
mindenhatóság  csendes  fölséget  óv  meg  maga  számára  s  félté- 
kenyen őrzi  a  hatalomnak  igaz  jellegét :  a  békés  uralmat,  a  bizton- 
ságot, a  kellemet,  az  örömöt,  a  békét,  a  gyengédséget.  Ahol  zavar 
van,  ott  a  hatalom  még  nem  úr;  ahoi  indulatos  kitörések  tüze 
ég,  ott  a  szeretet  kifejezésre  még  nem  jutott;  azért  a  végtelen 
hatalom  kellemmel,  örömmel,  békével  párosul,  hogy  megsejtesse 
velünk  a  természet  végleges  okát,  első  örömét:  a  szeretetet. 
Élvezetes  szívvel,   néma  dicsénektől  kisérve  járjuk   be   a   teremtő 

szeretetnek  tekervényes  útjait  s  meg  lehetünk  győződve,  hogy 
nincs  a  természetnek  egyetlen  sötét,  elhagyott  zugolya,  hol  az 
örök  szeretet  leleményes  meglepetésekkel  nem  szolgál. 

Nem  állíthatjuk-e  méltán,  hogy  az  élet  sekély  és  unalmas 
voltának  egyik  főoka  a  természetből  merített  élvezetek  hiánya? 
Nem  járunk  az  Isten  nyomain,  azért  nem  tud  szemünk  eltelni 
gyönyörrel  s  szívünk  tiszta,  édes  élvezettel.  Nem  bizonyít-e  a 
magyar  közélet  szegénysége  s  ideális  irányzatának  hiánya  mellett 
épp  az  a  körülmény,  hogy  a  magyar  géniusz  nem  tudta  művésze- 
tében kihasználni  a  természethez  való  vonzódást.  Költőink,  énekeink 
nem  méltatják  eléggé  a  természetet;  nem  nyitják  meg  a  művészi 
szépnek  e  bugyogó  forrásait.  Miért  nem  teszik?  mert  sekélyek? 
vagy  azért  sekélyek  tán,  mert  ezt  nem  teszik? 

Tény,  hogy  a  magyar  szellem  nem  mély  s  mert  nem  mély, 
nem  mélyedt  bele  eléggé  a  természetbe.  Szemben  áll  vele  a  görög 
s  a  német  szellem,  melynek  jellemző  vonása  a  természethez  való 
vonzódás,  a  lelki  élet  összes  színeinek  s  hangulatainak  átvitele  a 
természetre  és  viszont. 

Mennyi  élvezet  s  mily  mélység  van   pl.  e  sorokban : 

Vor  meinem  Fenster  singt  ein  Vogel, 
Still  hör'  ich  zu  ;  mein  Herz  vergeht. 
Er  singt,  was  ich  als  Kind  besass 
Und  dann  —  vergessen. 

S  ismét: 

Alle  Büsche  blinken  im  Morgenthau, 

Es  perit  und  sickert  von  tausend  Bláttern ; 

Und  die  Finken  jubeln  und  schmettern  darein 

Und  grüssen  den  gütigen  Sonnenschein, 

Und  die  flinken  Epheuranken  klettern 

In  den  höchsten  Eichenzweigen  empor 

Sich  dem  Lichte  zu  neigen  — 

Und  dann  der  zartfeine  Glockenblumenreigen. 

Láss  uns  lautlosen  Fusses  gehen 

Und  heimliche  Worte  flüstern  — 

Oder  lieber  láss  uns  stille  stehn 

Und  all  das  hastige  Treiben  sehn 

Und  lácheind  uns  zu  einander  neigen 

Und  schweigen. 

Mélységes  élet!  hol  van  mélyebb?  hol  van  élvezetesebb  és 
örömteljesebb  ?  Filozófok,  költők,  művészek  csendes  elragadtatásai 
nag>'részt   e   forrásból    fakadnak;    ragyogó    s    merev    tekintettel, 

sugárzó  arccal  rögzítik  a  teremtés  isteni  rejtélyét;  az  is  örömük, 
hogy  nem  értik,  csak  sejtik. 

Ne  csodálkozzunk  végre,  liogy  az  isten  nyomai  Istenhez 
vezetnek  s  hogy  a  természet  mélyebb,  hívebb  föiértése  nagyszerű 
kommentárral  szolgál  a  természetfölötti  kinyilatkoztatásnak  a 
természettudomány  érintkező  pontjain.  Egyetlen  egy  egyházatya 
sem  nyújtott  a  Genezis  első  fejezetéhez  oly  kommentárt,  mint  a 
modern  tudomány;  amit  a  szentírás  elbeszél  a  világ  teremtéséről 
s  a  hat  nap  művéről,  azt  csak  gyerekesen  értettük,  mielőtt  a 
természettudományok  föl  nem  világosítottak ;  most  már  értünk 
belőle  sokat,  nagyon  sokat,  eleget,  hogy  letérdeljünk  s  arcra 
boruljunk.  Nem  tagadni,  de  magyarázni ;  nem  szétszakítani,  de 
kiegyenlíteni  kell  mindazt,  ami  az  embert  értelmesebbé,  szebbé, 
jobbá,  kitünőbbé  teheti.  Kisszerű  mindig  a  heveskedő  schlzmák 
divatja;  a  zelóták  s  a  fanatikusok  nem  a  fénynek  gyermekei, 
hiszen  mindig  sötétek;  akár  a  tudománynak  zelótái,  akár  a  vallásos- 
ságnak fanatikusai  legyenek.  A  biblia  s  a  természettudomány  nem 
szorul  ily  avatlan,  hű-bele-Balázs  munkásokra.  Zárjuk  ki  az  ész  s 
a  hit,  a  természet  s  a  kinyilatkoztatás  készülődő  harmóniájából 
ez  indulatos,  iskolázatlan,  üvöltő  hangokat.  A  biblia  nincs  a  tudo- 
mány ellen  s  a  tudomány  sem  ellenkezik  a  bibliával;  vagy  ellen- 
ségnek tartsuk-e  azt,  ki  művészi  kézzel  vonja  le  a  leplet  a  lefátyo- 
lozott isteni  arcról?  Ne  diskreditáljuk  tehát  a  tudományt;  nem 
az  ő  romjaiból  épült  föl  templomunk  s  oltárunk;  ellenkezőleg, 
szomjazzuk  igazságait  s  testvéri  örömmel  nézzük  haladását.  Tudjuk, 
hogy  az  értelem  és  leánya  a  tudomány,  a  végtelen  Istenségből 
valók;  föladatuk,  utána  gondolni  az  Istennek  örök,  hűséges  gon- 
dolatait. A  tudomány  az  Isten  gondolatainak  természetes  föltárása; 
ő  is  kontemplálja  Istent,  nem  színről-színre,  sem  tükörben,  de 
kezeinek  remekműveiben ;  sejti  a  végtelent  s  az  örök-szépet  cso- 
dálja és  szereti.  íme,  ismét  az  Isten  nyomai ! 

Rajta  föl !  Törjünk  előre  a  nyomokon ;  szakadékokon,  mere- 
dekeken át  fölvezetnek  arra  a  magaslatra,  honnan  tökéletesebb 
egységben  látjuk  a  világot  s  nem  ütközünk  meg  azon  az  örök 
derűn,  mely  rajta  elömlik,  de  mely  nem  belőle,  hanem  más  világok 
sugárzatából  való. 


II. 
Visszafelé. 

Értelmi  tekintetünk  messze  túl  ér  a  rövid  élet  s  a  látható 
világ  korlátain ;  elmerül  az  idők  mélyébe,  el  a  tér  mérhetlensé- 
gébe  s  iparkodik  megérteni  a  mi  van,  volt  és  lesz.  Kérdések 
vetődnek  föl  előtte,  hogyan  torlódtak  föl  a  hegyek;  mint  borult 
rájuk  s  völgyeikre  a  virágszőnyeg  tarka-barka  színeivel;  mint 
váltakozott  fölöttük  az  állatvilág  kimondhatatlan  sok  alakjával? 
Vájjon  mindez  csak  játéka-e  a  véletlennek?  e  növények  s  állatok 
talán  csak  kombinációi  általános  természeti  erőknek  vagy  kari- 
kázásai  a  kémiai  mozgásnak?  vagy  talán  tünemények,  melyeknek 
magasabb  céljuk  van  s  melyeken  az  imádandó  Isten  gondolatai 
tükröződnek?  Tovább  azt  kérdezzük,  vájjon  a  szerves  alakok  ott 
keletkeztek-e,  ahol  azokat  ez  idő  szerint  találjuk,  vagy  egy  közép- 
pontból terjedtek-e  szerte-széjjel  a  világon  s  vándorlásuk  talán  a 
századok  s  ezredek  fejlődésének  hosszú  útját  futja  be?  Van-e 
összefüggés  a  mostani  világ  alakjai  s  az  elmúlt  nagy  korszakok 
faunája  s  flórája  közt  s  ez  az  egész  sor  nem  egyéb-e,  mint  az 
isteni  gondolatnak  s  a  természetbe  fektetett  élet-csíráknak  kifejlése? 

E  problémák  előtt  szemet  nem  hunyhatunk;  az  intelligencia 
ingerlő  fénye  ömlik  el  rajtuk,  mely  gyengéden  bár,  de  ellenállhat- 
lanul  késztet,  hogy  velük  foglalkozzunk. 

E  problémák  fejtegetésében  okvetlenül  a  múltba  kell  térnünk; 
hiszen  minden  kérdés  először  azt  pengeti,  hogy  honnan  s  hogyan 
jött  el  ez  a  világ  hozzánk?  izgat  a  műit,  mint  borongós,  mesés, 
ködös  tenger.  Hullámai  végtelen  messziségből  jönnek  s  lábainkhoz 
föikúszva  megtörnek,  mint  haldokló  hírnökei  távoli  világoknak  s 
akkor  is  azt  csevegik:  kutasd  föl  hazánkat.  De  nem  maradnak  a 
csevegő  szónál,  okmányaikat  hozzák. el  magukkal :  tűzkőszilánkokat, 
rovásos  pálczikákat,  teleírt  táblákat  —  emberkéz  nyomait,  —  cson- 
tokat,  kövületeket,   bizarr  alakokat  vetnek  ki  a  partra,  töredékeit 

idegen  világoknak.  Mintha  egy  feneketlen  mélység,  mesés  világok 
mélysége  nyúlnék  el  előttünk  a  múltban.  Mély  az  ég  s  a  csillagászat 
új  meg  új  csillagokat  födöz  föl  az  égnek  mélyeiben :  mély  a  múlt 
örvénye  s  történet  és  hagyomány,  palaeontologia  és  geológia,  e 
mélységnek  szerencsés  búvárjai,  régi  világok  beláthatlan  távlatait 
nyitják  meg  nekünk.  Ingerel  az  újdonság,  lelkesít  a  sejtelem,  bíztat 
a  siker  s  mi  ellentállhatlan  vággyal  hatolunk  a  múltnak  örvényeibe, 
hogy  megismerjük  az  élet  s  a  világ  történetét;  vezetőink  egymást 
váltják,  kifáradnak  és  elhagynak;  a  legmerészebbek  tapogatózva 
kisérnek,  végre  ők  is  nyomot  veszítenek ;  elhagy  a  történet,  helyébe 
lép  a  hagyomány  és  mese  ...  De  elalszik  a  mese  is,  mint  az 
éjfélutáni  pásztortűz  s  fölváltja  azt  a  palaeontologia ;  világokat  forgat 
s  korszakokról  beszél,  melyek  a  mesének  ragyogó  fantáziáját  meg- 
szégyenítik; kifárad  a  palaeontologia,  helyébe  lép  a  szervezetlen 
világ  kialakulásának  kutatása;  lomhán,  nehézkesen,  sejtelmekkel, 
homályos  hipotézisekkel  dolgozik;  de  az  ember  még  mindig  tudni 
akar;  odaállítja  őt  végre  az  elcsigázott,  agyongyötrött  tudomány  a 
világkikezdés  párkányára,  az  ősköd  örvényeinek  szélére,  a  kezdetre 
s  ő  ott  is  szemei  fölé  tartja  kezét  s  élesen  néz . . ,  hová  ?  vissza- 
felé! Nincs  kielégítve!  Honnan  az  élet?  Honnan  a  világ?  mert 
hisz'  világos,  hogy  van  örökkévalóság? 

Vegyük  tekintetbe  a  kutató  észnek  e  fáradt  vezetőit  egyenként. 

Egy  darabig  a  múltnak  földerítésében  kísér  a  történet;  fölér 
Asszíria,  Babilon,  Egyptom  kultúrájának  bizonytalan  kikezdéseig. 
Csak  vékonyka  ér  az  emberiség  élete  az  idők  mérhetetlenségében ; 
a  geológiai  korszakokkal  összehasonlítva,  mint  egy  röpke  sóhaj, 
mint  vágtató  lovasnak  elhangzó  dobogása,  mint  a  gőzhajó  kémé- 
nyéből kiröppenő  szikra,  melyet  elnyel  az  éj  s  a  tenger.  Az  emberi 
történet  szűk,  kis  keret,  melybe  a  létnek  csak  miniatür-képe  fér; 
finom  radir-tűvel  dolgozták ;  az  öntudat  melege  van  a  képre 
kiöntve,  de  értelme  nem  önmagában,  hanem  jövőjében,  fejlődésének 
későbbi  stádiumában  van.  E  kis  kereten  túl  terjeng  a  mese  s  a 
mitosz.  A  mesék  a  népeknek  bizonytalan  emlékein  kúsznak  végig, 
mint  a  borostyán  a  düledező  várak  romjain ;  ahol  a  történet 
végződik,  ott  kezdődik  a  mese;  a  történet  párkányzatán  lefut  s 
ismeretlen  alapfalait  buja  zölddel  vonja  be  a  mitosz  cigányszeder- 
indája. 

A  történet-tudomány  hamar  végez;  világossága  szalmatűz; 
nagyot  lobban  s  azután  sötétségbe  vész. 

De  az  ember,  ki  a  történet  világosságának  kialvása  után 
sötétben  áll  s  tapogatózva  nyújtja  ki  kezét  s  gyér  nyomokon, 
szakadó  cigányszederindákba  kapaszkodva,  izgatott  lélekkel,  vissza- 
fojtott lélekzettel  kúszik  föl  a  homályos  múltba,  a  mesén  kivül 
más  érdekes  tanúkra  s  vezetőkre  akad  s  örömét  csak  bámulása 
múlja  fölül.  A  földmíves  ekéje  ugyanis  néha  furcsa  tűz-kó'-szilánkokat 
forgat  ki  a  hantból;  „mennyköveket",  melyek  villámláskor  a  csatázó 
felhőkből  hullnak  le  állítólag  a  földre;  aranyos,  bronz-tányérkákat, 
melyekből  a  mese  szerint  a  szivárvány  iszik  friss  esőcseppeket. 
A  kincskeresők  szívesen  ásnak  feltűnő  dombokon  kincseket,  melye- 
ket már  tölgyek  koszorúznak  s  azt  mondják,  hogy  gnómok,  .erdei 
emberek  hányták  föl  azokat.  Máshol  egymásra  hengerített  kövek 
kötik  le  a  figyelmet,  pogány  oltároknak  mondják,  hol  az  ősök 
üstökbe  kötött  hajjal  áldoztak.  A  kövek  alatt  gyakran  sírok  vannak 
s  a  sírokban  fegyverek,  útravaló  eszközök,  emlékek  s  ezek  közt 
is  nagy  a  különbség;  néhol  csak  kő-eszközök,  máshol  bronz-  és 
vasszerszámok  találhatók. 

Ez  emlékek  révén  lelkünk  előtt  vadász-,  halász-népek  képe 
bontakozik  ki,  idegenszerű,  kezdetleges,  küzködő  kultúrájukkal; 
idegenszerű  állatok  társaságában,  melyek  most  részben  kivesztek, 
részben  csak  magas  északi  szélességek  alatt  élnek.  Régen  azonban 
ez  állatoknak  itt  volt  hazájuk;  a  mamuth,  az  iram-gim  vidékeinken 
laktak  s  azért  lakhattak,  mert  akkor  itt  minálunk  volt  Grönland  és 
Szibéria.  Ez  volt  a  jégkorszak.  A  glecserek  leereszkedtek  Skandinávia 
gránit  bérceiről  felső  Németországba;  Anglia,  Holland,  Belgium, 
Svájc  nagyrészt  jégárakkal  volt  borítva,  a  Magas-  s  az  Alacsony- 
Tátra  völgyeit  jég  takarta ;  akkor  az  északi  állatok  is  itt  éltek ; 
amint  azonban  később  a  jég  eltűnt,  egyre  észak  felé  vonultak.  A 
bölények,  iram-gimek  e  vándorlását  követte  a  jégkorszaki  ember, 
belőlük  élt,  hát  utánuk  vonult  s  meglehet,  hogy  végre  is  náluk 
ragadt  ott  a  rideg  északon  s  e  föltevés  szerint  Európa  őslakói  a 
mai  eszkimókban  mutatkoznak  be  nekünk. 

A  tudomány  tehát  a  múltnak  életét  az  embernek  akkori 
fegyvereiből  s  eszközeiből  deríti  föl;  írott  betűje,  okmánya  róla 
nincs;  de  betű  nélkül  is  fölismerhetjük  az  emberi  kéz  nyomát  s 
benne  az  ember  gondolatát.  A  gondolattal  párosul  az  érzelem  s 
az  élet.  Ezen  a  nyomon  a  szó  közönséges  értelmében  vett  törté- 
nelemből, mely  nevekről,  évszámokról,  harcokról,  hősökről  regél, 
kultur-történet   lesz,   az   ember   uralmának   terjedése   a  természet 

fölött.  Fölfedezzük  a  cölöpépületekben  lakó  házaikat,  kosár-  és 
gyékény-fonataikat,  hálóikat,  szöveteiket,  orsóikat,  fegyvereiket, 
konyhájuk  hulladékait,  szerény  iparuknak  s  művészetüknek  próbál- 
kozásait. Föltámasztjuk  az  életnek  e  nyomain  s  emlékein  a  régi 
életnek  képét.  A  diluvium  emberével,  a  jégkorszak  tanújával,  a 
mamuth  kortársával  ismerkedünk  meg.  Azontúl  nyomaira  nem 
akadunk. 

Történet  és  kultur-történet  föl  a  jégkorszak  szerény  világáig 
legfeljebb  7000 — 8000  évet  foglal  össze  s  az  ily  értelemben  vett 
históriai  idők  után  következnek  a  geológiai  korszakok,  melyeknek 
legfelsőbbjébe,  az  úgynevezett  diluviumba  ereszti  vékony  gyökér- 
szálait az  ember,  a  homo  sapiens. 

A  történet,  a  kultur-történet  elfárad,  a  mese  elalszik,  csillogó 
szemeire  ólmos  álom  űl,  melyben  nem  álmodik;  de  a  tudásvágy 
sürget  s  más  vezetőt  keres,  hogy  az  embertelen  múltba  minél 
tovább  érjen.  S  ráakad  arra  is.  Kőlapokat  talál,  melyekre  nem 
emberek  írtak,  de  finom  levélkék,  virágszirmok,  szitakötők,  lepke- 
szárnyak; elpusztulva,  lefeküdtek  a  tavak  s  tengerek  fenekére  s  a 
természet  beterítette  őket  selymes,  finom  takaróval,  szitáló  iszappal ; 
az  iszapból  kő  lett,  ékes,  csodálatos  kő,  tele  lenyomattal ;  a  fejtett 
kő  most  széthull  szemeink  előtt  s  kitárja  lapjait,  akár  csak  sokrétű 
album,  eltűnt  világoknak  képes  albuma  volna,  melybe  a  természet 
emlékül  eltette  összes  szülötteinek,  még  a  legparányibbnak  is  hű, 
életnagyságú  képét. 

E  képeken  eligazodva  összeállítjuk  a  nagy  geológiai  korszakok 
világát.  Hosszú,  beláthatlan  korszakok  távlatai  nyílnak  meg  előt- 
tünk ;  egymást  váltó  világok  sajátságos  élettel,  fénynyel  és  klímával : 
mindegyik  sokáig  húzódott  s  egyik  sem  akasztotta  meg  s  zárta  le 
önmagában  a  fejlődést.  Mindegyik  önmagában  egy-egy  fok,  egy- 
egy  lépcső,  kikezdő  akkord,  kisérletszerű  praeludium  a  következő- 
höz. Tapogatózásoknak  nevezném  e  korszakokat,  a  művész  próbál- 
kozásainak ;  az  élet  alakjait,  a  maga  gondolatainak  képeit  próbál- 
gatta megalakítani,  hogy  végül  kifejezze  saját  maga  képét  és 
hasonlatosságát. 

De  míg  éhez  eljutott,  kiterítette  az  idő  s  a  tér  mérhetlenségén 
végig  teremtő  erejét,  kibontotta  tarka  képleteit;  hatalmas,  nagy 
méretekben  valósította  meg  terveit;  világfordulatokban,  az  örökké- 
valóságra emlékeztető  epochákban  kimutatta,  hogy  ráér.  Az  a 
teremtés  egyre  folyik  a  világon.  Néhol  már  nincs  idő,  vagy  mondjuk, 

akárcsak  nem  is  volna,  például  a  holdban,  ahol  már  nincs  élet 
s  a  halál  egyensúlyában  fagytak  meg  az  erők;  máshol  pl.  a  mi 
földünkön  az  öntudatos  emberi  élet  éli  históriai  kurta  korszakait ; 
végre  a  nagy  bolygók,  Jupiter,  Saturnus,  Neptun  heveny-folyó  álla- 
potban, a  fejlődés  csecsemő  korában  állanak ;  a  nap  pedig  még 
csak  sűrűsödik  s  magvát  fejleszti  a  majd  millió  évek  múlva  rajta 
terjedő  életnek.  A  hold  már  meghalt;  a  föld  vén  korát  éli ;  a  nagy 
bolygók  élete  még  csak  bölcsőben  ring. 

Mily  parányi  a  világ-óra  ingájának  egy  szekuláris  kilengésével 
szemben  a  föld-alakulásnak  egész  története.  Minket  a  föld  kora  is 
szinte  megdermeszt,  képzeletünket  az  évek  száma  meghaladja. 
Mindenütt,  ahol  járunk,  régi  világok  álltak  s  őrlődtek  össze; 
tengermélységek  kiemelt  fenekén  épül  házunk,  terül  el  hazánk; 
sokszoros  rétegekből  fölépülve  emelkednek  hegyeink ;  a  mélységek 
műhelyében  készültek  a  kövek.  Kagylók,  csigák,  tengerliliomok, 
korallok  bizarr  alakjai  nyújtják  az  ébredő  földtörténet  fölértésének 
abc-jét;  e  furcsa,  régi,  ósdi  betűkből  olvassuk  le  az  egymást  váltó 
világok  történetét.  Szinte  idegennek  kezdi  magát  érezni  az  ember 
a  földön,  mikor  látja,  hogy  hazája  épp  oly  joggal,  amilyennel  ő 
azt  most  magáénak  mondja,  egykor  a  trilobiták  és  ammoniták,  a 
saurusok  és  őshalak  hazája  volt;  hogy  sokszor  tengerfenék  lett  e 
földből,  azután  változatos  alakú  sziget  és  földség,  melynek  térképét, 
ha  lelki  szemeivel  láthatná,  hazájából  azon  semmit  sem  födözne 
föl.  S  még  sem  idegen  az  ember  a  földön,  sőt  a  tulajdonképeni 
úr,  miatta  történt,  épült,  fejlett  mindez ;  epochákon  keresztül  alakult 
a  világ,  hogy  végre  az  embert  állítsa  bele  a  természetbe  s  akkor 
azután  Isten-fölismerés,  Isten-tisztelet,  Isten-szeretet,  mondjuk, 
sabbath  legyen.  Az  ember  miatt  alakúit  a  világ;  a  sabbathot  keresi 
a  világepochák  sora. 

Ez  egymást  váltó  világokkal  szemben  így  beszélteti  Quinet 
az  embert :  „Mindnyájan  tévedtetek  kívülem.  A  csúszó-mászó,  óriás 
gyíkok  a  gyíkok  országában  s  örökös  uralmában,  a  mamuthok  és 
őstapirok  a  nagy  emlősöknek  világuralmában  hittek.  Mily  nagy  s 
nevetséges  tévedésbe,  mily  hihetetlen  önámításba  estek.  Nincs 
más  király  jogszerint  kívülem.  Hogy  nekem  helyet  csináljanak, 
el  kellett  pusztúlniok  sorban  a  vezető  hatalmasságoknak,  a 
pánczélos  trilobitától  s  a  királyi  ammonitestől  a  nagy  gerin- 
czesekig.  Én,  én  vagyok  egyedül  a  fölséges  uralkodó,  kiben 
az   élet  elérte  fejlettségének   tetőfokát.   A   világ   eljutott   végéhez; 

az  idők  beteljesedtek.  Isten  kimentette  terveit;  én  vagyok  az  ő 
utolsó  fia." 

Íme  sabbath  van  !  Bár  lenne  igazán,  nemcsak  ami  a  geológiai 
alakulást  s  az  élet  fejlődését  illeti,  hanem  bár  lenne  sabbath  az 
Isten-ismeret,  Isten-tisztelet  és  isten-szeretetben. 

Lesz  is;  csak  legyen  bátorságunk  és  nagy  lelkünk  a  természet 
fölséges  művének  kutatásában  és  földerítésében ;  kutassunk  és  tör- 
tessünk előre !  Lehetetlen,  hogy  a  természeten  uralkodó  ember, 
mikor  intelligenciájának  erejét  végtől  végbe  kifeszíti  s  a  múltnak 
homályában  szerencsés  nyomokon  felkúszik  az  érthetőség  kezdeté- 
hez; lehetetlen,  hogy  a  kutató  ész,  mikor  a  gondolat  erejével 
eltemetett  világokat  ébreszt  s  az  élet  folyamán  föl  az  örökkévaló- 
ságnak s  a  végtelennek  tornácába  ér:  egyszerre  elbúsuljon,  szemeire 
hályog  vetődjék  s  tompa  megadásban  mormolja  a  végleges  ignora- 
mus  et  ignorabimus-t.  Lehetetlen ! 

Igaz,  hogy  dacára  bátorságunknak  és  elévülhetlen  reményeink- 
nek, néha-néha  megszáll  a  bizonytalanság  érzete  s  a  homály,  mely 
ránk  borúi,  elfogódottakká  s  lemondókká  tesz.  De  ez  a  bizony- 
talanság nem  veszélyezteti  a  kérdésnek  tulajdonképeni  magvát, 
magát  a  legfontosabb  problémát,  melyet  akkor  oldozgatunk,  mikor 
visszafelé  iparkodunk :  vissza,  vissza,  egyre  tovább  s  mely  akkor 
áll  izzó,  tüzes  betűkkel  lelkünk  elé,  úgy  hogy  beleég,  amikor  még 
az  örökkévalóság  tornácából  is  egyre  visszafelé  tekinteni  kívánunk, 
mert  nekünk  még  oda  is  behatolni  van  jogunk,  sőt  az  a  mi  köteles- 
ségünk. 

A  „visszafelé"  való  törtetés  ezek  után  valóságos  benyomulássá 
válik  az  örökkévalóba  és  végtelenbe,  mely  azonban  minden  ízében 
magán  hordozza  a  tökéletlenségnek  s  hiányosságnak  árnyait,  hogy 
az  értelmet  legfölségesebb  emelkedésében  is  alázatra  intse.  Töké- 
letlen marad  tudásunk  az  egyes  geológiai  korszakokról,  amennyi- 
ben körvonalaiknak  tüzetes  kipontozását,  arculatuknak  vonásait  a 
részletekig  meg  nem  határozhatjuk.  Tudjuk  bár,  hogy  voltak,  de 
részleteikben,  földrajzukban,  változásaik  egymásutánjában  föl  nem 
ismerhetjük  azokat.  Ismerjük  ugyan  a  természet  törvényeit,  melyek 
szerint  az  anyag  változatos  kombinációkba  lép  elemek,  súly, 
mérték  szerint,  de  ez  adatokat  meghatározni,  azokat  itt  vagy  ott 
súlyuk,  mértékük  szerint  fölismerni  s  ennek  következtében  azután 
a  konkrét  történést  fölérteni  nem  birjuk.  Ki  birja  meghatározni  a 
Silur-  és  Kőszén-korszak  szigeteit  és  földségeit,  ki  tudja  lerajzolni 

a  Jura-korszak  tengereit  és  hegyeit?  Ki  tudja  megmondani,  hogy 
miért  emelkedett  a  tertiárben  az  alpok  és  a  himaiaja  háta?  A  porfir, 
melafir,  zöldkőformációknak,  a  gránitnak  kitörései  folytán  vonult-e 
el  innen  a  tenger,  vagy  sülyedések  indították,  lassú,  majd  gyors 
visszavonulásra?  Ennyire  a  részletekbe  hatolni  képtelenek  vagyunk; 
ez  azonban  nem  akadályoz  abban,  hogy  a  geológiai  korszakok 
egymásutánját  s  a  földségeknek  és  tengereknek  eloszlását  legalább 
nagyjában  föl  ne  ismerjük  s  e  remegő  kézzel  kipontozott  ősvilág- 
térképek  elég  világosságot  nyújtanak  az  előhaladásra,  legalább 
annyit,  mint  sűrű  ködben  a  gáz-lámpák,  irányt  mutatnak. 

A  tudomány  e  relatív  korlátán  túl  van  egy  más  végleges 
korlát,  korláta  az  anyagnak  s  a  rajta  járó  természettudománynak, 
de  nem  korlátja  a  gondolkozó  észnek,  a  filozófiának ;  ez  a  korlát 
a  kezdet. 

A  szentírás  e  szóval  vezeti  be  az  ő  fölséges  leírását :  kezdet- 
ben teremte  isten  az  eget  és  földet.  „Kezdetben" ;  az  írás  is,  a 
világ  is  evvel  kezdődik:  a  kezdet;  mi  az?  attól  fáj  a  tudo- 
mány feje. 

Mi  az  élet  kezdete?  mi  a  lét  kezdete?  sem  az  egyiket,  sem 
a  másikat  nem  fogja  meg  a  természettudomány.  Senki  sem  kezd- 
heti szorosan  életrajzát,  személyének  leírását  születése  előtti  létén, 
hiszen  az  a  lét  nem  existál.  Megtalálta-e  a  tudomány  e  kezdetet, 
az  élet  kezdetét?  nem  találta  meg;  legrégibb,  szilur-tengereiben 
már  a  három  páncélu  trílobítával  találkozunk;  még  előbbre 
utalnak  a  kövületeket  nem  tartalmazó  ősrétegek,  de  az  élet  kikez- 
dését  nem  anyakönyvezték  sehol  az  üres  lapokra. 

Szinte  szent  félelemmel  forgatjuk  az  őspala-rétegeket  s  elgon- 
doljuk, hogy  ezek  bölcsője  fölött  reszketett  az  első  élet.  Meg  is 
nyugszunk  e  gondolatnál,  hogy  a  fejlődő  föld  végre  valahára 
alkalmassá  lévén  az  élet  hordozására,  a  beléje  rejtett  életcsírák 
kifakadtak,  mint  kemény  tél  után  a  szél-hordta  magvak.  De 
mennyivel  bámulatosabb  az  élet  kezdeténél  a  lét  kezdete,  az  anyag 
létbehívása.  Ijesztő  és  borzalmas  gondolat  ez,  mely  előtt  az  abszolút 
kezdet  elképzelhetlen  sötét  üressége  borong.  Abszolút  kezdetet 
elképzelni  nem  lehet;  térből  és  időből  a  végesség  ki  nem  emel- 
kedhetik ;  másrészt  az  is  bizonyos,  hogy  épp  mert  véges  a  végesség, 
van  kezdete;  az  ész  tehát  a  végesség  kezdetére  állva,  a  kezdetet 
szükségkép  fölveszi,  jóllehet  azontúl  egy  világ  terjed,  melynek 
nyelvét  nem  érti,  méreteit  föl  nem  fogja. 

Tehát  azt  Ítéljük,  hogy  van  kezdet,  de  nem  e'rtjük  meg,  hogy 
az  mint  lehet!  íme  a  természetes  föh'smerés  titkainak  egyike, 
melyek  előtt  a  tudomány  megadással  áll.  Ott  nyilik  a  végtelennek 
kapuja,  melyet  az  ész  lát,  de  kinyitni  nem  képes. 

A  hindii  bölcsesség  az  ő  ragyogó  konkretizmusával  ezt  igy 
fejezte  ki :  a  földet  elefánt  tartja  a  hátán ;  az  elefánt  nagy  teknős- 
békán áll ;  de  hogy  a  teknősbéka  min  áll,  azt  a  brahminnak 
kérdezni  nem  szabad !  E  naiv  képet  tegyük  át  a  modern  tudo- 
mány nyelvébe,  mely  nem  elefánttal  s  teknősbékával  oldozgatja  a 
lét  problémáit;  e  nyelvben  az  okok  sorát  következőképp  fejezzük 
ki:  honnan  a  világ  mai  alakja?  e  kérdésre  feleletül  a  geológiai 
formációkon  vezetnek  át,  mig  végre  az  elsőkhöz  érünk ;  a 
formációk  az  elefánt.  S  az  ősformációk  honnan  ?  kérdezzük 
tovább ;  az  ősködből :  az  ősköd  a  teknősbéka.  S  az  ősköd  honnan 
vette  magát?  A  divatos  természet-bölcselet  erre  azt  mondja:  ezt 
embernek  kérdeznie  nem  szabad;  ez  titok.  De  hisz'  akkor  az 
egész  lét  egy  nagy  titok?  sokan  vállat  vonnak  e  fölebbezésre  s 
azt  mondják:  nos  és  ha  az? 

Tehát  a  lemondás  is  s  a  tudomány  is  a  legnagyobb  valóság 
titkaihoz  ért  s  azokat  elismeri.  A  végtelenség  s  az  örökkévalóság 
két  nagy,  érthetetlen  valóság,  mely  körülfoly,  övez,  környékez, 
mely  ránk  erőszakolja  magát,  melyről  belátjuk,  hogy  van,  hogy 
kell  lennie;  de  hogy  mi  az,  senki  sem  érti.  S  miért  értsen  az 
ember  mindent?  miért  mérje  a  rész  az  egészet?  hódoljon  s  töltse 
ki  helyét;  minden  nem  való  neki,  csak  valami.  Die  Wissenschaft  — 
mondja  a  kitűnő  geológus  Fraas  Ottó  „Vor  der  Sündfluth"  c. 
klasszikus  művében  —  weiss  nichts  anderes,  jedenfalls  nichts 
besseres  uns  zu  sagen,  als  was  Jedermann  schon  lange  weiss : 
Am  Anfange  schuf  Gott  Himmel  und  Erde",  (VIII.)  és  később  : 
„Die  ehrliche  Wissenschatft  wird  gestehen,  dass  sie  über  den 
Anfang  der  Dinge  entschieden  nichts  weiss,  und  auch  sobald  noch 
keine  Aussicht  hat,  über  die  ersten  Geheimnisse  des  Werdens 
Aufschlüsse  zu  bekommen  .  .  .  Der  absolute  Anfang  bleibt  nach 
wie  vor  verborgen,  wir  sind  demselben  nicht  náher  gerückt,  wenn 
man  auch  die  Erde  als  eine  uranfángliche  Gasmasse  gleich  einer 
Brandrakete  durch  den  Weltraum  fliegen  lásst."  (99.  1.) 

S  a  teremtéssel,  hogy  Isten  teremtette  az  eget  és  földet,  mit 
nyertünk?  megértettük-e  a  világ  eredetét?  értjük-e  már,  hogy  mi 
az,  hogy  a  végtelen  a  világot  létbe  hívta? 

Nem  értjük  s  nem  is  érthetjük.  Úgy  vagyunk  vele,  mint 
magával  a  végtelennel  s  az  örökkévalóval.  Belátjuk,  hogy  van,  de 
nem  látjuk  őt  magát.  A  világgal  is  úgy  vagyunk :  belátjuk,  hogy 
véges  a  térben  s  az  időben,  hogy  függ  a  végtelentől,  de  hogy 
kikezdése  milyen,  hogy  függése  mily  kilépéssel  indult  meg,  azt 
nem  értjük. 

Maradjunk  tehát  annál :  kezdetben  teremte  Isten  az  eget  és 
földet.  Ez  a  föld  s  ez  az  ég  csak  tornácza  a  végtelen  létnek, 
melybe  logikánk  belekényszerít;  ez  a  logika  a  világ  peremére 
állít  s  azt  mondja :  arra  felé  van  az  igaz  valóság,  a  mérhetetlen 
élet!  várj,  míg  megnyittatik  neked. 


III. 

A  föld  mechanikája. 

Visszatekintve  a  határtalan  múltba,  értelmünk  az  örökké 
valónak  s  végtelennek  csarnokába  ér  s  a  teremtés  gondolatánál 
megáll.  Nem  érti,  hogy  mi  az  tulajdonképpen  önmagában,  de 
meg  nem  tagadhatván  az  okság  elvét  sehol,  egy  ponton  sem,  a 
„kezdetben"  sem,  azt  mondja:  itt  is  van  ok;  ez  az  ok  a  végtelen; 
ennek  hatását  teremtésnek  hívják. 

Mi  a  teremtés  más,  mint  az  okság  egy  faja  ?  Ha  van  végtelen, 
pedig  az  világos,  hogy  van ;  ha  van  örökkévaló,  pedig  arról 
meggyőződik  mindenki,  aki  „visszafelé"  néz;  ha  mindakettőt  dacára 
annak,  hogy  vasszükségszerüséggel  rám  kényszeríti  magát,  csak 
hasonlatokban  értem :  van  a  végtelennek  s  az  örökkévalónak 
kihatása  is,  melyet  önmagában  véve,  tisztes  fogalom  szerint,  meg 
nem  értek ;  róla  mondom,  hogy  teremt. 

E  metafizikai  ismeret  szegényesnek  és  száraznak  látszhatik, 
de  azért  mégis  keretét  képezi  a  színpompás  valóságnak,  gyökérhez 
hasonlít,  mely  dísztelenül  kúszik  a  nyirkos,  sötét  földben,  de  ahol 
kihajt,  lombbal  takarózik  s  virágdíszt  ölt.  A  metafizikai  igazságok 
és  valóságok  ily  dísztelen  gyökérszálak;  a  végtelennek  előttünk 
homályos,  az  örökkévalónak  előttünk  érthetetlen  földjéből  nyúlnak 
ki  s  az  általunk  megközelíthető  természetben  feslenek  ki ;  minden 
csillag  egy-egy  viráguk,  minden  nap  egy-egy  izzó  rózsájuk;  s  oly 
létgazdagság,  teltség  és  bőség  van  mindegyikükben,  hogy  az 
intelligencziák  raja  köríti  őket,  mint  a  virágot  a  zümmögő  bogárkák. 

Az  emberi  értelem  sugárfénye  köríti  a  földet;  számára  ez  a 
bolygó  „Terra"  a  végtelennek  gondolataitól  terhes ;  más  világokba 
nem  igen  mehet  át;  azért  az  ég  kékségében  futó  csillagokról 
fáradtan  leszáll  a  földre,  visszajön  „haza",  s  kutatásainak  s  vizsgá- 
lódásainak édes  tárgyává  az  anyai  földet  teszi. 

Vessük  föl  bátran  a  kérdést:    mi  a  föld?   s  feleljünk  rá:    a 

föld  nagy  szikla-kérges  gömb,  mely  a  sarkoknál  le  van  lapítva. 
Tíz  mértföldnyi  vastagságra  becsülik  kérgét,  azontúl  pedig  izzó 
heveny-folyó  állapotban  gondolják,  ismétlem,  gondolják.  A  heveny- 
folyó tömegnek  sok  száz  mértföldnyire  a  föld  központja  körül  az 
iszonyú  nyomás  alatt  izzó,  tömött,  sűrű  magva  van,  amelyet 
fölfelé  bár  szintén  nagyon  sűrű,  de  a  nyomás  arányában  mégis 
hígabb,  kásásabb  rétegek  vesznek  körül.  íme  egy  mesés,  tüzes, 
merész  s  szinte  elképzelhetetlen  gondolat! 

„A  föld  alakja  az  ő  története",  mondja  Humboldt.  Alakjáról 
olvassuk  le  alakulásának  történetét.  A  föld  ellipsoid  alakja,  a 
sarkoknál  való  összelapulása,  a  tengerek  és  földségek  eloszlása,  a 
hegységek  s  a  fensíkok,  a  nagy  és  kis  emelkedésű  kráterek,  duzza- 
dások, a  vulkánok  sorai,  képezik  a  föld  fiziognomiájának  vonásait; 
e  vonásokból  kell  kiolvasnunk  szenvedéseit  és  tapasztalatait.  Hozzá 
kell  vennünk  a  föld  rétegeit,  azok  tornyosuló,  egymást  váltó 
emeleteit,  zsugorodásait,  a  kőpárnákban  pihenő  régi  világok 
múmiáit,  kövületeit;  ki  kell  e  sírokat  nyitni,  a  néma  multat  meg- 
szólaltatni s  a  kutatás  színpompás  világát   álmából    fölébreszteni. 

Ez  a  fiziognomia  csupa  esemény  és  történet;  az  alvó  múltnak 
fölébresztése  pedig  kezdetben  meseszerű,  később  imaszerű  kontem- 
pláczióvá  válik. 

Az  exakt  tudomány  azért  neki  áll  a  munkának,  fölkutatja  a 
föld  alakjára  vonatkozó  konkrét  adatokat;  egyikét  a  másikba 
illeszti,  a  hangokat  érthető  szótagokká  s  folyó  beszéddé  köti 
össze.  Minden  ízében  megmázsálja  és  megméri  a  földet;  állását, 
mozgását,  irányát  meghatározza.  Eszerint  a  föld  átmérője  az 
északi  sarktól  a  déli  sarkig  1713  mértföld,  az  aequatori  átmérő 
pedig  6  mértfölddel  több,  tehát  1719  mértföld.  Súlya,  ha  a  föld- 
színén darabonként  mérnők,  120.000  trillió  mázsa.  5V2-szer  oly 
nehéz,  mint  a  víz;  s  a  legsűrűbb  s  legnehezebb  tömegek  a  föld 
belsejében  halmozódtak  föl.  Az  általunk  ismert  földréteg  a  maga 
bazalt,  gránit,  homok-mészköveivel,  agyag,  pala,  kova-földjével 
együtt  átlag  csak  2V2-szer  oly  nehéz,  mint  a  viz.  A  még  háromszor 
oly  nehéz  tömegek  tehát  a  föld  belsejében  vannak.  Némelyek  azt 
gondolják,  hogy  a  drága  ércek  mértföldnyire  vastag  gyűrűi  a  föld 
központja  körül  üllepedtek  le  s  bányáink  érczereiben  e  hatalmas 
gyűrűknek  csak  végső  foszladozó  hulladékaira,  a  nagy  törzseknek 
végső  ágacskáira  ismernek.  Azonban  nem  szükséges  az  érczeknek 
állitólagos    mély    elhelyezkedéséből    eredeztetni     a    földbensőnek 

súlyát;  eléggé  kimagyarázhatjuk  a  súlyt  a  tömeg  sűrűségéből,  a 
sűrűséget  pedig  az  iszonyú  nyomásból,  mely  alatt  a  föld  belső 
rétegei  állanak.  A  fél  földsugár  táján  számításaink  szerint  69.000 
mázsa,  e  föld  központja  körül  pedig  114.000  mázsa  súly  nehezedik 
n  centiméternyi  térre;  e  mesés  nyomás  alatt  a  föld  belseje  a 
lehető  legsűrűbb.  E  nagy  energiával  bíró  tömegről  tehát  hely- 
telen fogalmat  alkotnánk,  ha  azt  forró,  bugyborékoló  vízzel  hason- 
lítanók  össze.  A  föld  magva  nagy  hőenergiával  bír  s  azért  mégis 
a  legsűrűbb  anyagtömeg  lehet;  a  plutonisták  szerint  följebb  a 
nyomás  csökkenésével  a  tömeg  is  hígabb  s  a  földkéregnek  alsó, 
szilárd,  de  izzó  kérge  alatt  a  legfolyékonyabb ;  bár  a  nyomás  itt 
is  nagy  s  nem  nagy  szabad  mozgást  látszik  engedni  az  izzó  csepp- 
folyós tömegnek. 

A  föld  felületét  ^A  részben  víz  borítja.  E  külső  kiterjedésben 
is  nyilvánvaló  lesz,  hogy  voltaképp  a  víz  az  úr  a  földön ; 
az  alakító,  a  térfoglaló,  előnyomuló  harcias  elem.  Kiterjedését 
3,832.558  n  myriaméterre  v.  i.  38,000.000  hektárra  teszik.^  Súlyban 
a  víz  25  trillió  métermázsát  nyom,  e  számok  képzeletünket  is 
meghaladják.  Hozzávethetőleg  elképzelhetjük,  ha  azt  mondjuk, 
hogy  ez  a  víztömeg  oly  nagy,  hogy  a  föld  valamennyi  folyója 
40.000  évig  folyna,  míg  azt  elszállítaná. 

Hol  áll?  mi  tartja?  min  fekszik  a  föld  és  víz  ez  óriás 
tömege?  Nincs  az  az  acéltengely,  mely  körül  foroghatna,  nincs 
az  a  gyémántsarok,  melybe  beleakaszthatnók  s  mégis  mily  puhán 
van  ágyazva  a  levegő  s  az  aether  hullámaiban ;  a  levegő  a  leg- 
finomabb eloszlásig  10  mértföldnyi  terjedelemben  köriti,  e  pehely- 
szerü  burok  a  földdel  tart  lépést  s  a  föld  és  szétfolyó  burka  az 
éterben  akadálytalanul,  néma  gyorsasággal  iramlik. 

Levegőbe  s  éterbe  ágyazta  a  teremtő  a  földet.  Ha  ez  a 
levegő  nem  volna,  vagy  ha  nem  volna  ilyen  sűrű,  akkor  élet 
nem  volna  a  földön,  minden  jégbe  fagyna.  Nem  használ  a  nap- 
sugár sem,  ha  nincs  kellő  sűrűségű  levegő  a  bolygókon.  A  hold 
s  a  Mars  alighanem  jégbe  van  fagyva  s  óceánjai  élettelen  jég- 
mezők, mert  levegőjük  rendkívül  finom.  Némelyek  azt  mondják, 
hogy  a  holdban  nincs  is  levegő  s  hogy  az  a  légburok  semmi  más, 
mint  összesűrített  éter;  a  Marson  is  csak  hat-hétszer  sűrűbb  a 
légburok  mint  a  holdban.  Ily  levegő-sűrűség,    azaz   hogy  ritkaság 

1   Hektár  =  10.000  Q  méter. 

mellett  jégbe  fagy  a  víz  még  akkor  is,  ha  közelebb  állnának  a 
naphoz.  Ellenben  a  levegő  a  földön  fölfogja  a  napsugár  melegét 
s  védi  a  földet  a  kisugárzás  rohamossága  ellen.  A  levegő  a  föld 
pólyája;  a  gyengéd  életet,  a  természet  e  kényes  gyermekét,  a 
levegő  istápolja,  melegíti  s  éleszti. 

Maga  ez  a  levegő  ismét  a  Föld-bolygónak  sajátos  terméke, 
a  szárazföldnek  s  a  napsugárnak  gyermeke.  Ha  tengerek  bortítanák 
az  egész  Földet,  nem  volna  ez  a  levegő;  de  most  a  víz  és  fagy 
és  napsugár  behatása  alatt  bomló  szárazföldek  s  az  azokon  bur- 
jánzó szerves  élet,  mely  megint  csak  első  sorban  a  napsugár 
gyermeke,  nyújtják  a  levegőnek  ezt  az  oxigén  és  nitrogén  keve- 
rékét. „Wir  habén  alsó  eine  Atmospháre  aus  Sauerstoff,  Stick- 
stoff  und  etwas  Kohlensáure  (andere  geringe  Beimischungen  sind 
für  unsere  Betrachtungen  bedeutungslos),  weil  auf  unserer  Erde 
nicht  nur  seichte  Oceanstellen  vorhanden,  sondern  Continente 
hoch  über  den  Ocean  ragén  und  dieser  Ocean  ist  deshalb  grössten- 
theils  flüssig  und  krustenlos,  weil  wir  eine  so  dichte  Atmospháre 
habén.  Continente,  Atmospháre  und  organisches  Lében  sind  alsó 
sich  gegenseitig  bedingende  Sachen."  (Hörbiger  János  egy  nagy- 
érdekü  előadásából.) 

Ez  egyedül  igaz  és  nagyszerű  fölfogás  sejteti,  hogy  a  föld 
élete  hány  kelléknek  s  mily  célszerűségnek  becézett  gyermeke  s 
azt  is,  hogy  mily  titkok  rejlenek  még  számunkra  a  mindenségben, 
azokon  a  csillagokon,  melyeken  révedezve  felejtjük  szemünket. 
Flammarionnal  csodás  életükről  álmodozunk;  hátha  jégmezők 
terülneka  borzalmas  jégburokba^szorított  bolygókon;  nagyra  vagyunk 
a  Kant-Laplace  elmélettel,  mely  heveny-folyó  őstömegből  eredezteti 
naprendszerünket,  de  hátha  nem  heveny-folyó,  hanem  neptunikus, 
pépszerű  kikezdést  kell  felvennünk?  Erről  később  lesz  szó. 

A  régiek  naiv  gondolata,  hogy  a  föld  valamin  fekszik,  már 
a  kezdő  fizikusok  előtt  is,  lehetetlenséggé  minősül.  Súlya  oly  nagy, 
hogy  nincs  az  a  kemény  test,  mely  alatta  kásává  szét  ne  mállnék. 
A  testek  keménysége,  tehát  összetartása  is  véges  s  nagyobb  erő 
által  legyőzetik.  Nincs  az  a  bazalt  vagy  porfirkő,melyből  a  Dunán 
át  egy  ívben  hidat  lehetne  épiteni;  a  nyomás  oly  nagy  volna, 
hogy  a  bazalt  is  homokká  nyomódnék  össze.  2000  méternél 
magasabb  tornyot  téglából  építeni  nem  lehet;  a  legkeményebb 
homokkőből  készült  oszlop  sem  lehetne  V2  mértföldnél  magasabb ; 
ezentúl  ugyanis  saját  súlya  alatt  zúzódnék  össze   alapja.  1 — 2  m. 

hosszú  és  1  lábnyi  vastag  vashenger  annyira  imponál  nekünk, 
hogy  az  ember  kész  volna  bármely  súlyt  reá  akasztani,  de  ha  ezt 
a  hengert  a  világ  körül  meghosszabbítva  gondoljuk,  egészében  oly 
hajlékony  volna,  akár  egy  cérnaszál. 

A  földnek  kétféle  mozgása  van ;  az  egyik  a  nap  körül,  ez 
másodperczenként  4  mértföld ;  a  másik  saját  tengelye  körül ;  az 
egyenlítői  vidékeknél  ez  az  utóbbi  mozgási  sebesség  természetesen 
a  legnagyobb.  A  sarkok  felé  az  északi  szélesség  köreinek  keske- 
nyedésével  a  földfelület  pontjai  is  kisebb  sebességgel  mozognak, 
a  sarkpont  maga  pedig  mozdulatlan.  Szemléltethetővé  teszszük  ez 
állításunkat,  ha  az  ostornyélen  az  ostort  forgatjuk ;  az  ostor  hegye 
sokkal  gyorsabban  repül  a  térben  mint  a  mellsőbb  részére  kötött 
bütykök,  legfelül  pedig  alig  mozog. 

Mi  lenne  akkor  a  föld  tömegéből,  ha  azt  fölakasztva  vagy 
valamire  ráfektetve  képzeljük?  okvetlenül  saját  súlya  alatt  nagy 
péplepénynyé  folyna  szét. 

Tényleg  e  kényes  kolosszust  a  rejtélyes  nehézkességi  erő 
karjai  emelik;  ennek  éteri  szálai  oly  erősek  s  oly  ügyesen  alkal- 
mazottak, hogy  a  tömeget  egészében  megfogják  s  hogy  el  nem 
nyújtják,  össze  nem  lapítják,  sőt  bámulatos  rohanása  daczára 
fékben  tartják. 

A  föld  tengelye  a  tömegnek  súlypontján  megy  keresztül, 
amiből  látni,  hogy  a  tömeg  egyenletesen  van  elosztva,  daczára  a 
kőzetek,  érezek,  földek  és  a  víz  különböző  fajsúlyának  s  vázlatos 
elhelyezkedésének.  Ha  a  forgási  tengely  nem  menne  át  a  súly- 
ponton, akkor  a  föld  kalimpálózva  hengerednék  a  térben. 

A  mi  szemeinkben  ez  a  rohanó  forgó  tömeg  szinte  elbódító 
gondolat;  sebessége  káprázatos  s  őrületes;  azonban  ha  a  befutandó 
pályák  hosszát  veszszük,  vagyis  ha  a  sebességet  a  tömeghez  s  a 
pályákhoz  mérjük,  elvész  ez  a  módtalan,  szertelen  aránytalanság. 
Minden  az  arányoktól  függ.  Ha  a  föld  sugarát  a  föld  kerületéhez 
viszonyítjuk  s  a  kerületet  óralapnak  s  a  sugarat  óramutatónak 
veszszük,  azt  látjuk,  hogy  a  föld  forgása  még  egyszer  oly  lassú, 
mint  az  órának  órákat  jelző,  tehát  a  kis  óramutatónak  járása, 
jóllehett  a  szélső  pontokon  463  mértföld  sebességgel  rohan. 

E  nagy,  kozmikus  mozgásokon  kivül  a  föld  hátán  is  minden 
mozgásban  van. 

Víz  és  lég  folytonos  körfutásban,  mint  óriási  gépezeteknek 
dugattyúi,    járnak    föl-alá.    A    nap    melege   mozgatja  azokat.    Az 

aequator  körül,  hol  az  ember  a  nap  függélyes  sugarai  alatt  elveszti 
árnyékát,  a  levegő  nagyon  megmelegszik,  a  sarkok  körül  pedig  a 
nap  távolléte  és  ferdén  eső  sugarai  miatt  nagyon  meghűl.  A  fölme- 
legített lég  fölemelkedik,  helyébe  észak  és  dél  felől,  vagyis  a  sarkok 
felől  ömlik  a  lég,  mialatt  a  megmelegített  levegő  az  aequatortól 
a  sarkok  felé  áramlik.  A  fölmelegített  lég  telítve  van  vízpárával, 
annyira,  hogy  ha  a  telítést  száznak  vesszük,  Bataviában  a  lég 
vízpára-tartalma  96  a  maximumban  és  92  a  minimumban.  Ez  a 
vízpárás  áram  fönt  a  magasban  két  ágra  oszlik ;  egyik  ága  a 
térítőnél  lecsap  s  visszafolyik,  a  másik  a  sarkok  felé  iramlik. 

Ez  által  a  hőmérsékletnek  bizonyos  kiegyenlítése  áll  be, 
melyet  a  nap  direkt  sugárzása  nem  eszközölhetne.  A  hőmennyiség, 
mely  így  a  sarkok  felé  terelődik,  roppant  nagy.  Az  egyenlítő 
vidékein  átlag  5  m.  vastag  víztömeg  párolog  el.  Ha  fölveszszük, 
hogy  ebből  ismét  2  méternyi  víztömeg  eső  alakjában  visszahull, 
marad  3  m.  tömeg,  melyet  a  légáram  elszállít  s  öntözi  vele  a 
földet.  Maury  kiszámította,  hogy  ennek  a  tömegnek  fölemelésére 
és  elszállítására  évenként  oly  munka  lenne  szükséges,  mely  egy 
40.000  km.  hosszú  és  5500  km.  széles  s  3  m.  mély  tó  vizét  a 
felhőkbe  emelné  s  a  földön  széthullatná. 

Ez  a  légáram  közvetíti  a  levegő  alkatrészeit,  melyekből  a 
szervezetek  élnek.  A  szénsav,  melyet  ma  kilélegzünk,  holnap 
elterjed  a  földön,  a  Nilus  pálmái,  a  Libanon  czédrusai  szívják 
magukba.  Otaheiti  kokoszpálmái  ettől  nőnek.  Japán  banánai  ettől 
feselnek  virággá.  Azt  az  élenyt,  melyet  szívunk,  Susquehana  mag- 
nóliái destillálták,  az  Amazon  őserdői,  Himalaya  Rhododendronjai, 
Kaschmir  rózsái  és  myrtusai,  Ceylon  fahéj-fái  s  Afrika  erdői  lehelik. 
Az  eső,  mely  fejünkre  hull,  a  jéghegyekről  olvadt  s  a  jéghegyekre 
viszont  mint  hó  a  Nilus  párái  estek,  melyeket  a  Lotos-virág  szítt 
föl  s  lehelt  ki  a  légbe. 

A  tengerben  áramok  járnak.  Ezek  a  tenger  folyói.  A  tenger- 
nek ugyanis  épp  úgy  vannak  folyói,  mint  a  szárazföldnek;  a  leg- 
nevezetesebb köztük  az  úgynevezett  golf-áram.  Öt  ilyen  fő-áram 
jár  az  oczeánokban :  az  egyik  az  északi,  a  másik  a  déli  atlanti 
oczeánban,  a  harmadik  az  északi,  a  negyedik  a  déli  csendes 
oczeánban  s  az  ötödik  az  indiai  oczeán  déli  részeiben.  Valószinű, 
hogy  hajdan  az  indiai  oczeán  északi  részeiben  is  járt  egy  hatodik 
áram,  mikor  a  Káspi-tenger  s  az  Aral-tó  az  indiai  oczeánnal  egy 
nagy  tengert  képezett. 


29 

Nemcsak  az  áramok,  de  a  párolgás  is  oka  a  tengervizek 
mozgásának.  A  párolgás,  mely  a  sarki  vidékeken  majdnem  semmi, 
a  meleg  égöv  alatt  igen  nagy  s  ez  a  meghibbantott  egyensúly  is 
oka  az  északi  s  a  déli  vizek  áramainak.  Van  ezenkívül  az  óceánok 
vizeinek  függélyes  mozgása,  melyet  az  óceán  lélekzésének  nevez- 
hetnénk ;  a  víz-részecsek  a  különböző  megmelegedés  szerint  külön- 
böző sűrűséggel  is  bírnak  s  eszerint  le-  és  fölszállnak.  A  víz 
felületén  sok  víz-részecs  elpárolog,  hátrahagyva  a  sót  s  más  szilárd 
alkatrészeket.  Ezeket  ismét  a  mélyből  feltörtető  víztömecsek  kötik 
le.  A  tengerek  ugyanis  megszámlálhatlan  milliárd  élő  lénynyel 
vannak  tele,  melyek  a  tengervíz  sóit  s  mésztartalmát  elnyelik  s 
azokból  kagylóikat,  koralljaikat  készítik.  A  só-  és  mésztartalmától 
megfosztott  vízcseppecske  megkönnyebbül  s  ezáltal  a  felsőbb 
rétegekbe  emelkedik ;  ott  az  elpárolgott  vízrészek  sóit  elnyeli  s 
megterhelten  ismét  a  mélybe  száll.  E  réven  kétféle  mozgás  megy 
végbe  függélyes  irányban,  a  víztömegek  le-  és  fölszállnak.  így 
lélekzik  az  óceán ! 

Valamint  pedig  körforgásban  jár  a  földön  a  lég  s  a  víz :  úgy 
forog  a  földön  minden  más  egyéb  is.  Városaink  a  régi  világok 
köveiből  épülnek.  A  tertiár-tengerekben  leüllepedett,  szemcsés 
mészkő  nyújtja  Paris  palotáinak  kitűnő  építési  anyagát;  Róma 
remek-épületei  travertinből  valók,  a  Colosseum  s  a  sz.  Péter- 
templom hatalmas  falait  belőle  törték.  Városainkat  téglából,  falvain- 
kat  vályogból  építjük;  a  vályog  s  a  tégla  agyagból  lett,  mely  ismét 
őskőzeteknek  bomlásából  való.  Márványaink  nagy  része  tele  van 
korállal ;  elágazó  vonásaikat,  bütykeiket,  ágazataikat  echinodermák, 
molluskok  képezik.  Ha  kandallónk  kőszén-tüze  mellett  melegszünk, 
ha  petróleum  lámpánkat  meggyújtjuk,  régi  világok  kegyelméből 
élünk ;  a  kőszén  vízbesülyedt  flórának  chemice  elváltozott  alakja  s 
sok  geolog  véleménye  szerint  a  petróleum,  asphalt,  földi  szurok  az 
állatvilágnak  köszöni  létét.  Hány  milliárd  állati  hullának  bomlásá- 
ból teltek  meg  Pennsylvaniának,  Kaukaziának,  Galíciának  petróleum- 
tartályai  !  Ez  állatok  égnek  lámpánkban  s  lángban  megdicsőülve 
vonulnak  el  lelki  szemeink  előtt.  A  mamuth  agyaraival  nagy  keres- 
kedést űznek  és  sok  szalonnak  villamos  lámpája  ily  agyarból 
faragott  ékítményen  tükröződik.  De  még  a  koprolithokat  is  meg 
kell  említenem,  állítólag  ősállatoknak  megkövült  ürülékét,  melyek 
köszörülve  szép,  bodor  rajzokat  láttatnak  s  azért  hölgyektől  csecse- 
becsének használtattak. 

Ki  tudná  végül  számon  tartani  az  élő  állat-  és  növényvilágnak 
vándorlását.  Egymásután  más-más  világok  váltakoznak  a  földön ; 
a  klíma  változtával  változik  a  flóra  és  fauna  arculata  s  ahol  most 
tölgy-  és  bükkerdők  állnak,  ott  pl.  Slatin-nál,  Csehországban,  a 
föld  mélyében  megkövült  páfrányerdő  temetkezik.  Terjeszkedik, 
vándorol  csira,  mag  és  pete,  hol  a  víz,  hol  a  szél  szárnyain ; 
keresi  létföltételeit;  megveti  lábát,  hogy  minél  többet  hódíthasson 
és  foglalhasson. 

így  megmérve,  megmázsálva,  beleállítva  a  naprendszer  bolygói 
közé  s  közvetve  a  mindenség  csillag-ingájába  a  Föld,  érdekes 
tanulmányúi  ajánlkozik  arra,  hogy  kikutassuk  változatos  alakulását, 
történetét  s  fejlődésének  okait;  hogy  elemezzük  rétegeit  s  bele- 
mélyeszszük  tekintetünket  kivált  múltjának  homályába. 

Egy  gondolat  csillámlik  elénk  a  föld  komplikált  mechanikájá- 
ból, az,  amit  Herschel  csillagász  mond  :  lépten-nyomon  szemünkbe 
ötlik,  hogy  az  egész  világ  „manufactur" ;  csupa  pozitiv  adat  és 
csupa  gondolat;  anyag  és  alak;  de  az  anyag  is  meghatározott 
mértékben  lép  föl,  „in  numero  et  pondere" ;  az  alak  meg  magában 
véve  is  csupa  önálló  gondolat  és  képlet;  más  nem  is  lehet. 


IV. 

A  Kant-Laplace-elmélet. 

Sok  víz  folyt  le  a  Dunán,  míg  ennyire  jutottunk ;  a  régieknek 
a  földről,  alakjáról,  viszonyairól,  helyzetéről  ugyancsak  furcsa 
fogalmaik  voltak.  A  rajta  végbemenő  alakulásokról  és  változatokról 
valamit  rebesgettek ;  egyes  élesebb  vizsgálók  észrevettek  alakulá- 
sokat, melyek  a  jelenben  mennek  végbe.  így  Pythagoras  (szül.  580 
körül)  a  szárazföld  s  a  tenger  járásáról,  időnkinti  emelkedéséről 
és  sülyedéséről  beszélt;  Aristoteles  hasonló  észrevételeket  tett  sa 
többi  közt  a  Nil-Delta  növekvéséről  emlékezik.  A  homeri  gondolat 
is  a  vizet  pártfogolja;  Achilles  pajzsán  az  Okeanos  veszi  körül  a 
földet.  A  földet  korongnak  nézték,  mely  a  vízből  kiemelkedik- 
Herodot  a  földet  a  tenger  ajándékának  mondja.  Kolophoni 
Xenophanes  szerint  a  föld  a  vízből  vált  ki  s  hajdan  agyagszerű 
pép  volt.  Ezt  a  pépet  az  új-korban  is  egyre  behatóbban  emlegetik, 
s  a  modern  természettudomány  nyújt  is  valamiféle  támpontot  e 
régi  gondolatnak.  Nem  abban  az  értelemben,  hogy  a  pép  alatt  a 
föld  és  víz  keveréket  értsük,  hanem  hogy  az  ősanyagot  ruganyos 
folyékony  állapotban  gondoljuk.  Ez  állapot  a  sűrűségi  fokoktól 
függ.  A  bolygók  különféle  sűrűségi  fokokat  tüntetnek  föl.  Jupiter 
négyszer  hígabb,  mint  a  föld,  tehát  nem  sokkal  sűrűbb,  mint  a  víz. 
Saturnus  pláne  még  hígabb.  Mikor  az  anyag  fejlődéséről  van  szó, 
ne  vegyük  föl  a  már  kész,  jelenleg  differencziált  alakokat,  amilyen 
a  víz,  a  levegő,  a  föld ;  az  ősanyag  még  sem  víz,  sem  levegő, 
sem  föld ;  hisz'  ezek  belőle  lettek.  Tehát  mikor  pépet  vagy  ősködöt, 
vagy  ősétert  emlegetnek,  akkor  nekünk  csak  hasonlatkép  kell 
ezeket  a  mostani  anyag  nevén  neveznünk.  Némelyek  a  szentírás 
1.  fej.  2.  versében  emlegetett  vizet,  mint  a  neptuni  ősétert  s  a 
következő  versben  emlegetett  fényt,  mint  a  plutói  ősétert  fogják  föl, 
másszóval,  mint  az  anyagnak  két  fejlődési  stádiumát.  (Baltzer,  Die 
biblische  Schöpfungsgeschichte  i.  307.)  Miletoszi  Tales  azt  tanította, 

hogy  a  földrétegek  iszapból  üllepedtek  le,  míg  ellenben  Heraklitos 
és  Empedokles  a  tüzet  tartották  a  föld  édes  anyjának.  Herakletos 
már  500  évvel  Kr.  előtt  azt  mondta:  a  tűz  köt  meg  mindent,  az 
választ  el  mindent  s  a  villám  a  világkormányrúd  padkáján  ül. 
Empedokles  a  meredek  hegyoldalakat  s  hasadékokat  a  föld  tüzének 
tulajdonította,  mely  a  tenger  alatt  is  ég. 

E  nézetek  azután  ezeréves  álmukat  aludták;  a  középkorban 
a  figyelem  s  a  tudományos  törekvés  a  kereszténység  theologiai  és 
filozófiai,  valamint  társadalmi  kialakítására  volt  fordítva  s  e  téren 
rendkívül  nagy  szellemi  munkát  végzett;  az  új  filozófia  kikezdői 
azonban  a  fölébredt  érzéket  és  tudásvágyat  nagy  részben  a  terrnészet- 
tudományos  kérdések  felé  fordították  s  a  kutatásnak  és  tudományos 
fölfogásnak  természettudományos  jelleget  adtak.  Ez  a  természet- 
tudományos jelleg  az  inductio,  az  adatgyűjtés,  az  adatok  kombiná- 
lása, az  alakulásoknak  egymásból  való  természetes  kimagyarázása. 
Ez  úton  az  ember  egyre  vissza-visszagördíti  a  föld  forgását,  kezdet- 
legesebb állapotokba  tereli  a  fejlődést,  míg  csak  el  nem  ér  oda, 
ahol  a  természetes  magyarázat  előtt  a  legcsupaszabb,  legegyszerűbb 
adat  az  elsőség  abszolút  jellegével  föl  nem  lép. 

E  visszanyúlás  a  lehető  kezdetleges  állapotokra  jellemzi  a 
modern,  természettudományos  fölfogást. 

Descartes  (Cartesius,  született  1596.)  kezdetnek  nagy,  szilárd 
tömeget  vett  föl,  az  volt  nála  az  abszolút  adat,  mely  azután 
szétpattant;  részei  a  világtesteket  adják.  Leibnitz  a  földet  vala- 
mikor tüzes,  ragyogó  napnak  tartotta,  mely  idővel  kihűlt. 
Mikor  Tycho  Brahe  1572.  évi  november  hó  11-én  a  Cassiopeja 
csillagképben  új  ragyogó  csillagot  látott,  kifutott  a  labora- 
tóriumából, a  szabad  ég  alatt  közvetlenül  nézni  a  csodát;  a 
csoda  valóság  volt  s  1574-ig  csökkenő  fénynyel  izzott,  míg 
végre  elaludt.  Leibnitz  ennek  nyomán  arra  a  gondolatra  jutott, 
hogy  a  föld  is  hajdan  izzó,  tüzes  csillag  volt.  Midőn  Casini 
a  nem  sokkal  azelőtt  föltalált  látcső  segélyével  konstatálta,  hogy 
a  Jupiter-bolygó  nem  teljes  gömb,  hanem  a  sarkoknál  össze 
van  lapítva.  Newton  ezt  a  földről  is  állította;  okul  a  föld 
s  a  bolygók  hajdan  heveny-folyó  állapotát  hozta  föl.  A  Nápoly 
melletti  Monte-Nuovo  vulkánnak  1538-ban  egyszerre  való  kelet- 
kezése Lazaro  Moronak  azt  a  gondolatot  adta,  hogy  a  föld- 
ségek  is  vulkanikus  erők  által  emelkedtek  ki  a  tengerekből. 
Bieberstein     1802-ben    tette    közzé    nézeteit,    melyek    szerint    a 

bolygók  s  a  hold  nem  egyebek,  mint  kisebb-nagyobb  meteorok 
összeveró'dései.^ 

Már  a  csillagos  égen  könnyebben  emanczipálta  magát  a  gon- 
dolat a  látszat  csalódásaiból ;  300  év  óta  tézise  a  tudománynak, 
hogy  a  nap  áll  s  a  föld  forog,  jóllehet  a  közbeszéd  a  látszatnak 
ösvényén  jár  azután  is.  Herakleides  már  360-ban  Kr.  e.  hirdette, 
hogy  a  föld  sarkai  körül  forog  s  hogy  az  égi  testek  mozgása  csak 
látszólagos;  sőt  az  a  nézet  is  jelentkezik  már  akkor,  hogy  a  nap 
a  világ  központjában  áll  s  a  föld  forog  körülötte.  Ezeket  a  tano- 
kat hirdette  Aristarch,  a  samosi  híres  csillagász. 

Manapság  ügy  a  kozmológia,  mint  a  geológia  és  az  astro- 
nómia  nagyszerű  haladást  tett ;  ez  utóbbi  nagy  tökélyre  emel- 
kedett; az  előbbiek  szintén  sok  adatot  gyűjtöttek,  bár  a  kompli- 
kácziók  miatt  még  nagyon  távol  állnak  végleges  megállapodásuktól. 
Az  általános  nagy  kereteket  azonban  a  geológia  már  kijelölte 
magának ;  visszanyúlik  a  kezdetlegesbe  s  természetesen  magyarázza 
az  egyszerűből  az  összetettet,  a  múltból  a  jelent. 

Swedenborg  Emánuel  (szül.  1688.)  lendít  az  evolúció  gon- 
dolatán s  azt  állítja,  hogy  kezdetben  minden  köd  és  gáz  és  gőz 
lehetett.  Az  ősköd  Swedenborggal  jelenik  meg  a  világ  színterén. 
Az  angol  Wright  Tamás  hasonló  nézeteknek  hódol  s  1750-ben 
a  mindenségre  kiterjeszkedő,  „új  hypothezissel"  lép  föl.  Öt  évvel 
utána  jelent  meg  Kant  Emánuel  könyve  „Allgemeine  Naturgeschichte 
u.  Theorie  des  Himmels."  Swedenborg  és  Wright  nyomain  Kant 
finom  ősport  vesz  föl  a  magyarázat  kikezdéseül,  melynek  sűrű- 
södési pontjaiban  támadnak  a  későbbi  nap  és  bolygói,  köztük  a 
föld  is. 

Azóta  a  vezérgondolat  a  világalakulás,  a  világfejlődés  lett  s 
kezdetleges  állapotokra  való  visszanyúlás  rendkívül  termékeny  gon- 
dolatnak bizonyult  minden  téren;  először  mint  sejtés  jelentkezett, 
mondjuk  mint  intuiczió,  azután  határozottabb  körvonalakat  ölt, 
végül  sok  oldalról  támogatott  teóriává  fejlett.  Különféle  kifogásokat 
emelnek  a  Kant-LapIace-teoria  ellen  is  s  változtatásokat  eszközöl- 
nek rajta,  melyek  nagyon  fontosak,  de  a  magvát  érintetlenül 
hagyják.  E  kifogásokra  és  változtatásokra  később  rátérek.  Kant 
finom  port,  Laplace  ős-ködöt  vett  föl,  mely  Neptun  bolygó 
pályáján  túlterjedő    izzó-forgó  tömeget   képezett;    ennek   fő  sűrü- 

1  Köhler,  Weltschöpfung  und  Weltuntergang.  8.  I. 

Prohászka:  Föld  és  ég.  3 

södési  központja  a  nap  volt  s  e  tömegből  gyűrűk  s  övek  váltak 
el,  melyek  szétszakadtak  s  gömbökké  gombolyodtak.  E  szerint  a 
föld  sűrűsödik  finomabb  halmazállapotú  anyagból,  amely  nem  gáz, 
nem  lég,  nem  föld,  hanem  ezek  előtt  fekvő  stádiumai  az  anyag- 
nak. Ezt  a  gondolatot  Buffon  is  megragadta  1778-ban  „Époques 
de  la  nature"  c.  művében  s  az  olvadt  földbolygónak  hét  időszaki 
változatait  leírta.  A  hatás  nagy  volt  s  mikor  azután  James  Hutton 
1785.  a  Grampian-hegyekben  látta  a  gránitnak  össze-visszakuszált 
ágait,  melyek  a  mész-  és  palakő-hegységbe  nyomulnak,  kész  volt 
Buffon  theoriájának  egyik  támasza  is,  a  gránit  eruptív-jellege. 
Pierre  Simon  Marquis  de  Laplace  (szül.  1749.)  az  ősköd-teoriát 
„Exposition  du  systéme  du  monde"  c.  művében  tette  közzé  s 
átlag  azt  mondhatjuk,  hogy  lényegében  a  Kant-Laplace  teóriát 
uralja  ez  idő  szerint  a  tudomány.^ 

A  divatosabb  természettudomány  tehát  a  földalakulás  első 
stádiumánál  a  gáz-állapotot  veszi  föl,  vagy  mondjuk,  az  anyagnak 
végső  legfinomabb  elemeit.  Ez  a  legfinomabb  anyag  valamikép 
izzó  állapotba  került.  Némelyek  az  izzó  anyagot  veszik  föl  első 
kiindulásul,  mások,  mint  Bernhard  v.  Cotta,  a  finom  anyagba 
mozgást  tételeznek  föl  s  ez  a  mozgás  teremtette  meg  az  izzást. 

Némelyek  meg  zavart  csinálnak  s  két  ellentétes  véleményt 
koczkáztatnak.  Az  ősködöt  hidegnek  gondolják  s  sűrűsödésből 
magyarázzák  a  hőt;  másutt  meg  a  hővesztést  hozzák  föl  a  sűrű- 
södés okául.  A  hő  mozgás  lévén,  csak  a  mozgás  magyarázhatja 
meg  a  hőt.  A  mozgás  átváltozik  hővé.^ 

Eszerint  tehát  a  földalakulás  kiindulása  a  hő,  az  izzás.  Minden 
forró,  izzó ;  a  hő  létesíti  az  első  nézet  szerint  magát  a  gőz-  vagy 
gáz-halmazállapotot;  a  másik  nézet  szerint  később  keletkezik 
benne ;  ez  a  hő  elég  ahoz,  hogy  ha  nem  is  volna  finom  oszlásban 
az  anyag,  párává  foszladna  minden  tömecse  s  izzó,  szétrepülő 
legkisebb  részekre  tépve  töltené  ki  az  űrt. 

Valóban  hő  csak  a  mozgásnak  átváltozásából  származik.  Ha 
tehát   akarunk   az  őstömegbe    hőt,   annak    mozognia   kell.    Minél 

1  Köhler,  i.  m.  149. 

2  Itt  áll  elénk  két  kérdés,  melyet  az  emberi  gondolat  meg  nem  kerül- 
het: honnan  az  anyag,  mely  okvetlenül  véges  s  honnan  a  mozgás;  mert  a 
hő  is  mozgás.  Elfogultság  nélkül,  nyíltan  s  őszintén  mondjuk:  erre  feleletet 
észszerűt  nem  találunk  mást,  mint  azt,  hogy  Istentől.  Az  anyag  véges, 
határolt  ...  a  mozgás   határozott  ...  ki   szabta  meg,  ki   indította   meg? 

nagyobb  a  hő,  annál  nagyobb  a  mozgás,  annál  nagyobbak  s 
gyorsabbak  a  tömecseknek  kilengései ;  onnan  van  azután,  hogy 
a  melegített  testek  folyékonyakká,  a  folyékonyak  párákká  változnak 
s  azontúl  a  Crookes-i  negyedik  halmazállapotba,  a  sugárzásba 
mennek  át.  Az  ősködöt  valami  ilyenféle  sugárzási  halmazállapotban 
gondolhatjuk,  a  tömegeket  a  legizgalmasabb  rohanásban  s  egymásra 
ütődésben.  A  hő  taszító,  szétosztó  erő  s  csak  hűlés  következ- 
tében áll  be  a  sűrűsödés.  Ha  az  ősködöt  hidegnek,  azután  moz- 
gásban lévőnek  képzeljük,  eg>Te  megy ;  a  mozgásnak  meg  kell 
lennie,  akár  közvetlenül  hő  alakjában,  akár  mint  nehézkedés  és 
nyomás,  mely  szintén  hővé  válik. 

Az  izzó,  forró,  ősködtömeg  fölvevése  jellemzi  a  Kant-Laplace- 
teoriát,  melynek  ereje  nem  a  fizikában,  hanem  a  mechanikában 
rejlik ;  a  bolygóknak  a  nap  körül  egy  síkban  s  egy  irányban  való 
mozgása,  ez  a  teóriának  főérve ;  míg  ellenben  a  kezdetleges 
halmazállapotnak  por-  vagy  ősködalakja,  az  izzás,  a  bolygók 
egyforma  fejlődése,  stb.  a  teóriának  nagyon  gyönge  oldala ! 

Hogy  kezdetben  minden  izzó  volt,  azt  a  napnak  és  sok 
csillagnak  jelenleg  is  izzó  állapotával  bizonyítják,  melyek  egyre 
túladnak  melegükön,  hűlnek  s  ezáltal  összehúzódnak ;  természe- 
tesen, ezek  azelőtt  még  hígabbak,  finomabbak  lehettek  s  így 
visszamehetünk  a  legfinomabb  szétoszlásig. 

Valamiféle  finomabb  szétoszlásra  okvetlenül  kell  is  vissza- 
mennünk. Ezt  kívánja  a  földnek  a  nap  és  csillagokkal  való  vér- 
rokonsága. A  föld  a  nap  körül  forog,  de  ugyanabban  a  síkban 
forog  még  250  csillag,  melyeket  bolygóknak  hívnak.  Járhatnának 
azok  bármely  síkban  a  nap  körül  s  mégis  hogy  ezek  mind  többé- 
kevésbé  18  foknyi  elhajlással  ugyanazon  síkban  forognak,  az  csak 
úgy  lehet,  hogy  belőle  szakadnak  ki ;  —  ez  a  mechanikai  követ- 
keztetés helyes ;  de  ők  még  hozzáteszik  a  fizikait  is  ily  alakban  : 
már  pedig  a  nap  s  más  nagy  bolygók  még  most  is  izzásban 
vannak,  tehát  a  föld  is  abban  volt.  Meglátjuk,  hogy  ez  utóbbi 
következtetés  már  túllő  a  célon  ! 

Kantot  pedig  épp  ez  a  körülmény  vitterá  az  őspor  föltételezésére. 

A  vérrokonságot  itt  méltán  köd-  és  gázrokonságnak  mond- 
hatjuk. A  nap  ezen  tudósok  szerint  még  most  is  feltünteti  a  föld 
s  a  hold  s  a  kisebb  bolygók  régi  állapotát ;  legnagyobb  részük 
még  izzó  gáz  s  ugyanazon  alkatrészekből  áll,  melyekből  a  föld. 
A  föld  lehűlése  már  előhaladottabb,  mint  az  óriás  napé. 

A  föld  anyagának  por,  gáz,  gőz,  köd,  szóval  legfinomabb 
oszlásig  vékonyodó  halmazállapotára  közvetlenül  a  csillagködökből 
is  következtettek.  A  csillagködök  gomolyai  az  álló  csillag-világ 
mélyeiben  úsznak.  Több  gomoly  gömbszerünek,  mások  összela- 
pított, kerékalakuaknak  látszanak.  Kiterjedésük  mesés.  Azért  közel 
fekszik  a  gondolat,  hogy  bennük  az  uj  világképződés  kezdetleges 
alakjaira  ismerjünk. 

Földünk  már  nagyon  előrehaladt  az  ő  fejlődésében  és 
hűlésében.  Nagy  rétegek  zárják  el  a  belső  hőt:  s  a  Laplace 
teóriának  legnaivabb  hívei  azt  gondolják,  hogy  a  föld  belseje  most 
is  izzó.  A  mélységbe  fürva,  a  hőmérsék  emelkedik.  Vannak  pontok, 
melyeken  túl  a  klima  befolyása  már  nem  érezhető,  így  például  a 
párisi  csillagvizsgáló  30  méter  mély  pincéiben  a  hőmérő  a  múlt  század 
óta  egyre  +  11°  Celsiust  mutat.  A  meleg  források,  a  vulkánok, 
az  eruptiv  kőzetek ;  a  lerakodásból  való  rétegeknek  áttörései ;  a 
föld  kérgének  horpadásai,  zsugorodásai,  a  redők  némelyek  szerint, 
különösen  Suess  dr.  szerint,  a  hűlő  földmagnak  kisebb  térfogatra 
való  összehúzódásából  magyarázandók.  Mikor  a  hűlő  mag  össze- 
húzódik, közte  s  a  szilárd  földkéreg  közt  űr  támad,  a  földkéreg 
nem  képes  támasz  nélkül  szabadon  domborodni,  azért  beszakad  s 
így  magyarázza  a  hegyeket,  in  specie  al  Alpesek,  Pirenék,  Kárpá- 
tok eredetét. 

Jelenleg  a  föld  magvának  izzó  állapotát  bebizonyítottnak 
veszik,  kivált  mióta  F.  W.  Pfaff  erlangeni  tanár^  kimutatta,  hogy 
a  föld  felületén  érvényesülő  nehézkedési  erőre  a  nap  és  hold 
vonzása  nem  gyakorolna  oly  nagy  befolyást,  mint  ahogy  most 
gyakorol,  ha  a  föld  átlag  szilárd  és  merev  volna.  Jelenleg  ugyanis 
a  nap  és  hold,  mikor  a  zenitben  állnak  1/52.000-szel  kisebbítik 
a  föld  felületén  a  tárgyak  nehézségét.  Ha  a  föld  merev  és  szilárd 
volna,  akkor  nem  bírná  úgy  követni  a  nap  és  hold  vonzását  s  a 
testek  nehézsége  csak  1 /4,000.000-al  csökkenne. 

A  plutonikusok  chance-ai  tehát  úgylátszik  emelkedtek  s  a 
neptunikusoké  pedig  estek.^ 

1  Zeitschrift  d.  deutsch.  geolog.  Gesellschaft.  B.  XLII.  H.  2.  Natúr  u. 
Offenbar.  1891.  609.  1. 

2  A  plutonikusok  (Pluto,  az  alvilágban  a  tűz  istene)  izzó,  forró,  tüzes 
világkezdetet  s  izzó  földmagot  vesznek  föl;  a  neptunikusok  (Neptun,  a 
tenger,  a  vízisten)  vízből  eredeztetik  a  világot;  az  ő  kezdetük  a  vizes, 
pépszerű  világ. 

Voltak  a  plutonikusoknak  más  érveik  is,  melyek  nem  bizo- 
nyitottak  s  most  már  a  napirendről  levétettek. 

Azelőtt  kivált  még  a  föld  gömbalakjára  hivatkoztak,  hogy  a 
kezdetleges  heveny-folyó  állapotot  kimutathassák.  Azonban  Thom- 
son szerint  a  föld,  még  ha  acélkeménységű  volna  is,  akkor  is 
dudorodnék  s  hullámot  képezne  a  nap  és  hold  vonzásának  engedve. 
Az  egy  láb  hosszú  acélrúd  meg  nem  hajlik,  de  a  tizmértföldnyi 
hosszú  hajlik,  bármily  kacskaringósan,  csakhogy  elnyújtva.  Abból 
tehát,  hogy  a  föld  gömbölyű,  nem  következik,  hogy  hajdan  csepp- 
folyós volt. 

Érdekes,  a  mit  a  földnek  sphároid  alakjáról  mond  Reclus  E. : 
„A  két  sarkon  való  lelapulást  s  az  egyenlítői  felduzzadást  úgy 
szokták  feltüntetni,  mint  cáfolhatatlan  bizonyságát  annak,  hogy 
Földünk  valaha  csakugyan  heveny-folyó  állapotban  volt.  Kétség- 
telen, hogy  tömegének  egyenlőtlen  mozgási  sebessége  miatt  szük- 
ségképen ilyen  alakot  ölt  minden  híg  teke,  ha  saját  tengelye 
körül  forog;  azonban  kérdhetjük  Playfair-rel,  hogy  vájjon  nem 
domborodnék-e  ki  az  egyenlítő  táján  még  a  szilárd  gömb  is,  ha 
végtelen  századok  során  folyton  forogna;  mert  nincs  oly  anyag, 
mely  teljesen  hajlékonyság  nélküli  volna  s  a  műhelyeinkben  alkal- 
mazott erős  nyomás  mellett  minden  szilárd  lest,  még  a  vas  és 
acél   is   folyadékként  idomítható."  (A  Föld.  19.  I.) 

Tehát  az  egyenlítői  felduzzadás  s  a  két  sarkon  való  lela- 
pulás  nem  bizonyítja  a  földnek  heveny-folyó  állapotát.  A  tudomány 
ez  idő  szerint  mégis  csak  a  föld  régi  heveny-folyó  állapota  felé 
szít.  Annyit  meg  kell  engednünk,  hogy  a  fölfogás  nagyszerűsége 
a  képzelet  legvakmerőbb  alkotásait  is  fölülmúlja.  Az  összesűrű- 
södő gázok  cseppfolyókká  lesznek  s  a  tömeg  a  világűrben 
kóválygó  lávatengerré  változik.  A  lávatenger  úgy  hűlt  és  fagyott, 
mint  ahogy  a  víz  fölülete  fagy.  Salak-rétegek  képződtek,  melyek 
összefagytak  s  így  lassankint  képződött  és  vastagodott  meg  a 
burok.  A  burkot  a  gázok  és  gőzök  sokszor  áttörték;  a  kéreg 
beszakadt;  a  láva  elnyelte,  részben  ismét  megolvadt,  részben  a 
folyton  hűlő  kéregrészekhez  fagyott,  míg  végre  állandó  lett  a 
burok.  E  belső  tűznek  biztosító-szelepei  a  vulkánok  s  földrepe- 
dések, melyekbe  a  földalatti  tűztenger  beleszorítja  láváját  és  eruptiv 
kőzeteit  s  melyeken  át  megszabadul  a  feszítő  gázoktól.  Bent 
fortyog  a  földalatti  pokol.  A  föld  e  tűz-hívők  szemeiben  egy  óriás 
kazán,  melyben    láva-oceán   forr,  a   földkazán   dongái  a  kőzetek, 

melyek  a  föld  kérgét  10  mértföldnyi  vastagságban  alkotják ;  ez  a 
tíz  mértföld  74.200  m.  E  sziklakazánban  hullámzik,  árad  és  viharzik 
a  láva-oczeán ;  feszíti  a  szikla-oldalakat,  itt  kiemel  földrétegeket, 
ahol  a  rétegek  engednek,  máshol  meg  száll  a  kéreg  s  e  belső 
meckanikának  kifolyásai  a  kontinensek  képződése  és  elmerülése, 
a  hegyek  és  magaslatok  emelkedése,  a  földrengések.  „A  geológiai 
erőszakos  változások  állítólag  nem  egyebek,  mint  ezen  rejtett 
pokol  földalatti  hullámzásainak  visszahatásai,  a  porphir,  diorit  és 
ophit  hegyek  ennek  a  tílztengernek  megmerevült  hullámfodrai  s  a 
tengerpartokon  elhelyezkedett  óriások,  az  Etna,  a  Pic  de  Teyde, 
a  Mauna  Loa  az  ő  kitöréseikkel  és  láváikkal  azon  viharokról 
tanúskodnak,  melyek  a  szilárd  földburok  alatt  zajonganak.  Ez  az 
a  hypothesis,  melyet  fölállitója,  a  hírneves  Empedokles  óta,  a 
leggyakrabban  vallottak  a  tudósok."  (A  Föld.  18.  1.) 

Valóban  káprázatos  és  félelmetes  hipotézis;  tüzes,  csillogó 
s  az  észt,  mely  mindenütt  egyszerűsítésre  és  összefoglalásra 
törekszik,  elkábító  gondolat.  Werner  Ábrahám  a  maga  korában  a 
fejlődő  plutonikus  divattól  óvta  híveit,  de  már  nagy  tanítványai 
mind  megszöktek  oldaláról,  Humboldt,  Arago,  Buch  Lajos.  Még 
az  öreg  Qöthe  is  megharagudott  a  plutonikusokra :  Bisher  —  írja 
ő  —  bin  ich  auf  dem  von  Anfang  an  wasserbedeckten  und  nach 
und  nach  entwásserten  Boden  in  folgerechter  Beruhigung  gewandelt. 
Traf  ich  da  und  dórt  die  Gewalt  der  Vulcane,  so  dáuchte  sie  mir 
als  oberfláchliche  Spatlingswirkung  der  Natúr.  Nun  geht  plötzlich 
alles  anders  her :  Wirkungen  der  tiefsten  Vorzeit,  die  kein  Auge 
je  in  Bewegung  gesehen,  noch  weniger  ein  Ohr  den  Tumult 
vernommen,  den  sie  erregt  habén,  —  das  sind  sprungweise  Analogien, 
die  man  auf  Treu  und  Glauben  annehmen  soll.  Ich  kann  meinen 
Glauben  nicht  ándern  und  verfluche  diese  vermaledeite  Polter- 
kammer  der  neuen  Weltschöpfung.  Denktdenn  kein  Mensch,  dass  wir 
als  beschránkte,  schwache  Personen  uns  um  das  Ungeheuere  bescháf- 
tigen,  ohne  zu  fragen,  wie  man  ihm  gewachsen  sei.  (Fraas  i.  m.  99. 1.) 

Vannak,  akik  e  felfogás  vakmerőségétől  s  a  Laplace-i  szélső- 
ségekig vitt  spekulációtól  iszonyodnak.  S  valóban  a  „fortyogó 
lávatengerek",  a  „hullámzó  láva  viharjai"  ugyancsak  nem  tudo- 
mányos gondolatok. 

Különben  is  a  divatos  plutonizmus  nagyon  egyoldalú  s  igen 
kívánatos,  hogy  a  feltüzelt  plutonisták  egy  kis  neptunizmussal 
lehűtsék  lázas  homlokukat. 

A  plutonizmus  egy  túlhajtott  spekuláció,  mely  analógiákkal 
dolgozik  s  a  természetet  egy  kaptára  szorítja.  Mint  említettem,  a 
világot  csak  mechnika  szempontjából  nézte  s  a  fizikai  sajátos- 
ságtól eltekintett.  Ezzel  szemben  a  neptunizmus  szintén  fölvesz 
finom  oszlásu  anyagot,  vagy  mondjuk,  nem  oszt  sokat,  hanem 
fölvesz  „földet  és  vizet"  valamelyes  kezdetleges  állapotban  s  a 
bolygók  elkülönülését  mechanikailag  éppen  úgy  magyarázza,  mint 
Laplace.  Ez  a  tömeg  nem  heveny-folyó,  nem  tüzes  rakéta  s  így 
a  földet  sem  veszi  föl  heveny-folyó  tűzgolyónak,  sem  láva-labdának, 
sem  gázgyűrűnek,  épp  oly  kevéssé,  mint  ahogy  a  holdat,  a  Marsot, 
a  Venust,  a  Neptunt,  a  Saturnust  nem  nézi  annak. 

A  Kant-Laplace  teóriának  gyöngéit  fölhasználja  a  neptunizmus 
saját  nézeteinek  támogatására.  Kikezdi  azt  az  adatokon. 

Tudjuk,  hogy  Laplace  ősködöt  vett  föl,  mely  a  Neptun 
bolygónak  kerületén  túl  naprendszerünknek  űrét  betöltötte;  az  az 
anyag,  mely  most  a  bolygókban  össze  van  szorítva,  ily  térfogatra 
terjeszkedett  volna,  amelyet  a  Neptun  pályájának  sugara  ír  le;  ez 
az  ősköd  azonban  oly  finom  volna  ez  esetben,  hogy  egy  oly 
gömbben,  amilyen  a  mi  földünk,  csak  4  és  fél  kilogramm  anyag 
volna  s  a  hold  térfogatában  csak  50  gr.  anyag  úsznék.  Tényleg 
ez  fölér  az  'üres  térrel ;  no  már  most  egy  ily  finom  megoszlású 
anyagnak  a  faji  melege  is  végtelen.  Honnan  a  meleg?  vagyis 
inkább  honnan  a  mozgás,    a  rotáció  ? 

Igaz,  hogy  meghatározott  adatok  nélkül  sehol  egyetlen  egy 
lépést  sem  tehetünk  s  valamint  itt  kérdezzük,  honnan  ez  az  anyag 
s  ez  a  rengeteg  erőt  képviselő  mozgás :  úgy  kérdezhetjük  a  másik 
szisztémában,  honnan  ez  a  vizes  pép?!  Sőt  egyáltalában  azt  kér- 
dezhetjük, hogy  kell-e  ennyire  visszamennünk? 

Kant  nem  gázzal,  hanem  finom  porral  „dolgozik",  mely  egy 
központ  felé  gravitál  s  ugyanakkor  egy  más  erővel,  a  taszító 
erővel  rendelkezik.  E  magyarázatnak  két  hiánya  van ;  az  egyik  az, 
hogy  a  por  a  „központ  s  központok  felé  gravitál",  ez  az  egyik 
bibe ;  a  taszító  erő,  melyből  a  rotáció  fejlik,  ez  másik  titok. 
Ezt  föl  kell  venni.  Ha  fölveszszük,  akkor  tényleg  a  sűrűsödés 
folytán  nagy  nyomást  nyerünk  s  a  nyomás  hővé  s  izzássá  válhatik ; 
de  csak  ott,  ahol  fölszabadul.  A  föld  belsejében  iszonyú  nyomás 
alatt  áll  az  anyag;  a  hőenergia  tehát  óriás  nagy,  de  abból  még 
nem  következik,  hogy  láva  s  heveny-folyó  a  föld  belseje.  Az  erdő 
is  nagy  hőenergiát  láttat.  A  tenger  mélysége  is  roppant  hőenergiát 

rejt  az  első  rétegekben,  melyek  felett  a  vízoszlop  áll  s  ha  valaki 
az  oszlopot  egyszerre  eltávolítaná,  az  alsó  rétegekben  rémséges 
robbanás  menne  végbe  s  még  sem  gondolja  senki,  hogy  lent  tűz 
van  vagy  forró  víz. 

A  neptunizmus  tehát  nem  nyúl  vissza  oly  messze  a  kezdetbe; 
fölöslegesnek  tartja,  mert  a  magyarázat  nem  nyer  vele  semmit. 
Fölvesz  finomabb  „föld-  és  víz-szerü  ősanyagot" ;  a  napban  ez 
anyagból  roppant  sok  lévén,  szerinte  a  nyomás  következtében  ott 
izzás  fejlik ;  máshol,  más  bolygókban  izzásra  nem   került  a  dolog. 

A  neptunizmus  általában  igen  tartózkodó  és  sokoldalú.  A 
plutonizmus  az  ősködből  vagy  ősporból  izzó  gömböt  kanyarít; 
a  bolygókat  e  gömbről  leváló  gyűrűkből  eredezteti,  melyek  lehűlnek 
s  önfényüket  elvesztik;  köztük  s  a  nap  közt  semmi  különbség 
sincs,  a  nap  nagy  tömeg,  a  bolygók  kisebbek;  de  fejlődésük  egy 
irányt  követ.  A  neptunizmus  ezzel  szemben  bátran  fölveti  a  kérdést: 
honnan  tudják  a  plutonikusok  egyáltalában  azt,  hogy  a  bolygók 
izzó  tömegek  voltak  s  hogy  egynemű,  egyféle  fejlődésen  estek  át  ? 
Honnan  tudják,  hogy  a  föld  föveny-folyó  volt  vagy  éppen  hogy 
belsejében  még  most  is  az?  Honnan  tudják,  hogy  a  hold  heveny- 
folyó volt  s  hogy  Merkúr,  Vénus,  Mars,  Saturn  szintén  ilyenek 
voltak  vagy  még  most  is  azok?  Ugy-e  a  nap  izzó 'volta  s  az 
egy  síkban  való  kozmikus  mozgás  miatt?  A  neptunikusok  ez 
adatokat  nem  tagadják,  de  a  következtetést,  melyet  belőlük  a 
platonikusok  a  bolygók  hevenyfolyó  állapotára  vonnak,  határozottan 
kétségbe  vonják. 

S  nem  tagadhatjuk,  hogy  álláspontjuk  méltányos  s  hogy 
világnézetük  komoly. 

Werner  Ábrahámmal  méltán  óvatosságra  és  tartózkodásra 
inthetnek  s  ez  óvatosságot  mi  is  méltányoljuk,  ha  fölfogásukat 
komoly  megfontolás  alá  veszszük. 

Főelvük,  hogy  a  természetet  nem  szabad  csak  a  mechanika 
tekintetéből  megítélnünk ;  különösen  pedig  azt  hangoztatják,  hogy 
a  mechanika  egyoldalú  alkalmazása,  ha  nemcsak  a  mozgást,  de  a 
mozgó  világ  alkatát  is  meg  akarjuk  belőle  Ítélni,  okvetlenül  elha- 
markodott következtetésekre  s  helytelen  nézetre  vezet,  melyek 
annál  inkább  akadályozzák  a  tudomány  haladását,  mennél  tetsze- 
tősebbek s  minél  inkább  hízelegnek  az  általánosító  és  szisztema- 
tizáló észnek.  Az  ilyen  szisztémák  hamar  készek,  de  annál 
nehezebben  rázhatok  le.  Kant  szerint  az  emberi  ész  szeret  építeni 

és  sokszor  felépítette  már  a  tornyot,  de  azután  ismét  lehordta 
azt,  hogy  lássa,  vájjon  tartósan  alapozta-e  meg  falait;  „es  ist 
niemals  zu  spát  — folytatja  Kant  —  vernünftig  und  weise  zu  werden  ; 
es  ist  aber  jederzeit  schwerer,  wenn  die  Einsicht  spát  kommt,  sie 
in  Gang  zu  bringen." 

A  ki  tehát  a  világot  megérteni  akarja,  az  necsak  mechanikáját, 
de  fizikáját  is  értse  meg.  E  kettőből  együttvéve  alakul  ki  az  igaz, 
helyes  világnézet.  Már  pedig  a  naprendszer  divatos  magyarázói 
Kant,  Laplace,  valamint  a  csillagászat  modern  úttörői  Copernicus, 
Newton,  Keppler,  a  világ  fizikai  oldalát  tekintetbe  nem  vették,  ők 
csak  a  mechanikájával  bajlódtak.  A  naprendszer  helyes  fölértésére 
szükséges  tekintetbe  venni  az  égi  testek  fizikai  sajátosságait.  Igaz, 
hogy  a  nap  izzik,  de  az  is  igaz,  hogy  a  hold  dermedt;  a  Mars 
titokzatos;  a  Saturnus  gyűrűivel  játszik.  Ez  mind  más  és  más;  a 
föld  nem  nap,  a  hold  nem  föld,  a  Mars  nem  hold.  A  természet 
nem  kópiáz.  Laplace  egy  kaptára  akarta  húzni  a  világokat,  de  a 
természet  nemcsak  mechanika,  hanem  fizika  is.  Hogy  az  égi 
testeknek  élettörténete  micsoda,  azt  fizikájuk  mondja  el  nekünk. 
Hátha  az  a  könnyű  fajsúlyú  Jupiter  inkább  csak  víz  mint  föld; 
hátha  a  hold  s  a  Mars  jégbe  vannak  fagyva  s  egy  mély  jeges- 
tengerrel boritvák,  mely  itt-ott  megrian  s  a  titokzatos  csatornákat 
a  Marsban  s  a  krátereket  a  holdban  alkotja?  Ezek  a  fizikai  saját- 
ságok lényeges  befolyással  vannak  az  égi  testek  alkatára.  Joggal 
jegyzik  meg  a  neptunizmusnak  újkori  hivei,  hogy  a  fizikai  saját- 
ságok ismerete  nélkül  kozmológiát  alkotni  nem  lehet. 

Más  nehézségek  is  állnak  a  plutonizmus  divatos  fölfogásának 
útjába,  kivált  a  mi  a  föld  belsejének  heveny-folyó   állapotát   illeti. 

Valóban  a  kiszámított  hőfokok  száma  is,  melyeknek  a  föld 
belsejében  izzniok  kellene,  visszariasztotta  az  egyik-másik  geológust 
a  központi  tűz  elfogadásától ;  millió  fokokat  számítottak  ki  s  ad 
absurdum  vezették  a  föltevéseket.  Mások  a  heveny-folyó  gömbnek 
hűlésében  találtak  nehézségeket;  azt  mondták,  hogyha  heveny- 
folyó gömb  volt  kezdetben  a  föld,  annak  nem  lapult  gömbbé, 
hanem  koronggá  kellett  volna  lapulnia;  mások  ellenkezőleg  a  föld 
kihűlését  nem  kívülről  befelé,  hanem  belülről  kifelé  hatónak  gon- 
dolták ;  szerintük  a  megmerevült  tömegek  leszálltak  a  mélységbe 
s  a  föld  központja  körül  üllepedtek  le,  úgy  hogy  a  föld  belseje 
szilárdult  meg  először,  azután  a  külső  rétege.  Végül  hozzá- 
vetik, hogy  a  földnek   jelenlegi    belső    melegét  más  okokból  kell 

magyarázni.  Lyell  is  chemikus  okoknak  tudja  be  a  föld  belső 
melegét. 

Annyi  bizonyos,  hogy  az  iszonyú  nyomás  alatt  nem  hullámzik 
s  nem  moccan  meg  semmi  s  hogy  nincs  ott  folyékony,  olvadt 
láva !  Csak  ha  valahol  valamikép  a  nyomás  enged  s  tért  nyer  a 
kőzet,  akkor  fejlik  hővé  az  energia,  s  megolvaszt  mindent,  amivel 
érintkezik ;  akkor  tör  ki  a  krátereken ;  de  a  nyomás  alatt  formális 
hő,  szabad  mozgás  képzelhetetlen. 

Nem  tagadhatjuk,  hogy  a  neptunikusok  sürgetése  a  bolygók 
fizikai  sajátosságának  tekintetbevételét  illetőleg,  igen  alapos.  De 
mi  lesz  akkor  velünk,  mi  lesz  naprendszerünk  magyarázatával, 
melybe  már  beleringattuk  magunkat?  Az  öreg  embernek  kelle- 
metlen érzése  lep  meg  ilyenkor,  ki  nehezen  szakad  el  mindattól, 
amibe  hosszú  éveken  át  beleélte  magát;  de  a  haladás  az  érzel- 
mekkel nem  törődik;  dönt,  szakít  s  a  régi  otthont  tűrhetetlen 
zugolylyá  változtatja.  A  mechanikán  aligha  esik  kifogás ;  de  a  belőle 
vont  következtetések  vagyis  inkább  a  melléje  állított  adatok  kifogás 
alá  eshetnek,  sőt  teljesen  eleshetnek. 

Nekünk  úgy  látszik,  hogy  a  neptunizmus  fölszólalásai  valóban 
a  természettudományos  világnézetnek  mélyítésére  s  a  haladás 
szerencsésebb  irányainak  föltalálására  vezetnek.  Kiváltkép  két 
irányban. 

Először  arra  nézve,  hogy  a  mechanikai  tekintetet  az  értés,  a 
fölfogás  kezdetének  kell  tekintenünk,  mely  csak  egy  oldalról  mutatván 
be  a  természetet,  a  történés  oldaláról  tudniillik,  különféle  téves 
adatokkal  kombinálható,  melyek  nemcsak  hogy  a  tárgyak  mélyebb 
félreértésére  nem  vezetnek,  de  sőt  azoknak  fölértését  megakadá- 
lyozzák. A  modern  tudományban  ez  általános  divat,  de  ez  a  divat 
ki  nem  elégít.  Értjük,  hogy  a  tudomány  rendkívül  nagy  súlyt 
fektet  a  folyamatnak,  a  történésnek  szemléltetésére,  ami  a  törté- 
nésnek mozgásra  való  visszavezetésében  áll,  valamint,  hogy  súlyt 
fektet  a  történésnek  számokba  való  foglalására ;  hiszen  amit  így 
kimutatunk,  az  a  bizonyosságnak  legmagasabb  fokát  éri  el.  De 
ennél  meg  nem  állapodhatunk,  mert  a  mozgás  nem  a  természet, 
sőt  ha  hamarkodunk,  megeshetik  velünk  az  is,  hogy  a  mozgásnak 
tényezőit  teljesen  hibásan,  helytelenül  fogjuk  föl  s  ezáltal  a  hala- 
dásnak s  a  természet  mélyeibe  való   behatolásnak   útját   elvágjuk. 

A  csillagászat  és  a  vegytan  például  szolgál  e  gondolatnak 
megvilágítására.  Egyike  a   legnagyobb   vívmányoknak  a  gondolat- 

világában  volt  Newton  föifödözése  1682-ben;  reszketett  s  nem 
bírta  a  számítást  befejezni,  mikor  az  eredmény  már  mutatkozott, 
hogy  a  föld  pályája  tényleg  az  általános  gravitáció  törvényének 
megfelel;  úgy  hogy  az  őt  meglátogató  barátjának  kellett  az  irónt 
kézbe  fognia  s  a  számítást  befejeznie;  a  számítás  kimutatta,  hogy 
amit  már  sejtettek,  azt  most  biztosra  vehetik ;  az  égi  testek  pályáját 
a  gravitáció  törvénye  határozza  meg.  Hooke  ezt  már  hirdette 
mint  hipotézist,  de  Newton  használta  föl  a  Piccard  által  nyújtott 
kijavított  fokmérési  adatokat  s  kalkulussal  mutatta  ki,  amit  Hooke 
szóval  hirdetett.  Newton  az  égi  testek  mozgását  a  központvonzó 
és  központtaszitó  erők  dualizmusára  vezette  vissza,  vagyis  inkább 
a  vonzást  mint  általános  anyagi  sajátságot  tüntette  föl  s  azután  a 
körben  való  mozgásnak  magyarázatára  az  érintő  irányában  lökést 
vett  föl.  Nézete  tehát  elfogódott  a  mozgó  anyagban  s  a  mozgató 
erőben ;  a  mozgató  erőt  a  gravitáció  s  a  lökés  adja.  Arra  a 
további  kérdésre,  hogy  a  lökést  ki  adja.  Newtonhoz  legközelebb 
állt  a  felelet,  hogy  azt  az  Isten  adja.  Mivel  pedig  furcsa  gondolat, 
hogy  az  Isten  adja  meg  a  bolygóknak  a  tangentiális  lökést,  isko- 
lájának más  csillagászai  azt  vették  föl,  hogy  naprendszerünk 
bolygói  más  nagy  égi  testek  vonzó  ereje  által  kerültek  bele  az 
érintő  irányában  haladó  mozgásba.  Ezzel  megtették  a  kísérletet, 
hogy  az  érintői  lökést  ne  kivülről,  hanem  a  kozmoszon  belül 
föltalálható  tényezőkből  eredeztessék;  de  mindenki  érzi,  hogy  e 
lehetőségek  kielégítő  magyarázatot  nem  nyújtanak;  a  bolygók 
mechanikus  mozgásának,  a  kerülékes  pályáknak,  a  rotációnak,  a 
nyugatról  kelet  felé  irányuló  mozgásnak  valami  mélyebb  okát  kell 
keresnünk.  A  mechanika,  a  külsőséges  lökés  nem  elégíti  ki  a 
gondolatot;  érezzük,  hogy  a  mechanika  a  világban  valami  ontológiai, 
a  lényegben  rejlő  okból  folyik  s  hogy  a  külsőséges  lökés  csak  a 
kalkulusnak  kedvéért  van  fölvéve.  A  kalkulus,  a  mechanika  beéri 
a  lökéssel,  de  vájjon  külsőséges  indításból  származik  az  érintő 
irányában  haladozó  mozgás  vagy  az  anyagnak  belső  erőire  kell 
azt  visszavezetni,  azt  természetesen  a  kaklulus  nem  mondja,  attól 
a  mechanika  egyáltalában  elvonatkozik,  miután  ez  nem  hozzá,  de 
a  fizikához  tartozik. 

Azért  látjuk,  hogy  a  természettudományban  is  találkozunk 
kitűnő  tudósokkal,  kik  a  bolygóknak  mozgását  belső  erőkre  s  nem 
lökésekre,  természetes  erőkre  s  nem  külsőséges  lendítésekre  vezetik 
vissza.    Jól    mondja    Pohl    „Der    Elektro-Magnetismus    und    die 


44 

Bewegungen  der  Himmelskörper"  c.  művében  :  „So  ausgezeichnet 
die  Astronomie  auch  in  allen  denjenigen  ihren  Leistungen  erscheint, 
bei  welchen  es  bloss  auf  Bestimmung  der  maíhematischen  Ver- 
háltnisse,  auf  Messung  und  Berechnung  der  zu  ihrer  Aufgabe 
gehörigen  Qegenstánde  ankommt,  so  mangelhaft  ist  sie  seit  Newtons 
Zeit  in  den  Grundlehren  iiber  den  wesentlichen  physikalischen 
Antheil  ihres  Gebietes  geblieben:  ja  sie  hat  gerade  durch  den 
Contrast  zwischen  dem  Glanze  der  Entwicklung  ihres  maíhematischen 
und  der  Dürftigkeit  des  physikah'schen  Theils  wáhrend  dieser 
Periode  unverkennbar  gezeigt,  dass  auch  die  gewandteste  mathe- 
matische  Construction  nicht  bis  zu  dem  tiefer  h'egenden  Gehalt 
der  Erscheinungen  vorzudringen  vermöge,  sondern  dass  vielmehr, 
so  überaus  nützlich  auch  der  Beistand  der  Mathematik  als  Hülfs- 
wissenschaft  für  die  Physik  ist,  diese  letztere  doch  in  denjenigen 
Ermittelungen,  welche  die  eigentliche  Begründung  des  physikah'schen 
Charakters  der  Erscheinungen  betreffen,  auf  ihren  eigenen  Füssen 
stehen  und  nicht  sowohl  durf  den  Caicul  als  durch  die  objective 
Erfassung  des  reelen  Thatbestandes  im  Naturleben  an  und  für 
sich  seibst  den  Fortschritt  in  der  wesentlichen  Erkenntniss  der 
Erscheinungen  zu  Standé  bringen  müsste." 

Pohl  a  központ-vonzó  és  taszító  erőket  belső,  immanens 
erőknek  tekinti.  Valamint  egy  erős  mágnes  sarkai  s  az  eléje  tartott 
kisebb  delejtű  megfelelő  sarkai  közt  taszítás  és  vonzás  van :  úgy 
az  égi  testekben,  vagy  mondjuk,  az  anyagban  egyáltalában  taszító 
erők  vannak;  e  taszítás  és  vonzás  kombinációja  adja  az  égi 
testek  rotációját  és  kerülékes  vagy  köralakú  pályáját.  A  kalkulus 
nem  magyarázza,  hogy  az  erő  lökés-e,  vagy  az  anyag  természeté- 
ből folyó  taszítás-e,  mert  reá  nézve  az  mindegy;  de  ugyancsak 
könnyen  végezne  a  tudomány,  ha  a  kalkulussal  beérné  s  a  ter- 
mészetmagyarázatot a  mechanikával  azonosítaná. 

Lesznek  korok  s  a  Newtoni  is  olyan  volt,  melyekben  a  kal- 
kulus vívmányai  elbűvölték  a  tudományt  s  elfeledtették  vele  a 
dolgok  mélyébe  ható  kutatást.  Ilyenkor  óriási  kontrasztot  látunk 
a  matematikai  s  a  fizikai  fölértés  közt;  a  matematikai  magyarázat 
ragyog  és  fejlik,  a  fizikai  feledésbe  merül  s  vár  .  .  .  alaposabb 
elmélyedést. 

Engedje  meg  a  szíves  olvasó,  hogy  ugyanezen  gondolat  meg- 
világítására az  atomizmusra  is  hivatkozhassam.  Az  atomizmusnak 
legfőbb  előnye,  hogy  konkrét,  szemléltető  képet  ad  a  kémiai  tör- 

ténésről ;  atomjait  mint  kis  golyócskákat  mutatja  be  s  iparkodik  a 
sajátságokat  mozgásokra  vezetni  vissza.  „Omnia  in  numero  et 
pondere  et  mensura",  a  szentírásnak  ezt  a  szavát  akárcsak  jeligéül 
választhatná  s  ennek  megfelelőleg  mindent  számokban  akar  kife- 
jezni, íme  a  természetből  mechanika  lesz;  okosan  átsurranva  a 
testek  végvő  elemeinek  lefátyolozott  mivoltán,  csitítólag  elismerve 
a  sokféle  titkot  és  rejtélyt,  mely  a  tömeget,  a  súlyt,  az  éter  taszító 
s  a  ponderábilis  matéria  vonzó  erejét  födi,  bevezet  a  golyócskák 
mechanikus  mozgásába ;  no  ott  már  mindent  értünk ;  csak  egyet 
nem  értünk,  csak  egyre  nem  kapunk  feleletet,  ha  kérdezzük :  nem 
lehetne-e  a  mechanikai  mozgásoknak  az  anyag  természetében,  a 
lényegben  gyökere?  Miért  ne  származhatnék  abból  a  súlylyal, 
vonzó  és  taszító  erővel  biró,  ismeretlen  „természetből"  ez  a  kiiiön- 
féle  mozgás?!  Miért  legyen  mináen  mechanika,  mináen  csak  az 
anyagnak  kivülről  átszármaztatott  tömegmozgása ;  miért  ne  legyen 
sehol  fizika  ?  Miért  fél  a  természettuáomány  a  fizikától  ?  Emlí- 
tettem már,  hogy  miért  fél ;  megmondja  maga  is :  azért,  mert 
mechanika  nélkül  elveszti  a  szemléletet.  Hogy  mi  a  lényeg,  mi  a 
természet,  mi  a  testek  közt  való  különbség,  azt  nem  tudja,  ha  a 
mozgástól  eltekint.  Sajnáljuk,  de  világos  előttünk,  hogy  nem  a 
mozgás  a  fődolog,  hanem  az,  a  mi  mozog  s  ha  valaki  igaz,  mély 
természetismeretet  akar  birni,  annak  lehetetlen  a  mozgással  beérnie, 
az  mindig  azt  fogja  kérdezni:  mi  az  hát,  ami  mozog? 

A  mélyebb  természetkutatás  ebben  az  irányban  halad.  Vala- 
mint a  gravitációnál  kimondta,  hogy  az  anyagban  vonzó  és  taszító 
erők  vannak  s  hogy  ezek  nem  külsőséges  lökések,  hanem  az 
anyag  lényegéből  származó  erők :  ügy  fölvetette  azt  a  kérdést  is, 
vájjon  nem  mindegy-e  a  gravitáció  s  a  vegyi  rokonság?  vájjon 
nem  ugyanaz  a  vonzás  és  taszítás,  mely  az  égi  testeknek  tengelyük 
körül  nyugatról  keletre  való  forgását  s  a  nap  körül  való  pályáját 
meghatározza,  nem  ugyanaz  lép-e  föl  az  atomok  vonzása  és  taszí- 
tásában? Ez  a  gondolat  intuíciónak  illik  be,  de  még  nagyon 
messze  esik  a  fölismerés,  a  bizonyítás  markolhatóságától.  Nincs  is 
kilátása  népszerűségre,  míg  a  természettudmányban  a  mechanikus 
atomizmus  uralkodik.  Ez  az  atomizmus  a  természetben  nagyszerű 
mechanikai  óraművet  lát;  de  a  chemiai  s  az  organikus  fejlődést 
sehol  sem  tulajdonítja  morfológiai,  belső  okoknak.  Az  anyagról 
semmit  sem  tud  s  jóllehet  csakis  anyagot  vesz  föl,  róla  beszél 
legkevesebbet.  Az  anyag  erőtlen,  holt,  ismeretlen ;  életet,  tartalmat, 

valóságot,  melynél  fogva  róla  valamit  mondani  lehessen,  csak  a 
mechanikus  lökés  hoz  bele ;  vagyis  tartalma  nincs,  tartalmát 
kívülről  kapja.  E  gondolat-nyomorékról,  e  tartalmatlan  valóságról 
eszerint  nem  is  beszélhetünk. 

Ezzel  szemben  áll  a  fizikának  valóságos  anyagja,  melynek 
bámulatos  fejló'dését  belülről  kell  magyaráznunk,  mely  tele  van 
potenciákkal,  bizonyos  alapvető  tulajdonságokkal,  amelyek  a  fej- 
lődés folyamatában  ponderábilis  és  imponderábilis  anyaggá  minő- 
sítik az  ősmatériát  és  a  belső  kialakulásnak  gondolatát  viszik  bele 
oda,  ahol  eddig  az  ütött-kopott,  lökött  „nec  quid,  nec  quale,  nec 
quantum",  értem  az  anyagot,  unatkozott.  A  differenciálódott 
anyagnak  ezen  vonzó  és  taszító  erői  fogják  meghatározni  az  égő 
testek  rotációját  s  excentrikus  pályáiknak  útját;  e  két  erőnek 
különböző  hatalmi  térfoglalása  determinálja  a  ponderábilis  anyag 
rotációjának  közös,  általános  irányát  nyugatról  keletre  s  az  impon- 
derábilisnek  keletről  nyugatra  induló  áramát.  A  morfológiai  tulaj- 
donságok a  chémiai  egyesülésben  is  nem  csak  mechanikai  erő- 
kombinációt láttatnak,  hanem  egy  új  lényeges  egyesülésnek  termékét 
sejtetik,  melyet,  ha  a  két  egyesült  elemet  a  és  ö-vel  jelezzük,  szám- 
tanilag  nem  a-\-b-x\Qk,  hanem  aö-nek  mondunk;  nem  egymáshoz 
állással,  nem  egymás  mellé  való  sorakozással,  hanem  egy  belső 
folyamat  révén  előálló  eredéssel  magyarázunk. 

Van  mechanika  mindenütt,  csillagokban  és  atomokban  egy- 
aránt, de  a  mechanika  nem  az  eredeti,  nem  a  lényeget  magya- 
rázó elem,  hanem  már  magában  véve  is  valami  leszármaztatott, 
külsőséges  fáciese  a  természetnek  ;  „Die  Mechanik  selbst  entspringt 
aus  Wesens-Gründen."  Az  anyagot  is  fejletlen,  kezdetleges  álla- 
potból differencziálódva,  változatos  alakulási  folyamatokban  erőit 
kifejtve,  képzeljük  el.  így  gondolhatja  a  keresztény  világnézet  azt 
az  ősanyagot,  mely  fölött  termékenyítőleg  az  Isten  szelleme  járt  s 
előhívta  ébresztő  szavával  az  anyag  potencialitásában  szunynyadó 
erőket;  fénytelen  „vizek"  alakultak  ki  az  ősanyagból;  további 
fejlődésben  a  fényéter  differenciálódott  s  vált  el  a  ponderábilis 
materiától ;  e  két  anyagalkotó  folyamat  után  alakultak  az  égi  testek 
s  fejlődött  ki  a  termékeny,  növény-  s  állatvilág  potenciáit 
magában  rejtő  földből  az  élet.  Így  gondolhatja  el  a  középkori 
filozófia  is  az  anyagot,  a  formák,  a  potenciák  tartalmával.  Benne 
nyúgosznak,  szunnyadnak  a  formák,  az  erők  s  fejlődés  által,  ki- 
alakulás által  lépnek  elő. 

Gondolom,  hogy  ez  a  fölfogás  simíthatja  el  azt  a  nehézséget 
is,  mely  némely  jóirányú  bölcselőknek  szavaiból  támad,  kik  az 
anyagot  elevennek  mondják,  kik  azt  immanens  erőkkel  fölruházott 
s  fejlődésben  levőnek  állítják.  Nem  hiszem,  hogy  ők  tuiajdonkép 
életet  tulajdonítanának  az  anyagnak,  hanem  azon  kifejezéseikkel 
kivált  a  mechanikus  atomizmust  akarják  visszautasítani.  Ök  azt 
úgy  értik,  hogy  az  anyag  nem  üres,  nem  merő  passzivitás,  melybe 
csak  a  mechanikus  mozgás  hoz  sajátságokat;  hanem  hogy  magában 
lényegében  bír  sajátságokkal,  erőkkel,  tulajdonságokkal,  melyek  a 
tevékenységben  természetesen  mechanikus  mozgással  járnak.  Az 
ilyen  lényeget  fejlődésfélben  levőnek  gondolhatjuk;  fejletlenebb, 
alacsonyabb  fokozatról  fejlettebb,  tökéletesebb  alakba  mehet  át. 
Az  ősanyagban  sokféle  potenciálitás  lehetett  még  szunnyadó  álla- 
potban, mely  azután  kifejlett  más  és  más  irányban ;  sőt  az  élet- 
potenciája is  lehetett  benne,  amennyiben  alkalmas  volt  az  anyag, 
hogy  belőle  a  növényvilág  differenciálódjék.  Ez  az  egységes  föl- 
fogás, az  anyagnak  ez  a  nagyszerű  evolucziója  a  keresztény  világ- 
nézettel fönségesen  egyezik  s  voltak,  kik  a  világteremtést,  a  szent 
írásnak  első  fejezetét  így  értelmezték.  Nincs  is  fölségesebb  értel- 
mezés ennél,  ha  valaki  az  első  fejezetet  a  kozmo-  és  geogonia 
tényleges  leírásának  tartja  s  benne  valóságos  történeti  elbeszélést 
lát.  De  erről  máshol.  Értsük  meg  tehát  egymást.  Nem  állítjuk, 
hogy  az  anyag  eleven,  nem  állítjuk,  hogy  pantheista  emanatio; 
,  de  azt  igen  állítjuk,  hogy  az  anyag  belső  erőkkel  bír,  melyek  nem 
mechanikai  mozgásban  állnak,  hanem  a  mechanikai  mozgásnak 
forrásai:  „Die  Mechanik  selbst  entspringt  aus  Wesens-Gründen" ; 
azt  állítjuk,  hogy  az  anyag  potenciákkal  terhes  s  evolúcióban, 
kialakulásban  fejti  ki  erőit;  hogy  olyan,  mint  egy  hatalmas  fa,  mely 
rügyből  ágat,  ágból  rügyet,  ágat  ágból  hajt,  míg  kigöngyölíti  mindazt, 
ami  benne  „in  potentia"  rejlik. 

Ezt  a  nagyszerű  gondolatot  elhomályosította  a  mechanikai 
világmagyarázat,  mely  az  „anyag  és  erő",  „Stoff  und  Kraft"  sze- 
gényes dualizmusába  bonyolódott  bele  s  elfelejtette  „a  lényegeV, 
melyből  az  erő  folyik.  Gyerekesnek  kezdte  tartani  a  köznapi  föl- 
fogást, mely  a  földben,  a  vízben,  a  vasban  lényeges  erőket  látott, 
—  mely  az  ég  s  a  csillagok  behatásáról  beszélt,  —  mely  Jákob 
pátriárkával  az  „ég  áldásairól",  „a  mélység  áldásairól",  „az  emlők 
s  az  anyaméh  áldásairól"  beszélt  s  a  természetet,  mint  benső 
erőknek  forrását  szemlélte,  melyet  nem  az  ember  indít  meg,  ő  csak 

meríthet  belőle.  Ez  a  világnézet  a  mechanizmust  nem  ismerte,  de 
az  erők  áramát  sem  azonosította  a  mozgással,  hanem  úgy  tekin- 
tette, mint  amely  a  valóságnak  legmélyebb  mélységeiből  szakadat- 
lanul áradozik.  A  mechanizmus  földerítésének  bűvös  hatása  alatt 
ezt  a  régi  gondolatot  elvesztettük ;  de  ime  már  jelentkeznek 
kisebb-nagyobb  intuícióval  rendelkező  szellemek,  kik  a  mechaniz- 
muson túl  a  magából  fejlő  s  alakulási  folyamatban  levő  természetig 
hatolnak! 

Az  „anyag  és  erő"  dualizmusával  nem  éri  be  a  tudomány. 
Távol  attól,  hogy  az  életet  birná  e  kettővel  kimagyarázni,  magában 
a  fizikában  is  rájött,  hogy  az  anyag  és  erő  a  népszerű,  mechanikus 
fölfogás  szerint  nem  elégséges  a  világ  megértésére.  Azon  kezdték, 
hogy  nem  d^z  erőnek,  hanem  az  energiának  fönmaradásdrólbeszéltek. 
Azonban  ennél  sem  állapodtak  meg;  maga  Hertz  Henrik,  a  jeles 
fizikus  döngette  meg  az  „Energia"  kapuit;  nem  abban  az  érte- 
lemben, hogy  azt,  amit  az  erő-fönmaradásának  törvényével  jelzünk, 
megdöntötte  volna,  hanem  abban,  hogy  az  erőn  túlra  utal. 

Hertz  az  ő  mechanikáját  három  alképzetre,  t.  i.  tér,  idő  s 
tömegre  építi  s  a  használatos  „anyag  és  erő"-dualizmust  egy  más, 
még  ismeretlen  kategóriával  pótolja,  mely  mint  anyag  és  erő  nyil- 
vánulhat, de  am.elyet  önmagában  eddigi  szereinkkel  föl  nem  ismer- 
hetünk, íme  az  anyag  és  erő  egy  rajtuk  túlfekvő  kategóriába  hajlik ! 

De  már  szinte  nagyon  is  messze  tértem  el  tárgyamtól ;  lát- 
szólag igen,  de  tényleg  nem.  Azt  mondtam,  hogy  a  neptunizmus 
az  égi  testek  fizikai  sajátságait  állítja  előtérbe  s  nem  a  mechanikát. 
Ellenben  a  plutonizmus  a  mechanika  révén  hódította  meg  a  világot, 
vagy  mondjuk  inkább,  elbűvölte  a  világot.  Valamint  Newton  gravi- 
tácziójának  mechanikája  eltérítette  a  figyelmet  a  mély,  benső 
okoktól  s  erőktől:  úgy  a  plutonizmus  mechanikus  magyarázata  a 
Kant-Laplace-i  modorban  a  fizikát  azonosította  a  kalkulussal  s 
tulajdonkép  nem  is  a  kalkulussal,  hanem  a  mechanikus  eredés 
csillogó  s  behízelgő  lehetőségével,  melyet  a  naprendszerre  nézve 
kimutatott.  Igen,  de  azért  ez  mégis  merő  mechanika,  mely  nem 
nyújt  semmi  fölvilágosítást  a  bolygók  fizikai  sajátságairól,  sem  arról, 
hogy  voltak-e  hevenyfolyók  s  még  kevésbé  arról,  hogy  a  föld  heveny- 
folyó-e még  most  is  belül  s  a  hold  kráterjei  láva-kérgek-e  vagy 
föltorlaszolt  jég-kráterek?!  Ezt  a  fizika  mondhatná  meg,  de  nem 
a  mechanika. 

A  mechanikára  nézve   mindegy,   vájjon   Jupiter   vízből   áll-e, 

vagy  folyékony  más  elemekből ;  reá  nézve  mindegy,  vájjon  Mars 
és  Vénus  jégbefagyott  óceánokkal  borítvák-e  vagy  Flammarioni 
vegetációval;  a  mechanika  a  tömeget,  a  sűlyt,  a  sebességet  nézi, 
ezekkel  számol  s  a  fizikai  sajátságokról  semmit  sem  szól ;  de  épp 
azért  nem  is  szolgálhat  fölvilágositással  az  ősállapot  iránt.  A  nep- 
tunizmus  is  föl  fog  venni  őskifejlést,  mozgást  és  sebességet,  de  a 
fizikai  sajátosságokat  el  fogja  választani  a  mechanikától  s  ez  irány- 
zatában alaposabb  és  szerencsésebb  a  plutónizmusnál. 

A  tudományos  világnézetnek  e  kimélyítése  még  egy  más 
gondolatot  állít  előtérbe,  melynek  szintén  nagy  befolyást  tulajdonítok 
az  igaz  tudománynak  „szerencsésebb  irányítására"  s  ez  az,  hogy 
a  neptunizmus  óv  szisztémákat  készítő  gyors  póstamunkdtól. 

Az  embernek  szisztematizáló  ösztöne  van,  mely  folyton  sürgeti 
őt,  hogy  a  sokfélét  egységre,  az  összetettet  egyszerűre  vigye  vissza- 
Minden  szisztéma  egy-egy  háza  a  nyugtalan  észnek;  minden  szisz- 
témában nyughelyet  rak  magának  a  kutatás.  Ez  a  szükséges  ösztön 
az  ismeret  tökéletessége  felé  hajtja  az  észt,  de  ugyanakkor  elhamar- 
kodásra  ragadja.  Hamar  rovunk  össze  magunknak  házat,  hamar 
rakunk  nyughelyet,  melyben  jól  érezzük  magunkat  s  ha  már  meg- 
szoktuk, félünk  s  kellemetlen  nekünk  a  házat  fölszedni,  a  nyug- 
helyet széthányni.  Hacsak  valami  résen  át  látjuk,  gyakran  már 
akkor,  mikor  még  csak  sejtjük  a  valóságot,  mindjárt  neki  állunk 
a  szisztémák  kialakításának,  meg  nem  gondolva  azt,  hogy  a  föl- 
ismert tényállás  esetleg  csak  részleges  érvényesülésre  számíthat  a 
valóságban.  Említettem  már  Newtont,  akinek  csillagászati  érdeme 
a  matematikai  téren  keresendő,  mert  számtani  kifejezést  adott  a 
Hooke  által  hirdetett  gravitációnak,  de  a  csillagászati  fizikát  nem 
vitte  előbbre.  A  gravitációt,  mint  általános  erőt,  elfogadta,  de 
annak  fizikájába  el  nem  mélyedt;  a  nap  bolygóinak  mechanikáját 
a  kalkulusnak  alávetette  s  a  csillagászatot,  melyet  a  gravitációnak 
törvényével  felszerelt,  odaállította  a  titokzatos  csillag-világ  küszöbére. 
Az  álló-csillagok,  a  tej-út,  a  csillagködök  biztatták  a  jövevényt, 
hogy  próbáljon  szerencsét  szellemének  új  szárnyával,  a  gravitáció 
törvényével,  ha  netalán  eltalál  rajta  föl  egészen  hozzájuk.  Newton 
az  úgynevezett  álló-csillagokat  igazán  állóknak  gondolta  s  a  napot 
nemcsak  a  bolygóknak,  de  az  álló-csillagoknak  középpontjául  vette 
föl.  Az  általa  a  csillagvilág  küszöbére  állított  tudomány  tényleg  a 
gravitáció  törvényét  mindenütt  érvényben  találta,  bár  Newton  egyes 
nézeteit  hibásaknak  ismerte  föl;  az  álló  csillagok   nem  állnak  s  a 

Prohászka:  Föld  és  ég.  4 


50 

nap  nem  középpontja  a  nagy  csillagvilágnak;  abban  a  titokzatos 
csiliaglencsében,  melyet  a  naprendszer,  az  álló-csillagok,  a  tej-út 
képeznek,  — mert  ez  a  mi  úgynevezett  világegyetemünk  nem  gömb- 
szerű, hanem  lencse-alakú  tért  tölt  be,  —  abban  a  csillaglencsében 
a  mi  naprendszerünk  s  más  rendszerek  is  csak  dirib-darabkák. 
Bizonyos  most  már  az  is,  hogy  az  egész  naprendszer  mindenestül 
a  Herkules-csillagzat  felé  esik  s  legújabban  hangok  emelkednek, 
hogy  ez  esés  nem  a  gravitációnak,  hanem  a  restségnek  tüneménye. 
Valamint  e  nézetekben  meghaladtuk  Newton  álláspontját,  úgy  kell 
azt  meghaladnunk  az  ő  fizikai  természet-szemléletében,  vagyis 
korrigálni  kell  az  egyoldalúan  mechanikai  nézetet. 

Mennyit  fogunk  még  korrigálni  a  chemiában,  az  atomizmus 
foltozó  műhelyében ;  mennyit  különösen  a  geológiában  I  S  a 
geológiának  nagy  korrektúrái  alighanem  első  sorban  majd  a  nap- 
rendszer tüzetesebb  fizikai  fölismeréséből  folynak.  Onnan  áramlik 
majd  fény  a  neptunizmusra  és  plutonizmusra,  onnan  a  csillag- 
világok lakható  vagy  nem  lakható  voltára ;  onnan  a  világegyetemnek 
teleologiájára  is!  Még  pedig  mily  vakító,  mily  verőfény  volna  az, 
ha  igazán  kimutatnók,  hogy  az  egész  naprendszerben  élet  sehol, 
csakis  ezen  a  földön  van  !  Nem  érezzük-e,  hogy  akkor  a  teleologikus 
gondolat,  a  cél,  győzelmesen  bonyolódnék  ki  a  mechanika  fény- 
telen és  élettelen  régiójából?  egy  új  gondolat-hajnal  hasadna  az 
észre!  A  teleologia  s  még  inkább  a  theologia  megrendült,  midőn 
Copernicus  a  földet  világot  uraló  trónjáról,  a  világközpontból 
kiemelte  s  azt,  mint  más  csillagot,  a  nap  körül  rohanni  engedte. 
Megrendültek  azok  a  tudományok,  mert  megrendült  összerótt 
házuk,  széthányódott  összerakott  nyughelyük.  S  ime  a  mélyebb 
ismeret  egy  más  oldalról  int  nekik  újra,  hogy  bár  nagyon  emberileg 
gondolták  el  a  világot,  azért  az  alapgondolat  mégis  jó  ;  a  földnek 
lehet  geocentrikus  helyzete,  de  nem  a  mechanikában,  hanem  az 
életben ! 

Ezek,  mondom,  csak  gondolat-villámok;  meglehet,  hogy 
távoli  hajnalfény,  meglehet,  hogy  lidérc!  Ne  bízzunk  bennük  túl- 
ságosan ;  ne  ragaszkodjunk  nagyon  szisztémákhoz  sem ;  dolgoz- 
zunk s  keressük  az  igazságot.  Ne  szorítsuk  bele  a  valót  részletes 
fölfogásunk  keretébe;  ez  a  keret  csak  papir;  a  világot  nem  tartja 
meg,  de  a  mi  fölismerésünknek  papírból  való  békó  is  elég!  Erre 
nézve  mondotta  Euler:  „Inzwischen  darf  ich  mir  doch  nicht 
schmeichein,  dass  die  Naturforscher,  die  an  ihren  einmal  vorgefassten 

Meinungen  nur  allzu  fest  hangén,  diesen  Grundén  Gehör  gebén 
werden.  Denn  Qeist  und  Talent  schützen  niemals  vor  der  Unge- 
reimtheit  vorgefasster  Meinungen."  Mily  nagy  veszedelem  az  elő- 
ítélet a  tudományban  is;  szellem  és  talentum  nem  bír  vele.  S  minél 
nagyobb  a  lelkesülés,  minél  mélyebb  a  vívmányok  által  előidézett 
benyomás:  annál  nagyobb  a  bódúlás.  Minél  fiatalabb  valaki,  annál 
lelkesebb,  de  annál  egyoldalúbb  is.  Ezt  nemcsak  „valakiről",  de 
„valamiről"  is,  teszem,  a  tudományról  is  mondhatjuk.  A  fiatal, 
szárnyrakelő  tudományok  oly  lelkesek,  hogy  félrebeszélnek.  John 
Tyndall  mondta  maga :  „Theorien  sind  uns  unentbehrlich,  aber 
zuweilen  wirken  sie  wie  ein  Narcoticum  auf  den  Geist.  Man 
gewöhnt  sich  darán,  wie  an  den  Genuss  des  Branntweins  und  fühlt 
sich  aufgeregt  und  missvergnügt,  wenn  der  Phantasie  dieses  Reiz- 
mittel  entzogen  wird." 

Ezt  a  mély  bölcsességű  megjegyzést,  mint  óvást  állítom, 
kivált  a  geológiai  theoriák  elé  s  vonatkoztatni  akarom  arra  is, 
amit  róluk  jómagam  is  írok.  Felséges  dolgok  ezek,  de  csak  rész- 
legesen ismerjük ;  nem  azért,  hogy  kicsinyeljük,  hanem  hogy  a 
teljes  igazság  után  vágyódjunk. 


V. 

A  föld  kezdetleges  alakulása. 

A  Kant-Laplace  teóriája  szerint  a  világok  kezdetben  izzó, 
forró  gőz-  és  gáz-atmoszférák.  A  föld  is  s  minden,  ami  anyagi 
van  rajta,  a  legfinomabb  párák  és  gázok  összesűrűsödéséből  való. 
Testünk  is  egy  darab  izzó  nap  volt ;  jó,  hogy  már  lehűlt.  De  bár 
földünk  anyaga  ugy  a  hogy  le  is  hűlt,  még  nem  hűlt  le  a  napban 
s  más  csillagokban.  De  a  plutonikusok  fantáziája  sem  hűlt  még 
le,  kik  az  izzó  nap  analógiáját  átviszik  a  földre  s  Dante  poklát 
megszégyenítik  leírásuk  merész  színeivel ;  elkárhozottakul  legfölebb 
a  neptunikusokat  képzelik  az  alakuló  föld  ez  ős-poklába. 

Méltányos  azonban,  hogy  megismerkedjünk  a  tudománynak 
nemcsak  eszével,  de  képzeletével  is  s  azért  adjuk  a  plutonikus 
világalakulás  képét. 

A  kiindulás  a  hő.  Minden  izzó,  forró.  Minden  a  legfinomabb 
párává  osztva,  legkisebb  részre  tépve  kóvályog  az  óriási  térben. 
A  hő,  mint  említettem,  a  mozgás  egy  neme;  amit  mondanak,  hogy 
ütés,  dörzsölés,  nyomás,  összeszorítás,  összesűrűsités  által  hő  támad, 
az  csak  úgy  értendő,  hogy  a  már  meglevő  mozgás  e  műtétek  által 
oly  mozgássá  lett,  melyet  hőnek  hívunk.  Az  ősködnek  tehát  valamikép 
mozognia  kell  s  e  mozgásnak  hővé  kell  részben  átváltoznia. 

Ha  a  magas  hőfok  okozta  az  anyagnak  finom  halmazálla- 
potát, akkor  e  halmazállapotot  értjük,  de  hogy  a  hő  honnan 
került  oda,  azt  nem  értjük.  Ha  pedig  mint  mondják,  az  anyag 
finom  szétszóródása  nem  a  hőnek  tulajdonítandó,  hanem  a  hő  a 
finoman  osztott  tömegek  összehúzódásából  v.  i.  mozgásából  való, 
akkor  megint  a  finom  szétszóródásnak  nincs  oka  a  természetben. 
Tény,  hogy  ezek  pozitiv  adatok,  melyek  nem  a  természettől,  hanem 
az  Istentől  vannak  meghatározva.  E  pozitiv  adatokról  mondja 
Herschel,  hogy  magukon  viselik  a  „manufactury",  a  pozitiv  isteni 
kéznek   nyomait. 

A  tudomány  haladása  e  pozitív  adatokat  ki  nem  zárja; 
nélkülük  meg  nem  lehet;  azt  azonban  igenis  eszközli,  hogy  a 
nagyon  is  emberileg  elgondolt  benyúlásokat  kiküszöböli,  a  „Deus 
ex  machiná"-t  mindenütt  megsemmisíti.  Alacsonyabb  természet- 
ismeret fokán  az  Istent  nagyon  is  korán  szerepeltetik ;  a  természet- 
tudomány haladásával  az  isteni  tevékenység  egyre  hátrább  szorul. 
Newton  is,  mint  említettem,  a  rotációt  s  az  excentrikus  bolygó- 
pályákat érintő,  isteni  lökésnek  tulajdonította ;  mi  már  nem  vagyunk 
hajlandók  ezeket  elfogadni,  hanem  azt  gondoljuk,  hogy  a  mecha- 
nikai kozmikus  mozgások  az  anyag  fizikai  erőiből  indultak  meg. 
íme  az  isteni  benyúlás  ismét  hátrább  szorul!  Szinte  azt  hihetni, 
hogy  ez  utón  az  isten  végleg  kiszorul.  Azonban  nem  az  Isten 
szorul  ki,  hanem  csak  az  anthropomorfismust,  az  emberi  fölfogást 
vetjük  lépten-nyomon  korrektúrák  alá  s  ezt  a  priori  szükségesnek 
is  fölismerhetjük.  Más  az  Isten,  a  causa  prima  cselekvése,  más  a 
teremtmény,  a  causa  secunda  tevékenysége.  Vájjon  a  teremtés 
ellen  nem  e  lényeges  különbségnek  elhanyagolásából  származnak-e 
a  nehézségek :  semmiből  valamit  létrehozni  ?  erre  az  a  felelet : 
úgy,  mint  ahogy  valamiből  valamit  szokás  csinálni,  ügy  bizonyára 
nem  lehet ;  de  az  első  okság  nem  ilyen.  No  és  kik  növelik  ezt  a 
nehézséget  inkább,  mint  épp  az  Isten  anthropomorfizálói  ?  nemde 
azok,  kik  az  isteni  tevékenységet  mozgató,  lökést  adó,  indító 
alakban  léptetik  föl?  nemde  azok,  kik  hogy  az  Isten  közellétét 
érezzék,  megfeledkeznek  arról,  hogy  az  Isten  nem  a  világ,  hogy 
ő  semmi  sem  abból,  amit  közvetlenül  látunk  és  semmit  sem  tesz 
úgy,  mint  a  világ,  mely  mechanice   mozog  és  mozgat ! 

A  földalakulás  a  mozgásnak  hővé  való  változásával  kezdődik ; 
az  lép  föl  a  vajúdó  őselemeken,  az  verődik  ki  rajtuk.  Az  anyag 
iparkodik  túladni  a  hőn,  v.  i.  kisugározza  a  hőt  a  hideg  világűrbe. 
Míg  a  hőfok  magas,  addig  az  ős  gomolyban  vegyületek  nem 
alakulhatnak.  A  rendezkedés,  egyesülés,  vegyülés  hűléssel  kez- 
dődik. A  világatmoszférák  valamiféle  lecsapódásai  adják  az  őstö- 
megnek  az  anyag  jelen  állapotaihoz  közelebb  eső  alakjait,  mondjuk 
az  elemeket  s  azokat  is  kezdetben  gáz  állapotában;  a  további 
hűlés  következtében  azok  az  elemek,  melyeknek  magas  az  olvadási 
és  párolgási  hőfoka,  először  jelentkeznek  mint  gázok,  csak  később 
mint  forró   esők. 

Mily  csodás  izzó  atmoszférák,  majd  megint  forró  esők 
szakadtak  a  magasabb  rétegekből  az  alsóbbakra ! 

A  földet  sokan  úgy  tekintik,  mintha  a  gőzöktől  s  gázoktól 
elütő  test  volna.  Nem ;  az  a  föld,  melyet  taposunk,  melyet  szántunk, 
szintén  egyszerű,  légszerű  elemekből  áll  s  csak  magas  hőfok  kell 
hozzá,  hogy  elpárologjon.  Az  agyagföld,  kovaföld,  mészföld  csupa 
vegyi  egyesülés.  A  földet  főleg  nyolc  elem  alkotja:  oxigén, 
silicium,  alumínium,  ferrum,  kalzium,  nátrium,  kálium,  magnesium. 

Dammer  szerint  a  föld  körülbelül  így  tevődik  össze: 

Oxygén  46V2  százalék,  silicium  29V2,  aluminium  8,  ferrum 
6,  kalzium  3V2,  nátrium  2V2,  kálium  2,  magnesium  IV2.  Azon- 
kívül hydrog.,  carbon.,  nitrog.,  sulfur,  chlor,  phosphor.  Ezek  az 
elemek  bizonyos  hőfokon  túl  mind  gáz  állapotában  vannak.  A 
kova  körülbelül  2000°  Celsiusnál  olvad,  a  vas  szintén,  a  kalzium 
1000,  a  magnesium  és  aluminium  700,  az  ólom  már  334°-nál. 
Még  magasabb  fokoknál  gőzállapotba  jutnak  s  azontúl  sugárzásban 
izznak. 

A  hűlés  előhaladtával  tehát  az  olvadási  hőfokok  sora  szerint 
csapódtak  le  az  elemek  s  tüzes  esők  alakjában  viharoztak.  Mikor 
hűlőfélben  voltak,  akkor  természetesen  más  elemekkel  is  kombi- 
nálódtak, egyesültek.  Nem  valószínű,  hogy  az  egyes  elemek  tisztán 
csapódtak  le;  az  egyesülés  bizonyára  már  gőzállapotukban  ment 
végbe.  A  hőfokok  szerint  különféle  gőzök,  gázok  ömlöttek  s 
áradoztak  s  cseppfolyósán  szálltak  le,  hogy  részben  ismét  gőzzé 
változva  az  izzó  földön,  fölfelé  törjenek.  E  szerint  más-más  atmosz- 
féra képezte  a  zsugorodó  tömeg  burkát.  Valamint  a  most  lehűlt 
földnek  van  sajátlagos  atmoszférája  oxygén-nitrogénből  és  vízgőzből : 
úgy  volt  ez  az  előbbi  stádiumokban.  Most  a  vízpára  adja  az  esőt, 
akkor  mindenféle  más  eső  volt :  kova-,  mész-,  natron-eső.  A  kova- 
eső egyike  lehetett  az  elsőknek,  magas  olvadási  s  párolgási  fokára 
itt-ott  legelőször  hűlhetett  le  az  izzó  atmoszféra.  Silicium  oxygénnel 
adja  a  kovaföldet,  alumíniummal  az  anyagot,  kalziummal  a  mész- 
földet; nátrium  és  chlor  képezik  a  sót;  a  kova-agyag  mészföldből 
s  a  vasnak  vegyületeiből  áll  Vio-részben  a  föld,  V4-e  a  földtömegnek 
s  a  kőzeteknek  kovaföld. 

így  képződtek  sorba  a  kova-  és  mész-atmoszférák,  majd 
gőzök,  felhők,  tüzes,  forró  esők.  Nehéz,  izzó  atmoszférák  lehettek 
azok,  melyekben  a  föld  magva  már  mint  cseppfolyós  lávatenger 
forrott. 

Sok  ezer  év  múlva  salakrétegek  is  képződhettek  már  az  izzó 
lávákon,   át-átszakítva   rémséges   gőz-    és    gáz-erupcióktól ;   meg- 

repedve  lesülyedtek  az  izzó  lávákba,  részben  ismét  megolvadtak. 
Valamiben  hasonló  magyarázatot  adnak  a  csillagászok  a  néha- 
néha  egyszerre  fölragyogó  csillagokról.  Oly  helyeken,  hol  addig 
semmi  csillagot  nem  vettek  észre,  egyszerre  föltűnnek  első  vagy 
másodrangú  csillagok,  lassan  elhomályosulnak  s  előbb-utóbb  ismét 
eltűnnek.  C.  Vogel,  az  astrophysikai  observatorium  igazgatója 
Potsdamban,  a  berlini  akadémia  1877,  évi  értesítőjében  a  követ- 
kezőket írja : 

„Fényes  vonalakkal  áttört  csillagszínkép  érdekes  jelenség  a 
kutatóra  nézve.  Azt  hiszik  ugyanis,  hogy  a  fényes  vonalak  a  csillag 
belsejéből  előtörő  gázokból  valók,  melyeknek  hőmérséke  messze 
fölülmúlja  környezetüket.  Ez  esetben  a  tünemény  nem  is  fog  sokáig 
tartani,  mert  a  szétömlő  gáz  többé-kevésbé  gyorsan  lehűl.  Való- 
színű, hogy  a  rögtön  feltűnő  csillagok  spektrumainak  világos 
vonalait  így  kell  magyaráznunk." 

Az  astrophysika  tehát  az  égen  a  fejlődő  csillagokban  földünknek 
ezen  régi  izzási  stádiumára  akar  ismerni.  Zöllner  tekintélyére  is 
támaszkodhatunk,  midőn  azt  gondoljuk,  hogy  a  világtestek  a  hő 
folytonos  kisugárzása  következtében  lassankint  hidegebb,  többé 
nem  izzó,  nem  fénylő  burokkal  takaróznak.  E  burok  erőszakos 
szétrepesztése  következtében  szükségképen  kitör  a  láva  s  izzó  területet 
képez  az  előbb  már  homályos  vidékeken.  A  távoli  szemlélő  előtt 
ez  a  folyamat  úgy  tűnik  föl,  mintha  új  csillag  ragyogna  föl  az  égen. 

Méltán  következtethetünk  az  astrophysika  tüneményeiből  arra, 
hogy  az  izzó  gázok  kitörései  a  hűlő  égitestek  fejlődésében  fontos 
szerepet  játszanak  és  pedig  nemcsak  az  égitesteknek  első  gáz- 
halmazállapotában, hanem  később  is,  mikor  már  szilárd  burok 
takarja  felületüket. 

A  földre  is  ráhasadt  az  az  est,  mikor  az  izzó-lávák  nagyrészt 
salakkal  takaróztak  s  a  kőzetek  fénytelen  éje  borult  a  felületre, 
Léteznek-e  valahol  még  ezek  az  ős-kőzetek?  Annak  tartsuk-e 
Skandináviának  ős-gnajz-lapját?  ki  tudná  azt  eldönteni.  Némelyek 
hajlandók  az  ős-gnajzt  a  hűlő  föld  salakfodrának  tartani;  mások 
mesének  minősítik  ezt.  Szerintünk  a  hő,  a  kitörő  gázok  s  később 
a  forró  víz  lecsapódásai  teljesen  átváltoztathatták,  összetörték, 
görgették,  megőrölték  az  őskőzetet  s  törmelékeiből  képződtek  a 
réteges  (sediment)  hegységek.  Ezzel  az  első  kőzetnek  tűzből  való 
eredését,  tehát  pyrogén  jellegét  (pyr  =  tűz,  genao  =  leszek)  nem 
tagadják,  csak  annak  eddigi  fönnmaradását  vonják  kétségbe. 

Említettem  az  ime'nt  a  forró  víz  lecsapódásait. 

A  víz  keletkezése  s  kivált  cseppfolyós  alakban  való  föllépte 
aránylag  jó  későn  köszönthetett  be.  A  vízpárával  telitett  atmosz- 
féra az  élet  atmoszférája,  melyet  megelőzött  sok  más  izzó,  forró 
légkör. 

Átlag  két  nagy  lecsapódási  stádiumot  különböztetnek  meg  a 
föld  fejlődésében,  az  egyikét  jellemzi,  hogy  izzó  légkörből  való,  a 
másikát  hogy  langyos  légkörben  történik,  mely  a  vízpára  képző- 
désének megfelel.  Az  egyiknek  eleméül  a  tüzet,  a  másikáénak  a 
vizet  tudhatjuk. 

A  hülés  előhaladtával  ugyanis  a  sor  rákerült  az  oxygén  és 
hydrogén  kombinációjára,  mely  a  vizet  adja.  Magas  hőfok  mellett 
a  vízgőz  az  azt  alkotó  oxygén  és  hydrogénre  bomlik  s  egyáltalán 
megszűnik  vízgőz  lenni.  Mihelyt  a  hőfok  megengedte,  nagy  oxygén 
és  hydrogén  tömegek  egyesülhettek  vízpárává,  izzó  gőzzé ;  azután 
mint  forró  eső  szaturálva  mészszel,  szénsavval  zuhogtak  le  a  sík- 
rétegekre; le  se  értek,  már  is  elpárologtak;  újra  fölszálltak,  fönt 
lehűltek,  ismét  leestek.  Voltak  idők,  midőn  a  forró  földre  az 
eső  el  sem  érhetett,  mert  az  alsó,  még  forró  légburokban  ismét 
párává  foszlott.  Szakasztott  ügy  történt,  mint  most  a  hóval  nyáron. 
Hideg  légáramokban  a  vízpára  hóvá  fagy,  lehull,  de  már  le  a  sík- 
földre hóalakjában  nem  kerül,  mert  esése  közben  vízzé  olvad  s 
mint  eső  öntözi  a  földet.  Régen  meg  még  mint  eső  sem  kerül- 
hetett le. 

Mihelyt  a  föld  annyira  lehűlt,  hogy  az  eső  leérhetett  a  földre, 
kezdődött  a  víznek  rontó,  illetőleg  alkotó  munkája.  A  fönnállót 
letöri  s  újat  alakít  belőle.  Az  esők  ekkor  forró,  mészsavas  esők. 
inkább  lúgok  lehettek;  a  pocsolyák,  lápok  vagy  tengerfélék  is 
meleg,  forró  vizek  voltak.  Ez  a  forró  lúg  szétszedett,  szétmosott, 
gördített,  szakított,  öblített,  olvasztott ;  hullámainak  locscsanásával 
vagy  a  rohanó  folyók  mechanikus  munkájával  ütötte,  zúzta,  mosta 
szét  a  sziklapartokat.  Nincs  az  a  zúzó,  nincs  az  a  hámor,  mely 
oly  finom  porrá  törhetné  a  követ  s  mely  annyira  szakadatlan 
dolgoznék  éjjel-nappal.  A  vízhez  csatlakozott  a  forró,  illetőleg 
langyos-meleg  lég,  teleivakodva  párával.  E  langyos,  szétömlő  gázzal 
és  vízpárával  telített  légkörben  elementáris  hatalommal  csattogtak 
a  villámok,  eget  s  földet  rendítő  erőszakossággal  fegyvereződött 
le  a  felhők  s  orkánok  elektromossága,  az  ifjú  természet  tomboló 
jókedvében. 

A  föld  tehát  egyre  hűl  s  hűiésének  stádiumaiban  más-más 
elem  viszi  a  főszerepet.  Legnagyobbat  bizonyára  a  víz  viszi. 

A  víz  egyre  üldözi  a  hőt;  a  föld  azon  hülési  stádiumaiban, 
melyekben  a  vízpára  képződése  lehetséges  lett,  ez  a  harc  egyre 
folyik.  A  hő  a  legmagasabb  atmoszféra  köreiből  egyre  leszorul, 
v.  i.  a  felső  rétegek  kihűlnek  s  most  már  csak  a  föld  belsejében 
uralkodik  még  az  izzó  hő.  A  víz  azonban  utána  megy;  leszivárog; 
elbújdosik  a  hőtelepek  lebújaiba ;  nincs  az  a  kőzet,  mely  a  víz 
útját  teljesen  elzárná.  Először  a  küzdtér  fönn  volt  a  magasabb 
regiókban,  azután  a  föld  színén,  most  már  a  föld  alatt.  A  földön 
is,  a  föld  alatt  is,  mindenütt  a  víz  ront  és  alkot  világokat. 

A  földön  töri  és  bontja  a  szirteket  s  kőzeteket  alkot  a  vízben ; 
régi  világokat  letör  s  óceánokban  újakat  épít. 

A  föld  alatt,  gőzzé  változva,  a  hő  behatása  alatt  feszíti  a 
földkérget;  vulkánokban  dolgozik;  földségeket,  szigeteket  emel; 
valóságos  mozgató  ereje  a  föld  mechanikájának. 

Katasztrófákat  létesít;  özönvizeket  zúdit;  hegyeket  emel; 
szóval  oly  műveket  létesít,  melyeket  külön-külön  kell  vizsgálnunk 
sajátos  laboratóriumaikban. 

Valóban  ha  műveit  tekintjük,  nem  csodálkozunk,  hogy  tűz 
és  víz  közt  oszlott  meg  a  geológusoknak  nézete.  A  plutonikusok 
azt  mondták,  hogy  tűzből  van  a  világ;  a  neptunikusok  azt,  hogy 
vízből  van ;  az  igazság  pedig  az,  hogy  mindkettő,  a  tűz  és  a  víz 
épitett  rajta;  de  lehetséges,  hogy  először  a  tűz,  azután  a  víz; 
vagy  még  jobban,  először  tán  a  tűz,  azután  a  tűz  és  víz  karöltve 
s  ez  a  munka  folyik  addig,  míg  a  tüz  utolsó  szikrája  ki  nem 
alszik;  akkor  azután  a  víz  is  nyugalomra  tér,  jégbefagy  s  a  világ 
megszabadul  rontó  s  ugyanekkor  építő,  nyugtalan  elemétől. 

Harc  a  fejlődés,  harc  az  élet;  a  nyugalom  halál. 

Ez  a  plutonikus  világalakulás  képe;  szép,  fölséges,  szinte 
rémséges.  Nem  tudom,  vájjon  a  tudomány  fog-e  valamikor  közelebb 
lépni  a  plutonikus  világalakulás  magyarázatához;  tényleg  hidegen 
és  közönyösen  viseltetik  vele  szemben.  Vannak  ugyan  reklámos 
tudósaink,  kik  mint  Flammarion,  helyenkint  inkább  képzelettel, 
mint  észszel  dolgoznak ;  az  ilyenek  kapva  kapnak  e  vásári  témákon  ; 
de  a  komoly  tudomány  tartózkodva  nyilatkozik  s  nem  azonosítja 
magát  napilapok  tárcacikkeivel. 

De  ha  a  tudomány  nem  is  festi  magának  a  földet,  mint  izzó 
láva-labdát,  vagy  a  nap  körül   kóválygó,  sistergő  rakétát,  a  köze- 

tekben  s  mondjuk  az  anyag  formáiban  mégis  észrevesz  valamiféle 
rangfokozatot,  anszienitást  s  iparkodik  megállapitani  ősiségüknek, 
koruknak  s  azzal  nemességüknek  értékét. 

Az  anyagnak  ősformáit  kutatva,  a  kovasavnál  állapodunk 
meg,  mely  más  elemekkel  kombinálva  az  őskőzeteket  alkotja.  A 
kovasav  tényleg  ős  kötő  és  épitő  eleme  a  világnak.  Kristályosodva 
a  kvarcot  adja.  Kemény,  kegyetlen  egy  kőzet,  mely  szét  nem 
bomlik,  melyet  csak  összetörni  lehet  s  akkor  romjaiban  jár  egyre 
tovább  a  világon.  A  „halhatatlan  kova",  mondotta  Leibnitz.  Ott 
ragyog  fölaprózva  a  homokkőben,  gördül  a  patakok  és  folyók 
kavicsaiban,  csillámlik  a  Duna  száraz  homokjában  s  útra  kél 
a  szélben.  A  világnak  alap,  gerinc,  csontváz  kell,  ezzel  a  föl- 
adattal a  kovasav  van  megbízva,  mely  más  elemekkel  egyesülve 
a  szilikátokban  alkotta  meg  a  föld  csontvázát;  idetartoznak  a 
földpát,  csillám,  szarukő,  ezek  volnának  tehát  ősformái  a  meg- 
keményedett anyagnak.  Fölbomlani  fölbomlanak,  a  bomlást  figye- 
lemmel kisérhetjük,  alkatrészeiket  megmérhetjük;  de  nem  vagyunk 
képesek  az  őskristályokat  előteremteni:  „Die  Art  der  Bildung 
dieser  Steine  kennen  wir  nicht;  wir  verstehen  nur  ihre  Umbildung 
und  den  Process  ihrer  Zerstörung  und  folgen  ihrem  Entwicklungs- 
gang,  wie  auf  dem  einfachen  Wege  der  Verwitterung  aus  ihnen 
die  meisten  der  Körper  hervorgehen,  die  nachmals  das  Matériái 
der  Schichtenbildung  lieferten."  Fraas,  i.  m.  13.  1.  E  részben  olyanok, 
mint  a  szervezetek,  melyeknek  összetevő  elemeit  szintén  nem 
ismerjük,  de  nem  tudjuk  összehozni  azokat  úgy,  hogy  szervezetet 
nyerjünk.  Maguk  ezek  az  őskőzetek  dirib-darabokban  a  tűznek 
behatása  alatt  majd  csak  összeforrasztva,  majd  meg  is  olvasztva 
a  gránitban,  gnajszban,  trachitban  szerepelnek. 

Az  ős-világ  e  kőzetei  a  „halhatatlan  kovát"  vagyis  a  kvarcot 
kivéve  a  levegő  s  a  víz  behatása  alatt  bomlanak  s  kiválik  belőlük 
a  kovasav  s  az  agyag;  Bischof  szerint  a  földpát  összetétele  a 
következő : 

Kovasav  van  a  szilárd  földpátban  65%,  a  szétmállottban  32%, 
eltűnt  337o, 

Agyagföld  van  a  szilárd  földpátban  18%,  a  szétmállottban 
16%,  eltűnt  — . 

Kálium  van  a  szilárd  földpátban  16%,  a  szétmállottban  2%, 
eltűnt  13%, 

A  földpátokból  tehát  bomlás  következtében  előáll  a  kovasav 

s  az  agyag.  A  kovasav  számtalan  vegyületben  szerepel;  az  agyag 
pedig,  mely  az  ősvilág  minden  epochájában  képződhetett  a  szirtes 
hegyek  szétmálló  gerincein  mindenütt,  melyeket  azután  a  viz 
mosott  s  hordott  szét,  puha  ágyát  képezi  a  kényes  növényvilágnak. 
A  levegő  és  a  víz  megbomlaszt  a  kvarcon  kivül  mindent;  a 
kemény  földpát  és  a  gránithegyek  szitáló,  puha  rétegekké  lesznek 
a  felületen,  alább  keményebbek  és  keményebbek  s  ott,  ahová  a 
levegő  és  víz  már  nem  igen  hatolhat,  megtartják  eredeti  szilárd- 
ságukat. Az  agyagból  azután  már  semmi  sem  lesz ;  az  agyag 
keletkezése  a  kövek  halála;  a  kövek  szétmállnak,  meghalnak; 
hullájuk  az  agyag  s  e  hullából  új  élet  támad,  mert  miután  a 
kőzetek  szétmálltak,  lettek  alkalmasak  a  növényvilág  hordozására. 
S  agyag  nemcsak  a  földpátokból  támad,  hanem  mindenféle  kőzet- 
ből, mészkőből,  márgából,  gránitból;  ezek  vegyest  más  alkat- 
részekkel végre  agyagot  adnak. 

A  földpát  kísérője  a  csillám,  szintén  túlnyomóan  kovasavból 
és  kovasavas  agyagból  áll ;  a  szarukőben  pedig  az  agyag  hátra- 
szorul s  mész  áll  előtérben.  Földpát,  csillám  s  ragyogó  kvarc- 
jegecek  alkotják  a  gránitot  mindenféle  színben  s  összetételben. 

Ez  utón  rövidesen  átnézetet  alkotunk  magunknak  a  föld 
gerinczéről,  bordáiról  s  az  azokat  borító,  puha  takaróról.  Hogy 
a  föld  hogy  lett,  hogy  mint  keményedett  s  mily  meleg  kova-, 
mész-,  vas-esők  hullottak  színére,  azt  nem  tudjuk,  de  kőzeteinek 
rangfokozatát  valahogy  megállapíthatjuk :  őskőzetek  a  földpátok, 
csillám,  szarukő,  ezekben  a  kovasav,  agyag,  mész,  kálium  fontos 
szereplésével ;  a  kovasav  kvarcban  lép  föl  jegecesedve  s  a  mész, 
melylyel  kivált  a  szarukőben  találkoztunk  már,  szénsavval  a  mész- 
köveket s  dolomitokat  alkotja.  A  földnek  tekintélyes  részét  a  szén- 
savas mész  alkotja  s  a  homokkal  együtt  vándorol  a  vizek  ára- 
maiban s  talaj  gyanánt  szerepel  az  agyagokban. 

Kőzetek,  víz,  levegő,  talaj  egymásután  alakultak  s  csak  azután 
lépett  föl  az  élet;  az  sem  egyszerre,  hanem  a  levegőnek  s  a 
melegnek  megoszlott  s  különböző  föllépte  szerint. 

Ez  egymásutánról  s  a  még  élettelen  természetnek  e  fejlődési 
sorozatáról  sem  adataink,  s  következőleg  tisztult  nézeteink,  sem 
szolid,  alapos  hipotéziseink  nincsenek.  A  geológiai  formációk  ott 
kezdődnek,  hol  a  kövületek,  tehát  ahol  az  élet;  a  Silur-korszak 
a  maga  fölvonulását  az  ősrákokkal  eszközli ;  zászlaját  a  trilobita, 
a  három-páncélos  rákféle   tartja   és    viszi ;   de   miféle    periódusok 

előzték  meg  az  élet  korszakait,  ki  tudná  megmondani  ?  s  miféle 
alakok  előzték  meg  a  trilobita  tekintélyes  tipusát,  ki  tudja  elkép- 
zelni? Némelyek  a  trilobitára  támaszkodva  támadják  Darwint  s 
egyáltalában  az  evolúciót,  azt  hozván  föl,  hogy  ime  az  élet  nem 
a  kezdetlegesből  s  a  legegyszerűbb  alakokból  indult  ki,  hanem 
már  a  legrégibb  korszakban  tekintélyes  organizmusokkal  képvisel- 
tette magát ;  azonban  e  kifogás  és  támadás  teljesen  alaptalan ;  a 
„legrégibb  korszak"  egy  mondva  csinált  kor  s  ha  a  Silurt  értik 
alatta,  szavakkal  játszanak,  mert  a  Silurban  aránylag  már  igen 
előhaladott  korszakkal  állnak  szemben,  föltéve,  hogy  a  földalaku- 
lásra s  nem  kizárólag  az  élet  evolúciójára  vannak  tekintettel.  A 
„legrégibb  korszak"  egyáltalán  teljesen  határozatlan  s  meg  sem 
határozható  fogalom ;  alatta  nem  az  élet,  hanem  a  szervetlen  világ 
fejlődési  korát  kell  értenünk.  Ennek  a  kornak  ismét  lesznek 
szakai,  melyben  mint  említettem  a  kőzetek,  a  víz,  a  levegő,  a  talaj 
fejlődött  ki.  Víz,  levegő  nélkül  nincs  talaj  s  nem  tudjuk,  hogy 
talaj  nélkül  van-e  levegő;  világosság  nélkül,  napvilág  nélkül  nincs 
növényvilág  s  levegő  nélkül  sem  fejlettebb  flóra,  sem  semmiféle 
állatvilág  vagyis  fauna  nem  létezhetik.  Igen,  de  a  nap  sem  ragyo- 
gott kezdet  óta  készen,  vagyis  a  kellő  hő-energiával  fönt  a  magas 
égen;  annak  is  alakulnia,  összesűrűsödnie  kellett.  Íme  minden  lett; 
az  élet  föltételei  egymás  után  lettek  s  azon  mértékben,  amelyben 
lettek,  ébredt  puha  karjaik  közt  az  élet. 

A  Silur-korszak  előtt,  e  faktorok  képződésének  beláthatlan 
periódusaiban  volt  idejük  a  trilobitákal  megelőző  alakoknak  kifej- 
lődniök  s  a  Silur-előtti  időkben  is  lehetett,  sőt  bizonyára  volt  is 
állati  és  növényi  élet;  csakhogy  eddig  ez  ismeretlen  előttünk. 

Ne  csodálkozzunk  azon  sem,  hogy  a  szervezetlen  természet 
időszakainak  mérésére  semmiféle  eszközünk,  sem  méretünk  a  tér- 
ben, sem  óránk  és  évünk  az  időben  nincs  s  ne  botránkozzunk 
azon  sem,  ha  a  geológusok,  kivált  a  geológiának  fiatal  éveiben, 
évmilliókkal  és  milliárdokkal  nagylelkűen  dobálóznak.  Nekik  ez 
játék,  mint  a  gyerekeknek  a  hólapdázás  s  valamint  ezek  fázékony, 
ügyetlenkedő  társaikat  veszik  célba:  úgy  a  fiatalság  szilajságában 
nekihevülő  geológusok  a  6000  vagy  8000  évhez  félénken  ragasz- 
kodó tudósokat  szokták  megdobálni.  Tény,  hogy  a  tulajdonképeni 
geológiai  korszakok  is,  melyekről  alább  szóltunk,  rengeteg  évsoro- 
kat  ölelnek  föl ;  kis  örökkévalóságoknak  hivtam  azokat  s  távlataik- 
ban öntudatára  vagy  legalább  sejtésére    ébredhet   az  antropomor- 

fizáló  ember  az  isteni  tevéi<enység  nem  emberi  módozatainak ;  de 
a  szervetlen  világ  kikészülése  is  ugyanezen  tempóban  rém-kor- 
szakokat nyelhetett  el. 

Ne  féljünk  tőlük ;  ne  féljünk  megsemmisülni  még  az  örökké- 
valóság analógiájának  súlya  alatt  sem;  ha  6000  évre  szorítottuk 
kis-bibliánk  gyermeki  fölfogása  szerint  a  teremtés  s  az  élet  tör- 
ténetét, adjunk  hozzá  most  a  6000-hez  milliókat,  miután  a  tudás 
a  látszat  ködfátyolán  áttört.  így  tettünk  akkor  is,  mikor  Copernicus 
s  utána  Keppler  és  Newton  gyermekszerű  fogalmainkat  a  fölkelő 
s  leáldozó  napról  megtörte  s  a  csillagvilág  küszöbére  állította 
földünkkel  együtt  egész  naprendszerünket.  „A  mulandóság  sietve 
hátrál  előttünk,  —  írja  Quinet  —  a  vas-,  bronz-  és  kőkorszakokon 
túl  távlatai  nyílnak  a  geológiai  periódusoknak,  mindmegannyi 
markolható  végtelenségnek.  Ha  a  kavics  is  beláthatlan  időkkel 
dicsekszik,  mi  lesz  akkor  az  emberből  ?  Ha  földi  élete  már  önma- 
gában is  szétoszlik,  mennyivel  inkább  sorvad  el  a  múltnak  táv- 
lataival szemben,  melyek  előtte  mindenfelől  nyílnak.  Az  ember 
mindig  csak  egy  pont  volt  az  időben ;  most  ez  a  pont  is  szét- 
foszlik a  végtelenben;  s  ő  elveszti  önmagát.  Mi  vagyunk  hát? 
semminél  is  kevesebb !  Ha  a  természet  az  ember  elé  lép  évezre- 
deinek, sőt  évmillióinak  fegyverzetében,  mihez  nyúljon  az  ember, 
hogy  védekezhessék  ?  A  végtelen  kicsinynek  szédülése  szállja  meg 
lelkét  szemben  ama  végtelen  nagygyal,  mely  nem  az  ég  mélyéből 
néz  rá,  de  e  taposott  föld  fölnyitott  rétegeiből  lép  eléje,  hogy  egy 
szemmel  látható  örökkévalóság  súlyával  boruljon  lelkére !  Mit 
csináljon,  hogy  ez  örvényben  önmagára  akadjon  ?  Gondolkozzék 
merészen  s  bizonyára  meghódoltatja  magának  e  végtelenségeket, 
ha  titkait  megérti  s  magáévá  teszi!" 

Tüzetesebben  a  szervetlen  világnak,  a  földalakulásnak  kor- 
szakait meghatározni  nem  lehet.  A  neptunizmus  és  plutonizmus 
mégis  von  következtetéseket  mind  a  földalakul^snak,  mind  az  élet 
kikezdésének  korszakára  bizonyos  jelekből.  E  következtetések  rend- 
kivűl  szellemdúsak  s  legalább  nemlegesen  határozzák  meg  a  kér- 
déses időszakokat,  amennyiben  kimutatják,  hogy  azokon  túl  a  föld- 
alakulást s  az  életet  megkezdeni  nem  lehet. 

Az  első  határkő,  mely  az  évmillióknak  határt  szab,  a  föld 
forgási  sebessége.  Ezt  a  forgási  sebességet  a  tenger  csapkodó  hul- 
lámai csökkentik;  az  óceánok  a  föld  forgásában  úgy  szerepelnek 
akár  csak  dörzsfékek  volnának.  E  súrlódási  ellentállás  következte- 

ben  a  rotáció  lassúi  s  ez  a  folytonos  lassítás  oly  nagy,  hogy  7200 
millió  év  előtt  még  egyszer  oly  gyorsan  forgott  volna  a  föld,  ha 
ugyan  már  létezett  volna ;  tehát  a  központfutó  erő  az  aequatornál 
négyszer  oly  nagy  volt,  mint  manapság.  De  az  ily  sebességnél  a 
még  akkor  hígabb  föld  sokkal  jobban  lelapult  volna,  a  víz  a  sar- 
kokhoz özönlött  s  az  egyenlítőnél  nagy  szárazföldek  emelkedtek 
volna  ki.  Mindez  nem  történt:  tehát  a  föld  7200  millió  év  előtt 
még  nem  volt,  legalább  is  akkor  még  nem  forgott !  Sőt  a  rotációt 
véve  tekintetbe,  átlag  arra  a  következtetésre  jutnak,  hogy  5000 
millió  év  előtt  még  folyékony  volt  a  föld  és  1000  millió  év  előtt 
még  nem  volt  szilárd ! 

A  föld  melegének  kutatása  is  jó  szolgálatot  tesz  e  nemleges 
határnak  kitűzésében.  W.  Thomson  szerint  a  föld  évenkint  annyi 
hőt  veszít,  hogy  20.000  millió  év  alatt  a  kiszabadult  hő,  a  földnél 
100-szor  nagyobb  testet  100  fok  Celsiusra  hevítene  föl,  vagy  oly 
nagy  sziklát,  mint  amilyen  nagy  a  föld,  megolvasztana.  A  föld 
melegének  ez  arányait  szem  előtt  tartva,  több  ezer  millió  éves 
életről  beszélni  nem  lehet.  Húsz-negyven  millió  év  közt  fekszik  a 
föld  életének  kora  e  számítások  szerint;  nem  húsz  millió  alatt, 
mert  ez  esetben  nagyobbnak  kellene  lennie  a  föld  melegének,  mint 
amilyen  most;  nem  200  millió  fölött;  mert  akkor  meg  kisebbnek 
kellene  lennie,  mint  amilyen  tényleg. 

Dacára  e  számításoknak,  ellenőrizhetlen  nagy  kilengéseket 
engedhet  magának  a  világfejlődés  órájának  ingája.  A  heveny-folyó 
föld  maga  is  egy  vérmes  hipotézis  lévén,  a  lávák  hűlése  a  hyd- 
rostatikus  nagy  nyomás  alatt,  a  sugárzás  akadályai  a  vastag  felhő- 
zetben, az  akkori  körlég  ismeretlen  összetétele,  a  lecsapódások, 
melyek  e  pokol  kráterjeire  és  szakadékaira  hulltak,  szinte  haszna- 
vehetleneknek  bizonyítják  s  kicsinyeseknek  láttatják  a  diabas, 
bazalt,  szarúkő,  csillám,  földpát,  kvarc  olvasztásából  vont  adato- 
kat. Az  őskörlég  minőségét  és  összetételét  egyáltalában  nem 
ismerjük;  a  víztömegekről,  melyek  a  hűlésnek  századaiban  —  ha 
ugyan  volt  ilyen  heveny-folyó  a  föld  —  a  földre  hullottak,  fogalmunk 
sincs.  Biztos,  hogy  a  föld  tömegéből  nitrogén,  carbonium  és  oxygén 
a  körlégbe  illant  s  más  elemekkel  valamiféle  levegőt  alkotott,  de 
hogy  ez  milyen  volt,  vájjon  az  életre  egyáltalában  alkalmas  volt-e, 
azt  nem  tudjuk.  Lehet  levegő  éleny  nélkül  is.  Ha  víz  volt  már  a 
föld  fodrai  közt  s  ha  napvilág  is  volt,  akkor  valamiféle  vegetáció 
már  lehetséges;  így  pl.  a  Yellowostone-i  parkban  74°  Celsius  víz- 

ben,  a  körlégtöl  teljesen  elzárva,  teng  bizonyos  vegetáció.  Ugyan- 
ezt a  föld  felületén  élő  növény-  s  állatvilágról  nem  mondhatjuk, 
azoknak  éleny  kell,  anélkül  elvesznek.  Van  azután  itt  még  egy 
más,  fontos  tényező,  melyet  az  élet  föltételeiből  ki  nem  hagyhatunk ; 
a  tengermélységnek  flórája  és  faunája  nem  szorul  rá  a  napvilágra, 
de  a  föld  felületén  terjedő  élet  napsugár  nélkül  meg  nem  él :  az 
a  kérdés  vetődik  föl  ezek  után :  volt-e  akkor  abban  a  kezdetben 
napvilág?  elkészült-e  már  akkor  a  világ  nappali  lámpása,  mely  hőt 
és  fényt  s  ezek  révén  életet  szór  a  földre  ?  s  egyáltalában  mikor 
lett  a  napból  ez  a  sugárzó,  életet  adó,  központi  test? 

E  kérdés  tényleg  nagyon  lefegyverzi  az  élet-kikezdés  határai- 
nak messze  kutatóit :  azt  mondják,  hogy  a  nap  50  millió  év  előtt 
még  nem  volt  a  hő  és  fény  kisugárzó  központja  s  bár  50  millió 
év  előtt  a  föld  már  megkérgesedhetett,  mit  használt  volna  a  kéreg, 
ha  nincs  napvilág  hozzá,  mely  a  faunát  és  flórát  istápolja?  20, 
30  millió  évnek  kellett  letűnnie,  míg  a  nap  arra  a  hőfokra  szert 
tehetett,  hogy  a  földön  valami  szegényes  faunát  és  flórát  nevel- 
hetett. Bár  elismerem,  hogy  e  kérdések  s  a  reájuk  adandó  feleletek 
inkább  a  theoria,  mint  az  exact  tudomány  alapján  állnak;  az  elvek 
tekintetéből  nem  tudom  osztani  e  kislelkű  fölfogást.  Az  ős-élet 
bizonyára  a  tengerekben  tengődött  akár  a  faunát,  akár  a  flórát 
tekintjük;  már  pedig  a  tengerekben  rejlő  élet  ezer  meg  ezer  alakja 
a  vízben  föllelhető  oxigeniummal  is  beéri  és  napsugárra  nem 
szorul.  Mit  élveznek  a  napsugárból  azok  a  200 — 300  méter  mély- 
ségben élő,  sziklához  nőtt  alakok?!  íme  ez  az  élet  már  jelentkez- 
hetett a  körlég  ez  időszerinti  vegyülékének  s  a  napvilágnak  előállta 
előtt.  Mialatt  a  szervezetlen  természet  még  alakult  s  készült  a 
fensőbb  életformák  hordozására :  azalatt  az  élet  alsóbb  fokai  már 
megtalálták  életföltételeiket.  Az  élet  s  a  szervetlen  világ  tehát  sok- 
féle viszonosságban  állnak  egymással.  Az  élet  nem  várja  be,  míg 
a  világ  teljesen  elkészül ;  alig  hogy  alkalmassá  lett  a  föld  az  élet 
valamiféle,  alacsonyabb  alakjainak  hordozására,  rögtön  benépese- 
dett s  maga  ez  az  alsórendű  fauna  és  flóra  beállt  napszámosnak 
a  szervetlen  világ  kiépítésének  s  a  szerves  világ  tökéletesítésének 
művében.  A  természetben  a  föld  az  élet  hordozója,  mihelyt  hor- 
dozni képes  valamiféle  életet,  kifejlik  rajta,  fakad  belőle,  mint 
rügy  a  fán ! 


VI. 

Kőzetek. 

Lépjünk  be  már  a  tűz  és  víz  sajátos  műhelyeibe  s  tekintsük 
meg  közelebbről  e  két  hatalmasságnak  műveit. 

Említettem  már,  hogy  a  föld  átlag  kova,  mész,  agyag,  vas 
vegyületeiből  áll ;  „átlag"  mondom,  mert  hiszen  van  elég  más 
elem  s  más  érez  is.  Kezdve  a  földalakulásnak  úgynevezett  archaikus 
V.  i.  előttünk  elsőnek  ismert  szakán,  arany,  ezüst,  platina,  réz, 
czinn  mindenütt  föllép,  főleg  azokban  a  hegységekben,  melyek 
eruptív  kőzetekkel  vannak  áthúzva. 

Oly  hegyekben  azonban,  hol  az  eruptív  kőzetek  teljesen 
hiányoznak,  ércerekkel  sem  találkozunk ;  ilyenek  nálunk  az  északi 
kárpátok.  Az  ércereket  forradásoknak  nézik;  a  kőzet  törésein  és 
repedésein  ugyanis  szivárgott  a  víz,  s  azokban  üllepedtek  le 
oldatai :  a  kvarc  és  mészpát  szép  jegecekben,  vagy  az  ezüst, 
ólom,  réz,  cin-vegyületek  ércoldatai. 

A  vas  általános  szerepét  a  természetben  legjobban  bizo- 
nyítja a  növényzet  zöld  színe;  ez  a  zöld  jellemzi  a  növényt,  ez 
képesíti  a  szénenynek  kiválasztására  a  levegő  szénsavából  s  az 
élenynek,  melyből  élünk,  szabad  lábra  állítására.  A  chiorophylltől 
—  így  hívják  a  zöld  színnek  létesítő  elemét,  függ  a  mi  életünk 
is.  Már  pedig  vas  nélkül  a  chlorophyll  nem  képződhetik.  A  hol 
növény  nő,  ott  vas  is  van  a  földben.  Csak  az  egy  csillámban 
(Glimmer)  is  konstatálták  a  réz,  ólom,  kobalt,  nikel,  ezüst,  arsen, 
antimon,  cin,  vas  előfordulását.  A  fák  törzsei  és  ágai  vezetékül 
szolgálnak  az  anorganikus  tápanyagoknak,  az  oldott  nitrogén-, 
kén-,  foszfor-,  káli-,  kalcium-,  magnesium-,  vas-vegyületeknek. 

Mondjuk:  részint  ércből,  kőből  áll  a  világ,  a  szervetlen  és 
a  szerves  egyaránt;  részint  az  érc  és  kő  oldataiból  vagy  az 
oldatok  gázaiból. 

Gáz  volt  a  világ,  szereti  mondani  a  theoria,  gázok  az  elemek 

mind ;  azután  nagyrészt  lecsapódtak  s  most  már  mint  közetek 
merednek  ránk;  részben  a  tűzből  váltak  ki,  részben  a  vízből;  az 
most  a  kérdés,  mi  tulajdonítandó  a  tűznek  s  mi  a  víznek. 

Ezennel  tehát  a  való  valóság  földjére  lépünk  s  a  föld  jelen 
kőzetein  s  alakján  széttekintünk;  látunk  hegyeket,  földségeket, 
fönsíkokat,  lapályokat,  szigeteket,  tengereket;  ezerféle  változatban 
áll  elénk  a  föld  arculatja.  Ez  arculatnak  minden  vonását  meg 
kell  értenünk ;  a  föld  mechanikáját,  fizikáját  hegyiről-tövire  át  kell 
kutatnunk.  De  hogy  ezt  alaposan  megtehessük,  első  kérdésül 
okvetlenül  azt  kell  fölvetnünk,  hogy  a  kőzetek  lévén  a  föld  csontjai 
s  arculatának  jellemző  vonásai,  a  föld  alkotmányának  bordái  s 
gerincei,  honnan  vették  magokat  e  kőzetek  s  hogyan  lettek? 
mint  nőttek?  mint  épültek?  meg  kell  nyitnunk  e  néma  kriptákat; 
ki  kell  betűznünk  e  síriratokat;  szét  kell  fejtenünk  e  múmiákat, 
melyek  régi  világokról  beszélhetnek. 

Honnan  a  kövek,  ez  tehát  az  első  kérdés. 

Észrevettem,  hogy  ha  a  geológia  kerül  szóba  tudományos, 
de  nem  geológiai  könyvekben,  vagy  ha  kozmogonikus  theoriákra 
és  palaeontologiára  fordul  a  beszéd :  egyszerre  belecsöppenünk  a 
formációknak  hosszú  katalógusába,  anélkül,  hogy  tudnók,  hogy 
ugyan  voltaképen  mi  is  az  a  formáció.  Sziluri,  devoni,  permi 
formációkat  emlegetnek;  az  olvasó  rendesen  azt  gondolja,  hogy 
ezek  a  formációk  külön  színű,  külön  alakú  és  tulajdonságú 
kőzetek ;  azt  gondolja,  hogy  az  egyik  talán  pala-,  a  másik  mész-, 
a  harmadik  homok-kőzet,  melyre  csak  rá  kell  nézni  s  azonnal 
tudjuk,  no  ez  permi  formáció,  az  meg  sziluri.  E  naiv  gondol- 
kozás sem  a  kérdés  tulajdonképeni  tárgyán  el  nem  igazodhatik, 
sem  a  nehézségeket  nem  értheti ;  annál  kevésbé  képes  az  ellen- 
tétes vélemények  közt  biztos,  tisztult  szempontra  szert  tenni.  Nem 
érti,  hogy  mikép  disputálhatnak  arról,  vájjon  ez  a  kövület  a  kréta- 
korszakba vagy  a  triászba  tartozik-e  ?  Nem  érti,  hogy  miért  helyezik 
a  Mária-völgyi  palát  egyszer  a  devoni  korszakba,  egyszer  a 
tertiárbe  ? 

Azért  szükségesnek  tartom,  hogy  alkossuk  meg  magunknak 
a  rétegeknek  szeinléltető  képét,  melyet  meg  nem  alkothatunk,  ha 
a  kőzetek  genezisét  valamikép  el  nem  gondoljuk.  Istenen  kivül 
minden,  a  mi  van,  lett  s  úgy  látjuk,  hogy  egyre  alakuló-félben  van, 
bár  ezt  a  gondolatot  nem  Herakleitos  és  Hegel  túlzásainak  kere- 
tébe foglaljuk,  kiknek  véleménye  szerint  a  természet  az  „ellentétek 

Prohászka:  Föld  és  ég.  ^ 

törvényén"  épül  föl  és  semmiről  sem  mondhatni,  hogy  van,  hanem 
hogy  valósuló-félben  van ;  „es  gibt  kein  einheitliches  Seiendes, 
sondern  nur  ein  Werdendes."  Ez  bizonyára  nem  áll;  az  öntudat 
is  „ein  einheitliches  Seiendes" ;  de  azért  igaz,  hogy  a  való  dol- 
gokat is  úgy  értjük  meg  legjobban,  ha  levesüket,  eredésüket  föl- 
fogjuk. Hogyan  lettek  a  kövek,  ezt  akarjuk  tehát  tudni. 

Mint  minden  tudományban,  úgy  ebben  is,  sőt  ebben  sokkal 
inkább  mint  másban,  az  alakulás,  a  fejlődés  kérdését  el  nem 
hanyagolhatjuk ;  csak  az  fogja  magát  e  téren  kiismerni,  aki  a  föld 
fejlődését  érti. 

Kőzetekből  állván  a  föld,  kőzetek  képezvén  falait,  vessük  föl 
a  kérdést:  hogyan  lett  a  kőzet? 

Falusi  iskolában  szó  lévén  arról,  hogy  mi  a  különbség  a 
növény  s  a  kő  közt,  a  gyerek  azt  felelte,  hogy  a  növény  felfelé 
nő,  a  kő  pedig  lefelé  nő.  Ez  éppen  nem  talpraesett  feleletben  ott 
van  mégis  az  a  merész  szó,  hogy  a  kő  is  nő.  Fogadjuk  el  a  falusi 
gyermek  gondolkozásának  e  merész  ötletét  s  mondjuk,  hogy  a 
kövek  nőnek.  Nőnek,  midőn  földalatti  erők  emelik  a  norvég  s  a 
chilei  sziklapartok  falait  egyre  magasabban ;  nőnek,  mikor  a  ten- 
gerből kiemelkednek  a  koráll-padok  s  a  mész-  és  homokkő-rétegek ; 
de  mindenekelőtt  nőnek  akkor,  mikor  lesznek:  már  pedig  lettek 
a  gránit-,  porphir-,  a  mész-  és  homokkövek,  a  pala-hegységek, 
sőt  többet  mondok,  nőnek  most  is,  mert  a  jelen  világban  is  egyre 
képződnek.  Ki  tudjuk  mutatni,  hogy  gránitjaink,  trachitjaink,  bazalt- 
jaink nem  teremtettek  készen,  hanem  hogy  heveny-folyó  állapotban 
törtek  át  más  kőzeteken,  azokat  szétrepesztették,  folyosókat, 
kéményeket  szakítottak  beléjük,  melyeket  saját  kőzeteikkel  kitöl- 
töttek. Hogy  pedig  ez  nem  teremtetett  készen  így,  az  onnan  világos, 
mert  azok  a  kőzetek,  melyeken  a  gránit,  trachit  áttörtek,  réteges, 
üledékes  kőzetek,  melyek  vízben  képződtek  s  a  fauna  és  flóra 
maradványait  zárják  lapjaik  közé ;  ezek  a  trachittól,  gránittól  áttört 
homokkő-,  mészkő-rétegek  tehát  előbb  keletkeztek,  azután  szakít- 
tattak  szét. 

A  föld  kérgében  mindenfelé  találkozunk  e  jelenségekkel; 
mindenütt  nőttek,  lettek  tehát  a  kövek.  De  miből  lettek?  más 
szétmálló  kövekből  s  kezdetben  a  gőzök  lecsapódásaiból!  Ha  a 
föld  kialakulását  az  ősködből  s  a  cseppfolyós  állapotból  kell 
magyaráznunk,  akkor  a  hűlés  következtében  képződött  salak- 
tömegek s  az  összefagyó  salakokból  előálló   kőzet-kéreg   képezte 

a  primitív  kőzetet.  „Das  Matéria!  aller  uns  bekannten  Gesteine  ist 
ursprünglich  auf  irgend  eine  Weise  aus  dem  Erdinnern  geliefert 
worden,  sei  es  im  feurigflüssigen  oder  dampfförmigen  Zustande, 
sei  es  im  Zustande  der  wásserigen  Solution.  Alléin  bis  auf  diesen 
ersten  Ursprung  können  wir  nicht  in  allén  Fállen  zurückgehen, 
ohne  uns  in  nutziose  Spekulationen  zu  verlieren."  (Naumann, 
Lehrbuch  der  Geognosie,  I.,  731.  1.)  A  kőzetek  anyagának  termé- 
szetesen meg  kell  lennie  s  ez  anyagból  verődtek  össze  a  külön- 
böző kőzetek.  A  kőzetek  keletkeze'sének  sora  is  az  észlelt  saját- 
ságokból állapítható  meg;  vannak  ugyanis  ülledékes,  réteges 
kőzetek,  melyek  más  kőzetek  bomlásából  kerültek  ki ;  ezek  termé- 
szetesen nem  képződhettek  volna,  ha  nincs  primitív  hegység,  mely 
maga  nem  ülledék,  hanem  másféle  „adat."  Ilyen  lehetne  az  izzó 
földgömb  lehűléséből  származó  salak-kőzet. 

Ha  ugyanis  minden  kőzetet  vízben  való  leüllepedésből 
magyarázunk,  akkor  a  neptunikusokkal  az  első  adatot  nem  az 
izzó  lávává  sűrűsödött,  hanem  a  vizes,  pépes  oldattá  lecsapódott 
ősködben  kell  fölvennünk.  Az  első  kőzet  csak  akkor  lehetne  ülle- 
dékes, vizes  formáció,  ha  az  ősanyag  híg,  vizes  oldat  volt.  A 
neptunisták,  kik  a  világot  vízből,  oldatokból  keletkeztetik,  bizo- 
nyára azt  fogják  állítani,  hogy  minden  kőzet  eredetileg  ülledékes, 
réteges  képződmény;  de  ezt  a  kérdést  aligha  fogjuk  megoldani. 
Tekintsünk  tehát  el  a  hypotezisek  szürke  gomolyától  s  forduljunk 
a  tényleges  világhoz.  A  tényleges  világot  tekintve,  határozottan 
kétféle  kőzetet  kell  különböztetnünk :  eruptiv  és  ülledékes  kőzetet; 
az  elsőkhöz  tartoznak  a  lávák,  gránitok,  bazaltok,  melyeknek 
eredetileg  folyós  állapotáról  kétségünk  nincs;  a  másik  osztályba 
sorozandók  a  homok-,  mész-  és  palakövek,  az  agyagpalák,  kon- 
glomerátok.  Tűz  és  víz  tehát  tényleg  szerepel  a  jelenlegi  kőzetek 
keletkezésében.  Ez  utóbbiak  rejtik  magukban  az  eltűnt  világok 
fosszil  maradványait;  de  nem  minden,  vízben  képződött,  réteges 
kőzet  ilyen  ;  vannak  képződmények,  melyekben  semminemű  fosszil 
maradványra  nem  akadunk. 

Fordítsuk  figyelmünket  mindenekelőtt  a  tűz  munkájára  s 
azokra  a  kőzetekre,  melyek  a  tűz  műhelyéből  valók.  Mikor  itt 
tüzet  emlegetünk,  ne  gondoljon  senki  lángokra ;  ha  volna  a  föld 
alatt  tűz,  még  az  sem  égne  lánggal,  hanem  izzó,  olvadt  tömegeket 
nevezünk  itt  tűznek.  Azonkívül  még  arra  is  kell  figyelmeztetnünk, 
hogy  az  eruptiv  kőzetek  említésénél  nem  kell  az  erupciók  modern 

alakjára,  a  vulkánokra  gondolnunk;  ez  a  szó  erupció  tényleg  a 
vulkánok  erőszakos  kitöréseire  figyelmeztet,  de  jó  lesz  megjegyez- 
nünk, hogy  a  vulkánok  magok  a  már  nagyon  megvastagodott 
földkéregnek  jelenségei,  igazi  gőz-szelepek,  hiszen  hegyesek  is, 
valóságos  hegyek ;  a  föld  előbbi  korszakaiban  az  erupció  bizonyára 
úgy  történt,  hogy  a  földkéreg  dudorodott,  emelkedési  krátereket 
formált,  melyek  megnyíltak,  a  kráternyílás  szélei  beomlottak,  előtört 
a  lávák  árja  és  a  kráternyílás,  mely  esetleg  a  Himalája  és  Szibéria 
közti  fönsík  vagy  más  ilyen  világrészekre  terjedő  örvény  volt,  vagy 
feltöltődött  fönsíknak,  föltorlaszolván  a  két  szélén  a  Himalája  s  a 
tibeti  hegyek  romjait,  vagy  beszakadt  s  óceánok  képződtek  mélyei- 
ben. A  földalatti  erők  mechanikája  nem  vakandtúrásokkal,  hanem 
Alpesekkel  dolgozik.  A  Kordillerák,  a  Himalája-hegység  a  geoló- 
gusok egyik  tekintélyes  iskolája  szerint,  melynek  tekintélye  most  újra 
emelkedőben  van,  nem  egyebek,  mint  a  földkéreg  törései,  aminek 
következtében  a  törés  egyik  oldalán  a  rétegek  szilánkokká  csúcso- 
sodva fölfelé  meredtek,  míg  alattuk  és  mellettük  a  törésnek  másik 
széle  a  mélybe  szakadt    svagy  óceánt  vagy  síkot  képezett. 

Kétséget  nem  szenved,  hogy  a  már  formált  földkérget  ily 
erupciók  törték  meg;  „hoc  saxa  loquuntur" ;  ezt  a  föltevést 
magok  az  égbemeredő  hegyeknek  s  a  hegyláncoknak  alkata  hirdeti. 

Alkat  alatt  nem  alkotó  részekből  való  összetételt,  hanem  a 
kőzeteknek  elhelyezkedését  értem  a  földkéreg  falazatában.  A 
trachitok  s  gránitok  elhelyezkedése  ugyanis  sokszor  olyan,  hogy 
magán  hordja  régi  cseppfolyékonyságának  jellegeit;  be  van  szorítva 
más  rétegek  nyílásaiba,  más  kőzetek  szakadékaiba.  A  földalatti 
erők  feszülése  következtében  ugyanis  a  földkéreg  több  helyen 
engedett,  megszakadt  vagy  egész  a  föld  felületéig  vagy  több  alsó 
rétegen  át  anélkül,  hogy  a  föld  felületéig  ért  volna ;  ez  a  szakadás 
természetes  nem  egyenes  vonalakban,  hanem  a  kőzetek  enge- 
dékenysége szerint  cik-cakban,  rendetlen  elnyúlt  folyosókat 
képezve  történt;  már  most  e  rendetlen  zsákutcák  egészen  ki 
vannak  töltve  idegen,  oda  nem  tartozó  trachit-  vagy  gránitkőzet- 
tel; a  szakadások  néha  egészen  finom  ágakká  vagy  centiméternyi 
lemezekké,  melyek  a  finom  repedésben    képződtek,   vékonyulnak. 

Még  világosabbá  lesz  ez  az  által,  hogy  a  trachitban  vagy  grá- 
nitban a  széttört  homok-  vagy  mészkőzet  szilánkjait,  néha  sok 
métermázsát  nyomó  darabjait  befoglalva  találjuk;  ezeket  az  izzó 
gránit-áram  elnyelte  s  körülöttük  megfagyott. 

Bizonyítja  némely  kőzeteknek  folyékony  állapotát  a  szikláknak 
alakja  is;  néhol  a  bazalt,  gránit,  zöldkő,  porphir,  a  pala-  és  mész- 
hegységgel találkozva,  csodálatos  torlódásokat,  összezsugorodá- 
sokat szenvedett,  melyek  a  könyvkötők  által  használt  márványozott 
papir  cik-cakkos,  összebogozott  rajzára  emlékeztetnek. 

De  maga  az  a  körülmény,  hogy  a  földkéreg  összetartozó 
részei  meg  vannak  szakítva  a  közbefurakodott  eruptív  kőzetek 
által,  azután  ki  vannak  emelve  vagy  leszorítva,  úgy  hogy  a  közbe- 
ékelt kőzet  átugrásával  össze  lehet  hozni  az  egymáshoz  illő  réteg- 
vonalakat: mindezek  a  jellegek  kizárják  a  kétségnek  még  halavány 
nyomait  is. 

Az  eruptív  kőzetek  a  gránit,  trachít,  bazalt,  porphir,  syenit 
tömegben,  mintegy  öntve,  áradva,  tódulva  merevültek  meg;  a 
trachít  s  a  bazalt  néhol  szép  oszlopokban,  a  gránit  kockaforma 
földaraboltságban  is  található.  A  trachít  oszlopos  tornyosulásai 
Új-Seeland  szigetén  bizarr  kinézést  adnak  a  partoknak,  akárcsak 
gót  dómok  széles  leütött  tornyai  volnának. 

A  gránitban  előforduló  jegecek  általánosan  ismertek.  Fénylő, 
csillámló  píkkelyecskék,  lemezkék  villognak  benne  többnyíre  kova, 
agyag,  káli  és  magnesium  társaságában.  A  nagyobb  fehér  és  vöröses 
darabkák,  melyek  a  vörös  gránitlapnak  felvágott  cervelatí  kinézést 
adnak  s  a  szalonna-  és  hűs-darabokra  emlékeztetnek,  földpát- 
jegecek.  A  világos-szürke  szögletes  szemcsék  kvarcdarabkák.  A 
gránit  apró  pórusaiba,  mint  kis  tömlőkbe  majd  gázbuborékok, 
majd  apró  cseppek  szorulnak,  úgy  mint  tiszta  víz,  só-oldat,  vagy 
folyós  szénsav,  ami  a  gránitnak  hevenyfolyó  s  nagy  nyomás  alatt 
való_keletkezésére  utal. 

A  vízgőz  s  a  gázok  nagy  szerepet  játszanak  mindenütt,  hol 
az  elemek  hevenyfolyó  állapotban  vannak.  A  mai  vulkánok  kitöré- 
seiben a  vízgőz  s  a  gázok  épp  úgy  kisérik  és  tarkítják  a  nagy- 
szerű természeti  tüneményeket,  mint  ahogy  a  régen  megnyílt 
kráterek  munkájában  tevékeny  részt  vettek.  Ez  a  tevékenység  nem- 
csak a  kitörésben  megnyilatkozó  eleven  erőkre  vonatkozik,  hanem 
abban  is  jelentkezik,  hogy  az  olvadt  ércek  és  lávák  s  az  olvadt 
üveg  nagy  mértékben  nyelik  el  a  gázokat.  A  földnek  megnyílt 
kráterjei,  azok  a  nagy  láva-tavak  szintén  sok  gázt  nyelnek  el,  mely 
a  föld  lehűlése  közben  ismét  kiszabadul.  (E.  Suess,  Einige  Bemer- 
kungen  über  den  Mond.) 

A  gránit  víz-  és   gáztartalmát   ez  elnyelt  gőz   és  gáz  képezi. 

mely  vele  még  izzó,  hevenyfolyó  állapotában  érintkezésbe  jött  s 
azóta  jól  elzárva  el  nem  illanhatott.  Egy  ilyen  vizcseppecske  ugyan- 
csak régi  időkből  való  s  csudálatos  dolgokról  regélhetne,  ha 
beszélni  tudna.  Az  óriási  gránit-  és  trachit-tömegek,  melyek  a  föld 
mai  kérgét  alkotják,  a  régi  világ  kráterjeinek  olyatén  tevékeny- 
ségére utalnak,  melyekkel  szemben  a  Vezúv  s  az  Aetna  munkája 
gyerekjáték.  Ismétlem  azonban,  hogy  a  gránit-  és  trachit-hegyeket 
ne  képzeljük  formális  tűzhányóknak,  hanem  magyarázzuk  eredé- 
süket  úgy,  hogy  a  földben  e  kőzetek  alkatrészei  hevenyfolyó  izzásba 
kerültek  s  hevüktől  tán  a  fölöttük  fekvő  földrétegek  is  megolvadtak 
s  az  egész  vidék  mint  izzó,  tüzes  láva-tó  fortyogott.  Vagy  elkép- 
zelhetjük így  is:  az  izzó  gránit-  és  trachittömegek  nagy  nyomás 
által  fölpréseitettek  s  a  fölöttük  való  rétegeket  a  magasba  emelték ; 
ezeket  a  felső  rétegeket  az  idő  foga  lerágta,  a  viz  elhordta  s  akkor 
fölszinre  kerültek  a  gránit-gerincek  s  a  trachit-kúpok.  Végül  lehet 
az  is,  hogy  a  gránitok  a  föld  forró  kérgének  alján  nagy  nyomás 
alatt  képződtek  s  azután  csak  a  repedező,  szilárd  kéreg  folyosóiba 
s  kéményeibe  préseitettek  föl. 

Kell  is  erre  a  nagy  nyomásra  visszanyúlni,  mert  megdöb- 
bentő, hogy  manapság  nem  képződnek  a  lávákból  gránitok ;  hacsak 
nem  nagy  mélységben  a  vízgőz  nyomása  alatt. 

Tűz  tehát  bizonyára  dolgozott  a  föld  tényleges  kérgén. 

Más  kérdés  az,  vájjon  a  föld  hevenyfolyó  ősállapotának  elmé- 
letéből kifolyólag  akadhatunk-e  rá  valahol  azokra  az  őssalak-kőze- 
tekre,  mondjuk  ős-rétegekre,  melyek  a  hűlő  láváknak  első  kérgei 
lettek  volna. 

A  hevenyfolyó  állapot  hivei  szeretik  ős-rétegeknek  nevezni 
azokat  a  titokzatos,  mély  kőzetrétegeket,  melyek,  ami  a  réteges 
alkatot  illeti,  az  ülledékes,  vízben  formált  hegyekre,  ami  pedig  a 
jegeces  alkatot  vagy  legalább  jegecesedési  hajlandóságukat  illeti, 
eruptiv  hegységekre  emlékeztetnek;  ide  tartoznak  első  sorban  a 
gnájz,  csillámpala,  ősagyagpala,  kvarcit,  kvarcpala.  A  gnájz  bizo- 
nyára jegeces ;  ugyanloyan  chemiai  és  petrografiai  összetétele  van^ 
mint  a  gránitnak  s  néha  oly  mérvben,  hogy  nem  lehet  megkülön- 
böztetni gránit-e  vagy  nem ;  ilyenkor  gránit-gnájznak  vagy  gnájz- 
gránitnak  hivják. 

A  legvalószínűbb  az,  hogy  a  föld  ős-salak-rétege  sehol  sem 
•étezik;  először  azért,  mert  lehetséges,  hogy  soha  sem  létezett  s 
csak  a  plutonikusok  játszanak  a  tűzzel  annyira,  hogy  képzeletükben 

a  világok  égő  csóvák ;  másodszor  azért,  mert  a  gnájz-gránit  különben 
sem  őskéreg,  hanem  nagy  nyomás  alatt  képződött  eruptív  réteg. 
Azt  sem  kell  róla  gondolnunk,  hogy  minden  gránit  és  gnájz  okvet- 
lenül ősrégi ;  képződhetik  az  esetleg  most  is  ott,  hol  az  eruptiv 
kőzetek  képződésére  plutonikus  erők  kínálkoznak. 

Eltekintve  e  kérdéstől,  vájjon  a  gnájz  őskéreg-e  vagy  nem, 
eredete  felől  is  egyre  borong  a  kétely;  a  gnájz  ugyanis  réteges 
is,  meg  kristályos  is  s  így  a  tűz  és  víz  jellegeit  látszik  magán 
hordozni  s  még  sem  sorozhatjuk  be  sem  az  egyik,  sem  a  másik 
osztályba;  a  vízben  üllepedett  kőzetek  közé  azért  nem  tehetjük, 
mert  rétegeiben  soha  semmiféle  szerves  lenyomat  vagy  maradvány 
nem  fordul  elő:  az  eruptiv  kőzetek  közé  pedig  azért  nem  illik 
bele,  mert  nem  látni  rajta  a  folyás,  áramlás,  a  kupolaszerű  feldu- 
dorodás  s  a  torlódás  jellegeit,  melyek  a  hevenyfolyó  állapotot 
jellemzik.  De  ezen  ismérvekből  sem  hozhatunk  végleges,  döntő 
Ítéletet;  a  kövületek  hiánya  nem  csak  a  tűzben  lelt  kőzeteket 
jellemzi ;  a  kristályos  mészkövekben  nincs  semmi  fosszil  maradvány, 
pedig  azok  ülledékesek ;  az  pedig,  hogy  a  gnájz  réteges,  szintén  nem 
bizonyít  tüzes  bölcsője  ellen ;  kőzetek,  melyek  biztosan  tűzből 
valók,  szintén  mutatnak  rétegesedést. 

Ezért  a  geológusok  a  gnájzot  s  az  ős  jegeces  palákat  kryptogen- 
alakulásoknak  hívják,  szemben  a  pyrogen  (tűzből  való)  s  a  hydrogén 
(vízből  való)  kőzetekkel.  Vannak  azonban  olyanok  is,  kik  a  gnájzt 
átváltozott  gránitnak  tartják ;  ezek  szerint  az  ősgránit  volna  a  most 
ismert  rétegek  közül  az  alap-formáció.  Ez  alap-formációt  a 
plutoníkusok  bizonyára  tűzből,  a  hűlő  láva  salakjából  eredeztetik ; 
a  neptunikusok  pedig  az  őstengerek  rétegeiből  származtatják; 
eszerint  eredetileg  ülledékes,  azután  később  kristályos  lett;  ezt  a 
fejlődést  metamorfózisnak  hívják. 

A  metamorfózis  vagyis  átalakulás  mindenütt  járja.  Valamint 
a  növények  és  állatok  szűkebb,  tágabb  keretben  variálnak,  úgy 
variálnak  a  kövek  is ;  még  pedig  annyira,  hogy  gyakran  az  átvál- 
tozásokban rá  sem  ismerünk  az  eredetire. 

Ki  hinné,  hogy  a  sziklák  is  elváltoznak  s  hogy  nekik  is  van, 
ha  nem  is  életük  és  érzésük,  de  alakváltozásuk,  mondjuk,  szen- 
vedésük. Nemcsak  keletkeznek  s  alakulnak,  nemcsak  bomlanak  és 
széthullnak,  hanem  át  is  változnak.  A  bomlást  a  legkeményebb 
grániton  és  porphyron  is  a  viz  és  a  levegő,  a  fagy  s  a  hő  s  a 
vulkánikus  kilélegzések  eszközlik.  Az  átváltozások  pedig  bizonyos 

részleges  bomlási  folyamaton  át  a  kőzetekből  jegeces,  vagy  ha 
nem  is  jegeces,  de  új  alakulásokat  eszközölnek.  A  metamorfizmus 
a  kőzetek  világában  egy  csendes,  de  folytonos  áram,  melyben 
némelyek  a  nyomást,  mások  a  chemizmust,  vagyis  a  kőzetek 
chemiai  erőit,  mások  még  a  föld  elektromosságát  is  fölléptetik 
ható  tényezőül.  Ha  nem  is  tudnók  okát,  eléggé  bámulatba  ejtene 
a  tény. 

A  metamorfizmus  ténye  általános.  Íme  az  apró  kagylócskákból 
s  a  legfinomabb  mész-iszapból  a  tenger  mélyeiben  hatalmas  ponkok 
és  gubarcok  keletkeznek,  a  víz  nyomása  az  óceán  mélyeiben  mint 
hydraulikus  prés  működik  s  a  metamorfizmus  által  e  mésztelepeket 
kristályos  mészkövekké,  a  mészköveket  márványokká  változtatja. 
Ép  úgy  homokköveink  voltakép  ugyanabból  a  homokból  valók, 
mely  a  folyók  s  a  tenger  fövényét  képezi,  melyet  a  Sahara  szele 
kavar  és  sodor  az  Atlanti  tengerbe ;  konglomerátjaink  abból  a  finom 
vagy  vastagszem ü  görgetegből  lettek,  melyeket  patakjaink  és  folyóink 
görgetnek  és  szállítanak  a  tengerek  ölébe;  de  hogy  a  homokból 
homokkő  lesz,  azt  a  víz  műhelyének  köszönjük.  Az  apró,  finom 
vagy  vastag  szemek  közé  behatol  a  vízben  feloldott,  kristályos 
cement  s  ez  ragasztja  a  homokot  homokkővé.  A  palakövek,  a 
márga,  a  mész-tufák  eredetileg  iszapszerű  ülledékek,  amilyenek 
minden  pohár  vízben  képződnek;  a  kőszén  maga  semmi  egyéb 
összepréselt  s  elváltozott  növényzetnél.  Nem  a  nyomásnak,  de  az 
elváltozásnak  van  itt  döntő  befolyása ;  elváltozás  nélkül  össze- 
szorított szénát,  pozdorját,  fát,  forgácsot  nyernénk ;  az  pedig  nem 
kőszén ;  a  kőszén  a  növényzet  chemiai  bomlásából  való,  mely 
erős  nyomás  alatt  ezt  az  alakot  eredményezte. 

A  hőnek  a  metamorfózisban  bizonyára  nagy  szerepe  van  s 
még  nagyobb  a  víznek.  A  szénsavas  víz  köveket  old,  porphyrokat 
s  bazaltokat  s  gránitot.  A  gránitok  végleg  elpusztulnak  a  víz  föltar- 
tóztathatlan  beszivárgásától ;  fehér  agyaggá  lúgozza  ki  a  gránitot  a 
szénsavas  víz.  Macao  környékén  a  gránit-hegyek  felülete  fehér 
porrá  van  szétroncsolva  s  úgy  néznek  ki,  mintha  örökös  hó  borí- 
taná őket.  A  porphyr-hegyek  néhol  30  rőfnyire  mélyen  kaolinná 
vannak  szétszedve.  De  kivált  a  hegyek  csúcsait  és  gerinceit  pusz- 
títja a  víz;  minden  hegymászó  fejcsóválva  szemléli  az  iszonyú 
rombolást,  melyet  a  víz  végez ;  először  szétrepeszti,  azután  föl- 
aprózza, végül  homokká  őrli  a  kőzeteket. 

A  metamorfizmus  tehát  általános,    alakító  tényező.    Ront  és 

épít.  Valamint  az  iszapból  köveket  teremt,  ügy  változtatja  át  a  már 
meglevő  kőzeteket.  „Viele  Geologen  —  irja  Naumann,  i.  m.  I. 
753.  I.  —  sind  der  Ansicht,  dass  auch  diejenigen  Gesteine,  welche 
provisorisch  als  kryptogene  Bildungen  bezeichnet  wurden,  und 
namentlich,  dass  der  Glimmerschiefer,  Chloritschiefer  und  auch  der 
mit  ihnen  verbundene  Gneiss,  überhaupt  dass  die  schiefrigen,  krystal- 
linischen  Silicatgesteine  durch  einen  langsam  wirkenden,  inneren 
Umbildungsprocess  aus  anderem  sedimentáren  Gestein  entstanden 
sind." 

Nem  zárkózhatunk  el  e  gondolat  bizonyító  ereje  elől ;  a  hő, 
a  nyomás,  a  chemizmus  megváltoztatja  a  kőzetek  alakját.  De  a 
gondolatot  tények  is  támogatják,  még  pedig  ép  a  fejtegetésünknek 
tárgyát  képező  gnájzra  nézve.  Adatok  bizonyítják,  hogy  az  agyag- 
pala kőzet  a  gránittal  való  szomszédosság  befolyása  alatt  kristályos 
palává  változott  s  a  gnájzt  tehát  ülledékes,  réteges  kőzetnek 
mondhatjuk,  mely  a  metamorfizmus  révén  kristályos  kova-kőzetté 
lett.  Ez  átalakulásban  pedig  legnagyobb  befolyása  lehetett  a  föld 
melegének,  mely  az  ős  kéregre  még  közvetlenül  hatott  s  az  átvál- 
tozást elősegítette.  (Gander,  Erdschicht.  u.  Erdg.  59.  1.) 

Szóval  a  gnájz,  ez  az  állítólagos  ősréteg  nem  adja  kezünkbe 
a  földkéreg  első  láncszemét;  elfogadjuk,  hogy  ősi,  hogy  alap- 
formáció ;  de  azt  nem  állíthatjuk,  hogy  a  hűlő  bolygó  első  salak- 
rétege. Igaza  van  tehát  annak  a  franciának,  aki  mondja :  „c'est 
le  terrain  primitif,  ou  tout  est  vague." 

Naumann  is  (i.  m.  ii.  18.  1.)  azt  irja:  „Ob  wir  aber  das 
Matériái  dieser  uranfánglichen  Kruste  irgendwo  an  der  Erdober- 
fláche  wirklich  zu  Tagé  austreten  sehen,  dies  ist  eine  Frage,  derén 
Beantwortung  nicht  mit  Sicherheit  gégében  werden  kann,  und 
vielleicht  eher  verneinend,  als  bejahend  ausfallen  dürfte.  Das  tiefste 
uns  bekannte  Fundament,  die  primitive  Formation,  erscheint  mit 
solchen  petrographischen  und  geotektonischen  Eigenschaften,  dass 
man  sich  kaum  ohne  weiteres  dazu  verstehen  kann,  in  ihr  jené 
ursprüngliche  Erstarrungskruste  anzuerkennen." 

Az  eredeti  ősréteg  tehát  mythoszba  vész;  azontúl  pedig  a 
vízben  képződött  rétegek  kezdik  szerepüket. 

„Tout  est  vague,  tout  est  vague",  ez  a  tudomány  refrénje; 
az  ősvilágok  sötétsége  és  chaosza  ezt  kiáltja  vissza.  A  szentírás 
szava :  tüzet  s  vizet  állítottam  eléd,  amelyikét  akarod,  azt  válaszdi 
a  geológiára  is  illik ;  de  a  geológia  most   is  ott  áll    a   tűz  és  víz 

előtt  s  nem  tud  választani.  Kezébe  fogja  az  ős,  jegeces  palákat  s 
nem  ismer  rá  anyjukra. 

Azok  ugyanis  rétegesek  is,  jegecesek  is  s  így  a  tűz  és  víz 
jellegeit  hordják  magukon.  Vízből  látszanak  lenni,  mert  rétegesek, 
csakhogy  rétegeikben  soha  semmiféle  szerves  lenyomat  nem  fordul 
elő ;  tűzből  látszanak  lenni,  mert  jegecesek ;  de  az  ős  gnájzon,  ős 
grániton  sehol  sem  látni  a  folyás,  az  áramlás,  a  dudorodás,  torlódás 
jellegeit,  melyek  a  cseppfolyós  állapotot  jellemzik,  igaz,  hogy  amint 
már  említettem,  ezek  az  itt  fölhozott  ellenvetések  sem  döntők  akár 
a  tűzből,  akár  a  vízből  való  eredésre  nézve.  A  kövületek  hiánya 
ugyanis  nem  bizonyít  a  vízben  való  képződés  ellen,  mert  hiszen  a 
kristályos  mészkövekben  sincs  soha  fosszil  maradvány,  pedig  azok 
biztosan  ülledékes  képződmények.  A  mészkőben,  mikor  kristályo- 
sodik, pl.  mikor  márványnyá  válik,  elvesznek  a  maradványok, 
éppen  űgy,  mint  a  grafitban ;  a  mostani  geológusokkal  fölvehetjük, 
hogy  a  grafit  a  kőszénből  metamorfózis  által  lesz;  pedig  azon 
sem  látni  az  organikus  eredetet,  mint  már  a  kőszénen  is  csak 
nehezen  s  mégis  organikus  eredetű,  de  az  eredet  jellegeit  útközben 
elveszti.  Lehet  tehát,  hogy  az  ősgnájz  is,  ha  volt  benne  organikus 
maradvány,  elváltoztatta  azt  saját  elváltozása  közben. 

A  tűzből  való  eredés  ellen  fölhozott  nehézség  pedig  szintén 
nem  döntő;  a  földkéreg  alatt  képződhetnek  hatalmas  gnájz  vagy 
gránitrétegek  most  is,  melyek  nem  folynak,  nem  dudorodnak, 
hanem  elterülve,  szétnyomva  tapadnak  a  földkéreg  fenekéhez. 

Jelenleg  mindkét  irányban  ágazódnak  szét  a  nézetek ;  némelyek 
az  ősközetek  bölcsőjét  a  vízben,  forró,  mély  tengerekben  keresik. 
Nézetük  szerint  a  jegeces  palák  átváltozott  réteges,  üllepedett 
kőzetek,  melyek  egyszersmind  a  legrégiebbek,  űgy  hogy  azokon 
tűi  öregebb  kőzeteket  keresnünk  nem  lehet. 

„Alles  spricht  sehr  zu  Gunsten  der  Ansicht,  dass  die  kry- 
stallinischen  Schiefer,  umgewandelte,  metamorfosirte  Schichtgesteine 
sind,  sie  werden  denn  auch  von  manchen  Geologen  als  meta- 
morphische  Gesteine  bezeichnet."  Bomelli,  Die  Geschichte  der 
Erde.  168.  1. 

Mások  meg  Köhler-rel  azt  tartják,  hogy  a  földkéreg  belse- 
jében hellyel-közzel  egyre  képződnek  hatalmas  kőzetrétegek, 
melyek>  fölfelé  nyomott,  heveny-folyó  magmából,  lávából  valók. 
Ezek^a  rétegek  egészen  vagy  félig  megkeményednek  s  roppant 
gnázj   vagy   gránitrétegeket   képeznek,    melyek    majd    nyugvásban 

vannak,  majd  az  alulról  fölfelé  ható  nyomás  következtében  föl- 
emelkednek s  föltolják  a  réteges  kőzeteket;  sőt  szétrepeszthetik 
azokat  egészen  s  maguk  lépnek  mint  gránithegycsúcsok  a  nap- 
szinre. 

Azért  Köhler  nem  fogadja  el,  hogy  valahol  az  őssalak  kőzet, 
a  földlehülésnek  első  kérge,  eredeti  állapotában  és  helyzetében 
föllelhető  volna.  Amit  most  őskőzetnek  tartanak,  azt  későbbi 
eruptiv  kőzetek  fölnyomulásának  is  mondhatni.  Az  alsó  gránit- 
és  gnájz-rétegeket  u.  i.  egyre  feljebb  nyomja  az  alsó  erő,  ezek 
szorítják  a  felső  sedimentár-rétegeket;  ezek  idővel  lekophatnak, 
leválhatnak  s  így  azután  archaikus  jellegű  v.  i.  izzásból,  hűlés 
által  képződött  kőzet  kerül  felszínre  s  a  vidék  archaikus  jelleget 
nyer,  milyen  a  Böhmerwald,  Riesengebirge,  Harz,  Odenwald,  az 
északi  s  az  erdélyi  Kárpátok  részletei.  Ebből  azonban  nem  követ- 
kezik, hogy  ez  az  archaikus  jellegű  kőzet  igazán  régibb,  mint  a 
lefoszlott  ülledékes  mész-  vagy  homokkő,  mert  ugyanakkor  kép- 
ződhetett, mikor  ez,  csakhogy  a  földkéreg  fenekén  s  később  emel- 
kedett hegységgé. 

Bátran  konstatálhatjuk  tehát  azt,  hogy  igenis  a  legalsó  gnájz- 
és  gránit-rétegeknek,  a  jegeces  paláknak  eredetét  a  tudomány 
még  nem  igen  derítette  föl  s  azért  kryptogén  (titkos  eredetű) 
kőzeteknek  is  hívják  azokat.  Valamint  azt  is  konstatálhatjuk,  hogy 
a  jegeces  palákat  önmagukban  véve,  minden  más  jelleg  nélkül 
pl.  a  fosszil  maradványok  s  a  rétegek  sorának  tekintetbe  vétele 
nélkül,  legrégiebbeknek  nem  mondhatjuk,  már  csak  azért  sem^ 
mert  a  föld  kérgének  alsó  részén  keletkezhettek  egyidőben  a  vízből 
leüllepedett  felső  rétegekkel  s  később  emelkedtek  fölfelé. 

Végül  még  egy  megjegyzést. 

Az  ősvilág  homályát  a  plutonizmusnak  rengeteg  sok  tüze 
sem  tudja  megvilágítani  s  a  geológiának  tanulmányozásában  is  azt 
a  benyomást  veszi  az  ember,  hogy  az  ősvilág  is  inkább  vízbe, 
mint  tűzbe  hajlik.  A  pyrogén  formációk  nem  képesek  minket  a 
világeredés  tornácaiba  emelni;  kőzeteiket,  melyekre  a  tűz  rále- 
helte izzó  leheletét,  tétovázás  nélkül  elfogadjuk,  de  az  ősi  réteget 
s  eredetét  ki  nem  kutathattuk.  A  tűzből  át  kell  mennünk  a  vízbe. 

A  vízben  otthonosabbak  vagyunk,  mintha  éreznők  is,  hogy 
ez  a  föld  s  az  élet  bölcsője.  A  földkéreg  hatalmas  rétegei  a  vízre 
utalnak  mint  szülőanyjukra ;  vízből  való  a  világ,  azt  hirdetik  a 
neptunisták;    „spiritus    Dei    ferebatur    super    aquas",    mondja    a 

szentírás.  Tüzet  itt  a  földön  mint  föidalakító,  általános  tényezőt 
nem  fogadnak  el  s  a  szentírás  azt  írja :  „tenebrae  erant  super 
faciem  abyssi" ;  egy  rémületes  „facies"  a  „facies  abyssi."  Hogy 
mikép  jutunk  ez  ősvizekbe,  azt  nem  tudjuk ;  hogy  a  rengeteg 
kőzetrétegek  hogyan  képződtek,  azt  sem  tudjuk.  Volt-e  kezdet  óta 
annyi  víz  a  földön,  annyi  s  oly  nagy  mélység,  hogy  a  20.000, 
40.000  lábnyi  vastag  rétegek  képződhettek;  vagy  talán  mint  az 
aggregáció  teóriája  mondja,  úgy  volt-e,  hogy  a  földre  az  accele- 
ráció  következtében  kisebb-nagyobb  holdak  leereszkedtek,  melyek 
előbb,  mint  jelenleg  még  hűséges  holdunk,  a  föld  körül  forogtak 
s  vizes,  pépes  tömegük  a  földre  ömlött  s  azon  elterpeszkedett? 
ki  tudná  megmondani.  E  fölfogás  elől  a  katasztrófák  megbeszélé- 
sénél nem  menekülhetünk. 

Addig  is  biztos,  hogy  a  kőzetek  legnagyobbrészt  vízben 
lettek,  vízben  nőttek.  Az  pusztítja  el;  az  teremti  meg  őket.  Meg- 
teremti a  szétmosott,  vagy  részben  megolvadt  anyagokból,  leg- 
finomabb iszapból,  nagy-  és  kisszemü  homokból,  törmelékből, 
melyet  a  patakok,  folyók  és  folyamok  szakadatlanul  szállítanak 
mélységeibe.  E  munka  fölött  századok  és  ezredek  vonulnak  el ;  a 
napok  és  évek  liliputi  időmértékét  alig  alkalmazhatjuk  azokra  a 
zajtalan  alakulásokra,  melyek  alatt  milligrammos  iszapból,  pehely- 
szerü  kagylókból  ezer  lábnyi  vastag  szikla-rétegek  képződnek 
Lissabontól  Pekingig;  ahoz  ugyancsak  idő  kell,  melyet  óráink 
acélrúgói  mutatni  nem  győznek.  Azonban  hagyjuk  el  most  az 
időt  s  a  tért,  tekintsünk  el  a  képződmények  méreteitől  s  vegyük 
szemügyre  a  vízben  alakuló  kőzetek  genezisét. 


VII. 

A   víz   műhelye. 

Eddig  kétféle  kőzetet  ismerünk :  a  biztosan  tűz-eredetű  tömeg- 
kőzeteket, milyenek  a  bazalt,  porphyr,  syenit,  trachit  s  a  kétes 
eredetű  jegeces  palákat,  a  gnájzt  és  sokféle  gránitot.  Térjünk  be 
most  a  víz  műhelyébe;  kérdezzük,  honnan  ez  anyag  s  miféle  anyag 
az,  ami  itt  munkában  van  s  miféle  erőkkel  dolgozik  a  természet 
ez  éjjel-nappal  egyre  tartó,  soha  nem  szünetelő  munkájában. 

A  vízben  képződött  úgynevezett  réteges  kőzeteknek  óriás 
nagyrésze  mészkő,  mindennemű  változatban :  úgymint  márvány, 
dolomit,  travertin,  kréta,  oolith,  gipsz,  anhydrit  s  a  mész-sziklák  és 
mész-palák  sokféle  kiadásai.  E  kőzetek  a  vulkanizmusnak  behatása 
alatt  a  föld  felületén  hegyekké  torlódnak,  de  bölcsőjük  a  néma 
tenger  vagy  az  édesvizű  tó,  sőt  néha  a  zúgó,  hömpölygő  folyam 
is.  A  szénsavas  mész  lerakódik  a  vízből  s  a  mészkövet  alkotja, 
A  vizek  roppant  mennyiséget  tartalmaznak  a  mészből  oldott  álla- 
potban ;  az  édesvizű  tavakban  s  a  tengerek  partvidékein  a  szén- 
savas mész  a  vízből  kiválik  s  leülepszik.  De  a  partvidéken  túl  az 
Óceánban  a  mészkő  túlnyomó  részben  nem  közvetlenül  a  vízből 
való  lerakodás  által  keletkezik;  a  mész  túlnyomóbb  része  nem 
rakódik  le,  mint  ahogy  azt  a  laikus  gondolhatná,  hanem  az  Óceán 
mésztartalmát  az  oranizmusok  szívják  fel  s  kagylóikat,  korálljaikat 
építik  belőle;  e  kagylók  és  korállok  szolgáltatják  a  tengerben  ala- 
kuló nagy  földrétegeknek  épület-anyagát. 

A  tengerek  hemzsegnek  parányi  infuzóriumoktól.  Kezdve 
azokon,  melyek  közül  800.000  nyom  egy  milligrammot,  ezer  meg 
ezer  fajukon  végig  föl  a  módosabb,  tetszetősebb  alakokig,  mind 
dolgoznak  a  jövendő  földrészeknek  kialakításán. 

Itt  a  tömeg  dönt  s  abból  van  elég.  Oszlás  által  szaporodnak ; 
32  óra  alatt  teljes  polyppá  nőnek.  Milliószámra  élnek  apró  cel- 
láikban s  a  polyptörzsek   ágakká,   szirtekké,   padokká,   szigetekké 

lesznek.  A  foraminiferák  a  tenger  fölszinét  lepik  el,  mészkagylócs- 
káik  egyre  hullanak  a  mélységbe,  ahol  szinte  „havazik" ;  de  nem 
hójegecek,  hanem  fehér  kagylók  pilinkélnek.  Ha  e  mészkőből  a 
tenger  fenekén  egy  hét  alatt  3  centiméternyi  vastag  ülledék  kép- 
ződik, akkor  2000  év  alatt  4000  méter  vastag  mészhegység  emel- 
kedhetik  a  mélységből.  A  rengeteg  számról  fogalmat  alkotunk,  ha 
meggondoljuk,  hogy  pl.  Gaetai  öbölnek  homokfenekét  felerészben 
e  kagylócskák  teszik,  melyekből  IV2  millió  csak  két  latot  nyom. 
A  mély  tengerek  fenekét  átlag  egész  4000  méterig  majdnem  min- 
denütt fehéres,  szürkés,  ragadós  iszap  födi;  ez  az  iszap  is  csupa 
kagylócska  majd  a  foraminiferák,  majd  a  globigerinák  fajából. 

A  nummulita-mészkő,  mely  Lissabontól  Japánig  terjed,  a  régi 
nummulita-tenger  iszapjából  való;  Anglia  kréta-szikláit  is  e  kis  épí- 
tészek építették  s  a  párisi  szemcsés  mészkövet  is,  melyből  paloták 
épülnek,  neki  köszönhetjük;  a  Pilátus,  Tödi,  Glárnisch  hatalmas 
kolosszusai  hasonlókép  ez  állatkák  művei. 

A  tengerfenék  e  titkait  a  tengerek  életének  földerítésére  kikül- 
dött expedíciók  tárják  szemeink  elé;  a  legkitűnőbb  ezek  közt  a 
Challanger-expedició.  Azelőtt  átlag  az  volt  a  közvélemény,  hogy 
a  mély  tengerek  fenekén  élet  nincs.  A  priori  az  ember  talál  is 
argumentumot  a  mélység  élete  ellen ;  hogy  is  lehetne  ott  élet,  ahol 
semmi  fény,  semmi  világosság  nincs,  ahová  a  napsugár  be  nem 
szűrődik  sehogysem  ?  hogy  lehetne  ott  élet,  hol  a  magas  vízoszlop 
nyomása  annyi  métermázsa  súllyal  nehezedik  mindenre?  Azonban 
ez  okoskodások  ismét  alaptalanoknak  s  egyoldaluaknak  bizonyultak 
s  szétfoszlanak  a  rideg  ténnyel  szemben,  mely  az  expedíciónak 
hálóiból  az  élet  sokféle  alakjaiban  lép  elénk.  „Ez  expedíció  előtt 
azt  tartották,  hogy  az  élet  a  tengerfenéken  csak  a  partok  közelében 
van  és  hogy  300  öl  mélységben  megszűnik.  Ma  már  tudjuk,  hogy 
a  legnagyobb  óceáni  mélységnek  is  meg  van  a  maga  faunája. 
Egészen  olya  apró  állatok  ezek,  mint  aminők  a  krétában  vannak 
és  Globigerináknak  neveztetnek ;  Challanger  az  Észak-Atlanti-tenger 
fenekén  nagy  területen  elterjedve  és  ismeretlen  vastagságú  iszap- 
réteget talált,  melyet  a  Globigerina  alkot.  Az  állatka  alig  nagyobb, 
mint  egy  mákszem,  mészből  való  lyukas  héjában  van  kocsonya- 
nemű teste,  melyből  az  élő  állaton  egyes  szálak  bújnak  ki  a  lyuka- 
csokból.  A  tenger  felülete  alatt  tömeggé  kavarodva  élnek  és  kimúlva 
a  fenékre  szállanak  ...  A  tenger  legnagyobb  mélységében  a  feneket 
veres  agyagiszap  borítja.  Ez  a  tengerben  lebegő  legfinomabb  kőzet- 


79 

anyag  összegyülemlése.  A  törmelék  nagyobb  része  vulkanikus  ere- 
detű, mely  úgy  a  tengeralatti,  mint  a  földfeletti  erupcióból  szár- 
mazhatik.  .  .  .  Meteorit  eredetű  ásványos  anyagot  is  találtak  az 
iszapban."  (Szabó:  Előadások  a  geológia  köréből.) 

Némely  szigetek  korállokból,  mások  a  madreporok  különböző 
fajaiból  épülnek.  A  polypok  szakadatlan  munkája  az  egyes  szir- 
teket lassan-lassan  összeépíti  és  Uj-Caledoniától  a  Marquesas  felé 
új  földség  emelkedik. 

A  korállok  a  zoophitákhoz  tartoznak ;  egy  darabig  nem  bir- 
tunk  velük;  majd  az  állat-,  majd  a  növény-,  majd  az  ásvány- 
országba soroztuk  be.  A  korall  apró  kis  állatkák  gyülekezete,  mely 
törékeny,  meszes  házban  lakik.  Ezeknek  a  polypoknak  egy  anya- 
állatuk van,  melyből  rügyezés  által  sokszorosodnak ;  külön  exis- 
tenciájuk  van,  de  közös  életet  élnek.  Az  állatkák  azután  kihalnak, 
csak  házaik  maradnak,  kőemlékeik,  kőerdeik,  kőpadjaik.  A  kőer- 
dőkben  fantasztikusan  elágazó  törzsek,  a  Meliták,  Iris,  Korallin-bokrok, 
a  tengeri  Liánok,  a  Plumária  koszorúival  összefűzve,  őserdőkre 
figyelmeztetnek,  mielőtt  az  erdők  szőnyegét  a  Tubiporák,  Meadrinok, 
Cariophyllok  s  más  drágakőszerűen  ragyogó  virágok  képezik. 

A  korállok  s  madreporok  szirtjei  az  által  támadnak,  hogy  az 
apró  infuzoriumok  a  viz  mésztartalmát  fölszívják,  a  mésztöme- 
csekből  kagylóikat  képezik,  melyek  szirtekké  tornyosulnak.  Ugyan- 
csak a  víz  sótartalmát  is  fölemésztik.  Az  Óceán  vize  rengeteg  sót 
tartalmaz;  ha  azt  lecsapolnák,  akkor  a  világ  fölszinét  10  méter 
vastagságban  boríthatnók  be.  Ez  a  só  megakadályozza  a  tenger 
vizének  túlságos  párolgását,  mely  ha  beállna,  özönvizek  szakad- 
nának a  szárazföldre.  Mihelyt  a  tenger  vize  a  mélységben  a  kis 
rablók  által  só-  és  mésztartalmától  megfosztatott,  könnyebbé  válik 
s  gyöngyei  fölsietnek  a  tengerszínre ;  fönt  ugyanis  a  víz  tele  iva- 
kodik  ismét  az  elpárolgott  víztől  hátrahagyott  sóval  s  leszáll  a 
mélységbe.  íme,  mozgás,  áramlás,  élet  mindenütt  s  e  mozgás  egyre 
anyagot  szállít  a  jövendő  új  világok  kiépítésére. 

De  nemcsak  a  csendes  tengerben  válik  ki  a  mészkő,  hanem 
a  tajtékzó  vízesésben  is.  Itt  a  szénsavat  a  levegő  nyeli  el  s  a  mész 
lerakodik.  A  tivolii  vízesés,  hol  az  Anio  folyó  szakad  le  a  mély- 
ségbe, éjjel-nappal  épít  a  travertin  mész-szirteken,  melyekből  az 
örök  város  remek  épületei  épültek. 

A  vízben  lettek  azonkívül  az  agyagkőzetek,  melyek  nagyobb 
részben  kovasavas  agyagföldből,  azután  mész-  és  vas-vegyületekből. 

magnesia  és  kvarc-homokból  állnak.  A  legfinomabb  a  kaolin 
(porcellán-föld),  a  legközönségesebb  az  agyag. 

Az  agyag-kőzetek  közt  első  helyen  állnak  az  agyag-palák. 
A  palatáblát  és  „grifflit"  mindenki  ismeri.  Az  agyag-kőzeteknek  is 
bölcsője  a  víz.  A  tengerbe  ömlő  vizek  szállítják  a  finom  agyag- 
iszapot mindenféle  kiadásban  s  lerakják  a  tenger  partvidékein. 
A  tengerpartot  különféle  fenék-ővek  körítik,  szürkés,  kékes,  barna 
iszapfodrokban  néha  50 — 60  órajárásnyi  szélességben.  Akárcsak 
a  szárazföld  szoknyájának  vagy  mantil-jának  körülfutó  fodrai  vol- 
nának. (Bomelli  i.  m.  160.  1.) 

A  folyók  azonban  nemcsak  finom  iszapot  hordanak,  hanem 
kavicsot,  törmeléket,  homokot  is  szállítanak.  S  azt  azután  meg- 
felelő távolságokban  lerakják.  így  támadnak  a  homokkövek  s  a 
különféle  konglomerátok.  Ha  a  törmelék  szögletes  s  nincs  legya- 
lulva, akkor  brecciának  hívják. 

A  palákról  szólva  nem  hagyhatjuk  megemlítés  nélkül  a  kova- 
iszap növényi  szállitóit,  amint  azt  a  mészkő  eredeténél  az  állati 
szállítókkal  is  tettük.  A  diatomaceák  növények,  melyek  a  kova- 
algáknak egy  nemét  képezik.  Egyetlen  egy  sejtből  állnak,  mely 
kecses,  apró,  de  kemény  kovahüvelybe  rejtőzik.  Ehrenberg  szerint 
köbhüvelyekre  40.000 — 50.000  millió  esik  s  jóllehet  ily  parányi  ez 
a  kova-pajzs,  azért  a  természet  még  erre  a  kis  lapra  is  rápazarolta 
művészetét;  bordákkal,  sávokkal  tarkázta  azt,  úgy,  hogy  e  rajzok 
szerint  1000  különböző  fajt  szokás  megkülönböztetni.  Mily  csodá- 
latosan gazdag  alakítás  az,  mely  a  diatomaceák  pajzsát  akárcsak 
Achilles  pajzsa  volna,  ezerfélekép  disziti.  Szaporodásuk  gyors, 
rohamos,  mesés;  4  nap  alatt  140  billióra  rúghat  az  ivadék.  Ezek 
okozzák  a  keleti  tenger  kikötőinek  eliszaposodását.  Wismar  kikö- 
tőjéből évenként  17.500  köblábnyi  algát  kotornak  ki. 

A  kis  algáknak  kova-vértje  erős,  kemény  mint  az  acél ;  nem 
árt  neki  sem  víz,  sem  hő,  sem  rothadás;  ezer  év  neki  egy  nap, 
nyomtalanul  vonul  el  fölötte.  E  keménységének  köszönheti,  hogy 
a  legrégibb  formációk  óta  változatlanul  áll  fönn.  A  kőszénkorszak 
rétegeiben  épp  úgy  ismerünk  rá,  mint  a  kréta  szikláiban.  Ehren- 
berg kimutatta,  hogy  a  krétakorszak  tűzkövei  s  bizonyos,  kemény, 
finom  palái  a  diatomaceák  kovavértjeiből  állnak.  Hasonlóan  kova- 
kagylócskákat  nyújtanak  a  föld  szirtjeinek  kiépítéséhez  a  rhizopodák 
osztályába  tartozó  radioláriák  és  polycystiák.  Iszonyú  tömegekben 
élnek   közel  a  víz  fölszinéhez  kocsonyaszerű  állományban,  mely  a 

górcső  alatt  az  alakoknak  csodálatos  sokaságát  s  a  kova-hüve- 
lyeknek s  pajzsocskáknak  kecsességét  tárja  elénk.  (O.  Heer,  die 
Urwelt  der  Schweiz.  192.  I.) 

így  nőnek  a  mész-  és  kovakőzetek  mindennemű  fajai  a 
vizekben.  Akár  állati,  akár  növényi  vagy  anorganikus  eredésű  legyen 
ez  a  mész  és  kova  közvetlenül,  a  természet  háztartásában  ez  az 
anyag  természetesen  már  megvolt;  az  állat  s  a  növény  nem  hozta 
létre;  a  tenger  sem.  A  víz  már  csak  újjáalakítja  a  széttört  régit. 
Új  világok  a  tengerekben  a  régiek  romjaiból  épülnek  föl.  Lehet, 
hogy  kezdetben  gáz-  és  gőztömegek  közvetlenül  csapódtak  le  a 
forró  vizekbe;  de  azontúl  ez  már  nem  történt,  hanem  a  szilárd 
kőzet  őrlődött  meg  vagy  olvadt  föl  s  lépett  új  alakokba;  a  gázok 
csepfolyósakká  lettek  s  végre  megfagytak,  azután  ismét  repedeztek, 
köveik  legördültek,  falaik  szétmáltak,  homokká,  iszappá  szitálódtak; 
a  törmeléket,  homokot,  agyagot,  iszapot  a  víz  gördítette  s  gördíti 
most  is  a  tengerek  s  tavak  mélyeibe.  Ott  a  víznyomás,  a  prés  s 
a  chemizmus  a  mester;  a  prés  győzi  s  a  chemizmus  ráér,  nincs 
sürgős  dolga  s  van  rengeteg  ideje.  A  ragasztó  cementek  s  a  kova 
belekristályosodnak  a  homokszemek  közé  s  homokköveket  alkotnak. 
A  mészkagylócskák  vagy  a  mésziszap  finom  jegecekké  és  csillá- 
mokká alakulnak  s  az  otromba  mészkőből  csillámos  márványok 
keletkeznek.  A  víz  alá  került  s  légáthatlanul  elzárt  erdő-  és  mocsár- 
növényzet kőszénné  válik  s  a  maga  részéről  szintén  emeleteket 
épít  bele  a  világ  falaiba. 

Hozzá  kell  tennünk,  hogy  a  chemizmus  majd  jobban,  majd 
kevésbbé  fejti  ki  erőit.  A  plutonizmus  szerint  —  s  mi  nem  tagadjuk 
a  plutonizmus  érvényesülését  bizonyos  határok  közt,  —  a  régi  vilá- 
gok vizei  forrók  lehettek,  szénsavval  és  mészsavval  voltak  telitve ; 
jobban  is  moshatták  s  oldhatták  a  kőzeteket  s  bőséges  anyagot 
szállíthattak  a  kőzetek  új  alakulásához.  A  mészkő  rengeteg  méretei 
fogalmat  adhatnak  a  vizek  mésztartalmáról  s  a  kőszéntelepek  a 
bennük  lekötött  széneny  tömegeiről. 

A  szerint  tehát,  amily  hegységeket  mosott  és  szedett  szét  s 
hordott  el  a  víz,  képződtek  az  újak ;  sőt  mondjuk  csak  ki,  olyanok 
képződnek  ma  is.  A  világalakulás  folytonos,  hiszen  a  hegypusztitó, 
kőzetbontó  munka  egyre  tart.  Minden  magas  hegycsúcs  rom;  jég 
és  víz,  levegő  és  napsugár  a  pusztulás  barázdáit  húzza  bele  szikla- 
falaiba;  szétfeszített  falak,  törmelék  jelzi  a  hegyóriások  lealázását 
s  a  völgyekbe  való  csendes  leszállását. 

Prohászka:  Föld  és  ég.  " 

A  folyók  most  is  szállítják  a  kontinenseket  az  Óceánokba 
s  mélységeikben  most  is  képződnek  kőzetek.  Alig  hogy  kiemel- 
kedett a  szírt,  a  hegy,  a  kontinens  a  tengerhullámok  pólyáiból, 
már  is  megkezdette  bomlását;  minden  részecskéjét  a  világnak  kör- 
forgási sodra  ragadja.  Amilyen  a  tengerbe  sodrott  kőzet  iszapja 
vagy  homokja,  olyan  lesz  az  új  réteg  is ;  a  tengert  lassan  kitölti ;  a 
víznyomás  is,  meg  a  vulkanizmus  nyomása  is  másfelé  irányul  s  a  mi 
hajdan  tengerfenék  volt,  az  ismét  szárazfölddé  lesz  s  a  szárazföld 
viszont  tengerekbe  merül.   Azonban   erről  a  következő  fejezetben. 

Tekintsük  most  már  meg  az  anyag  körforgását  tüzeteseb- 
ben, mely  egyértelmű  a  fönnállt  világ  bomlásával  s  az  újnak 
kialakulásával. 

A  világ  romjainak  legbuzgóbb  szállítói  a  folyók.  Ha  arra  a 
kérdésre,  hogy  mennyi  víz  folyik  le  a  Dunán,  meg  akarunk  felelni, 
azt  kell  mondanunk:  annyi  kérem,  hogy  még  egy  jókora  darab 
világot  is  visz  magával ! 

A  Duna  medrében  az  ó-világ  tekintélyes  része  lecsúszik  az 
Óceánba,  ott  millió  évek  múlva  emelkedő  új  Alpeseknek,  Kárpá- 
toknak —  vagy  ki  tudja  mi  lesz  a  nevük  az  új  világ  hegyeinek  — 
szirtjeit  képezve. 

Amit  itt  mondok,  az  nem   is  mese ! 

A  legújabb  kutatások  e  mesés  sejtelmet  tüzetes  keretbe  fog- 
lalják és  számokban  kifejezik.  Az  ember  mélázva  áll  sokszor  az 
ó-világ  leszerelésének  e  medre  mellett;  nézi  a  lesikló  hajót,  a 
szalon-gőzös  fedélzetén  sétáló  s  ingerkedő  közönséget  s  nem  gon- 
dolja el,  hogy  nem  a  folyam  hátán,  hanem  a  méhében  folyik  le 
tulajdonképen  az  élet,  a  fejlődés  játéka.  Fönt  csak  az  ember 
játszik;  lent  új  világok  árama  siklik  le  zajtalanul. 

A  mi  Dunánk  kivált  az  ausztriai  alpes-világot,  a  dél-német- 
országi hegységeket  hömpölyögteti  városaink  mellett  el  a  Fekete- 
tengerbe. 

A  vízben  absolute  minden  kőzet  feloldódik,  valamint  nincs 
kő,  melyen  a  víz  át  nem  hatolhat.  Legkönnyebben  azonban  a  szén- 
savas mész  olvad  föl  a  vízben ;  pedig  ép  ez  alkotja  javarészben 
az  Alpesek  hegyláncait. 

A  tovaszállítást  a  víz  körforgása  eszközli,  „navxa  gei"  mon- 
dották a  görögök ;  minden  folyik  ép  a  víz  által.  A  természetnek 
nagy  közlekedésügyét  a  víz  gondozza.  A  víz  hömpölyög  a  ter- 
mészet erezetében,  s  a  hajtó  erőt  a  nap  melege  szolgáltatja,  mely 

a  víz  páráit  a  felhőbe  emeli  s  onnan  eső  alakjában  iecsurogtatja. 
Minden  esőcsepp  esési  erélye  egy-egy  kalapácsütés  a  hegyekre, 
szirtekre,  egy  lökés  a  pataknak,  a  folyónak ;  rombol,  szétszed 
és  cipel  mindent  lassan,  de  folytonosan. 

A  vízmennyiség,  mely  a  természetben  körben  jár,  óriási  nagy. 
Krümmel  a  tengervíz  mennyiségét  1285  millió  köbkilométerre  teszi, 
ami  valamivel  több  mint  három  millió  köbmérföld.  E  víztömegnek 
egy  része  folyton  elpárolog  s  lecsapódik;  a  csapadék  átlag  oly 
nagy,  hogy  a  szárazföldet  egy  méter  magas  víz  borítaná,  ha  az 
eső  egyenletesen  eloszlanék :  mert  Suezben  egy  év  alatt  csak  3 
centiméternyi,  Cerra-Punyiban  pedig  a  Himalája  hegyek  közt  14 
méter  a  csapadék  magassága.  Ebből  következik,  hogy  15.000  év 
keli  ahhoz,  hogy  a  tenger  vize  elpárologjon  és  a  körforgás  után 
medrébe  megújulva  visszatérjen.  Igaz,  hogy  15.000  év  hosszú  idő, 
de  a  geológiában  nem  épen   sok. 

A  víz  e  szakadatlan  körforgása  a  szárazföldet  a  tenger 
mélyébe  transportálja.  Nincs  az  a  szikla  a  tiroli  Dolomitban  vagy 
a  Salzkammergut  Traunsteinján,  melynek  részecskéi  a  szőke  Duná- 
ban el  nem  sietnének,  s  a  Tengerszemcsúcs  repedezett  szirtjei, 
melyeket  a  turista  tapos  a  Magas-Tátrában,  visszaadják  neki  a 
vizitet  Budapesten  vagy  Apatinban,  a  Duna-fürdőben  vagy  pláne 
még  bensőségesebben  a  mosdó   tálban. 

Első  tekintetre  nem  ötlik  szemünkbe  a  víz  romboló  hatása  a 
szirtekben  s  kőzetekben ;  de  csakhamar  megváltoztatjuk  vélemé- 
nyünket, ha  megtudjuk,  hogy  a  föloldott  kőzet  mennyisége  a  víz- 
tömeg Veooo  részét  teszi.  Hatezer  év  alatt  tehát  annyi  szilárd  tömeg 
vándorol  az  óceánokba,  amennyi  víz  özönlik  beléjük  egy  év  alatt. 

Pedig  mily  nagy  ez  az  évenkinti  víztömeg !  Basel  mellett  a 
Rajna  óránként  112  millió  köbláb  vizet  hengerít:  tehát  hatezer  év 
alatt  annyit  cipel  el  az  Alpesekből.  Sicut  mellett  a  Nilusból  3 — 40 
millió  köbméter  víz  folyik  le  a  vízállás  szerint  váltakozva;  a  Száj. 
nában  Parison  át  14  millió  köbláb  víz,  s  a  Gangesben  pláne  55 
millió  köbméter  víz  siet  az  óceánba.  Hogy  az  amerikai  monstre- 
folyók  mennyi  vizet  hömpölyögtetnek,  azt  nem  tudjuk.  A  Dunáról 
azt  gondoljuk  hozzávetőleg,  hogy  kétszáz  millió  köbláb  víz  folyik 
le  medrében  ős  Esztergom  falai  alatt  óránként. 

Ha  ezek  a  folyók  a  föld  hátán  15.000  évig  folynának,  akkor 
annyi  vizet  torkoltatnának  a  tengerekbe,  amennyi  a  tengerek  s 
óceánok  víztartalma. 

Az  oldott  szilárd  részek  különféle  arányokban  szerepelnek  a 
folyamok  vizében  a  szerint,  amint  más  és  más  kőzetben  vágódik 
a  folyam  medre. 

Kiszámították,  hogy  a  teutoburgi  erdőségek  évenként  36.000 
köbméter  meszet  vesztenek.  Az  Elba  csak  Csehországból  évenként 
52.000  köbméter  meszet  visz  el.  A  Themse  évenként  110.000 
köbmétert  hurcol  s  a  területet,  melyből  vizét  nyeri  (2072  angol 
négyszögmérföld),    13.200  év  alatt   egy   lábbal   mélyebbre   mossa. 

Ezek  után  rátérünk  a  legérdekesebb  eredményre.  Hány  év 
kell  ahhoz,  hogy  a  jelenlegi  tengerek  és  óceánok  kitöltődjenek? 
Nem  kevesebb,  mint  234  millió  év.  Borzasztó  hosszú  idő;  de  ha 
a  világ  áll  addig,  akkor  természetesen  egészen  más  alakot  mutat 
majd :  ahol  most  a  tenger  hullámai  hömpölyögnek,  ott  róna  vagy 
hegység  terjeng  és  ahol  most  az  alpesek,  Kárpátok  merednek  az 
égbe,  ott  akkorra  tán  a  tenger  hömpölyög.  Hány  világrész  lesz 
akkor?  S  ugyan  mit  fognak  regélni  Európáról,  a  rég  eltűnt  váro- 
sokról, óceánokról  s  folyamokról  ?  !  Mily  semmiség  ezzel  szemben 
az  ember  ...  hát  még  a  politika! 

A  bravúros  erőpróbákat  azonban  kivált  China  és  Amerika  folyói 
mutogatják.  Midőn  1888-ban  a  Hoang-Ho,  a  „sárga-folyó"  kiáradt, 
Chung-Mau  város  helyén  15  m.  magas  ülledéket  hagyott  hátra.  A 
Mississippi  minden  évszázadban  órajárásnyira  kitölti  a  tengert. 

A  Hoang-Ho  csapadékát  véve  kiszámították,  hogy  ha  1400 
év  alatt  fölhordott  televény-iszapját  3  négyszögmértföldnyi  területen 
egyenletesen  elosztanók,  3000  méter  magas  réteget  kapnánk. 
Mennyire  mozdítják  elő  a  világ  bomlását  az  árvizek,  hegyomlások, 
vízözönök,  földrengések,  a  vulkánok  kitörései,  a  föld  belső  üre- 
geinek összeomlása!  Ezek  azonban  katasztrófa-számba  jönnek  s 
nem  tartoznak  a  föld  rendes  kubikusaihoz.  Éppen  oly  könnyen 
érthető,  hogy  ez  a  földmunka  nem  folyik  mindenütt  egyenlő  mér- 
vekben ;  néhol  lassúbb,  néhol  gyorsabb.  Folyók  nincsenek  mindenütt 
s  az  óceán  polypjai  sem  találnak  mindenütt  egyformán  kedvező 
körülményekre.  Dr.  Thomassen  írja,  hogy  a  keletindiai  Quadaloupe 
szigeten  König  egy  embercsontvázat  talált  mészkőben  még  most 
élő  korall  és  kagylók  fosszilmaradványai  közt,  amiből  következik, 
hogy  alighanem  csak  az  utolsó  történeti  korszak  alatt  képződött 
a  szikla.  A  messinai  Faró-nál  egyre  látni,  mint  alakul  a  homokkő. 
A  Marseille  körül  fekvő  dombok  nagyrészt  konglomerátból  állanak, 
ezalatt  szürke  agyagréteg  vonul ;  az  agyagban  épületmaradványokat, 

bronz  pénzeket  találtak  Massilia  legkorábbi  korszakából.  A  perzsiai 
Urmia-tavon,  mely  oly  sós,  hogy  hal  nem  élhet  meg  benne,  kép- 
ződik a  híres  tebrizi  (Tebriz  híres  város  Perzsiában)  márvány. 
Mesterséges  rekeszekben  a  vizet  csakhamar  finom  hártya  lepi,  s 
rövid  idő  múlva  a  kéreg  oly  kemény  és  vastag  lesz,  hogy  elme- 
hetünk fölötte,  nem  szakad  be. 

Mikor  a  víz  műhelyéről  van  szó,  nem  szabad  megfeledkez- 
nünk arról  a  fekete  kőről,  mely  a  vízben  lett  s  mégis  ég;  értjük 
a  kőszenet.  A  kőszén  ma  is  képződik ;  alakulásának  első  stádiuma 
a  tőzeg.  Csendes  tavaink  öbleiben,  mocsarainkban  a  vízinövények 
puha  szőnyeget  szőnek,  mely  lassankint  az  évek  változatával 
leszáll  a  fenékre.  Légmentesen  elzárva,  chemiai  változáson  megy 
át,  melyet  az  jellemez,  hogy  ez  a  hinár  és  fonaltömeg  el  nem 
rothad,  hanem  oxygénjétől  és  hydrogénjétől  szabadulni  iparkodik. 
A  növényzettömeg  ezúton  a  szénenynek  raktárává  válik.  Minél 
kizárólagosabban  van  meg  benne  a  széneny,  minél  radikálisabban 
adott  túl  az  oxigénen :  annál  jobb  tüzelő  anyagot  szolgáltat.  A 
tőzegből  barnaszén,  ebből  ismét  kőszén  és  anthracit  lesz;  némelyek 
szerint  a  fejlődés  végeredménye  a  graphit.  A  tőzeg,  barnaszén, 
kőszén,  anthracit  a  tűzben  elég  s  annál  jobban  ég  s  annál  több 
hőt  fejt  ki,  minél  kevesebb  benne  az  oxygén  és  hydrogén,  melyből 
a  tőzegben  még  igen  sok,  a  barnaszénben  már  kevesebb,  s  a 
kőszénben  még  kevesebb  foglaltatik.  A  graphit  tiszta  széneny, 
mint  a  gyémánt;  írni  ugyan  lehet  vele,  de  fűteni  nem,  mert  tiszta 
szénenytartalma  dacára  nem  ég. 

A  kőszénnek  hatalmas  rétegei  oly  helyeken,  ahol  most 
folyamok  nem  járnak,  tavak,  mocsarak  nem  terjengnek,  régi  vilá- 
goknak a  mieinktől  elütő  arculatára  utalnak.  A  nagy  kiterjedés  s 
a  sokszoros  rétegezés  a  kőszent  alakító  tényezőknek  nagy  mérveit 
s  hatalmas  voltát  bizonyítják.  Ez  elütő  arculat  vonásait  most  le 
nem  leplezzük  s  beérjük  azzal,  hogy  a  víz  műhelyének  e  fekete 
termékét  megemlítettük. 

Végül  ide  tartozik  a  só,  melynek  szirtjei  szintén  vízből  valók. 

így  nőnek  a  kövek,  így  képződnek  szirtekké,  padokká, 
szigetekké;  a  szigetek  összekapcsolódnak  kontinensekké  s  ahol 
előbb  a  tenger  hullámai  jártak,  ott  most  erős  sziklatalajon  sürög- 
forog  új,  szárazföldi  élet. 

A  víz  tehát  dönt  és  épít;  rombol  és  alakít.  Tengerből  kikél 
pára-alakjában,  hogy  a  felhők   szárnyain  a  hegyekre   érjen ;    azok 

földjét  mossa,  szikláit  repeszti  s  zsákmánynyal  megrakva,  kőzet- 
oldattal, iszappal  telítve  iparkodik  vissza  bölcsőjébe !  Nivelláló,  irigy 
hatalmasság;  ellensége  minden  magaslatnak  és  csúcsnak,  ellensége 
a  kitűnőségnek ;  a  próféta  szavai  szerint  sürgeti,  hogy  minden  völgy 
kitöltessék  s  minden  hegy  és  halom  lehordassék  és  egyenes  és  sima 
legyen  minden,  mint  az  óceán  felülete  szélcsendben ! 

E  zsákmányoló,  rabló  utjain  azonban  a  víz  részben  nem 
találja  el  a  visszautat  s  nagy  tömegekben  a  földbe  szivárog.  Az 
óceánok  vize  annyi  évezred  óta  roppant  tömegekben  a  földbe 
hatol ;  kőzet,  réteg  nem  tartja  föl  haladásában ;  a  legkeményebb 
sziklák,  mész-,  kova-,  vas-vegyületek  fölszívják  a  vizet ;  az  eső- 
víznek eszerint  nagy  része  fogságba  kerül   a  föld  bensejében. 

Mindennek  dacára  túlzó,  neptunikus  illúzió  volna  arra  gon- 
dolni, hogy  ez  utón  egykor  majd  a  tenger  kifogy  s  a  föld  tömege 
ivakodik  meg  vele.  Murray,  a  jeles  amerikai  hajóskapitány  és 
természettudós  azt  véli,  hogy  a  tengerek  tényleg  sekélyebbekké 
lesznek  idővel ;  mások  azt  tartják,  hogy  az  esőtömegeket  nem 
lehet  az  óceánok  párolgásából  elégségesen  kimagyarázni  s  koz- 
mikus vízpáráknak  behatolását  látják  szükségesnek  atmospháránkba. 
E  gondolattal  máshol  foglalkozunk. 

Tény,  hogy  a  víz  műhelyében  készül  a  világ  s  ha  a  műhely 
eltűnik,  uj  világ  nem  alakul. 

Sejtelmekkel  telik  el  lelkünk,  valahányszor  az  óceán  partjain 
a  végtelenbe  nézünk;  gyönyörködünk  szépségén  s  lelkesülünk 
termékenységén,  hiszen  uj  világok  bölcsője.  Örökké  ifjú ;  barázdát 
nem  húz  rajta  végig  az  idők  ekéje.  Szép  a  tenger,  végtelen  kék- 
sége  lágyan  átfoly  a  láthatáron  a  halvány  kék  égbe.  Peremén 
barna,  vörös,  sárga  s  hófehér  vitorlák  rengenek,  mint  szétszórt 
virágszirmok  a  csendes  tó  tükrén.  Nem  haladnak,  merengnek,  jól 
érzik  magukat  e  fenséges,  két  hű  kebel  ölelésében.  Mindkettő  hű, 
hisz'  mindkettő  kék.  Az  ezüstös  kék  égbolt  életet,  tüzet,  élet- 
meleget sugárzó  végtelensége  tükrözik  a  tenger  termékeny,  enyhítő, 
csillapító  kék  keblén.  Az  ég  lemosolyog  millió  csillogó  szemével 
tükrébe  s  a  tenger  hűs,  lágy  fuvalmát  lehel  az  izzó,  magas  égre. 
Tűz  és  víz!  látszólag  ellentét;  tulajdonkép  pedig  a  legmélyebb  s 
legteljesebb  összhang  szülője ;  e  két  hatalom  terhes  méhéből  lépett 
elő  a  mindenség.  Mindkettő  végtelen,  kék  mezőben  az  isten  „örök, 
hű  gondolatainak"  jelképe.  Tűz  izzik  valamennyi  virágon,  mely  a 
tengerpartot  díszíti  s  víz  foly  sejtjeik  valamennyi  ereiben,  hol  életök 

s  életök  lelke  —  illatuk  rejlik.  Tiíz  az  égből  szórja  be  arany 
porral  a  levegőt  s  önti  ki  mindenfelé  azt  az  űj,  meglepő  fényt  a 
Hesperidák  földjére  —  s  víz  vet  könnyű,  átla'tszó  selyemfátyolt  a 
gesztenyés  és  olajfás  lejtők  festői  körvonalaira. 

Ha  szél  fuj  a  tenger  felől  s  hullám  hullámra  gördül;  min- 
denikük arányos  görbületekben  száll  s  emelkedik.  Mint  óriási  kígyó 
tűnik  fel  messziről,  mely  gyorsan  gyűrűdzik,  föl  és  alá  siklik  s 
csak  a  part  homokján  ölti  fel  tajtékzó  taréját.  A  legfinomabb 
fövényen,  mint  puha,  perzsiai  szőnyegen  hatolunk  lassú  lejtőn 
a  mélybe  s  midőn  az  anyaföld  elvész  lábunk  alatt,  akkor  az 
óceánnak  pehelynél  lágyabb,  bársonynál  puhább  hullámain  ringa- 
tózunk; nem  visznek  el  magukkal,  csak  emelnek,  —  felemelnek, 
hogy  beláthatni  a  környéket;  azután  ismét  leszállunk  a  hullám 
völgyébe;  s  nem  látunk  mást,  mint  eget!  Az  élet  tengerén  is  úgy 
van ;  —  ha  magasan  állunk,  többnyire  a  földet  nézzük,  ha  pedig 
mélyre  vetődtünk,  akkor  az  égre  tekintünk  fel.  .  .  . 

Szép  a  tenger,  a  legfönségesebb  szépség,  majdnem  oly  szép 
mint  az  égbolt.  A  tenger,  úgylátszik,  nem  nyög  az  isten  átka 
alatt;  mert  nem  az  ember  hazája;  megmaradt  szépsége  érintetlenül 
és  homálytalanul  bája ;  mert  nem  működött  közre  a  bűnben. 
Termékei  nem  szítják  a  testben  a  rossz  kívánság  tisztátlan  tüzét  s 
a  böjti  parancs,  mely  a  testet  fékezi,  nem  vonatkozik  rajok.  Hul- 
lámai tisztátlant  meg  nem  tűrnek,  kidobják  ismét  a  megmételyezett 
földre;  — tespedés  nincs  bennök,  folyton  megifjulnak  s  engedelmes- 
kednek a  szélnek  és  szélvésznek,  mely  képe  a  szellemnek ;  így 
jött  le  a  Szentlélek.  Romlást  nem  ismernek,  mert  a  kesernyés  só* 
őrzik,  ez  pedig  a  bölcseség  jelképe.  A  tenger  a  termékenység  s 
fejlődés  bölcsője,  azért  lebegett  fölötte  az  Isten  lelke.  A  legnagyobb 
erő  rejlik  cseppjeiben,  a  gőz,  mely  a  művelt  világ  első  hatal- 
massága; hullámaiban  a  Zsoltáros  az  Isten  dicséretének  majd 
lágyan  zsongó,  majd  dörgő  hozsannáját  hallja.  A  tenger  legfogé- 
konyabb az  ég  benyomásai  iránt,  tőle  veszi  színét  s  vidám,  nyílt 
tekintetét.  Az  igazi  bölcseséget  jelzi,  mert  gyöngyeit,  kincseit 
mélyen  rejtegeti.  Egyszerű  fönség  ruhája :  ékessége  pedig  a  part 
valamennyi  homok-csilláma    és  a  csigák   s  kagylók   tarka   fűzére. 

Mi  meg  olyanok  vagyunk,  mint  a  gyermek,  mely  a  fövényen  e 
fenséges  királynő  zsuzsuit  szedegeti  s  épít  homokból  kikötő-mólókat 
s  lesi,  mint  mossa  a  hullám  elhaló  öltögetése  várfalai  erősségét. 
Sokszor  elnéztem  s  megsóhajtottam  ezt  a   nagyságot  és  piciséget- 


VIII. 

A  szárazföld  kiemelkedése. 

Megtekintettük  már  a  tűz  s  a  víz  műhelyeit,  melyekben  a 
föld  gerincei  s  bordái  készülnek  filigrán  mozaikból,  apró  j-ege- 
cekből,  parányi  kis  héjakból ;  amily  filigrán  a  jegeccsillám,  amily 
milligramos  a  héj,  oly  rengeteg  nagy  a  tömegük,  minek  követ- 
keztében hatalmas  rétegekben  tornyosulnak  egymásra.  Az  anyag 
tehát,  melyből  a  föld  kiépüljön,  megvan;  de  a  föld  nemcsak 
anyag,  hanem  alak  is,  művészi  forma  is :  csupa  gondolat  és  sok- 
féleség; emeletei  egymásfelé  vannak  rakva;  nem  csupasz  és  egy 
hangú  sík,  hanem  fodros,  bodros,  redős;  nem  egyféle  kőzet  vagy 
föld ;  nemcsak  víz,  vagy  csak  talaj ;  hanem  víz  és  föld  fölváltva 
s  a  fölület  maga  csupa  változatosság  és  sokféleség. 

Sok,  érdekes  kérdés  ötlik  e  ponton  a  gondolkozónak 
szemébe,  melyekre  a  föld  közönséges  lakója  nem  is  reflektál.  A 
kérdések  a  következők :  miért  ilyen  a  víz  s  a  föld  eloszlása,  a 
milyen  most  tényleg?  miért  terülnek  el  a  nagy  földségek  túlnyo- 
móan a  földgömb  északi  felén?  miért  fekszik  a  nagy  hegyláncok 
tengelye  a  keleti  féltekén  az  egyenlítő  fölött  s  terjed  nyugatról 
keletre,  mialatt  a  nyugati  féltekén  a  hegységek  tengelye  északról 
délre  irányul  ?  Miért  vannak  a  keleti  féltekének  hegyláncai  annyira 
meghajlítva,  míg  a  nyugati  féltekén  a  vonal  elég  egyenes?  Honnan 
a  földfelületnek  nagy  redői  ?  Mi  magyarázza  meg  az  Atlanti  óceán- 
ban elnyúló  S-alakú  mély  völgyet  s  Kelet-Ázsiának  és  Ausztráliának 
szintén  ily  alakú  sok  medencéjét  és  hegyláncait?  Miért  szakadnak 
le  a  hegységek  egyik  oldalukon  meredeken  le  a  völgybe  pl.  az 
Andesek  és  Kordillerák  a  Csendes  óceán  felé,  az  Alpesek  Olasz- 
ország, a  Himalája  India  felé,  míg  a  másik  oldalukon  hullámos 
előhegységeknek  lépcsőin  ereszkednek  a  lapályba?  Mi  a  gyűrűs- 
s  a  lánc-hegységek  keletkezésének  oka?  Mi  az  oka,  hogy  a  föld- 
teke kiépítésében  két  részt  különböztethetünk  meg?  miféle  erőnek 

kell  tulajdonítanunk  az  északi  földöveken  a  Fjordok  keletkezését 
s  a  délibáb  tájakon  a  szigeteknek  és  félszigeteknek  túlnyomó  elhe- 
lyezkedését? Mi  az  oka  annak,  hogy  a  nagy  földségek  délfelé 
kiékelődnek,  pl.  Amerika,  Afrika,  az  Indiák? 

E  kérdésekre  feleletet,  egységes,  okszerű  magyarázatot 
keresünk.  Valamint  a  bolygó-rendszernek  kialakulását  mechanikus 
módon  magyarázzuk  s  nem  gondoljuk,  hogy  az  Isten  külön  for- 
málta a  napot,  holdat,  földet  és  csillagokat :  úgy  a  föld  e  jellemző 
vonásait  a  tényleges  adatokból  mechanikus  szükségszerűséggel 
magyarázzuk,  hogy  a  föld  így  alakult,  —  hogy  földségei  így 
oszoltak  meg,  —  hogy  kiékelődtek,  —  hogy  hegyláncai  így  fod- 
rozzák felületét  s  nem  máskép,  ez  mind  mechanikus  utón,  a  fizikai 
erők  igénybe  vételével  szükségszerűen  ment  végbe.  A  szükség- 
szerűség nem  tagadja  a  gondolatot,  a  mechanizmus  nem  töri  le  a 
tervet;  ellenkezőleg  a  szükségszerűség  képezi  alapját  a  szabad- 
ságnak, az  anyagi  lét  képezi  első  és  alapfokát  a  létnek,  első  lép- 
csőjét a  lénytökéletesülésnek,  mely  a  szellemben  s  a  szabadságban 
öntudatra  ébred ;  a  mechanika  hordozza  a  gondolatot,  mint  a  vászon 
s  a  színek  a  festő  koncepcióit. 

Elsőnek  azt  a  kérdést  vetjük  föl,  mi  gyűrte  össze,  mi  fod- 
rozta és  redőzte  a  föld  felületét  olyképen,  amint  azt  mi  most 
szemléljük.  Ez  a  kérdés  magában  foglalja  azt  a  másikat  is,  mi 
emelte  ki  a  földségeket  s  minek  köszönhetjük  a  föld  és  víz  felüle- 
teinek jelen  eloszlását?  Hogy  e  kérdés  nagy  horderejét  fölfoghassuk, 
meg  kell  fontolnunk,  hogy  a  bolygó  „Terra"  a  föld  és  víz  ilyetén 
megoszlásának  köszöni  bámulatos,  gazdag  életét.  Ha  csupa  föld 
volna  a  „Terra"  bolygónak  felülete,  nem  volna  semminemű  élete; 
ha  csupa  víz  volna,  nem  volna  meg  ez  az  élete.  E  szerencsés 
arányokról  s  alakulásról  való  elmélkedésünkben  még  messzebb 
is  mehetünk.  Nem  csak  odavetőleg  mondtuk  azt,  hogy  lehetséges 
volna,  hogy  a  „Terra"  bolygó  csupa  víz  legyen ;  ez  szó  szerint 
igaz  föltevés,  s  mikor  erre  reflektálunk,  ismét  a  neptunizmusnak 
sejtelemdús  gondolatvilágába  térünk  ki.  A  bolygók  fajsúlya  külön- 
böző; a  földé  5-56,  vagyis  a  föld  átlag  5-56-szor  nehezebb  mint 
a  víz;  más  bolygók  azonban  sokkal  kisebb  fajsúlylyal  bírnak; 
Jupiter  fajsúlyát  1-37-ben  állapították  meg,  Saturnusét  0-72-re, 
Neptunét  némelyek  1-71 -re,  mások  0-63-ra  teszik ;  ebből  is  kitűnik, 
hogy  a  bolygók  fajsúlyának  meghatározásában  nagy  ingadozás 
észlelhető;  lehetséges,  hogy  Neptun  és  Uranus   fajsúlya  0.9  körül 

ingadozik;  a  külső  nagy  bolygók  fajsúlya  eszerint  nagyon  közel 
fekszik  a  víznek  fajsúlyához.  A  holdnak  fajsúlya  3-4,  a  Marsé  4.4, 
a  Merkúré  4-3,  a  Vénusé  4-5;  a  belső  bolygók  s  holdunk  tehát 
súlyosabbak.  Ez  adatokból  a  neptunisták  azt  következtethetik, 
hogy  a  külső  bolygók  átlag  vízből,  vagyis  likacsos  jégből  állnak. 
Hevenyfolyó  lávákból  már  csak  nem  állhatnak,  mert  akkor  a 
fajsúlyuk  nem  állna  a  víz  fajsúlya  alatt.  A  belső  bolygókon  is  a 
víz,  illetőleg  a  jég  túlsúlyára  következtethetnek  s  akkor  a  föld 
fajsúlyát  azért  kellene  legnagyobbnak  tartanunk,  mert  aránylag 
kevés  a  víz  rajta.  Más  bolygókon  a  víz  óriási  túlsúlyban  lehet, 
sőt  lehetséges,  hogy  vannak  teljesen  vízből,  illetőleg  jégből  álló 
égi  testek.  A  föld  nem  ilyen,  de  lehetne  ilyen ;  lehetséges  volna, 
hogy  mély  óceánok  borítsák,  mint  talán  borítják  a  többi  bolygót. 
Mily  fönséges  távlata  nyílnék  itt  a  teológiának,  a  célszerűség 
gondolatainak  s  mily  hideg  zuhany  szakadna  azokra  a  Flammarion- 
féle  poéta-astronomokra,  kik  a  bolygók  némelyikén,  kivált  a  Marson 
nemcsak  életet,  de  a  villamosság  védjegye  alatt  álló  kultúrát  szima- 
tolnak s  azon  törik  fejüket,  hogy  mint  léphetnének  összekötte- 
tésbe jelek  által  Mars  lakóival.^  E  dologban  sem  a  priori  okos- 
kodásokkal, sem  indukciókkal  és  általánosításokkal  nem  boldo- 
gulunk ;  itt  csak  a  fizikai  asztronómia  adhat  később  irányt.  Annyit 
mindenesetre  mondhatunk,  hogy  a  föld  éppen  nem  túlnedves;  a 
térképen  ugyan  a  tengerek  a  fölület  Vs-ét  borítják,  de  ha  a  víz 
tömegét  vesszük  s  a  földön  egyenletesen  elterülve  gondoljuk, 
akkor  a  vízréteg  a  földsugárnak  elenyésző  kis  részét,  csak  Vsooo 
részét  képezné. 

1  A  Vénuson,  Flammarion  szerint,  természetesen  szintén  van  élet;  de 
„a  Vénus  lakói  szükségképen  kevésbé  finom  szervezetüek,  tehát  értelem 
dolgában  is  alantasabb  teremtmények  nálunk.  A  gyorsan  váltakozó  szigorú 
évszakhoz  erős,  durva  organizmusok  kellenek,  hogy  ellent  bírjanak  állni; 
a  mi  mérsékelt  égaljunk  ideges,  érzékeny  emberei,  asszonyai  ott  bizony  nem 
élhetnének  meg.  Minden  arra  mutat,  hogy  a  Vénuson  sokkal  kevésbé  kelle- 
mes lehet  a  lét,  mint  a  földön."  (Camille  Flammarion,  Csillagos  esték.)  Ez 
utóbbi  állítás  a  legigazabb,  mert  ha  a  Vénus  is  csupa  jég,  akkor  sokkal  kevésbé 
kellemes  rajta  a  lét.  Továbbá:  „ma  már  szinte  kétségtelen,  hogy  a  Marson 
nálunk  különb  teremtések  lakoznak;  testre  könnyebbek,  lélekre  értelme- 
sebbek." U.  o.  Hátha  villamos,  jegesmedve-féle  alakoknál  nem  viszi  többre 
a  Mars  csoda-világa?  s  ez  álmokat  „szinte  kétségtelen"  állítások  mezébe 
öltöztetik.  Volt,  igaz  hogy  német,  természettudós,  aki  Flammarion  megcsodált 
„tárcáit"  tudományos  szempontból  abba  a  fiókba  dobta,  melyre  rá  van 
ír\'a  „albernes  Zeug."  Kemény,  neptunikus  itélet. 

Jelenleg  nem  bontja  víz  az  egész  földterületet,  hanem  válto- 
zatos magassági  arányokban  s  domborodási  alakulásokban  emel- 
kedik ki  a  szárazföld  a  vízből ;  a  kisebb  földdarabokat  szigeteknek, 
a  nagyobb  összefüggő'  földtömegeket  „földségeknek",  kontinen- 
seknek hívjuk.  A  szóbeszéd  öt  ily  kontinenst  különböztet,  néha 
meg  éppen  világrészeknek  hívja  azokat;  mások  az  öthöz  még 
kettőt  adnak :  az  arktikus  és  anarktikus  földséget.  E  kontinensek 
a  tenger  mélységeihez  képest  mind  hegységek,  magas  fönsíkok  s 
mi  eszerint  mindnyájan  hegyi  lakók  vagyunk;  magában  a  tengerben 
is  hegyek,  lapályok,  fönsíkok,  mély  völgyek  terülnek  el,  melyeket 
újabb  korban  szorgalmasan  méregetnek.  A  hegyek  s  völgyek  rend- 
szerétől, e  fodros,  redős  alakulástól  függ  a  földnek  élete;  de  ezt 
az  alakulást  nem  adja  önmagában  a  tömeg,  nem  a  mechanika; 
lehetne  az  alakulás  egészen  más,  a  víz  és  föld  közti  megoszlás 
szintén  más,  az  egyensúly  akkor  is  biztosítva  volna;  de  a  gondolat, 
a  cél  nem  jutna  esetleg  abban  a  többi  rendszerben  kifejezésre. 
Az  alakulásnak,  az  életnek  e  könnyen  megbomló  egyensúlyát  a 
célnak  gondolata  vezérli,  melyet  a  zsoltáros  fejez  ki :  „A  hegyek 
fölemelkedtek,  a  völgyek  alászállottak  azon  helyre,  melyet  nekik 
alapítottál.  Határt  vontál,  melyet  nem  fognak  átlépni  s  nem  térnek 
vissza,  a  földet  elborítani.  Ki  forrást  fakasztottál  a  völgyekben,  a 
hegyek  között  folynak  a  vizek  .  .  .  Mely  igen  fölségesek  a  te  műveid. 
Uram!  mindeneket  bölcsességgel  cselekedtél!"  (103.  8,  s  k.) 

Amennyire  a  földet  ismerjük,  azt  mindenütt  tenger  járta.  Más- 
más korszakokban  a  földnek  más-más  ábrázatja  volt;  ami  azelőtt 
tengerfenék  volt,  az  később  ismét  szárazfölddé  lett  s  a  szárazföld 
viszont  a  tengerekbe  mélyedt;  partjai,  nyúlványai,  szigetei,  fél- 
szigetei fodrozottan,  csipkézetten,  majd  csinosan  tagolva,  majd 
otrombán  alakulva  nyúltak  az  egykorú  tengerekbe  s  minél  több 
érintkező  vonalat  rajzoltak  bele  az  óceánokba,  mintha  csak  arra 
volna  az  egész  földalakulás  kivonalazva,  hogy  minél  előbb  mossa 
azt  szét  a  tenger  hulláma.  Ha  köralakjuk  volna  a  földségeknek, 
legtartósabb  volna  alakulásuk  a  tenger  támadó  árjával  szemben, 
de  így  csipkézetten,  hegyesen  s  öblösen,  amint  belenyúlnak  az 
óceánokba,  már  magukon  viselik  sorsuk  haláljegyét;  elviszi  őket 
a  víz!  A  szárazföldek  változtatják  helyüket  s  azzal  együtt  alakjukat; 
változásukkal  természetesen  a  föld  domborzatának  vonásai  elvál- 
toznak. Vájjon  ez  a  helyváltozás  oly  radikális-e,  hogy  az  őskorszak 
szigeteit  vagy  talán  földségeit  a  mostani   mély  óceánokban  is  kell 

keresnünk,  vagy  többé-kevésbbé  a  földtömegek  megtartották-e 
kezdet  óta  helyüket  s  egy  és  ugyanazon  helyen  szenvedtek  részleges 
változásokat,  az  iránt  különbözők  a  nézetek.  De  a  tenger  járása 
átlag  följogosít  arra  a  merész  állításra,  hogy  a  szárazföld  is  hul- 
lámzik ;  majd  elmerül,  majd  meg  fölmerül.  A  hegyek  és  hullámok, 
a  csúcsos,  sziklás  hegyláncok  mintha  csak  a  föld  szétrongyolt 
hullám-fodrai  és  taréjai  volnának ;  csakhogy  fölvetődésük  mértéke 
nem  a  pillanat;  a  víz  hulláma  szemünk  előtt  emelkedik  és  taréjo- 
sodik,  átvetődik  és  tovasiklik,  míg  ellenben  a  föld  hullámai  nem 
szemeink  előtt  vetődnek  föl  s  még  kevésbé  fordulnak  le  egy  pillanat 
alatt  a  hullám-völgybe;  a  hullámzás  pillanatait  a  földalakulásnak 
óráján  ezredévek  mérik. 

Ne  tartsuk  e  képet  túlságosan  bizarrnak;  több  tekintetben 
megállja  a  helyét  e  hasonlat.  Valamint  a  hullám  egy  s  ugyanazon 
helyen  majd  a  völgybe  mélyed,  majd  a  magasba  csap :  úgy  vagyunk 
a  szigetek  s  a  kontinensek  hullámzásával  is.  A  vizek  majd  ellepik 
egészben  vagy  részben  az  előbb  kiemelkedett  földségeket,  majd 
megint  leszaladnak  róluk ;  a  rétegek,  melyek  az  elözönlés  ideje 
alatt  a  fenéken  képződtek,  megint  kiemelkednek,  később  pedig 
újra  leszállnak.  Az  egyik  korszakban  a  föld  s  a  víz  eloszlása  a 
szárazföldeknek  oly  domborzatát  adja,  amilyet  a  térkép  most 
mutat;  más  korszakokban  egészen  mást.  Akkor  nem  volt  Európa, 
Ázsia  stb.,  legalább  nem  ebben  a  mostani  formájukban,  hanem 
talán  Atlantisz,  Lemuria  s  a  Csendes  óceán  helyén  egy  névtelen 
világ.  Akinek  életében  a  perc  százezer  évre  nyúlnék,  az  valóságos 
hullámzásban  látná  a  földet. 

A  földségek  eredetére  nézve  ez  idő  szerint  kivált  két  theoria 
divatos;  az  egyik  a  zsugorodás  elmélete,  a  másik  az  időnkénti 
emelkedések  theoriája;  az  előbbi  szerint  a  hegyek  javarészben 
fönnakadt  tömegek,  mialatt  körülöttük  leszakadt  a  földkéreg;  az 
utóbbi  theoria  szerint  a  hegységek  s  a  fönsíkok  alulról  emelkedtek 
a  magasba. 

A  zsugorodási  elméletet  dr.  Suess  E.  képviseli ;  fölfogása 
vakmerő,  mesés  és  tüzes,  mint  egy  echt  plutonistáé.  Hogy  gondo- 
lataiba behatolhassunk,  képzeljük  el  a  heveny-folyó  földtömeget, 
mely  Suess  szerint  sokkal  hatalmasabb  sugárral  alakított  gömböt 
képezett,  mint  a  mi  mostani,  megszilárdult  földünk.  Ez  izzó  tömeg 
felületén  láva-rögök  képződnek ;  lassankint  befagy  az  egész,  óriási 
felület  s  kemény  kérgét   képezi   a   még  le  nem    hűlt  földmagnak; 

de  azért  természetesen  ez  a  mag  is  egyre  hűl  s  melege  a  kérgen 
át  a  világűrbe  szabadul ;  mialatt  hűl,  összezsugorodik  s  űr  képződik 
a  szilárd  kéreg  s  az  izzó  mag  közt;  nem  bírván  el  ez  a  boltozat 
a  szabadon  álló  nagy  tömegnek  súlyát,  beszakadt  időnként  s  ahol 
erős  rétegek  voltak  egymásra  torlaszolva,  ott  mint  egy  cölöpön 
fönnakadva,  a  kéreg  megmaradt  eredeti  magasságában,  körös-körül 
pedig  a  mélybe  szállt,  iszonyú  fodrokat  hányva  a  földszínen  s  a 
törés  különféle  körülményei  szerint  kimeresztve  bordáit  az  égre. 
Még  világosabban  kell  a  zsugorodásnak  e  gondolatát  kifejtenem. 
Képzeljünk  magunknak  egy  befagyott  tavat,  melybe  cölöpök 
vannak  verve  s  tegyük  föl,  hogy  a  cölöpöket  néhány  centi- 
méternyire víz  borítja,  úgy  hogy  nem  látszanak  ki  a  vízből  s  a 
jég  rajtuk  is  nyugszik.  Tegyük  föl  továbbá,  hogy  a  víz  részben 
lefolyik  s  a  vízszínével  természetesen  a  jég  is  leszáll ;  mi  fog  most 
történni?  a  cölöpökre  támasztott  jégtáblák  megtörnek,  egyik 
oldalról  tán  lejtősen  emelkednek,  a  másik  oldalról  pedig  letörnek, 
vagy  össze-vissza  repedezve  dudorodásokat  képeznek,  melyeket  az 
olvadás  különfélekép  kiváj.  Ez  Suess  gondolata.  Nem  mondja  ő, 
hogy  nincsenek  emelkedések  is  a  föld  domborzatában ;  vannak 
azok  is;  de  a  fő  hegyképző  hatalom  a  hűlés  következtében  beálló 
zsugorodás,  kimeredés  és  letörés.  A  cölöpöket  a  földkéreg  erősebb 
alapzatú,  föltorlaszolt  részei  alkotják  s  ezeken  akad  meg  a  régi 
világ  színvonalán  álló  tömeg.  E  tömeg  a  régi  világ  tengereinek 
réteges  ülledéke,  afölött  álltak  tehát  a  régi  világ  tengerei.  Sok 
magaslatnak  és  hegységnek  réteges  ülledékét  a  régi  tengerek 
fenekének  kell  e  szerint  tartanunk;  ez  a  fenék  ott  a  hegyen  a  régi 
tengerfenék,  mely  állását  nem  változtatta;  de  mi  itt  lenn  képze- 
letben a  régi  tengerfenéknek  leszakadt  völgyében  járunk.  így  például 
Suess  szerint  a  Vogesek  a  Schwarzwalddal  hajdanában  egy  hatalmas 
lapot  alkottak,  melyre  lerakodtak  a  jurái  tengerek  rétegei,  kőzetei, 
azután  törés  állt  be  e  helyen  s  a  Vogesek  s  a  Schwarzwald  alapzata 
pillérféle  támaszt  képezve,  a  tengerfenéket  régi  magasságában  tartotta 
meg,  mialatt  körös-körül  s  a  Vogesek  és  Schwarzwald  közt  is,  a 
földkéreg  a  mélybe  szállt  le.  A  víz  később  a  réteges  kőzeteket 
levitte  s  maradt  az  eredeti  tengerfenék.  A  jurái  tenger  eszerint  oly 
magasan  állt  a  mai  Európa  fölött,  hogy  a  Vogesek  s  a  Schwarzwald 
csúcsai  csak  fenekét  képezték.  „A  Vogesek  az  ő  jelenlegi  dombor- 
zatukat nem  sajátos  emelkedésnek,  hanem  általános  sülyedésnek 
köszönik,  melynél  fogva  környezetük  a  mélységbe  szállt.    Hogy  e 


94 

sülyedésnek  nagyságát  megmérjük  s  egyszersmind  a  későbbi 
pusztulásnak  (erosio)  arányait  fölfogjuk,  el  kell  képzelnünk  a 
Triásznak  s  a  Jurának  vastag  rétegeit  a  Vogesek  s  a  Schwarzwald 
csúcsai  fölé."  (Antlitz  der  Erde.  I.  266.  1.) 

Még  merészebb  alkalmazása  van  e  theoriának  a  híres  amerikai 
örvények  vidékére,  hol  a  Kolorádó-folyam  ezer  és  ezer  lábnyi 
mély  ágyba  hömpölyög,  melyet  magának  vájt;  a  folyam-ágy  két 
meredek  oldalát  vízszintes  rétegek  tarkítják  a  kambriai  formációtól 
kezdve  föl  a  harmadkori  rétegekig.  Mindenféle  palák,  mészkövek 
és  homokkövek  alkotják  a  partok  falát.  A  veres-pala  tele  van  a 
Jura-kort  jellemző'  kövületekkel ;  a  homokkőben  ellenben  semmit 
sem  találni,  azonban  közelről  szemlélve  látni,  hogy  a  keresztrétegek 
bámulatos  filigrán  hálózatával  van  beborítva,  mintha  csak  gyönyörű 
arabeszkek  volnának  etetés  útján  kicsalva  vagy  fagyás  révén  elő- 
idézve. A  Kréta-kori  rétegekbe  hébe-hóba  édesvízi  lerakódások  is 
települtek.  Oldalt  emelkednek  Utahnak  fönsíkjai.  Már  most  mit 
csinál  e  rendkívül  magasan  fekvő  vidékkel  Suess?  Az  amerikai 
geologok  úgy  vélik,  hogy  ez  az  egész  vidék  ki  van  emelve  előbbi 
mélyebb  fekvéséből ;  Suess  ellenben  ezt  a  vidéket  eredeti  magas- 
ságban megmaradt  tömegnek  nézi,  mialatt  a  környezet  leszakadt  a 
mélységbe;  de  itt  már  nem  mint  a  Vogeseknél  s  a  Schwarzwaldnál 
2000 — 2000  lábról,  hanem  ezer  meg  ezer  méterről  van  szó.  Sok 
ezer  méterrel  kellett  volna  ez  esetben  a  Csendes  óceán  felé 
leereszkedő  földkéregnek  s  magának  a  régi  óceánnak  szállania. 
E  theoriának  hitetlenségét  maga  ez  a  példa  világítja  meg  leg- 
jobban !  Bármily  nagy  legyen  is  Urah  hegyeinek  távolsága  Európától, 
lehetséges-e  az,  hogy  az  óceánnak  sok  ezer  méterrel  való  leszállása 
a  harmadkor  kezdete  óta  Franciaországban  a  harmadkori  tengerek 
partjainak  vonalait  meg  nem  változtatta  volna?  az  egykorú  tengerek 
partvonalai  legjobban  ellenőrzik  egymást  s  nem  tudnak  ily  sülye- 
désekről.  A  régi  magasságok  színvonalán  fönakadt  tömegek 
elenyésznének  a  leszakadt  kéreg  nagy  méreteivel  szemben.  „Si  cetté 
hypothése  est  peu  vraisemblable  en  raison  de  l'insignifiante  étendue 
des  piliers,  dönt  elle  admet  l'immobilité,  comparée,  á  la  grandeur 
des  territoires,  qu'elje  assujettit  á  un  effondrement,  du  moins  elle 
est  mecaniquement  admissible  et,  en  ne  se  platánt  que  sur  ce  ter- 
rain,  on  pourrait  á  la  rigueur  la  soutenir.  Mais  l'aspect  en  devient 
tout  autre,  quand  on  cherche  á  mettre  cet  ensemble  des  mouve- 
ments  en  accord  avec  les  variations  du  littoral  maritime."  (A.  de 

Lapparent,  La  nature  des  mouvements  de  l'écorce  terrestre.  36.  1.) 
A  tengerek  okvetlenül  jeleznék  e  nagy  változásokat  s  partjaik  kör- 
vonalai követnék  a  színvonal  leszállásának  mozgását. 

Jóllehet  az  amerikai  cannon-ok  —  így  hívják  e  vízmosott 
és  vájt  örvényeket  —  hevenyében  meg  is  cáfolják  Suess  zsugo- 
rodási elméletét,  még  sem  érdektelen  ez  elméletnek  érveit  is  tekin- 
tetbe venni,  már  csak  azért  sem,  mert  bizonyára  oly  tényeket  és 
tényezőket  érintenek,  melyekkel  minden  idevágó  elméletnek  szá- 
molnia kell. 

Az  elméletnek  egyik  főkelléke,  hogy  alkalmasan  magyaráz- 
hassa a  történést.  A  föld  domborzatának  magyarázásához  min- 
denekelőtt tisztába  kell  jönnünk  a  földkérget  emelő  vagy  torlaszoló 
erővel,  melynek  a  kéreg  egyes  részeinek  kiemelkedését,  más 
részeinek  alászállását  köszönjük.  Erre  az  erőre  minden  elméletben 
lesz  szükség.  Az  egyik  erő  a  föld  forgásából  származó  érintői  erő, 
a  másik  az  anyag  különböző  elhelyezkedéséből  származó  nehéz- 
kedési különbözetek ;  az  iszonyú  nyomás  az  előbbi  két  erő  által 
megbolygatott  rendszerben  különféle  irányban  léphet  föl  tevékenyen 
majd  alulról  fölfelé,  majd  fölülről  lefelé,  vagy  oldalt  s  húzza, 
feszíti  a  földkérget,  megtöri,  nyomja,  tolja  és  torlaszolja. 

Képzeljük  el  magunknak  az  erők  e  játékát.  Tegyük  föl,  hogy 
a  föld  többé-kevésbbé  plasztikus,  idomítható  tömeg.  A  plutonikusok 
közt  is  vannak,  kik  Lord  Kelvin  (Sir  W.  Thomson)  vezérlete  alatt 
azt  gondolják,  hogy  a  föld  belülről  kifelé  szilárdult  meg,  vagyis 
azt  gondolják,  hogy  az  izzó  tömeg  roppant  rögökbe  fagott,  s  e 
rögök  lemerültek  az  izzó  magmába,  részben  ismét  megolvadtak, 
de  részben  a  mag  központja  körül  helyezkedtek  el ;  így  folytató- 
dott ez  a  folyamat,  míg  végre  az  egész  tömeg  megszilárdult; 
most  szerintük  a  föld  oly  szilárd,  mint  egy  acél-gömb.  Mások 
kívülről  befelé  képzelik  irányítva  a  megszilárdulást;  szerintük 
is  rögökbe  fagyott  a  föld ;  a  rögök  a  röperő  következtében  mecha- 
nikai egyensúlyt  kerestek,  torlódtak,  szorultak  s  megalakították  a 
föld  domborzatát,  mely  alatt  egy  izzó  és  egyre  zsugorodó  mag 
rejlik.  Végre  a  neptunikusok  is  valamiféle  pépes,  plasztikus  tömeggel 
dolgoznak,  melyben  az  egyensúly  különfélekép  megzavarodik;  ez 
a  zavar  az  összeverődött  s  többé-kevésbbé  a  földön  szétfolyó 
meteorok  és  holdak  leereszkedése  által  a  földre  még  csak  fokoz- 
ható s  komplikált  egyensúlyi  elhelyezkedést  von  maga  után. 

Tartsuk  szem  előtt  mindezek  után,  hogy  egy  forgó  golyóban 


96 

mikép  iparkodik  elhelyezkedni  a  plasztikus  anyag.  Ha  egy  kerü- 
lékes  gömbre,  mely  nem  forog,  ^  sark  s  az  egyenlítő  közé  kis 
golyót  helyezünk,  akkor  az  a  kis  golyó  mint  egy  lejtőn  az 
egyenlítőről  leszalad  a  sark  felé;  ha  ezután  forgásba  hozzuk  a 
kerülékes  gömböt,  egy  bizonyos  forgási  sebesség  mellett  a  kis 
golyó  nem  fog  leszaladni  a  sark  felé,  hanem  egyensúlyba  helyez- 
kedve megáll  bármely  északi  szélességi  fok  alatt,  azon  esetben, 
ha  a  röperő  egyenlő  a  nehézkedés  érintőinek  összetevésével.  Ha  a 
kis  golyó  helyébe  ugyanazon  súlyű,  de  nagyobb  térfogatú  golyót 
veszünk,  akkor  a  nagyobb  távolság  miatt,  mely  a  nagyobb  tér- 
fogatú golyó  súlypontja  s  a  gömb  forgási  tengelye  közt  van,  a 
röperő  összetevője  túlsúlyba  jön  s  a  golyót  az  egyenlítő  felé 
húzza.  Az  alkalmazást  a  föld  viszonyaira  könnyen  megtehetjük. 
A  magasan  fekvő  földtömegek  a  forgás  következtében  az  egyenlítő 
felé  húznak  s  természetesen  magukkal  vonják  az  alsóbb,  plasztikus 
rétegeket  is,  míg  a  nagy  dudorodások  lehetőleg  symmetrikusan 
az  egyenlítő  körül  el  nem  helyezkednek. 

A  földkéregnek  különböző  sűrűségű  és  vastagságú  rögei 
különböző  nyomást  gyakorolnak  egymásra ;  a  nyomásnak  érint- 
kező vonalán  okvetlenül  összezúzódnak,  föltorlódnak  s  fodrokat, 
redőket  vonnak  széles  vonalakban  a  föld  felületén.  Ily  nyomás 
beálltával  itt  is  ott  is  széttörik  a  kéreg,  s  ha  össze  is  forr  ismét, 
törési  hajlandóságot  mutat  s  a  törések  e  vonalában  könnyen 
képződnek  vulkánok. 

A  földkéreg  átlag  egyenlőnek  vett  megfagyása  által  a  fölté- 
telezett plasztikus  mag  egyenlőtlen  nyomást  szenved  annyiban, 
hogy  nagyobb  átmérője  irányában  ép  úgy  zsugorodik,  mint  kisebb 
átmérője  irányában.  Ez  a  kisebb  átmérő  a  sarkok  felé  tart ;  ebben 
az  irányban  tehát  a  földmag  reagálása  is  növekszik,  míg  az  egyen- 
lítői vidékekről  elhúzódik.  E  hatások  és  visszahatások  közvetlen 
következménye  az,  hogy  az  egyenlítő  körül  földudorodott  kéreg 
hajlandó  beszakadni  vagy  legalább  is  megtörni.  Tényleg  az  egyen- 
lítő fölött  vonul  el  az  egyik  nagy  törési  tengelye  a  földnek  a 
Pyrenéktől  Európán,  Ázsián  át  a  Himalája  hegységig.  Mindkét 
jelenséget  észlelni  az  egyenlítő  tájain :  azt  is,  hogy  horpadások 
támadnak  s  mélyednek  a  tengerek,  s  azt  is,  ami  ennek  csak  követ- 
kezménye, hogy  az  egyenlítő  körül  a  földkéreg  hajlandósággal 
bír  nagy  hegyláncok  alakítására. 

Ezek  a  megjegyzések  hozzávetőleg  tájékoztathatnak  a  hegy- 

ségek  alakulásának  elképzelésében  s  oly  tényezőkre  utalnak,  melyek 
átlag  semmiféle  teóriából  sem  hiányozhatnak  s  részben  függetlenek 
plutonizmustól  és  neptunizmustól.  Ami  Suess  törési  teóriáját  külö- 
nösen jellemzi,  abban  áll,  hogy  szerinte  „a  földkéregben  nincs 
semmiféle  mozgás,  mely  alulról  fölfelé  hat,  kivéve  azt,  mely  a 
fodrok,  a  redők  alakulásakor  közvetve  jelentkezik."  Neumayr  szerint 
is,  ki  az  ő  „Erdgeschichte"  című  művében  szorosan  követi  Suesst, 
a  fölfelé  irányuló  mozgásai  a  földkéregnek  csak  melléktünemények, 
„Begleiterscheinungen"  s  határozottan  kimondja,  hogy  a  törés 
vonalán  beálló  kéreg-leszakadás  képezi  első  tényezőjét  a  földdom- 
borzat kialakulásának ;  vele  szemben  a  hegyláncoknak  gyűrűzése 
s  a  hegyóriások  kiemelkedése  vízszintes  nyomás  vagy  lökések 
következtében  csak  másodrendű,  alárendelt  jelenségeket  képeznek. 
Ez  mind  túlzás !  Kimutattam  följebb,  hogy  a  geológiai  tények  nem 
kedveznek  a  letörések  teóriájának  ;  vannak  azonban  más  érveink  is. 

Érveink  a  következők.  Hibás  már  a  kiindulás  is,  hogy  t.  i. 
a  hűlő  föld  összezsugorodik,  mialatt  a  földkéreg  fölötte  lebeg  s 
támasz  nélkül  lévén,  leszakad.  Nem  úgy  van ;  az  izzó  föld 
sokkal  tömöttebb  és  súlyosabb,  mint  a  megszilárdult  kéreg;  mikor 
a  fajsúlya  szerint  nehezebb  izzó  anyag  lehűl,  nem  kisebb,  de 
nagyobb  térfogatra  tesz  szert;  tehát  nem  zsugorodik  össze,  hanem 
kitágul.  Ha  a  földkéreg  alsó  oldalán  az  izzó  tömeg  most  is  lehűl 
és  megfag>',  inkább  megrepeszti  a  fölötte  domborodó  rétegeket, 
de  nem  hagy  űrt  betöltetlenül  köztük  és  közte.  S  valóban  látni  a 
földkérgen  repedéseket,  de  nem  zsugorodásokat.  Fodrok  is  és 
repedések  is  természetesen  bőven  vannak ;  de  e  fodrok  alulról 
fölfelé  ható  nyomás  következtében  képződtek ;  s  a  repedéseket  is 
máskép  kell  kimagyaráznunk.  Skandinávia  festői  fjordjai  a  felső 
földkéregnek  mindmegannyi  repedései,  melyeknek  meredek  falai 
közé  nyúlik  néha  órahosszat  a  tenger.  A  fodrok  úgy  képződhettek, 
hogy  a  föld  alsó  rétegei,  pl.  épp  a  hűlőfélben  levők,  mialatt  hűltek, 
kiterjedtek ;  a  fölöttük  elterülő,  már  teljesen  szilárd  rétegek  ki  nem 
terjedhetvén,  szétrepedtek  ;  falaik  meredeken  szétváltak,  így  támadtak 
azok  a  csipkés,  szakadozott  tengerárkok,  a  fjordok.  Ha  az  idő 
le  nem  töri  folytonos  erosióban  falaikat  és  széleiket  s  össze 
lehetne  azokat  húzni,  teljesen  egymáshoz  illenének  széleik. 

Ha  az  izzó  föld  nagyobb  fajsúlyú,  az  is  következik,  hogy  a 
szilárd  föld  nem  merül  el  benne,  hanem  úszik  rajta  s  közvetlenül 
rajta  áll,   reátámaszkodik ;    kérgének  alsó  része   a  szilárd  halmaz- 

állapottól  sokféle  fokozaton  át,  puha,  kásás,  folyó  halmazállapotban 
érintkezik  a  teljesen  izzó  földmaggal.  Emiitettem  a  111.  fejezetben, 
hogy  oly  nagy  boltíveket,  amilyeneket,  az  izzó  mag  fölött  dom- 
borodó földrétegekben  föl  kellene  vennünk,  kiépíteni  egyáltalában 
nem  lehet.  Az  óriás  nyomás  alatt  minden  kásává  és  szitáló  porrá 
válnék.  De  ha  a  föld  szilárd  kérge  nem  lebeg  boltívben,  hanem  a 
heveny-folyó  belsőre  támaszkodik,  akkor  az  a  nehézség  is  tárgy- 
talanná lesz. 

Ezzel  egyszersmind  megváltoznak  fogalmaink  a  földkéregről. 
Mi  a  földkérget  erős  kazánnak  gondoljuk,  melynek  sziklapántjai 
és  ércdongái  közt  dübörög  a  lávatenger.  Ez  a  fölfogás  legalább 
is  túlzott  s  talán  egészen  hamis.  A  nagyobb  fajsúlyú  izzó  földnek 
nem  kell  pánt,  nem  kell  donga;  mert  nehézkedése  nem  kifelé, 
hanem  befelé  vonzza.  Rendes  körülmények  közt  nem  feszegeti  a 
földkérget,  hanem  ellenkezőleg  hordozza  a  kérget. 

A  zsugorodás  lehetőségét  még  egy  más  reflexió  is  kizárja. 
Befelé  a  földbe  hatolva  elgondolhatjuk,  hogy  mily  rengeteg  nyomás 
alatt  állnak  az  alsó  rétegek.  Minél  nagyobb  a  nyomás  felülről 
lefelé,  annál  nagyobb  az  alsó  rétegeknek  s  magának  az  izzó  magnak 
sűrűsége.  Ott  tehát  zsugorodást,  közbeneső  űrt  föltételezni  lehetetlen. 

A  tömegek  nyomásából  kiindulva,  Löwl  Ferdinánd  kimutatta, 
hogy  mélyen  a  földben  repedések  nem  keletkezhetnek.  Azért  most 
már  azt  a  véleményt  is  kizártnak  veszik,  mely  szerint  a  vulkánok 
nyílásai,  mintegy  kürtői  egész  az  izzó  maghoz  nyúlnának.  Reyer 
még  a  víznek  leszivárgását  is  a  mélyebb  mélységekbe  lehetetlennek 
mondja.  Szerinte  az  alsó  kéreg  oly  sűrű  és  kemény,  hogy  azon 
sem  gőzpára,  sem  vízcsepp  át  nem  hatol.  S  hogyan  magyarázzák 
ezek  a  vulkánokat?  úgy,  hogy  a  valamikor  kifeszített  s  áttört 
kéregrepedések  helyén,  melyek  azóta  ismét  bezáródtak,  bizonyos 
hajlandóságot  vesznek  föl,  hogy  a  felsőbb  rétegekben,  tehát  nem 
túlságos  mélységekig,  ismét  megnyíljanak.  Az  itt  megbolygatott 
egyensúly  következtében  némely  kőzetrétegek  megolvadnak,  víz- 
gőzök és  gázok  képződnek,  amelyek  kitörést  eredményeznek.  A 
tengermellék  bizonyára  előmozdítja  a  vulkánok  kitörését  a  beszi- 
várgó víz  révén,  azért  is  látjuk,  hogy  a  vulkánok  óriási  többsége 
a  tengerpartokon  vagy  szigeteken  emelkedik.  A  vulkánok  sora 
ezen  vélemény  szerint  is  a  föld  régi  repedéseinek  peremén  s  a 
repedések  elágazásán  húzódik  végig.  E  repedésekről  a  föld  jelen 
ábrázatjának  jellemző  vonásainál  szólunk. 

Hagyjuk  el  tehát  a  föld  fodrainak  és  repedéseinek  a  hűlő 
mag  összezsugorodásával  eszközölt  magyarázatát  s  keressünk 
mást.  Manap  jeles  tudósok  a  föld  belsejéből  fölfelé  ható  nyomást, 
legyen  az  akár  mechanikai  összetevők  eredője,  akár  a  föld  méhében 
képződő  gőz  és  gáz  s  első  sorban  talán  a  vízgőzt  tartják  annak 
az  erőnek,  mely  hegyeket,  szigeteket,  kontinenseket  emel.  Akár  a 
gőz,  akár  a  tömegek  egyenlőtlen  elhelyezkedéséből  származó 
nyomás  oly  irányt  vehet,  hogy  kitolja  itt-ott  az  alsóbb  rétegeket, 
máshol  pedig  szétfeszíti,  repeszti,  elnyújtja;  ez  a  feszítő  erő  van 
oly  hatalmas,  hogy  az  egymás  fölött  tornyosuló  földrétegeket 
kiemelje;  ez  az  emelkedési-teória  (Elevationstheorie).  A  földala- 
kulás kezdetén  kiváltkép  a  vízgőz  s  a  gázok  gyakran  áttörhették 
a  földkérget;  óriási  emelkedéseket  domboríthattak  a  föld  hátán, 
melyek  bizonyos  fokig  ellentálltak  a  nyomásnak,  végre  is  szét- 
pattantak s  világrészek  rombadűlte  után  új  hegyeket  és  tengereket 
képeztek. 

A  geológiának  gyönyörű  célja  kimutatni  a  világ  jelenlegi 
domborzatán  e  régi  szakadások,  gyűrűzések,  zsugorodások,  emel- 
kedések körvonalait ;  föladatát  képezi,  összegyűjteni  a  föld  dombor- 
zatának, fiziognomiájának  anyajegyeit,  amelyekből  azután  követ- 
keztethet az  azokat  létesítő  erőre  s  az  eseményeket  általános 
okokra  visszavezetve,  teóriákat  állíthat  föl. 

Suess  szakadási  teóriájával  szemben  áll,  mint  már  említettem, 
az  emelkedési  elmélet. 

Tekintsük  meg  ez  elmélet  ismertetése  előtt  a  hegységek 
vonalait  s  a  glóbus  domborzatát. 

A  föld  felületét  csupa  fodor,  redő,  hullám  tarkítja;  nem  úgy 
néz  ki,  mintha  sima,  kifeszített  lap,  hanem  össze-vissza  gyűrt 
papir  volna ;  e  gyűrődések  nagy  területekre  terjednek  ki  s  össze- 
függő szisztémákat  képeznek.  Mint  mindenütt,  úgy  itt  is  a  termé- 
szetet nagy  változatosság  jellemzi.  A  gyűrűző  kéreg  okvetlenül 
össze-vissza  hajlott  a  nyomás  behatása  alatt  már  csak  azért  is, 
mert  nem  egyenletes.  Vastagságát  ugyan  átlag  egyenlőnek  veszik 
még  a  forró  magmás  plutonikusok  is,  de  ha  föl  is  tesszük  Dar- 
winnal és  Lord  Kelvinnel,  hogy  fenékig  van  megfagyva,  azaz  olyan, 
akár  egy  acélgömb,  akkor  is  nagy  benne  s  a  rétegekben  a  válto- 
zatosság, mert  különféle  kőzetek  alkotják  a  kérget;  itt-ott  erős, 
szilárd  bástyák,  Suess  cölöpéi,  épülnek  bele,  melyek  az  össze- 
gyűrődésnek   akadályául    szolgálnak ;    ilyen    például    a  cseh    s  az 

auvergni  erős  kőzet-bástya ;  máshol  több  formáción  keresztül 
rétegesedéit  medencék  állnak  a  gyűrődés  útjában.  Egészen  úgy 
történik  a  dolog,  mint  mikor  egy  kiterített  szőnyeget  egy  oldalról 
tolunk,  melyen  székek  és  asztal  állnak ;  a  székek  lábain  megtörik 
a  gyűrődés  s  homorú  és  domború  fodorrendszereket  alkot,  majd 
ernyősen,  majd  szétnyúlva.  így  valahogy  gondoljuk  el  a  föld 
hegyeinek  rendszereit  s  összefüggést  keresünk  világrészekre  terjedő 
fodraik  és  árkaik  közt. 

A  legtöbb  ezen  fodrok  közül  észak  felé  van  feltorlódva  s 
délfelé  meredeken  leszakad,  ilyen  a  Himalája  s  a  Kiö-Lu,  az 
Alpesek,  melyeknek  redőit  képezik  a  Pyrenék  s  az  Appenninek, 
fodrait  a  Kárpátok,  a  Balkán  s  a  Taurus;  ilyenek  a  Kordiilerák 
s  az  Andesek.  Mikor  fodrokról  és  redőkről  van  szó  a  föld  felületén, 
ne  tekintsük  az  országokat  s  a  kontinenseket,  ne  válasszuk  el  a 
földtől  a  tengert.  A  föld  gyűrődései  oly  erőknek  tulajdonítandók, 
melyek  az  egész  földdel  játszanak  s  a  tengerekben  épp  úgy  hány- 
nak redőt,  vetnek  sáncot  s  húznak  árkot,  mint  a  szárazföldeken; 
nem  oly  sima  a  fenék,  mint  a  víztükör;  az  Atlanti  óceán  két  S 
alakú  mély  árka  a  geológusok  részéről  éppoly  figyelemben  részesül, 
mint  a  Himalája  vagy  a  Kiö-Lu.  Mint  említettem,  a  hegységeknek 
átlagos  jellege,  hogy  egy  oldalról  meredeken  nyúlnak  falaik,  így 
az  Alpesek  Itália  felől,  a  Himalája  India  felől,  az  Andesek  és 
Kordiilerák  a  Csendes  óceán  felől ;  azt  a  benyomást  teszik  e 
hegyek,  hogy  akár  zsugorodással,  akár  emelkedéssel  magyarázzuk 
a  világ  domborzatát,  a  föld  kérge  ott  le  van  törve  s  az  egyik  fele 
fölmeredt  a  magasba,  a  másik  fele  meg  leszállt  a  mélységbe;  e 
szerint  Lombardia,  Piemont,  a  Csendes  óceán,  India  a  letört  föld- 
kérgen terülnének  el.  A  kéreg  letörésének  föltétele  érvet  talál  a 
Vulkánok  soraiban  is,  melyek  az  áliitólagos  törésnek  vonalán 
húzódnak  végig.  „Nézzétek  —  mondják  geológusaink  —  egy-egy 
vulkán  nem  egyéb,  mint  a  régi  törésnek  kéménye  s  az  alvilági 
tűzhelynek  szelelője;  a  merre  a  vulkánok  sorai  vonulnak,  arra 
húzódik  a  földkéreg  törésének  vonala."  A  vulkánok  vonalát  követi 
a  földrengéseknek  vonala ;  ez  a  vulkán-  és  földrengés-vonal,  vala- 
mint a  föld  legnagyobb  hegységeinek  vonala  két  irányban  vonul ; 
az  egyik  a  keleti  földtekén  az  egyenlítő  felett  hosszában,  a  másik 
a  nyugati  féltekén  egyik  sarktól  a  másikig  terjed.  Az  előbbinek 
központja  a  középtengerben  fekszik  s  két  vége  a  kelet-  s  nyugat- 
indiai   szigetekig    ér.    A   vulkánikus    Azori    szigeteknél   kezdődik, 

Lissabont  s  a  dél-itáliai  vulkánokat  érinti,  átvonul  a  kis-ázsiai 
nagy  földrengési  központokon,  érinti  a  dél  perzsiai  régi  vulkánokat, 
s  a  Himalája  magas  vulkánjain  keresztül  pontozzuk  a  vonalat  le 
Sumatra,  Jávába.  Ezen  keresztben  fekvő  nagy  vulkán-vonalon 
kivül  más,  mellékvonalat  is  különböztetnek  meg,  mely  minket 
érdekel  s  az  alsó-rajnai  palahegységtől  az  Eifel  régi  vulkánjain  át, 
a  Taunus,  Cseh-  és  Észak-Magyarország  meleg  forrásait,  a  Kár- 
pátok alatti  vulkánikus  eredetű  hegyeket,  az  erdélyi  Kárpátok  iszap- 
s  a  Maichailowi  Naphta-forrásokon  áthaladva  Balkasch  és  Baikal- 
ban  végződik. 

A  másik  főiránya  a  vulkánoknak  az  egyik  sarktól  a  másikig 
terjed  ;  Dél-Amerika  legdélibb  csúcsától  fölfelé,  végig  az  Andeseken 
s  Észak-Amerikán  át  húzódnak  a  vulkánok;  fönt  a  magas  északon 
az  Aleuti  szigeteken  átmennek  Ázsiába ;  a  Kamtschatkai  félszigeten, 
a  Kurillákon,  Japánon,  a  Liu-Kiu  szigeteken,  Formosán,  a  Philip- 
pineken  lefelé  megvonják  tüzes  vonalukat  s  a  Molucki  szigeteknek 
s  Uj  Guineának  közbevetésével  Űj-Seelandig  érnek.  A  Csendes 
óceán  úgy  veszi  ki  magát,  mint  valami  mérhetetlen  smaragd 
rubinköveknek  szegélyzetében.  Mérhetetlen  kiterjedésben  mély 
medencét  képez,  melybe  letört  a  földnek  majdnem  a  fele ;  mellette 
az  amerikai  részen  kiemelkedett  a  Kordillerák  s  az  Andesek 
meredek  sziklafala;  a  másik  rész  leszakadt  s  a  hol  a  törés  van, 
ott  a  réseken  kitör  a  földalatti  tűz;  ez  adja  a  vulkánokat. 

Említettem  már,  hogy  a  vulkánokat  nem  kell  a  földalatti 
tűzzel,  mely  talán  sohasem  létezett,  azonosítani.  Hogy  törések 
vannak  a  földkéregben  s  hogy  mintegy  két  fő  gyűrődését  kell 
megkülönböztetnünk  a  földön,  az  bizonyos;  de  ezt  neptunikus  s 
plutonikus  egyaránt  el  fogja  ismerni.  A  törések  helyén  van  elég 
mechanikus  és  chemikus  tényező,  mely  vulkánokat  és  izzó  forrá- 
sokat forraljon. 

Tehát  a  földkéregnek  az  Alpesek  s  a  Himalája  vonalában 
egyrészt  s  az  Alpesek  irányában  másrészt  jelentkező  letörését  s  a 
vulkánok  jellemző  sorait  mindnyájan  elfogadják;  azok  is,  kik  a 
Suess-féle  zsugorodási  elméletnek  nem  hívei. 

Az  Andesek  s  a  Himalája  keresztvonalában  fekvő  fodrok 
legtöbbje  észak  felé  van  föltorlódva  s  délfelé  meredeken  leszakad ; 
a  hegységeket  torlasztó  erő  tehát  délfelől  nyomhatta  a  kérget;  de 
az  Alpeseket  véve,  melyek  Európában  a  legújabb  (harmadkori) 
eredetűek,  a  nyomás  az  ősibb  kőzetü  középeurópai  medencékben 


102 

és  bástyákon  (Horst)  ellentállásra  talált.  Gondolhatjuk,  hogy 
északra,  az  Alpesek  vidékétől  az  európai  medencék  már  hatal- 
masan meg  voltak  és  fölt  voltak  rétegesedve,  mikor  az  Alpesek, 
Apenninek,  Kárpátok  mai  alakjukban  keletkeztek.  Ezek  a  medencék 
bástyák  gyanánt  álltak  útjába  a  délfelől  jövő  gyűrődésnek;  ezen 
ellentállás  szerint  a  fölvetődött  redők  majd  széttörtek,  majd  átve- 
tődtek, majd  ernyő  módjára,  széles  félkörökben  elnyúltak.  A  hol 
a  nyomás  legnagyobb  volt,  ott  össze-vissza  vetődött  minden ;  régi 
rétegek  fölkerültek,  ujak  le ;  a  fodor  átvetődött  mint  a  hullám  s 
közbe  gránittömegek  emelkedtek  a  mechanikai  nyomás  által  is 
áttüzesedett  földméhből.  Ez  történt  az  Alpesekben,  ahol  a  geoló- 
giai rendetlenség  klasszikus. 

Ha  a  mostani  középtenger  hosszában  vonalat  húzunk  a 
perzsiai  fönsíkon,  Pamiron  és  Góbi  pusztán  át,  ezzel  két  részre 
osztjuk  a  hegység  tengelyét  s  észrevesszük  azt,  hogy  e  vonaltól 
északra  fekvő  hegyek  dél  felé  vannak  letörve  s  a  vonaltól  délre 
fekvők  észak  felé  törtek  le.  Európában  e  vonaltól  északra  az 
Alpesek  esnek,  délre  Afrika  északi  szélének  hegyláncai;  itt 
minálunk  ezt  a  két  hegységet  a  Középtenger  egymástól  távol  veti, 
az  ázsiai  hegységek  gyűrűje  sokkal  kivehetőbb.  Ha  hozzátesszük, 
hogy  vannak  érveink,  melyek  a  Középtenger  irányában  messze 
be  Ázsiába  terjedő  óceánnak,  mondjuk  a  Nummulita  tengernek 
létét  bizonyítják :  akkor  a  világnak  két  felét  mint  két  óceánt  fog- 
hatjuk föl;  az  egyik  a  Csendes  óceán,  melynek  szegélyét  képezik 
az  előbb  említett,  déltől  északra  húzódó  vulkángyűrük ;  a  másik 
óceán  az  volna,  melyet  a  kelettől  északra  húzódó  hegységek 
tengelye  irányítana  s  melynek  apró  maradványa  volna  a  közép- 
tenger. 

Ugy  látszik,  mintha  e  két  nagy  óceán  központjából  ható 
erőtől  gyűrűdzenék  a  földkéreg  s  annak  következtében  a  központ 
felé  leszakadna  s  az  ellentétes  oldalon  hullámosan  elsimulna. 

Némelyek  a  középtengeren  átvonuló  tengely  körül  hármas 
hegygyűrűt  különböztetnek  meg.  A  legszélső  gyűrűt  képeznék  a 
Pyrenék,  Jura,  Kárpátok,  erdélyi  havasok.  Balkán,  Kaukázus, 
Hindu-Kusch,  Adai-tag,  China  északi  és  keleti  hegyei,  Himalája, 
Perzsiai  tengerparti  hegyek,  Irán,  örményországi  hegységek,  a 
Jordán,  a  Holt-  és  Vöröstenger  árkának  keleti  hegyei  s  Afrika 
keleti,  déli,  nyugati  partszéli  hegységei.  A  belsőbb  gyűrűt  alkotnák : 
a  Kastiliai,  Szard  és  Corsikai  hegyek,  az  Alpesek  középtengelye,  a 

Kárpátok  déli  oldali  vonala,  a  Rhodope-hegység,  Irán  északi  hegy- 
oldalai, az  északi  Thian-Schan  és  a  Tibeti  fönsík  keleti  előhegyei. 
Karakórum,  ugyancsak  Irán  keleti  és  déli  hegyoldalai,  Libanon,  az 
Abessinai  fönsík  s  a  Tanganjika  s  Albert  Nyansa  árkának  hegy- 
láncai; a  legbelsőbb  gyűrűt  pedig  az  Alpesek  déli  része,  a  Karst, 
Taurus,  Elburs,  Hindu-Kusch,  Kuen-Luen,  az  örmény  fönsíknak 
déli  oldalhegyei,  a  lybiai  fönsík  s  az  Atlasz  képezik.  Ezek  tehát 
az  egész  kelet-északi  kontinens  tömegét,  Ázsiát,  Európát,  Afrikát 
egybeveszik  s  hegységeit,  gyűréseit,  fodrait,  redőit,  árkait  egységes 
erőre  vezetik  vissza,  mely  a  Középtengeren  átnyúló  s  Perzsián, 
Tibeten,  Chinán  végighúzódó  tengelytől  jobbra-balra  hatott  ki.  E 
tengely  hosszában  régi  (harmadkori)  óceánt  sejtenek,  melynek 
létét  az  egynemű  rétegekből,  kivált  a  Nummulita  mészkőből  bizo- 
nyítják. 

Könnyen  elképzelhetjük,  hogy  e  szakadások  nem  egyszer 
történtek  s  hogy  mindannyiszor  hegyek  s  hegyláncok  keletkeztek ; 
a  már  fönnlevő  hegységek  okvetlenül  összenyomódtak  vagy  szét- 
repedtek vagy  eltűntek.  A  geológiának  az  lesz  föladata,  hogy  a 
hegységeket  koruk  szerint  is  osztályozza  s  romjaikat  az  ujabb 
alakulások  közt  megjelölje;  ez  utón  a  világ  mai  színe  egy  oly 
város,  melynek  falaiban  össze-vissza  kisebb-nagyobb  darabok 
vannak  más,  e  helyen  épült  régi  városok  romjaiból.  Térjünk  ki 
röviden  e  merész  vállalatra  is. 

A  föld  jelenlegi  domborzatát  létesítő  emelkedés,  zsugorodás, 
gyűrődés  a  kréta-korszak  végén,  a  harmadkor  elején  kezdődött. 
Mostani  nagy  hegyláncaink  mind  modern  alakulások ;  a  Pyrenék, 
Kárpátok,  Alpesek,  a  Himalája  a  harmadkorszakból  valók  s 
utánuk  nem  sokára  az  Andesek  s  a  Kordillerák  meresztették  égre 
sziklafalaikat.  Az  Alpeseken  a  geológiai  gyermek-arculat  vonásai 
—  mondják  a  hozzáértők  —  még  nagyon  meglátszanak ;  nincsenek 
elkoptatva  s  az  erosio  még  nem  pusztíthatta  el  őket  lényegesen. 
A  harmadkor  végétől  jelentős  emelkedés  nem  állt  be  s  azóta  úgy 
látszik  nekünk,  hogy  rendületlenül  áll  lábaink  alatt  a  föld  s  a 
sziklák  meg  nem  roppanhatnak;  nem  hiányzanak  azonban  jelek, 
melyek  a  mai  föld  ábrázatának  beállható  elváltozására  utalnak; 
egyik  ilyen  jel,  a  tengereknek  mélyedése,  kivált  az  egyenlítő  körül. 

A  harmadkori  gyűrődés  előtt  más  fodrok  és  redők  jelle- 
mezték az  akkori  világot  s  a  tudomány,  kivált  Suess  E.  a  harmad- 
kori hegységen  kivül  még  három  régi  hegységrendszert  különböztet 

meg,  melyeknek  darabjaival  a  mai  földön  találkozunk.  A  geoló- 
gusok érdekes  kutatásai  kiderítették,  hogy  a  Pyrenék  nyugati  vége 
s  épp  úgy  a  keleti  nyúlványuk,  mely  azokat  az  Alpesekkel  össze- 
kötötte, a  tengerbe  szakadt;  hasonlókép  leszakadt  a  Balkán  s  a 
Kaukázus  összekötő  része  s  a  Kaukázus  keleti  oldala.  Ezek  a 
leszakadások  már  a  harmadkor  óta  valók.  A  harmadkor  előtti 
emelkedések  meghatározásában  a  palaeontologia  jó  szolgálatot 
tesz ;  ugyanis  a  fosszil  alakokban  ránk  maradt  régi  fauna  és  flóra 
sorában  való  elváltozások  s  a  folytonosságnak  s  egymásutánnak 
feltűnőbb  megszakítása  arra  indít,  hogy  a  világ  geológiai  elválto- 
zásait a  fauna  és  flóra  fejlődési  sorainak  e  réseibe  illesszük  bele. 
Az  élet  különbözősége  tanulságos  intést  szolgáltat  arra  nézve, 
hogy  az  elváltozásnak  okát  bizonyára  az  anyagi  subtratumnak 
fölforgatása  képezte,  igaz,  hogy  ez  a  felfogás  ismét  érvényre 
emeli  a  katasztrófákat,  melyekről  később  szólunk;  de  hiszen 
katasztrófák  nélkül  a  rengő  és  hullámzó  földön  nem  boldogulunk. 

Fölhasználva  a  letűnt  szerves  világnak  nyomait  is,  Suess  E. 
és  Penck  A.  kutatásai  az  Alpesek  emelkedését  megelőző  régibb 
földalakulásnak  periódusát  a  palaeozoi  korba,  kivált  annak  Kőszén- 
korszakába helyezik.  Ez  őshegység  oly  vonalban  húzódott,  melyet 
Angliától,  Nyugat-Oroszországon,  Közép-Ázsián  át,  Dél-kelet- 
Chináig  húzunk.  Németországban  hozzásorolják  az  Érc-hegységet, 
a  Thüringi  erdőt,  a  Harzot  s  a  rajnai  palahegységet,  az  Arden- 
nákat,  Schwarzwaldot  és  Vogeseket.  „Körülbelül  a  permi  formáció 
kezdetén  hatalmas  alpesi  hegységet  kell  képzelnünk,  mely  a  mai 
Franciaország  közepéből  indult  ki  s  pompás  ívben  Közép-Német- 
országon s  Morvaországon  át  Sziléziáig  ért.  Dél-  és  Közép-Német- 
országnak lépcsőzetes  világa  az  ő  triaszi  és  jurái  lerakodásaival 
jelzi  egy  nagy  beszakadásnak  helyét,  hol  a  régi  hegység  a  mély- 
ségbe szállt."  (Neumayer.) 

Még  régibb  a  silur-hegység  rendszere.  A  Böhmerwald  a 
silur-rendszer  hegységének  egyetlen  maradványa  az  európai  kon- 
tinensen. Keleti  és  délkeleti  Braziliában,  az  argentiniai  hegylán- 
cokban s  Ausztráliának  keleti  szélén  szintén  találkozunk  ez 
őshegység  maradványaival.  Ez  volna  a  második  őshegység  vissza- 
felé számítva  a  sort. 

A  legeslegrégibb  hegység  tekintetében  már  nagyon  ingadoznak 
és  szétágaznak  a  vélemények.  A  silur  előtti  korszakokból  alig 
ismerünk    biztosra    vehető    hegységet   minálunk;    silur   előttinek 

tartják  a  canadai  őskőzet-lapot;  vannak  Afrikában  is  úgynevezett 
archai  (első)  és  azoi  (élet  nélküli)  hegységek,  még  pedig  nyugaton ; 
de  bizonytalan,  vájjon  a  canadai  rendszerhez  tartoznak-e. 

E  szakadások  és  emelkedések  tüzetesebb  kikutatása  rend- 
kívül fárasztó  s  eredményeiben  kétséges  munka.  Nem  is  az  képezi 
föladatunkat,  hogy  azokat  hegyiről-tövire  átkutassuk;  beérjük 
annak  fölértésével,  hogy  a  föld  tényleg  plasztikus  volt  s  most  is 
az,  s  hogy  a  változatosan  elrendezett  tömegek  különféle  nyomások 
behatása  alatt  a  földkérget  zsugorítják ;  néhol  a  mély  fodrokba 
leszakadnak,  tehát  tengerekbe  mélyednek. 

A  laikus  el  sem  képzeli,  hogy  egy  kedves  vidék  hegyes, 
dombos  kerete  s  arculatának  fodrai  mily  különböző  korszakokból 
valók;  nem  gondolja  meg,  hogy  a  törések  itt  egy  darab  régi 
világot  hagytak  meg  s  az  emelkedések  egészen  más  korszakbeli 
hegységet  csúsztattak  a  régi  mellé.  A  gránit,  mely  a  Zoborban 
magasan  emelkedik,  a  Nyitra  völgyében  már  leszakad  a  mélységbe 
s  most  azt  a  Matka-Bozsá  mészkövei,  későbbi  tengerek  ülledékei 
s  a  Kis-Magyar-Alföld  eocénje  födik. 

így  vagyunk  hazánk  hegységeivel  s  a  fejedelmi  Tátrával  is. 
A  Tátra  főleg  gránitból  áll ;  északi  lejtőjén  a  gránitot  diasz- 
homokkő  fedi,  amire  azután  triasz-féle  s  végre  még  mélyebben 
krétakorszakbeli  rétegek  következnek.  Az  Alacsony-Tátrának  épúgy 
mint  a  Magasnak  magvát  gránit  képezi.  A  nyugati  Kárpátok  csak 
a  gránitnak  köszönhetik,  hogy  legalább  két  hegytömegben,  a 
Központi-Kárpátokban  s  az  Alacsony-Tátrában  megmenthették  a 
havasok  s  az  Alpesek  jellegét.  A  nyugati  Kárpátok  hemzsegnek  a 
vulkánikus  kövektől ;  gránit,  melaphyr  és  trachyt,  más-más  kornak 
gyermekei  képezik  legnagyobb  részben  a  Kárpátok  belső  magvát 
és  csak  északkeleten,  Losonc,  Zólyom,  Besztercebánya  közt  s 
Kassa,  Eperjes  közt  tartotta  fenn  még  magát  összefüggő  láncokba 
szedett  őspala-terület.  Északnyugatra  a  Vág-Árva  árkától  terül  egy 
kréta  eocén  korszakbeli  külső  hegyláncolat.  A  hatalmas  Chocs 
mezozoikus  hegység;  a  liptó-galiciai  havasok  gnájsz  és  gránitból 
valók! 

Menjünk  tovább.  A  Magas-Tátrától  délre  és  délkeletre,  Gömör, 
Abauj,  Torna  és  Szepesmegyékben  egy  nagy  őshegységnek  tömege 
domborodik.  Gránithegyek  alkotják  vázát  ennek  a  hegységnek, 
melynek  nyugati  része  leginkább  gnájszból  és  csillámpalából, 
keleti  része  jobbára  ős  agyagpalából  épült.  A  hegytömeg  délkeleti 

részén  többnyire  fensíkokat  alkotó  hatalmas  mészhegységek  terülnek 
el.  Ezek  a  mészfensíkok  valamikor  teljesen  összefüggő,  lapos 
tetőt  képeztek,  mely  csak  idő  folytán  vált  szét  több  részre;  csoda- 
világuk, titokzatos,  „nyelő  és  ravaszlyukaik,"  nagyszerű  barlang- 
jaik triász  korbeli  mészkőbe  vájódtak. 

Ennyiféle  korbeli  kőzetből  s  többféle  emelkedésből  alakulnak 
hegységeink.  Beszakadásokról  is  értesítenek  geológusaink.  Neve- 
zetesen a  Kis-Magyar-Alföld  és  a  Duna  jobb  partján  a  Kis-Alfölddel 
határos  síkság  ily  temetője  volna  régi  hegységeknek. 

Geológusaink  így  okoskodnak.  A  nyugati  Kárpátok  hossz- 
irányát véve,  úgy  tűnik  föl  e  lánc,  mint  közvetlen  folytatása  az 
északkeleti  Alpeseknek.  Ez  kétséget  nem  szenved.  A  Bakony, 
Vértes,  Gerecse,  Pilis,  Cserhát,  Mátra,  a  Kassáig  elterülő  Alsó- 
Hegyaljával  egy  délnyugatról  északkeletre  húzódó  hegyvonalat 
képez,  melynek  párhuzamosan  megfelelnek  a  nyugati  Kárpátok 
Pozsonytól  Krakkóig.  Erre  nézve  tehát  úgy  vélekednek,  hogy  a 
pozsonyi,  váci  Kis-Magyar-Alföld,  továbbá  a  Rába  felső  vidékén 
s  a  Kárpátok  folyóinak  torkolatánál  elnyúló  síkság  csak  későkori 
beszakadásokból  lett,  melyek  az  Alpeseknek  s  Kárpátoknak  egy- 
kori összefüggését  megszakították  s  a  folyamoknak  is  egészen  más 
irányt  adtak. 

Nem  hallgathatjuk  el  Suess  E.  nézetének  egy  igen  érdekes 
bizonyítékát,  mely  a  geológiában  s  a  geográfiában  is  páratlan  s  a 
népek  képzeletében  is  szinte  ijesztő  keretezésben  áll  s  ez  a  Jordán 
völgye  s  a  Holt-tenger.  A  geológiában  afrikai  ároknak  hívják  s 
méltán,  mert  ez  a  fura  horpadás  az  érintő  fölött  az  ötödik  északi 
szélességi  foknál  kezdődik  s  nyugatra  Kilimandscharától  követ- 
hetjük a  térképen  is  útját,  melyet  sok  egymás  fölött  elvonuló  tó 
jelez ;  Abessiniától  keletre  a  Vörös-tengert  képezi,  azután  a  Jordán- 
völgyét s  fölér  Damaskusig,  ahol  több  lapos  árokba  oszlik: 
„Viele  Thatsachen  bezeugen  das  geologisch  jugendliche  Altér 
dieses  Riesenbruches.  Hat  es  doch  in  mehreren  Strecken  junge 
basaltische  Laven  betroffen,  wie  in  Syrien,  in  Abessinien  und  ím 
aequatorialen  Afrika.  lm  nördlichen  Teile  Syriens  hat  Blanken- 
horn  pliocáne  Süsswasserbilndungen  von  diesen  Verwerfungen 
durchschnitten  gefunden.  Demnach  müssen  wir  die  Entstehung  des 
grossen  Grabens  wohl  in  die  allerjüngste  Tertiárzeit  versetzen, 
ferner  müssen  wir  annehmen,  dass  er  zur  diluvialen  Eiszeit  der 
Hauptsache  nach  bereits  ausgebildet  war,  denn  wir  finden  in  allén 

den  zahlreichen  abflusslosen  Seen,  die  in  der  Tiefe  des  Grabens 
gebettet  sind,  Strandterrassen,  alté  Marken  eines  höheren  Wasser- 
standes,  den  man  wohl  mit  Recht  mit  dem  Wandel  der  kiima- 
tischen  Verháltnisse  zur  Eiszeit  in  Verbindung  bringt.  Dem 
Taganyika-Graben  dagegen  scheint  ein  höheres  geologisches  Altér 
zuzukommen ;  seine  merkwürdige  Marine  Reliktenfauna  lásst  kaum 
eine  andere  Deutung  zu.  Zum  völligen  Abschluss  sind  indessen 
die  Bewegungen  an  den  afrikanisclien  Spalten  auch  heute  noch 
nicht  gelangt,  wie  die  ausklingende  vulkanische  und  die  noch  ziem- 
lich  betráchtiiche  seismische  (földrengési)  Thátigkeit  bekundet." 
(Neumayer,  Erdgeschichte.) 

íme  egy  érdekes  darabja  a  földnek !  Suess  iskolája  az  afrikai 
árokban  egy  leszakadást  lát,  mely  nagy  változásoknak  bekezdése. 
Fölhatott  már  a  Vörös-tengerig  s  ott  a  tengernek  ágat  szakított  s 
beútat  nyitott  az  arábiai  félszigetre;  ily  horpadásokon  fölhatol- 
hatnak a  tengerek  s  nagy  katasztrófákat  eszközölhetnek  a  sülyedó' 
vidékeken,  ily  sülyedő  vidék  a  Földközi  tengernek  keleti  part- 
vidéke s  a  pontusi  részek,  valamint  az  északi  Adria.  A  keleti 
Kaukázusnak  a  Kaspi  tengerbe  való  elmerülését  már  említettem. 
Az  Apennini  félsziget,  kivált  Calábria,  a  romlás  előjelét  szolgál- 
tatja. A  Kaukázustól  a  Kaspi  tenger  felé  nyúló  síkság  éppúgy 
gyanúban  áll,  hogy  sülyedni  készül,  mint  az  északadriai  sülyedési 
vidék. 

Az  embert  még  a  világ  romlása  is  érdekli,  ha  újság;  úgy 
vagyunk  az  afrikai  árok  esélyeivel  is;  érdekelnek,  még  akkor 
is,  ha  Suess-ék  ez  árokban  a  zsugorodó  földterület  uj  fodrát 
látják.  Ez  árokra  vonatkozó  adatoknak  lényeges  pontjai  kétségbe- 
vonhatlanok. 

Tény,  hogy  ez  árok,  legalább  a  Jordán-völgy  nem  igen  régi. 
Az  archai  őshegység  fölött,  mely  gránitból,  jegeces  palákból  és 
gnájszból  áll,  először  hatalmas  homokkőrétegek  rakodtak  le  oly 
tengerekből,  melyek  a  Kőszén-korszakban  a  Sinai  félszigetet  és 
Egyptomot  elborították.  A  Triász-  és  Jura-korszakban  erre  felé 
tenger  nem  volt  s  a  homokköveket  itt-ott  elhordta  a  zápor,  úgy 
hogy  sok  helyen  az  őskőzet  kidugta  megint  meztelen  csontvázát. 
A  felső  Kréta-korszakban  ismét  víz  alá  kerülnek  e  vidékek  s  így 
tartott  ez  a  harmad-korig;  az  úgynevezett  Eocán-ben  a  tenger 
visszavonult.  A  harmadkor  végén  áll  be  e  vidékek  katasztrófája, 
melyet    a    geológusok    különböző    rendszereik    szerint    elütően 

magyaráznak.  Némelyek  ez  árkot  sülyedésnek  veszik  oly  érte- 
lemben, hogy  az  előbb  egy  magasságban  álló  vidék  az  árok 
irányában  és  széltében  összetöredezett  s  a  mélybe  szállt;  mások 
ellenben  az  árokban  csak  egy  túlságosan  kivájt  boltív  beszaka- 
dását látják  vagy  erősen  meghajtott  rétegeknek  széttörését  nézik 
e  mélyedésben.  Annál  valószínűbb  itt  egy  erős  rétegmeghajlásnak 
és  zsugorításnak  fölvevése,  mert  a  pliocáni  kövületeket  ez  idő 
szerint  650  méter  magasságban  találjuk,  a  calábriai  partokon  pláne 
1200  méter  magasságban  találjuk;  a  calábriai  partokat  később  1200 
méternyire  s  a  palmyrai  pliocán  rétegeket  650  méter  magasságba 
későbbi  felületzsugorodás  emelte;  annál  inkább  kell  ezt  felvennünk, 
mert  ugyanazon  tertiár  utáni  tengerek  Franciaországban  átlag  a 
mai  partvonalakat  mosták.  Mily  erőltetett  gondolat  volna,  ha 
valaki  azt  képzelné,  hogy  a  tertiár  tengerek  feneke  (hát  még  a 
fölszínei)  1200  méter  magasságban  volt  a  mai  Földközi  tenger 
fölött  s  csak  később  szakadt  le  a  mélységbe  a  vidék,  még  pedig 
olyformán,  hogy  a  calábriai  partokon  egy-két  magaslat  megmaradt 
eredeti  helyzetében  s  Syriában  már  600  méterrel  lejebb  csúszott  s 
körös-körül  pedig  még  650  méterrel  szállt  lefelé.  A  geológiai 
adatokkal  e  nézetek  igazán  igen  erőszakosan  tarthatók  csak  fönn. 
A  Jordán-völgyének  s  a  Holt-tengernek  története  az  első 
kéreg-  és  fodor-szakadás  után  is  nagyon  változatos  s  fejlődésében 
hat  időszakot  különböztetünk  meg  ujabban,  melyeket  a  tertiár- 
korszakot  követő  két  vagy  három  jég-korszak,  itt  tulajdonkép 
eső-korszak  s  azok  váltakozása  közbeneső  szárazabb  periódusok- 
kal képez.  Szem  előtt  kell  tartanunk,  hogy  kezdetben  a  Jordán- 
völgy sokkal  magasabban  feküdt,  mint  manapság ;  valamint  azt 
sem  szabad  felejtenünk,  hogy  e  völgyet  a  tenger,  mely  akkor  még 
nem  volt  Holt-tenger,  50°/o-kal  nagyobb  mérvekben  töltötte  ki, 
mint  most ;  biztos,  hogy  a  most  Holt-tengernek  nevezett  tó  régen 
a  Tiberiasi  tóval  volt  egybekötve;  az  egy  tó  volt.  Az  első  jég- 
korszak idejében  426  méterrel  magasabban  állt  vize,  mint  manapság, 
mely  akkor  még  nem  volt  nagyon  sós ;  a  sót  a  víz  kimosta  a 
folyók  és  patakok  ágyának  rétegeiből  s  felhalmozta  sok  ezer  éven 
át  az  árok  mélyében.  A  későbbi  jég-korszakok  alatt  is  jó  magasra 
emelkedett  a  tó  tükre,  180 — 210  méterre  a  mai  vizszín  fölébe. 
Ezt  a  váltakozó  járást  a  víz  jól  kivehető  terrasszokban,  párká- 
nyokban jelölte  meg,  melyekről  a  tó  tükrének  ingadozását  a 
geológia  leolvassa.    Ezalatt  az  árok    egyre  mélyebb  lett;    új    meg 

új  beszakadások  mélyitették  ki.  Különben  is  veszélyes  s  katasz- 
trófákra hajlandó  talaj  ez,  melyben  földi  olaj,  aszfalt,  kén  s  meleg 
források  nem  ritkák.  Az  utolsó  korszaka  a  Jordán-völgy  kelet- 
kezésének az  alluviumba,  a  negyed-korba  esik;  az  alluviumban 
rakódott  le  a  legmélyebben  fekvő  terrasz,  melyet  a  folyó  áradáskor 
most  is  elönt;  ugyancsak  e  korba  esik  a  Holt-tenger  déli  vidékén 
végbement  leszakadása  a  termékeny  diluviális  részletnek,  mely 
Sodoma,  Gomorrha,  Adama  és  Zebojim  városok  pusztulását  vonta 
maga  után.  A  mélységből  a  repedéseken  feltolult  a  petróleum, 
aszfalt,  a  könnyen  gyulladó  gázok  s  lángtengerbe  borították  a 
vidéket;  a  gázok  a  levegőben  jó  magasságban  is  meggyullad- 
hattak s  ez  azt  a  benyomást  kelthette,  hogy  tűz  esett  az  égből. 
A  mai  Holt-tenger  feneke  is  meg  van  hasadva  s  ez  a  hasadék 
végig  vonul  a  tenger  hosszában ;  a  vizén  is  látni  e  hasadék 
irányát,  mert  egyre  bugyborékoló  és  habzó  vonal  szeli  hosszában 
a  víz  csendes  tükrét.  (J.  Elbert,  Die  Entstehung  u.  Geschichte  des 
Toten  Meeres.  Natúr  u.  Offenb.  46.  k.  3.  füzet.) 

Bocsánat  e  kitérésért :  csak  a  tárgy  érdekességét  okozom  ezért. 

Suess  nézetét  nehéz  elfogadnunk;  nagyon  egyoldalú  és  kizá- 
rólagos. Érthetőbb  a  földkéreg  hajlásainak  és  a  fodrok  megrepe- 
désének  gondolata.  Ahelyett,  hogy  azt  állítanók,  hogy  alulról  fölfelé 
a  föld  felületét  s  a  tengerek  fenekét  emelő  erőket  nem  ismerünk, 
mondjuk  inkább  azt,  hogy  az  alulról  fölfelé  ható  erők  a  legter- 
mészetesebbek s  legkevésbé  erőltetettek.  Csak  az  volna  a  hiba,  ha 
ezeket  az  erőket  gőzökre  és  gázokra  korlátoznók ;  azt  nem  szabad 
tennünk.  A  földségeket  az  egyenlítő  fölé  elhelyező  erők  nem 
lehetnek  gőzök  és  gázok;  azoknak  a  tömeg  s  a  rotáció  termé- 
szetében kell  érvényesülniök  s  belőle  valók.  Ezek  húzhatják,  von- 
hatják, feszíthetik  és  zsugoríthatják  a  földkérget,  szóval  oly  nyomást 
gyakorolhatnak,  mely  hegyláncokat  torlaszt,  ezer  meg  ezer  méter 
vastag  rétegeket  hajlít  és  megtör.  Ez  a  nyomás  a  körülmények 
szerint  alulról  is,  oldalt  is  hathat. 

Miután  pedig  a  földségeket  elhelyező,  rétegeket  zsugorító, 
mechanikai  tömegmozgási  erőkről  már  szóltunk,  vessünk  még  a 
fölfelé  ható  erők  legnépszerűbb  alakjára,  a  vízgőzre  egy-két 
tekintetet. 

A  víz  és  tűz  harctere  egyre  mélyebbre  szállt.  Az  atmoszféra 
izzó  rétegeiből  a  forró  földre,  a  hűlő  földről  áttette  harcterét  a 
föld  belsejébe;    most  ott   folyik  a  harc;  a  víz   üldözi    a  tüzet,  ki 

akarja  oltani ;  a  tűz,  míg  győzi,  nem  enged,  gőzzé  változtatja  a 
vizet;  a  fölszaporodott  és  izzó  gőz  más  gázokkal  együtt,  a  hová 
beszorul,  valóságos  kazánba  van  befogva.  A  föld  repedései  gőz- 
géppé lesznek.  A  föld  mechanikájának,  a  tömegmozgásnak  hatalmas 
szolgái.  A  föld,  mikor  így  kifejleszti  belsejében  a  vízgőzt,  meg- 
feszül oldalaiban  s  dugattyúi  mozgásba  jönnek;  a  merre  a  nyomás 
a  legkisebb,  arra  tör  a  dugattyú ;  a  föld  tényleg  valamikor  enged, 
emelkedik;  a  tüzes,  izzó  láva  utána  nyomul;  máshol  meg  ennek 
következtében  az  alsó  nyomás  kisebbedik,  következőleg  a  felsőbb 
rétegek  leszállnak.  Ezt  az  alulról  fölfelé  ható  nyomást,  valamint 
máshol  a  sülyedést  a  vízgőz  ereje  eszközölheti.  Lehet,  hogy  a 
nyomás  oly  nagy,  hogy  kihatása  egész  a  föld  felületéig  ér  s  dom- 
borzatokat eszközöl  a  föld  hátán ;  lehet,  hogy  néha  teljesen  áttöri 
a  földkérget  s  hegyekké  torlaszolja  kifordított  szilánkjait;  lehet 
hogy  néhol  egészen  át  és  fölfordítja  a  földkérget  s  átveti,  úgy 
hogy  ami  legmélyebben  volt,  az  kerül  legfölül,  mint  az  Alpe- 
seken  látni.  Az  Alpesek  a  világ  ismert  s  eddig  átkutatott  hegyei 
közt,  a  legössze-visszahányatottabbak ;  ott  minden  tótágast  áll; 
egymásra  hányva,  magára  visszafordítva,  összekuncsorítva  vesztegel 
a  földkéreg. 

Idevágóan  írja  Quinet:  „Erst  stellte  ich  mir  an  der  Stelle 
der  Alpen  eine  Meeresfláche  vor.  Diese  ungekannten,  ungenannten 
Meere  liessen  allmáhlig  in  ihren  Betten  dicken  Mantel  sedimen- 
tárer  Schichten  zurück;  als  dann  die  Qebirge  sich  erhoben  und 
am  Tageslicht  erschienen,  trugen  sie  diesen  Muschelmantel.  Sie 
wuchsen  und  durchbohrten  ihn  mit  ihrer  Spitze  und  nun  erhoben 
sich  ihre  verháltnismássig  jungen  Gipfel  über  den  antiken  Faltén 
dieser  weiten  Gewandung,  die  noch  an  ihren  Schultern  haftete. 
Der  Montblanc  vor  Allén  hatte  seine  Hülle  zerrissen  und  sein 
junges  Granithaupt  thronte  über  den  Schichten,  welche  der  alté 
Ocean  dórt  abgelagert,  derselbe,  welcher  seinem  Ursprung  voraus- 
ging  und  unter  dessen  Fluthen  er  gebildet  wurde.  Er  erschien  mir 
wie  ein  Held,  der,  um  zu  kámpfen,  seinen  Mantel  zu  Fiissen 
wírft."  (Bomelli,  i.  m.  574.   1.) 

A  víz  tehát  mint  szorgalmas  munkás  képezi  a  rétegeket.  A  tűz 
beletör  a  csendes  műhelyekbe  s  csatlósaival,  az  izzó  gránit,  porphir, 
trachittal  fölemeli  a  rétegeket  s  kúpokat,  dómokat  épit  belőlük; 
azután  áttöri  s  kidugja  gránit  fejét,  legyűrvén  magáról  lassanként 
a  kagylós,  széles  redős  ruhát,  azaz  a  réteges  kőzetek  fodrait. 

Azt  mondtam,  hogy  a  nyomásnak  nem  kell  okvetlenül  egész 
a  földszínéig  kihatnia;  lehet,  hogy  néha  lefogva  marad  a  föld 
belsejében ;  de  a  gőzprés  ugyancsak  szorítja  a  lávákat,  a  forró, 
hajlékony  rétegeket  s  hullámosan  majd  ütésszerüleg  neki  lódítja 
a  föld  kérgének.  Ha  nem  is  szakad  ki  ilyenkor  a  föld,  úgy  hogy 
a  láva  kiömöljék,  de  reng  s  itt-ott  repedések,  eltolások,  tölcsérek 
keletkeznek.  A  földrengést  is  az  első  rétegek  gőzmozgatta  mecha- 
nikájának tudják  be.  Nem  állítjuk,  hogy  a  földrengéseknek  kizá- 
rólag csak  ez  az  egy  okuk  van ;  lehet,  hogy  földalatti  nagy  réte- 
geknek beszakadása  is  maga  után  vonhatja  a  felső  rétegeknek 
megrendülését.  E  földalatti  gőzprésnek  tulajdonítható  az  is,  amit 
a  hegyek  bizarr,  kísérteties,  fantasztikus  alakulásain  látunk;  itt 
több  ezer  lábnyira  van  kitolva  többnyire  rézsuton  elhajló  rétegek- 
kel egy-egy  csücs;  ott  a  tömeg  szét  van  szakítva,  egyik  fele 
szédítő  magasan  áll,  másik  fele  mélyen  a  völgyben ;  itt  hullámosan, 
sőt  teljes  áthajlással  boltívet  képezve,  meredtek  meg  a  kőzetek; 
ott  legyező  alakjára  szétterpeszkednek,  mintha  plasztikus  állapotban 
aránylag  szűk  nyíláson  tódultak  volna  ki.  Néhol  meg  az  eleven 
tűz  a  maga  izzó  hőfokaival  kitör  a  föld  színére  a  vulkánokban 
vagy  újakat  képez;  tengerekből  szigeteket  emel  ki,  mint  puffadá- 
sokat, azután  szétrepeszti  őket  s  dönti  az  izzó  magmát.  Máshol 
nem  dönt,  nem  tör;  csak  lassan  emeli  a  vízgőz  a  világrészeket, 
mint  Skandináviát  s  Dél-Amerikának  nyugati  partvidékeit.  Ez  az 
emelkedés  egyre  tart.  Ahol  vulkánok  vannak,  ott  a  vízgőz  és  forró 
gázok  könnyebben  szabadulhatnak,  de  ahol  nincsenek,  ott  az  erős 
földkéreg  dongáit  emelik. 

Kezdetben,  mikor  a  földkéreg  még  nem  volt  oly  vastag  és 
kemény,  a  víz  könnyebben  szivárgott  le  a  mélységbe  s  könnyebben 
is  törte  át  a  kérget.  Az  emelkedések,  azok  a  nagy  világ-hólyagok 
és  puffanások,  sokkal  nagyobb  méretekben  alakulhattak  s  az 
utolsók  adták  meg  a  mai  világ  térképének  alapvonásait.  Később, 
mikor  a  kéreg  megvastagodott,  a  vulkánizmus  hatása  is  szűkebb 
keretek  közé  szorult  s  inkább  helyi  jelentőségű  s  lassabban  működő 
hatalommá  változott.  A  helyi  jelentőséget  első  sorban  a  víz  szivár- 
gásának megszorításából  magyarázzuk.  Néhol  tényleg  a  földkéreg 
oly  kemény  és  erős,  hogy  igen  kevés  az  a  víz,  mely  áthatoljon 
rajta,  máshol  azonban  porhanyósabb,  lazább  a  föld  s  ott  a  víz 
átszivárog  rajta.  Az  átszivárgott  víz  gőzzé  lesz  s  a  feszülés  a 
mechanika  törvényei  szerint  iparkodik  érvényesülni. 

Az  emelkedések  és  kitörések  esélyei  is  bizonyára  a  víz 
leszivárgásához  s  a  földkéreg  keménységéhez  fűződnek.  Minél 
vénebb  lesz  a  föld,  annál  kevesebb  változás  esik  meg  rajta;  a 
gőzgép  tüze  lassankint  kialszik,  a  víz  a  kazánhoz  nem  fér,  a 
fejlesztett  gőz  nem  képes  a  nagy  szikladugattyúkat  mozgásba 
hozni  s  akkor  ott  fönn  a  fölszinen  sem  változik  már  sok  alak; 
a  víz  ugyan  egyre  töltögeti  iszappal  a  tengereket;  de  a  vulkánizmus, 
az  alulról  fölfelé  ható  gőzerő  szünetel.  A  repedések  kitöltődnek, 
néha-néha  egy-egy  vulkánban  kitör  a  láva,  de  azután  a  tevé- 
kenység egyre  csökken,  béke,  nyugalom,  elerőtlenedés  képezi  a 
hűlő  világ  szignaturáját. 

Most  azonban  még  nem  vagyunk  annyira.  A  tűz  még  nem 
aludt  ki,  a  vízgőz  fejlik,  ereje  még  iszonyú ;  a  föld  dongái  sem 
meredtek  még  meg  végleges  mozdulatlanságig,  hanem  hajlíthatok. 

Az  őstermészet  fiatal  bravouros  erejét  a  vulkánok  képviselik. 
A  kráterekről  szóló  világalakulás  teóriája  óriási  méretekben  szere- 
peltette azokat ;  mellettük  voltak  kisebb-nagyobb  kráterek  s  vannak 
ma  is.  A  kráternek  jellemző  része  nem  a  hegy,  hanem  a  völgy, 
mely  tölcsér-  vagy  üstalaku  vége  a  földbe  mélyedő  csatornának. 
E  csatornán  át  lehel  a  föld  izgalmas  mélysége  gázt  és  gőzt,  ezen 
át  veti  ki  a  hamut,  a  lapillusokat  s  nem  ritkán  a  láva-folyamot 
is.  A  krátert  tehát  az  erupció  csatornája  alkotja;  a  hegy  egész 
természetszerűen  képződik  körülötte  a  széleken  feltorlódott  s 
kivetett  sziklákból,  a  görgetegből,  lapillusokból  és  hamuból.  Jól 
mondja  már  Seneca :  in  ipso  monte  non  alimentum  habét,  sed 
viam.  A  hegy  egyre  magasabban  torlódhatik ;  a  láva,  a  gőz-  és 
gáz-áram  mint  egy  földalatti  fúró,  mely  a  magával  sodrott  tör- 
melékkel föltölti  a  hegység  falait;  így  az  Aetna  10.200,  a  Tene- 
riffa  11.400,  a  Colopaxi  egész  18.000  lábnyi  magasra  emelkedik. 
Kétséges  és  bizonytalan  s  veszélyes  magasság;  ugyanaz  az  erő, 
amely  emeli,  el  is  temeti  a  vulkánokat;  beszakadnak,  a  földrengés 
megrendíti  odúikat,  kivájt  falaikat  s  az  emelkedés  helyén  üreg,  üst, 
tölcsér  támad ;  maga  az  erupció  nyilasa  is  betömődik  s  ilyenkor 
azt  mondják,  hogy  a  vulkán  kialudt.  Pázsitos  rétek,  olajfák,  a  vad- 
szőlő indái  borítják  a  hajdan  rémséges  horpadást  vagy  kékszemű 
mély,  oválforma  tavak  töltik  ki  az  üstöt.  Néha  a  béke  uralma  tartós, 
néha  azonban  megint  megszakad;  a  horpadás  kinyílik  s  a  tűz  és 
kénes  gőzök  kipusztítják  a  lengő  harangvirágot  s  az  ezüstös  olaj- 
fát. Ilyen  békés  volt  már  a  Vezúv  is  jósokáig;  pázsitos  rét,  szőlő- 

indás  berkek  terültek  el  csúcsain  és  nyergein.  Spartakus  rabszolga- 
hada a  csendes,  működni  megszűnt  Vezuvon  táborozott ;  a  79. 
évben  Kr.  u.  azonban  ismét  kitört,  úgy  hogy  Pompejit,  Hercula- 
numot  eltemette. 

A  vulkánok  kitörései  a  legfölségesebb  látványokhoz  tartoznak, 
melyek  a  rémületnek,  a  borzadásnak  és  csodálkozásnak  érzelmeit 
s  az  erők  nagyságának  sejtelmeit  ébresztik.  A  vulkán  oldalai  ki- 
szakadnak, a  főkráteren  kivül  melléknyílások  s  repedések  támadnak. 
Fehér  gőz  és  füstfelhők  iramlanak  a  magasba,  mint  a  gőzmoz- 
dony megindulásakor  a  mozdony  kéményéből ;  a  lávatömeg  a 
földrepedésben  földagad,  nagy  puffadások  képződnek,  hólyagok, 
melyek  ágyúk  ropogásával  pattannak  szét  s  tüzet,  követ,  salakot 
vetnek  a  magasba.  A  lávaoszlop,  mint  egy  rémséges  gép  dugaty- 
tyúja  száll  és  emelkedik  s  izzó  fehéren,  mint  olvadt  érc  fortyog 
s  lökésekben  zúdítja  ki  hullámait  a  repedésen.  A  hegytorokból  a 
gázok  és  gőzök  bugyborékai  tolódnak  föl;  a  mélység  lehelete 
1000 — 2000  m.-nyi  magasba  dobja  az  izzó  lávatömböket,  köveket. 
Minden  explosió  után  pillanatnyi  csend  honol ;  az  alvilág  kiadatott 
mérgét,  hogy  rövid  pihenés  után  újra  kezdje  játékát.  E  közben 
a  hegy  s  a  föld  környéke  mozog,  reng;  majd  elborul  a  gőz  és 
hamufelhők  árnyékában,  majd  vörösösen  ég  az  explosió  vissz- 
fényétől. Különféle  lángokban  égnek  el  a  gázok ;  a  füstoszlop 
mint  óriási  Pinia  áll  a  dübörgő  tölcsér  fölött;  éjjel  a  füstoszlop 
a  kráter  fölött  mint  vörös  tűzoszlop  jelentkezik  és  nem  mozdul, 
vihar  sem  mozdítja  meg;  őrt  áll  mint  égő  cherub  a  pusztuló 
édenkert  előtt.  Ezt  a  tűzoszlopot  a  mélység  izzó  tömegének  vissz- 
fénye képezi. 

Az  őserők  e  kitöréseitől  megbomlik  a  villamos  egyensúly  a 
légben  s  a  füst  és  hamufelhőkből  rémes  villámok  cikáznak.  Ezt 
a  tüneményt  egyrészt  a  kivetett  hamu  és  törmelék  villamossága, 
másrészt  a  vízgőz  tömegei  okozzák,  melyek  föliramodnak,  fel- 
hőkké sűrűsödnek  s  erős  villamos  feszültségnek  és  kitörő  viha- 
roknak méhévé  lesznek.  A  vulkán  tehát  sötét  felhők  fürtjeit  veszi 
magára  s  azokba  a  villámok  izzó  nyilait  tűzi.  Az  ég  is  zeng  és 
dörg,  a  hegy  pedig  morajzik  és  ropog  és  dördül.  A  felhőkből  eső 
és  zápor  és  jég  viharzik  a  földre;  néha  piszkos,  sáros  eső  hull 
a  hamu  és  vízgőz  leverődéséből ;  máskor  ha  a  vízgőzök  tömege 
túlnagy,  sárözön  tör  ki  a  vulkánok  mélyéből ;  sár  és  tűz,  forró 
sáros,    tüzes   özön  hömpölyög   a  hegyoldalakról.    Láva    d'acqua, 

láva  di  fucco,  mondják  a  nápolyiak.  1822-ben  október  7-én  a 
sárözön  a  Vezuvról  Ottajano  felé  haladt,  elérte  S.  Sebastiano  és 
Massa  falvakat,  ledöntötte  a  falakat,  behatolt  a  házakba,  kitöltötte 
az  utcákat,  a  szobákat.  —  A  javai  Galungungnak,  1822.  okt.  2-án 
történt  kitörése  alkalmával  szétrepedt  az  egész  hegytető  s  rémséges 
sárözönt  okádott  az  áldott  vidékre,  mely  114  falut  temetett  el. 
Pompeji  és  Herculanum  pusztulását  is  ily  sárözönnek  tulajdo- 
nítják. Herculanum  felé  azon  felül  lávafolyam  is  ömlött,  8  nap  és 
éjjel  tartott  a  homok-  és  hamu-zápor,  szakadt  az  eső,  melyből  a 
sárözön  támadt,  ugy  hogy  némely  városrész  112  lábnyira  van 
eltemetve.  Ugy  látszik  az  özön  lassan  haladt  és  szivárgott,  nem 
döntött  föl  semmit,  hanem  kitöltött  mindent  s  csendes  sírban 
megőrizte  számunkra  az  1800  éves  világot.  Nem  égett  el  a  fa,  a 
halászok  hálói,  a  vászon,  a  papyrustekercs,  a  nyers  s  a  befőtt 
gyümölcs. 

A  vulkánok  elhelyezkedése  bizonyára  fontos  útmutatóul 
szolgál  a  föld  rétegeinek  s  jelenlegi  alkatának  fölismerésére.  Emlí- 
tettük már,  hogy  tengermelléki  helyzetük,  mely  azonban  nem 
okvetlenül  szükséges,  hiszen  vannak  vulkánok  belső  Ázsiában  is, 
tengerekkel  való  összeköttetésükre  utal.  Lehetséges,  hogy  a  tenger- 
mellék csak  a  víztömegnek  a  forró  rétegekkel  való  érintkezését 
segíti  elő.  Még  fontosabb  a  vulkánok  csoportosulásának  egyszerű 
vagy  kettős  vonala.  E  vonalak  rendesen  egyenesek.  A  chilei  és 
mexikói  vulkánok  vonalai  a  legszembetűnőbbek;  az  egyik  165,  a 
másik  119  mérföldnyi  hosszúságban,  amaz  24,  emez  7  vulkánt 
számlál.  A  vonalak  néha  párhuzamosan  haladnak  s  vulkánjaik 
úgy  festenek,  mintha  két  sorban  fölállított  ütegek  volnának.  Ilyenek 
a  quitói,  javai  vulkánsorok;  Kamtschatkán  pláne  három  pár- 
huzamos vonalban  állnak. 

A  sorokat  tán  a  földkéreg  repedésének  hosszirányából  kell 
magyaráznunk.  A  földkéreg  végigrepedt  bizonyos  helyeken;  e 
vonal  hosszában  vulkánok  törtek  ki,  amelyek  föltölték  a  hegy- 
kúpokat. Néhol  kitörésre  nem  került  a  dolog,  hanem  csak  emel- 
kedésre. 

Ha  a  vulkánikus  hegységeknek  hullámos  egymásutánját,  e 
szökelő  kúpsorokat  tekintjük,  el  nem  zárkózhatunk  e  magyarázat 
elől.  Azon  esetre,  ha  a  repedés  a  tengeralatti  rétegekben  történt, 
keletkeznek  a  tengeralatti  vulkánok,  melyek  szigeteket  emelnek  ki. 
A  szigetek  közét  kitöltik  s  kisebb-nagyobb  kontinensek  alakulnak. 

Lehet,  hogy  a  vulkán-hegysorok  az  első  kúpok,  melyek  a  ten- 
gerből szigetekként  kiemelkedtek.  Az  emelkedés  folytatódásával  a 
szomszéd  részek  is  fölfelé  szorultak,  melyek  mint  elnyúlt  száraz- 
föld terülnek  el  most  a  vulkán-hegyek  lábainál. 

Onnan  az  a  nézet,  hogy  némely  geológusok  a  földségek 
alakulását  nem  —  mint  később  látni  fogjuk  —  világrészekre  ter- 
jedő nagy  kráterekből  magyarázzák,  hanem  a  vulkánok  sorait 
gondolják  mindenekelőtt  emelkedő  félben  ;  minden  emelkedő  vulkán 
egy  egész  vidéket  emelget  erőlködéseivel  fölfelé,  mondjuk  például, 
a  tenger  hullámainak  színvonala  fölé;  ha  így  dolgozik  egy  egész 
hosszú  sor,  akkor  nagy  kontinens  válhatik  az  egészből.  Kivált 
Amerikával  példázgatnak.  Ha  az  Andeseket  s  az  észak-amerikai 
hegyláncokat  tekintjük,  melyek  egyfolytában  mintegy  2000  mér- 
föld hosszúságban  vonulnak  déltől  északra ;  ha  szemügyre  vesszük 
égbetörő  vulkánjaik  jellemző  sorait:  nem  zárkózhatunk  el  a 
benyomás  elől,  hogy  az  amerikai  két  nagy  földség  eredete  e  vul- 
kánsoroknak köszönhető.  Ezek  emelkedhettek  ki  először  a  tenger 
színe  fölé  s  további  emelkedésükben  magukkal  húzták  s  kiemelték 
a  keletre  fekvő  nagy  térségeket.  Épp  így  lehetséges,  hogy  a  kelet- 
indiai vulkánikus  szigetek  idővel  magasabbra  emelkednek  s  záró 
hegyláncait  képezik  majd  Ázsiának.  Az  is  lehetséges,  hogy  a 
Csendes  óceán  nagy  szigetcsoportjai  a  maguk  töméntelen  vulkán- 
jaikkal nem  egyebek,  mint  keletkezőfélben  levő  új  világrész,  mely 
majd  Chilétől  a  mostani  Paumotu-szigetekig  s  ezektől  Kelet-Ázsiáig 
terjed. 

Feltűnő  ma  is,  hogy  a  vulkánok  nagy  száma  e  szigetekre 
oszlik  szét.  A  szicíliai  vulkáncsoport  Szicília,  Stromboli,  Lipari, 
Volcano,  Saline,  Pantellaria  szigeteken,  Görögország  vulkánjai 
Poros,  Antimilo,  Milo,  Argentiera,  Polino,  Policandro,  Santorin 
szigeteken;  az  afrikaiak  az  Azori,  Madei,  Canári,  Cap-Verde-i, 
Ascension,  Tristan  da  Cunha  szigeteken.  Ez  utóbbiak  a  letűnt 
Atlantis  világrésznek  kiemelkedő  hegyei ;  a  többi  egy-egy  (keletkező- 
félben levő),  de  úgy  látszik  elakadt  világképződés  kikezdései. 

Kamtschatkától  le  Japánon  a  keletázsiai  vulkánöv  s  déli  és 
nyugati  csoportjai,  Jáva,  Szunda,  a  Cracatao  és  a  szumátrai  vul- 
kánok, mind  szigeteken  emelkednek  s  ha  a  föld  még  új  alakulá- 
sokra képes,  akkor  ereje  megnyilatkozásának  vidékén,  tehát  ép 
a  vulkánok  körül  építhet  magának  még  új  kontinenseket. 

Vájjon  képes-e  még  erre,  azt  senkisem  tudja;  de  hogy  nem 

lesz  mindig  képes,  az  világos.  A  föld  is  vénül  s  mint  a  vén  embe- 
reknél, úgy  a  földnél  is  a  vénség  megmerevüléssel  jár,  A  föld 
kérge  egyre  keményebb  és  szilárdabb  lesz  s  a  nyugtalankodó 
erőknek  mind  nehezebb  lesz  az  egyensúlyt  megtörniök. 

Az  egyensúly  végleges  biztosításától  még  úgy  látszik  messze 
vagyunk.    A  vulkánizmus  mindeddig  dolgozik. 

Emelkednek  egészen  új  sütetü,  friss  vulkánok,  melyeket  a 
tengerből  hány  ki  a  belső  forrongás;  a  vulkánokból  szigetek 
lesznek,  kisebb-nagyobbak,  némelyek  megmaradnak,  mások  ismét 
eltűnnek.  így  keletkezett  1757-ben,  Pondicherry  mellett  egy  kis 
sziget,  melynek  kráterje  tűz  és  villámlás  közt  homokot,  hamut 
okádott.  1783-ban  Isiand  mellett  a  Skoptar-Jökul  vulkán  kitörése 
után  kiemelkedett  a  Nyöe  (Uj-sziget),  mely  egy  év  alatt  ismét 
visszamerült,  magas  domborodást  hagyván  maga  után,  mely  most 
zátonykép  szerepel.  Az  azori  szigetek  mellett  1638,,  1691.,  1719,, 
1811-ben  kitörő  kráterek  új-szigeteket  képeztek.  A  Földközi  ten- 
gerben is,  600  lábnyi  mély  fenékből  emelkedett  a  Ferdinandea 
Júlia  1831-ben.  A  tengerszíne  fölé  200  lábnyira  emelkedett;  mind- 
össze tehát  800  lábnyi  magas.  Az  atlanti  óceánban  a  sz.  Heléna 
szigete  is  kráter  s  körülötte  a  muIt  század  óta  sok  helyen  vették 
észre  a  természet  fészkelődését,  mely  vulkánikus  Archipelagust 
szeretne  ott  teremteni;  csakhogy  a  tenger  nagyon  mély  s  a  föl- 
töltéshez is  erő  és  idő  kell. 

A  legjelentékenyebb  enemü  újabb  tünemény,  a  kamtschatkai 
tengerben  az  Aleuti  szigetek  csoportjában  történt.  1796-ban  kráter 
emelkedett  ki  a  tengerből,  1819-ben  már  4  földrajzi  mérföldnyire 
terjedt  és  2100  lábnyi  magasságú  volt;  1832-ben  kerülete  2  mér- 
földnyire, magassága  1400  lábnyira  sorvadt.  A  tengernek  feneke 
arra  felé  mindenütt  emelkedett  s  míg  Cook  1778-ban  még  aka- 
dálytalanul hajózott  hullámain,  addig  most  sziklák  és  padok  és 
zátonyok  nehezítik  meg  a  hajózást.  A  Középtenger  partjait  narancs, 
aloe,  kaktusz,  pinia  szegélyezik ;  myrthus  illat  telíti;  tiszta  átlátszó 
légkör  övezi :  de  a  földalatti  tüzek  valóságos  harcmezővé  teszik, 
hol  Neptun  és  Pluto  küzd  a  diadalért.  Néhol  a  tenger  vize  egészen 
forró,  fehér,  meszes  vagy  vörös  a  vasoldatoktól,  kéngőzzel  van 
telítve  s  a  sziget-képzés  munkája  egyre  folyik.  Nea-Kamenni  és 
Palea-Kamenni,  két  vulkánikus  sziget  alighanem  nemsokára  egyesül; 
1866-ban  nyolc  kisebb  Láva-sziget  emelkedett  Palea-Kamennin 
fekvő  Szent  Miklós    kikötője   előtt.    Cassiodor  és   Plinius   szerint 

19-ben  Kr.  u.  alakult  itt  e  vidéken  egy  Theia  nevű  sziget;  azután 
ismét  elmerült  s  69-ben  újra  fölbukkant.  Azóta  szünetelt  a  föld- 
alatti emelő  erő;  de  1866.  febr.  3.  Nea-Kamenni  mellett  új  sziget 
támadt  s  egybeforrt  Nea-Kamennivel.  Február  13-án  ismét  Aphro- 
ersa  bukkant  ki  a  hullámokból  úgy,  hogy  csak  10  méternyi 
széles  csatorna  választotta  el  Nea-Kamennitől.  Március  lO-én 
emelkedett  a  Réka,  s  azóta  ez  a  három  sziget  összenőtt  Nea- 
Kamennivel. 

A  Csendes   óceánban  az   infusoriumok   építik   s   ragasztják 
össze  a  szigeteket;  itt  a  földalatti  erők. 


IX. 
A  föld  modern  ábrázata. 

Próbáljuk  most  megérteni  a  föld  történetének  utolsó  kor- 
szakát, melyben  ez  a  mai  ábrázata  kia'akuit.  Mai  ábrázatját 
ezek  a  mostani,  sajátosan  elkeresztelt  földségek,  tengerek,  öblök, 
hegyek,  fönsíkok  alkotják.  Hogy  előbbi  korszakokban  hogyan 
nézett  ki  a  föld  ábrázata  s  miféle  nevekkel  lehetett  volna  azokat 
az  akkori  földségeket  és  hegyeket  nevezni,  arról  szinte  fölösleges 
szólnunk;  az  egy  Atlantiszt,  no  meg  Lemuriát,  azt  Európától 
nyugatra,  a  mai  Atlanti  óceán  helyén,  ezt  Ázsia  és  Afrika  közé 
képzelve,  szokták  emlegetni.  Különben  is  nagyon  nehézkes  és  csak 
bizonytalan  tapogatózás-számba  jöhet  mindaz  a  törekvés,  mely  a 
letűnt  korszakok  geográfiájának  összeállítására  irányul.  Elégedjünk 
meg  azzal,  hogy  a  mai  geográfiának  okait  s  genezisét  valamikép 
megismerhessük. 

Suess  E.  zsugorodási  elméletét,  mely  szerint  a  régi  óceánok 
és  földségek  sok  ezer  méter  magasságban  álltak  szegény  fejünk 
fölött,  mellőzzük  s  a  könnyebb  megértésü  emelkedési  elmélethez 
szegődünk.  A  mai  földségeket  és  szigeteket  földalatti  erők  emelték  : 
a  tömegeknek  az  érintő  felé  nehezedő  nyomása  s  az  izzó  gőzök 
és  gázok  feszereje. 

Ezek  az  erők  feszítik  a  kérget ;  azok  emelik,  azok  zsugo- 
rítják s  redőzik.  A  mai  föld  ábrázatának  vonásaiból  is  méltán 
következtethetünk  ez  ábrázat  keletkezésének  módjára;  a  történés 
ugyanis  némikép  meg  van  örökítve  a  hegyláncok  vonásaiban.  Ki 
ne  venné  észre  például,  ha  a  föld  egyik  legremekebb  pontján,  a 
nápolyi  Camaldoli  kolostor  kertjének  magaslatán  áll,  az  alatta 
elterülő  vidék  vulkánikus  eredetét ;  minden  vonása,  minden  árnyé- 
kolása, hegye-völgye  a  vulkánizmus  nyomait  hordozza  önmagán. 
Épp  így  áll  a  dolog  az  egész  térképpel ;  a  kövek  beszélnek,  csak 
érteni  kell  nyelvüket. 

Ne  csodálkozzunk  tehát,  hogy  nagyjában  a  föld  hegységei  is 
a  figyelmes  szemlélőnek  elárulják  keletkezésük  módját.  Tekintsünk 
tehát  a  föld  ábrázatának  vonásaiba.  Észak  felől  az  Alpesek  lassan 
emelkednek,  fodrozódnak;  szobánk  szőnyegére  utalnak,  melynek 
egyik  csücskét  ha  megfogjuk  s  befelé  a  szőnyeg  közepe  felé 
toljuk,  a  csücsök  felénk  eső  szélén  meredek  „mélység"  támad ;  a 
befelé  tolt  szőnyeg  pedig  hullámosan  gyűrődik.  Itália  felé  az 
Alpesek  meredekek,  Német-  és  Franciaország  felé  elnyúlnak. 
Ilyenek  a  Cordillerák  s  kivált  az  Andesek;  a  Csendes  óceán  felé 
meredekek,  az  amerikai  belföld  felé  pedig  elnyúlnak.  Ilyen  a 
Himalája  is;  India  felé  meredek  szélfogó;  a  belföld  felé  külön- 
féle irányú  hegyláncok  által  borított  lejtővé  lesz,  mely  fokoza- 
tosan ereszkedik  alább-alább  azon  roppant  posványos  „tundrák" 
(lapályok)  felé,  melyek  a  Jeges  tengert  szegélyezik. 

A  hegységek  jellemző  vonásain  kivül  épp  oly  könnyűséggel 
megkülönböztetünk  óriási  medencéket,  melyek  tengerek  voltak; 
partjaik  vonalait  itt-ott  elég  tüzetesen  ki  tudjuk  pontozni  s  belse- 
jükben pedig  sokféle  ülledék  lerakodásából  rétegeket  különböz- 
tetünk meg.  Ezek  most  víztelen  medencék ;  vannak  azonban 
tavaink,  tengereink;  ezek  a  mai  geológiai  korszaknak  mintegy 
aktiv  medencéi.  Hegyláncokon  és  száraz  meg  vízzel  telt  meden- 
céken kívül  vannak  még  más  jellemző  arcvonások  a  földön ; 
ezek  a  tengerek  vagy  részben  a  szárazföld  nagy  horpadásai,  melyek 
majd  északról  dél  felé,  majd  keresztben,  barázdát  vonnak  a  föld 
felületére.  Megkülönböztetünk  azonkivül  óriási  fönsíkokat,  melyek 
két  oldalt  hegyláncok  által  mintegy  ferdén  neki  épített  támfalak 
által  tartatnak  föl,  ezek  közt  legkitűnőbb  a  tibeti  fönsík.  Végül 
szemet  szúr,  mint  már  említettem,  a  vulkánok  tűzöve,  mely  föl- 
tűnően szegélyzi  a  Csendes  óceán  medencéjét.  Csupa  oly  jellem- 
vonás, mely  a  föld  ábrázatát  rajzolja  ki  egyrészt,  másrészt  ez 
ábrázat  kialakulását  sejteti  velünk. 

Magát  ezt  a  kialakulást  a  földalatti  erők  által  emelt  s  feszített 
földkéreg  domborodásai  és  beszakadásai  adják. 

A  földkéreg  egyes  részei  vagy  lassan  emelkedtek  s  vetődtek 
szét,  vagy  hatalmas  dudorodásokat,  emelkedési  krátereket  képeztek, 
melyek  azután  beszakadtak.  Kezdjük  ezekkel. 

Képzeljük  el  magunknak  e  történést  s  hogy  minél  vilá- 
gosabb legyen  képzetünk,  szerepeltessük  emelő  erőül  egyszerűen 
az  izzó   gőzt.    Ez  az  izzó    gőz  a    kérgen    belül,   a  föld   hatalmas 

tartályaiban  gyűlemlik  össze.  E  gőztömegek  feszítették  a  kérget  s 
nagy  domborodásokat  okoztak  a  föld  fölületén ;  a  feszülés  növek- 
vésével a  domborodás  végre  szétpattant,  a  gőz  elillant;  a  dom- 
borodás  közepe,  mintegy  boltozata  beszakadt  s  szélei  összegyű- 
rődtek. 

Ha  a  dudorodásokat  világrészekre  terjesztjük  ki  gondolatban, 
akkor  a  beszakadás  után  óceánok  ömlenek  a  szakadékba  s 
iszapjukból  rétegeket  raknak  le  a  fenéken.  Tegyük  fel,  hogy  a 
beszakadás  helyén  később  ismét  emelkedik  s  dudorodik  a  fenék ; 
hogy  ismét  tengerekből  magasan  kiálló  domborodás  keletkezik, 
mely  megint  feszül,  ismét  beszakad  s  űj,  kis  vagy  nagy  tenger 
medencéjévé  lesz.  E  kidudorodások  és  beszakadások  ismétlőd- 
hettek egy  s  ugyanazon  helyen ;  sőt  valószínű,  hogy  a  beszakadás 
helye  amint  első  ízben  a  kéreg  gyöngébb  pontja  volt,  ezt  a  haj- 
landóságát máskor  is  megtartotta  s  így  a  dudorodás  s  a  besza- 
kadás ismételten  váltakozhatott.  Az  emelkedési  kráterek  hívei 
szeretnek  e  fölfogásukhoz  ragaszkodni,  kivált  a  medencék  sok- 
szoros és  sokféle  kőzetrétegei  miatt.  Nekik  minden  medence 
eredetileg  a  világ  egy-egy  bütyke,  dudorodása,  mely  szétpattant  s 
azután  tengerré  lett;  de  mivel  a  medencék  kőzetrétegei  sokfélék 
és  sokszorosak,  azért  a  dudorodás  és  beszakadás  játékát  meg- 
ismételtetik egy  s  ugyanazon  helyen. 

A  dudorodások  s  beszakadások  ismételt  váltakozása  okoz- 
hatta azt,  hogy  e  körszerű  medencékben  több  kőzetréteg  tornyosul 
föl  egymáson,  mintha  csak  egymásra  rakott  nagy  tányérok  vol- 
nának. Ilyen  a  híres  párisi  medence.  Azt  mondják  róla  a  geo- 
lógusok, hogy  rétegei  ismételt  sok  tengerjárásra  utalnak,  amely 
tengerek  néha  kiédesültek  s  az  óceántól  elzárt  nagy  édesvízi 
tavakká  lettek  s  mindez  a  sok  váltakozó  tenger  és  tó  egy-egy 
réteget  hagyott  a  medencében  mint  saját  névjegyét  s  hogy  e  rétegek 
úgy  állnak  vagy  terülnek  el  egymás  fölött,  mint  az  egymásra  rakott 
tányérok.  A  medencék  e  tányérjai  közepük  felé  vékonyak  s  pere- 
mük felé  vastagok ;  ez  onnan  van,  mert  a  régi  kráter  kitörései  a 
lerakodások  centrumát  szakította  át  s  azt  rombolta  szét  leg- 
jobban. Széleik  is  össze-vissza  hajtvák  és  foszlottak  vagy  össze 
vannak  gyűrve,  kivált,  ha  peremükön  más  medencének  vagy 
képződménynek  kemény  szikláival  találkoztak. 

E  tányéros  rétegek  mutatják  világosan,  hogy  hányszor  vál- 
takozott  egy  s  ugyanazon    helyen    a  tenger  s  hogy   mily   sokáig 

maradt  meg  érzékenységben  s  gyönyörűségben  a  medencének  köz- 
ponti vidéke  az  alatta  feszülő  gőz  tolakodása  iránt;  mutatják,  hogy 
a  medence  fenekét  a  gőznek  többször  sikerült  a  magasba  emelnie 
s  ismételten  szétrobbantania.  Az  emelkedési  krátereknek  ez  elmé- 
lete ellen  nem  hallgathatjuk  el  azt  az  aggodalmunkat,  hogy  mégis 
csak  különös,  hogy  a  robbanások  és  tengerátömlések  meghagyták 
a  tányéros  rétegeknek  azt  az  aránylag  nagy  sértetlenségét  s  nem 
zúzták,  törték  össze  s  nem  mosták  szét  kőzeteit.  A  felelet  e  nehéz- 
ségre alighanem  az  lesz,  hogy  kisebb  medencéknél  s  ahol  a 
robbanáskor  nem  törtek  ki  gránitok  és  lávák,  a  rombolás  nem 
volt  oly  nagy,  hogy  az  előbbi  képződményt  teljesen  széttörte  és 
szétmosta  volna. 

Elégedjünk  meg  ezzel  s  folytassuk  vizsgálódásunkat. 

A  dudorodások  alakulása  mind  nehezebb  lett. 

Minél  vastagabb  volt  a  földkéreg,  annál  angyobb  erő  kellett 
a  dudorodás  kiemelésére  és  szétroppantására.  Sőt  aligha  tévedünk, 
ha  azt  gondoljuk,  hogy  a  hozzánk  közelebb  eső  korszakokban, 
vagyis  a  mostani  hegyek  eredésének  epochájában,  az  erős  kéreg 
miatt  a  dudorodásnak  is  egyre  nagyobbnak  kellett  lennie  s  szét- 
roppantáskor  gyűröttebb  lett  a  beszakadások  környéke.  Onnan 
van,  hogy  a  legnagyobb  hegyek  a  teóriában  fölvett  két  nagy 
emelkedési  kráter  szélén  találhatók,  milyenek  a  Himalája,  a  Kün- 
Lü  keleten,  az  Andesek  és  Cordillerák  nyugaton  s  az  Alpesek 
Európában.  Az  emelkedési  kráter  felgyűrődött  szélei  a  beszakadás 
után  azonkívül  sok  redőt  és  fodrot  szoríthattak  ki  jobbra-balra, 
amilyenek  a  Kárpátok,  Apenninek,  Kaukázus,  Haemus. 

Ez  általános  tájékoztatás  után  lépjünk  közelebb  a  világ  mai 
ábrázatjának  megokolásához  s  pontozzuk  ki,  hogy  merre  gon- 
doljuk a  modern  hegyeket  fodrozó  dudorodások  helyét. 

Két  fő  világdudorodást  szeretnek  megkülönböztetni,  két 
emelkedési  krátert;  az  egyik  ott  lett  volna,  hol  most  a  Csendes 
óceán  terül  el  Ázsia,  Amerika  közt,  északtól  az  Aleuti  szigetektől 
le  a  déli  sarkig.  Tere  volt  elég,  tágulhatott  s  domborodhatott  föl 
a  magasba.  Mikor  földudorodott,  akkor  a  tenger  természetesen 
másfelé  oszlott  el  s  a  Csendes  óceán  helyén  óriási  dudorodási 
kontinens  emelkedett.  Azután  beszakadt  s  tenger  lett;  újra  emel- 
kedett, újra  összeomlott.  Hogy  hányszor  ismétlődött  ez  a  játék 
vagy  egyáltalában,  vájjon  ismétlődött-e,  azt  nem  tudjuk;  a  mi 
magyarázatunkhoz  elég  az,  hogy  a  mai  világalakulás  periódusában 


122 

itt  emelkedési  kráter  volt,  mely  mikor  beszakadt,  felgyűrődtek 
Észak-  és  Dél-Amerikának  mai,  a  Csendes  óceánt  szegélyző 
magaslatai  és  hegységei.  Az  ázsiai  részen  épp  úgy,  mint  az  ame- 
rikain a  vulkánok  szembeötlő  koszorújának  pipacsai  virultak  ki, 
mintha  csak  azt  mutatnák,  hogy  itt  a  földkéreg  meg  van  törve. 

A  vulkánoknak  többnyire  tengermelléki  fekvése  arra  látszik 
utalni,  hogy  miután  vonaluk  a  tenger  a  föld  mély  horpadása,  lehet- 
séges, hogy  a  horpadás  szélein  törések  vannak,  melyek  ha  nem  is 
érnek  le  nem  tudom  a  föld  gyomráig,  de  a  rétegek  eltolódása  és  szét- 
vetődése  miatt  a  víz  és  belső  hő  találkájára  alkalmul  szolgálnak. 

A  másik  világdudorodás  állítólag  nem  északtól  dél  felé, 
hanem  kelettől  nyugat  felé  húzódott,  a  mai  Chinától  kezdve  Tibet, 
Perzsia,  Kis-Ázsia,  Syria,  Arábia,  Felső-Afrika,  Dél-Európa  táján. 
Amint  beszakadt  a  dudorodás,  tengerek  áramlottak  bele;  ily  ten- 
gerek létezését  e  tájakon  maga  a  nummulit-mészkő  rengeteg  telepei 
is  bizonyítják,  melyek  Lissabontól,  alsó  Európán,  Afrikán  át 
Chináig  terülnek.  Ismételt  emelkedések  és  beszakadások  után 
végre  a  kráter  fala  vastag  lett  és  sokáig  nyugodhatott.  Képzeljük  már 
most  el  utolsó  dudorodását,  mely  a  mai  világ  keletkezését  meg- 
előzte s  melyet  az  utolsó  beszakadás,  a  mai  hegyek  és  földségek 
keletkezése  követett. 

Két  katasztrófát  szeretnek  itt  megkülönböztetni :  az  egyikét 
a  tertiár  korszakba,  a  másikát  a  posttertiárbe  teszik.  Erről  tüze- 
tesebben a  katasztrófáknál  szólok.  Most  magát  a  beszakadást 
tartsuk  szem  előtt.  A  katasztrófa  beálltakor  a  kráter  vastag  szélei 
a  távol  keleten  egymásra  dőltek  s  a  Tibeti  fönsíkot  szorították 
felgyűrődött  falaik  közé,  melyeket  délen  Himalájának,  északon 
Thian-Sannak  hívnak. 

A  mai  Európa  táján  a  keletről  egész  Európába  nyúló  nagy 
kráter  beszakadása  a  középtenger  mély  vályúját  s  az  Alpesek 
össze-visszahányt  fodrait  eredményezte,  melyek  jobbra-balra  redőket 
vetnek  s  a  Pirenéket,  Kárpátokat,  a  Balkánt  s  a  Taurust  képezik. 

E  két  fő,  világ-dudorodás  mellett  sok  más  kisebb  kráter 
létezhetett;  hogy  népszerű  hasonlattal  éljek,  mintha  megtermett, 
pompás  tökök  mellett  hagymák,  almák  csoportosulnak.  A  mai 
Európában  következő  medencéket  szokás  megkülönböztetni, 
melyek  kisebb  emelkedési  krátereknek  felelhettek  meg :  a  moszkvai, 
prágai,  hannoveri,  kölni,  párisi,  londoni,  bordeauxi,  bécsi  meden- 
céket. 

A  két  főkráternek  világrészekre  elnyúló  terjedelme  s  oldal- 
nyomása természetesen  az  akkori  tengereknek  s  földségeknek  is 
egészen  más  elhelyezést  s  alakot  adott.  A  világtenger  még  telje- 
sebben szorulhatott  a  déli  földfélre ;  a  mai  Afrika  oldalt  India  felé 
volt  föl-  és  eltolva  s  ezt  a  földet  Lemuriának  szeretik  hívni ;  Európa 
Amerikával  volt  össszekötve;  ezt  a  földet  Atlantisznak  nevezik. 
Mikor  pedig  az  emelkedés  beszakadt,  magával  húzta  a  földkéreg 
szomszédos  részeit  s  viszont,  ami  előbb  összetartozott,  azt  széjjel- 
húzta ;  így  választotta  el  Indiát  Afrikától ;  Skandináviát,  Nagy- 
Brittániát,  Islandot,  a  Spitzbergákat,  Grönlandot  s  Észak-Amerikát 
egymástól.  A  térképen  látni,  hogy  a  földek  valahogyan  egybe- 
valók  s  mintha  szét  volnának  húzva.  A  geológiai  képződmények 
egyneműsége  ezeken  a  geográfiailag  most  egymástól  messze 
eldobált  szigeteken  és  földségeken  hasonlóképen  bizonyítja  régi 
összetartozásukat. 

Ez  az  összetartozás  s  annak  még  most  is  föltalálható  nyomai 
érdekes  részletét  képezik  a  modern  geológiának.  Ha  nem  is  tudunk 
rajtuk  ez  idő  szerint  kielégitően  eligazodni,  ha  nem  is  ismerjük 
szétvetődésüknek  okát,  a  tényt  magát  untig  eléggé  ismerjük ;  más 
tengerek,  más  hegységek,  más  földségek  voltak  a  harmadkor 
előtt  a  földön ;  ez  a  mai  térkép,  csak  a  tertiár  korszak  óta  mu- 
tatja a  föld  ábrázatát. 

Ezen  a  tényen  a  teóriák  nem  változtatnak.  Ha  a  két  fő- 
emelkedési  kráter,  mely  a  világot  két  féltekére,  a  Csendes-Oceán- 
nak  s  Ázsia,  Európa,  Afrika  földtömegeinek  két  félvilágára  osztja, 
nem  is  volna  soha  a  föld  hátán,  azért  a  földségek  és  szigetek  és 
tengerek  változatos  eloszlása  mégis  csak  tény  volna  s  ha  az  egyik 
teóriával  a  tényt  kimagyarázni  nem  sikerülne,  kellene  más  magya- 
rázat után  látni.  Van  is  más  magyarázatunk ;  az  emelkedési  krá- 
terek és  azoknak  beszakadása  helyett  mások  a  hajlítható  s  külön- 
félekép összerótt  földrétegeknek  egyszerű  emelkedését  fogadják  el, 
melyet  néha-néha  erőszakos  gránit,  trachit,  bazalt-kitörések  kisér- 
tek s  fokoztak  oly  mérvekig,  hogy  modern  hegységeink  nyolc- 
kilencezer méternyire  tolultak  föl  a  magasba. 

Akár  emelkedési  kráterekkel,  akár  egyszerű  rétegemelkedé- 
sekkel magyarázzuk  a  modern  térkép  jellemző  vonásait,  minden 
esetben  csak  substratumot  keresünk,  csak  a  változásokat  létesítő 
erőt  nyomozzuk;  mialatt  a  változások  iránt  semmi  kétségünk 
sincs  s  palaeontologiai  fölfedezések   egyre  biztatóbb  villágosságba 


124 

helyezik  a  világnak  legújabb  színeváltozását.  Mikor  a  legújabb 
színeváltozást  emlegetjük,  a  harmadkori  átváltozásokat  értjük, 
melyeknek  eredményeit  az  Alpeseknek  és  fodraiknak,  a  Himalá- 
jának, Andeseknek  és  Cordilleráknak  fölvetődésében  ismerjük.  A 
harmadkori  földábrázatnak  elváltozását  a  geológusok  átlag  elfo- 
gadják s  mint  már  említettem,  az  északi  földek  és  szigetek  össze- 
tartozását s  későbbi  szétvetődését  tanítják. 

A  Földközi  tenger  tája  is  nagy  elváltozásoknak  volt  szintere. 
Valamint  az  emberiség  műveltsége  e  tenger  partjain  fejlett  s  összes 
izgalmai  és  bánatai,  örömei  s  legnagyobb  emlékei  e  tenger  part- 
jaihoz fűződnek :  úgy  geológiai  tekintetben  is  e  vidékek  kivették 
az  alakulásokból  s  új  világok  vajúdásaiból  részüket.  Mindenekelőtt 
biztosra  veszik,  hogy  a  Középtenger  árka  közbefúródott  Görög- 
ország és  Afrika  közé,  melyek  előbb  összefüggtek.  A  Pikerni-i 
(Görögország)  s  legújabban  a  Samos  szigetén  eszközölt  ásatások 
s  az  akkor  kiemelt  palaeontologiai  alakok  Görögországnak  Afri- 
kával való  összefüggését  bizonyítják.  Mindakét  csont-telep  a  har- 
madkorból való  s  Gaudry  szerint  világosan  mutatja,  hogy  Görög- 
ország akkor  Afrikával  egy  Kontinenst  képezett;  az  ásatag-alakok 
ugyanis  az  állatvilágnak  Afrika  és  Ázsiából  való  bevándorlására 
mutatnak ;  lehetséges,  hogy  a  Cycládok  és  Sporádok  ennek  a  régi 
szárazföldnek  romjaiként  emelkednek  ki  jelenleg  a  tengerekből. 

A  Földközi  tengernek  keleti  része  tehát  akkortájban  száraz- 
föld volt;  a  tenger  a  mai  Lombardiában  az  Alpeseknek  lábát 
mosta;  az  adriai  tenger  úgy  keletkezett,  hogy  Apulia  s  Albánia 
közt  leszakadt  a  föld ;  tengeröböl  keletkezett  Kréta  és  a  Pelopon- 
nesus  közt;  egy  más  tenger  Krétától  Cyprus  szigete  felé  nyúlt 
anélkül,  hogy  a  mai  afrikai  partokat  elérte  volna  s  mint  említettem, 
Görögország  és  Kis-Ázsia  közt,  édesvizi  tavakkal  tarkázott  hegyes 
vidék  vonult  el.  Csak  a  legújabb  geológiai  korszakban  szakadt  le 
ez  a  vidék,  még  pedig  úgy,  hogy  a  szárazföld  déltől  észak  felé 
töredezett  össze.  Egy  régi  folyamvölgynek  ereszkedése  kötötte 
össze  végre  a  legeslegújabb  időben  a  Középtengert  a  Fekete  ten- 
gerrel. A  vörös  tenger  árkának  süppedése  alighanem  szintén  a 
Középtengernek  e  katasztrófáival  függ  össze,  valamint  a  Jordán 
híres  árkának  keletkezését  ugyancsak  ez  időszakba  kell  helyeznünk. 
Az  ember  már  tanuja  lehetett  mindezen  változásoknak  s  az  embe- 
riség Kis-Ázsiából  alighanem  az  azóta  leszakadt  szárazföldön  köl- 
tözött Görögországba. 

Szicília  szintén  összefüggött  Afrikával.  Messina  és  Afrika 
közt  ma  is  magas  gerinc  húzódik,  mely  csak  17  méternyire  van 
a  tenger  színe  alatt,  míg  jobbról-balról  mindjárt  170  méterre  s 
azontúl  2000  méterre  száll  le  a  tenger  feneke.  Ez  a  gerinc  tehát 
a  tengernek  majdnem  2000  méter  magas  hegysége.  A  Gibraltár  és 
Ceuta  közti  összefüggésről  senki  sem  kételkedik. 

A  középtenger  partjainak  esélyeit  bizonyára  leginkább  az  az 
esemény  jellemzi,  melynek  az  Alpesek  köszönik  eredetüket  a  har- 
madkorban s  velük  egy  időben  az  Alpesek  fodrai  a  Pyrenék, 
Apenninek,  Kárpátok,  Balkán  Európában.  Az  Alpesekről  igen  sokat 
írtak  már;  újabban  ezt  a  kérdést  C.  Schmidt  szellőzteti  „Zur 
Geologie  der  Schweizer  Alpen"  c.  művében.  Szerinte  a  kőszén- 
korszakig nem  mozdult  meg  az  Alpesek  tájékán  a  föld ;  csendben 
volt  itt  minden.  Keletkezésük  a  kőszénkorszak  utántól  datálódik; 
e  korszak  végén  támadt  itt  az  első  fodor,  melyet  a  levegő  lecsa- 
pódásai nagyon  megviseltek  s  jobbára  szétmostak.  Az  északi  Alpe- 
sek akkortájt  abban  a  stádiumban  lehettek,  melyet  most  a  bretagne-i 
hegység  föltüntet;  sziklás  partjaikon  akkor  a  föld  középkori  ten- 
gerének hullámai  tomboltak,  melyek  a  Carbon-hegységet  szét- 
szedték s  Jurái  meg  Krétai  tengerek  rétegeivel  födték  be.  Azután 
csak  a  harmadkor  elején,  az  úgynevezett  eocénben  emelkedtek 
ki  magasra  az  Alpesek  déli  hágói,  mialatt  északfelé,  a  mostani 
svájci  dombos  vidék  keletkezett.  A  legutolsó  és  legerőszakosabb 
föltorlódás  és  összegyűrődés  a  harmadkor  közepén,  az  úgyneve- 
zett miocen-ben,  érte  utói  az  Alpesek  világát;  ez  a  gyűrődés  oly 
erőkkel  dolgozott,  hogy  nemcsak  a  rétegek  állnak  tőle  tótágast  s 
össze-vissza  van  hányva  minden,  hanem  a  kövek  alkata  is  elvál- 
tozott, úgy  hogy  eredeti  formájukra  sem  lehet  sok  esetben  ráis- 
merni. Az  Alpeseknek  a  második  gyűrődés  előtti  alakját  a  Schwarz- 
wald  s  a  Vogesek,  az  utolsó,  erőszakos  gyűrődés  előtti  alakját 
pedig  a  Pyrenék  tüntetik  föl,  mint  amelyek  ezen  gyűrődéseket 
nem  szenvedték.  A  Pyrenék  tehát  s  még  inkább  a  Schwarzwald 
meg  a  Vogesek  régibb  keletkezésű  és  alkatú  hegyek. 

A  hegyláncok  emelkedési  korszakát  megítéljük  abból,  hogy 
miféle  közetrétegek  vannak  bennük  kiemelve  és  összegyűrve.  Ha 
vannak  rétegek,  melyek  egészen  vízszintes  helyzetben  maradtak, 
abból  az  világos,  hogy  ezek  az  emelkedés  utáni  tengerekben  kép- 
ződtek. Már  pedig  tudjuk,  hogy  Svájcban  csak  a  harmadkorszak 
utolsó    periódusának,   a   pliocénnek  s  a   jégkorszaknak    ülledékei 

maradtak  eredeti  helyzetükben ;  tehát  az  Alpesek  utolsó  emelkedése 
ez  előtt  történt. 

A.  Rothpletz  is  az  ő  legújabb  művében  (Ein  geologischer 
Querschnitt  durch  die  Ostaipen)  hasonlólag  nyilatkozik:  „Die 
Faltung  des  Molasselandes  (Molasse-nak  mondjak  Svájcban  a 
harmadkor  puha  kőzeteit)  im  Norden  wie  im  Süden  der  Alpen 
kann  nur  postmiocán  oder  ganz  jungmiocán  sein  .  .  .  Zur  Molasse- 
zeit  erstreckten  sich  Tháler  von  den  centralen  Alpen  bis  an  derén 
Nordrand.  Seither  habén  sich  die  Thalsysteme  völlig  geándert.  Es 
müssen  alsó  die  Dislocationen  (Verschiebungen  der  Erdschichten) 
in  den  Alpen  zur  Pliocánzeit  sehr  bedeutend  gewesen  sein,  um 
allé  diese  Spuren  so  ganzlich  auslöschen  zu  können  und  in  diese 
Periode  habén  wir  darum  die  eigentliche  Entstehung  dieses  Gebirges 
zu   verlegen."  (193.  és  199.  lapon.) 

Az  északnémet  síkság  is  a  diluvium-korszak  előtt  emelkedett 
ki  a  harmadkori  északi  tengerből.  S  Európa  ez  emelkedéseivel 
bizonyára  összefüggésben  voltak  a  később  kialudt  vulkánok,  milye- 
nek emelkedtek  Nördlingen  mellett  Bajorországban,  Münsingen, 
Urach  és  Neuffen  mellett  Württembergben ;  azután  az  Eiffel  vul- 
kánjai. Közép-Európának  legtöbb  vulkánja  a  harmadkori  Francia- 
országban emelkedett;  az  Auvergne  vidéke  e  részben  igen 
nevezetes. 

A  föld  ábrázatát  alakító  erő,  legyen  akár  az  emelkedési 
kráter  behorpadása,  akár  a  föld  rotációja  következtében  a  sar- 
koktól az  egyenlítő  felé  torlódó  tömegeknek  eredője,  hasonlókép 
elhúzta  Afrikának  keleti  széleit  az  Indiáktól,  Polynesiát  Ázsiától, 
úgy  hogy  a  mostani  sok  szigetet  azon  a  tájon,  amennyiben  nem 
korall-szirt,  elmerült  világok  magas  hegycsúcsainak  tekinthetjük. 
Óceánia  vidékén  a  sülyedés  világos.  Szigetei  mind  kiálló  hegy- 
csúcsok. A  mostani  nagy  mélység  nem  volt  meg  mindig;  korall- 
sziklák  kikezdései  jelenleg  oly  mélyen  állnak  a  tenger  fenekén, 
hogy  e  mélységbe  a  korallpolyp  soha  sem  száll  le;  mikor  tehát 
e  korall-szirteket  a  polypok  építeni  kezdték,  ezek  a  tengerek  nem 
voltak  oly  mélyek,  csak  azóta  sülyedt  fenekük;  mivel  pedig  az 
építő  polypok  lépést  tarthattak  sziklák  emelésében  a  tenger  fene- 
kének sülyedésével,  azért  ki  nem  pusztultak  s  most  dacára  a 
tenger  mélységének,  életföltételeik  színvonalát  biztosították.  A 
korall-polyp  életének  színvonala  alatt  álló  szikláknak  magassága 
méri  a  sülyedés  nagyságát.   Minden   Atoll  egy  elsülyedett  szigeten 

álló  korall-veder.  Ugy  látszik,  hogy  az  egész  déli  hemiszfera  a 
piiocen  óta  lassú  sülyedésben  leledzik,  mialatt  az  északi  emelkedik. 

igaz,  hogy  e  nézetek  harmonika-számba  veszik  a  földkérget, 
összezsugorítják  s  kitágítják,  egyenesítenek  s  szétrepesztenek  össze- 
tartozó földeket.  De  tényleg  nem  tehetünk  mást;  látjuk,  hogy 
tengerek  jártak  sokféle  egymásutánban  a  földön  s  lerakodásaikban 
hagyták  nyomaikat;  látjuk,  hogy  az  állat-  és  növényvilág  olyan 
szigeteken,  melyek  most  elválasztvák,  régibb  korban  egyforma 
volt,  most  különböző ;  távoli  szigetek  növény-  és  állatvilága  is, 
mely  oda  nem  vándorolhatott,  a  szigeteknek  régi  szárazföldi  össze- 
köttetésére utal ;  a  földségek  különböző  klímája,  mely  most  más, 
mint  volt  régen,  a  tengereknek  más  és  más  eloszlását  sürgeti ;  a 
kőszénrétegeknek  mai  kőzetekbe  való  beékelődése  változatos  és 
elütő  viszonyokra  mutat.  Az  elmaradt  flóra  és  fauna  például 
Ausztráliában  nagy  elszigeteltségre  vall,  mely  föntartotta  magát 
ott,  míg  máshol  a  változott  viszonyok  miatt  kipusztult.  így  a 
harmadkorban  a  kánguru  ugrált  a  mai  Anglia  táján  elterült  régi 
Zöldségeken,  most  már  csak  Ausztráliában  van  hazája.  Ausztrália 
megtartotta  nekünk  azokat  az  állatokat,  melyek  régen  másfelé  is 
voltak.  Nem  mondhatjuk  ugyan,  hogy  a  kánguruk  ugyanazon 
időben  voltak  Anglia-Atlantiszban  és  Ausztráliában ;  lehet,  hogy 
Ausztrália  akkor  víz  alatt  volt ;  az  állatok  is  a  szakadozó  s  behor- 
padó földdel  szorulnak,  szétvetődnek:  alkalmas  vidékekre  húzódnánk; 
a  klima  változtával  az  egyik  részen  elpusztulnak,  a  másikon 
megmaradnak ;  azután  épp  így  változik  a  klima.  Ha  Anglia-Atlan- 
tisz tája  a  tertiár-korszakban  úgy  nézett  ki  mint  most  Ausztrália, 
akkor  a  klima  bizonnyal  más  volt.  Ha  a  rhinoceros  s  a  meleg 
égövi  nagy  állatok  dúskáltak  a  mai  Európának  helyén  elterülő 
sekélyes  vizekben,  bizonyára  más  világ  volt  itt  akkor,  idegenszerű, 
elütő  világ ;  sok  más  állat-  és  növény-species  virágzott  itt ;  a 
mostaniaknak  még  hírük-hamvuk  sem  volt. 

E  két  főkráter  föltevése  sok  vonását  magyarázza  meg  a  föld 
ábrázatának.  Azonban,  akinek  a  kráterek  nincsenek  Ínyére,  az  a 
földségeket  kezdetben  a  tengerekből  kiemelkedő  szigetkúpoknak, 
azután  hegyeknek  nézheti,  melyek  körül  kiemelkedett  a  fönsík, 
vagy  a  mostani  tengerbe  leereszkedő  szárazföld.  Ha  az  elmerült 
Atlantisz  kiemelkedő  hegycsúcsait  a  Kanári  s  Azori  szigetekben 
üdvözölhetjük,  akkor  a  Csendes  óceán  vulkánjait  emelkedő  félben 
levő  szárazföld  előőrseinek  nézhetjük. 

A  főgondolat  az  emelkedés.  A  földségek  bölcsője  a  tenger, 
belőle  emelkednek  a  világrészek.  Mig  a  rétegek  laposak  s  többé- 
kevésbbé  egyenletesen  vannak  elhelyezkedve,  addig  a  tenger  födi 
a  földet;  mihelyt  emelkednek,  kilépnek  hullámaiból.  A  tengerek 
eloszlásától  s  a  szárazföld  emelkedésétől  függ  a  klima.  Nagy  kiter- 
jedt tengerek  esetében,  a  klima  esős,  hideg,  jégkorszakok  borulnak 
a  földre,  a  klímától  függ  a  flóra  és  fauna.  Íme  a  világ  képe  az 
emelkedésnek  funkciója. 

Valamint  pedig  van  emelkedés,  ügy  van  sülyedés.  Néha  a 
szárazföldek  sülyednek,  a  tenger  kiterjed,  a  klima  változik;  kon- 
tinentális, meleg  klímából  hideg  esős  klima  válik. 

A  sülyedés  okául  elég  fölvennünk  azt,  hogy  az  emelő,  feszítő 
erők  másfelé  hatnak,  mint  a  merre  eddig  irányultak,  akkor  itt  a 
föld  szállni  fog.  A  sok  eső  már  magában  is  elláposítja  az  alant 
fekvő  térségeket,  de  az  eső  súlya  sem  megvetendő  nehezék,  mely 
a  földet  nyomja.  Európára  ez  idő  szerint  évenként  120  billió  mázsa 
víz  hull.  Dél-Amerikára  700  billió,  Indiára  magára  100  billió.  E 
víztömegek  is  alkalmasak  az  egyensúlyt  megzavarni ;  ne  is  gon- 
doljuk, hogy  a  viz  mind  visszafolyik  az  óceánokba ;  Murray 
szerint  a  tömegnek  V*  vagy  Vö  része  folyik  vissza,  egy  rész  elpá- 
rolog, a  másik  a  földbe  szivárog.  Ez  által  a  föld,  kivált  ha  lazább 
és  porhanyósabb,  némely  helyeken  súlyban  nő.  Ha  a  víz  átszivá- 
roghat a  föld  forró  rétegeibe,  akkor  megint  vízgőz  képződik  s 
újra  emelkedés  állhat  be.  Sülyedés  és  emelkedés  így  váltakozhatik 
a  föld  színén. 

A  sülyedés  és  emelkedés  most  is  domborítja  a  föld  felületét, 
hogy  csak  a  legeslegújabb  korról  s  a  jelenről  szóljak. 

Európa  mai  folyamai  csak  patakok  ahoz  képest,  amik  voltak. 
Régi  medrüknek  partjait  sok  helyen  világosan  látni  s  úgy  veszik 
ki  magukat  mostani  kicsiségükben,  mintha  hatalmas  zápor  után, 
ott,  hol  röviddel  ezelőtt  dőlt  a  víz,  kicsinyke  vízér  kígyózik  a  föl- 
torlasztott iszap  és  föveny  közt.  Azelőtt  egész  völgyeket  töltöttek 
ki  a  Rhona,  Duna,  Rajna,  most  csak  a  völgy  fenekén  vonulnak  el 
megcsappant  erővel.  Nemcsak  a  folyamok,  hanem  a  források  is 
gyöngébbek  lettek.  Sok  helyen  venni  észre,  hogy  mostani  kútfejük 
alacsonyabban  fekszik  a  lejtőn  vagy  a  völgyben,  mint  a  régi  forrás. 
A  régi  forrás  hatalmát  sok  helyen  megbámulhatjuk  a  hatalmas 
tuffa-rétegekben,  melyeket  alkottak,  vagy  a  patak  medrének  mére- 
teiben, melyben    vizük   lefolyt.    A  mily  mértékben    apadt  a  forrás 

víztömege,  abban  a  mérvben  szállt  le  a  kútfő  színvonala.  Erre 
nézve  világos  példa  a  Zobor-hegyén  nyíló  Zórád-barlang,  mely 
régen  bizonyára  azon  forrás  által  képeztetett,  mely  most  sokká 
alább  bugyog  ki  a  földből. 

Biztos,  hogy  volt  jégkorszak  a  földön,  és  pedig  nem  is  nagyon 
régen.  Vannak,  kik  két  jégkorszakot,  egy  nagyot  és  egy  kisebbet 
különböztetnek  meg.  Ha  volt  jégkorszak,  mely  előtt  és  mely  után 
a  klima  megváltozott,  világos,  hogy  a  tengerek  s  a  szárazföldek 
elosztása  más  volt,  s  mivel  a  jégkorszak  nem  áll  messze  mögöt- 
tünk, arra  a  következtetésre  kell  jutnunk,  hogy  a  tengereknek  s  a 
szárazföldnek  más  eloszlása,  valamint  az  azt  létesítő  tényezőknek, 
a  sülyedésnek  és  katasztrófáknak  korszaka  sincs  messze  mö- 
göttünk. 

Mindez  az  újabb  korszak  elején  történt. 

Az  akkori  földdomborzat  képét  már  tüzetesebb  vonásokban 
bírjuk  megalkotni. 

Tájékoztatnak  e  kép  megalkotásában  történeti  hagyományok 
és  geológiai  nyomok.  A  tengerek  és  folyók,  tavak  és  mocsarak 
színvonalai  beleékelődnek  a  partoknak  szikláiba,  s  ez  óriási  s  álta- 
lános mércéken  megjelölik,  hol,  merre  jártak,  meddig  terjedtek. 
Leolvassuk  e  vonásokból  a  földségeknek  egészükben  vagy  részeikben 
történt  emelkedését  vagy  leszállását  s  periodikus  ingadozását.  Le- 
olvassuk az  akkor  uralkodott  klímának  jellegeit,  amely  első  sorban 
a  víz  s  a  föld  megoszlásától  függ.  Ha  a  tengerek  felülete,  a  tavak 
s  a  lápok  nagy  kiterjedésüek,  beáll  a  nedves,  esős,  hideg  klima ; 
ha  kisebb  terjedelműek,  akkor  a  klima  is  inkább  kontinentális. 
Időszakunk  elején  a  tengerek  kiterjedettebbek  voltak  mint  most,  s 
azért  a  klima  is  esős,  hideg  lehetett. 

Sok  lapályt,  mely  szárazföld,  borított  a  tenger  s  miután  levonult 
róluk,  hátrahagyta  ottlétének  jeleit,  bár  a  lapályokon  e  jelek  és 
nyomok  nem  oly  szembeszökők,  mint  a  tenger  meredek  partjain. 
Biztosan  tudjuk,  hogy  északi  Oroszország,  Szibéria  és  Svédország 
mélyen  fekvő  részei,  valamint  északi  Németország  tenger  voltak. 
A  vándorsziklák,  melyekkel  e  lapályok  be  vannak  hintve,  jégáraknak 
hátán  csúsztak  ide  a  norvég  hegyek  oldalairól. 

A  földségek  emelkedése,  mely  itt  nagyobb  területeknek  kiszá- 
radásában jelentkezik,  máshol,  hol  a  partok  meredekek,  a  tenger 
színvonalának  apadásában  tűnik  elő.  Nőnek  a  sziklák ;  a  tenger 
színvonala    belekarcolja    magát    s    miután    elvonul,    otthagyja    a 

Prohászka:  Föld  és  ég.  9 

sziklán  magas-jártának  nyomait.  Ily  parti  vonásokat  találunk  Nor- 
végiának s  Dél-Amerikának  nyugati  meredek  partjain.  Grönland  is 
emelkedik,  úgyszintén  Patagonia,  Észak-Amerikában  a  Hudson-Bai. 

Svéd-  és  Norvégország  emelkedése  általánosan  elismert  és  sok- 
szor megvizsgált  tény.  Átlag  évszázadonként  3  lábnyi  emelkedést  kon- 
statálnak. Lyell  erről  alapos  tanulmányt  irt.  A  tengeri  kagylóknak 
rétegei,  melyeket  a  tenger  régen  a  sziklarepedésekbe  besöpört, 
többé-kevésbbé  jól  megőrizve,  konzerválva,  az  időszakok  mértékéül 
szolgálnak.  A  tenger  néhol  terasszokat,  párkányokat  vájt  a  szik- 
lákba 16 — 18  tengeri  mérföld  hosszában.  Valamint  azonban  néhol 
emelkedik  a  föld,  úgy  máshol  száll ;  Észak-Franciaországnak  tenger- 
alatti erdői,  melyeket  homok  és  iszap  föd,  s  melyek  itt-otf  ismét 
a  tengerszíne  fölé  bukannak,  világos  jelei  a  sülyedésnek  (Naumann 
i.  m.  I.  248.)  A  Csendes-Oceán  nagy  és  mély  horpadásoket  mutat; 
feneke  egyre  száll.  Mint  említettem,  ezt  a  koráll-szigetek  sajátsá- 
gaiból következtethetjük.  A  korállok  ugyanis  nagyrészben  csak 
bizonyos  mélységekben,  átlag  120  lábnyira  élhetnek;  nagyobb  mély- 
ségekben növekszik  a  víznyomás,  csökken  a  hőmérséklet,  a  vilá- 
gosság, úgy,  hogy  az  ő  életük  nagy  mélységekbe  nem  való.  Ha 
tehát  korállszirteket  a  Csendes-Oceánban  még  1000  méternyi  mély- 
ségben is  találni,  méltán  föltehetjük,  hogy  azelőtt  a  fenék  sokkal 
sekélyebb  volt,  úgy,  hogy  a  korállok  letelepedhettek  s  elszaporod- 
hattak rajta.  A  Cendes-Oceán  egészen  lapos  korall -szigeteit, 
melyek  a  környező  nagy  mélységből  emelkednek,  máskép  magya- 
rázni lehetetlen. 

A  föld  kérge  tehát  hullámosan  emelkedik  és  sülyed.  Vannak, 
kik  ettől  a  gondolattól  irtóznak,  s  hogy  a  tengerparti  régi  nyomo- 
kat kimagyarázzák,  azt  hirdetik,  hogy  a  tengerek  sekélyesednek  s 
apadnak,  hogy  vizük  elszivárog.  Ez  a  föltevés  magában  nem  lehe- 
tetlen, de  a  földkéreg  helyenkinti  sülyedésének  kizárása  azért  mégis 
érthetetlen.  Miért  ne  sülyedhetne  s  emelkedhetnék  a  föld  kérge? 
Hogy  azonban  a  föld  kérge  tényleg  hullámos  mozgásban  van  s 
hogy  az  egyik  helyen  sülyed,  míg  a  másikon  emelkedik,  azt  épp 
a  parti  vonalak  hullámos  volta  bizonyítja ;  ugyanazon  tengerparton 
ugyanis,  ugyanabban  a  sziklafalban  a  vonal  hullámos  voltát  nem 
a  tenger  apadásának,  hanem  a  part  egyenlőtlen  mozgásának  kell 
betudnunk;  mert  ha  a  tenger  színvonala  csökkenne,  akkor  a  szikla- 
falakon a  partok  egyenes  vonallal  volnának  megjelölve,  de  mivel 
magok  a  sziklafalak  emelkednek  s  helyenként  egyenlőtlenül  emel- 

kednek,  azért  e  víz  színvonala  természetesen  hullámossá,  girbe- 
görbévé nyúlik. 

A  föld  újabb  időszaka  határozottan  az  emelkedésnek  kor- 
szakát alkotja,  itt  is,  ott  is  a  szárazföldek  terjedtebbekké  lesznek, 
a  folyók  esése  nagyobb,  az  erosio  gyorsabb,  a  tavak  szinvonala 
száll,  a  mocsarak  kiszáradnak,  a  mocsaras  és  erdős  vidék  puszta- 
sággá, műveletlen  síksággá  válik  s  a  fönsíkok  sivatagokká  lesznek. 
Víz  nélkül  nincs  élet,  eső  nélkül  nincs  termékenység.  Egy-két, 
aránylag  kis  területet  kivéve,  a  tenger  nem  hódított  az  új-korban 
a  szárazföldtől  területet;  a  Zuider-See  s  a  Tanganjika  növekvése 
az  egyedüli  példa  a  tenger  kiterjedésére.  Épp  úgy  nem  hozhatunk 
föl  példát  arra,  hogy  a  sivatagok  pusztáknak  s  ezek  az  erdős 
vidékeknek  engednek  helyet.  Történeti  hagyományok  bizonyítják, 
hogy  a  kínaiak  ezredekkel  ezelőtt  leköltöztek  a  keleti  fensíkokról, 
azoknak  teljes  kiszáradása  miatt.  Az  ázsiai  belföldeken  számos  nyomra 
akadunk,  melyek  régi,  nagy  tavaknak  emlékét  őrzik ;  a  pusztákban 
a  folyók  medrei  tisztán  kivehetők.  A  víztelen  pusztaságban  a  nap- 
pali s  éjjeli  hőmérséknek  óriási  különbsége  a  kőzeteket  szétrepeszti, 
homokká,  porrá  változtatja  s  e  port  a  szél  hordja  s  kitölti  vele 
a  mélyebb  fekvésű  helyeket.  így  támadt  részben  az  agyag,  mint 
azt  később  a  diluvium  leírásában  ismertetem.  Ázsiának  kiszáradása 
nagyon  ismeretes ;  a  pusztaság  terjed  a  Gobi-pusztától,  a  perzsiai 
pusztától  Syrián  s  Arabian  át  egész  Spanyolországig,  melynek  már 
több  víztelen  folyó-medre  van.  A  puszták  királynéja  azonban  az 
afrikai  Szahara,  száraz  Waddíjaíval,  sós  kátyúival,  homok-  és 
löszpor  fellegeivel. 

A  pusztaságok  terjedését  Ázsiában  a  forgalom  emlékei  is  bizo- 
nyítják. Nagy  kultúrnépek  lakták  Ázsiának  azon  vidékeit,  melyeken 
most  kis  karavánok  is  szomjan  halnak. 

Észak-Amerika  hasonlókép  az  emelkedésnek  stádiumában  van. 
A  Sziklahegység,  Oregon,  Nevada,  Utah,  Arizona,  California  s  a 
mexikói  felföld  sok  kiszáradt  tónak  és  folyónak  medrére  utal,  s 
itt-ott   a  talajviszonyok   már  a  pusztaság   kikezdéseit   tüntetik  föl. 

Dél-Amerika  kevésbé  emelkedik;  annál  szembetűnőbb  Ausz- 
tráliának képe,  melyet  régi,  kiszáradt  tavak  és  folyók  hálózata  von 
be,  melyekben  ez  időszerint  csak  ritkán  akad  víz. 

Az  általános  emelkedési  irányzat  a  klímát  is  megváltoztatja ; 
a  marítim  klímát  fölváltja  a  kontinentális  klíma,  mely  lassú  át- 
menetek nélkül  szűkölködik,  a  hideg  és  meleg  változataiban  nagy 

és  gyors  különbségeket  mutat;  kevés  esővel  s  száraz  időkkel  jár 
s  teljes  ellentétben  áll  a  sülyedés  jellegeivel  és  tüneteivel.  A  sülye- 
dések  korszakaiban  ugyanis  a  tengerek  kiterjednek ;  nagy  szigetek 
s  kontinensek  a  mélységbe  sülyednek;  a  tavak,  lápok,  mocsarak 
az  erdős  vidékeket  foglalják  le;  a  pusztáknak  területein  bokrok, 
erdők  foglalnak  tért;  sokat  esik  s  az  áradások  gyakoriak ;  a  folyók 
kivájt  völgyei  benyúló  tengeröblökké  szélesbülnek;  hideg  idő  s 
a  jégárak  növekvése  jellemzi  a  hegyes  vidékeket. 

Minden  jel  arra  mutat,  hogy  a  föld  kérge  a  legújabb  korszak- 
ban emelkedőfélben  van  s  a  jégkorszakokkal  ellentétes  irányban 
fejlik.  A  jégkorszakokban  a  tenger  volt  túlsúlyban ;  a  földségek 
úgy  oszoltak  meg,  s  oly  alakot  öltöttek,  hogy  a  klima  hűvös  s 
csapadékokban  gazdag  lett.  Ily  körülmények  közt  a  jégárak  meg- 
nőnek s  nagy  területeket  borítanak  el.  Bámulatos,  hogy  nyomaikra 
mindenütt  akadunk,  akár  Uj-Seelandban,  akár  Afrika  tropikus 
vidékein ;  jégárak  itt  is,  ott  is  voltak.  Ebből  azt  kell  következtet- 
nünk, hogy  a  hűvös  s  esős  klima  mindenfelé  uralkodott,  s  bár  a 
jégárakat  máskép  is  magyarázzák  s  kozmikus  víztömegeknek  be- 
hatolását sem  hagyják  ki  némelyek  számításukból,  de  tárgyunkhoz 
ragaszkodva,  a  szárazföld  nagy  sülyedésével  s  a  tengerek  elő- 
nyomulásával  is  függhet  össze  a  jégkorszakok  föltünése.  Nagy  ten- 
gerek és  sok  eső  együtt  járnak,  bár  sok  eső  másért  is  lehet.  Ahol 
nincs  esős  klima,  ott  jégár  sincs.  A  Himalája  déli  részei,  melyek 
a  tenger  párás  szeleit  fölfogják,  jégben  állnak,  mig  ellenben  északi 
részei,  a  Thyanschan  sokkal  inkább  északra  eső  csúcsai  jégár- 
mentesek, mert  arrafelé  nincs  sok  eső. 

Az  uj  geológiai  korszak  kezdetén  a  tenger  terjedt  ki ;  az 
alföldek  ellaposodtak  és  árterületekké  lettek ;  sivatagok  aligha 
léteztek ;  a  mostani  sivatagok  puszták  vagy  mívelt  földek  és  erdők 
voltak ;  a  jégárak  kierjedtek  s  Európa  közepéig  északi  fauna  és  flóra 
uralkodott. 

Az  iramgém  Közép-Európában  lakott  s  moh  nőtt  az  Alpesek 
lejtőin.  Máskor  ismét  a  kontinentális  klima  foglalt  tért  a  konti- 
nensek emelkedésével,  a  puszták,  a  Prairiek,  a  Pampák  látó- 
képeivel, oly  növényekkel  és  állatokkal  még  az  északi  vidékeken 
is,  melyek  most  csak  a  déli  övök  alatt  laknak. 

A  föld  kérgének  emelkedésétől  és  sülyedésétől,  domborza- 
tának kialakulásától  függnek  a  világkorszakok;  tengerek,  száraz- 
földek, klimák,   a  klimákban   a  fauna    és  flóra ;    de   nemcsak   ez, 

hanem  egyáltalában  a  mozgás  s  az  élet,  a  változatosság;  mert 
hiába,  a  mi  lapos,  az  unalmas,  holt    és  élettelen. 

ily  vonásokból  összeállíthatjuk  magunknak  a  föld  egyes 
időszakaiban  a  földségeknek  és  domborzataiknak  képét,  A  föld  s 
a  tenger  más-más  eloszlása,  a  föld  mai  térképét  efemer  értékűnek 
s  a  világok  életét  szinte  pillanat-fölvételeknek  színében  mutatja. 
Európa,  Ázsia,  Afrika,  Amerika  időszaki  értékkel  s  jelentéssel  bírnak. 

Több  tengerjárásának  nyomait  vesszük  észre  a  mai  világ- 
részeken. Ismételt  fölemelkedés  és  elmerülés  ment  itt  végbe  más 
és  más  eloszlással.  A  tertiár,  a  szilur-korszak  világában  ki  nem 
ismernők  magunkat,  csak  a  földgömb  északi  szélességének  és 
keleti  hosszúságának  fokai  tájékoztathatnának.  De  hiszen  nem  is 
a  mi  világunk  volt  az  s  tán  az  ember  életére  alkalmas  sem  volt. 

Az  egynemű  tényezők  halált,  maradást,  unalmat  s  kedvetlen- 
séget szülnek;  a  változatos,  különnemű  világ  az  élet  színtere. 
Ha  földünk  száraz  felszíne  tökéletes  sík  volna,  mindenütt  kétségbe- 
ejtő szabályszerűség  uralkodnék,  ugyanazon  tünemények  ismétlőd- 
nének; a  szelek  örökké  egyforma  mozgással  futnának  a  földön 
köröskörül.  Nem  volnának  azok  a  magas  hegytömegek,  melyek 
a  szelek  természetes  iránya  előtt  keresztben  feküdvén,  megzavarják 
az  egyensúlyt  s  a  légáramlásokat  minden  irányban  visszaverik; 
nem  volnának  azok  a  nagy  gőzsűritők,  melyek  a  felhők  nedvét 
fölfogják  s  havas  és  jeges  víztartóikban  visszatartják;  mindenütt 
csaknem  egészen  egyformán  esnék  az  eső  s  a  vizek  sehol  sem 
találván  a  tengerhez  vezető  lejtőt,  poshadt  mocsarakat  képez- 
nének. A  természet  erőinek  teljes  egyensúlyából  általános  tespedés 
és  halál  következnék.  Ha  az  ilyen  földön  hozzánk  hasonló  emberek 
megélhetnének,  nem  egykönnyen  közlekedhetnének  a  roppant 
síkság  egyformaságában  egymással,  hanem  inkább  elszórtan  eredeti 
vadságukban  maradnának  mocsaraik  körül.  Amilyen  a  föld,  olyan 
az  élete;  tagozott,  változatos,  lépcsőzetes,  emelkedő,  ereszkedő, 
hegyes-völgyes  világ,  tagozott  változatos  faunát  és  flórát  hord 
hátán ;  egyforma,  unalmas,  lápos,  sík  világ  unalmas  faunát  és 
flórát  nevel.  A  Föld  felszíne,  mint  némely  geológusok  vélik,  talán 
merő  sík  s  nagyobb  kidomborodás  nélkül  volt  akkor,  midőn  még 
az  ichtyosaurus  úszkált  lomhán  a  mocsarakban  s  a  pterodactylus 
lebegteté  nehéz  szárnyait  a  nádasok  fölött.  Az  akkori  Föld  a 
hüllők  földje  volt  s  nem  az  embereké.  (Reclus.  A  föld,  1.  103.  I.) 

Mily  szép,  összhangzó  fölfogása  ez  a  létnek  és  életnek  I 

A  föld  fejlődése  lépést  tart  a  fauna  és  flóra  kifejlődésével. 
Valami  csodálatos  összeköttetés,  szinte  azt  mondanám,  valami 
harmónia  praestabilita  van  köztük.  Pedig  ezzel  keveset  mondtam 
s  nem  találtam  el  a  jellemző  gondolatot.  Nem  harmónia,  hanem 
egység,  szigorú  egység  uralkodik  a  természetben :  egység  az  élet 
formái  s  az  élet  föltételei  közt.  Ha  a  föld  fejlik,  a  növény-  és 
állatvilág  is  fölölti  magára  magasabb  alakjait.  Természettudomány 
és  szentírás  egyetértően  hangoztatják  azt.  Vannak  alakok,  melyek 
későbbiek  s  az  ember  maga  a  legkésőbbi,  a  legfiatalabb  tipus. 
De  hogy  miért  későbbi  vagy  korábbi  valamely  alak,  az  nem  a 
véletlennek,  hanem  a  szigorúan  rendszeres  fejlődésnek  következ- 
ménye. A  korábbi  alakok  a  korábbi  földnek,  a  későbbiek  a 
későbbinek  funkciói.  A  növények  és  állatok  beleillenek  abba  a 
világba,  amelyben  élnek,  hiszen  ezek  a  formák  nem  egyebek, 
mint  fiziologikus  és  psychikus  kifejezései  a  föld,  viz,  levegő,  a  klima 
s  a  fejlődés  viszonyainak.  A  teremtés  szervetlen  és  szerves  része  úgy 
állanak  egymáshoz,  mint  az  anyag  és  a  lélek;  két  egymásnak 
megfelelő  fele  az  egésznek.  Épp  azért  így  is  következtethetünk :  ha 
voltak  más  növények  és  más  állatok,  bizonyára  voltak  az  elütő 
faunának  és  flórának  megfelelő  más  viszonyok  is,  más  klima,  más 
időjárás,  szóval  más  világ;  ha  mint  említettem,  a  Jura-  és  Kréta- 
korban óriási  hüllőfélék  (saurus)  lubickoltak  a  meleg,  kakás 
vizekben  világszerte,  mint  most  a  viziló  Afrika  sekélyes  mocsa- 
raiban, akkor  hát  természetesen  az  egész  világ  magán  hordozta  e 
nehézkes,  lomha  életnek  jellegét;  mihelyt  e  jellegéből  kivetköződni 
készült,  az  élet  körülményeinek  tú'nésével,  elpusztultak  a  hüllők  s 
a  vízilovak,  orvszarvuak,  krokodilok  Afrikába  húzták  meg  magukat. 
Máskor  az  erszényesek,  vagy  kánguruk  jellemzik  a  korszakot;  azok 
ugrálnak  mindenfelé ;  manapság  pedig  már  csak  elszigetelt  helyeken 
bírták  magukat  föntartani. 

így  hullámzik  az  élet  s  az  élet  azért  hullámzik,  mert  a  föld 
fejlődik.  Amit  Ritter  mond,  hogy  a  népek  fejlődése  a  kontinensek 
alakjától  is  függ,  azt  nem  csak  a  népekről,  hanem  az  egész  életről 
mondhatjuk.  A  geológiai  korszakokban  fejlik  a  föld,  vagyis  tago- 
zódik s  aszerint,  amint  ez  a  tagoltság  halad,  halad,  fejlik  az  élet  is. 

A  föld  mai  ábrázatában  nemcsak  geológiai  alakulást,  hanem 
a  legfejlettebb  élet  hordozására  alkalmas  alapot  kell  látnunk. 


X. 
Formációk. 

A  petrográfia  igen  szerény,  csendes  munkás,  mely  kővel 
dolgozik;  vizsgálja  a  kőzetek  összetételeit,  kutatja  alakulásukat, 
megfigyeli  bomlásukat;  tulajdonképen  tehát  követ  tör,  hogy  meg- 
hordja vele  a  messze  kikívánkozó  geológiának  országútjait.  A 
geológia  maga  azonban  nem  éri  be  kővel ;  nagy  igényei  vannak 
s  óriási  sugárban  vonja  meg  kihatásának  körvonalait;  neki  a  föld 
történetének  s  alakulásának  titkaihoz  kell  a  kulcs.  Azért  kutatja 
az  előző  stádiumok  történetét;  lehetőleg  visszaiparkodik  a  leg- 
egyszerűbb kikezdésekhez  s  el   akarja   mondani  a  föld   történetét. 

Nehéz  feladat  ez,  mert  a  történet  egymásutánt  mond  s  a 
rétegek  egymásutánján  eligazodni  igen  nehéz.  A  rétegek,  a  kőzetek 
a  legtarkább  sorban  és  változatokban  gyűrűznek,  ékelődnek,  hul- 
lámoznak, folynak  át  egymásba;  egy  helyen  sokrétű  kőpáncélt 
képeznek,  máshol  elvékonyodnak,  itt  egymás  fölé  épülnek,  ott 
össze-visszahányva  föltornyosulnak;  történetüket  s  ezzel  a  föld 
történetét  az  adná,  a  ki  az  alakulásoknak  egymásutánját  kimutatná, 
a  ki  az  egyes  rétegekről  kimutatná,  hogy  mikor  mi  alakult. 

De  mily  rengeteg  föladatra  vállalkoznék  az  ilyen  földtörténész! 
Nehézségeiről  fogalmunk  lehet,  ha  a  kőzetek  s  a  rétegek  műhelyeire, 
kivált  a  vízre  gondolunk  s  a  földségek  alakulásának  tevékeny 
erőire  s  ez  erőkre  és  alakulásokra  vonatkozó  elméletekre  reflek- 
tálunk. Kivált  a  víz  járása,  a  tengereknek  és  tavaknak  időnkénti 
helyváltozása  okozza  a  nehézséget,  melyet  a  végtelenbe  növel  az 
egyidejűségnek  kimutatása.  A  formációnál  ugyanis,  mint  később 
kimutatjuk,  a  fődolog  nem  az,  hogy  kimutassuk  helyenként,  hogy 
ez  vagy  az  a  réteg  mikor  képződhetett,  hanem  hogy  kimutassuk, 
hogy  e  világ  különböző  pontjain  mely  kőzetek,  mely  rétegek 
képződtek  egy  s  ugyanazon  időben. 

Ez  annyit  jelent,   mint   a  geológiai    korszakoknak   térképét 

megrajzolni,  kiváltkép  a  korszakoknak  szülő  méhét,  az  óceánok 
mélységeit  kitárni,  a  szilur-oceánét,  a  juráét,  krétáét  s  így  tovább. 
De  az  óceán  mélysége  miből  építi  föl  fenekének  rétegeit?  a  már 
fönnálló  világból.  Az  első  réteges  kőzet  is,  mely  a  tengerben 
alakul,  egy  fönnálló  világnak  romjaiból  épül.  A  régi  hegyláncok, 
akár  készen  adva  legyenek  a  teremtőtől,  akár  hűlés  következtében 
lettek  légyen  a  lávákból,  ismét  szétmállnak,  köveik  megrepednek, 
legördülnek,  homokká  szitálódnak ;  a  homokot,  az  iszapot  s  agyagot 
széthordja  a  szél  s  a  víz  s  hosszú  kerülő  utakon  végre  is  a 
tengerbe  kerül  a  rom.  Ott,  mint  említettem,  a  víz  nyomásának  s 
a  chemizmusnak  műhelyébe  kerülnek;  a  prés  győzi,  dolgozik  s  a 
ragasztó  cementek  és  kovák  belekristályosodnak  a  homokszemek 
közé;  mialatt  a  mész  finom  jegecekké  és  csillámokká  alakul. 
Hozzá  kell  venni,  hogy  a  chemizmus  is  majd  jobban,  majd  kevésbé 
fejti  ki  erőit.  A  régi  világok  vizei  forrók  lehettek,  mondják  a 
plutonikusok  s  különféle  elemekkel  terhesek;  az  a  víz  jobban 
moshatta  és  mállasztotta  szét  a  sziklákat.  A  mészsavas,  a  szén- 
savas víz  nagy  szerepet  játszhatott  a  korábbi  formációkban.  A 
mészkő  rengeteg  méretei  fogalmat  adnak  plutonikusnak  és  nep- 
tunikusnak  egyaránt  a  vizek  mésztartalmáról  s  a  kőszéntelepek  a 
bennük  lekötött  széneny  tömegeiről. 

A  szerint  tehát,  amily  hegységeket  mosott  és  szedett  szét  és 
hordott  el  a  víz,  képződtek  az  újak  s  mondjuk  csak  ki,  olyanok 
képződnek  most  is.  A  világalakujás  folytonos ;  hiszen  a  hegypusz- 
tító és  kőzetbontó  munka  is  egyre  tart.  A  folyók  most  is  szállít- 
ják a  kontinenseket  az  óceánokba,  ahol  most  is  képződnek  réteges 
kőzetek.  A  kialakult  világ  újra  megkezdi  bomlását,  minden  részecs- 
kéjét a  körforgás  sodra  ragadja.  A  milyen  a  tengerbe  sodrott 
kőzet  iszapja  vagy  homokja,  olyan  lesz  a  képződő  új  kőzet. 

E  képződéseknek  sorrendjével  akar  megbirkózni  a  tudomány 
s  ezt  a  föladatot  a  formációkról  szóló  tanaival  akarja  megoldani. 
Idevágó  gondolataiból  rendszert  csinál.  A  geológiának  is  rendszer- 
alakítás a  föladata,  mint  minden  tudománynak;  rendszer  nélkül 
nincs  értés,  mert  nem  értjük  a  rendet,  az  egymásutánt,  tehát  nem 
ismerjük  meg  a  történést.  A  tudomány  minden  problémával 
szemben  rendszert  alkot.  Ha  rendszerbe  tudta  foglalni  a  pro- 
blémát, megrendszabályozta  tárgyát ;  akkor  már  övé  lett  a  tér.  Azért 
tehát  sablonokba,  mintegy  skatulyákba  szorítja  bele  a  természetnek 
egyes   országait,    megvonalozza   az   eget  s  a   földgömböt;    körül- 

drótozza  a  világot;  űgy  tesz  az  élettel  s  a  fejlődéssel  is,  rendez, 
csoportosít,  osztályoz.  Ezt  kell  a  geológiának  a  földkéreg  szám- 
talan rétegeivel  is  megtennie.  Látjuk  a  rétegeket,  egymás  fölött 
nagy  változatban,  más-más  helyeken,  más-más  rétegek  állnak  elénk ; 
no  hát  rajta,  osztályozzunk  s    rendszeresítsünk ! 

Mikor  az  osztályozásnak  és  rendszeresítésnek  szándékával 
először  neki  állt  a  rétegnek,  egy  gondolat  vetődött  föl  agyában, 
melyet  formációnak  mondott. 

Már  ez  a  szó  is  a  fölfogásnak  visszásságára  vall.  Nagyon 
könnyű  volt  azt  elgondolni  s  a  gondolat  révén  a  dologgal  végezni. 
Formáció  alatt  ugyanis  egyszerűen  kőzeteket  értettek,  melyek 
bizonyos  korszakban  keletkeztek.  Ez  a  szó  s  a  hozzá  fűzött  érte- 
lem abból  az  időből  valók,  mikor  a  rétegekről  azt  gondolták,  hogy 
egymás  után  sorban  keletkeztek  az  egynemű  kőzetek,  még  pedig 
ugyanazon  rétegek  ugyanazon  időben  végig  a  világon.  Vagyis  azt 
gondolták,  hogy  volt  idő,  mikor  csakis  agyagpala  vagy  homokkő 
képződött  mindenütt  végig  az  egész  földön ;  volt  megint  más 
korszak,  mikor  csak  fekete,  vagy  barna,  máskor  megint  csak  fehér 
mészkő  képződött. 

Ezek  a  jó  emberek  a  föld  rétegeit  a  hagyma  rétegeihez 
hasonlították.  A  hagyma  gyűrűi  egymásra  borulnak,  úgy  hogy  azokat 
szétszedhetjük  s  szépen  egymás  után  válnak  le.  így  gondolták  el 
a  földet ;  magvát  réteges  kőzetek  zárják,  melyek  különfélék  ugyan, 
de  egymásutánban,  10  mérföld  vastagságban  szilárd  burkot  képez- 
nek. Azonban  ma  tudjuk,  hogy  a  rétegek  nem  jönnek  oly  rend- 
szeres egymásutánban,  mint  a  hagyma  gömbrétegei,  sőt  ellen- 
kezőleg a  legelképzelhetőbb  rendetlenségben.  Ez  a  változatosság 
vonatkozik  először  is  a  vidékekre ;  minden  réteg  külön-külön  nem 
zárja  körül  a  földet ;  némelyiknek  kiterjedése,  mint  például  az  ős- 
paláké,  a  numulita-mészkőé  nagy,  de  világot  borító  kőzet  vagy 
pláne  kőzeteknek  sora  nem  létezik.  Másodszor  nagy  a  változatos- 
ság, ami  a  sort  illeti;  néhol  a  sor  biztos,  határozott,  máshol 
semmiféle  sort  nem  állapíthatunk  meg,  mert  ami  az  egyik  helyen 
legmélyebben  van,  az  vetődik  föl  másutt  legmagasabbra;  néhol 
alpesekké  torlódik  föl,  másutt  a  föld  mélyébe  bújik  el.  Ne  gon- 
doljuk tehát,  hogy  a  rétegek  sorában  a  föld  története  nagyon 
pedáns  volt  s  hogy  a  mai  domborzatok  tagoltságában  a  keletkezés 
rendjéhez  ragaszkodott  olyformán,  hogy  mindenütt  azt  tette  le, 
ami  elsőnek  alakult  s  a  későbbi  kőzeteket  rakta  az  alapnak  fölébe. 

Ó  akkor  nagyon  könnyen  végeznénk  a  formáció  vajúdó  kérdé- 
sével, fölállítanánk  egy  lajstromot,  mely  szerint  a  kőzetek  sora  a 
következő :  első  a  gnajsz,  második  a  gránit,  harmadik  az  őspala 
s  így  tovább  s  mihelyt  a  föld  hátán  bárhol  egyikbe  vagy  másikba 
ütődnénk,  nem  kellene  mást  tennünk,  mint  megnéznünk  lajstro- 
munkat s  rögtön  tisztába  jönnénk  az  iránt,  hogy  ott  melyik  for- 
mációval állunk  szemben.  Azonban  a  tényleges  helyzet  nemcsak 
hogy  nem  ily  egyszerű,  hanem  nagyon  is  komplikált.  Egyik  helyen 
a  mészkő,  a  dolomit  van  fönn,  máshol  a  gránit  s  tarka  változatban 
a  többi  kőzet  és  réteg  egymás  hátán.  Csehországban  például  a  régi 
szilur-rétegek  emelkednek  a  magasba,  máshol  oly  mélyen  lehetnek, 
hogy  utói  nem  érnők  legmélyebbre  ható  fúróinkkal  sem. 

Szolgáljon  ennek  megvilágítására  a  budai  hegység  szel- 
vényének leírása  Szabó  J.  „Előadások  a  geológia  köréből"  cimű 
művében :  „A  legalsó  hegynek  a  dunai  oldalon,  a  Gellért-hegynek, 
valamint  a  legfelső  hegynek,  a  Mátyásnak,  kőzete  dolomit  a  régibb 
korból ;  ezt  borítja  a  Mátyáshegyen  közvetlenül  az  orbitoidmész, 
melyben  elég  gyakori  egy  szép  rák,  a  Ranina  Aldrovandi.  Fölötte 
van  a  budai  márga,  mely  fokozatosan  több  helyen  a  kis-czelli 
tályagba  csap  át,  ami  Budán  téglavetésre  szolgáltat  jó  anyagot; 
legnagyobb  tömege  Ó-Budán,  a  kis-czelli  fönsíkon  van.  A  vár- 
hegyen keresztül  vezető  alagút  a  budai  márgába  van  vájva.  Nagyobb 
kövületei  között  a  Nautillus  lingulatus  jellemző;  a  travertino-mész 
(édesvízi  mész)  szintes  rétegekben,  különösen  a  Várhegy  felső 
rétegét  alkotja.  A  Budai-hegység  felülete  nagyrészt  a  budai  márga 
s  a  kis-czelli  tályag,  melyekből  egyes  csúcsokban  a  dolomit  vagy 
egy  fehér  tömött,  régibb  mészkő  üti  fel  magát."  (286.  I.)  Ez  mind 
más  és  más  képződmény,  mely  majd  hullámosan,  majd  medence- 
szerűén  terjed  el ;  kisebb-nagyobb  terjedelemben,  vastagon  vagy 
vékonyan,  kiékelve  vagy  csipkézetten,  fölhajtva  vagy  összegyűrve. 

Hányféle  víz,  édes  és  sós,  tó  és  tenger  járt  erre! 

A  rétegek  a  víz  lerakodásai ;  többféle  réteg  többféle  lerako- 
dást, esetleg  többféle  vízjárást  bizonyít  vagy  legalább,  ha  a  sub- 
mersio  ugyanaz,  más-más  beömlésekre,  részleges  elváltozásokra 
utal.  A  submersio  nem  lesz  ugyanaz,  ha  egészen  más  kövületek 
fordulnának  benne  elő.  A  rétegek  kiterjedése  szintén  a  tenger 
kiterjedésétől  s  formájától  függ.  Valamint  a  víz  más-más  korban 
járta  a  földet,  úgy  a  parti  keret,  melyett  kitöltött,  a  tér,  melyet 
elborított,  más  és  más.  Lehet  valahol  igen  régi  földdarab,  egészen 

fönn  a  földszínen,  melyet  alig  bontott  valamikor  víz,  mely  más- 
hol tovább  haladva  lehajlik  a  mélységbe;  ezt  a  kiálló  darabot 
környékezhetik  újabb  és  régibb  rétegek.  Az  is  nagy  különbséget 
teremt,  ha  lerakodások  nagy  kiterjedésű,  mély  tengerekből  valók, 
vagy  pedig  ha  sekély,  szigetgazdag  archipelagusnak  vagy  kiédesedő 
sóslápoknak  köszönik  létüket.  A  rétegek  aszerint  is,  hogy  mily 
helyen  képződtek,  igen  különböznek;  a  partokon  törmelék,  nagy- 
szemü  kavics,  a  régi  folyók  súlyosabb  hozadéka  képezi  azokat; 
máshol  finom  homok,  legfinomabb  mészkő-iszap  nyújtja  anya- 
gukat. 

Az  eddigiekből  is  világos,  hogy  a  kőzetnek  egyfélesége  s 
egyneműsége  nem  adhatja  meg  a  formációnak  értelmét.  Ha  ez 
az  egyneműség  kellene  hozzá,  akkor  a  formációnak  eszméje, 
gondolati  tartalma  nem  képezne  alkalmas  subsíratumot  a  rétegek 
osztályozására.  Nem  teremthetnénk  e  réven  egységet,  mert  nin- 
csenek általános,  egynemű  kőzeteink,  kivéve  egy-kettőt. 

Hasonlóképen  nem  teremthetnénk  semmiféle  egységet,  tehát 
semmiféle  rendszert,  ha  minden  kőzetet,  minden  réteget  külön- 
külön  formációnak  hívnának.  Tekintve  a  szónak  általános  értel- 
mét, utóvégre  minden  kőzet,  s  minden  réteg  alakult,  formálódott, 
tehát  formációt  ad ;  de  e  fölszaporodott  formációk  óriási  szá- 
mával rendszert  s  egységet  nem  teremthetnénk.  Nekünk  egységet 
teremtő,  rendszeresítő  témára  van  szükségünk  s  azért  nem  marad 
más  hátra,  mint  az,  hogy  a  formáció  első  sorban  ne  az  anyagot 
nézze,  melyből  a  kőzet  alakult,  de  a  sort  nézze,  melyben  egymás 
fölött  települ,  jóllehet  ezt  is  kell  megtennünk,  mint  mindjárt  meg- 
látjuk, —  de  a  formáció  alapgondolata  sem  az  anyag,  melyből  a 
kőzet  áll,  sem  a  sor,  melyben  egymásra  következik,  hanem  az  idő. 
Mikor  keletkezett  ez  a  réteg?  melyik  korból  való  ez  a  kőzet? 
ugyanezen  korban  mi  alakult  Afrikában  s  mi  Amerikában?  tehát 
az  egyidejű  keletkezés,  ez  adja  a  formáció  értelmét. 

Ezt  fejti  ki  nehézkesen  a  német  tudomány,  midőn  a  for- 
mációnak meghatározását  adja:  „Eine  Gebirgsform  oder  Forma- 
tíon  schlechthin  ist  ein  Inbegriff  sehr  ausgedehnter  oder  auch  sehr 
zahlreicher  vorherrschender  Gebirgs-Glieder,  welche  ein  selbstán- 
diges  Ganzes  bilden  und  sich  durch  ihre  petrografische  und  palae- 
ontologische  Eigenschaften,  durch  ihre  Structur  und  Lagerungs- 
folge  als  gleichzeitige  Producte  gleichartiger  Bildungsprozesse  zu 
erkennen  gebén."  (Naumann    i.    m.   11.   3.)   Tovább   ismét:    „Der 

Synchronismus  ihrer  Bildung  ist  und  bleibt  in  allén  FálIen  ein 
Hauptpunkt,  um  welchen  sich  die  ganze  Frage  nach  der  Zugehörig- 
keit  zu  einer  und  derselben  Formation  dreht."  (I.  m.  II.  5.) 

E  szerint  az  egyidejűség  a  formációk  megkülönböztető 
jegye ;  a  filozófia  azt  mondaná :  a  differentia  specifica.  Valóban 
alakulásról  lévén  szó,  arra  kell  tulajdonképen  felelnünk,  hogy  mily 
korszakokra  oszlik  a  föld  története  s  mikép  osszuk  be  e  kor- 
szakokba a  föld  alakulásait,  mit  hová?  Földünk  hosszú  fejlődés 
szubstrukcióin  áll;  a  kérdés  az,  hogyan  épült  föl  ez  a  földdarab, 
melyet  Európának  hívnak,  hány  tenger  borította,  hány  öbölben, 
mily  alakú  tengerpartok  s  földségek  korlátozta  műhelyekben 
alakultak,  épültek,  rétegesedtek  alapjai  ?  Hogyan  torlódott  a  magasba 
Afrika,  Amerika,  stb.? 

A  formációk  megítélésében  nagyon  kell  óvakodnunk  kicsi- 
nyes elfogultságtól,  mely  az  emberi  lét  korlátoltságát  könnyen 
átviszi  a  természet  történésére  s  igen  rövid  sugárral  hajlandó 
mérni  a  természetben  szereplő  változatosságnak  köreit.  Hogy  ez 
elfogultságtól  magunkat  megóvjuk,  jó  lesz  a  most  alakuló  formá- 
ciónak tényezőivel  és  tarkaságával  megismerkednünk. 

Az  emberiségnek  történeti  korszakában,  a  jelenben  is,  melyben 
élünk,  alakul  egy  geológiai  formáció.  Sok  ezer  év  óta  iszaposod- 
nak s  töltődnek  ki  a  tengerek :  az  Atlanti  és  Csendes  óceán, 
az  Északi  és  Keleti  tenger,  a  Földközi  és  Fekete  tenger,  a  Kaspi 
s  az  Azowi  tenger;  nevezzük  e  legújabb  kort  Alluviumnak;  ez 
alluviumi  korszakban  a  most  keletkező  formációnak  mennyi 
mindenféle  kőzetét  fogják  százezredek  után  megbámulni ;  a  kőzet 
mely  most  keletkezik,  nem  lesz  ugyanaz,  hanem  más  és  más ;  a 
tengerbe  özönlő  folyók  más  és  más  iszapot  hurcolnak;  sőt  egy 
s  ugyanabban  a  tengerben  más  kőzet  képződik  a  parton,  más 
100 — 200  kilométernyire  a  parttól.  Ha  majd  valamikor  ezek  a 
most  alakuló  rétegek  fölbukkannak  s  hegyeket  képeznek,  azt 
fogják  vitatni  az  akkori  geológusok,  ugyan  mily  időben  keletkez- 
hettek ezek  a  sokféle  kőzetü  rétegek  s  bizonyára  nagyon  eltérők 
lesznek  nézeteik.  A  Csendes  óceán  China  és  Amerika  közt  más 
alakulásokat  mutat  majd  kőzetileg  s  a  kőzetek  egymásutánját 
illetőleg  mint  a  Fekete  tenger  s  e  változatos  kőzetek  mégis  egy  és 
ugyanazon  korban  keletkeztek,  tehát  egy  s  ugyanazon  formációhoz 
tartoznak. 

Ez  a  változatosság  épp    a   földet   összetevő    előbbi    forma- 

cióknak  különbözőségétől  és  sokféleségétől  függ.  Ha  oly  tengerek 
léteznének,  melyeknek  fenekét  egynemű  iszap  tölti  föl,  ha  továbbá 
e  tengerfeneket  folytonos  sülyedésben  s  ugyanakkor  az  egynemű 
iszap  által  való  folytonos  feltöltődésben  gondoljuk,  végre,  ha  föl- 
teszszük,  hogy  az  iszapot  nyújtó  hegyek  és  az  azt  szállító  folyók 
nem  változnak,  akkor  ez  az  óriási  üiledék  nem  volna  petro- 
gráfiailag  tagozva,  nem  volna  rétegezve,  hanem  roppant  nagy 
ponkot  adna.  Most  azonban  nem  így  van  a  világban.  Az  iszap  is 
más  és  más,  a  hegyek  és  folyómedrek  is  más-más  kőzetből 
állanak,  a  tengerek  helye  is  változik,  járásuk  óriási  árkokat  szakít; 
azért  már  petrografice  is  különböznek  az  egy  időben  keletkezett 
kőzetek.  „Die  petrografische  Facies  kann  verschieden  sein,  trotz- 
dem  der  Synchronismus  evident  ist."  (Naumann  i.  m.  II.  53., 
II.  582.) 

Tartsuk  tehát  jól  szem  előtt,  hogy  mit  ért  a  geológia  for- 
máció alatt?  Nem  egynemű  kőzetet,  mintha  pl.  a  homokkő  az 
egyik,  a  mészkő  a  másik,  a  pala  a  harmadik  formáció  volna; 
nem,  nem  ezt  érti ;  más-más  formációban  ugyanazon  kőzetek 
lehetnek ;  éppen  úgy  nem  ért  formáció  alatt  réteget,  hogy  ahány 
réteg,  kivált  ha  más-más  kőzetből  állanak,  annyi  formációt  szám- 
láljunk ;  hanem  formáció  alat  egy  s  ugyanazon  korszakban 
keletkezett  rétegeket  ért,  akármilyen  kőzetből  álljanak  s  akár- 
mennyién legyenek.  S  a  korszakot  micsoda  méri  ki  ?  rétegek 
szerint  nem  számíthatjuk,  —  évszámok  szerint  szintén  nem,  mert 
azok  névtelen,  ismeretlen  évszázadok  és  évezredek ;  mi  marad 
tehát  egyéb  hátra,  mint  az  élet;  a  faunában  s  flórában  el  nem 
változott  világ  egy-egy  korszakot  képez,  mihelyt  az  alakok  elvál- 
toznak, mihelyt  a  régiek  eltűnnek  s  újak  lépnek  föl,  azonnal  új 
geológiai  korszak  kezdődik. 

A  korszakokat  tehát  az  élettel  kell  kicövekezni ;  mert  a 
korszakokat,  az  alakulásokat  megitélni  nem  lehet  kizárólag  petro- 
gráfiai  alapon.  Nem  mondom,  hogy  a  petrográfia  egyáltalában 
nem  számít  s  hogy  a  kőzetek  nemén  s  kivált  a  rétegek  elhelyez- 
kedésén eligazodni  soha,  sehol  és  sehogysem  lehet;  igenis  számít 
a  petrográfia  s  a  rétegek  elhelyezkedése  is  latba  esik,  sőt  ahol 
az  alakulások  nincsenek  föltörve  és  összezavarva  s  ahol  a  for- 
mációk nagyobb  kiterjedésüek  és  rendszeresen  visszatérnek,  ott 
bizonyára  a  petrográfia  kitűnő  szolgálatokat  tesz  majd ;  de  mivel 
ez  utóbbi  föltételek  gyakran  hiányzanak  s   a    kőzetek,    mint    már 

említettem,  sok  korszakon  keresztül  is  egyneműek;  mivel  a  leg- 
több helyen,  kivált  az  újabb  korszakok  rétegeiben,  tarka  változatos- 
ság és  szertelen  zűrzavar  uralkodik,  ha  nem  találnánk  más  el- 
igazítást s  más  útmutatókat,  mint  a  melyeket  a  szervetlen  világ 
nyújt,  meg  sem  moccanhatnánk ;  most  azonban  segítségünk 
támad  a  szerves  világ  maradványaiban,  azok  ásatag  (fosszil)  alak- 
jaiban s  ezek  szerint  igazodunk  el  az  egymást  váltó  korszakokon ; 
a  petrográfiának  segítségére  siet  az    ó'slénytan,    a    palaeontologia. 

De  lehet-e,  szabad-e  az  őslények  nyomában  az  eltűnt,  régi 
világok  korszakait  meghatározni  ?  Lehetnek-e  az  élet  alakjai  út- 
mutatóink a  szervetlen  világok  fölismerésére?  A  modern  tudomány 
feltétlenül  elfogadja  világfejlődésnek  gondolatját;  fejlik  a  föld, 
alkalmassá  válik  tökéletesebb  alakoknak  hordozására;  fejlik  az 
élet,  más  és  más  alakok  lépnek  föl  színterén,  melyek  egyre  hason- 
lóbbak a  mostani  világ  typusaihoz.  Ez  a  fejlődő  élet  ott  hagyta 
nyomait  a  kőzetekben  s  róluk  olvassuk  le  maguknak  a  kőzeteknek 
korát.  Vannak  nagyon  régi  alakok;  vannak  mások,  melyek  köze- 
lebb állanak  s  ismét  mások,  melyekre  szinte  ráismerünk,  hogy  a 
mieink  belőlük  lettek ;  tehát  vannak  régi,  nagyon  régi,  vannak 
középkori,  vannak  újabb-  és  legújabbkori  alakok.  A  palák,  a  mesz- 
es homokkövek  gyakran  egészen  egyneműek,  de  ha  meg  vannak 
jelölve  a  fejlődő  életnek  védőjegyeivel,  dacára  az  egyneműségnek, 
eligazodunk  rajtuk.  Ha  a  fejlődés  folytonos  s  az  életnek  család- 
fája új  meg  új  alakokban  nő  ki,  akkor  e  megkövült  ágakon 
visszafelé  haladhatunk  s  elég  biztosan  meghatározhatjuk  a  rétegek 
korát.  A  mely  kőzetekben  a  régi  világok  alakjaira  bukkanunk,  azok 
a  régi  világ  tengereiben  képződtek;  amely  kőzetekben  újabb  ala- 
kokkal találkozunk,  azok  már  újabb  korszakokból  valók ;  eszerint 
az  élet  megkövült  s  a  régi  élet  nyomai,  az  állatok  csontjai,  a 
növények  megörökített  lenyomatai  határozzák  meg  a  formáció 
korát. 

Ezen  gondolat  ellen  aligha  lehet  kifogást  emelni.  Tény,  hogy 
sokféle  világ,  sokféle  fauna  és  flóra  váltakozott  a  föld  hátán; 
némely  típusok  egészen  idegenszerűek  s  nem  találnak  a  most  élő 
alakok  közt  magukhoz  hasonlókra;  de  lassan-lassan  a  szerves 
alakok  elvesztik  idegenszerűségüket  s  a  mi  világunk  alakjaihoz 
kezdenek  hasonlítani.  Először  csak  inkább  családi  jellegek,  majd 
nemek  s  végűi  fajok  is  lépnek  föl,  melyek  vagy  teljesen  a  mieink, 
vagy  igen  közel  állnak  hozzájok. 

Ez  a  közeledés  a  múltból  a  jelenhez  oly  folytonos  és  álta- 
lános, hogy  valóban  a  szerves  alakok  kisebb-nagyobb  hasonlatos- 
ságából méltán  következtethetünk  a  rétegek  korára.  Gondolom, 
hogy  nagyjában,  egyetérthetünk  Zittel-el,  aki  azt  mondja,  hogy  ha 
minden  eszköz  cserben  is  hagyna  a  rétegek  korának  meghatáro- 
zásában, a  legújabb  korszakban  elég  volna  a  fauna  és  flóra  hason- 
latosságára figyelnünk.  Tapasztalatunk  mutatja,  hogy  az  újabb  élet 
a  mai  formákhoz  közeledik  divatában.  „Ha  például  a  svéd  Udde- 
vallában  —  irja  Zittel  —  magasan  a  mai  Északi  tenger  szine  fölött 
tengeri  kagylókkal  bőven  megspékelt  rétegeket  látunk,  melyeknek 
minden  faja  a  szomszéd  tenger  fajaival  megegyez;  ha  a  Monté 
Pellegrinon  Palermo  mellett  mészkőrétegekre  akadunk,  melyek 
szintén  tele  vannak  a  Földközi  tengerben  mai  nap  élő  puhányok 
kagylóival ;  arra  a  föltevésre  jogosíttatunk,  hogy  mindkét  réteg 
egy  időben  keletkezett.  Ha  ellenben  Paris  tengerfövényének  kagylóit 
vesszük  figyelembe,  egyetlen  egy  alakot  sem  találunk  olyat,  melynek 
mása  ez  idő  szerint  az  európai  tengerekben  élne.  Valamennyi 
kagyló  és  csiga  idegenszerű  formákat  mutat,  melyek  ugyan  a 
tropikus  tengernek  alakjaira  emlékeztetnek,  de  különben  már  mind 
kivesztek.  A  párisi  tengerfövénynek  tehát  már  azért  is,  kagylóinak 
idegenszerűsége  miatt  is,  nagyobb  kort  tulajdonítunk,  mint  az 
uddevallai  vagy  a  palermói  rétegeknek.  Ha  pedig  esetleg  Bécs 
vagy  Bordeaux  körül  oly  tengerhomokra  akadunk,  melyeknek 
kagylói  csekélyebb  hasonlatosságot  tüntetnek  föl  a  most  divatos 
kagylókkal  mint  a  palermoiak,  de  nagyobbat  mint  a  párisiak, 
akkor  a  kormeghatározás  mércéjén  azokat  e  kettő  közé  sorozzuk." 

Cuvier  kezdte  a  világfejlődés  korszakait  a  palaeontologia 
szerint  meghatározni ;  ő  a  modern  palaeontologiának  atyja.  De 
az  ő  vezérgondolata  egészen  eltér  a  jelenleg  divó  általános  nézettől. 
Az  ő  korszakai  ugyanis  új  meg  új  teremtések.  Ö  úgy  gondol- 
kozott, hogy  minden  egyes  geológiai  korszaknak  növény-  és  állat- 
világa tönkrement  végzetes  katasztrófák  útján  s  minden  ilyen 
katasztrófa  után,  mely  a  régi  világot  elsöpörte,  új  teremtés  állt 
be.  Egyetlenegy  növény-  vagy  állatfaj  sem  élte  túl  a  korszakot 
záró  katasztrófát  s  nem  lépett  át  a  másik  korszakba.  Cuvier 
szerint  tehát  a  világkorszakok  élesen  meg  voltak  egymástól  külön- 
böztetve s  a  termés  mindannyiszor  egészen  friss,  új  világot 
hívott  létbe;  —  ez  határozottan  téves  fölfogás.  Ezt  az  elméletet 
katasztrófa-teóriának  hívják. 

Cuvier  teóriája  merev;  magán  viseli  az  emberi  ész  osztá- 
lyozási mániájának  s  az  egyszerűsítés  kisszerű,  de  logikus  hajlan- 
dóságának jegyét.  Cuvier  látott  a  különböző  rétegekben  más  és 
más  világokat,  más  és  más  tipusok  meresztették  rá  megkövült 
szemgödreiket ;  látta  a  sokszor  átmenetek  nélkül  föllépő  új  típu- 
sokat, amiből  katasztrófákra  következtetett;  s  ime  e  jegyeket  és 
jellegeket  általánosította,  a  részleges  valóságot,  a  tényeket  kizáró- 
lagos érvényű  jelleggel  ruházta  föl ;  a  mi  valóban  megtörtént,  arra 
azt  mondta,  hogy  csakis  ez  történt;  ami  valóban  tényező  volt  a 
világban,  arra  azt  mondta,  hogy  annyira  tényező,  hogy  más  nincs 
is,  más  ott  nem  szerepelt;  ime  így  készül  a  teória,  mely  látszatos, 
impozáns,  de  egy  hibája  van,  hogy  egyoldalú ;  sok  gonddal 
készült,  kedves  skatulya,  melyet  az  ész  megelégedéssel  bámul,  de 
a  melybe  a  világ  nem  fér.  —  Katasztrófák  bizonyára  voltak  a 
világban,  azt  fényesen  lehet  kimutatni,  de  hogy  oly  katasztrófák 
lettek  volna,  melyek  minden  életet  kiirtottak,  azt  nem  lehet  bebi- 
zonyítani ;  sőt  az  ellenkezőt  bizonyíthatjuk  be,  azt  t.  i.,  hogy  az 
élet  teljesen  ki  nem  pusztult  a  földön.  Kimutathatjuk,  hogy  számos 
osztály  több  korszakon  át  fordul  elő  s  hogy  bár  néha  a  katasz- 
trófa gyökeresebben  pusztította  ki  az  életet  s  azt  következő  réte- 
gekben igen  elütő  világ  nyomai  tárultak  elénk,  azért  még  sem 
állíthatjuk,  hogy  a  szakítás  az  élet  egész  vonalán  teljes  s  hogy 
máshonnan  történt  bevándorlással  sem  magyarázhatni  ki  a  külön- 
bözőséget. Tegyük  fel,  hogy  Skandinávia,  mely  már  régen  nem 
volt  elmerülve,  mindenestül  a  mélységbe  sülyed  s  később  vala- 
mikor ismét  kibukik,  —  mily  nagy  ugrások  lesznek  akkor  a  mai 
világnak  megkövült  alakjai  s  azon  régi  világok  fosszilmaradványai 
közt,  melyek  még  a  nagyon  messze  eső  elmerülés  korszakából 
vannak  Skandináviának  mai  rétegeiben.  Ha  az  elmerülések  közt 
óriási  időköz  terjeng,  akkor  a  rétegek  kövületei  is  úgy  viszony- 
Iának  egymáshoz,  mint  az  elmerülés  korszakai. 

Sir  Charles  Lyell  változtatott  a  katasztrófákról  s  a  teremtés 
epocháiról  való  nézeteken.  Fölfogása  az  evolúciónak  teljes  érvé- 
nyesülése a  geológiában.  Neki  katasztrófák  nem  kellenek ;  az  új 
világok  nem  lépnek  föl  egymás  után  készen  a  maguk  egészében, 
hanem  lassú  átalakulások  révén  lesznek  hosszú  időközök  folyamán. 
Apró  változatok  és  hosszú  időszakok  létesítik  végeredményben  az 
új  meg  új  világokat.  Cuviernél  kész  világok  lépnek  föl  egymás- 
után, mint  szokás   mondani    tableau-k;    Lyellnél    egymástól    való 

hosszú  sorok  szerepelnek,  melyek  lassú  átváltozások  által  a  típu- 
sokat végleg  átidomítják.  A  palaeontologia  szerepe  mind  a  két 
teóriában  ugyanaz;  a  korszakok  jelzői  ugyanis  Cuviernél  ép  úgy 
mint  Lyellnél  a  növény-  és  állattipusok;  a  korszakokat  ásatagok 
s  az  élet  nyomai  szerint  klasszifikálják  mindketten.  A  különbség 
az  élet  fejlődésének  fölfogásában  rejlik;  Cuviernél  új  teremtések 
által  előhívott  világok,  Lyellnél  az  evolúció  vezércsillagzata  alatt 
elévarázsolt  világok  sora;  ott  a  katasztrófák  a  sirásók;  itt  a 
katasztrófáknak  szintén  lehet  szerepük,  de  nem  igen  szorulnak 
rájuk. 

Lyell  teljesen  fölváltotta  Cuviert  s  az  emberi  ész  hű  maradt 
magához,  hű  ahhoz  a  logikai  nehézkességhez,  mely  mint  teória- 
szomj  jelentkezik  nála,  hű  ahhoz  a  mohósághoz,  melylyel  a  teóriá- 
kat átkarolni  s  lelkesülésében  egyoldalúságukat  észre  nem  venni 
szereti. 

Ez  idő  szerint  Lyell  az  úr;  pedig  bizonyos  igaz,  hogy  fölös- 
leges túlzások  vannak  az  ő  teóriájában  is ;  kiváltkép  idegenszerű 
és  kevésbé  biztatóan  érint  az  a  radikális  állásfoglalás  a  katasztrófák 
ellen  s  az  a  fölösleges  föltevés,  mely  szerint  a  természet  erői  most 
is  ugyanazok,  melyek  régen  voltak.  Ezt  az  utóbbi  nézetet  épp  a 
fejlődés  gondolata  silányítja  tönkre,  igen  tanulságosan  ír  e  rész- 
ben Ranke,  „Der  Mensch"  c.  nagyhírű  művében:  „Ganz  wie 
einst  Cuvier,  so  herrscht  gegenwártig  Lyell  in  den  Anschauungen 
der  Zeit  und  man  pflegt  dabei  zu  vergessen,  dass  die  Katastrophen- 
Theorie  doch  nicht  so  lange  zur  Befriedigung  der  bestén  Forscher 
und  Denker  zur  schematischen  Erklárung  der  geologischen  That- 
sachen  hátte  verwendet  werden  können,  wenn  sie  sich  nicht  doch 
auch  auf  eine  Summe  sicherer  Thatsachen  hátte  zu  stützen  ver- 
mögen.  Auch  hier  liegt  die  Wahrheit  zwischen  den  Extrémen  der 
Theorien."  (11.  363.)  A  fejlődés  gondolata  sokféle  egyoldalúságba 
kergette  bele  a  tudományos  világot,  melyet  lassanként  ki  kell 
hevernünk  s  már  most  is  venni  észre,  hogy  Lyell  katasztrófa-iszonya, 
melyben  elmélete  szenved,  múlófélben  van. 

Hagyjuk  el  most  Cuvier  és  Lyell  nézetkülönbségét  s  ragadjuk 
meg  a  palaeontologia  általános  gondolatát,  mely  szerint  az  élet 
nyomai  határozzák  meg  a  rétegek  képződésének  időszakait;  igaz-e 
ez  a  gondolat  vagy  nem  igaz? 

igaz,  de  megszorítással.  A  megszorítást  a  föld  alakulásának 
változatossága  s  az  élet  eloszlásának  kifogyhatlan  tarkasága  köve- 

Prohászka:  Föld  és  ég.  10 

teli.  A  föld  morfológiája  a  legtarkább  változatosságot  mutatja  s  e 
morfológiával  együtt  jár  az  élet  változatainak  játéka ;  más  zónák 
alatt  más  az  élet;  ugyanabban  az  időszakban  egyes  elszigeteltebb 
helyeken  rég  elmúlt  világok  tipusai  tartják  fönn  magukat,  mialatt 
másutt  nagyot  fordult  már  az  élet  s  egészen  űj  állatjegy  alatt  áll. 
Ezt  szem  elől  tévesztik  azok  a  nagyreményű  geológusok,  akik  ren- 
dületlen öntudatossággal  klasszifikálják  a  rétegeket  egyes,  sokszor 
igen  relativ  értékű  nyomok  és  ásatagok  szerint;  elfelejtik,  hogy  a 
régi  világok  is  nagy  változatokat  mutattak  s  aligha  hagyják  magukat 
hevenyében  készült  emberi  sémák  szűk  fiókjaiba  belegyömöszölni. 
De  ha  e  reflexiónkkal  lehűtjük  is  a  meggondolatlan  tudákosságnak 
nevetséges  önbizalmát,  az  elvet  magát,  mely  a  palaeontologiá  segít- 
ségével iparkodik  meghatározni  a  rétegek  korszakait,  általában 
elfogadjuk  s  a  fejlődés  eszméjének  tért  nyitunk,  hogy  segítse 
osztályozni  a  rétegeket  s  meghatározni  a  formációkat. 

A  fejlődés  gondolata  azt  mondja,  hogy  kezdetben  egyszerűbb, 
tökéletesebb  világ  volt;  tagozatlan  és  egyhangú  világ  akár,  ami  a 
föld  alkatát,  akár  ami  az  élet  formáit  illeti.  Ezt  a  kiindulást  szívesen 
elfogadjuk.  Mi  lesz  ennek  következménye?  Az,  hogy  kezdetben 
általános  s  szinte  az  egész  földet  övező  rétegek  képződtek;  tago- 
zatlan lévén  a  világ,  az  anyag  még  nagyon  egyféle,  a  tengerek 
összefüggően  lepik  el  a  földet,  szárazföldek,  szigetek  még  nem 
igen  vannak,  szóval  a  morfológiai  különbségek  még  nem  igen 
léptek  föl ;  egyforma  lévén  az  ok,  általános  és  egyforma  az  okozat 
is.  így  az  ősgnájsznak  s  az  őspalahegységnek,  mely  a  föld  nagy 
részét  borítja,  átlag  egy  s  ugyanaz  a  petrografiai  s  a  palaeonto- 
logiai  jellege.  Mikor  ezek  keletkeztek,  még  nem  igen  emelkedtek 
ki  nagy,  a  tengereket  egymástól  elválasztó  szárazföldek  s  a  száraz- 
földek is,  melyek  lehettek,  még  nem  voltak  annyira  tagolva,  mint 
később;  tehát  általános  s  egyforma  tényezők  szerepeltek  s  általá- 
nosságuknak s  egyformaságuknak  bizonyítéka  épp  az  uralkodó 
kőzeteknek  hasonló  jellegei,  t.  i.  ezek  is  egyformák  s  mindenfelé 
terjengnek. 

Gondolhatjuk  kölünben  is,  hogy  a  föld  alakulásában  is  a 
morfológiai  különbséget  az  egyformaság  előzi  meg.  A  morfológiai 
különbség  később  áll  be.  Új  meg  új  szigetek,  hegyek  és  száraz- 
földek keletkeznek ;  e  hegységek  más-más  kőzetből  állanak,  a  hegy- 
ségeket pusztító  folyamok  tehát  más-más  iszapot  hordanak  s  külön- 
böző rétegek   alakulásának    napszámosaivá   csapnak   föl.    A   föld 

tagoltsága  hegyekben,  völgyekben,  fönsíkokban  magával   hozza   a 
tengerek  méhében  alakuló  rétegeknek  különbségeit. 

A  tagolt,  egymástól  elválasztott  tengerekben  más-más  kőzetek 
keletkeznek.  Ugyanakkor  a  föld  fiziognomiájának  vonásai  kiéle- 
sednek s  a  tengerek  eloszlása  a  klímának  változatait  hozza  magával. 
Domborzatok,  tengerek,  klima  befolyással  vannak  a  faunára  s  a 
flórára  s  aszerint,  amint  az  élet  föltételei  változnak,  elváltozik  az 
élet  is.  Az  általános,  összefüggő'  s  a  földet  nagyjában  borító  for- 
mációk után  következnek  majd  a  kisebb  terjedelmű,  vidékek 
szerint  változó  formációk.  Az  előbbiekben  kevés  vagy  semmi 
életnyom  nem  lesz,  a  későbbiekben  annál  több.  Az  előbbiekben 
könnyebb  az  eligazodás,  az  utóbbiakban  igen  nehéz;  annál  nehe- 
zebb, minél  tagoltabb  a  föld  s  változatosabb  az  élet. 

A  korszakoknak  ásatagok  szerint  való  klasszifikálása  tehát 
szintén  korlátolt.  A  dolog  világos.  Ha  az  élet  mindenütt  egyforma 
tagozatlan  volt  volna;  ha  a  korszakok  folyamában  zónák,  klimák 
nem  változnak,  akkor  Amerikának  egyik  rétegéről  s  a  benne  föl- 
talált foszil-alakokról  bátran  következtethetnénk  Európának  vagy 
Ázsiának  hasonló  alakulásaira  s  ahol  hasonló  nyomokat  találnánk, 
kimondanók  az  egynemű  nyomoknak  s  rétegeknek  egyidejűségét, 
vagyis  meghatároznók  a  formációt.  De  ha  a  világ  már  akkor  is 
tagozott  volt,  ha  más-más  élet  terjedt  el  különböző  övein,  ez 
esetben  az  egyforma  növény-  és  állat-tipusokból  ugyanazon  kor- 
szakokra következtetni  csak  megszorítással  lehet  s  valamennyi 
körülményt  és  jelleget  kell  összefoglalnunk,  valamennyit  egymásra 
való  vonatkozásukban  kell  tekintenünk  s  eszerint  meghatároznunk 
a  formációt. 

Állítsunk  föl  tehát  néhány  általános  érvényű  tételt  a  for- 
mációkról. 

Mindenekelőtt  tartsuk  szem  előtt,  hogy  ugyanazon  korsza- 
kokban a  kőzetek  nagyon  különbözők  lehetnek. 

Különbözhettek  mindenféle  tekintetben.  Először  aszerint,  hogy 
mily  tengerekben,  mily  folyók  szállítmányából  lettek,  vagy  mily 
ázalagoktól  nyújtott  anyagból  épültek.  Lehet,  hogy  a  chemizmus 
is  befolyásolta  a  képződést,  pl.  a  szénsavas  mész,  mely  kilúgoz- 
hatta a  fenéknek  s  a  partoknak  kőzeteit.  Egy  ugyanazon  tengerben 
is  nagy  lehet  a  különbség,  aszerint,  amint  közvetlenül  parti  vagy 
tovább  elfekvő  képződményről  van  szó. 

Másodszor  palaeontologiai  tekintetben  is  különbözők  lehetnek 

egy  s  ugyanazon  korszaknak  képződményei ;  mert  az  élet  sok 
alakban  lépett  föl  s  különböző  lehetett  zónák  szerint,  sőt  a  ten- 
gernek mélységei  szerint  is.  Más  állatvilága  van  a  partoknak,  más 
a  tenger  mélyeinek.  Vegyük  csak  szemügyre  a  mai  világot;  más 
állatvilága  van  Ausztráliának,  más  Európának ;  következőleg  e  jelen 
formációban  teljesen  elütő  jegyekkel  írja  bele  a  Csendes  óceán 
egyszer  majd  valamikor  kiemelkedő  rétegeibe  sajátos  életének  tör- 
ténetét. Azután  a  tengerek  rétegei  csak  véletlenül  s  elvétve  nyúj- 
tanak szárazföldi  állat-tipusokat,  csak  ha  a  víz  elsodorta  s  eltemette 
csontjaikat,  ez  esetben  maradtak  ránk.  Tengeri  állatokat  bőségesen 
szolgáltatnak  a  tengeri  rétegek,  de  tücsköket,  madarakat,  emlő- 
söket ritkán.  Lehetett  tehát  egy  korszakban  sok  mindenféle  állat, 
melyről  nincs  maradványunk. 

Hozzuk  ezek  után  öntudatunkra  a  formációk  meghatározá- 
sának nehézségeit  s  e  nehézségek  közt  való  eligazodás  lehetőségét. 

Ugyanazon  korszakban  sokféle  kőzet  alakulhat  s  viszont  külön- 
böző korszakokban  ugyanaz  a  kőzet.  Különböző  helyen  ugyanaz 
a  kőzet  s  különböző  helyen  különböző  kőzet.  Hasonlókép  ugyan- 
azon állatok  nyomaival  találkozhatunk  különböző  formációkhoz 
tartozó  kőzetekben ;  ugyanazon  állatok  vízszintes  távolban  eleső 
helyeken  élhettek  vagy  lehetséges,  hogy  ugyanazon  állatok  egymás 
fölött  függélyes  távolban  eleső  más-más    rétegekben    lelhetők   fel. 

Már  most  ha  ilyen  nagy  a  variációk  tarkasága,  hogyan 
teremtsünk  rendet  közéjük?  hogyan  osztályozzuk  szerintük  a  kor- 
szakokat s  őket  a  korszakokba?  hogyan  határozzuk  meg  a  föld 
különböző  helyein  az  egyidejű  formációkat? 

Először  a  rétegek  elhelyezkedéséből.  Ez  a  legbiztosabb.  Ha 
a  rétegek  vízszintesen  vagy  bár  rézsut  de  rendben  következnek, 
tudjuk,  hogy  az  alsó  régibb,  a  felső  ujabb;  ha  már  most  e  for- 
máció nagy  kiterjedésű  s  nemcsak  kisebb-nagyobb  medencékre 
szorul,  hanem  mindenfelé  terjeng,  akkor  arra  következtetünk,  hogy 
nagy,  összefüggő  tengerekben  lett. 

Másodszor  a  kövületekből  határozzuk  meg  a  formációkat. 
Ha  az  európai  rétegek  Európának  mai  faunájától  és  flórájától 
nagyon  különböznek,  akkor  tudom,  hogy  régiebbek.  A  barlangi 
medvének,  a  mammutnak  maradványai  Európában  egy  elütő  euró- 
pai világra  utalnak;  a  saurusok,  a  kánguruk  csontvázai  egy  még 
távolabb  fekvő  korszaknak  emlékét  őrzik.  Abból  azonban,  hogy 
itt  saurusok   voltak   vagy    kánguruk,  nem   következtethetek   arra, 

hogy  ugyanakkor  máshol  is  voltak,  vagy  hogy  az  élet  akkor  min- 
denütt egyforma  volt.  Sok  más  körülményt  kellene  összefoglalnom, 
hogy  az  ilyen  merész  következtetésekre  vállalkozzam. 

Petrografiai  és  palaeontologiai  jellegeket  összefoglalva  mond- 
hatjuk, hogy  vannak  azoi  (életnélküli)  rétegek,  melyekben  a  szer- 
vezeteknek csak  kétes  vagy  semminemű  nyomaival  sem  találko- 
zunk. Azután  következnek  az  élet  alsóbb  alakjait  feltüntető  rétegek, 
melyeket  a  föld  őskorszakának  mondhatunk;  az  őskorszakot  föl- 
váltja a  közép-kor  s  ezt  az  újkor.  Táblázatba  foglalva  a  kor- 
szakokat, a  következő  átnézetet  nyerjük: 

1.  Azoi  rétegek  az  ősgnájsz-  és  őspala-formáció. 

I  Szilur-korszak  | 

2.  Ó-kor  l  Devon-korszak  palaiozoi    rétegek. 

I  Carbon-  v.  Kőszén-korszak  ) 

I  Triász  1 

3.  Közép-kor  l  Jura-korszak        mezozoi  rétegek. 

I  Kréta-korszak  ) 

I  Tertiár-  v.  harmad-korszak  1 

4.  Új-kor  l  Diluvium-  v.  jég-korszak      >  kánozoi  rétegek. 

I  Alluvium-  v.  jég-korszak      J 

Ez  egyes  korszakok  ismét  sok  alkorszakra,  vagy  mint  szokás 
mondani,  lépcsőkre  osztatnak.  Az  élet  alakjaira  vonatkozólag  így 
is  neveztetnek :  azoi  (életnélküliek),  palaiozoi  (ősélet),  mezozoi 
(középső-élet),  kánozoi  (új-élet)  formációkra. 

A  formációkra  vonatkozó  tudományos  apparátusunk,  bár 
napról-napra  fejlik  és  tökélesbül,  mégis  magán  hordozza  a  kezdet- 
legességnek s  a  kikezdések  idejében  uralkodó  tájékozatlanságnak 
jegyeit.  A  fölosztás  maga  egészen  gondolom-forma ;  az  elnevezések 
határozottan  a  legügyetlenebbek ;  de  hát  így  szokott  az  lenni 
mindenütt,  ahol  gyors  a  munka,  sürgős  a  dolog  s  tulajdonkép 
még  sem  tudják,  hogy  mit  is  kellene  csinálni.  A  geológia  olyan  volt, 
mint  egy  hevenyészett  házépítés;  sok  munkás  forgott  a  telken,  ki 
meszet,  ki  követ  és  homokot  hordott;  mások  téglát  égettek  s  geren- 
dákat faragtak ;  szekér  szekeret  ért,  az  egész  világból  rengeteg  sok 
építési  anyagot  cipeltek  össze;  geniális  férfiak  jelentek  meg  a 
színen  és  terveket  főztek ;  az  egyik  ellentmondott  a  másiknak ;  de 
a  közvélemény  sürgette  az  építést,  hozzáfogtak  tehát  biztos,  hatá- 
rozott terv  nélkül  s  úgy  építettek,  hogy  le  lehessen  később  törni 
a  be  nem  illő  részeket. 

Szakasztott  így  történt  a  formációk  tanával.  A  geológiának 
legfontosabb  része,  —  szinte  gerince  —  a  formációk  megállapí- 
tása. Mit  akarunk  írni  történetet,  ha  csak  adataink  vannak,  de  nincs 
időrendünk ;  ha  nem  tudjuk,  hogy  mi  mikor  történt  s  hogy  mi 
történt  előbb,  mi  később?  A  formációk  tana  a  föld  történetének 
eg>'másutánja,  az  adatoknak  besorozása  az  egyes  időszakokba; 
mit  csináljunk  föld-történetünkkel,  ha  az  egymásután  iránt  nincs 
rendszerünk? 

Tehát  rendszert,  egymásutánt  kell  teremteni  a  rétegekbe;  ez 
iránt  megegyeztek ;  ez  volt  a  formációk  sora !  de  a  sort  megálla- 
pítani vajmi  nehéz  s  e  nehézséggel  való  küzködések  jellegeit 
hordozza  magán  a  geológiának  ez  a  része. 

Tökéletlensége  kiviláglik  már  a  nevekben  is;  a  formációknak 
semmitmondó,  azaz  hogy  rosszatmondó  neveik  vannak.  Ily  ügyetlen 
név  a  Kréta-,  a  Kőszén-korszak.  „Man  darf  vvohl  sagen,  —  mondja 
Neumayer  a  Kréta-korszak  nevéről,  —  dass  keine  der  Bezeich- 
nungen  für  geologische  Formationen  so  unglücklich  gew^áhlt  ist, 
wie  diese.  Wohl  habén  wir  etwas  Aehnliches  in  der  Steinkohlen- 
formation,  in  welcher  auch  die  Kohlé  nur  einen  sehr  bescheidenen 
Theil  der  sie  zusammensetzenden  Gesteine  ausmacht,  aber  hier 
kommen  Kohlenflötze  wenigstens  von  oben  bis  untén  in  allén 
Horizontén  vor,  wenn  auch  nicht  in  gleicher  Háufigkeit.  Bei  der 
Kreideformation  aber  sehen  wir  das  den  Namen  gebende  Gestein 
ganz  auf  die  oberste  Region  beschránkt.  Wáre  der  Name  nicht  so 
vollstándig  in  Fleisch  und  Blut  übergegangen,  dass  eine  Aenderung 
kaum  mehr  möglich  ist,  so  ware  eine  solche  sehr  wünschenswert. 
Der  Geolog  von  Fach  weiss  allerdings  genau  genug,  dass,  wenn 
von  Kreideschichten  die  Rede  ist,  dieselben  weit  öfter  aus  Thon, 
Schiefer,  Sandstein,  Kaik  als  aus  wirklicher  Kreide  bestében,  und 
es  kann  das  kaum  mehr  zu  Irrungen  Annlas  gebén ;  um  so  stören- 
der  muss  aber  dieser  doppelseitige  Sprachgebrauch  für  Denjenigen 
sein,  der  erst  einen  Ueberblick  über  die  Qeologie  zu  gewinnen 
sucht." 

Tehát  a  kréta-korszakban  a  krétából  van  legkevesebb  s  a 
kőszén-korszakban  édeskevés  a  kőszénből.  Ezek  a  nevek  abból 
a  korból  valók,  mikor  tényleg  kisértetben  voltak  az  osztályozó 
geologok,  e  képződményeket  minden  egyéb  kőzet  kizárásával  külön- 
külön  formációnak  tekinteni.  De  a  dolog  nincs  ügy.  A  kőszén- 
formációt javarészben  sok  más  hatalmas  mész-  és  homok-kőréteg 

alkotja ;  pedig  a  kezdő  az  elnevezések  által  abba  a  tévelybe  kerget- 
tetik bele,  hogy  a  kőszénformáció  csakis  kőszénből  áll,  sőt  hogy 
minden  kőszén  a  kőszénformációból  való;  nem,  ez  sehogy  sem 
igaz;  minden  formációban  sok  mindenféle  kőzet  található;  palák, 
agyag,  homok-  és  mészkő;  a  baj  az  elnevezésben  rejlik,  melyet 
egyes  szembeszökőbb,  de  korántsem  kizárólagos  érvényű  jellegek 
szerint  ejtettek  meg. 

Az  elnevezések  botránykövén  kivül  van  a  formációk  körül 
sok  más  hiány  is.  Hogy  még  egyet  említsek. 

A  föld  történetének  e  felosztása  korszakokra  csak  hozzá- 
vetőleg történik.  A  vezérgondolat  a  korszakok  felállításánál  az 
„új  élet"  feltűnése  a  földön.  De  e  gondolattal  csak  igen  korlátolt 
adathalmaz  esetében  boldogulhatunk.  Hiszen  az  új  élet  aligha  lép 
föl  készen,  teljes  kialakulásban  a  föld  hátán ;  tehát  fejlik,  átme- 
netekben, lassan  lépkedve  változik  át.  Ez  esetben  azonban  igen 
nehéz  lesz  meghatározni,  hogy  tulajdonkép  hát  hol  kezdődik  az 
előbbi  korszaktól  elütő  új  fauna  és  flóra.  A  katasztrófák  elméle- 
tében az  „új  élet"  föltevése  egészen  okadatolt;  de  a  fejlődésnek 
lassú  útjain  nehéz  lesz  eldönteni,  hol  végződik  a  régi  s  hol  kez- 
dődik az  új  élet.  Onnan  van  az  is,  hogy  a  fejlődő  geológia  egyre 
szaporítja  a  formációk  fiókjait  s  egy  s  ugyanazon  formációba 
túlságosan  sok  lépcsőt  oszt  be.  Voltak,  kik  a  legfelsőbb  Jurában 
20  önálló  s  egymástváltó  teremtést  különböztettek  meg. 

A  formációk  fölosztásának  hozzávetőleges  értéke  kitűnik 
annak  meggondolásából  is,  hogy  úgy  keletkezésük  mint  pusztu- 
lásuk iránt  nincs  semmi  szabály.  Ki  tudná  azt  megmondani,  hogy 
egy  formációnak  keletkezéséhez  mennyi  idő  kell  s  hogy  meddig 
állhat  fönn?  Az  sokféle,  millió  tényezőktől  függ.  Fölvilágosítást 
e  részben  csak  a  jelen  világnak  színtere  nyújthat.  E  modern  világ- 
nak létért  való  küzdelmét  szemmel  tarthatjuk;  kiszámíthatjuk, 
hogy  az  erosio,  az  eső,  jég,  a  folyók  s  a  tenger  áramának  mun- 
kája mint  töri,  zúzza  össze  szirtjeit;  szemmel  tarthatjuk  a  víz 
chémiai  hatását,  mely  a  pusztítás  napszámában  alattomos  szolgá- 
latokat végez  s  ez  adatokból  kiszámíthatjuk,  hogy  mikor  lenne 
ennek  a  világ-ábrázatnak  vége,  ha  új  emelkedések  meg  nem  zavar- 
nák a  víz  lesimító  s  kiegyenlítő  munkáját ;  de  a  régi  világokra 
csak  hasonlatosságok  révén  következtethetünk. 

Biztos,  hogy  minden  emelkedésnek  már  régóta  vége  volna 
s  hogy  tenger  borítaná    a    régi   hegységeket,   ha   új   emelkedések 

nem  történtek  volna.  Ezek  az  új  emelkedések  azonban  új  lökést,  új 
indítást  adnak  a  világalakulásnak;  új  földolgozatlan  anyagot  dobnak 
oda  a  vizek  nyugtalan  hatalmának  s  nemcsak  hogy  megered  ismét 
lejtőikön  a  folyás  s  vele  az  erosio,  hanem  új  életviszonyok,  új 
klima  jelentkezik  a  földön  s  a  megváltozott  élet  csak  fiziológiai 
kitevője  a  föld  fejlődésének. 

Ha  a  mai  föld  domborzatát  egyenletesen  elosztanék  szige- 
teken és  a  szárazon,  átlag  700  méter  magas  emelkedést  kapnánk 
a  tenger  szine  fölött;  azt  az  időt  pedig,  mely  alatt  a  víz  e  700 
méter  magas  szigeteket  és  szárazföldet  széthordaná,  formációnak 
vagy  geológiai  időszaknak  hívhatjuk.  Murray  szerint  ez  a  tömeg 
a  tenger  fenekének  Vs  részére  teríttetnék  ki  a  víz  sodró  ereje 
által,  tehát  73  millió  négyzet  kilométerre  s  e  területen  elosztva  a 
tengerek  partjain,  hol  az  ülledék  legvastagabban  képződik, 
1900 — 2000  méter  vastag  réteget  adna.  Kétezer  méter  vastag  réteg, 
ez  volna  az  uj-korszak  formációjának  eredménye ;  a  réteg  képző- 
désével a  modern  domborzat  le  volna  simítva;  hegy,  fönsík, 
domb,  lapály  a  tenger  szine  alá  kerülne.  A  geológusok  kiszámí- 
tották, hogy  a  mai  tényezők,  melyek  a  pusztulást  szolgálják, 
munkájukat  több  millió  év  alatt  végeznék  be.  Fönt,  hol  már  a 
folyók  munkájáról  szóltam,  megemlítettem  némelyeknek  vélemé- 
nyét, kik  37  millió  évre  teszik  a  földpusztulás  időtartamát,  mások 
azonban,  még  pedig  a  legújabbak  négy  millió  évvel  beérik.  Szerintük 
a  föld  le  volna  hordva  négy  millió  év  alatt  s  törmelékeiből  2000 
méter  vastag  réteg  képződnék  a  tengerekben. 

E  számítást  szem  előtt  tartva  mondanak  Ítéletet  az  elmúlt 
korszakoknak  időtartamáról  is.  Azonban  ez  ítéletek  olyanok, 
mintha  márciusi  hóra  volnának  írva;  gyorsabban  változnak  mint 
a  divat.  Kezdetben,  mikor  az  ember  öntudatára  ébredt  nagyon  is 
emberies  gondolatainak,  a  nagy,  mérhetetlen  számok  voltak 
divatban.  Óriásiak  voltak  a  rétegek  s  annak  következtében  a 
képződésükhöz  megkívántatott  évszámok  is.  igaz,  hogy  elüljáróban 
mindig  kijelentették,  hogy  semmi  biztosat  nem  tudnak,  de  ez 
őszinte  kijelentés  után  a  divatos  ösztön  lehetőleg  fölcsigázta  a 
képzelet  tapogatózásait.  így  pl.  olvassuk  Bomellinél :  „Wenn  es 
gestattet  ist,  aus  der  Máchtigkeit  der  sedimentáren  Ablagerungen 
wenigstens  vergleichsweise  einen  Schluss  zu  ziehen,  so  möchte 
es  scheinen,  als  wáre  die  meozosoische  Aera  im  Verháltniss  zu 
den  vorausgegangenen    eine   ziemlich    kurze  gewesen,   denn    ihre 

sámmtlichen  Formationsglieder  erreichen  nach  Credner  nur  eine 
Máchtigkeit  von  ca.  1000  Metern,  wáhrend  die  paláozoische 
Schichtgruppe  auf  25.600  die  archáische  gar  auf  ungefáhr  30.000 
Méter  geschátzt  wird.  Wir  wissen  aber  wohl,  dass  diesen  Zahlen 
für's  Erste  keine  grosse  Genauigkeit  zukommt  und  dass  sodann 
nicht  immer  wáhrend  gleich  grossen  Zeitráumen  gleich  máchtige  Sedi- 
mentezum  Absatz  gelangen."  S  mégis  hozzáteszi :  „Allém  Anscheine 
nach  habén  wir  es  auch  hier  mit  Zeitráumen  zu  thun,  die  allé 
unsere  Begriffe  übersteigen."  (Die  Geschichte    der   Erde.   400.   1.) 

Voltak,  kik  a  rétegek  vastagságát  72  kilométerre  tették.  James 
Dana,  az  amerikai  geológiának  pátriárkája,  összeadta  valamennyi 
réteges  képződmény  vastagságát  s  úgy  találta,  hogy  a  rétegek  45 
kilométert  tesznek  ki ;  ha  már  most  egy-egy  formációnak  művét 
2000  méter  vastag  rétegnek  gondoljuk,  mely  4  millió  év  alatt 
képződik,  akkor  a  45  kilométerben  22  geológiai  ujjáformálódásnak 
művét  tiszteljük,  melyek  közül  mindegyik  4  millió  évet,  valamennyi 
formáció  tehát  mindössze  88,  mondjuk,  90  millió  évet  vett 
igénybe. 

90  millió  évre  terjed  ezek  szerint  a  föld  története !  Elég  ez 
is,  jóllehet  mindkét  irányban  sok  kétely  övezi  s  problematikussá 
teszi  ez  időtartamot.  A  mai  világ  ugyanis  tagadhatlanul  viszony- 
lagos nyugalomnak  s  lassú  történésnek  időszaka.  Senki  sem  fogja 
elhinni  Lyellnek,  hogy  a  régi  világok  formációi  is  ily  nyárspolgári 
tempóban  képződtek  s  hogy  az  erők  millió  és  millió  év  alatt 
egyensúlyba  nem  helyezkednek.  Ez  oldalról  tekintve  a  90  millió 
évet  fölösleges  soknak  tarthatnók.  Ha  pedig  megint  arra  gondolunk, 
hogy  a  régi  világban  is  lehettek  hosszabb  szünetek  vagy  hogy  a 
föld  domborzatai  nem  voltak  oly  alakúak,  melyek  gyors  elváltozá- 
soknak kedveztek  volna,  akkor  a  geológiai  korszaknak  4  millió 
évre  való  kiterjesztését  méltán  keveselhetnők  is.  Egyáltalában  miért 
vegyünk  föl  22  geológiai  formációt,  vagy  mondjuk  rétegképző 
időszakot?  a  mi  jelen  földdomborzatunknak  állítólag  4  millió  év 
alatt  való  elpusztulása  miatt?  az  ugyan  nagyon  fölösleges  rend- 
szeresítés volna.  A  föld  domborzata  egy  időszakban  4  millió,  más 
időszakban  10  millió  év  alatt  pusztulhatott  el. 

Tudjuk,  hogy  Thompson  a  föld  tömegének  lehűlését  véve 
alapul,  szintén  körülbelül  ilyen  eredményre  jutott;  100  millió  évnél 
tovább  alig  mehetünk  vissza,  amióta  az  első  óceánok  az  élet 
szülő  méhévé  alakultak. 

A  90  millió  év  elfogadását  A.  de  Lapparent  még  a  követ- 
kező gondolattal  ajánlja.  A  90  millió  év  arányban  áll  az  emberi 
hagyományok  által  emlegetett  időtartamokkal.  „Ezek  70  századra 
terjednek;  állítsuk  viszonyba  a  70-et  a  700.000-el,  az  arány  1  a 
10.000-hez  lesz.  Ez  körülbelül  a  földgömb  átmérőjének  viszonya  a 
föld  pályájának  sugarához.  Ezek  a  számok  együvé  valók  s  egy- 
máshoz viszonyba  állíthatók  s  nem  tüntetik  föl  azt  az  ijesztő 
aránytalanságot,  mely  a  mi  földünk,  annak  pályája  s  az  állócsil- 
lagoktól való  távolsága  közt  fönnáll,  oly  távolság  közt,  melynek 
fölmérésére  nincs  egységünk,  nincs  méretünk,  sem  mértföldünk. 
Bizonyára  a  földgömb  története  hosszú,  de  érdekes  konstatálni, 
hogy  időtartamát  arányos  számokban  fejezhetjük  ki  s  hogy  mér- 
tékegységét nem  kell  kölcsönöznünk  máshonnan,  ahol  nem  emberi 
mértékekkel  számítanak."  (La  destinée  de   la   térre   ferme.   60   1.) 

Tagadhatlan,  hogy  ez  a  megjegyzés  mély  filozófiára  vall. 
Minden  világ  önmagához  arányos.  Ezt  a  priori  tudjuk,  még  pedig 
minden  izében,  minden  számában.  Térfogata,  gyorsasága,  pályájá- 
nak nagysága,  története,  fejlődéseinek  időszakai,  erői,  formációi 
egymással  arányosak.  Ez  annyira  igaz,  hogy  mihelyt  valami  az 
arányokat  meghaladja,  bátran  vehető  más  világnak,  amely  más 
világ,  ha  van  is  összeköttetésünk  vele  pl.  az  aether  által,  de  befo- 
lyását alig  érezzük.  Hiszem,  amit  a  természetbölcselők  ujabban 
itt-ott  hangoztatnak,  hogy  a  Newton  törvénye  oly  távolságokra, 
milyenek  naprendszerünket  az  állócsillagoktól  elválasztják,  ki  nem 
hat.  Lehetséges,  hogy  mikor  oly  aránytalanul  messze  esik  valami 
mint  a  naprendszertől  az  állócsillagok,  azok  közt  összeköttetés, 
vonzás,  taszítás  nem  létezik.  Az  minden  tekintetben  egy  tíj,  egy 
más  világ.  Mivel  pedig  naprendszerünk  a  Herkules  csillagzat  felé 
van  útban,  ez  a  mozgás  nem  lesz  vonzás,  melyet  a  Newton  tör- 
vénye szerint  gyakorolnak  ránk  az  égi  testek,  hanem  másféle 
mozgás  a  restség  törvényei  szerint.  így  vagyunk  a  mi  „világunk- 
ban," a  mi  naprendszerünkben  önmagunkra  utalva  s  mértékegy- 
ségeinket, arányainkat  okvetlenül  saját  földünkön  s  naprendszerünk- 
ben kell  föllelnünk.  Ezen  filozófiai  gondolatból  kiindulva  meg 
vagyok  győződve,  hogy  azok  a  millió  és  billió  és  trillió  évek, 
évszázadok  és  évezredek,  melyekkel  a  még  tájékozatlan  s  kikez- 
déseiben  ötleteinek  darabosságával  tisztában  nem  levő  geológia 
dobálódzott,  a  mesék  világába  száműzendők.  A  mi  nem  arányos 
a  mi  világunkkal   akár   térben,    akár   időben   s   állítólag   hozzánk 

tartozik,  az  nem  igaz,  az  aligha  lesz  úgy.  Ez  elvben  negativ 
kritériumunk  van,  mely  legalább  is  óv  a  legszürkébb  múltnak 
túlságos  kitolásától ;  nem  fogjuk  belőle  s  általa  megtudni  a  pozitiv 
adatokat,  de  némi  irányítást  nyújt  a  különféle  számitások  közt  a 
valószínűség  szerint  való   eligazodásra. 

Az  eligazodás  annál  biztosabban  találja  majd  el  a  helyes 
útirányt,  minél  jobban  ismerjük  meg  a  formációkat  s  minél  tüze- 
tesebben kutatjuk  át  a  földnek  rétegeit.  Magáért  a  tudományért 
sehol  sem  bontják  föl  a  kőzeteket,  sehol  sem  fúrnak  a  mélybe; 
ezt  mindig  csak  ipari  célokért  teszik.  A  vasutaknak  építése  köz- 
ben vájnak  mély  bevágásokat,  a  kőszén  kiemelése  miatt  mélyed- 
nek a  földbe  az  aknák;  a  mészkőlapok,  a  palatáblák  gyakorlati 
hasznáért  vannak  hírneves  kőbányák.  A  tudomány  itt  sürgölődhetik, 
forgolódhatik  s  fölszedheti  a  törmelékből  a  régi  világok  emlékeit. 
Az  ipar  nyújtja  neki  a  fosszil-alakokat.  A  tudománynak  kövületek 
kellenek,  az  iparnak  profit  kell.  Méltán  mondhatjuk  és  sértés  nélkül, 
hogy  a  tudomány  az  iparvállalatokban  olyan  szerepet  játszik,  mint 
a  hű  kutya  gazdájának  vacsorájánál.  Elszegődik  hozzá,  követi 
mindenfelé;  néha  nógatja  is,  bár  tudja,  hogy  nem  igen  hederítenek 
rá;  mikor  pedig  a  gazdája  leül  s  jó  étvágygyal  falatozik,  a  hű 
állat  érdeklődéssel  követi  urának  mozdulatait  s  örül  a  csontoknak, 
amik  orrára  hullnak.  így  vagyunk  a  tudománnyal ;  a  tudomány 
követi  az  ipart;  ahol  ez  halad,  ott  a  tudomány  is  fejlik;  ahol 
pedig  az  ipar  a  földet  föl  nem  túrja,  át  nem  töri,  ott  a  tudomány 
sem  moccanhat;  lábai  alatt  régi  világok  temetői  terülhetnek,  de 
nincs,  ki  azokat  föltárja. 

Bár  sokat  ismerünk  már  ez  idő  szerint,  de  bizonyára  még 
sokkal  több  az,  ami  el  van  temetve  s  föltámadásra  vár  az  emberi 
szellem  világában. 


XI. 
A  klímák. 

A  föld  morfológiájától  függ  az  élet.  A  föld  és  az  élet  két 
relatív  fogalom  s  fejlődésükben  szoros  egymásutánt  s  egymásnak 
való  megfelelést  mutatnak.  Amint  váltakozik  a  föld,  ügy  válta- 
kozik rajta  az  élet  s  hogy  a  föld  is  s  az  élet  is  váltakozik,  az 
iránt  köztünk  nincs  nézeteltérés. 

A  föld  domborzatának  elváltozása  világos.  Akár  nagy  krá- 
terek emelkedtek  s  szakadtak  be,  akár  más  csendesebb  emelke- 
dések, eltolások  s  ugyanakkor  üj  kőzeteknek  folyton  való  rétege- 
sedései  tarkították  s  fodrozták  a  föld  szinét,  annyi  bizonyos,  hogy 
szárazföldek  széttöredeztek  s  elsülyedtek  s  mások  kiemelkedtek ;  a 
rétegek,  melyek  hajdan  tengerfenék  voltak,  hegyszirtekké  emel- 
kedtek ;  a  kőszéntelepek,  melyeket  tőzeg-korukban  sekélyes,  hínáros 
láp  borított  és  fejlesztett,  most  esetleg  jó  magas  lejtőkön  nyúlnak 
el ;  a  kőzetrétegek  a  tengerek  járására  utalnak ;  ahány  külön  réteg, 
annyi  tenger  s  helylyel-közzel  annyi  szekuláris  epocha.  A  tényeket 
kimutatjuk  a  mostani  földségek  rétegeiből. 

Valamint  pedig  változott  a  domborzat  s  különfélekép  eloszlott 
a  föld  és  víz,  úgy  változott  a  klima  is.  Klima  alatt  tényleg  a 
föidövek  hőmérsékét  értjük.  A  hőnek  ez  idő  szerint  a  nap  képezi 
a  forrását  s  mivel  a  hő  mennyisége,  mely  a  napból  árad,  az 
elhajlásnak  szögétől  függ,  melyet  a  föld  tengelye  a  nap  sugaraival 
képez,  azért  most  a  földövek  hőmérsékét  ez  alhajlással  azono- 
sítják s  a  hőmérsék  nevét  is  a  yMveív-től  (hajolni)  vették.  Azonban 
a  mai  állapotokat  nem  szabad  minden  régenmult  időszakra  kiter- 
jesztenünk. A  klímában  sok  tényező  szerepel;  mindegyik  befoly 
a  klima  alakulásába  s  ha  csak  egy  változik  el,  elváltozik  a  közös 
eredő.  Pedig  a  klima  tényezői  nem  mind  állandó  mennyiségek. 
Először  is  nem  állandó  a  nap,  mely  nem  volt  mindig  ily  hőerejü ; 
nem  volt  mindig  ily  előhaladott   állapotban.    Voltak   idők,   mikor 

kezdett  izzni  s  sötétvörös,  szinte  befőtt  cseresznyére  emlékeztető 
színben  tűnt  föl  az  égen ;  később  a  szín  elevenebb,  az  izzás 
hevesebb  lett;  fejlődésének  ugyanezen  fokán  térfogata  óriási  volt 
s  ki  tudja  mily  nagy  korong  alakjában  tűnt  föl  egy  ős  trilobita 
szemének.  A  klímának  másik  tényezője  a  föld  és  viz  eloszlása  s 
a  föld  domborzatának  kialakulása;  a  tengerekben  járnak  a  meleg- 
víz áramai  s  a  légáramok  felhőinek  útját  magas  hegyek  állhatják. 
A  Himalája  ma  is  egy  óriási  szél-  és  felhőfogó,  melytől  Indiának 
élete  függ.  A  klimának  harmadik  tényezője  a  földnek  a  melege; 
lehet,  hogy  a  föld  régen  tüzes  volt  s  idő  multán  lehűlt;  nem 
lehetetlen,  hogy  mikor  a  sarkok  körül  hűlt  le  először  a  föld  s 
következőleg  mikor  ott  fejlett  ki  kezdetben  az  élet,  az  életre  nagy 
befolyással  lehetett  még  a  föld  többi  öveinek  kisugárzó  heve.  A 
klimának  negyedik  tényezője  a  levegő  sűrűsége.  A  levegő  sem 
volt  készen,  az  is  lett.  Említettem,  hogy  a  levegő  a  föld  tényleges 
állapotának,  az  insolációnak  s  a  szárazföldek  chemizmusának 
eredménye.  A  levegő  nem  valami  esetleges  s  a  földhöz  hozzá- 
adott s  vele  nem  lényegesen  összefüggő  elem,  hanem  a  fölsorolt 
tényezőknek  s  azok  egymásra  való  behatásának  funkciója.  A 
levegő  előbb  sűrű  lehetett,  lehetett  nagyobb  térfogatú,  lehetett 
gázokkal  vegyes  s  a  vízpára  fölfogására  alkalmasabb.  A  sűrűbb 
levegőben  a  napsugár  is  sokkal  több  hőt  fejleszt  s  a  fejlesztett 
hőt  a  sűrű  levegő  jobban  fogja  le  s  nem  sugározza  ki  a  koz- 
mikus űrbe.  Gondoljunk  csak  a  Kilimandscharo  örök  hóval  borított 
csúcsaira  és  mezőire,  melyek  az  egyenlítő  alatt  merednek  az  égbe 
s  dacolnak  a  tropikus  nap  izzó  sugarával.  Mi  okozza  azt,  hogy 
a  Kilimandscharo  hava  meg  nem  olvad?  a  levegő  finomsága  a 
nagy  magasságban.  Légüres  térben  vagy  igen  finom  levegőben  a 
fénysugár  egészen  más  magatartást  követ,  mint  sűrűbb  légréte- 
gekben. Hasonlólag  más  magatartást  követ,  ha  hómezőkön  csillog, 
vagy  ha  sötét  kőrétegeket  vagy  földet  sugároz  be.  A  jég-  és 
hómezők  visszaverik  a  fényt  s  nem  nyelik  el  s  így  visszaverődve 
nem  nyújthatja  nekik  azt,  amit  ad,  ha  a  köz  elnyeli.  Különben 
pedig  e  két  tüneménynek,  annak,  hogy  a  légüres  térben  a  nap- 
sugár meleget  nem  fejleszt  s  annak,  hogy  némely  színű  felületet 
nem  melegit  meg,  egy  s  ugyanazon  oka  van.  A  hő  nem  egyéb 
mint  bizonyos  mechanikai  mozgás ;  a  tárgy  akkor  lesz  meleg,  ha 
e  mechanikai  mozgást  fölveszi,  ha  részecsei  rezgésbe  jönnek; 
hogy  e  rezgés  milyen,  arra  ki  nem  terjeszkedem.  A  napsugár  maga 

rendkívül  nagyfokú  lebrezgés.  Némelyek  azt  mondják,  hogy  rez- 
gése valóságos  hőrezgés;  mások  azt,  hogy  rezgése  fény-rezgés;  a 
fény  nem  hő,  de  a  fényrezgés  átváltozhatik  hőrezgéssé  az  anyagban. 
Ha  útjában  a  fény  nem  találkozik  anyaggal  vagy  csak  rendkívül 
finom,  gyér  levegővel,  abban  a  fényrezgés  nem  változik  át  meleggé 
vagy  csak  nagyon  kis  mérvben ;  onnan  van,  hogy  az  atmoszféra 
magas  rétegei  oly  hidegek  s  hogy  a  Cirrus-felhők  bizonyára  jég- 
jegecekből  állanak ;  sűrű  ellentálló  köz  kell  a  fényrezgésnek,  hogy 
hővé  változzék.  Onnan  van  egyáltalában  az  is,  hogy  magát  a 
levegőt  inkább  az  átmelegített  föld  melegíti  mint  közvetlenül  a 
napsugár.  A  hómezőknek  át  nem  melegedése  hasonló  ehhez.  Ha 
a  felület  a  fénysugarat  visszaveti  s  csak  kis  részben  engedi'  beha- 
tolni magába,  abban  a  fényrezgés  nem  igen  változhatik  hőrezgéssé 
s  bár  tropikus  nap  tüzeljen  a  Kilimandscharo  ragyogó  jégmezőire, 
a  ragyogásból  lesz  ott  sok,  de  a  melegből  kevés.  Íme  a  Kili- 
mandscharo tropikus  klima  alatt  áll,  a  napsugár  elhajlása  jég- 
mezőire kicsiny ;  a  szó  szoros  értelmében  vett  klima  tehát  tropikus 
s  a  hőmérsék  mégis  hideg,  jeges,  északsarki.  Azért  mondtam, 
hogy  a  klima  számtalan  tényezőnek  eredője. 

Mily  nehéz  lehet  ezek  után  a  mi  világunk  tényleges  állapo- 
taiból más  állapotokra  következtetni,  akár  saját  földünk  előbbi 
korszakaira,  akár  más  csillagokra  vonatkozzunk.  Könnyű  konsta- 
tálni a  régi  geológiai  korszakoknak  eltérő,  melegebb  klimáit; 
könnyű  konstatálni  a  jégkorszakokat  vagy  jégkorszakot;  de  amily 
könnyű  ezt  konstatálni,  épp  oly  nehéz  okát  meghatározni  s  mivel 
ez  állapotok  annyira  eltérnek  a  mostaniaktól,  azért  fölületessé- 
günkben  ki  nem  fogyunk  a  csodálkozásból,  pedig  akkoriban 
mindaz,  ami  történt,  csak  oly  természetes  volt,  mint  a  mai  klima 
s  a  modern  tenyészet.  Mennyivel  nehezebb  s  szinte  kiszámíthatlan 
más  csillagok  klímáinak  elgondolása !  A  legnagyobb  tudomány 
nevetségessé  teheti  magát  ez  állapotoknak  kategorikus  megítélé- 
sével; nem  azért,  mert  nagy  tudomány  ez  a  „legnagyobb  tudo- 
mány", hanem  azért,  mert  nagyon  is  kicsiny  tudomány;  térfogata 
a  föld  viszonyainak  kerete  s  ez  a  keret  vajmi  szűk  és  keskeny 
arra,  hogy  egy  világ  férjen  bele.  Azért  nagyon  is  lehetséges,  hogy 
a  tudomány  mai  álláspontjáról  hozott  Ítéleteinek  nagy  része  a 
holdról,  Marsról,  Vénusról,  azoknak  fizikájáról  egészen  tévesek  s 
későbbi  korok  szemében  a  gyerekességig  nevetségesek  lesznek.  A 
holdban  alig  van  atmoszféra,  a  Marsban  is   higabb   az;    a   tenge- 

reknek  a  szárazföldhöz  való  arányáról  fogalmunk  sincs;  egyálta- 
lában azt  sem  tudjuk,  vannak-e  a  holdban  s  a  Marson  száraz- 
földek; ily  körülmények  közt  a  víznek  magatartása  szinte  kiszá- 
míthatlan  s  lehetséges,  hogy  amit  kiégett  vulkánoknak  nézünk, 
hogy  az  mind  jégképződmény.  Ez  a  tudományunk  a  szó  szoros 
értelmében  még  gyerekeskedik  s  az  abc-t  tanulja. 

Lehetnek  a  klimának  még  kozmikus  tényezői,  melyek  a 
föld  hőmérsékére  nagy  befolyással  lehetnek.  A  világűrben  sok  a 
jég,  mely  össze-vissza  kóvályog  s  óriási  lehűléseket  okozhat,  ha 
atmoszféránkba  behatol.  A  kozmikus  tér  helyenként  melegebb 
lehet  s  mialatt  a  föld  s  ez  egész  naprendszer  áthatol  rajta,  emel- 
kedhetik  a  bolygóknak  hőmérséke  is.  A  katasztrófákról  értekezve, 
fölhozom  azt  a  lehetőséget  is,  hogy  a  földnek  egyik-másik  régi 
holdja  az  az  acceleráció  következtében  elolvadhatott  s  elterül- 
hetett a  földön,  aminek  szükségképen  a  föld  hőmérsékére  szintén 
nagy  befolyással  kellett  lennie. 

A  hőmérsék  e  tényezőit  tekintve,  látjuk,  hogy  azok  ugyan- 
csak nem  állandó,  hanem  változó  mennyiségek;  elváltozásukkal 
pedig  elváltozik  minden.  Ne  csodálkozzunk  tehát  túlságosan  a 
különböző  geológiai  korszakoknak  a  miénktől  elütő  klímáján ; 
ne  azon,  hogy  az  északsarki  öv  hajdan  virágos  kert  volt;  hanem 
kutassuk  föl  mindenekelőtt  a  tényt  s  ha  ezzel  tisztába  jöttünk, 
vonjuk  a  tényekből  jellemző  következtetéseket  okaikra. 

A  föld  mai  klimái  méltán  neveztetnek  klimáknak,  mert  hőmér- 
sékük  első  sorban  a  földtengelynek  a  forgási  síkkal  képzett  szögétől, 
a  forgási  síktól  való  elhajlásától  függ.  Ez  elhajlás  szerint  lesz  a 
fényből  hő,  ez  elhajlás  szerint  változik  a  napsugár  energiája  hővé. 
Az  elhajlás  szege  alkotja  és  jellemzi  a  zónákat.  A  sarkokon,  hol 
a  nap  alig  emelkedik  az  égbolt  magasabb  íveire,  lomhán  érinti  a 
napsugár  a  hó-  és  jégmezőket  s  nem  fejti  ki  rajtuk  erejét,  ott 
terülnek  el  a  jeges  sarkövek.  Hosszú  napjaikban  sincs  köszönet, 
mikor  a  nap  Nord-Cap  látóhatárán  két  hónapig,  a  Spitzbergákon 
négy  hónapig  le  nem  áldozik ;  „fagyos,  alig  langyos  sugarakkal 
hinti  be  a  megfagyott  földet,  hogy  néhány  tengődő  növényt  hosszú 
álmából  fölkeltsen.  Mily  szomorú  kép  ez,  főleg  ha  Brazillá  és  Jáva 
őserdőivel,  Nepaul  mély  völgyeivel,  Orinoko  vízben  áztatott  Sava- 
náival  hasonlítjuk  össze,  hol  az  élet  buján  tenyész,  hol  minden 
füvön,  lombon  izzó,  élénk,  aranyos  fény  reszket,  mely  meleg 
párákkal  telíti  a  levegőt,  bámulatos  árnyékokat   vet   s   csodálatos 

alakokban  lépteti  föl  a  növény-  és  állatvilágot.  A  trópusok  alatt 
az  embert  az  élet  mesés  gazdagsága  nyomja  el.  Küzdenie  kell, 
hogy  az  élet  özöneiben  megőrizhesse  helyét ;  ott  a  természet  ural- 
kodik rajta  s  elhódítja  tőle  műveit;  hatalmas  fák,  bokrok,  gaz  üti 
föl  fejét  a  földön,  mihelyt  munkás  kezét  nyugalomra  ölbe  rakná. 
A  magas  északon  még  szembetűnőbb  az  ember  gyöngesége;  de 
itt  az  élettelen  természet  nehezedik  rá.  Itt  az  elemeké  a  világ 
s  bús  harcuktól,  forgó  szeleiktől,  rémséges  viharjaiktól  zúg  a 
vidék.  A  hónak  szemfödője  takarja  s  elsimítja  a  föld  domborzatát ; 
a  tengerre  jég  rögtönöz  változékony,  veszedelmes  s  megbízhatatlan 
szilárdságú  kérget;  mindenütt  zavar  uralkodik;  sehol  sem  találunk 
nyugalomra,  pihenőre  a  legkisértetiesebb  csendben  sem ;  az  élet 
folytonos  erőlködéssé  válik,  melyet  a  legacélosabb  energia  sem 
tart  ki  anélkül,  hogy  el  ne  pusztuljon."  (G.  von  Saporta,  Die 
Pflanzenwelt.  112.  I.)  A  sarkövek  s  a  trópusok  közt  terjednek  a 
meleg  s  a  mérsékelt  övek,  melyeknek  hőmérsékét  nemcsak  a  nap- 
sugár energiája,  hanem  a  szárazföld  s  a  tengerek  eloszlása,  a  föld 
domborzatai,  a  hegyláncok  és  fönsíkok,  az  izzó  sivatagok  tar- 
kítják s  tesznek  változatossá  és  rendetlenné. 

A  rendetlenség  abban  áll,  hogy  az  egyes  vidékeknek  klímája  nem 
igazodik  kizárólagosan  az  északi  szélesség  szerint.  Ha  az  egyenlítőtől 
való  távolság  egymagában  döntő  volna,  akkor  Közép-Európának 
ugyanaz  az  átlagos  hőmérséke  volna  mint  Labradornak  és  Cana- 
dának  Észak-,  és  Patagoniának  Dél-Amerikában.  Közép-Európában 
a  közép  hőmérséknek  8  fokkal  kellene  alacsonyabbnak  lennie  az 
Egyesült-Államoknak  vagy  Chinának  hőmérsékénél  s  20  fokkal 
magasabbnak,  mint  Izlandban  s  Dél-Grönlandban.  Tényleg  pedig 
úgy  áll  a  dolog,  hogy  Közép-Európának  átlagos  temperaturája 
10  fok,  mialatt  Labradornak,  Canadának,  Izlandnak  és  Grönlandnak 
a  fagypont.  New-York-  és  Chicagóban  nincs  melegebb,  mint  Közép- 
Európában  s  Észak-Norvégia  nem  hidegebb,  mint  az  egyenlítőhöz 
sokkal  közelebb  fekvő  Amur,  Ázsiában. 

Ezek  a  rendetlenségek,  melyekhez  a  lecsapódások  körül  való 
eltérések  is  fűződnek,  kivált  a  tengernek  s  a  légáramoknak  tulaj- 
donítandók.  Tenger  és  levegő,  ez  a  két  gördülékeny  elem,  az 
egyenlőtlen  megmelegités  következtében  folytonos  áramlásban  van 
s  e  meleg  áramok  viszik  a  hőt  a  hidegebb  helyekre  s  hűtik  le 
másutt  az  uralkodó  magasabb  hőmérsékét.  A  golf-áramnak  köszön- 
hetjük, hogy  Európának  átlag  5  fokkal  magasabb  hőmérséke  van, 

mint  amilyen  ezeket  az  északi  szélességeket  abstrakt  geográfiai 
szempontból  megilletné. 

Rendetlenségek  teremtik  meg  a  modern  rendet. 

így  volt-e  ez  mindig?  nem  volt.  A  klima  az  egyes  időszakokban 
változott  s  más  és  más  elosztást  követett.  Ha  nem  is  birnók  kitudni 
ez  eltérő  hőmérséki  viszonyok  okát,  a  tény  iránt  mégsem  lehetne 
kétségünk.  De  vigyáznunk  kell,  hogy  a  tényeket  a  maguk  valósá- 
gában fölfogjuk  és  sehogy  se  színezzük  sajátos  oknyomozó  föl- 
fogásunkkal. 

Ezeket  előrebocsátva,  konstatáljuk  a  tényeket. 

Bizonyára  volt  jégkorszak ;  hogy  hány  volt  s  vájjon  ha  kettő 
vagy  három  is  volt  volna,  nem-e  ugyanazon  időszaknak  ingado- 
zásaiul kell-e  a  többszöri  jégkorszakot  fölfognunk,  arra  itt  ki  nem 
térünk.  A  jégkorszakban  Európa  nagyobb  részét  jég  borította;  a 
skandináviai  hegyekről  lenyúltak  a  jégmezők  az  északi  és  keleti 
tengerek  mai  medrén  át  s  elborították  Angliát,  Hollandiát,  Belgiumot, 
Felső-Németországot;  délen  az  Alpesek  voltak  a  jégmezők  eresz- 
kedői,  melyekről  északfelé  csúsztak  a  jégárak  bele  a  jurába,  a 
bódeni  tón  át  Würtembergbe  s  Bajorországba;  Felső-Bajorország 
szép  tavai  mind  mélységes  jégmezők  voltak;  délkeleten  a  Kárpá- 
tokról ereszkedtek  le  a  jégárak.  De  nemcsak  Európában  volt  jég- 
korszak ;  a  jégárak  nyomait,  föltorlódott  morénáit,  összeőrlött  s 
a  víztől  széthordott  lössz-lerakódásait,  csiszolt  és  össze-vissza  kar- 
colt szikláit  minden  világrészben  találni,  a  trópusok  alatt  is,  Afri- 
kában s  Amerikában  egyaránt. 

A  jégkorszak  előtt  a  harmadkor  élte  számítatlan  s  névtelen 
évezredeit.  Akkor  a  klima  melegebb  volt;  még  pedig  úgy  vesszük 
észre,  hogy  annál  melegebb,  minél  tovább  megyünk  visszafelé  a 
múltba.  A  jégkorszak  felé  közeledve,  a  harmadkor  a  modern  klima 
felé  hajlik  s  valamint  a  hömérsék  s  a  benne  fejlő  élet  a  jégkorszak 
után  ide  s  tova  ingadozva  különböző  változatokat  mutat,  úgy  volt 
ez  bizonyára  a  jégkorszak  előtt  is.  Hiszen  az  ilyen,  egész  világ- 
részekre terjedő  változások,  még  ha  katasztrófákban  birják  is  okukat, 
nem  állnak  be  rögtön  mindenütt  s  ha  pusztulófélben  vannak  is  a 
létesítő  ok  megszűnte  után,  nem  lépnek  le  egyszerre  a  világ  szín- 
teréről. A  skandináviai  jégárak  nem  nőnek  meg  annyira,  hogy 
Berlinig  leérjenek;  de  nem  is  olvadnak  meg  egy  év  alatt.  Azután 
nagyon  gyerekes  nézet  volna  az  is,  ha  valaki  a  jégkorszakokat  úgy 
képzelné,  hogy  akkor  jégbe   meredt    minden,    s   hogy    semmiféle 

tenyészet  nem  boldogult  e  földön.  Nem  úgy  van ;  Európának  sok 
térsége  nem  volt  jég  alatt  s  a  tenyészetet  nem  zárta  ki  a  jég- 
korszak. Ha  valaki  már  járt  glecsereken  s  ott  látta,  hogy  három 
lépésnyire  a  jégmezőtől  mint  nyilik  gyönyörű  ég-szín  kelyhe  az 
enciánnak  s  ha  olvassa,  hogy  Patagonia  jégárjai  hatalmas  erdők 
árnyékában  terülnek  el,  az  megérti,  hogy  a  jégkorszakokban  is 
lehetett  tenyészet  és  élet;  bár  természetesen  sokkal  szerényebb  és 
gyérebb,  mint  most. 

A  harmadkor  utolsó,  felénk  legközelebb  eső  korszakát  plio- 
cénnek  hivják.  A  pliocénben  Lyon  vidékén  oleander-erdők  virá- 
goztak s  a  borostyán  haragos  lombja  sötétlett,  a  bambusznád 
ingott  a  szellőben  s  a  magnólia  fejtette  ki  pompáját.  A  kövületek 
csodálatos  tanúságot  tesznek  róla,  hogy  a  mostaninál  jóval  mele- 
gebb hőmérsék  honolt  Európában  s  hogy  jó  magasra,  föl  Grön- 
landig s  a  Spitzbergákig  terjesztette  ki  életet  termő  uralmát. 
A  miocén  (a  harmadkor  második  időszaka)  még  melegebb  volt 
s  az  első  időszak,  az  eocén,  még  ezt  is  felülmúlja. 

A  londoni  medencének  eocén  flórája  tropikus  farkastejet, 
kókuszt,  datolya-pálmát,  ébenfát,  pisang-  és  gummifát  tüntet  föl. 
Tehát  ugyancsak  meleg  lehetett.  A  miocén  elváltozott  képet  mutat. 
A  tropikus  tipusok  eltűnnek  s  a  flóra  Közép-  és  Észak-Európában 
az  észak-amerikai,  chinai,  perzsiai,  kis-ázsiai  jellegeket  ölti  magára. 
„Európa  harmadkori  lignit-telepeit  vizsgálgatva,  a  geológusok  csak- 
ugyan fedeztek  föl  kövült  tulipánfát,  louisianiai  ciprus-maradvá- 
nyokat, robiniai  magvakat,  pakánokat  vagyis  oly  diókat,  melyek  az 
Egyesült-Államokban  honosak,  jávor-,  cser-,  nyár-,  fenyő-,  magnólia-, 
szaszafrasz-,  tiszafenyő-  és  sequóia-leveleket,  mely  utóbbi  fanem 
Kalifornia  erdeinek  óriásaihoz  hasonló  s  még  más  oly  észak- 
amerikai fáknak  a  leveleit,  melyek  ma  nem  tenyésznek  többé  az 
európai  erdőkben."  (E.  Reclus,  A  föld.  1.  34.  1.)  Meleg  volt,  mutatják 
azt  a  melegövi  növények  és  állatok  maradványai :  a  rhinoceros, 
machaerodus,  palaeotherium,  épp  úgy  mint  a  pálma  s  majd  örökké 
zöld,  majd  lombját  váltó  fák  sorai,  aszerint,  mint  az  egyes  kor- 
szakok hidegebbek  vagy  melegebbek  voltak. 

A  klima  változása  a  változó  világoknak  kitevője.  Róla  leol- 
vashatni az  alakulást.  Az  egymás  fölött  elterülő  világok  maradvá- 
nyai nem  hiába  a  napsugár  gyermekei,  emlékét  őrzik  s  uralmának 
s  hatalmának  történetét  beszélik.  S  nemcsak  a  klímáról  regélnek, 
de  sajátos  összeköttetéseiknek  fonalát  is  kezünkhöz  juttatják,  midőn 

a  fajok  földrajzi  eloszlására  s  annak  alapul  szolgáló  szárazföldi 
összeköttetésekre  utalnak.  Összefüggő  és  ugyanazon  klimájú  föld- 
ségeken  az  állat-  és  növényvilág  is  átlag  egy  s  ugyanaz,  csak  a 
zónák  szerint  változik.  Ha  pedig  a  világ  egyik-másik  darabja  elsza- 
kad s  az  összefüggő'  kontinenstől  hatalmas  szigetek  elszigeteltetnek, 
idők  múltával  e  régen  összefüggött  földeknek  faunája  és  flórája 
igen  különbözhetik.  Midőn  az  Atlantisz  keresztben  feküdt  a  mai 
Atlanti-Oceán  helyén  Európa  és  Amerika  közt  s  a  mai  Európa 
földrajzi  fokainak  hálójában  több  nagyobb  sziget  rajzolódott,  akkor 
Észak-Amerikának  flórája  is  átvándorolt  hozzánk  s  az  ő  marad- 
ványaiban nemcsak  a  melegebb  klímának  emlékét,  de  vándorlásának 
útjait  is  megörökitette. 

Fönt  a  sarkövben,  Grönlandnak  s  a  Spitzbergáknak  fás  vidékei 
hagyták  ránk  a  harmad-korból  meglepő  emlékeiket.  Oswald  Heer 
szerint  a  Tertiár-korszak  sarkvidékei  oly  növényzetet  tüntetnek  föl, 
amilyen  most  a  mérsékelt  földöveket  borítja.  Diskónak  a  kelet- 
grönlandi szigeteken  s  a  Spitzbergákon  gyűjtött  lenyomatai,  tíí-  és 
lomblevelű  fákra,  platán,  gyertyánfára  és  mogyoróra  utalnak.  Feilden 
hajóskapitány  a  Smith-úton,  a  82.  északi  szélességi  foknál  fosszil- 
növényeket talált,  melyeket  Heernek  küldött  s  ez  a  kövületeket 
jegenyének  s  nyárfának  minősítette.  Épp  úgy  a  „Bulletin  de  la 
société  imperiale  des  naturalistes  des  Moscau"  1896.  évi  füze- 
tében hirdeti,  hogy  a  svéd  növénypalaeontolog,  Nathorst,  a  grön- 
landi Ugarangogsukban  melegövi  növényeket  talált  a  harmadkori 
rétegekben ;  magnólia,  fügefa  s  nelumbiumfélék  díszlettek  ott 
valamikor. 

Némely  tudósok  az  adatokat  úgy  magyarázzák,  hogy  északra 
a  melegövi  növényrészeket  és  fákat  a  tenger  árama  vitte.  Róbert 
Brown  arra  utal,  hogy  a  sarkvidéki  fosszil-növényeken  sohasem 
találkozott,  hogy  egyetlen  egy  levél  ült  volna  az  ágon,  mind  már 
letörve  került  oda,  mintha  vízen  úszott  s  ágáról  levált  volna. 
Steenstrup  szerint  a  leveleket  a  szél  vitte  oda.  Az  északsarki  vidékek 
tropikus  klimája  ellen  Gregory  is  nyilatkozik  a  „Nature"-ban. 

Gondolom,  hogy  itt  két  dolgot  kell  megkülönböztetni ;  azt, 
hogy  volt-e  a  sarköveken  oly  klima,  hogy  sequoia,  jegenye,  nyárfa, 
tölgy,  magnólia  díszlett  erdeikben  s  a  másik  kérdés  az,  volt-e 
tropikus  klima  ?  Ez  két  egymástól  nagyon  különböző  kérdés.  Az 
utóbbira  alighanem  azt  kell  felelnünk,  hogy  a  sarkoknak  sohasem 
volt  tropikus  klimája ,  az  előbbi  kérdésre  azonban   okvetlenül   azt 

fogjuk  mondani,  hogy  igenis,  mérsékelt,  sőt  meleg  klímájuk  is 
lehetett  a  sarköveknek.  A  70.,  77.,  78.,  sőt  a  80.  északi  szélességi 
fok  alól  vannak  növény-lenyomataink  a  harmadkorból  épp  úgy, 
mint  a  Kréta-  s  a  Jura-korszakból ;  a  Spitzbergákon  kőszén-tele- 
pekre akadtak;  másutt  is,  mint  Grönlandban  sok  megkövült  fára, 
melyeknek  némelyike  gyökereivel  még  a  földbe  kapaszkodott. 
„Azt  a  benyomást  teszi  ez  a  vidék,  mintha  egyszer  álomba  merült 
s  megmerevült  volna.  Azon  régi  idő  óta  minden  jégbe  lett  elte- 
metve, mint  Herculanumban  hamuba.  Azóta  itt  nem  élt,  de  nem 
is  változott  meg  semmi.  A  régi  arculat  megkövült  s  változatlanul 
megmaradt  mindenütt,  hol  a  jég  gyaluja  le  nem  súrolta."  (Saporta 
i.  m.  127.)  Látni  a  vízfolyások  medreit  is;  hajdanában  itt  patakok 
és  folyók  folytak;  látni  a  televényföldet  s  a  föltorlódott  kavics- 
ponkokat.  Az  életnek  régen  eltűnt  szinterén,  most  temetőjében 
járunk  itt  fönn  s  az  elpusztult  természet  romjaival  találkozunk 
lépten-nyomon. 

Valami  nagy  meleget  föltételezni  a  magas  északi  szélessé- 
gekről, fölösleges  luxus.  Jegenyék,  mogyorófák,  nyárfák,  fenyőkkel 
vegyesen  álltak  az  északi  szélességeken ;  ez  a  mi  erdei  vidékeink 
klimája;  lehettek  közbe-közbe  magnóliák  is,  olyanok,  melyeknek 
lombjuk  lehull.  Az  alsóbb  szélességek  alatt  a  meleg  is  emelkedett. 
Felső-Németországban  ugyanakkor  a  borostyán,  a  kámfor-  és  fahéjfa 
díszlett  s  az  oleander-erdők  az  északi  tengerig  nyúltak. 

Mindezt  a  miocénben  föllelhetni.  Fölfelé  haladva  vissza  a  múlt- 
nak lépcsőin,  a  hőmérsék  melegebb  s  mint  emiitettem,  az  eocénben 
Közép-Európában  föl  Londonig  a  pálma  lengette  ernyőit  s  ágait. 
A  Kréta-korban  a  magasabb  északon  is  páfrány,  sago-pálma,  füge, 
ciprus  tenyészett.  De  még  ez  sem  jogosít  föl  arra,  hogy  a  sark- 
övek alatt  tropikus  klímáról  beszéljünk,  mert  északon  egyre  túl- 
súlyban voltak  a  magnóliák,  a  tulipán-  és  gingko-fák,  a  mamut- 
fenyők, platánok,  nyárfák,  fügék  és  tölgyfák,  bükkök ;  ezek  inkább 
mérsékelt,  mint  tropikus  klimára  engednek  következtetni. 

A  kőszén-korszak  sem  követel  tropikus  klirnát.  E  korszakból 
valók  a  magas  észak  korall-szirtjei.  Tehát  a  magas  északon  is 
laktak  a  korall-polypok  s  építették  bele  a  tengerekbe  a  jövő 
kontinensek  pilléreit.  Ehhez  melegebb  víz  kellett.  A  mai  korallok 
a  meleg  és  tropikus  tengerek  lakói.  Azonban  a  mai  alakok  visel- 
kedéséből nem  következtethetünk  teljes  bizonyossággal  a  régi 
típusok  természetére.  A   régi   korallok   olyanok    lehettek,    melyek 

mérsékelt  övü  tengerekben  is  megélhettek.  Abból,  hogy  most  a 
tigris,  a  hiéna  tropikus,  forró  égövek  alatt  lakik,  nem  következik, 
hogy  mikor  nálunk  laktak,  itt  is  forró  égöv  volt.  Az  állatok 
alkalmazkodási  tehetsége  nagy  s  legalább  is  föltehető,  hogy  a 
harmadkor  melegebb  hömérsékü  világában  a  tigrisek,  hiénák 
Európában  jól  érezték  magukat;  azután  a  jégkorszak  leszorította 
ez  alakokat  a  forró  égövek  alá  s  azóta  ott  maradtak.  A  tigris  ma 
is  fölkalandozik  Szibéria  déli  részeibe;  odamegy  nyaralni.  A  mi 
macskánk,  bár  a  tigris  rokona,  nagy  hideget  tud  elviselni.  Az 
elefánt  ősi  tipusa,  a  mammut,  jó  magas  északon  is  lakott,  ahol 
mérsékelt  klima  lehetett.  Tehát  a  koralloknak  is  lehettek  alakjaik, 
melyek  a  mérsékelt  égövek  tengereivel  beérték. 

így  vagyunk  az  élet  többi  alakjaival  is.  Hivatkoznak  a  páf- 
rányokra, az  óriás  zsurlókra  s  a  kőszén  nagy  rétegeire,  melyek 
flórából  kerültek  ki.  Mily  forró  párás  meleg  telíthette  akkor  a 
levegőt;  a  világ  le  a  sarkoktól  az  egyenlítőig  illatos,  tropikus 
őserdő  volt;  a  természet  virágmezőkkel  volt  borítva;  gazdagságát 
és  pompáját  szabadon  kifejthette,  anélkül,  hogy  a  sarkok  jeges 
lehelete  valahol  útját  vághatta  térfogialásának.  Azonban  a  Kőszén- 
korszak ilyetén  kifestésé  a  képzeletnek  műve  s  nem  a  valóság 
képe.  Elég  megjegyeznünk  ez  alkalomból  annyit,  hogy  a  Kőszén- 
korszakban sem  virág,  sem  illat  még  nem  létezett,  legalább  is 
nem  az  az  illat,  melyet  virágok  lehelnek.  A  mai  páfrányfák  igaz, 
hogy  forró  égövek  alatt  bodrozzák  festői  ágaikat  és  kocsányaikat, 
de  Dél-Amerikában  a  mérsékelt  égövek  alatt  is  bőségesen  tenyésznek. 
Hogy  az  óriás  zsurlók  és  szigilláriák  mily  viszonyok  közt  fejlettek 
leginkább  s  mily  befolyások  alatt  nőttek  meg  annyira,  azt  alig 
sejthettük;  egyáltalában  nincs  fogalmunk  róla.  Annyi  bizonyos, 
hogy  tropikus  égövek  alatt  mana  pságkőszén,  illetőleg  tőzeg  sehol 
sem  képződik  s  ez  analógiából  kiindulva  a  Kőszén-korszakot  sem 
tarthatjuk  tropikusnak,  legalább  is  nem  a  mostani  kiadásban. 

De  hiszen  nem  is  a  tropikus  égövek  általánosságán,  hanem 
a  klimák  változatosságán  fordul  meg  a  kérdés;  arról  sincs  most 
szó,  hogy  az  égöveket  a  múlt  geológiai  korszakokban  sajátságos 
jellegeik  szerint  kifessük,  hanem  csak  arról,  hogy  körülbelül 
fogalmat  alkossunk  a  klimák  változatainak  útjáról.  Már  pedig  azt 
teljes  bizonyossággal  állíthatjuk,  hogy  a  mostani  negyedkort  meg- 
előző harmadkor  klimája  melegebb  volt  s  az  északi  szélességnek 
sokkal  több  fokát  foglalta  el  s  takarta  be  virágos,  rengő  szőnyeggel 

az  élet,  mint  ahogy  azt  most  teszi.  Ez  a  harmadiíor  is  sok  ingado- 
zásoi<at  láttat;  vége  felé  mérsékeltebb  a  hőmérséke  s  a  modern 
kor  viszonyait  közelíti  meg ;  a  korszak  az  úgynevezett  miocénben 
melegebb  volt  s  klimája  a  korszaknak  elején,  az  eocénben,  még 
magasabbra  emelkedett.  A  Kréta-  és  Jura-korszak  bizonyára 
szintén  meleg  klimáju  volt;  csak  meleg  vizekben  pepecselhettek  a 
nagy  saurusok  és  óriás  békafélék.  A  harmadkorszak  s  a  negyed- 
korszak közé  nyúlik  a  jégkorszak,  mely  óriás  változást  jelez  s 
alighanem  világraszóló  hatalmas  katasztrófával  függ  össze,  mint 
azt  látni  fogjuk.  A  klímának  hűlése  az  északi  sarktól  dél  felé  a 
történeti  korszakokban  is  folytatódik.  Grönlandba  986-ban  Izlandból 
jöttek  telepítvényesek ;  a  Xlll.  században  4000  európait  számlált  a 
200  gyarmat;  két  város  volt  Grönlandban,  15  templommal  és 
egy  kathedrálissal.  Ötszáz  év  múlva  mindennek  nyoma  veszett; 
nagy  jégtömeg  zárta  el  Grönlandot  Európától.  1271-ben  a  norvég 
prédikátor,  Hans  Egedé,  hatolt  Grönlandba  s  egy  európait  sem 
talált,  hanem  csak  eszkimókat  s  kilencven  ház-romot. 

A  geológiát  rendkivül  érdekli  a  klimák  járása  s  járásuknak 
oka.  A  klima  képezi  funkcióját  sok  geológiai  tényezőnek ;  a 
klima  egyszersmind  puha  fészke  s  kikeltője  az  életnek,  az  élet 
csak  virága  mindennek.  Ezt  a  gondolatot  nem  szabad  szem  eló'l 
téveszteni  s  a  mi  igaz  van  a  fejló'dés  tanában,  az  erre  a  tézisre 
mutat.  A  világ  egy,  a  világ  szoros  egység;  lét,  szervetlen  anyag, 
szerves  lét  s  az  életnek  különféle  fokai,  ezek  egymásból  fejló'dő 
alakok;  nem  egymásra  tukmált  s  szabad  elhatározás  és  választás 
szerint  sorba  állított  valóságok,  hanem  oly  létfokok,  melyek  egy- 
másból folynak  s  egymást  föltételezik  s  épp  azért  szoros  rend- 
szert képeznek.  Az  Isten  szabadon  teremtette  a  világot;  teremtette 
ezt  és  nem  mást;  de  nem  teremthette  az  anyagot  erők  nélkül, 
nem  a  világot  élet  nélkül,  nem  azért,  mert  célszerűtlen,  észsze- 
rűtlen alkotást  állított  volna  bele  a  létbe,  de  a  mi  célszerűtlen, 
az  képtelenség  a  végtelenben  s  amit  az  ész,  tehát  a  valóság 
követel  az  szükséges.  Tehát  az  anyag  alakulása  s  az  élet  hordo- 
zására való  alkalmazkodása  szükséges  folyamat,  melyben  a  klima 
is  elmaradhatlan  láncszem,  vagy  ha  a  földet  az  élet  fészkének 
mondjuk,  akkor  a  klimát  e  fészek  pelyhes  bélésének  állíthatjuk. 

A  klimák  a  földnek  alakulásáról  s  az  élet  változatairól  beszélnek 
nekünk;  de  még  nem  értjük  eléggé  beszédüket.  Nem  értjük  a  régi 
klímákat  s  azoknak  okait  s  nem  értjük  a  klima-változást. 

A  mai  tudomány  többféle  lehetőséget  hoz  föl  magyarázatul, 
melyek  igen  érdekesek.  Gondolatmenetében  tendenciát  is  veszünk 
észre,  valamint  azt  is  látni,  hogy  a  rendszer,  melyet  követ,  nem 
engedi  gyakran  élesen  szemügyre  venni  éppen  a  kritikus  pontokat. 

Kritikus  pont  véleményem  szerint  itt  kettő'  van,  első  a  jég- 
korszak, második  a  jégkorszaktól  elvonatkozva,  a  klimaváltozás. 
A  jégkorszaktól  az  ember  absztrahálhat;  gondoljuk  el,  hogy  nem 
volt  jégkorszak,  mit  látunk  akkor?  azt,  hogy  a  klima  a  régi 
korszakokban  meleg  mindenütt,  a  harmadkor  közepétől  kezdve 
pedig  hűl ;  ennek  külön  kell  keresnünk  okát  s  külön  a  Jég- 
korszakét. 

Az  első  kérdés  tisztázásánál  ki  kell  derítenünk  azt,  vájjon 
váltakozva  jelentek-e  meg  a  földön  a  jégkorszakok,  váltakozva  a 
meleg  s  a  hideg,  a  hő  s  a  fagy  periódusai,  melyek  mint  geológiai 
nyarak  és  telek  váltakoztak  a  földön,  közbeszúrva  az  átmene- 
teknek, a  tavasznak  s  az  ősznek  periódusait?  Voltak-e  ily  válta- 
kozó, geológiai  nyarak  és  telek  a  földön  ?  ha  nem  voltak,  akkor 
alapjukat  vesztik  azok  a  magyarázatok,  melyek  a  naprendszernek 
vagy  a  föld  forgásának  időszakonként  váltakozó  tényezőiben  keresik 
a  klimák  okát.  Már  pedig  ily  váltakozó  geológiai  nyarak  és  telek 
nem  voltak.  A  geológia  ellenkezőleg  arról  tesz  tanúságot,  hogy 
régen  átlag  mindenütt  egyforma  volt  a  hőmérséklet,  mely  később 
oszlott  meg  égövek  szerint.  Mintha  a  tél  és  a  nyár  csak  a  tertiár- 
korban  lépne  föl  s  addig  ismeretlen  tünemény  volna.  Hogy  is 
lehetne  télre  gondolnunk,  mikor  a  jurái,  krétai  s  az  eocén  kor- 
szakoknak szinte  szubtropikus  alakjaival  a  magas  északi  széles- 
ségek alatt  is  találkozunk.  Szép  rendben  követik  egymást.  A  Spitz- 
bergák  s  Grönland  jurája  és  krétája  olyan  mint  a  mienk  s  a 
mienk  olyan,  mint  India  megfelelő  fosszil  világa.  Ott  fönt  s  ott 
lent  egyformán  fejlett  az  élet  s  körülbelül  egyforma  klímának  is 
kellett  mind  a  két  helyen  uralkodnia.  Csakhogy  ugy-e  ha  a  Spitz- 
bergákon  jurái  és  krétai  élet  terjengett,  akkor  ott  tél  még  nem 
váltakozhatott  nyárral.  S  valamint  a  csillagászati  évben  a  tél  és 
nyár  váltakozása  már  előhaladott  geológiai  korszakoknak  tünete : 
épp  úgy  nem  venni  észre  többször  visszatérő  nyomot,  mely  a 
jég-korszakok  rendes  váltakozására  utalna. 

igaz,  hogy  a  geológia  nemcsak  diluviumi,  hanem  kőszén- 
korszakbeli  jégkorszakról  emlékezik.  A  Carbon-korszak  végén  s 
a  Permi-korszak   kezdetén    volt   a    déli    féltekén    nagy   kontinens, 

mely  a  déli  jeges  sarktól  Ausztráliáig,  Indiáig,  a  Jóremény-fokig  s 
Dél-Amerikáig  terjed.  Ezt  a  kontinenst  a  kó'szénkorszakban  állí- 
tólag jég  borította.  Mondják,  hogy  a  jégárak  lerakodásait  föl  lehet 
ismerni  Ausztráliában,  Indiában  és  Dél-Afrikában,  úgy,  hogy  első 
tekintetre  diluviális  képződményeknek  minősiti  azokat  a  hozzá- 
értő szem ;  mások  ellenben  azt  mondják,  hogy  erről  semmi  bizo- 
nyosat sem  lehet  állítani.  Dél-Afrikában  jégkorszakbelieknek  tartják 
a  Diwka-konglomerátokat,  Indiában  a  Talchir  és  Dél-Ausztráliában 
a  Bacchus-Marsch-konglomerátokat,  melyeket  a  Kőszénkorszakba 
soroznak.  (Das  Diluvium  und  die  Sündflut.  Von  Johannes  Elbert. 
Natúr  und  Offenbarung  46.  k.  6.  f.) 

Hogy  tehát  a  carbonban  is  szokás  a  jégkorszak  tüneteire 
utalni,  azt  nem  szabad  elhallgatnom ;  azontúl  azonban  legalább 
eddig  jégkorszakokra  nem  akadtunk.  A  geológiának  nincsenek 
bizonyítékai  rendszeresen  visszatérő  jégkorszakok  elfoglalására  s 
nem  nyújt  semmiféle  alapot  arra,  hogy  a  jégkorszak  okát  egy 
vissza-visszatérő  eseményben  keressük  pl.  a  földpálya  tengelyének 
ingásában.  Csak  ezt  a  rendszeres  többszöriséget  tagadom ;  esetleges 
katasztrófákkal  vagy  a  tengerek  kiterjedésével  lépést  tartó  eljege- 
sedés ellen  nincs  szavam. 

Éppen  úgy  nem  tagadom,  hogy  a  diluviális  jégkorszakban 
magában  néhol  két  vagy  több  eljegesedésnek  bizonyítékával  talál- 
kozni ;  de  ezek  a  többszörös  eljegesedések  egy  s  ugyanazon  nagy 
jégkorszaknak  keretén  belül  történhettek.  Beállhatnak  ugyanis 
bizonyos  tényezők,  melyek  miatt  a  jégárak  olvadhatnak  s  vissza- 
húzódhatnak, hogy  azután  ismét  előnyomuljanak  s  újra  jégkéreg- 
gel vonják  be  a  már  letakart  vidékeket  ama  tényezők  gyöngülé- 
sének korszakában.  A  jégkorszakot  tehát  egészen  külön  kell  fogni 
a  tudománynak  s  ha  volt  több  jégkorszak,  azok  mindegyikét 
külön  kell  tárgyalnunk,  okaikat  külön  kell  kutatnunk.  A  jég- 
korszak nem  való  a  klimák  rendszerébe,  az  kivétel.  A  jégkorszak 
olyan  a  föld  életének  fejlődésében,  mint  otromba  nagy  kő,  mely 
a  kert  virágágyai  közé  gördül  a  hegyoldalról ;  a  jégkorszak  olyan 
mint  borzasztó  jégeső,  mely  ökölnagyságú  jégdarabokkal  borítja 
el  a  májusi  virányokat;  mivel  tehát  a  jégkorszak  először  nem 
vissza-visszatérő,  másodszor  nem  rendszeres  tünet,  azért  a  klimák 
járásának  rendszerébe  azt  nem  foglalhatjuk. 

A  jégkorszak  nem  lévén  a  nagy  geológiai  tél-  és  nyárválta- 
kozásnak tetőpontja,  mondjuk  januáriusa,  el  kell  vetnünk  minden 

oly  magyarázatát  a  klímáknak,  mely  az  időszakonként  beálló 
lehűle'st  föltételezi  vagy  magával  hozza. 

Különösen  három  asztronómiai  törvénynyel  hozzák  össze- 
köttetésbe a  jégkorszakoknak  állítólagos  periódus-szerűségét; 
az  első  az  éj-napegyen  előnyomulása,  a  másik  az  ekliptika 
elhajlási  szögének  ingadozása,  a  harmadik  a  földpályának  excen- 
tricitása. 

Az  éj-napegyen  pontjai  tényleg  előnyomulnak  s  az  éj-nap- 
egyen nem  éri  a  földet  a  pályának  ugyanazon  pontjain ;  ebből  az 
származik,  hogy  néha  a  napközelben,  néha  a  naptávolban  van 
tél  a  földön ;  mikor  a  napközeibe  esik  a  tél,  akkor  enyhébb  és 
kurtább ;  mikor  pedig  a  naptávolba  esik,  akkor  szigorúbb  és 
hosszabb.  E  váltakozás  21,000  év  alatt  megy  végbe.  Ahogy  most 
forog  a  világ,  nálunk  az  északi  földgömbön  hét  nappal  tovább 
tart  a  tavasz  s  a  nyár,  mint  az  ősz  s  a  tél,  mialatt  a  déli  féltekén 
hosszabb  az  ősz  s  a  tél.  Reánk  tehát  ez  idő  szerint  több  meleget 
sugároz  a  nap,  minek  következtében  a  hő  eloszlása  a  két  féltekén 
nem  ugyanaz,  hanem  a  mi  féltekénknek  több  jut  ki ;  azért  a  jég- 
árak az  északi  féltekén  elolvadnak  s  a  meleg,  illetőleg  mérsékelt 
zónák  az  egyenlítő  fölött  magasabban  nyúlnak  észak  felé,  mint 
dél  felé;  az  óceánok  inkább  a  déli  sarkra  özönlenek  s  a  jégárak 
a  déli  sarköveknek  szélességi  fokait  nagyobb  mérvben  lepik  el. 
Tény,  hogy  a  déli  sarkvidék  hasonlíthatlanul  jegesebb  ez  idő 
szerint,  mint  az  északi  sark ;  azért  a  déli  sarkvidék  magasabb 
fokait  kutatóink  s  expedícióink  alig  birják  megközelíteni.  Az  itt 
előadott  elmélet  szerint  természetesen  a  dolgoknak  ez  a  rendje 
nem  lesz  tartós,  hanem  megfordul ;  sőt  mondják,  hogy  már  meg 
is  fordult.  A  13.  századba  teszik  a  nekünk  kedvező  állapotnak 
maximumát  s  ezzel  a  hőmérséknek  is  tetőpontját;  azóta  ismét 
kevesebb  meleget  kapunk.  Körülbelül  9250  körül  Krisztus  Urunk 
előtt  mi  meredtünk  meg  a  jégben;  hozzáadva  ehhez  13  századot, 
a  21, 000-nek  körülbelül  felét  kapjuk;  eszerint  a  déli  félteke  elje- 
gesedésének maximuma  a  13.  századba  esik.  Ötszáz  év  még  nem 
számít  ott,  ahol  10  ezer  évről  van  szó,  azért  1900  körül  Kr.  u. 
nagy  klima  változást  még  nem  észlelhettünk;  de  5000,  6000  év 
múlva  már  jelentékeny  lesz  a  különbség,  jelentékeny  a  nap  mele- 
gének a  déli  földgömbre  való  özönlése,  minek  következtében  a 
déli  sark  óriás  jégárjai  megolvadnak  s  az  északi  földtekére  áradnak ; 
akkor  lesz  ismét  vízözön. 

A  vízözön  tehát  egy  periodikusan  föllépő  s  a  jégkorszakkal 
karonfogva  járó  katasztrófa.  A  jégkorszaknak  olvadó  glecserjei 
zúdítják  az  ellentétes  féltekére  az  özönvizet. 

Ezt  a  nézetet  fölségesnek  neveztem,  meg  is  érdemli  ezt  a 
nevet,  ha  elképzeljük,  hogy  mint  lépteti  föl  a  föld  hátán  az  élet 
s  a  halál  uralmát  s  mint  tisztítja  meg  vízözönökkel  a  világot; 
végig  söpör  rajta  e  hullámseprővel,  mint  a  hajó  födélzetén  a 
matróz  a  vizes  kötélseprűvel. 

A  második  asztronómiai  ok  az  ekliptikának  elhajlási  szöge. 
Ez  a  szög  nem  állandó,  hanem  bizonyos  ívben  inog.  Ez  ingástól 
függ  a  hőmennyiség,  melyet  a  föld  a  naptól  nyer;  ha  az  elhajlás 
nagy,  akkor  a  magas  szélességi  fokok  alig  kapnak  meleget  s  az 
eljegesedés  nagy  mérveket  ölthet.  Nem  tudjuk,  hogy  ez  ingásnak 
ívét  hány  év  alatt  futja  meg  a  föld  tengelye.  Lagrange  szerint 
16,300  év  alatt  éri  el  a  minimumot. 

A  harmadik  ok  a  földpálya  excentricitása.  A  földpálya  nem 
kör,  hanem  kerülék;  de  ez  a  kerülék  sem  állandó,  hanem  vál- 
tozik, t.  i.  majd  laposabb  majd  korszerűbb.  Ha  a  kerülék  ellapul, 
akkor  a  föld  távola  a  naptávolban  is  nagyon  nagy  lesz.  Most  is 
a  földnek  a  naptól  való  távolai  közt,  egy  év  leforgása  alatt 
1,200.000  mértföldnyi  a  különbség.  Ez  az  excentricitás  aránylag 
még  kicsiny  és  apadóban  van  13.000  év  óta.  Sok-sok  ezer  év 
múlva  a  lehető  legkisebb  lesz  s  akkor  a  kerülék  körré  gömbö- 
lyödik, azután  megint  ellapúi.  Sem  a  periódusok  hossza,  sem  a 
periódusok  közé  eső  idők  folyása  nem  állandó  mennyiség.  Az 
excentricitás  maga  5,000.000  mértföldnyi  kilengést  végezhet;  ez 
a  maximuma. 

Dr.  Croll  kiszámította,  hogy  a  XIX.  század  előtti  3,000.000 
év  alatt  három  nagy  excentricitási  periódus  váltakozott  a  föld 
pályájában.  Az  utolsó  már  300,000  év  ezelőtt  kezdődött;  250,000 
évig  tartott  s  75,000  vagy  mondjuk  körülbelül  100,000  év  előtt 
végződött.  Ez  alatt  az  éj-napegyen  pontjai  többször  befuthatták  a 
föld  pályáját  s  amikor  a  telek  ennek  következtében  a  naptávolba 
estek,  akkor  a  naptávol  hatása  kombinálódott  az  excentricitással 
s  ugyancsak  megszigorította  a  téli  hideget.  (A.  Arcelin,  L'epoque 
glaciaire.) 

Az  itt  ismertetett  elméleteknek  nincs  más  gondjuk,  mint 
hogy  arányosan  hatalmas  okot  találjanak  a  klimák  változatainak 
megindítására ;  ez  igénynek  ugyan  megfelelnek,  de  semmire  másra 

nem  tekintenek,  kiváltképen  két  hibájuk  van,  először  az,  hogy  a 
jégkorszaknak  s  azzal  összefüggő  vízözönnek  katasztrófaszerü- 
ségét  s  páratlan  voltát  ki  nem  emelik,  sőt  föltételezik,  hogy  volt 
sok,  időszakonként  vissza-visszatérő  vízözön ;  másodszor  az,  hogy 
mikor  a  föld  életéről  van  szó,  csak  az  égben  keresik  a  kérdés 
kulcsát  s  a  földre  nem  tekintenek.  Pedig  a  geológiának  a  földre 
s  a  földbe  kellene  néznie;  ott  kellene  adatait  gyűjtenie;  azokon 
a  nyomokon,  melyeket  ott  talál,  kellene  fölfelé,  vissza  a  szürke 
műit  homályába  iparkodnia.  Ezt  a  hibát  korholtam  már  másutt 
is,  ott  ahol  a  bolygók  keletkezéséről  volt  szó,  mely  kérdést 
manapság  csakis  mechanikai  szempontból  a  Kant-Laplace  elmélet 
szerint  szokták  oldozgatni.  De  valamint  a  mechanika  nem  öleli 
föl  a  valóságot  s  annak  csak  egy  oldalát  tekinti  s  épp  azért  a 
bolygók  keletkezésének  minden  kérdésére  meg  nem  felelhet;  épp 
űgy  a  klimák  elváltozásának  tulajdonképeni  lefolyását  egyetlen- 
egy, asztronómiai  tényezőnek  beállításával  kimeríteni  nem  lehet. 
S  ugyancsak,  valamint  a  bolygók  tüzes  vagy  vizes  kikezdéseit  nem 
a  mechanikából,  hanem  alkotó  elemeikből  s  fizikájukból  fogjuk 
megállapíthatni :  épp  űgy  a  klímáknak,  illetőleg  a  jégkorszaknak 
természetét,  azok  haladását,  fejlődését  nem  tudhatjuk  meg  más- 
honnan, mint  a  föld  fizikájából  és   életéből. 

Ha  ezt  szem  előtt  tartjuk,  könnyen  tisztába  jutunk  a  kér- 
déssel. 

Volt-e  több  rendszeresen  visszatérő  jégkorszak,  volt-e  több  jég- 
korszak, melyet  geológiai  időszakok  választottak  el  egymástól? 
a  felelet  biztos,  hogy  nem  volt.  Volt-e  az  ilyen  nagy  változatoknak 
megfelelő,  egymást  fölváltó  hideg  és  meleg  időszak  a  földön  ?  nem 
volt.  Kezdet  óta  meleg  van  a  földön,  meleg  a  Kőszén-korszakban ; 
meleg  a  Jurában  s  a  Krétában ;  meleg  a  harmadkorban ;  váltakozó 
hideg  és  meleg  korszakoknak  semmi  nyoma;  jégkorszak  a  régi 
geológiai  periódusokban  nem  volt.  A  sarkövek  körül  is  volt 
Kőszén-korszak,  ott  is  volt  Jura-  és  Kréta-korszak,  nemkülönben 
volt  harmadkor  a  maga  valamennyi  változatával.  Ez  a  rendes 
egymásutánja  a  régi  korszakoknak  fönt  a  sarkok  körül  is,  sehol 
sem  láttat  valami  olyas  megszakítást,  amilyennel  a  harmadkor 
végén  a  jégkorszak  beköszöntött. 

íme  a  föld  története,  az  élet  sorai  igazítanak  el  minket  annak 
megítélésében,  vájjon  kozmikus  ok,  pl.  a  földpálya  tengelyének 
elhajlása,  lehetett-e  oka  a  jégkorszaknak. 

Van  azután  a  jégkorszak  körül  még  egy  speciális  klima- 
kérdés,  melyről  a  katasztrófáknál  is  kell  szólanunk  s  ez  az,  vájjon 
a  jégkorszak  lassan  készülődött-e  s  nem  lépett-e  föl  bizonyos 
rohamossággal?  Mondhatni-e,  hogy  vannak  átmenetek  a  harmad- 
korból a  jégkorszakba?  vagy  talán  átmenetek  nélkül,  hosszú, 
közbevetett  időszakok  nélkül  hajlott  át  fagyba-jégbe  a  pliocén 
klimája? 

Ez  bizonyára  fontos  kérdés.  Fontos  kivált  arra  az  elméletre, 
mely  periodikus  jégkorszakokat  föltételez  s  azoknak  beálltát  a 
földpálya  nagy  tengelyének  ingadozásából  magyarázza.  Ha  a  jég- 
korszakban geológiai  időknek  közbevetése  nélkül  változott  el  a 
klima,  akkor  a  10,000  éves  ingadozásnak  a  jégkorszakhoz  már 
ezért  sincs  semmi  köze.  Már  pedig  a  jégkorszaknak  aránylag 
gyors  beköszönését  a  palaeontologia  eléggé  bizonyítja, 

Nadaillac  azt  mondja  Saportáról,  hogy  ez  kézzel-lábbal  véde- 
kezik a  jégkorszaki  klímának  katasztrófaszerüsége  ellen  s  tételül 
állítja  föl,  hogy  az  állatok,  melyek  a  negyedkornak,  tehát  jele- 
nünknek elején  éltek,  lassan-lassan  más  típusoknak  adtak  helyet, 
úgy,  hogy  a  kiküszöbölést  lépésről-lépésre  követhetjük. 

Saporta  ugyan  ezt  állítja,  de  fönt  citáltam  már  Saportából  egy 
helyet,  mely  így  szól :  „Azt  a  benyomást  teszi  ez  a  vidék  (Grön- 
land), mintha  egyszerre  álomba  merült  s  megmerevült  volna.  Azon 
régi  idő  óta  minden  jégbe  lett  eltemetve,  mint  Herculanumban 
hamuba."  Ezt  a  benyomást  nem  törölheti  el  az  a  körülmény, 
hogy  vannak  típusok,  melyeknek  kiküszöbölését  lépésről-lépésre 
követhetjük;  hogyne,  hisz'  ez  minden  korszakban  történhetik,  de 
nemcsak  ilyen  lassan  kitörlődő  típusokkal  találkozunk  a  harmad- 
kor végén,  hanem  oly  hatalmas  és  erőteljes  állatoknak,  milyen  a 
mammut,  rögtöni  letűnésével.  A  mammut  halála  erőszakos ;  a 
természet  orozva  gyilkolta  le  az  ősélet  e  hatalmas  alakjait.  Nem 
akarom  itt  a  bevágó  adatokat  fölsorolni ;  ezt  a  katasztrófáknál 
teszem  meg;  csak  annyit  említek,  a  mammut  egymaga  egészen 
elégséges  bizonyíték  arra,  hogy  a  harmadkor  katasztrófaszerüleg 
tűnt  le  s  hogy  a  katasztrófát  hideg  követte,  mely  belefagyasztotta 
a  mammutot  szőröstől-bőröstől  a  Léna  torkolatának  iszapjába  s 
ezer  meg  ezer  év  múlva  a  kimosott  állatnak  húsából  jóllaktak  a 
farkasok;  valóságos  jégverem  volt  a  mammut-hús. 

A  jégkorszaknak  lassú  beállta  ellen  szól  a  növényvilág  ereklye- 
tára is.  A  kövületek  és  lenyomatok,  melyek  ezt  az  időszakot  jel- 

lemzik,  amellett  bizonyítanak,  hogy  a  harmadkor  subtroikus 
növényzete  s  a  mai  flóra  közt  szakadatlan  összeköttetés  nincs ; 
„es  hat  alsó  eine  Vergletscherung  der  tertiáren  Flóra  unserer 
Gegenden  ein  sehr  gründliches  Ende  gemacht  und  allmáhlig  hat 
sich  dann  die  heutige  Flóra  eingestellt."  (Christ,  Das  Pflanzen- 
leben  der  Schweiz,  419.  1.)  „Wass  sehen  wir  nun  an  der  Pflanzen- 
welt  zur  Diluvialzeit  vor  sich  gehen  ?  Plötzlich  verschwindet  die 
subtropische  Ebenenflora,  dagegen  zieht  sich  bald  die  arktisch- 
alpine  Flóra  sogar  in's  Tiefland  hinab  (erste  Glacialzeit);  letzteres 
tritt  noch  einmal  ein  zur  Zeit  der  zweiten  glacialen  Bildungen, 
z.  B.  in  der  Schweiz,  wáhrend  zwischen  beiden  Eiszeiten  die  Ebe- 
nenflora wieder  vorherrscht."  (Gander,  Die  Sündfluth,  71.  I.) 

Nem  vethetjük  föl  tehát  azt,  hogy  a  jégkorszak  lassú  átme- 
netekkel borította  jég-  és  hó-mezőit  a  világra;  az  eljegesedés 
nem  geológiai  méretű  időkben,  hanem  aránylag  gyors  tempóban 
ment  végbe. 

Ugyancsak  a  föld  története  dönt  majd  más  klima-változá- 
sokat  magyarázó  elméletek  fölött  is,  a  milyen  például  a  föld 
sarkainak  s  következőleg  sarköveinek  ide  s  tova  való  eltolódása. 
Ez  elmélet  szerint  a  sarkok  nem  voltak  mindig  ott,  ahol  most; 
tehát  az  északi  sark  nem  mindig  a  Spitzbergák  és  Szibiria  fölött 
s  a  déli  sark  nem  mindig  a  Tűzföld  s  Uj-Seeland  alatt;  hanem 
sorba  a  földnek  más-más  vidékén,  ilyesmit  bátran  lehet  mondani, 
de  csak  merő  föltevésképen ;  mindenesetre  megoldja  a  kérdést 
ez  a  föltevés,  hogyha  csak  igaz  a  tény,  hogy  a  sarkok  vándo- 
rolnak. Ha  vándorolnak,  akkor  a  hőmérsék  zónái  is  máskép 
borítják  a  földet;  ha  vándorolnak,  akkor  az  életnek  s  nagy  kor- 
szakainak nyomait  azon  a  helyen,  ahol  éppen  akkor  a  sarköv 
húzódott  föl,  nem  lelhetjük.  Azonban  e  föltevés  támogatására 
hiányzanak  adataink.  Legújabban  ismét  akadt  híve  ez  elméletnek 
Nathorstban.  Utolsó  művében  „Palaeontologische  Abhandlungen", 
melyet  Dames  W.  és  Kayser  E.  adtak  ki,  előterjeszti  nézeteit  a 
klima  viszonyairól,  mely  a  harmadkorban  Japánban  uralkodott. 
Arra  a  következtetésre  jut,  hogy  ott  a  harmadkorban  éppoly  klima 
volt,  amilyen  a  mostani,  mert  valamennyi  fosszil-növény  mérsé- 
kelt égövre  vall.  Ellenben  a  Spitzbergák,  Grönland  és  Izland 
megfelelő  növényzete  meleg  égövet  tételeznek  föl,  hiszen  e  vidéke- 
ken subtropikus  fákat  is  találunk  e  korból.  Nathorst  ez  adatokat 
azzal  magyarázza,  hogy  a  föld  sarka  a  tertiárben  nem  ott  volt,  a 

hol  most.  Ö  a  harmadkornak  északi  sarkát  Észak-Ázsiába  helyezi 
a  120.  keleti  hosszúság  s  a  70.  északi  szélesség  fokai  közé. 

Rankd,  Der  Mensch  c.  művében  szintén  ez  általános  klimát 
elváltoztató  tényezőknek  fölvevését  pártolja :  „In  neuerer  Zeit  ver- 
breitet  sich  aber  mehr  und  mehr  die  Ansicht,  dass  aus  einer 
Verschiebung  der  Kalmenzone  der  Erde  und  aus  einer  dadurch 
erfolgenden  Veránderung  in  der  Richtung  der  Meeresströmungen, 
welche  die  Warmevertheilung  auí  der  Erde  hauptsáchlich  bedingen, 
klimatische  Veránderungen  eintreten  können,  für  sich  alléin  bedeu- 
tend  genug  um  das  uns  bescháftigende  Phánomen  zu  erkláren." 
(II,  369.)  Tény,  hogy  a  hőmérsékek  sarkpontja  nem  esik  egybe  a 
geográfiai  sarkponttal.  Nem  ott  van  a  legnagyobb  hideg,  hol  a 
geográfiai  sarkponton  tótágast  áll  a  delejtű.  Valamint  pedig  ez 
idő  szerint  nem  ott  van  az  égövek  sarkpontja,  úgy  lecsúszhatott 
még  mélyebbre  s  jobbra  is,  balra  is,  a  klimát  befolyásoló  tényezők 
változtával.  Ha  a  hideg  sarkpontnak  ez  eltolódásait  bizonyos 
határok  közt  föltételezzük,  eléggé  változik  s  módosul  az  égövek 
sora-rendje  a  földön ;  de  azért  nem  szükséges  s  nem  is  szabad  e 
pontban  sem  túlzásokba  esni.  Nem  szabad  föltételeznünk,  hogy  a 
hideg  sarkpont  egyszer  Chinában,  egyszer  Skandináviában,  máskor 
Indiában  vagy  pláne  Afrikában  rögződött  meg;  ez  nem  exakt 
gondolat.  Hagyjuk  a  túlzásokat  s  maradjunk  meg  a  valószinű 
föltevéseknél. 

Valószinű,  hogy  az  égövek  sarkpontja  bizonyos  tétovázá- 
soknak és  ingadozásoknak  volt  s  lesz  kitéve.  S  valamint  ez  való- 
színű, úgy  untig  elég  az  égövek  némi  eltolódásának,  a  hőmérsék 
övei  némi  ingadozásának  kimagyarázására.  Minden  arra  mutat, 
hogy  a  föld  hőmérséki  övei  nincsenek  leszegezve  az  északi  széles- 
ségekhez, úgy,  hogy  mozdulatlanok  legyenek,  hanem  bizonyos 
határok  közt  föl-le  mozganak.  Hol  most  napvirányos,  illatos 
berkek  és  mezők  mosolyognak,  ott  előbb  jégborított  vidékek 
temetkeztek  s  bizonyára  lecsapódásokban  gazdag  vidék  terült  el 
egykor  ott,  hol  most  a  Sahara  vörhenyes  sárga  homok-pusztája 
terjeng.  A  világnak  alig  egy  pontjáról  állíthatni  azt,  hogy  csak  a 
diluvium  óta  is  teljesen  változatlan  klímának  örvend.  S  valóban, 
ha  a  hőmérséki  sark  s  a  sarkövek  is  jobbra  vagy  balra  csúsznak, 
azzal  okvetlenül  összefügg  a  többi  égövnek  is  valamelyes  módo- 
sulása. Ez  idő  szerint  a  melegnek  túlsúlya  északon  fekszik,  s 
azért  uralkodnak  a  száraz   Passat-szelek    a    subtropikus   zónának 

déli  szélén ;  ennek  szükséges  folyománya  az,  hogy  délen  száraz, 
sivatagokba  hajló  tartományok  vannak,  melyek  előbb  más  életnek 
örvendtek.  4, 

A  klimának  a  diluvium  óta  történt  elváltozásait  már  a  tör- 
ténet is  szemmel  kiséri.  A  jégkorszak  szinte  kikezdését  képezi  az 
európai  embertörténetnek,  melyet  a  nedves,  esős  időjárás  s  az 
Európára  kiterjedő,  átlag  egyforma  klima  jellemzett.  Mikor  az 
Alpeseken  túl  a  Rajna  s  a  Duna  jégárjai  lenyúltak  a  lapályba, 
akkor  s  azontúl  jó  sokáig  a  Parnassuson  s  a  Helikonon  gyönyörű 
erdők  pompáztak  s  az  Eufrát  hosszában  kövér  legelők  képezték 
a  pátriárkák  örömét.  Miután  pedig  érezhetőbben  kilengett  a  kli- 
máknak  ingája  s  utánna  lassan-lassan  megváltozott  az  élet,  egészen 
más  arculatot  öltött  a  föld.  A  jégárak  a  hegyeken  mindjobban 
megolvadtak  s  a  karcsú  remek  pinia  helyet  adott  Görögországban 
a  görcsös,  gumós  parti  fényűnek;  a  mesés  hegyekről  levándorolt 
az  erdő  s  az  erdővel  a  termőföld  s  nyomorék  bokrok  iparkodtak 
eltakarni  a  szegényedő  Hellasz  meztelenségét.  Mialatt  pedig  Görög- 
ország elsorvadt,  Babilon  fölött  a  pusztai  szél  vágtat  s  hordja  a 
homokot  ingyenes  sírdombul  a  régi  dicsőségnek  színtere  fölé.  Az 
egyes  vidékek  sorvadásáról,  minek  következtében  a  lápos  vidékből 
erdős,  az  erdős  vidékből  puszta  s  abből  sivatag  lesz,  már  meg- 
emlékeztem ;  a  Sahara,  Arábia,  Ázsiának  Arábiától  északkeletre 
nyúló  tartományai,  Görögország,  Olaszország  és  Spanyolország 
szolgálnak  az  újkorban  az  elszáradásnak  szomorú  példáiul. 

Az  égöveknek  ilyetén  változása  tagadhatlan  tény;  most  föllép 
ismét  a  rendszer,  az  elmélet  s  iparkodik  e  tényt  magyarázni ; 
némelyek  roppant  feneket  kerítenek  a  magyarázatnak,  mások 
szerényebbek  lesznek.  Lássuk  előbb  a  merészebb  géniuszt! 

Ami  a  sarkpontnak  s  a  vele  összefüggő  égöveknek  vándor- 
lását illeti,  azt  a  kérdést  vetették  föl,  hogy  magának  e  vándor- 
lásnak mi  képezheti  okát.  Némelyek  e  célra  oly  mechanikus 
lökést  vettek  föl,  mely  a  föld  súlypontjának  kibillenését  eszközölné. 
Azt  gondolták  ugyanis,  hogy  az  olvadó  félben  levő  sarkról  lefolynak 
a  vizek  s  az  eljegesedőfélben  levő  sark  körül  viszont  föltorlódnak 
s  jégtömegekké  fagynak ;  e  föltorlódás  által  megbillen  a  föld 
súlypontja;  éppen  úgy  azután,  ha  a  jégtömegek  megolvadnak, 
óriási  vízözönt  képzeltek  maguknak  ez  olvadásból,  mely  az  olvadó 
sarktól  a  másik  sark  felé  rohan  s  mindent  magával  sodor. 

Valamint  az  esthomályban  a  határozatlan  körvonalú  tárgyak 

számtalan  illúzióra  szolgálnak  alkalmul :  úgy  a  még  föl  nem  értett 
kérdésnek,  a  meg  nem  oldott  problémának  is  van  szürkülete, 
mikor  látunk  már  valamit,  de  határozottan  ki  nem  vesszük  a 
dolgot;  ugyanakkor  formálunk  magunknak  véleményt  róla  s 
különféle  más  észrevevéseinkben  nézetünknek  bizonyítékait  látjuk, 
így  vagyunk  e  problémával  is.  A  víz  a  jégtömegekben  föltorlódik 
a  sarkokon,  a  sarkokról  váltakozva  leolvad  s  özönlik  majd  északról 
délre,  majd  délről  északra;  ez  a  klimák  váltakozásával,  a  föld 
súlypontjának  másnemű  elhelyezkedéseivel  függ  össze;  így  mondják 
ezt  merész  tudósok.  S  ime  találnak  érvet  nézetük  támogatására  a 
földrajzban. 

Nézzétek  —  mondják  ők  —  a  kontinenseket,  mint  nyúlnak 
ék-szerűen  az  óceánokba ;  minden  kontinens  egy  oly  piramisszerü 
tömeghez  hasonlítható,  melynek  igen  kiterjedt  alapja  van  s  a  csúcsa 
a  középtájtól  távol  esik.  A  földségek  ékei  hatalmas  méretekben 
lenyúlnak  s  meglátszik  rajtuk  a  hullámok  romboló  munkája.  Dél- 
Amerika  végső  része  merő  rom;  Maghellan  kanyargó  szorosa 
választja  el  azt  a  Tűzföldtől,  melynek  a  déli  végén  a  Horn-fok 
rémítő  szikla-szigete,  mint  valami  nyugvó  oroszlán,  áll  őrt.  Afrika 
déli  csúcsa  a  Viharok  foka,  melyet  India  fölfedezésének  reménye 
fejében  Jó-remény  fokának  neveztek  el.  Az  ausztráliai  kontinens 
déli  nyújtványául  a  Van-Diemen-sziget  meredek  partja  tekintendő 
s  Ázsia  a  két  Indiában  csúcsosodik  az  óceánba.  (Reclus,  A  föld. 
I.  60.  1.)  Honnan  már  most  a  földségeknek  kiékelődése  ?  Onnan, 
hogy  valamikor  „egy  iszonyatos  özönvíz  zúdult  délnyugat  felől  a 
déli  félteke  kontinenseire,  hogy  szétmossa  és  földúlja  azokat  s 
hogy  romjaikat  az  északi  földségekhez  hordván,  megalkossa  azokat 
a  hosszú  lejtőket,  melyek  az  északi  Jeges-tenger  felé  ereszkednek. 
Az  északi  földterületek  e  szerint  a  déli  kontinensek  rovására  növe- 
kedtek meg  oly  szerfölött  s  ez  utóbbiaknak  úgyszólván  csak  vázaik 
maradtak  meg.  Pallas,  orosz  utazó  szerint  a  földségeket  újonnan 
alakító  ezen  nagy  özönvíz  sodorta  magával  északra  azon  szám- 
talan mammut-testet,  amelyek  Szibéria  áradványi  rétegei  alá  vannak 
temetve."  (Reclus  i.  m.  61.  I.) 

Az  özönvíznek  ezt  a  földalakító  hatását  nem  vonjuk  két- 
ségbe s  a  földségeknek  ék-alakja  igazán  remekül  utalhat  e  katasz- 
trófa rémes  mérveire.  Azonban  annak  a  problémának  megfejté- 
séhez, melyről  itt  szó  van,  nem  elég  egy  vízözön,  hanem  kellenek 
időszakonkénti  vízözönök  és   jégkorszakok,   melyeknek   mechani- 

kajából  ki  lehessen  magyarázni  a  föld  súlypontjának  s  azzal  a 
sarkpontnak  váltakozó  elhelyezkedését.  Már  pedig  a  föld  nem 
tesz  bizonyságot  több  vízözönről ;  tényleges  adatunk  e  föltevéshez 
tehát  nincs;  de  hozzájárul  e  hiányhoz  még  az  is,  hogy  az  elmélet 
önmagában  képtelen  e  problémát  megoldani,  még  pedig  két 
okból :  eló'ször  azért,  mert  a  víz-  és  jégtömegeknek  föltorlódása 
az  eljegesedő'  parton  elenyésző  súlykülönbözet,  ha  a  föld  súlyához 
viszonyítjuk  s  azért  a  súlypontnak  valami  nagy  kilengését  eszkö- 
zölni képtelen.  Másodszor  azért,  mert  a  jégtömegeknek  olvadása 
lassan  megy  végbe;  hiszen  10,000  évre  terjed  a  jegesedés  s  ugyan- 
annyira az  olvadás  időszaka ;  ezalatt  az  idő  alatt  olvadoznak  a 
jégárak,  de  vízözönt,  olyat,  mely  az  óceánok  víztömegeit  meg- 
indítsa s  azokkal  kontinenseket  romboljon  s  építsen,  nem  adnak ; 
a  víztömegek  szétfolynak  s  özönt  nem  képeznek. 

A  sarkpontoknak  vándorlását  s  azzal  a  klímáknak  váltako- 
zását ez  úton  megokolni  nem  lehet.  Véleményünk  szerint  erre  az 
útra  nincs  szükség.  Az  elméletek  azt  a  benyomást  teszik  az  emberre, 
hogy  főgondjuk  a  jégkorszak ;  azt  szeretnék  valahogy  rendes,  idő- 
szakonként visszatérő  eseménynek  föltüntetni  s  a  földfejlésnek 
szisztémájába  rendes  tagozatul  beilleszteni.  Azonban  ez  az  irány 
egészen  téves.  Nekünk  nem  a  hideget,  de  a  meleget  kell  magya- 
ráznunk ;  nekünk  nem  a  jégkorszaknak  szisztematizálásával,  de  az 
előző  s  a  jégkorszakot  követő  időszakoknak  klima-rendszerével 
kell  bíbelődnünk.  Hátha  a  jégkorszak  s  a  vízözön  egy  s  ugyan- 
azon katasztrófa?  vagy  nem  szabad-e  annak  lennie?  kiátkozta 
talán  a  tudomány  a  katasztrófákat?  Hagyjuk  a  dogmatizmust.  Ez 
a  legcsúnyább  s  a  legnevetségesebb  dogmatizmus.  A  mi  fölada- 
tunk a  geológiai  korszakoknak  magasabb,  többé-kevésbé  egyen- 
letes, a  tertiárben  csökkenő  s  a  mi  korszakunkba  áthajló  klíma- 
rendszerének s  okainak  fölkutatása.  E  rendszerben  sem  több  víz- 
özön, sem  több  jégkorszak,  értve  azt  úgy,  hogy  a  jégkorszakokat 
geologikus  nagy  korszakok  választották  el,  nem  fordul  elő.  Tehát 
a  kérdés  ez:  honnan  a  meleg?  honnan  a  magát  sokáig  tartó 
meleg?  honnan  a  földet  egyenletesen  borító  meleg?  erre  kell  a 
súlyt  fektetni ;  ezt  kell  kimagyarázni. 

Mások  a  sarkpontnak  s  a  vele  összefüggő  égöveknek  tényleg 
észrevehető  valamiféle  változatait  sokkal  egyszerűbben  magyarázzák. 
Nem  billentik  ki  ezek  kedvéért  a  föld  súlypontját;  nem  keresnek 
földetrengető    mechanikus    lökéseket;    nem    álmodoznak   jégkor- 

szakokról  és  vízözönökről ;  hanem  reális  tényezőket  állítanak  bele 
a  számításba.  Méltán  mondom,  hogy  reális  tényezőket  vonnak  be 
a  számításba,  még  pedig  két  okból  mondhatom  azt;  először,  ha 
összehasonlítom  e  tényezőket  azokkal  a  fantasztikus  s  exakt  tudo- 
mányokba sehogy  sem  illő  geológiai  jégkorszakokkal  és  vízözö- 
nökkel,  melyeknek  nyomuk  sincs  s  melyek  közül  kivált  a  víz- 
özönök  mindenféle  csűrés-csavarásnak  vannak  alávetve.  így  hogy 
csak  egyet  említsek,  a  szárazföldek  ék-alakjának  kimagyarázására 
némelyek  a  vízözönnek  délfelől  való  áramlását  veszik  föl,  mások 
gondolják,  hogy  északról  söpört  végig  a  földségen  az  özön.  A 
kik  a  vízözön  dél-északi  irányának  hívei,  azok  a  földségeknek  az 
északi  féltekére  való  föltorlódását  úgy  képzelik,  hogy  a  víz  ide 
hordta  magával  a  szétmosott  déli  félteke  szigeteit  s  földségeit;  a 
kik  pedig  a  vízözönnek  észak-déli  irányát  pártolják,  azok  a  folyók 
zátonyaira  utalnak,  melyek  az  ár  irányában  vannak  kiékelve. 
Miután  az  eljegesedés  most  a  déli  sarköveket  éri,  az  utolsó  víz- 
özönnek északról  délre  kellett  volna  rohannia;  mert  az  olvadó- 
félben levő  sark  felől  zúdulnak  a  vizek  az  ellenkező  sarkra ;  ez  a 
föltevés  azon  jeles  geologok  számítása  ellen  van,  kik  a  kiékelést 
a  szemben  jövő,  tehát  délfelől  jövő  áramnak  tulajdonítják.  Azután 
ezt  az  utolsó  állítólagosán  északról  délre  áradó  vízözönt  nem 
lehetne  egy  kalap  alá  fogni  azzal  az  özönnel,  mely  a  mammutokat 
a  magas  északra  seperte.  Szóval  így  is,  úgy  is  lehet  az  özönöket 
irányítani. 

Kevésbé  reálisak  a  föld  súlypontjának  kilendítői  másodszor 
azért  is,  mert  a  tényleges  történeti  klima-elváltozások  magyará- 
zására nem  is  kell  merész  föltevésekhez  nyúlnunk;  egyszerű 
tényezők  eléggé  megfejtik  az  elváltozás  talányát.  Ide  tartoznak  a 
tengeráramok  járása,  mely  a  földségek  és  szigetek  alakulásával 
elváltozik ;  ha  a  két  Amerika  nem  volna  összekötve  s  ez  össze- 
köttetés nem  régi,  ha  azon  a  résen  más  irányt  vehetett  régen  a 
golf-áram,  mit  mások  tagadnak,  akkor  számtalan  északi  széles- 
ségnek az  égöve  elkomorul,  másoké  pedig  kiderül.  Ha  az  Atlantisz 
végigfeküdt  Európa  és  Ázsia  közt  az  óceánon ;  ha  a  földségek 
mai  hegységei  nem  fogták  le  a  felhőket  és  szeleket;  ha  a  szelek 
járását  másnak  feltételezzük;  akkor  a  világ  számtalan  égöve  más 
képet  nyújtott.  Azonkívül  sok  klimaelváltozásnak  a  kontinensek 
nagy  darabjainak  kiszáradása  az  oka.  Miért  nem  tenger  a  Sahara 
most?  miért  száraz  puszta  jellegű  sok  ázsiai   vidék?   talán   emel- 

kedett  a  talaj ;  egyes  vidékek  emelkedése  már  magában  véve  is 
elég  ahhoz,  hogy  pusztákká,  meleg,  forró  szeleknek  fészkévé  legye- 
nek s  e  szelek  irányában  módosul  a  klima. 

Ezek  a  reális  okok  eléggé  magyarázzák  a  tényleges,  tapasz- 
talati klima-ingadozásokat,  melyeket  nem  szabad  túlnagyoknak 
gondolnunk.  Magának  a  sarkpontnak  ide-oda  való  kilengése  pláne 
nem  sokat  számít.  „Die  auffálige  Thatsache  der  periodischen 
Wanderung  der  Erdpole  ist  grösstentheils  bekannt.  Ermittelt  worden 
ist  sie  durch  die  subtilen  Beobachtungen  des  letzen  Jahrzehnts, 
an  denen  die  Berliner  und  Strassburger  Sternwarte  einen  hervor- 
ragenden  Antheil  habén.  Diese  Wanderungen  ziehen  áusserst  geringe 
Aenderungen  der  geographischen  Brieten  nach  sich,  Aenderungen, 
die  natürlich  niemals  die  geringste  klimatische  Bedeutung  erlangen 
können ;  bei  der  Erörterung  der  Sonnenbeobachtungen  jedoch 
berücksichtigt  werden  müssen."  (Plassmann,  Wissenschaftliche  Bei- 
lage  der  Qermania,  1900.  Nr.  12.)  Sokkal  fontosabb  a  többi  fel- 
sorolt tényező' ;  de  ha  valamennyit  is  összefoglaljuk,  azokat  a  régi 
állapotokat,  melyek  az  előbbi  geológiai  korszakokat  jellemezték, 
nem  leszünk  képesek  kimagyarázni. 

Vannak  végül  kiváló  gondolkozók,  kik  a  klimáknak  válto- 
zásait a  kozmikus  jégnek  atmoszféránkba  való  beözönlésével 
magyarázzák.  Szerintük  a  világűrben  rendkivül  sok  jég  van ;  sok 
hullócsillag  csak  ragyogó  jégtest;  a  bolygók  ismeretlen  fizikájában 
szintén  jeget,  jég-oceánokat  szimatolnak ;  a  tejűtban  a  naprend- 
szernek jégjegecekből  szőtt  keretét  látják;  nem  lehetetlen  tehát, 
hogy  a  világűrből,  mely  annyi  vizet  illetőleg  jeget  tartalmaz,  a 
földre  is  időnként  nagyobb  jég-szállítmány  kerüljön,  mely  az 
atmoszférában  megolvadva,  nagy  lecsapódásokat  s  ezek  nyomán 
nagy  levegő-lehűléseket  vonjon  maga  után.  A  Cirrus-felhők  (bárány- 
felhők) fönt  a  legmagasabb  égen,  úgylátszik  nem  egyebek,  mint 
úszó,  finom  jegecfátyolok. 

Ezt  a  magyarázatot  csakis  a  jégkorszaknak  fejtegetéseinél 
használhatjuk;  a  tulajdonképeni  kérdésnél,  mely  az  előbbi  kor- 
szakok átlag  tartós  melegére  s  lassú  hűlésére  vonatkozik,  csak 
annyiban  vehetjük  igénybe,  amennyiben  azt  állítanók,  hogy  egyre 
több  és  több  jég  szállinkózott  a  világűrből  a  földre;  de  ezzel  a 
ráfogással  nem  sokra  megyünk,  először  azért,  mert  azt  bizonyítani 
nem  lehet  s  ok  nélkül  tételeznők  föl  a  jégnek  növekvő  arányban 
való  behatolását;  másodszor  azért,  mert  eddigi  ismereteink  szerint 

a  lecsapódások,  az  esők  s  azoknek  pusztító  hatása  a  régi  kor- 
szakban nagyobb  arányokat  öltött,  mint  ahogy  jelenleg  ölt.  Ahol 
pedig  több  s  fokozottabb  a  lecsapódás,  ott  előbb  vehetnők  föl, 
hogy  a  világűrből  szintén  özönlött  be  sok  jég;  holott  másrészt 
azt  látjuk,  hogy  a  klima  subtropikus  volt.  Ez  utóbbi  megjegyzést 
különben  nem  nyomósítjuk,  mert  hiszen  a  trópusok  alatt  nagy 
lecsapódások  képezik  a  szabályt  s  magyarázatukhoz  nem  szorulunk 
kozmikus  jég-szállítmányokra.  Elég  tehát  e  „jeges"  magyarázatra 
azt  felelnünk,  hogy  annak  a  növekvő  jégbeözönlésnek,  mely  a 
harmadkort  fokozatosan  lehűtötte,  okát  nem  látjuk. 

A  feleletet  tehát  az  elméletek  arra  a  tulajdonképpeni  klima- 
kérdésre  nem  adják  meg ;  arra  a  kérdésre,  hogy  honnan  a  Kőszén-, 
a  Jura-,  a  Kréta-,  s  a  Harmad-korszak  melege  még  a  sarkokon 
is?  honnan  ez  a  sokáig,  több  geológiai  korszakon  át  tartó  meleg? 
honnan  a  melegnek  csökkenése,  a  tél  és  nyár  váltakozásának 
föllépte?  ezekre  a  kérdésekre  a  klímaváltozások  ismert  tényezői 
nem  adnak  feleletet;  ezekre  nem  tudunk  biztos  feleletet,  csak 
sejtelmek  állnak  rendelkezésünkre,  de  oly  sejtelmek,  melyek  a 
befolyással  bíró  tényezők  logikáján  alapulnak. 

Sejtelmeink  következők. 

A  föld  fejlik ;  nem  volt  mindig  ilyen ;  sem  a  kozmos,  sem 
a  közvetlen  atmoszféra,  mely  a  földet  most  környezi,  nem  volt 
ilyen;  de  ha  nem  volt  ilyen,  hanem  más,  lehetetlen  föltételeznünk, 
hogy  a  behatásoknak  ily  érzékeny  eredője,  amilyen  a  klima,  a 
világváltozást  meg  ne  érezte  volna. 

Először  is,  régen,  nagyon  régen  nem  volt  készen  a  nap.  A 
nap  mostani  állapota  hosszú  fejlődésnek  műve ;  jelenleg  folytonos 
összehúzódásban  van,  mint  általában  bármely  más  hűlő  test: 
réges-régen  tehát  sokkal  nagyobb  kiterjedése  volt,  mint  most  van. 
Tegyük  föl,  hogy  kiterjedése  100-szor,  200-szor  nagyobb  volt 
akkor;  mily   befolyással   lehetett   az   akkori    insoláció    a   földre? 

Másodszor,  a  klimák  ezidő  szerint  első  sorban  a  föld  ten- 
gelyének elhajlásától  függnek.  Hajlítsuk  vissza,  vagyis  ne  hajlítsuk 
el  a  földpályának  síkjától  a  földtengelyt  s  nem  lesznek  évszakaink; 
egyforma  lesz  az  időjárás,  a  hőmérsék,  legalább  annyiban,  a 
amennyiben  a  naptól  függ.  Igen,  de  azt  mondjuk  erre,  ezek  vak- 
merő föltevések;  ilyesmit  csak  úgy  lehet  fölérteni,  hogy  nagy  égi- 
testeknek befolyását  vennők  fel.  Hát  mit  szólnának  a  csillagászok, 
ha  a  földre  leereszkedett  volna  egy-egy  sötét,  vizes  hold  az  accele- 

ráció  folytán  s  kizökkentette  volna  a  földet  irányából  ?  Igaz,  hogy 
ezt  aligha  fogjuk  bebizonyítani,  összes  elmeélünk  találgatásokra 
adja  fejét;  no  de  e  pontban  úgy  látszik,    mást   nem    is   tehetünk. 

Harmadszor,  a  meleg  a  környezettől,  tehát  a  körlégtől  is 
függ.  Milyen  volt  a  Kőszén-korszaknak,  milyen  a  Jura-  és  Kréta- 
kornak atmoszférája?  Az  atmoszféra  is  lett,  a  mint  már  több 
helyen  hangsúlyoztam;  az  nem  volt  mindig  ez  a  keverék;  más 
gáztartalommal  más  képességeket  rejtett  magában,  kivált  ami  a 
páratartalmat  s  azzal  a  hőnek  letartását  illeti.  Úgy  látszik,  hogy 
régen  az  eső  s  azzal  kapcsolatos  tünemények  nagyobb  inten- 
zióval  léptek  föl.  Egy  tropikus  eső  manap  is  más,  mint  a  mi 
csepergéseink ;  abban  szivárvány  sem  képződhetik,  mert  nincsenek 
cseppjei,  hanem  összefüggő  vízvonalai.  A  szivárvány  képződésre 
alkalmas  eső  és  atmoszféra  maga  is  egy  későbbi  fejlemény! 

Ezek  a  lehetőségek  nem  azt  bizonyítják,  hogy  ime  a  klíma- 
változásnak, illetőleg  a  régi  korszakokban  mutatkozó  klima-egyen- 
letességnek  ez  vagy  az  az  oka,  de  bizonyára  alkalmasak  arra,  hogy 
tágítsák  látó-határunkat  s  hogy  megbarátkoztassanak  azzal  a 
különben  természetes  s  nem  idegenszerű  gondolattal,  hogy  más 
világban,  más  tényezők  befolyása  alatt  s  a  jelen  alakulásnak  még 
csak  kezdetleges  stádiumában  igenis  lehettek  okok,  melyek  a 
klímákat  úgy  befolyásolták,  hogy  a  régi  világok  életének  ápolá- 
sára alkalmasak  lehettek  s  mást  ugyan  alig  várhatunk  e  pontban 
a  tudománytól. 


XII. 
A  geológiai  katasztrófák  s  a  vízözön. 

A  katasztrófákat,  melyek  a  föld  fejlődésének  rendes  menetét 
megzavarták,  különféle  kiadásokban  gondolhatjuk  el  magunknak  s 
aszerint  azután  elfogadhatjuk  vagy  visszavethetjük  azokat.  Ez  a 
szó  manapság  igen  ellenszenves;  némelyek  irtóznak  tőle,  mások 
sibbolethnek  tekintik  az  üdvösségre ;  már  azért  is  gondolhatjuk, 
hogy  e  kérdésben  sok  tendencia  és  animózitás,  sok  ideális  és 
reális  tekintet  találkozik. 

Tájékozódjunk  e  kérdésben. 

Manapság  a  tudomány  mindent  lassú  és  folytonos  törté- 
néssel, csendes  és  fáradhatatlan  alakulásai  magyaráz.  Kivált  Lyell 
óta  általános  divattá  lett  a  föld  rétegeit  azzal  a  csendes  iszapo- 
lással  és  emelkedéssel  magyarázni,  mely  még  most  is  folyik  a 
földön.  Az  ellenkező  eljárásról  azt  mondták,  hogy  nem  vall  tudo- 
mányos felfogásra.  Fejlődések,  lassú  átalakulások  kellenek  a  Lyelli 
geológiának,  de  nem  ugrások ;  nem  megszakítások ;  nem  új  terem- 
tések. Emelkedések  kellenek  Lyellnek,  melyek  millió  év  alatt 
emelik  ki  a  fönsíkokat  és  hegyeket;  folyások  kellenek,  melyek 
az  iszapot  gördítik  s  a  Deltákat  feltöltik;  hullámok  kellenek, 
melyek  a  szirteket  szétmossák ;  vízesések,  melyek  mint  a  Niagara, 
szerinte  36,000  év  alatt  vájta  mai  medrét;  de  mindezen  ténye- 
zőket a  modern  geológia  többé-kevésbé  azokban  a  méretekben 
szerepelteti,  melyekben  manapság  is  láthatók.  Ha  valaki  katasz- 
trófákat, a  régi  korszakok  erőszakosabb  történéseit  emlegeti,  azt 
hidegen  fogadják;  mert  áttöri  nekik  az  egymásutánnak  szemlél- 
hetőségét  s  az  egymásból  való  fonódásnak  hálózatát  s  ezáltal 
lehetetlenné  teszi  a  világ  fejlődésének  megértését.  A  lassú  törté- 
nésre azt  mondják :  ez  érthető,  mert  így  történik  most  is ;  a 
katasztrófákra  nézve  azt    mondják,    hogy    nincs    rájuk   szükség  s 

hogy  nem  is  érthetők,  sőt  hogy  nehezebb  probléma  elé  állítanak, 
mint  amilyen  az  volt,  melyet  magyarázni  akarnak. 

Nem  tagadom,  hogy  a  nagy  eredmények  érthetőkké  lesznek, 
ha  azokat  apró  okoknak  eredőiül  fogjuk  föl.  Az  óriási  mész- 
szikla érthető  lesz,  ha  ráutalok  a  polypok  csendes  műhelyeire, 
melyekben  e  szikla  apró  ágacskáit  kidolgozták ;  éppen  úgy  a 
meredek  szikla-part  érthető  lesz,  ha  lassú  emelkedésekben  mutatom 
ki  létesítő  okát;  de  utóvégre  is  miért  mondom,  hogy  e  vissza- 
vezetés által  érthetőbb  a  történés  ?  úgy  látszik  csakis  azért,  mert 
kisebb  erőket  állítok  be  a  természet  napszámába  s  kisebb  erőkből 
mindig  mindenütt  van  elég;  kisebb  erők  ma  is  vannak  s  az 
ember,  aki  arról,  amit  lát,  azt  hiszi,  hogy  érti  is,  szívesen  meg- 
nyugszik s  nem  kutat  tovább. 

Azonban  ez  a  fölfogás  mégis  csak  túlságosan  elfogultnak  és 
kicsinykedőnek  látszik,  dacára  annak,  hogy  tudományos  divat 
lett  belőle.  Lekötni  a  képzeletet,  hogy  lehetőleg  konkrété  és  való- 
ságos erőkkel  dolgozzék  a  világalakulásnak  elképzelésében,  azt 
dicsérem.  Méltán  fölületesnek  ítéljük  azt  a  fölfogást,  mely  a  régi 
világokat  nem  tudom  miféle  meseszerűségbe  és  pompába  öltözteti, 
mely  mesélni  szokott  őserőről,  a  természet  ifjúságáról,  mellyel 
szemben  a  mai  állapot  az  elhalásnak  s  elvénülésnek  stádiuma. 
Nem  tagadom,  hogy  van  ezekben  a  leírásokban  is  valami  igaz- 
ság, de  különben  igen  alkalmasak  helytelen  fölfogásnak  föléb- 
resztésére és  gyerekes  fogalmaknak  terjesztésére ;  azonban  vala- 
mint fölületes  eljárás  a  katasztrófák  meseszerűségét  szerepeltetni, 
úgy  irányzatos  gondolkozás  az,  mely  merő  realizmusból  a  mai 
világ  kaptájára  húzza  a  régi  geológiai  korszakokat  s  a  katasz- 
trófákat, elvből  gyökeresen  kitagadja  s  kiírtja.  A  természettudo- 
mányban az  ilyen  elv,  mely  tendencia,  ritkán  tesz  jó  szolgá- 
latokat. 

Voltak,  kik  a  katasztrófákkal  visszaéltek.  Igaz.  Ha  a  kikezdő 
geológusoknak  éretlen  kísérletezéseire  gondolunk,  melyeket  kivált 
a  vízözönnel  engedtek  meg  maguknak;  ha  továbbá  a  veszedelmet 
nézzük,  mely  ez  irányban  az  exakt  tudást  fenyegette  azon  esetben, 
ha  képtelen  s  könnyen  elképzelt  katasztrófákkal  mint  mindig 
kéznél  levő  mentő-eszközökkel  ütik  nyélbe  a  meg  nem  értett 
világot:  akkor  valóban  értem,  hogy  Lyell  nagy  követ  hengerített 
el  a  geológiának  szívéről  s  értem  azt  is,  hogy  följogosítva  érezte 
magát  egy  dogmatizált   föltevéssel   száműzni    minden   fantasztikus 

beavatkozást.  De  nem  lesz-e  a  Lyelli  elvből  is  dogma  s  a  dog- 
mából is  kő,  mely  a  geológiát  ismét  más  űton  fojtogatja,  ha  a 
katasztrófák  teljes  kizárásával  a  régi  korszakoknak  történését  a 
mai  állapotok  keretébe  szorítjuk?  Dogmatizmus  alatt  kettőt  ért- 
hetünk, vagy  azt,  hogy  ott,  hol  természettudományos  kifejtésekről 
és  bizonyításokról  van  szó,  a  kinyilatkoztatás  igazságaival  hoza- 
kodunk elé  s  azokkal  kívánjuk  a  kérdést  megoldani,  pl.  ha  az 
emberiség  közös  eredésének  kérdésére  a  szentírás  szavaival  felelünk, 
hogy  az  isten  az  embert  férfiúnak  s  asszonynak  teremtette;  vagy 
azt  értjük  dogmatizmus  alatt,  hogy  valamelyes  elvnek  fölállításával, 
melyet  nem  bizonyítottunk  be  s  be  sem  bizonyíthatunk,  de  a 
melyet  sok  tekintet  ajánl,  tilalomfát  tűzünk  oda  a  gondolatok 
járásának,  ráírván  a  tekintélyek  nevében :  „erre  az  út  tilos  a  tudo- 
mányos reputáció  elvesztésének  terhe  alatt."  Ez  is  dogmatizmus; 
még  pedig  a  javából. 

Nekünk  a  tudományban  nem  kell  semmiféle  dogmatizmus, 
akár  katasztrófák  mellett,  akár  azok  ellen  foglal  állást.  Ezek  után 
szívesen  elismerjük,  hogy  a  katasztrófáknak  önkényes  szerepelte- 
tésével nem  teszünk  jó  szolgálatot  a  tudománynak;  mert  mit 
használ  az  s  mit  értettünk  föl  azáltal,  hogy  azt  mondjuk,  ezeket 
a  hegyeket  a  vízözön  kanyarította  ide ;  a  mély  völgyeket  az  vájta. 
Ez  utón  gyorsan  lehet  elkészülni  a  problémákkal,  de  a  gyors  mun- 
kában sehol  sincs  köszönet  s  az  olcsó  húsnak  a  geológiában  is 
híg  a  leve.  De  valamint  ellenezzük  a  katasztrófák  önkényes  szere- 
peltetését: úgy  viszont  követeljük,  hogy  álljanak  félre  azokkal  a 
dogmákkal,  melyek  tartalmuknál  fogva  sem  egyeztethetők  meg  az 
exakt  tudománynyal,  amilyen  pl.  az  is,  hogy  a  katasztrófák  nem 
voltak ;  mert  hiszen  a  természettudományok  rendszerében  a  dog- 
máknak úgy  sincs  más  szerepük,  mint  az  építési  állványoknak; 
ott  állítják  föl  s  addig  tú'rjük,  míg   róluk   a   ház  falait  fölépítjük. 

Azonban  nem  értenők  meg  a  katasztrófák  kérdésének  miben- 
létét, ha  súlypontját  a  materiális  világ  kikészülésébe,  a  régi  iszapo- 
lásnak,  a  régi  emelkedéseknek,  a  mai  iszapolással  s  emelkedé- 
sekkel való  teljes  homogeneitásába  helyeznők.  Azt  gondolom, 
senki  a  világon  sem  állította,  hogy  a  földön  soha  semmiféle  nagy 
katasztrófa  nem  történt;  Lyell  bizonyára  nem;  amit  Lyell  állított, 
az  arra  vonatkozott,  hogy  nincsenek  katasztrófák  Cuvier-i  érte- 
lemben. Cuvier  ugyanis  azt  állította,  hogy  nagy  katasztrófák  kere- 
tezik az  egyes  geológiai  korszakokat;   minden   korszakot   egy-egy 

katasztrófa  zár,  mely  megsemmisítette  az  egész  életet,  a  faunát  és 
flórát  az  egész  vonalon  s  új  teremtésnek  nyitott  tért.  Minden 
geológiai  korszak  új  teremtéssel  kezdó'dik.  Ezeket  a  Cuvier-i 
katasztrófákat  tagadta  Lyell,  aki  a  fejlődés  s  az  átalakulás  elmé- 
letének volt  híve.  Szerinte  lehetnek  itt-ott  katasztrófák,  legalább 
elvileg  nem  zárja  ki  azokat,  jóllehet  tényleg  s  magyarázataiban 
még  a  materiális  történést  is  lassú  tevékenységnek  tudja  be;  de  a 
punctum  saliens  a  katasztrófák  kérdésében  az  volt,  hogy  a  katasz- 
trófák nem  semmisítették  meg  az  életet  s  ha  az  egyik  helyen  meg 
is  semmisítették  volna,  vándorlás  által  megint  a  pusztulás  terére 
vonulhatott  az  élet  s  az  elváltozot  viszonyokhoz  alkalmazkodva, 
maga  is  elváltozott. 

Ebben  a  világításban  a  katasztrófák  valóban  világnézetek 
fölött  döntenek ;  mert  azokkal  a  katasztrófákkal,  melyeket  Lyell 
tagadott,  áll  és  dől  Cuviernek  természetmagyarázata.  E  szempont- 
ból Ítélhetjük  meg  azt  is,  hogy  mennyi  érdek  játszott  bele  a  kér- 
désbe; volt  a  kérdésnek  methodologiai,  de  volt  érzelmi  oldala  is. 

Akció  reakciót  szül  mindenütt,  a  tudományban  is;  s  az 
érzelmeknek  óriási  hatalma  van  a  tudományban  is.  Mi  ugyan  haj- 
landók vagyunk  azt  hinni,  hogy  nagy  emberek  alaposabban 
emancipálják  magukat  az  érzelmek  s  a  divat  befolyása  alól,  de 
sajnosán  kell  tapasztalnunk,  hogy  ők  is  kedvenc-eszmék  befo- 
lyása alatt  állnak  és  ezeknek  uralmát  szeretik  biztosítani ;  el  is 
érik  azt  a  sajnálatos  eredményt,  hogy  gyakran  évszázadokra 
lekötik  a  tudomány  haladását. 

A  Lyell-divat  nem  volt  tartós;  már  1887-ben  találkozunk 
ismét  egy  hatalmas  művel,  mely  „The  mammoth  and  the  flood" 
(Das  Mammut  und  die  Flut,  London.  Siegle)  cím  alatt  a  víz- 
özönnek  katasztrófaszerűségét  igazolja ;  a  mű  szerzője  Henry  H. 
Howort  arra  az  eredményre  jut,  hogy  a  jégkorszakot  óriási, 
általános  özön  előzte  meg,  mely  a  mammutokat  mindenütt  elpusz- 
tította s  északon  testeiket  a  jeges  tenger  felé  söpörte. 

Tisztázzuk  már  most  ezek  után  a  katasztrófák  kérdését  s 
iparkodjunk  objektív  nyomokon  elindulva  felelni  rá :  voltak-e 
katasztrófák  s  ha  voltak,  határozzuk  meg  föllépésük  keretét  s  azt 
a  hatást,  melyet  esetleg  kifejtettek  a  természet  fejlődésében. 

Előre  kijelentem,  hogy  Cuvier  katasztrófáit  egészükben  el 
nem  fogadom,  nevezetesen  nem  azt  a  nézetet,  hogy  a  katasztrófák 
mindannyiszor  vagy  ha  csak  egyszer  is,  az  életet  megsemmisítették 

s  új  teremtéseknek  nyitottak  tért.  Nem,  ez  nem  történt;  az  Isten 
a  világot  létbe  hívta  s  nem  törte  le,  hogy  újra  megcsinálja ;  az 
élet  folytonosságával  okvetlenül  meg  kell  barátkoznunk. 

De  ha  Cuvier-nek  katasztrófáit  nem  is  fogadjuk  el;  katasz- 
trófákat a  Cuvier-i  mellékgondolat  nélkül  természet-magyaráza- 
tunkban, mely  nem  sző  szürke  elméleteket,  hanem  kő-  és  csont- 
nyomokon jár,  nem  nélkülözhetünk. 

Mindenekelőtt  óvakodjunk  a  tudományban  érzelmeink  szeritnt 
igazodni  s  azok  szerint  elhelyezkedni ;  ha  ettől  nem  óvakodunk, 
sokféle  vakmerőségre  vetemedünk  s  tények  helyett  önkényes  föl- 
tevésekre s  észszerűtlen  követelményekre  építünk. 

Mily  bámulatos  és  vakmerő  föltevés  pl.  az,  melylyel  Lyell 
lepte  meg  a  tudományos  világot,  hogy  a  múltban  mindent  a  ma 
is  föllelhető  tényezők  tevékenységéből  kell  kimagyaráznunk.  De 
mire  való  az  ilyen  vakmerőség?  hiszen  tapasztalataink  épp  a 
mai  tudomány  milliárd  évekre  terjedő  kalendáriumában  semmiséggé 
törpülnek?  Ki  jogosít  föl  minket  arra  a  nyers  és  semmi  által  sem 
közvetített  állításra,  hogy  ezelőtt  is  mindig  csak  a  mai  korszakban 
működő  erők  szerepeltek?  Minden  elfogulatlan  gondolkozó  kiérzi, 
hogy  Lyell  elve  irányzatos  és  divatszerű  dogma,  melyből  csak  a 
tanulságot  vesszük  komolyan,  mint  a  hogy  a  mesékben  szokás; 
a  tanulság  pedig  ez :  a  sok  katasztrófa  nem  természettudományos 
értés ;  de  a  katasztrófák  aprioristikus  kitiltása  sem  az.  Iparkodjunk 
tehát  az  adatok  talajára  állni  s  mindig  azt  keresni,  azt  kutatni, 
hogy  tulajdonkép  hát  mi  történt. 

A  katasztrófák  sok  oldalról  törhetnek  be  a  világ  csendes 
műhelyeibe. 

Már  a  földfejlődésnek  mechanikája  is  magába  zárja  a  katasz- 
trófák szükségszerűségét. 

A  plutonisták  a  heveny-folyó  föld  ifjúkorát  a  szenvedélyes 
kitörések  láncolatának  tartják;  de  nemcsak  a  plutonisták,  hanem 
többé-kevésbé  mindenki  látja  az  erőszak  nyomait,  aki  a  föld 
ábrázatában  olvasni  tud.  Az  égbemeredő,  derékban  ketté  tört 
sziklarétegek,  a  trachit,  porfir,  gránit  kitörései  s  a  föld  felületének 
redői  és  fodrai  nem  azt  a  benyomást  teszik  ránk,  hogy  csendes, 
alig  észrevehető  emelkedésnek  vagy  széttolódásnak  köszönik 
létüket;  hanem  ellenkezőleg  erőszakos  töréseknek  és  kitöréseknek. 
Ahol  hegyek,  hegyláncok,  föltorlódott  fönsíkok  emelkednek,  ott 
mindenütt    az    erőszak   szerepelt   s  amely    korban    keletkeztek    a 

hegyek,  abban  katasztrófák  is  voltak ;  akár  a  Silurról,  akár  a 
Juráról  vagy  a  harmadkorról  legyen  szó,  az  mindegy.  Nem  lehet 
a  katasztrófák  korát  kizárólag  az  organizmusok  föllépte  elé  ten- 
nünk, mintha  a  földkéreg  az  organizmusok  föllépte  után  már  oly 
vastag  volt  volna,  hogy  azt  a  belső  feszerő  szét  nem  törhette.  Ez 
emberi,  apriorisztikus  okoskodás.  A  geológia  nem  ezt  hirdeti, 
hanem  épp  az  ellenkezőjét.  Az  Alpeseknek  s  átlag  a  lánchegy- 
ségeknek, a  Himalájának  s  a  többi  ázsiai  hegyláncnak  a  harmad- 
korban való  kiemelkedése  a  kataszrófáknak  minden  jellegét  viseli 
magán.  Egész  kontinenseken  futnak  végig  redőik.  Egy  oldalról  a 
rétegek,  még  pedig  a  harmadkornak  eocén,  miocén  s  néhol  még 
pliocén  rétegei  ezer  meg  ezer  lábra  ki  vannak  emelve,  mialatt  a 
törésnek  csak  egyik  fele  torlódott  fel  meredeken,  a  másik  ugyan- 
ott leereszkedett  a  mélységbe.  Átvetődésekkel,  teljes  fölfordulá- 
sokkal találkozunk,  úgy  hogy  ami  legfölül  volt,  az  legalulra  került 
s  megfordítva.  Lehetséges-e  az,  hogy  ily  történések  katasztrófák 
nélkül  menjenek  végbe?  Lehetséges-e  az,  hogy  sok  ezer  lábnyi 
réteg  egyszerre  veszítse  el  támpontját  s  kiforduljon  s  mindennek 
csendben,  lassú  átváltozásban  s  fokozatos  elhelyezkedéssel  kelljen 
végbemennie?  Az  lehetetlenség. 

Tény,  hogy  az  Alpesek,  Pyrenék,  Kárpátok,  Himalája  a 
harmadkor  végén  keletkeztek.  A  harmadkorban  a  föld  kérge  oly 
erős  volt  mint  most.  Nem  mondom,  hogy  a  föld  izzó  magva  s 
szilárd  kérge  közzé  szorult  gőzök  emelték  ki  a  kérget;  nem  mon- 
dom, hogy  összezsugorodott  s  leszakadt  a  horpadásokban ;  tartsa 
mindenki  azt,  ami  neki  tetszik;  de  az  bizonyos,  hogy  a  földfelü- 
letnek ilyetén  összegyűrődése  nem  eshetik  meg  anélkül,  hogy  meg 
ne  roppanjanak  bordái,  ki  ne  áradjanak  tengerei,  össze  ne  zúzód- 
janak szírtjei. 

Minél  későbbi  a  hegységek  kiemelkedése,  annál  nagyobb 
mérveket  ölt  a  pusztulás  és  fölfordulás,  melyet  méltán  katasztró- 
fának mondunk.  Ha  most  ismét  keletkeznének  hegyláncok, 
melyeknek  redői  átvetődnének  óceánokon  s  világrészeken,  bezzeg 
ez  meg  nem  történhetnék  világraszóló  katasztrófák  nélkül.  így 
volt  ez  a  harmadkornak  végén ;  így  volt  máskor  is,  valahányszor 
hegységek  emelkedtek  a  tengerekből. 

Gondolom,  hogy  itt  Heer  találja  el  a  középutat,  a  ki  írja: 
„Ismételve  utalunk  arra,  hogy  a  föld  emelkedései  alighanem  igen 
lassan  mentek  végbe.  De  ha  valaki  azt  állítja,  hogy  az  Alpeseknek 

utolsó,  pliocéni  emelkedése  is  ily  lassan  s  alig  e'szrevehetően  ment 
végbe,  az  megfeledkezik  azokról  az  óriási  szétvetődésekről  és 
eltolódásokról,  melyek  sziklatömegeket  több  ezer  lábnyi  magas- 
ságra torlasztottak  egymásra ;  megfeledkezik  azokról  a  mély  hasa- 
dékokról, melyek  képződtek  s  a  törmelék  roppant  tömegéről, 
mely  a  völgyekben  felgyülemlett  s  tekintélyes  dombokat  képezett. 
Nagyon  valószínűtlen,  hogy  a  Glárnischnek  6000'  magas  szikla- 
falai az  alattuk  elterülő  s  újabb  periódusba  tartozó  nummulita- 
rétegek  fölé  lökettek,  úgy  hogy  ember,  állat  azt  észre  nem  vette, 
vagy  hogy  a  Gallanda-hegy  a  Kurfürsten  hegyláncolattól  külön- 
szakadt, még  pedig  egész  csendben  s  hogy  megrázkódtatások 
nélkül  szakadtak  a  Glarusi  völgybe  azok  a  tekintélyes  dombok, 
melyek  a  Glárnisch  magaslatairól  valók.  Ha  ezelőtt  e  nagy  ter- 
mészeti történéseknek  nagyon  is  rövid  időt  szabtak :  úgy  most  az 
ellenkezőbe  csaptak  át  s  millió  évekkel  játszanak,  hogy  a  törté- 
nésnek felötlő  nagyszerűségét  fölaprózva  a  modern  ember  tapasz- 
talataihoz alkalmazzák,  mialatt  elfelejtik,  hogy  a  történeti  idő  a 
föld  történetének  parányi  kis  részét  képezi  s  hogy  a  fejlődés  vál- 
tozatainak csak  igen  kis  része  vonult  el  az  emberi  szem  előtt.  Az 
a  nézet  is,  mely  szerint  a  természet  történései  egyenletesen  és 
megszakítások  nélkül  mentek  végbe,  aligha  lesz  igaz,  sőt  ellen- 
kezőleg azt  tanuljuk,  hogy  a  nyugalomnak  aránylag  hosszú  kor- 
szakaira ismét  nagyszerű  átalakulások  következtek.  így  következik 
a  nyugodt  fejlődésnek  hosszú  korszakára,  a  Kőszén-korszakra,  az 
erőszakos,  viharos  permi  korszak,  mely  aránylag  rövid  idő  alatt 
elváltoztatta  a  föld  szinét  s  épp  úgy  Európa  legújabb  s  leggyö- 
keresebb átalakulása  az  aránylag  szintén  rövid  pliocén  időszakban 
ment  végbe.  Igaz,  hogy  nagy  átalakulásokon  ment  át  a  mi 
Svájcunk  (Heer,  zürichi  tanár  volt)  a  miocén  időszakban  is,  de 
ezeket  nem  hasonlíthatjuk  össze  a  pliocén  eseményeivel,  amikor 
Alpeseink  bámulatos  hegyláncai  meredeztek  ki  a  földből  s  a  leg- 
újabb rétegeket  (az  úgynevezett  molasse-t)  úgy  oldalba  nyomták, 
hogy  szélük  hosszában  a  bodeni  tótól  Genfig  több  órányi  széles- 
ségben hegyekké  s  dombokká  gyűrődtek,  milyenek  a  Speer  s  a 
Rigi  1956  s  1800  méter  magassággal."  (Die  Urwelt  der  Schweiz. 
575.  lap.) 

Ez  a  nézet  megegyez  a  horpadási  elmélettel  is  s  a  palaeon- 
tologiának  számos  adataival.  A  horpadási  elmélet  szerint  a  föld- 
kéreg többször  beszakadt  s  a  tengereknek  és  földségeknek  elosz- 

lásában  nagy  változásokat  idézett  elő.  Éles  határvonalak  húzódnak 
egyes,  egymásra  következő  rétegek  közt  s  a  fauna  és  flóra  tel- 
jesen elváltozik.  így  pl.  Északnyugati  Európában  az  ó-kora  a 
világnak  teljesen  el  van  választva  a  középkor  legrégibb  rétegeitől, 
annyira,  hogy  nemcsak  egyetlen  egy  faj  sem  hidalja  át  a  két 
korszak  közt  az  űrt,  hanem  a  két  faunának  és  flórának  a  jellege 
is  elváltozik. 

Ez  a  diskontinuitása  az  életnek  sugallhatta  Cuviernek  a  gon- 
dolatot, hogy  ne  egymásból  való  leszármazással,  hanem  egymást 
fölváltó  új  teremtésekkel  magyarázza  ki  a  világ  különbségeit.  Cuvier 
azt  gondolta,  hogy  nagy,  általános  világkatasztrófák  semmisítették 
meg  ismételten  az  egész  faunát  és  flórát  a  világon  s  hogy  mikor 
a  katasztrófák  után  a  világ  újra  fölépült  romjaiból,  isten  mind- 
annyiszor új,  a  körülményeknek  megfelelő  teremtéssel  népesítette 
be  a  földet. 

Cuvier  könnyen  hajlott  e  gondolatra,  mert  nem  ismerte  eléggé 
a  fajok  átmeneti  alakjait,  vagyis  azokat  az  alakokat,  melyekből 
lépcsőzetes  egymásutánt  rakhatunk  össze  egyre  hasonlóbb  jelle- 
gekkel, amilyenek  pl.  a  harmadkori  lovak,  kutyák,  sertések.  Tény, 
hogy  némely  nemek  és  fajok  egyszerre  kivesztek;  tény,  hogy  a 
fauna  és  flóra  s  a  geológiai  rétegek  egymásutánja  többször  nagy 
diskontinuitást  s  teljes  szakítást  jelez,  de  ha  a  tényeket  magya- 
rázni akarjuk  s  okaikat  katasztrófákban  keressük,  a  Cuvieri  katasz- 
trófák föltevése  által  túllövünk  a  célon.  Cuvieri  katasztrófákat 
nem  mutathatunk  ki  a  tényekből;  hogy  az  egész  fauna  és  flóra 
az  egész  világon  kiveszett,  azt  nem  fogjuk  bebizonyítani,  de  azt 
igen  nagyon  sürgetik  az  adatok,  hogy  nagy  katasztrófákat  vegyünk 
föl,  melyek  a  világ  színterét  s  ábrázatát  elváltoztatták,  az  életet  az 
illető  helyeken  tönkretették,  tabula  rasa-t  csináltak,  míg  végre 
nagysokára  az  életnek  máshonnan  bevándorolt  alakjai  foglalták 
el  újra  a  tért. 

A  katasztrófáknak  ezt  a  szerepét  el  kell  ismernünk  s  erre 
nemcsak  a  palaeontologiából,  de  magából  a  geológiából  is  követ- 
keztethetünk. 

„Die  Unabhángigkeit  der  jüngeren  (tertiáren)  Sedimente  von 
den  Verbreitungsgebieten  der  náchst  álteren  Schichtgesteine  und 
die  Selbststándigkeit  ihres  Auftretens  deuten  auf  grossartige, 
inzwischen  eingetretene  Katastrophen,  sowie  auf  höchst  betrácht- 
liche  Aenderungen  in  der  Verteilung  von  Meer  und  Festland,  welche 

von  ihrer  Ablagerung  wenigstens  innerhalb  des  bei  weiten  gröss- 
ten  Theiles  der  Erdoberfáche  stattgefuFiden  habén,  wodurch  zugleich 
eine  Neuordnung  vieler  Verháltnisse  auf  der  Erde  eingeleitet  wurde . . . 
In  der  That  begegen  wir  bei  náherer  Betrachtung  dieser  jüngerer 
Gesteinsbildungen  inbezug  auf  Gesteinsbeschaffenheit  und  Lage- 
rung,  ganz  besonders  aber  in  Rücksicht  auf  die  in  ihnen  einge- 
schlossenen  organischen  Ueberreste,  so  völlig  von  den  früheren 
Biidungen  verschiedenen  Verháltnissen,  dass  wir  uns  wohl  für 
berechtigt  erachten  dürfen,  in  diesen  Aenderungen  den  Anfang 
eines  neuen  Abschnitts  in  der  Erdoberfláche  zu  erbiicken."  (Natúr 
u.  Offenb.  1900.  36.  1.) 

Gümbelnek  ez  az  idézete  sokkal  fontosabb,  semhogy  figyel- 
münkre ne  méltassuk  egyes  állításait. 

Nemcsak  a  fosszil  alakok,  de  a  sehogysem  közvetített  kőzet- 
rétegek egymásutánja  mutatja,  hogy  a  világ  színtere  nagy  átala- 
kulásokon ment  keresztül.  S  ezen  különbségek  képezik  a  korsza- 
koknak határköveit.  A  fosszil  alakok  jobban  tüntetik  föl  a  különb- 
ségeket, mint  a  kőzetrétegek,  már  csak  azért  is,  mert  lehetséges, 
hogy  különböző  korszakokban  ugyanazon  kőzetek  képződjenek, 
mint  azt  már  a  formációkról  értekezve  említettem ;  de  éppen 
úgy  lehetséges,  hogy  az  elváltozott  világban  a  kőzetrétegek  is 
különbözzenek,  sőt  nemcsak  hogy  lehetséges,  de  gyakran  tényleg 
ez  be  is  áll.  Eddig  leginkább  a  fosszil  alakokra  lett  fektetve  a 
korszakok  osztályozása,  de  egyre  jobban  szemeinkbe  ötlik  az  a 
különös  tény,  hogy  a  palaeontologiai  fölosztásnak  megfelel  a 
dynamikus  történésekre  fektetett  geológiai  időf elosztás.  A  geoló- 
giában magában  vannak  nagy  időmegszakítások,  diskontinuitások, 
melyek  alapos  elváltozásokra  utalnak.  Nem  is  lehet  azon  csodál- 
koznunk; hiszen  a  geológiai  elváltozások  hordozzák  az  élet  elvál- 
tozásait s  a  nagy  geológiai  elváltozások  aligha  eshetnek  meg 
katasztrófák  nélkül. 

Azonban  itt  is  különböztetnünk  kell ;  a  geológiai  elválto- 
zásokban is  nagy  a  változatosság.  Vannak  erőszakos  és  romboló 
korszakok  s  vannak  ismét  csendesebb  periódusok.  Valamint  a 
jelen  korszak,  melyet  negyedkornak  hivnak,  nem  tüntet  föl  neve- 
zetes, üj  képződményeket;  épp  úgy  a  másod-  vagy  középkorban 
nem  látunk  feltűnően  új  világalakulást.  Az  első-  vagy  ős-korszak 
úgy  látszik  mozgalmasabb  volt,  mert  két  hegylánc-torlódást 
tulajdonítanak  neki  s  zoológiai  tekintetből  két    periódusra :    kora- 

palaeozoi  és  késő-palaeozoi  korszakra  osztják  s  alighanem  a 
Devont  is  mint  önálló  középtagot  fogják   kihasítani. 

A  legnagyobb  elváltozást  a  föld  a  harmadkorban  szenvedte; 
kőzetrétegei  különböznek  az  eló'zőktől,  élete  közeledik  a  jelen- 
korhoz :  épp  úgy  a  harmadkornak  végén  kialakult  a  világ  mai 
ábrázata  s  egy  óriás  jégeke  szántotta  föl  a  történeti  idők  kultúrá- 
jának mezejét. 

Ezeket  a  katasztrófákat  eléggé  magyarázza  a  föld  mechani- 
kája, a  tengerek  özönlése,  nagy  medencéknek  süppedése;  a 
tengeráramok  megőrölték,  szétmosták  a  kőzeteket  s  a  földet  s 
megalakították  azokat  a  hatalmas  kőzet-rétegeket,  melyeket  száz 
és  ezer  méter  szerint  mérünk. 

A  katasztrófákat  ily  értelemben  minden  geológus  elfogadhatja 
s  ha  nem  elfogult,  el  is  kell  fogadnia. 

Némely  geologok  megijedtek  e  nagy  hatásoktól  s  azt  gon- 
dolták, hogy  e  hatalmas  s  kivált  egynemű  rétegeket  a  tengerek 
árama  nem  alakíthatta  s  azért  másféle  magyarázatokhoz  is  nyúlnak, 
melyekkel  a  katasztrófákat  ki  nem  kerüljük,  sőt  azoknak  legré- 
mesebb  nemét  honosítjuk  meg  a  föld  történetében. 

Ezek  a  geológusok  a  katasztrófákat  az  atmoszférából  szár- 
maztatják s  különösen  a  nagyon  régi  geológiai  periódusokat  tart- 
ják szem  előtt. 

A  régi  atmoszférát  szerintük  nem  szabad  azonosítani  a  mai 
körléggel.  A  régi  periódusok  atmoszférája  sűrű  volt  s  telítve 
számtalan  elemek  gázaival,  melyek  a  meleget  lekötötték  s  az 
őskorszakok  egyenletes  hőmérsékének  okai  lehettek.  A  gázokkai 
telített  atmoszféra  volt  az  élet  pólyája  s  benne  fejlődtek  az  ős-  s 
a  közép-korszak  faunájának  s  flórájának  kényes,  langyos  alakjai ; 
a  hűlés  előhaladtával  azonban  a  gázok  leverődtek  s  onnan  van, 
hogy  az  állatok  és  növények  homogén  kőzetréteggel  vannak 
borítva.  Sokféle  leverődés  volt  a  földön ;  agyag-,  mész-,  kvarc- 
és  víztömegek  szakadtak  le  s  terjedtek  le  végig  a  földön.  A  növényi 
és  állati  élet  pompáját  eltemette  a  lecsapódott  anyag,  hogy  réte- 
gein ismét  új  alakulásoknak  nyisson  tért.  A  természet  nem  kimélte 
az  életet;  nemcsak  nagy  arányokban,  de  kifogyhatlan  bőséggel  és 
képzelettel  alakított  világokat.  Csak  később  állandósultak  meg  az 
organikus  életnek  kedvező  befolyások,  miután  az  atmoszféra  meg- 
tisztult. (Gáa,  11.  K.  181.  I.  idézve  Mandel :  Prof.  Háckels  natür- 
liche  Entstehung  des  Menschen  74.  I.) 

Mit  szóljunk  ez  eredeti  s  tán  csak  nagyon  régi  világperio- 
dusokra  illő  fölfogásról? 

Az  atmoszféráknak  bizonyára  vannak  titkaik,  melyeket  mi 
ezidő  szerint  csak  sejthetünk;  de  hogy  a  rétegek  vastagságát  a 
körlég  lecsapódásaiból  kell  magyaráznunk,  azt  nehéz  lesz  bizo- 
nyítani. Ha  a  körlég  lecsapódásaiból  volnának  a  kőzetek,  akkor 
csak  alsó  rétegeikben  találnánk  fosszil  maradványokat  s  így  csak 
ezeket  a  kőzeteket  s  még  inkább  azokat  a  rétegeket,  melyekben 
semmiféle  palaeontologiai  lelet  nincs,  tulajdoníthatnók  az  atmosz- 
féra lecsapódásainak.  Tény,  hogy  vannak  ily  kövületnélküli  kőze- 
tek s  ezeket  katasztrófákkal  könnyebb  magyarázni ;  de  ezeket  a 
katasztrófákat  fölösleges  az  atmoszférából  eredeztetni.  E  bizarr  és 
vakmerő  nézetben  úgy  tűnik  föl  a  régi  világok  élete,  mint  Her- 
culanum  városa,  melyet  a  láva  borít;  de  a  természet  nem  ezt  a 
képet  nyújtja  kőtemetőiben ;  a  kőzet  nem  szemfödő,  hanem 
koporsó  is;  a  kőzetek  minden    rétegében   találunk    életnyomokat. 

Mások  csillagászati  föltevésekkel  tarkítják  a  katasztrófák 
elméletét  s  a  laikus  előtt  meglepő,  de  a  tudományos  fölfogástól 
nem  idegenkedő  gondolatokat  pengetnek. 

Nem  lehetetlen  ugyanis,  hogy  a  földnek  előbb  több  holdja 
volt,  melyek  körülötte  keringtek  s  az  acceleráció  következtében 
lassan-lassan  a  földhöz  közelebb  jutottak,  míg  végre  reá  ömlöttek. 
Korántsem  szükséges  felvennünk,  hogy  az  ősködből  vagy  bár- 
minek nevezzük  azt  a  központi  tömeget,  mely  a  naprendszer 
kiinduló  pontja,  éppen  annyi  bolygó  támadt,  mint  a  mennyi  most 
van,  sőt  valőszinű,  hogy  nagyon  is  sok,  kisebb-nagyobb  csillag 
indult  ki  a  központi  tömegből.  Ezek  a  csillagok  anyaguk  szerint 
is  különbözők  lehettek ;  lehettek  olyanok,  melyek  izzásba  jöhettek 
chemiai  összetételüknél  fogva,  amilyen  pl.  a  nap ;  lehettek  mások, 
melyek  nem  izztak,  hanem  mondjuk  vizesebbek  voltak,  sőt  lehettek 
olyanok,  melyek  túlnyomóan  vagy  talán  egészen  is  vízből  álltak. 
Ha  Jupiterre,  Neptunra  gondolunk  s  azoknak  kis  fajsúlyát  szem 
előtt  tartjuk,  nem  idegenkedünk  túlságosan   e    bizarr   gondolattól. 

A  kóválygó  kisebb  bolygók  idővel  a  nagyobbak  vonzását 
követték  s  holdjaikká  lettek,  így  van  a  földnek  most  még  egy 
látható  holdja  és  sötét,  kisebb  holdakról  is  beszélnek  a  csilla- 
gászok. A  holdak  pedig  lassanként  leérnek  a  központi  bolygóra, 
mert  ennek  vonzása  érvényesül  s  pályájuknak  sugara  idővel  meg- 
kurtul,  míg  végre  központi  testükkel  egyesülnek. 

Ez  az  agglomeráció  egyre  tart;  a  bolygókból  holdak, 
ezekből  nagyobb  bolygók  lesznek;  a  nagyobb  bolygók  a  napnak 
holdjai,  tehát  a  maguk  részéről  szintén  a  holdak   sorsára  jutnak. 

E  gondolatot  szem  előtt  tartva,  nagyon  könnyen  rájövünk  a 
csillagos  égből  ránk  törő  katasztrófák  lehetőségére.  Ha  volt  a 
földnek  sok  holdja,  szinte  lehetetlen,  hogy  a  földtörténetnek 
számitatlan  évezredei  alatt  egy  sem  ért  volna  a  földre.  Nem  kell 
azt  gondolnunk,  hogy  mindegyik  okvetlenül  megolvadt  s  elpá- 
rolgott volna ;  ennek  bekövetkezése  az  illető  holdnak  chemiai 
összetételétől  függött  s  a  holdaknak  e  leereszkedéséből  magya- 
rázzák a  nagy  geológiai  formációkat.  Előttük  ugyanis  érthetetlen 
az,  hogy  a  földet  oly  hatalmas  s  egyenletes  rétegek  borítják,  száz 
és  száz,  sőt  ezer  kilométerre  és  sok  száz  meg  ezer  méter  vastag- 
ságban ;  azt  állítják,  hogy  e  rétegeket  lehetetlen  magyarázni  az 
iszap  lerakodásából ;  továbbá  rámutatnak  arra,  hogy  vannak  palák 
és  homokkövek  minden  fossziltartalom  nélkül  s  végül  figyelmez- 
tetnek arra  is,  hogy  így  lehet  érteni  a  faunának  és  flórának  idő- 
szaki teljes  megszakítását  széles,  tágas  körben. 

E  fölfogásnak  is  van  sok  nehézsége,  minket  azonban  csak 
annyiban  érdekelt,  mert  a  természetnek  katasztrófaszerű  jellegeit 
tekintetbe  veszi  s  azoknak  a  maga  szempontjából  valamiféle  magya- 
rázatára törekszik. 

A  katasztrófákról  értekezve,  nem  hagyhatjuk  említés  nélkül 
azt  a  csodálatos  világeseményt,  mely  a  jégkorszak  neve  alatt  isme- 
retes. A  jégkorszak  magán  viseli  a  katasztrófaszerűség  jellegeit, 
bár  előttünk  ez  az  egész  esemény  ez  idő  szerint  inkább  a  bámu- 
latnak s  a  kutatásnak,  mint  az  okain  eligazodó  tudománynak 
tárgya!  Valamit  tudunk  belőle,  de  sokat  még  nem  tudunk. 

A  tényt  magát  s  közvetlen  okát,  a  klímaváltozást  ismerjük, 
de  magának  a  klímaváltozásnak  okát  s  a  jégkorszak  benső  tör- 
ténetét, periódusait,  képződményeinek  sorát-rendjét,  az  ember 
történetével  való  összefüggéseit  még  nem  ismerjük. 

Azt  tudjuk,  hogy  óriási  jégmezők  terültek  el  e  korszakban, 
mely  a  harmadkor  után  következett,  Európában,  Ázsiában,  Ame- 
rikában, Afrikában ;  e  jégkorszak  azért  állt  be,  mert  a  klima  úgy 
elváltozott,  hogy  a  jégmezők  képződhettek. 

A  jéghez  víz  kell,  még  pedig  víz  a  magaslatokon,  tehát  eső ; 
sok  jéghez  sok  víz,  tehát  sok  eső  kell;  sok  esőhöz  —  más  koz- 
mikus befolyásokat,  kozmikus  páráknak  behatolását  most   számi- 

Prohászka:  Föld  és  ég.  13 

táson  kivül  hagyva  —  sok  nagy  tenger  kell,  vagyis  tengeri  klima. 
A  kontinentális  klima  száraz  és  hideg;  a  tengeri  klima  nedves  és 
enyhébb.  A  jégárak  képződéséhez  tengeri  klima  kell,  sok  eső  és 
alacsony  hőmérsék;  de  a  hidegnek  nem  kell  éppen  nagynak  lennie; 
a  síkságokon  lehet  néhány  fok  zérus  fölött  is. 

E  kellékeket  a  mai  alakulások  is  bizonyítják. 

A  déli  sarkon  a  tengereknek  nagy  kiterjedése  s  a  déli  fél- 
tekének rövidebb  nyarai  eszközlik,  hogy  a  jég  roppant  területet 
foglal  el.  Esik  sokat  és  alacsony  a  hőmérsék.  Ha  a  víz  és  föld 
eloszlásának  s  az  insolációnak  délsarki  aránya  északon  tért  fog- 
lalna, akkor  egész  Európa  Lombardiáig  jégben  állana.  Uj-Seelandban 
is  vannak  hatalmas  jégárak,  melyek  a  tengerig  nyúlnak;  pedig 
Üj-Seelandban  pálmák  virágoznak  s  Uj-Seeland  a  déli  sarktól 
annyira  esik,  mint  Dél-Olaszország  az  északi  sarktól.  Patagoniának 
jégárai  erdőkben  kúsznak ;  pedig  földrajzi  szélessége,  tehát  távol- 
sága a  déli  sarktól  Felső-Olaszország  fekvésének  s  az  északi 
sarktól  való  távolságának  felel  meg.  A  különbség  a  folytonos  eső, 
a  déli  tengereknek  túlsúlya  a  szárazföldek  fölött  s  a  kurtább  nyár 
következtében  a  kisebb  hőmennyiség. 

Még  érdekesebb  képet  mutat  egészben  a  Himalája.  Mialatt 
északi  felén,  melyet  száraz,  kontinentális  klima  övez,  az  örök  hó 
határa  16.000  angol  lábnyi  magasságban  fekszik,  addig  a  délj 
részen,  mely  a  nap  felé,  az  illatos  Indiák  felé  fordul,  12.000 
lábnyi  magasságban  húzódik  a  hó-vonal ;  déli,  meredek  völgyeiben 
nyúlnak  el  a  jégárak,  mert  itt  zuhog  az  eső,  mely  a  magasságok 
által  lefogott  Monsun-szelek  páráiból  csapódik  le.  A  Himalája  déli 
oldalán  a  földművelés  11.000  láb  magasságban  vonja  meg  baráz- 
dáit, dél-keleten  4000  lábnyira  már  alig  találunk  szántóföldet;  a 
gyümölcsfák  7000  lábnyi  magasságban  már  nem  teremnek.  Pedig 
az  időszaki  esőknek  övén  túl,  Tibetben,  az  őszi-  és  kajszín-barack 
még  8 — 11.000  láb  magasságban  érik,  azontúl  is  művelik  a  földet 
s  a  répa  15.000  láb  magasságban  terem  meg. 

Ezek  az  adatok  világosan  mutatják,  hogy  a  jég-árak  kelet- 
kezéséhez mi  kell?  Kell  sok  eső  s  alacsony  klima.  A  jégkor- 
szakokat tényleg  most  úgy  is  magyarázzák:  nagy  tengerek  borí- 
tották a  földet;  roppant  sok  eső  esett;  a  felhőzet  sűrű  volt  s 
megakadályozta  sokban  a  nap  melegítő  hatását;  ennek  követ- 
keztében hegyeken  nőttek  a  jégárak  s  leereszkedtek  messze  a 
dombos   vidékekre   és   síkságokra;    a   föld    magára    húzta   jeges 

sapkáját ;  a  második  jégkorszakban  az  iramgém  a  Pirenékig  hatolt 
s  északi  növényzet  terjedt  el  mindenfelé. 

A  kiima-elváltozásnak  elméleteit  már  ismertettem.  A  meny- 
nyiben azok  az  elméletek  a  jégkorszakra  vannak  tekintettel,  azt 
mondtam  róluk,  hogy  nagy  feneket  kerítenek  a  kérdésnek.  Szem 
előtt  tartva  a  jégárak  képződésének  föltételeit,  bátran  állítjuk,  hogy 
nem  szorulunk  földpálya-tengelyelhajlásra;  nekünk  elég  a  tömén- 
telen sok  eső,  bárhonnan  vette  magát  s  az  annak  következtében 
beálló  alacsony  hőmérséklet.  Némelyek  a  nagy  esőzések  kulcsát 
a  Saharában  keresték.  Escher  von  der  Linth  és  Desor  fölkutatták 
Afrikának  e  rémséges  sivatagját  s  arra  a  megállapodásra  jutottak, 
hogy  az  Alpeseknek  végső  felemelkedése  előtt  Saharában  tenger 
terjengett.  Ez  oknál  fogva  szerintük  déli  Európát  afrikai  szelek  és 
esők  járták;  az  esők  lehűtötték  a  hőmérsékletet  s  így  támadt  a 
jégkorszak.  Később  a  Sahara  emelkedett,  a  tenger  lefolyt  s  a 
szárazföld  sivataggá  lett,  ahonnan  most  már  forró,  meleg  szelek 
kelnek  szárnyra,  melyek  megeszik  az  Alpesek  havát  és  jégárjait. 
Jelenleg  e  föltevésnek  nincs  már  keleté;  ki  van  mutatva,  hogy  a 
Sahara  szelei  nem  érik  az  Alpeseket,  mert  kelet  felé  csavarodik  a 
föld  forgása  következtében  útjuk.  Magát  a  híres  „Föhn"-t  ez  idő 
szerint  nem  is  tekintik  afrikai  szélnek,  hanem  az  alpesek  légáram- 
latának. No  de  mit  is  ér  a  Saharának  akár  régi  tengeri,  akár 
jelenleg  sivatagi  klimája  a  jégkorszak  magyarázatában ;  hiszen 
jégkorszak  nemcsak  Európában,  nemcsak  az  Alpeseknek  lejtőin 
volt,  hanem  másfelé  is,  Dél-  és  Észak-Amerikában,  Afrikában, 
Ázsiában  is  uralkodott. 

Némelyek  a  golf-áramra  utalnak.  Lehetséges  —  mondják,  — 
hogy  ez  áram  a  jégkorszakban  nem  csavarodott  a  mexikói  öbölben 
észak-kelet  felé,  hanem  egyenesen  átcsapott  tovább  nyugotra,  úgy 
hogy  Európát  nem  érte.  Föltételezik  ugyanis,  hogy  a  két  Amerika 
közt  még  nem  volt  meg  a  szárazföldi  összeköttetés,  hogy  a  Panama 
még  nem  létezett.  Azonban  ez  a  föltevés  teljesen  dugába  dől  és 
sehogysem  tartható  fönn.  A  Panama  már  létezett  a  harmadkorban  ; 
a  jégkorszak  aránylag  igen  új  világ-esemény,  mely  a  történeti 
időknek  küszöbén  áll.  Azután  tartsuk  mindig  szem  előtt,  hogy  a 
világ  őskorában  s  középkorában  a  klima  egyenletes  és  meleg  volt ; 
pedig  akkor  a  Panamai  földszoros  nem  létezett  s  ki  tudja,  miféle 
összeköttetés  volt  Amerika  és  Európa  közt. 

A  jégkorszaknak  ez  itt  említett  két   magyarázata  sikerültnek 

sehogysem  mondható  s  azért  bátran  mellőzhetjük  mindakettőt;  de 
hát  van-e  jobb  magyarázatunk? 

Semmi  sem  oly  zavaros  és  érthetetlen  a  geológiában, 
mint  a  jégkorszak.  Közel  van  mögöttünk,  szinte  a  történeti  idők 
küszöbén  áll,  sőt  Európában  határozottan  a  történeti  időkbe 
nyúlik  bele.  Fraasnak  szavai  szerint,  ki  a  jégkorszaknak  fogyó 
ugyan,  de  még  meg  nem  tört  hatalmát  Ninive  és  Babylon  virág- 
zásának idejébe  teszi,  még  elérhetjük  éveink  mércéjén  a  jégkor- 
szaknak utolsó  uralkodását:  öt-,  hat-,  hétezer  év  előtt  Európát 
még  hatalmas  jégárak  páncélja  alatt  gondolhatjuk;  de  azután 
fölfelé  haladva,  elvész  a  jégárakban  utunk  s  megfagy  gondolatunk. 

Látjuk  ugyanis,  hogy  többszörös  eljegesedés  váltakozott 
enyhébb  éghajlatú  faunával  és  flórával ;  a  jégárak  görgetegei  közt 
találkozunk  kavics-,  homok-ponkokkal,  nagy  lősz-  és  agyag- 
lerakodásokkal. Egy  helyen  még  az  Elefas  antiquus,  a  Rhinoceros 
Merkii,  a  Hypopotamus  major  maradványaival  találkozunk;  másutt 
ezek  a  formák  más  alakoknak  engedtek  tért;  néhol  párás,  ködös, 
esős  világ  borulhatott  a  vidékekre,  másutt  hideg,  száraz  idők 
uralkodhattak,  amilyeneket  az  iramgém  szeret,  mely  Dél-Francia- 
országig hatolt  le. 

Ha  asztronómiai  okai  voltak  volna  a  jégkorszakoknak, 
akkor  roppant  messzire  toljuk  ki  első  beköszönésüket ;  300.000  évről 
beszélnek,  kik  az  éjnap-egyen  előhaladásával  s  a  földpálya  elhajlá- 
sával magyarázzák  a  jégkorszakot.  300.000  év  bizonyára  elég,  hogy 
a  jég  uralma  váltakozzék  enyhébb  éghajlattal  s  hogy  interglaciális 
korszakokban  a  fauna  és  flóra  kisebb-nagyobb  kilengéseket  s 
elváltozásokat  mutasson.  De  amint  már  említettem,  az  asztro- 
nómiai okok  nem  bírnak  támaszszal  a  múltban.  Biztos  jégkorszaki 
nyomokra  sehol  sem  akadunk;  kitűnő  geológusok,  mint  Arcelin, 
kik  különben  kozmikus  okok  felé  hajolnak,  bevallják,  hogy  a  jég- 
korszakoknak a  régi  geológiai  periódusokban  való  rendszeres  válta- 
kozására sehol  sem  találunk  valóságos,    kétségtelen    bizonyítékot. 

S  mi  lesz  a  jégkorszaknak  a  harmadkor  óta,  tehát  az  úgy- 
nevezett diluviumban  való  többszörös  föltünésével?  Csak  odavetőleg 
említem,  hogy  diluvium  alatt  a  geológiában  nem  a  bibliai  vízözönt 
értjük,  hanem  a  harmadkor  után  következett  korszakot,  melynek 
üledékei  s  rétegei  közvetlenül  a  vízárakra  emlékeztetnek  pl.  a  kavics, 
homok,  agyag.  Mi  lesz  tehát  a  jégkorszakokkal  ?  Némelyek  kettőt, 
mások  hármat  különböztetnek  meg   s    legalább    egy    interglaciális 

időközt    szokás   általában   elfogadni ;    hogyan    fogjuk    magyarázni 
asztronómiai  okokkal  ez  ingadozást? 

Továbbá,  ha  a  diluviumban  a  jégkorszakot  sokszorosnak 
tekintjük  s  közbe  intergiaciális  korszakokat  veszünk  föl  más-más 
faunákkal  s  flórákkal;  ha  az  utolsó  jégkorszakot  10.000  évre 
toljuk  hátra  s  az  ember  nyomait  az  első  nagy  jégkorszak  után 
intergiaciális  időközbe  helyezzük,  hova  jutunk  az  emberiségnek 
praehistorikus  korszakával  ?  Még  a  tertiárben  élt  volna  az  ember, 
a  pliocén  fauna-  és  flórában  s  csak  a  jégkorszakok  után  válto- 
zott-e el  a  föld  faunája  és  flórája?  Nem  csábitó  gondolat-e, 
inkább  a  már  elváltozott,  legújabb  világba  tenni  bele  az  embert, 
az  elváltozásnak  oly  stádiumába,  mely  a  fejlődésnek  új  fokát,  új 
világát  nyitja  meg,  mint  a  messze  távol  fekvő  harmadkorba,  mely 
harmadkor  azután  letűnik  a  világ  színpadáról?!  Az  ember,  úgy 
látszik,  a  legújabb  kornak  alakja ! 

Biztosra  vehetjük,  hogy  Amerikában  az  ember  a  Mastodon 
és  Glyptodon  kortársa  volt,  mint  Európában  a  Mammuté  s  mint 
ilyen  ugyancsak  tanuja  volt  a  jégárak  kiterjedésének  és  vissza- 
vonulásának. S  hasonlókép  a  nagy  emlősök  pusztulásának.  S 
mikép  pusztultak  el  az  óriási  emlősök?  megfagytak-e  vagy  előbb 
megfúltak  s  azután  fagytak  meg  vagy  rothadtak  el?  Bizonyára  a 
„diluvium"  esélyei  miatt  pusztultak  el;  jég  és  víz  nem  kedvezett 
nekik.  Azonban  a  természetnek  fejlődése  magával  hozza-e  a  fönn- 
álló fauna  és  flóra  ételkellékeinek  olyatén  megtagadását,  hogy 
annak  következtében  az  egész  fauna  és  flóra  elvesszen  ?  nem 
különös  dolog-e  az,  hogy  a  természetnek  rendes  folyása  lehetet- 
lenné tegye  a  létet  azoknak  az  alakoknak,  melyeket  őmaga  nevelt? 
erre  a  kérdésre  vagy  azt  felelhetjük,  hogy  a  természetben  ez  az 
átváltozás  nem  történt  egyszerre,  hanem  lassan,  vagy  azt,  hogy 
katasztrófaszerüen  ütött  be  s  okozta  halálát  az  életnek.  Azonban 
itt  is  sok  vidékszerüségre  akadunk ;  egy  helyen  ilyen,  más  helyen 
más  befolyást  sejtethetnek  a  maradványok. 

Növeli  a  nehézséget  a  képződmények  és  lerakodások  sorának 
megállapítása ;  a  sor  igen  kétes  gyakran ;  nehéz  eldönteni,  vájjon 
diluviumról,  alluviumról,  palaeolith  vagy  neolith  maradványról  van-e 
szó.  Néhol  a  palaeolith  fiatalabb  mint  a  jégkorszak  egyáltalában 
mint  például  Kelet-Angliában,  máshol  az  intergiaciális  korszakba 
vagy  a  második  jégkorszakba  esik  bele.  Ha  még  ehhez  hozzá- 
vesszük   az    európai    s    amerikai    jégkorszakok    összefüggésének 

kérdését  s  azt  az  általános  kérdést,  vájjon  a  jégkorszak  az  egész 
földön  egyidőben  vagy  váltakozva  majd  az  északi,  majd  a  déli 
féltekén  uralkodott-e ;  némelyek  azt  mondják,  hogy  a  jégkor- 
szaknak egyidejűsége  iránt  semmi  kétely  sincs,  de  vannak,  kik 
mint  Arcelin,  azt  mondják :  „Rien  ne  permet  de  l'affirmer." 

A  jégkorszakban  s  a  diluviumban  ezek  után  eligazodni  a 
mai  tudománynak  egyáltalában  nem  lehet.  Valljuk  azt  be.  A  dilu- 
viumnak,  a  jégkorszaknak  s  a  praehisíorikus  idó'knek  tanulmá- 
nyozása még  roppant  nagy  idó't  igényel,  mieló'tt  biztosabb  Ítéle- 
tekre képesíti  a  tudományt.  S  ezt  nem  a  tudomány  lealacsonyítására, 
sem  a  munkakedv  lelohasztására  mondom,  hanem  ellenkezőleg  az 
érdeklődésnek  emelésére.  Igaza  van  Gandernek  (Die  Sündfiuth,  47. 
lap):  „in  keinem  Punkte  ist  die  Geologie  so  im  Unklaren,  wie  in 
Bezúg  auf  die  Lehre  von  der  Eiszeit.  Einerseits  erkennt  sie  aus 
verschiedeiien  Thatsachen,  dass  eine  solche  starke  Verminderung 
der  Temperatur  mit  vermehrten  Niederschlágen  eingetreten  sein 
muss,  andererseits  sind  aber  wieder  gar  keine  Anhaltspunkte 
vorhanden,  welche  einen  Erklárungsgrund  hiefür  darbieten  könnten." 
Utóvégre  is  választanunk  kell,  vájjon  földünk  meteorologikus  álla- 
potait az  asztronómiával  vagy  közvetlenül  a  geológiával  hozzuk 
iránytadó  összeköttetésbe.  Ha  a  csillagászati  törvényektől  eredez- 
tetjük a  jégkorszakot,  rendszeres  váltakozását  fogadjuk  el  egyrészt, 
másrészt  roppant  hosszú  időkre  terjesztjük  ki.  Emlékezzünk,  a 
mit  a  klímákról  mondottam,  ha  a  földpálya  excentricitásával  hozzuk 
összeköttetésbe,  akkor  ez  excentricitásnak  időtartamát,  mely 
250.000  évet  ölel  át,  kellene  a  jégkorszaknak  tulajdonítanunk  s  az 
utolsó  jégkorszakot  ezelőtt  10.000  évvel  keresnünk,  mikor  teleink 
nem  mint  most  a  napközelben,  de  a  naptávolban  folytak  le.  A 
régi  geológiai  periódusok  nem  utalnak  asztronómiai  okokra  s  a 
jégkorszaknak  az  óriási  időtartama  s  távoli  elfekvése  a  jelenkortól, 
szintén  több  nehézségbe   ütközik. 

Azonban  a  nehézség  nem  érv  az  ellenkező  állítás  mellett  s 
nehézségek  fölhozásával  nem  cáfolhatnók  meg  a  jégkorszakoknak 
asztonomiai  törvényektől  való  függését.  Nem  is  cáfolni  akarunk, 
hanem  csak  ráutalunk  a  sokkal  természetesebb  s  közelebb  fekvő 
magyarázatra,  melyeket  a  katasztrófák  föltevéséből  s  a  jégkorszak 
képződésére  alkalmas  tényezőknek  megjelöléséből  veszünk.  Ezek 
a  tényezők  itt  a  földön  találhatók. 

Gondoljuk  el,  hogy  a  harmadkor  végére  tűzi  ki   a  geológia 

a  leghatalmasabb  európai,  ázsiai,  amerikai  hegyláncoknak  emel- 
kedését, melyeknek  fodrai  és  redői  világrészeken  és  óceánokon 
vetődnek  át;  gondoljuk  el,  hogy  biztosra  veszik  egy  nagy  konti- 
nensnek, mely  Spanyolországtól  Brazília  felé  terjedt,  a  harmad- 
korszak végén  való  elsülyedését;  gondoljuk  el,  hogy  ez  új  alaku- 
lás következtében  a  tengerek  rendkívül  kiterjedtek  s  a  szárazföl- 
deken tengeri  klima  lett  az  uralkodó ;  gondoljuk  el,  hogy  óriási 
vízözönök  jártak  a  földön,  melyeknek  nyomait  a  kontinensek  ék- 
formáiban,  geológiai  képződményekben  s  történeti  emlékekben 
bírjuk:  s  nem  idegenkedünk  majd  a  gondolattól,  hogy  a  jégkor- 
szak katasztrófaszerüen  köszöntött  be  a  virágos  s  életteljes  földre ; 
megszakasztotta,  szinte  egy  csapással  elfojtotta  életét;  fölszántotta 
jégekéivel  a  földet,  behintette  termékeny  réteggel  a  mezőt  s  lej- 
tőket, hogy  tért  nyisson  az  emberi  történetnek. 

A  katasztrófák  azáltal  eredményezhették  a  jégkorszakot,  hogy 
a  tengereket  roppant  mérvben  kiterjesztették.  Tartsuk  szem  előtt, 
hogy  valamennyi  geológus  szerint  az  Alpesek,  a  Himalája,  a  Cor- 
dillerák  és  Andesek  a  harmadkor  végén  emelkedtek  ki  jelenlegi 
magasságukba.  Bármint  magyarázzuk  ezt  az  elmélkedést,  nyomában 
nagy  erőszakos  változások  jártak  s  járhattak  bizonyára  azok  is, 
hogy  a  föld  felülete  az  Atlanti  óceán  helyén  beszakadt  s  tengerek 
ömlöttek  a  szakadékba.  Az  emberiség  emlékei  két  nagy  katasz- 
trófáról értesítenek :  Atlantisz  elsülyedéséről  s  a  vízözönről ;  e 
történeti  emlékek  nagyszerű  keretét  képezik  az  absztrakt  s  csak 
lehetőségekkel  dolgozó  geológiának.  Miért  ne  ragadnók  meg  e 
törtéeti  nagyszerű  adatokat?  A  tenger  általános  kiterjedése,  a 
teljesen  beborult  ég  megakadályozta  a  föld  felületének  insolációját 
s  a  földön  jégárak  keletkeztek.  A  hőmérséknek  nem  kellett  túl- 
ságos alacsonynak  lennie;  az  első  légrétegeknek  lehűlése  néhány 
fokkal  a  zérus  fölött,  elégséges  a  jégárak  képződésére ;  néhány  fokra 
a  hőmérsék  átlaga  nagyon  könnyen  leszállhatott.  Lehet,  hogy  a  jég- 
korszak uralma  alatt  az  azt  hordozó  tényezők  néha  elváltoztak ;  lehet, 
hogy  a  tengerparti  klima  időnként  szárazföldi  klímának  adott  helyet 
s  a  szerint  a  jégkorszak,  amint  már  említettem,  majd  visszavonult, 
majd  ismét  új  erőre  kapott;  de  hogy  a  jégkorszak  maga  a  kiter- 
jedt tengerekkel  közel  összeköttetésbe  hozható,  az  oly  gondolat, 
hogy  szinte  erőszakoskodnunk  kell,  hogy  szabaduljunk  tőle. 

S  ha  a  fölülkerekedett  maritim  klímával  összefügghet  a  jég- 
korszak, akkor  katasztrófaszerűsége   sem    képez    nehézséget.    Sőt 

katasztrófaszerijínek  kell  azt  mondanunk,  mert  a  jégkorszakba 
vezető  átmeneti  klima  nyomaira  nem  akadunk.  „Vor  allém,  — 
írja  Christ,  (Das  Pflanzenleben  der  Schweiz,  419.  1.)  —  ist  die 
grosse  Thatsache  festzuhalten,  dass  bei  uns  ein  ununterbrochener 
Anschluss  der  heutigen  an  die  formenreiche,  subtropische  Tertiár- 
vegetation  nicht  besteht ...  Es  hat  alsó  eine  Vergletscherung  der 
tertiáren  Flóra  unserer  Gegenden  ein  sehr  gründliches  Ende  gemacht 
und  allmáhlig  hat  sich  dann  die  heutige  Flóra  eingestellt." 

A  subtropikus  flóra  egyszerre  elvész  s  egy  északsarki  alpesi 
flóra  költözködik  le  a  magaslatokról  a  völgyekbe  s  onnan  a  sík- 
ságokba. Ugyanez  történik  az  állatvilágban.  Az  óriás  elefánt-félék 
kivesznek  Európában,  Ázsiában,  Amerikában ;  számtalan  befagy 
Szibéria  agyagába;  hogy  ezeket  katasztrófák  pusztították  ki,  az 
bizonyos,  még  pedig  vízözönök,  mint  alább  látni  fogjuk ;  most  itt 
csak  arra  a  körülményre  utalok,  hogy  Szibéria  agyagába  egész 
példányok  szó'röstó'l-bőröstől  belefagytak,  ami  szintén  azt  mutatja, 
hogy  a  klima-változásnak  gyorsan  kellett  tötrénnie. 

Ezek  az  adatok  világosan  bizonyítják  a  klima-változás  nem 
közvetített  rögtöni  átmeneteit;  már  pedig  a  jégkorszak  e  klíma- 
változással okvetlenül  összefüggésben  volt. 

Végre  még  arra  a  körülményre  reflektálok,  hogy  a  harmad- 
kor klímájának  fokozatos  csökkenése  az  eocéntől,  a  miocénen  át 
a  pliocénbe,  korántsem  bírja  folytatását  a  jégkorszakban.  Leg- 
föllebb  azt  mondhatnók,  hogy  a  pliocén  a  negyedkorban  folytatódik. 
No  de  mit  csinál  s  honnan  veszi  magát  a  rémséges  jégkorszak  a 
pliocén  s  a  negyedkornak  gazdag  flórája  és  faunája  közt?  Erre 
nézve  mondtam,  hogy  a  jégkorszak  a  pliocén  s  a  negyedkor  közt 
úgy  veszi  ki  magát,  mint  nagy  sziklatömb  virágos-ágyak  közepén : 
valamint  a  sziklatömb,  úgy  a  jégkorszak  sem  odavaló,  ahol  van 
s  kimagyarázhatlan  a  klimák  fokozatos  hűléséből ;  csak  a  katasztrófa 
föltételében  érthető.  Teljesen  ezt  a  gondolatot  osztja  Vogt  Károly, 
ki  G.  Saporta  híres  művét  „Die  Pflanzenwelt  vor  dem  Erscheinen 
des  Menschen"  címmel  németre  fordította  s  az  első  rész  végéhez 
a  következő  jegyzetet  fűzte,  mely  igen  jól  tájékoztat  az  itt  szőnyegen 
forgó  kérdésben :  „Wenn  die  Frage  der  allmáhligen  Abnahme 
einer  über  die  ganze  Erde  verbreiteten,  tropischen  Temperatur 
schon  eine  höchst  verwickelte  und  wie  aus  der  lichtvollen  Dar- 
stellug  des  Verfassers  hervorgeht,  noch  nicht  in  befriedigender 
Weise  gelöste  ist,  so  erscheint  die  Eiszeit  in  noch  höherem  Grade 


201 

als  ein  Ráthsel.  Man  könnte  sich  dieselbe  in  der  That  völiig  weg- 
denken  und  würde  dann  finden,  dass  der  Process  der  alimáhiigen 
Abnahme  der  Temperatur  und  der  schárferen  Specialisation  der 
Klimate  in  durchaus  regeimássiger  Weise  von  den  jüngsten  Tertiár- 
zeiten  bis  zu  der  heutigen  Epoche  fortgeschritten  wáre.  Wofier 
alsó  diese  seltsame  und  abnorme  Unterbrechung?  Selbst  wenn 
man  die  Gletscherbedeckung  auf  die  Gebirge  und  die  nördiichen 
Gegenden  beschránkt  und  wie  Saporta  wohl  mit  Recht  annimmt, 
den  tiefer  liegenden  Gegenden  in  einiger  Entfernung  von  den 
Gietschern  der  Eiszeit  ein  miideres  Klima  zuspricht,  —  selbst  in 
diesem  Falié  bleibt  die  grössere  Ausdehnung  der  Gletscher,  die 
ja  thatsáchlich  bewiesen  ist,  noch  immerhin  eine  Ausnahme-Erschei- 
nung,  die  einer  ganz  befriedigenden  Erklárung  harrt." 

Hiába  mondjuk,  hogy  a  harmadkor  klímája  lassan  lehűlt  s 
végre  a  jégkorszakba  fagyott  bele ;  a  harmadkor  vége  is  gazdag, 
buja  flórát  tüntet  föl,  mialatt  a  jégkorszak  „különös  és  abnormis 
félbeszakítását"  képezi  a  fauna  és  flóra  sorainak;  másra  tehát, 
mint  katasztrófára,  alig  gondolhatunk. 

A  katasztrófákra  vonatkozó  nézetek  irányzatossága  a  vízözön 
kérdéséből  vette  eredetét.  Amennyiben  érzelmek  színezték  a  pro- 
és  contra-állásfoglalást  a  katasztrófák  kérdésében,  annyiban  a  víz- 
özön volt  az  a  gondolat-választó,  mely  két  táborra  osztotta  a  theo- 
logizáló  természettudósokat.  Aki  a  félénk  nézeteket  a  természet 
fejlődéséről  a  bibliához  kötve  látta  s  az  illetéktelen  kötőféktől  a 
tudományt  meg  akarta  szabadítani,  az  radikalizmusában  szívesen 
szegődött  a  világ-katasztrófák  ellenzőihez,  nem  annyira  tudományos 
elvekből,  mint  érzelmekből ;  visszont  aki  a  bibliát  féltette  s  félté- 
kenyen gondozta  a  betűt,  szívesen  látott  oly  nézeteket,  melyek 
szinte  túlságos  világosan  mutatták  ki  a  szentírásnak  a  természet- 
tudománynyal való  megegyezését. 

Tényleg  nincs  semmi,  ami  jobban  bizonyíthatná  a  katasztrófák 
fölléptét,  mint  a  vízözön.  Tisztázzuk  tehát  a  tudomány  mai  állása 
szerint  a  vízözönről  való  fölfogást. 

A  történeti  időt  megelőző  korszakot  diluviumnak  vagy  jég- 
korszaknak hívják.  Az  ezt  megelőző  harmadkorban  napsugaras  volt 
a  föld  szine,  de  a  diluviumban  egészen  elváltozott ;  jég  födte  s  víz 
járta.  A  jég  Európában  Skandináviából  indult  ki  s  dél,  nyugat,  kelet 
felé  terítette  ki  páncélját  tengerekre  és  szárazföldekre;  az  Alpesek 
és  Kárpátok  szintén  ereszkedőül  szolgáltak  a  jégáraknak,    melyek 

Közép-Európában  fogtak  le  nagy  térségeket.  Szárazföldből  akkor- 
tájban Közép-Európában  nem  sok  volt;  Közép-Európa  keskeny 
földséget  tüntetett  föl,  mely  nyugatról  kelet  felé  húzódott.  Sok  eső 
és  hó,  fagy  és  olvadás  járt  fölötte  s  majd  az  egyik,  majd  a  másik 
hatalom  volt  túlsúlyban.  ^Tartósabb  olvadások  korszakában  ren- 
geteg folyók  vájták  kilométerekre  terjedő  ágyukat  a  száz  és  száz 
méter  vastag  jégbe  s  egyre  sodorták  s  hordták  föl  a  kavicsot, 
iszapot,  homokot,  löszt,  agyagot,  melyet  részint  készen  találtak, 
részint  a  jégárak  zúzó,  őrlő  hengerei  alól  kimostak ;  e  törmeléket 
a  lapályokban  letették,  azért  van  annyi  lősz,  annyi  agyag  mai 
folyóink  völgyeiben ;  azért  annyi  kavics  és  homok  ott  is,  hol  most 
semmi  folyó  sem  folyik  s  a  történeti  időkben  nem  is  folyt. 

Ezt  a  vízzel  s  jéggel  dolgozó  korszakot  diluviumnak  hívják. 
Eredetileg  e  név  a  bibliai  vizözöntől  vétetett,  tényleg  azonban  most 
e  névvel  egész  korszakot  jelzünk,  azt,  mely  a  harmadkor  után  léte- 
zett a  földön  s  melyben  a  víz  s  a  jég  legújabb  művei,  a  vízfolyásokra 
emlékeztető  képződmények,  a  törmelékből  összehordott  hegyek, 
agyagdombok,  a  modern  kavicsbányák  keletkeztek. 

Voltak  többen,  kik  nemcsak  a  most  diluviumnak  nevezett 
képződményeket,  hanem  egyáltalában  a  földnek  egész  rétegezését 
s  minden  kövületet,  melyet  a  tudomány  méltán  régi  geológiai  kor- 
szakoknak tulajdonít,  a  bibliai  vizözöntől  eredeztettek.  Ők  azt  kép- 
zelték, hogy  a  bibliai  vízözönben  a  föld  alapostul  szét  lett  túrva 
és  gyúrva  s  hogy  ez  új  chaoszból  üllepedtek  le  a  most  fönnálló 
rétegek  s  magokba  zárták  az  elveszett  állatoknak  csontjait.  Ez  a 
felfogás  Woodward  nevéhez  fűződik  s  jelenleg  nem  bir  más  érték- 
kel mint  azzal,  hogy  figyelmeztet  a  természettudományban  köve- 
tendő methódusra  s  például  szolgál  arra,  hogy  mennyi  ellent- 
mondást, mennyi  képtelenséget  lehet  előre  kitűzött  tézisek  kedvéért 
szisztémába  foglalni  s  az  uralkodó  eszmeáramlatnál  fogva  a  közön- 
séggel elfogadtatni.  Manapság  eszeágába  sem  jut  senkinek  a  föld 
összes  rétegeit  s  kövületeit  a  vízözön  művének  tartani;  arról  szó 
sincs.  Azonban  ez  időszerint  nemcsak  Woodwardtól  állunk  távol, 
hanem  azoktól  a  geológusoktól  is,  kik  az  úgynevezett  diluviumot 
a  vízözönnel  azonosították  s  kik  a  diluviumi  képződményeknek 
nevezett  lazább  hegyeket,  dombokat  s  rétegeket  a  noei  vízözönnek 
tulajdonították.  A  modern  geológia  a  diluviumot  nem  azonosítja 
kataklismával,  hanem  nagy  korszaknak  tekinti,  melyben  több  vál- 
takozó eljegesedés  s  az  ezzel  kapcsolatos  fauna-  és  flóra-változások 

mentek  ve'gbe ;  megengedi,  hogy  a  nagy  lecsapódások  s  a  je'gkor- 
szakok  vízözönökkel  járhattak;  a  különbség  a  tudósok  felfogá- 
sában csak  az  lesz,  hogy  némelyek  egy,  mások  több  vízözönt 
vesznek  föl ;  némelyek  tágabbra,  mások  szűkebbre  mérik  ki  a  víz- 
özönnek  terjedelmét;  mint  ahogy  vannak,  kik  a  diluviumnak  neve- 
zett képződmények  magyarázatában  a  főszerepet  a  vízözönnek 
tulajdonítják;  végül  némelyek  a  vízözönöket  a  jégkorszak  követ- 
kezményéül, mások  előzményeiül  fogják  föl. 

A  diluviumnak  nevezett  képződményt  nem  lehet  egy  katasz- 
trófának betudni ;  a  katasztrófa  mint  olyan  átmeneti  jellegű  s  azért 
vele  a  diluvium  képződményeit  magyarázni  nem  lehet. 

Nézzétek,  mondották  e  jószivű  hivők,  mily  fényesen  igazolja 
a  tudomány  a  szentírást;  honnan  a  sok  csiga  és  tengeri  állat  kövü- 
lete a  magas  hegyeken  s  a  föld  mélyeiben?  természetes,  hogy 
azokat  a  vízözön  sodorta  oda  s  e  könnyű  és  világos  bizonyíté- 
kot szívesen  foglalták  le  az  írás  tekintélyének  emelésére  s  gyanakvó 
szemmel  néztek  azokra,  kik  nem  a  szentírás  tekintélyét,  de  a  bizo- 
nyításnak helyességét  vonták  kétségbe.  „Erigete  a  dogma  Terroré, 
e  avrete  fatte  un  eresia  della  veritá",  ha  a  tévelyből  dogmát  csi- 
náltatok, akkor  az  igazság  természetesen  herezissé  válik.  (Stoppani, 
11  dogma  e  le  scienze  positive.  177.  1.)  S  igy  állt  ez  a  dogma 
háromszáz  évig  s  az  emberek  iparkodtak  hozzá  alkalmazkodni, 
ami  nem  esett  nehezükre ;  elhitték,  hogy  a  kövületek  valóban  mind 
a  vízözönből  valók.  Így  vallották  ezt  a  XVI.  századtól  kezdve  a 
konkordisták ;  de  azért  voltak  mindig  éleseszü  emberek,  kik  föl- 
emelték szavukat  e  túlságosan  szembeötlő  kommentárok  ellen. 
Fracastoro  már  1517-ben  figyelmezteti  kortársait,  hogy  a  biblia 
katakliszmája  igen  gyorsan  múló,  átmeneti  jellegű  volt.  Mikép  lehet- 
séges tehát,  hogy  a  tengeri  állatok  kövületei  bármily  mélységben 
találhatók  a  földben?  Leginkább  tért  foglaU  ez  a  diluviumi  nézet 
Angliában,  ahol  Woodward  nevéhez  fűződik  s  a  hivatalos  állam- 
egyháznak tézisei  közé  vétetett  föl.  A  XVll.  század  végén,  az  angol 
„furor  biblicus"  korszakában  veszedelmes  volt  e  nézet  ellen 
kikelni ;  azalatt  azonban  leginkább  Olaszországban  vonták  kétségbe 
a  vízözön  divatos  elméletét.  Kitűnik  az  olasz  geológusok  közül 
Valisnieri  (1731.),  aki  erősen  támadt  neki  az  uralkodó  nézetnek 
s  gáncsolja  azokat  a  kevésbé  óvatos  exegetákat  is,  kik  szégyent 
hoznak  a  theologiára  és  tudományra  egyaránt,  mikor  hozzá  szok- 
nak folyton  összekeverni  a  szentet  a  profánnal,  a  kinyilatkoztatást 

a  tudománynyal.  De  Valisnieri  hiába  beszélt;  az  exegeták  jól  érez- 
ték magukat  e  nézetnek  kényelmes  karszékében  s  küzdöttek  azok 
ellen,  kik  a  hitnek  e  látszólagos  erődítvényeit  megrontani  igyekeztek. 

Azalatt  a  tudomány  haladt  s  a  XVlll.  század  végén  már  sok 
adatnak  birtokába  jutottunk,  melyek  rendkívül  kitágították  néze- 
teinket s  ugyanakkor  végleg  kétségbe  vonták  a  kényelmes  Írás- 
magyarázatot. Megértettük  lassanként,  hogy  a  tengeri  állatok  kövü- 
letei nemcsak  a  föld  felületén  vagy  kis  mélységekben  találhatók  föl, 
mint  ahogy  árvíz  esetén  történnék,  hanem  hogy  a  kövületek  a 
rétegek  és  hegységek  mélyeiben  is  föllelhetők.  Megértettük,  hogy 
a  fosszil-maradványokban  bővelkedő  rétegek,  melyek  ezer  és  ezer 
kilométerre  terjednek  el  a  földön,  nem  hasonlítanak  harcterekhez, 
melyeken  az  erőszak  dulakodott,  hanem  csendes  temetőkhöz, 
melyekbe  a  faunák  és  flórák  nemzedékei  temetkeztek.  A  tengeri 
maradványokat  nem  találtuk  föl  szétroncsolt  s  összezúzott  álla- 
potban ;  a  csigahéjak  finom  vonásait,  a  szitakötők  szárnyait,  a 
virágok  szirmait,  a  növények  leveleit  megőrizte  számunkra  a  nem 
erőszakos  történésnek  nemtője,  melynek  keze  oly  finom  és  oly 
szerencsés  volt,  mint  bármely  praeparátumokat  készítő  tudósé. 

Kiváltkép  figyelmet  ébresztett  a  kövületek  sora,  rendje.  „Az 
egyik  helyen  valamely  család  terjeszkedett  s  foglalt  le  száz  réteget 
száz  meg  száz  kilométernyi  terjedelemben ;  máshol  egyetlen  faj 
uralkodott  zavartalanul,  elszigetelten,  itt  egész  tengerfenék  tárul 
elénk,  hol  különféle  kagylók  versenyeznek  egymással  szépségben 
és  számban ;  ott  osztriga-  vagy  korall-ponkok  vonulnak  végig  orszá- 
gokon s  képeznek  dombsorokat  és  hegyeket,  mint  hajdan  képeztek 
szirteket  és  hegyeket  a  tengerekben.  Vannak  vidékek  Olasz-, 
Német-  és  Franciaországban  s  kiváltkép  Észak-Amerikában,  hol 
a  vándornak  úgy  látszik,  mintha  nem  is  völgyekben  hegyek  közt 
járna,  hanem  öblök  fenekén,  tengeralatti  szirtek  s  szigetek  lábainál, 
ahol  még  érezni  az  óceán  életének  leheletét;  mert  valóban  nem 
a  vízözöntől  eláztatott  s  hullákkal  behintett  szárazföldek  azok  a 
vidékek,  hanem  valóságos  tengerfenekek,  melyeken  részint  korallok 
építettek,  részint  az  üllepedés  és  lerakodás  csendes,  hosszú  nap- 
száma dolgozott.  Azért  a  figyelmes  szemlélő  csakhamar  tisztában 
volt  aziránt,  hogy  egy  katakliszma,  mely  az  ég  felhőiből  s  a  mély- 
ség örvényeiből  rohamosan  szakadt  a  világra,  mely  föltúrta  a 
földet  s  elpusztítva  embert,  állatot,  növényt,  zűrzavarban  sodort 
mindent  magával,  nem  alkalmas  azon  millió  adatnak    magyaráza- 

tára,  mely  tanúságot  tesz  lassú  haladásról,  sorban,  rendben  végbe- 
menő építésről,  a  fajoknak,  az  alakoknak  elszigetelt  térfoglalásáról, 
mely  bizonyságot  tesz  arról,  hogy  a  föld  fejlődése  nem  ment  végbe 
rohamosan,  hanem  lassú  tempóban,  melyben  a  régi  tengerek  mai 
földségekké  emelkedtek  s  előállt  a  mai  világ,  mely  még  napot 
sem  számlál  annyit,  mint  amennyi  évet  élt  a  régi." 

Pedig  a  múlt  század  geológiája  még  a  fele  útját  sem  futotta 
meg  a  modern  tudomány  haladásának.  A  diluviumi  elmélet  ellen- 
zői még  nem  szoríthatták  e  begyőző  érv  alakjába  meggyőződé- 
süket, ebbe  például :  ha  az  ásatag-alakok  a  noei  vízözön  áldozatai, 
amely  2000  évvel  az  embernek  föltünése  után  pusztított  a  földön, 
akkor  az  ásatagformák  közt  az  embernek  s  a  most  élő  állatoknak, 
mint  kortársainak  kövületeire  kellene  akadnunk;  pedig  azt  látjuk, 
hogy  a  rétegekben  átlag  nem  akadunk  nyomára  sem  az  embernek, 
sem  az  ember  állati  s  növényi  kortársaira,  hanem  ellenkezőleg 
különös  s  idegenszerű  alakokra,  melyek  roppant  messze  állnak  a 
most  élő  világtól.  Biblia  és  tudomány  megegyezik  abban,  hogy 
az  ember  a  legújabb  alak  a  föld  hátán ;  a  modern  világ  teremt- 
ménye; éppen  úgy  az  őt  környező  fauna  és  flóra  a  mai  világ 
szülöttje ;  de  voltak  más  világok  is,  mikor  az  ember  még  nem  volt. 
A  tudomány  beszél  letűnt  világokról ;  régi  földségekről  és  tenge- 
rekről ;  másféle  állatokról  és  növényekről  azon  korból,  mely  lefolyt, 
mielőtt  Ádám  első  lábnyoma  lerajzolódott  a  földi  paradicsomban. 
Mihelyt  szétvettük  azt  a  keskeny,  vékonyka  földréteget,  mely  az 
embernek  s  a  vele  élt  világnak  temetője  s  ráakadtunk  a  kemény 
kőzetekre,  ott  elvész  az  embernek  s  a  modern  világnak  minden 
nyoma.  Ha  ezekbe  a  széles,  vastag  kőzet-rétegekbe  hatolunk,  ha 
átfúrjuk  azokat  a  tengeri  ponkokat,  melyek  régi  tengerek  fenekei, 
nem  akadunk  sehol  soha  emberi  nyomokra,  nem  emberi  kéz- 
műre, sem  mostani  állatok  kövületeire.  Mi  köze  tehát  mindennek 
a  noei  vízözönhöz,  ha  mindazokban  a  rétegekben,  melyek  a  föld 
csontvázát  alkotják,  nem  akadunk  emberi  nyomra,  emberi  műre, 
de  még  csak  ökörnek,  lónak,  szamárnak,  kecskének,  sertésnek, 
kutyának  kövületére  sem  ?  Ha  pedig  azt  mondanátok,  hogy  a  házi- 
állatok a  vízözön  után  költöztek  be  hozzánk  Ázsiából  s  ez  az  oka, 
hogy  a  rétegekben  nem  akadunk  nyomaikra,  hát  keressetek  a  réte- 
gekben oroszlán-,  tigris-,  medve-,  farkas-,  róka-,  borz-csontot,  szóval 
a  sok  erdei  állatnak  valamelyes  kövületét,  azon  állatokét,  melyek  az 
emberek  kortársai  ugyan,  de  a  régi  világokban  föl  nem   lelhetők. 

S  még  nem  mondtunk  el  mindent,  amit  a  modern  tudomány 
az  együgyű  diluviumi  elmélettel  szemben  fölhozhat,  A  régi  geo- 
lógusok még  nem  tudták,  hogy  a  fosszil-alakok  nemcsak  letűnt 
fajokhoz  tartoznak,  hanem  hogy  a  régi  földségeken  és  szigeteken 
egymást  váltó  faunák  és  flórák  éltek;  nem  tudták,  hogy  ezeket  a 
faunákat  és  flórákat  sorba  lehet  állítani,  mint  melyek  lépést  tar- 
tanak a  föld  fejlődésének  fokaival ;  nem  tudták,  hogy  valamint 
kivesznek  fajok  és  családok,  úgy  változik  el  teljesen  a  faunák  és 
flórák  képe ;  kivész  az  egyik,  hogy  föltűnjék  a  másik ;  így  követik 
sorban  egymást  az  epochák,  míg  végre  beköszönt  a  mai  világ  s 
a  mai  világnak  ura,  az  ember.  (Stoppani  i.  m.  177.  s  k,  1.) 

Ha  e  gondolatmenetet  figyelmünkre  méltatjuk,  okvetlenül 
mosolyra  derül  ajkunk  s  megsajnáljuk  az  embert,  ki  oly  könnye- 
dén készül  el  a  természet  nagy  művének  fölismerésével  s  még 
különösebb  érzelem  szállja  meg  lelkünket,  ha  arra  reflektálunk, 
hogy  az  ember  az  isteni  kinyilatkoztatás  védelmében  zsugorítja 
össze  az  isten  nagy  gondolatait.  Jelenleg  a  sokat  hánytorgatott 
diluviumi  elmélet  nem  bír  más  értékkel,  mint  azzal,  hogy  figyel- 
meztet a  természettudományban  követendő,  helyes  methodusra  s 
intésül  szolgál  a  túlbuzgó  theologusoknak.  Ezt  az  intelmet  hangoz- 
tatta már  Brocchi  „Cochiologia  fossille  subapennina"  művében:  „Col 
voler  mescolare  le  veritá  rivelate  coi  sistemi  degli  uomini,  i  dogmi 
della  fede  con  ipotesi  soggette  ad  esami  e  a  discussioni,  si  promuove 
lo  spirito  di  controversia,  senza  poter  prescriverne  i  giusti  confini,  si 
tentano  le  opinioni  e  si  aumenta  il  numero  degl'  increduli."  Mi  lett 
Woodward  elméletével?  az,  ami  Voltairenek  szintén  tendenciózus 
gondolatával,  ki  a  vízözönnek  Woodwardi  „világos"  bizonyítékai 
ellen  azt  hozta  föl,  hogy  a  hegyeken  elszórt  kagylókat  bizonyára  a 
szentföldi  zarándokok  hozták  magukkal  s  ott  rájuk  unván,  elhány- 
ták; nem  igaz  tehát,  hogy  vízözön  volt  valamikor  a  földön.  Sem 
Woodwardnak,  sem  Voltairenek  nincs  igaza :  mindkettőnek  rossz 
volt  a  methodusa  s  érzelmeiket  szolgálták  az  igazság  helyett. 

Összegezzük  tehát,  amit  eddig  kifejtettünk  s  eredményül  azt 
nyerjük,  hogy  a  föld  összes  rétegeit  és  kövületeit  a  vízözön 
művének  tartani,  lehetetlenség;  arról  szó  se  essék. 

Térjünk  most  már  át  a  diluviumnak  más,  „szintén  nagyon 
emberi"  fölfogására.  így  tehetném  föl  a  kérdést:  elég-e  a  diluvium 
alatt  a  vízözönt  érteni?  erre  határozottan  azt  feleljük,  hogy  nem. 
A  diluvium  nem  azonosítható  a  noei  vízözönnel. 


207 

Voltak  geológusok,  kik  az  úgynevezett  diluviumot  a  víz- 
özönnel  azonosították  s  kik  a  diluviumi  képződményeknek  nevezett 
lazább  összefüggésü  rétegeket,  hegyeket,  dombokat  a  noei  víz- 
özönnek  tulajdonították,  mely  mint  óriási  árvíz  hömpölygött  végig 
a  földön  s  össze-vissza  törve,  hányva,  amit  törhetett,  törmelékből, 
agyagból,  löszből,  homokból  kanyart  magaslatokat,  vagy  ezekkel 
borította  be  a  térségeket.  Ez  is  igen  kisszerű  fölfogás  s  hogy 
némelyek  kísértetbe  estek  e  fölfogást  pártfogolni,  bizonyára  a  rossz 
elnevezésnek  is  tulajdonítható,  annak  t.  i.,  hogy  bizonyos  réte- 
geket s  alakulásokat  diluviumnak  hívnak.  Diluvium  ugyanis  annyit 
jelent,  mint  árvíz,  vízözön;  a  név  tehát  a  szoros  értelemben  vett 
vízözönt  juttatja  emlékezetünkbe.  Ezzel  szemben  ki  kell  mondanunk, 
hogy  az  elnevezés  rossz,  mint  ahogy  rossz  elnevezés  a  Kőszén- 
vagy a  Ktréa-korszak. 

Az,  amit  a  modern  geológia  diluviumnak  nevez,  sehogysem 
azonosítható  sem  valami  árvízzel,  még  ha  kontinensekre  terjedt 
volna  is,  sem  az  ily  vízözön  által  fölhordott  és  föltorlaszolt  kép- 
ződményekkel. A  diluvium  alatt  most  egy  nagy  korszakot  értünk, 
melyben  több  váltakozó  eljegesedés  s  ezzel  kapcsolatban  a  fau- 
nának és  flórának  érdekes  ingásai  s  részben  váltakozásai  mentek 
végbe.  A  modern  tudomány  megengedi,  hogy  a  diluvium  korsza- 
kában nagy  lecsapódások  s  a  jégkorszakoknak  kikezdései  vagy 
éppen  olvadási  stádiumai  vízözönökkel  járhattak ;  de  a  diluviumnak 
nevezett  epochát  egy  negyven  napig  dagadó  s  azután  aránylag 
gyorsan  apadó  vízözönnel  sehogy  sem  azonosítják.  A  modern 
tudomány  a  diluviumot  száz-  meg  százezer  évre  terjeszti  s  a  jég- 
áraknak váltakozó  elhatalmasodását  évezredekre  nyújtja  ki,  melyek 
alatt  faunák  és  flórák  változtak  s  váltakoztak  a  földön ;  mi  evvel 
szemben  a  félévi,  vagy  ha  akarjuk,  egész  évre  terjedő  vízözön  ? 
mi  evvel  szemben  még  egy-két,  sőt  több  száz  év  is,  melyre  a 
vízözön  jelentőségét  kiemelni  akaró  tudósok  a  vízözönnek  vidék- 
szerű kihatásait  kinyújtani  szeretnék.  Ezek  is,  kik  a  diluviumot  a 
vízözönnel  azonosítani  vagy  a  vízözönnek  a  diluviumban  az  első 
szerepet  tulajdonítani  szeretnék,  szintén  hajlandók  egyik-másik 
engedményre.  Hosszabb  periódusokra  lévén  ugyanis  a  diluviumban 
szükség,  ez  utóbb  említett  tudósok  magát  a  vízözönt  már  nem 
úgy  fogják  föl,  mintha  az  vágtatva,  sebtibe  vonult  volna  el  az 
egész  földön,  hanem  lehetségesnek  tartják,  hogy  nagy  víztömegek 
hegyláncok  katlanaiba  szorulva,  időnként    kitörhettek   s    részleges 

pusztulásba  döntöttek  egyes  vidékeket.  A  diluviális  képződmé- 
nyeknek többszörös,  egymásután  való  feltűnését  ezzel  is  szeretnék 
valahogyan  kimagyarázni.  Azonkívül  szívesen  engednek  tért  és 
időt  a  jégárak  elhatalmasodásának,  ami  századokat  és  évezredeket 
vehetett  igénybe.  De  a  jégkorszaknak  s  ezzel  együtt  az  egész 
diluviumnak  ilyetén  kibővítése  ki  nem  elégíti  a  modern  tudományt; 
még  akkor  is  túlságosan  szerény  lesz  a  mi  diluviumunk,  ha  rész- 
leges vízáradásokkal  kinyújtjuk.  Egyetlen  egy  esetben  lehetne  a 
diluviumot  kellőkép  kinyújtani,  ha  a  jégkorszakot  a  diluvium  elé 
teszik  s  a  vízözönt  vagy  ha  úgy  tetszik  vízözönöket  a  jégkorszak 
következményeiül  szerepeltetik.  Ez  esetben  ugyanis  a  vízözön  előtt 
számítatlan  évezredeket  adhatnak  a  jégkorszak  kiterjedésének;  ez 
évezredek  alatt  ingott  az  eljegesedés  hatalma ;  néha  kiterjedt,  más- 
kor összehúzódott;  az  évezredek  alatt  lehetett  egy-két,  sőt  mint 
némelyeknek  tetszik,  három  eljegesedési  korszak,  megfelelő  inter- 
glaciális  időközökkel,  mikor  a  fauna  és  flóra  is  megint  tért  fog- 
lalt vagy  részben  elváltozott.  Ez  évezredek  végén,  módjuk  körül- 
belől  hat  vagy  hétezer  év  előtt  lehetett  a  mi  vízözönünk. 

Azonban  a  nehézség  azon  tudósok  részén,  kik  a  diluviumban 
a  vízözönnek  adnak  vezérszerepet,  épp  a  vízözön  korának  meg- 
határozásában, illetőleg  a  jégkorszakhoz  való  viszonyításában  s  a 
jégkorszakba  való  beillesztésében  rejlik.  Ők  ugyanis  azt  gondolják, 
hogy  a  nagy  hegyláncok  keletkezése,  a  világrészek  elsülyedése,  a 
tengerek  kitágulása  következtében  köszöntött  be  a  vízözön  s  a 
vízözön  után  kezdődött  a  jégkorszak.  Másrészt  azonban  bizonyos, 
hogy  az  utolsó  jégkorszak  hat-hétezer  év  előtt  terjeszkedett  ki 
Európában ;  az  előbbi  jégkorszakok  pedig  alighanem  sok  ezer 
éveken  át  változtak,  úgy,  hogy  a  jégkorszak  kezdete  messze  a 
szürke  múltba  vész;  hova  jutunk  akkor  a  vízözönnel,  ha  azt  a 
jégkorszak  elé  helyezzük?  Erre  gondolni  sem  lehet.  Azt  azonban 
megtehetjük,  hogy  a  vízözönt  a  jégárak  visszahúzódásának  idejébe, 
tehát  valamely  interglaciális  korszakba  helyezzük.  Elhelyezhetjük 
például  az  utolsó  interglaciális  korszakba,  melynek  rétegeiben 
az  ember  nyomaira  is  akadunk;  ez  interglaciális  korszak  víz- 
özöne  volna  a  noei  vízözön.  Lehetséges,  hogy  a  jégkorszakok 
más  interglaciális  közeiben  is  voltak  vízözönök ;  de  ezek  nem 
estek  a  történeti  időbe.  A  noei  vízözön  után  jöhetett  ismét  egy 
kisebb  jégkorszak,  mely  egy-két  ezer  év  alatt  a  mai  glecserekig 
húzódott  vissza. 

így  lehetne  megegyeztetni  mind  a  két  véleményt.  Föntartani 
ugyanis  azt,  hogy  a  diiuvium  a  vízözönnel  nem  azonosítható, 
hanem  azt  messze  túlhaladja  időben  és  kihatásaiban ;  másrészt 
pedig  valamikép  összeköttetésbe  hozni  a  vízözönt  a  diluviumnak 
legjellemzó'bb  tényezőivel  a  jégárakkal,  a  jégkorszakkal. 

Legújabban  P.  Martin  Gander,  O.  S.  B.  „Die  Sündflut  in 
ihrer  Bedeutung  für  die  Erdgeschichte"  c.  művében  a  jégkor- 
szakot teljesen  és  kizárólag  a  vízözönbői  magyarázza.  Érvelése 
(47.  1.)  arra  megy  ki,  hogy  a  mai  geológia  nem  képes  a  jégkor- 
szaknak sajátságos  tüneményeit  kimagyarázni.  Kiváltkép  arra 
támaszkodik,  hogy  nem  tudja  az  északi  s  a  déli  félteke  egyidejű- 
eljegesedését  megokolni.  Valljuk  be,  hogy  valóban  nem  tudja. 
Ezután  így  folytatja :  a  jégkorszak  a  föld  történetének  kivételes 
eseménye  s  következőleg  azt  a  föld  közönséges  erőivel  megma- 
gyarázni nem  lehet.  Míg  a  geológia  ezt  belátni  nem  akarja,  nem 
lesz  képes  a  föld  történetének  ezt  a  jeges  homályát  földeríteni.  A 
geológusok  egyrészről  belátják,  hogy  a  föld  hőmérsékének  nagy- 
fokú leszállása  összeköttetésben  áll  erős  és  gyakori  lecsapódások- 
kal, másrészről  pedig  e  lecsapódásoknak  ennyire  fokozott  mér- 
tékét megokolni  nem  tudják.  Mi  tehát  a  vízözön  oka  Gander 
szerint?  a  tengerek  kiterjedése,  a  maritim,  erős  klima  túlsúlya, 
folytonos  esők;  a  vízözön  után  pedig  a  még  esős  klímában,  mely 
eo  ipso  érzékenyen  lehűlt,  képződtek  a  jégárak.  „Scheuen  wir  uns 
alsó  nicht,  die  Eiszeit  in  Verbindung  zu  setzen  mit  der  Sündflut 
und  sie  als  eine  nothwendige  Folge  derselben  zu  erkláren."  (48.  1.) 

Mi  azt  mégsem  merjük  megtenni,  mert  jóllehet  ez  az  össze- 
köttetés nagyon  könnyen  elképzelhető,  de  amint  említettük,  az 
egész  jégkorszakot  lehetetlen  a  vízözön  után  helyezni,  mert,  hogy 
a  jégkorszak  sokáig  tartott,  az  bizonyos,  igaz,  hogy  az  utolsó 
jégkorszakot  a  legújabb  becslések,  —  nem  mint  Lyell,  Brückner, 
Heim,  kik  36,000  és  ismét  16,000  évről  beszélnek,  —  hat-hétezer 
évvel  ezelőttre  helyezik ;  de  az  utolsó  jégkorszak  előtt  lefolyt  jég- 
korszakok nagy  időt  foghattak  le  s  ha  a  modern  tudomány  ezt 
hangsúlyozza,  nekünk  ez  ellen  semmi  kifogásunk  sincs.  Más  kiutat 
nem  ismerünk  mint  azt,  hogy  valljuk  be,  hogy  a  jégkorszakok 
legtermészetesebben  magyaráztatnak  a  tengerek  kiterjedésével  s  a 
nagy,  pliocén  utáni  geológiai  katasztrófával ;  a  jégkorszakok  inga- 
dozása vízözönökkel  járhatott.  A  jégkorszak  intergiaciális  perió- 
dusában már  Európában  is  elterjedt  az  emberiség ;  az  intergiaciális 

periódus  hozta  azután  a  földre  a  történeti  vagyis  noei  diluviumot 
s  ezután  természetesen  megint  jégkorszak  következett,  melyről  dr. 
Hermann  Klein  azt  írhatta:  „dass  die  Eiszeit  in  Mitteleuropa, 
wenigstens  in  ihrem  Ausgange,  durchaus  noch  in  die  historische 
Epoche  hineinfállt ;  dass  sie,  wie  Oskar  Fraas  treffend  hervorhebt, 
gewiss  nicht  höher  hinaufreicht  als  in  die  Zeit  der  Blüte  von 
Babylon  und  Ninive."  (Natúr  u.  Offenbarung  XVII.  422.  1.)  Bizony- 
nyai  Babylon  és  Ninive  idejében  Európában  a  jégárak  még  hatal- 
masak lehettek ;  mások  a  jégárak  határainak  más-más  kitűzése 
szerint,  mint  említettem,  hat-hétezer  évre  viszik  vissza  az  utolsó 
nagy  eljegesedést. 

Még  valamit  kell  megemlítenem.  Vannak,  kik  a  vízözönt  s 
a  jégkorszakot,  szóval  a  diluviumot,  kozmikus  víz  behatolásának 
tulajdonítják.  Említettem  máshol  is,  hogy  némely  tudósok  nem 
írtóztak  attól  a  föltevéstől,  hogy  a  világűrben  sok  vízpára,  vagy 
mondjuk  jég  van  —  hiszen  a  cirrus-felhők,  közszájon  bárány- 
felhők is,  csupa  finom  jég-jegecből  állanak  —  s  hogy  ez  a  víz 
vagy  jég  a  földpálya  egyes  pontjain  a  föld  vonzási  körébe  juthat 
s  itt  azután  lecsapódik.  Legújabban  is  emelkedtek  hangok,  kik  az 
1899-i  nagy  esőzéseket  kozmikus  vizek  behatolásának  tulajdoní- 
tották, bár  Palissa  s  mások  részéről  heves  ellenzésre  találtak. 
Lehetséges,  hogy  mikor  a  szentírás  szavai  szerint,  az  ég  csatornái 
megnyíltak  s  40  napon  át  szakadatlanul  zuhogott  az  eső,  a  föld- 
pálya ily  kozmikus  vizek  vidékeit  hasította  át  s  a  vizek  eső  alak- 
jában szakadtak  le  a  földre. 

Véleményünk  szerint  a  tudomány  mai  álláspontjából  a  most 
előadott  módon  kell  a  vízözön  kérdését  a  diluviumba  beilleszteni 
s  a  jégkorszakokkal  összeköttetésbe  hozni.  A  diluvium  geológiája 
még  sok  kivánni  valót  hagy  hátra;  tág  mezői  aránylag  még  igen 
kevés  művelőt  találtak,  részint  azért,  mert  a  régibb  rétegek  érdeke- 
sebbeknek mutatkoztak,  részint  azért,  mert  a  diluviumot  mint  valami 
kisszerű  és  szűk  időszakot  becsmérelték  s  azért  nem  igen  foglal- 
koztak vele;  most  azonban  egyre  élesebben  lép  elénk  e  korszak 
jelentősége  s  rendkívül  érdekesnek  kinálkozik  azon  szempontból 
is,  hogy  az  ősember  nyomait  a  jégkorszakban  találjuk  föl;  a  prae- 
historia  a  jégárak  moránáin  ül  s  meghívja  a  kutató  észt,  hogy  a 
kőkorszak  titkait  kiderítse. 

Ennyit  a  vízözönnek  viszonyáról  a  jégkorszakhoz;  térjünk 
most  át  az  ellenkező  túlzásra. 

Minél  sikeresebben  halad  előre  a  diluvium  fölkutatása,  annál 
inkább  megyőződünk,  hogy  az  a  másik  irányzatos  nézet  is,  mely 
a  vízözönt  tagadja  vagy  annak  csak  vidékszerű  kiterjedést  tulaj- 
donít, az  objektív^  tudomány  előtt  semmiséggé  foszlik.  Eddig 
azokkal  foglalkoztunk,  kik  a  diluviumot  a  vízözönnel  azonosítván, 
a  vízözön  jelentőségét  túlozták,  most  azokkal  lesz  dolgunk,  kik 
Voltaire  nyomain  járva,  a  vízözönt  a  világ  történelméből  kire- 
keszteni szeretnék.  Miért?  bizonyára  nem  a  tudományért! 

E  célból  azt  a  kérdést  kell  most  fölvetnem,  vannak-e  a 
diluviumban  nyomok,  melyek  vízözönre  utalnak? 

Vessünk  egy  tájékoztató  tekintetet  a  diluvium  rétegeire. 

A  geológiai  diluvium  rétegei  széltében-hosszában  borítják  a 
földet.  Vannak  először  is  réteges  homok-,  kavics-  és  márga- 
telepek ;  ezek  a  réteges  képződmények  folyó  vizekre  utalnak ; 
éppen  úgy  találni  kisebb-nagyobb  kövekből  álló  görgetegeket, 
agyag-lerakodásokat,  melyeken  valamiféle  rétegezést  észrevenni.  A 
hatalmas,  nagy  folyók  mentén,  a  magyar  alföldön  s  a  lengyel 
síkságokon  találjuk  a  homokos  agyagnak,  az  úgynevezett  lösznek 
telepeit  10 — 60  méter  vastagságban.  Észak-Európában  a  diluviális 
ülledék  40  méterre  emelkedik.  Finnlandban  a  diluviális  agyag, 
mely  az  Északi-  s  a  Fehér-tengerig  elnyúlik  20,000  négyszög  kilo- 
méter területet  borít.  Észak-Ázsiában  egész  Szibériát  a  diluvium 
lepi,  mely  tele  van  mammuttal.  Közép-Ázsiában  a  diluviumhoz 
tartoznak  az  akkori  nagy  tavaknak,  Kaspi  tengerre  emlékeztető 
belföldi  tengereknek,  lerakodásai,  kiváltkép  egy  ilyen  elzárt  nagy 
tenger-fenék,  mely  Tibetben  terjengett  a  legújabb  harmadkori, 
tehát  pliocén  rétegek  emelkedése  után.  A  lösznek  leghatalmasabb 
telepei  a  sárga  országban,  Chinában  terülnek  el.  Amerikában  a 
pampa-agyag  a  leghiresebb  diluviumi  lerakodás.  „IKvgQwimdi  pampái, 
melyek  Dél-Amerika  kontinensének  déli  részén  feküsznek,  sokkal 
nagyobb  kiterjedéssel  birnak,  mint  Venezuela  és  Új-Granada  llanói 
vagy  Braziliának  „campos  geraes"-ei,  mert  kiterjedésük  valószínű- 
leg az  1.300,000  négyszögkilométert  is  meghaladja.  Az  a  nagy, 
középső  síkság,  mely  Dél-Amerika  egyik  legnevezetesebb  vidéke  s 
melynek  roppant  fölszine  csaknem  egészen  vízszintes,  legalább  is 
3000  kilométernyi  hosszúságban  nyúlik  el  a  forró-övi  Brazília 
izzó  tájékaitól  egész  Patagonia  fagyos  vidékéig.  Egy  ily  óriási 
térségen  mind  az  éghajlati  viszonyok,  mind  a  növények  nagyon 
különbözők,  s  mégis   nagy   egyhangúság   uralkodik    rajta    a    talaj 

vízszintes  volta  és  a  víz  hiánya  miatt."  (Reclus,  A  föld.  1.  96.  1.) 
Argentiniának  és  Patagoniának  ez  az  úgynevezett  pampa-agyaga 
nagy  szerepet  játszik  a  diluviumban.  Vörösös,  homokos  agyag, 
mely  futóhomoknak  bomlási  produktuma  és  tengeri  rétegekkel 
váltakozik.  Ez  az  agyag  tele  van  nagy  emlősöknek  csontjaival, 
melyek  átlag  érintetlenek  és  évezredek  óta  eredeti  helyzetükben 
vesztegelnek.  Részben  oly  állatok  csontjai,  melyek  északról  ván- 
doroltak be.  Ilyenek  az  Elefánt-féle  Mastodonok  (Mastodon  Andium 
és  Mastodon  Humboldti),  továbbá  szarvasok  és  lovak  s  a  lónak 
ősrokona  a  Hippidium.  Ezekhez  sorakoznak  a  ragadozók  csont- 
vázai, a  késfogu  tigrisnek  (Machairodus  neogaeus),  párduc-féle 
macskának  (Felis  protopanther),  medvéknek  csontjai.  A  Tapir  és 
Láma  is  északról  jött.  Továbbá  a  pampa-agyagban  pihennek  az 
óriás  lajhár,  a  Megatherium,  a  Mylodon  csontvázai. 

Észak-Amerikában  a  rengeteg  diluviális-képződmények  ter- 
jengnek. Kanadától  New-Yorkon,  Long-lslandon,  Michiganon  át  a 
Missisippin  is  túlra;  délfelé  Pensilvániába,  Ohió,  Indianiába  érnek. 

Az  agyagon,  homokon,  kavicson  kivül  találunk  elnyúlt 
gátakat,  vagy  félkör  alakú  kerítéseket,  melyek  itt-ott  tekintélyes 
magasságú  dombokat,  dombsorokat  s  hepe-hupás  vidékeket 
alkotnak;  ezek  a  dombsorok  és  gátszerü  alakulások  kövekből, 
kisebb-nagyobb  szemű  törmelékből  állanak ;  néhol  pedig  az  egész 
síkság  ilyen  törmelékkel  van  borítva;  ha  ezeket  a  törmelékes 
köveket  vizsgáljuk,  azt  látjuk,  hogy  esetleg  híre-hamva  sincs  az 
ilyen  kőzetnemnek  az  illető  vidéken ;  azonkívül  észrevesszük,  hogy 
a  kövek  össze-vissza  vannak  karcolva  vagy  pedig  simára  súrolva. 
Előzetes  figyelmeztetés  nélkül  is  közel  fekszik  a  gondolat,  hogy 
ezt  a  törmeléket,  még  ha  nagyobb  szikladarabokból  áll  is,  valami 
hatalom  szállította  s  torlaszolta  föl  a  kérdéses  helyen.  Ezek  a 
moránák;  így  hívjuk  azokat  a  kőrakásokat  és  rakássorokat, 
melyeket  a  régi  glecserek  torlaszoltak  föl  vagy  oldalt  a  széleiken 
vagy  elül  az  élükön.  Az  oldalmoranák  elnyúlt,  gátszerü  dombo- 
rokat  adnak;  a  glecser  élén  föltürt  morána  pedig  inkább  félkörben 
nyúlik  el;  néhol  a  glecser  még  nagy  sziklákat  hordozott  hátán, 
melyek  a  hegyekből  reá  zuhantak  s  ezeket  olvadása  alkalmával 
messze  a  sík  földön  letette;  ezek  a  vándor-sziklák. 

Minden  svájci  utazó  látja  a  mai  glecserek  kisebb  méretű 
moránáit;  régen,  a  jégkorszakban  amennyivel  nagyobbak  voltak 
a  jégárak,  annyival    nagyobb    mértékben    torlasztották   föl    morá- 

náikat.  Azonban  nem  kívánom  e  helyen  a  diluviumot  jellemezni; 
beérem  azzal,  hogy  a  diluviumban  a  jég  ez  imént  említett  műveire 
utalhattam. 

Most  pedig  térjünk  a  szőnyegen  forgó  kérdésre. 

Hogy  víz  dolgozott  a  diluviumnak  arculatán,  az  világos; 
de  vízözön  volt-e  az  a  víz?  Tekintsünk  el  a  jégárak  moránáitól 
s  vessük  föl  a  kérdést :  nem  lehet-e  a  többi  képződményt  a  közön- 
séges faktorokkal,  a  levegőn  való  szétmálással,  erózióval,  elhor- 
dással,  föltorlódással  magyarázni  ?  Nem  volna-e  az  agyag  és  lősz 
lerakodásainak  magyarázatára  elég,  hogy  az  a  lősz  a  levegőn 
kövek  szétmálása  következtében  képződött,  melyeknek  homok- 
szemeit a  szél  hordta,  az  morzsolta  szét  még  finomabbra  s  végre 
itt-ott  föltorlaszolta  ?  vagy  nem  mondhatnók-e  azt,  hogy  az  agyag 
és  lősz  a  glecserek  által  szétőrölt  kövekből  került  ki,  mely  részben 
ott,  hol  a  glecser  terjengett,  a  síkságban  leüllepedett;  részben 
pedig  a  diluviális  nagy  folyamok  hordták  szét  és  rakták  le?  Kép- 
zeljük el  például,  hogy  a  diluviális  korban  a  Duna  a  basaharci 
és  hont-szobi  agyagpartok  magasságában  folyt  s  akkor  keletkeztek 
e  hatalmas  lerakodások.  Az  sem  lehetetlen,  hogy  a  nagy  folyók 
kivált  erős  olvadás  korában  rémséges  árvízzel  borították  el  a 
vidékeket  s  ilyenkor  agyaggal,  lösszel,  törmelékkel  s  csontokkal 
töltötték  ki  a  most  magasan  fekvő  barlangokat,  amihez  mások 
özönvizet  vesznek  föl.  Talán  a  részleges  árvizek  is  eléggé  magya- 
rázzák az  idegen  kőzettörmelékkel  és  állatcsontokkal  föltöltött 
barlangokat,  vagy  talán  azt  lehetne  mondani,  hogy  mivel  a  bar- 
langok kezdet  óta  az  állatoknak  és  az  embernek  lakóhelyül  szol- 
gáltak, meglehet,  hogy  a  menekülő  állatokat  a  barlangokban  érte 
utói  és  pusztította  el  az  árvíz  vagy  hogy  az  ember  vadászott  az 
állatokra  s  az  vitte  a  barlangokba  az  elejtett  vadat  s  hagyta  ott 
emlékül  csontjait. 

Ez  utóbbi  állítással  alig  boldogulhatnánk;  itt-ott  eléggé  meg- 
fejtené a  problémát,  de  sok  más  esetben  nem  nyújtanánk  vele 
elégséges  magyarázatot ;  mert  gyakran  oly  agyagréteg  és  törmelék, 
mely  nem  a  barlang  kőzetéből  őrlődött  össze,  tölti  föl  a  barlang 
fenekét;  máshol  meg  a  sziklahasadékok  és  barlangok  szinte  ki- 
vannak töltve  csontokkal,  melyek  mésszel,  homokkal  összera- 
gasztva az  úgynevezett  brecciákat  képezik.  Biztosak  vagyunk  róla 
e  jelekből  következtetve,  hogy  a  víz  járt  bennük;  de  ha  víz  járta  e 
barlangokat,  honnan  vette  magát?  mily   áradások   lehettek   azok, 

melyek  a  magasan  fekvő  barlangokig  értek  oly  vidékeken,  hol 
folyók  sohasem  jártak? 

Kimagyarázhatlan  az  a  körülmény  is,  hogy  a  folyók  ára- 
dásai mikép  sodorhattak  tengeri  állatokat  is,  melyeket  némely 
barlangban  találni  ?  E  nehézségekkel  szemben  könnyen  elgondol- 
hatnók,  hogy  fenomenális  katasztrófák  elől,  amilyen  a  vízözön 
volt,  emberek,  állatok  barlangokba  menekültek  s  ott  vesztek  s 
hogy  a  tengeri  állatok  csontjait  a  tengerekből  előtörő  vízözön 
hozta  magával.  Elég  ha  idézzük  Howorth  szavait:  „A  jelenkorban 
ható  okoknak  egyike  sem  magyarázhatja  meg  azt,  hogy  „inkon- 
gruens",  össze  nem  tartozó  állatoknak  csontrakásai,  melyek  egész 
barlangokat  töltenek  ki,  mikép  kerültek  össze  ily  zagyva  tömegbe ; 
pedig  látszik  rajtuk,  hogy  nincsenek  megbolygatva."  (Das  Mammut 
und  die  Flut.  167.  1.) 

Reméljük,  hogy  a  barlangkutatás,  mely  a  jégkorszak  s  a 
praehistoria  keretébe  tartozik,  idővel  még  sok  érdemes  fölvilágo- 
sitással  szolgál  s  hogy  akkor  azután  tüzetesebben  felelhetünk  arra 
a  kérdésre,  vájjon  a  barlangleletek  általánosabb  vízözön  felvéte- 
lére kényszerítenek. 

Hagyjuk  ezt  s  keressük  a  vízözön  nagy  méreteinek  s  katasz- 
trófaszerüségének  kimutatását  másutt.  Megtaláljuk  azt  azokban  a 
diluviális  képződményekben,  melyek  Indiában,  Argentiniában  s  Szi- 
bériában borítják  a  földet  s  azokban  a  palaeontologiai  leletekben, 
melyek  ugyanezen  geológiai  lerakodásokat  jellemzik.  Jó  lesz  pedig, 
ha  a  geológiát  a  palaeontologiától  el  nem  szakítjuk,  hanem  mind 
a  kettőt  összefogva  tekintjük. 

India  a  következő  érvet  nyújtja  a  vízözön   bizonyításában. 

A  Himalája-hegység  déli  szélén  roppant  nagy  agyag-  és 
homokrétegek  tornyosulnak  egymásra  négyezer  méter  vastagságban. 
E  rétegek  tele  vannak  elefántok,  mastodonok  s  rhinocerosok 
csontjaival.  Első  tekintetre  világos,  hogy  ez  agyag-  és  homok- 
rétegeket a  víz  hordta  össze.  Négyezer  méter  vastag  agyag-  és 
homok-tömegnek  fölhalmozására  azonban  sok  víz  kell ;  honnan 
magyarázzuk  tehát  az  agyagnak  fölhalmozódását?  Folyóról  nem 
lehet  szó,  mely  ezt  a  munkát  végezte  volna,  következőleg  hatalmas 
mély  belföldi  tengerre  gondolnak,  melynek  fenekén  az  iszap  ily 
vastagon  felgyülemlett.  Ez  a  magyarázat  teljesen  önkényes,  de 
nemcsak  az,  hanem  képtelenség.  Képtelenség  azért,  mert  a  diluvium 
faunáját  őrzi  rétegeiben,  e  rétegek  tehát  újkoriak;  de  az  újkorban 

oly  mély  tenger  sehogysem  lelietett,  tehát  nem  tengerfenéken  kép- 
ződtek a  rétegek.  S  miért  nem  lehetett  ott  mély  tenger?  Először 
azért,  mert  a  vidék  az  arabs  s  a  bengál  öblök  felé  egészen  nyilt; 
arra  felé  a  Tertiár  kor  óta  hegyek  nem  álltak,  tehát  a  tenger 
partját  nem  képezhették.  Az  itt  szóban  levő  rétegek  ugyanis  most 
4000  méter  magasságig  nyúlnak  fölfelé  a  Himalája  lejtőin;  azt 
képzelni,  hogy  köröskörül  hegyek  álltak,  melyek  az  ily  magas 
tengernek  partját  képezték  volna,  teljes  lehetetlenség.  Ha  pedig 
föl  nem  tételezzük,  hogy  a  tenger  ily  magasságban  állt,  hanem 
hogy  ott  valami  mélység  volt,  mely  valami  belföldi  mélyfekvésü 
tengernek  s  négyezer  méter  vastag  ülledéknek  képzésére  alkalmas 
lehetett,  még  inkább  megnehezítjük  a  kérdés  megoldását;  mert  e 
feltevésben  négyezer  méter  mélységből,  a  mai  négyezer  méter 
magasságba  emelkedett  volna  a  tömeg,  még  pedig  a  legújabb 
korban ;  ez  a  föltevés  képzeletnek  is  sok,  mert  nemcsak  semmiféle 
érvük  nincs  ez  állitás  bizonyítására,  hanem  Észak-hidia  geológiája 
protestál  e  föltevés  ellen ;  a  környéken  ugyanis  ily  nagy  emelke- 
désnek, mely  az  újkorban  ment  volna  végbe,  semmi  nyoma ;  ha 
négyezer  méterrel  emelkedik  a  vidék,  akkor  Észak-India  siksága 
máskép  néz  ki. 

További  érvet  a  palaeontologia  szolgáltat.  Ezek  az  észak- 
indiai úgynevezett  sivalik-rétegek  tele  vannak  a  föntemlitett  állatok 
csontjaival.  Hogyan  jutottak  azok  ily  tömegben  az  agyagba? 
Folyókba  ennyi  nem  veszhetett,  tengerbe  nem  eshetett;  itt  valami 
nagy  pusztításnak  kellett  történnie,  mely  ismétlődött  Szibériában  s 
a  pampákon.  Szibéria  agyaga  tele  van  mammut-csonttal ;  Amerika 
agyaga  pedig  mastodon-maradványokkal  s  különösen  Argentinia 
pampái  valóságos  temetőjét  képezik  a  váratlanul  és  erőszakosan 
kipusztított  állatvilágnak.  Az  agyagot  Indiában,  Szibériában,  Ame- 
rikában a  víz  sodorta ;  éppen  úgy  biztos,  hogy  az  elefántok, 
mammutok,  mastodonok  tömegesen  vesztek  el,  sőt  ki  is  vesztek 
egészen.  Erről  tüzetesebben  kell  szólanom. 

Mellőzve  most  a  mammut  kipusztulásának  sajátságos  körül- 
ményeit, melyekről  később  szólok,  reflektálni  akarok  az  indiai  és 
dél-amerikai  palaeontologiai  maradványokra.  Kiváltkép  a  dél- 
amerikai palaeontologia  ragadja  meg  figyelmünket  s  a  geologok 
átlag  erőszakos  pusztulásnak  jeleit  látják  rajta.  Bravard  azt  téte- 
lezte föl,  hogy  a  dél-amerikai  nagy  emlősöket  futóhomok  lepte 
el,  mint  a  Számum  tenné  a  mai  Saharában.  Föltételezte,  hogy    a 

dél-amerikai  orka'n  az  úgynevezett  Pampero,  akkor  sokkal  nagyobb 
mérvben  pusztíthatott  s  a  faunát  homokba  temethette.  De  Howorth 
figyelmeztet,  hogy  Burmeister  kimutatta,  hogy  a  legtöbb  skeietnek 
nincs  feje  és  farka  ...  Ez  a  fej-  és  fark-hiány  valószinütlenné 
teszi,  hogy  homok  temette  el  az  állatokat.  Különben  is  nehéz 
elképzelni,  hogy  oly  hatalmas  állat,  mint  a  Mylodon,  a  Megathe- 
rium,  orkánban  elpusztulhatott  volna.  De  ha  az  orkán  oly  álla- 
tokkal is  elbánik,  azt  már  sehogysem  érthetjük  meg,  hogy  lokális, 
vidékszerű  ok  egész  kontinensnek  faunáját  tönkretegye  és  pedig 
Dél-Amerikának  keleti  alföldjén  épp  úgy,  mint  Bolívia  felföldjén  s 
nyugatra  az  Andesektől. 

Össze-vissza  feküsznek  a  hűsevők,  a  vastagbó'rüek,  a  növény- 
evők, melyeknek  lakóhelyeik  és  életmódjuk  annyira  különböznek; 
s  nem  teszik  azt  a  benyomást,  mintha  elgyengülve  s  elkorcsosödva 
kihaltak  volna,  hanem  inkább  ügy  néznek  ki,  mint  amelyek  teljes, 
ép  erőben  pusztultak  ki.  Mindnyájukat  az  agyagnak  még  meg  nem 
bolygatott  rétegei  takarják,  takaró,  mely  arra  mutat,  hogy  nem 
vesztek  ki  különböző  időkben.  Ezen  benyomástól  meg  nem  mene- 
kül senki.  Darwin  is  mondja :  „Mélységes  bámulással  állunk  meg 
az  amerikai  kontinens  előtt.  Azelőtt  tele  volt  hatalmas  szörnye- 
tegekkel, most  pedig  törpe  alakokkal  találkozunk  rajta.  A  kihalt 
állatoknak  legnagyobb  része  abban  az  időben  élt,  melyben  a  ten- 
geri csigáknak  még  most  is  fönnmaradt  fajai  éltek.  Mióta  éltek, 
nem  történhetett  valami  nagy  változás  a  földön.  Mi  ölte  hát  ki 
azt  a  sok  fajt  és  nemeket?  Ellenállhatlanul  ránk  erőszakolja  magát 
valami  nagy  katasztrófa;  de  hogy  annyi  állatot,  kicsit-nagyot,  Dél- 
Patagóniában  épp  úgy  mint  Braziliában,  Peruban  épp  úgy,  mint 
Észak-Amerikában  katasztrófával  kipusztítsunk,  ahoz  oly  nagyszerű 
eseményt  kell  gondolnunk,  mely  az  egész  földgömböt  megrendíti." 
(Howorth  i.  m.  173.  1.)  A  nagymérvű  pusztuláshoz  hozzá  kell 
mindig  venni  a  pampa-agyagot  Amerikában  s  a  homok-  és  lősz- 
rétegeket  Indiában.  Mind  a  két  termék  a  vízből  való.  A  víz  ugyan 
lassanként  is  lerakhat  hatalmas  agyagrétegeket  s  nem  kell  hozzá 
özönvíz;  de  mikor  másrészről  a  fauna  kipusztulása  általános  és 
váratlan,  mikor  e  pusztulásban  az  erőszak  jeleit  is  kivehetni  s  ez 
a  váratlanul  és  erőszakosan  kipusztított  fauna  szintén  nagy  ható- 
okokra utaló  agyagrétegekben  nyugszik ;  nem  kell-e  akkor  okvet- 
lenül azt  következtetnünk,  hogy  az  egynemű,  meg  nem  bolygatott 
agyagrétegek  egyídőben    keletkeztek   s    hogy   az    a    víz,    mely    az 

agyagot  sodorta  s  ily  tömegben  kiterjesztette,  az  állatokat  is  kipusz- 
tította? Az  a  víz  azonban  okvetlenül  özönvíz  volt. 

Halljuk  me'g  e  kérdésre  vonatkozólag  D'Orbigny-t:  „Alkalmam 
volt  Bolíviában  az  árvizek  hatását  az  állatokra  tanulmányozni 
s  arra  a  belátásra  jutottam,  hogy  az  állatok  ott  ösztönszerűen 
menekülnek  a  víz  elől  s  oly  helyekre  futnak,  melyek  magasan  s 
a  víztől  távol  feküsznek.  Van,  hogy  ilyenkor  kérődzők  elpusztul- 
nak, mert  nincs  eleségük,  de  hulláik  magaslatokon  maradnak,  távol 
a  vízfolyásoktól.  Úgy  látszik,  hogy  Dél-Amerika  állatjait  egyetlen 
tényező  pusztította  ki,  mely  a  talaj  nagy  szétvetődéseivel  volt  össze- 
függésben, talán  az  Andesek  emelkedésekor.  Különben  meg  nem 
értjük  a  nagy  állatok  váratlan  és  rögtöni  veszedelmét  s  a  pampa- 
agyag rengeteg  lerakodásait.  Én  azt  látom,  hogy  ezt  a  pusztulást 
a  kontinensnek  vízzel  való  elárasztása  okozta,  s  ezt  a  nézetemet 
világosan  bizonyítják  a  pampa-agyag  telepei,  melyek  vízből  valók. 
Hogy  magyarázzuk  meg  különben  ez  állatok  pusztulását  s  a  cson- 
tokban gazdag  pampa-rétegek  egyneműségét?  Ez  a  föltevés  karöltve 
jár  azzal  a  másikkal,  hogy  a  pampa-agyag  rögtön  rakodott  le,  mint 
hatalmas  vízáraknak  ülledéke,  melyek  a  talajt  s  a  kőzeteket  szét- 
mosták s  összekeverték.  A  pampa-agyagnak  ez  egyneműsége  200 
mértföldnyi  szélességben  megfontolásra  méltó.  A  geológiai  tények- 
ből, melyeket  Amerikában  észleltem,  a  következő  eredményre  jutok: 
valamikép  egymásba  fonódik  a  kontinensnek,  illetőleg  az  Andesek- 
nek  emelkedése,  a  nagy  állatfajok  pusztulásával  s  a  pampa-agyag 
lerakodásával." 

Igazán  érdekes  geológiai  utalás  ez  a  diluviumban  föllépő 
hatalmas  vízözönre.  Máshol,  más  kontinenseken,  nem  tapasztalják 
a  vízözönnek  e  radikális  fölléptét;  nincs  oly  nagy  pusztulás  az 
állatokban  s  oly  szembeszökő  réteglerakodás  a  vízből,  mely  hatal- 
mas méreteivel  egynemű  s  ugyanakkor  jelenkori  tényezőkre  utalna. 
De  az  nem  baj,  sőt  okvetlenül  azt  kell  fölvennünk,  hogy  a  vízözön 
pusztító,  öldöklő  hatása  nem  volt  mindenütt  egyforma.  Hiszen  tény 
az  is,  hogy  sok  állat  a  harmadkorból  származott  ránk  s  bizonyos 
alakoknál,  pl.  a  lónál,  a  fejlődésnek  meglepő  átmenetei  által  van 
összekötve  a  mai  fauna  a  harmadkori  állatvilágnak  hasonnemű 
fajaival.  Az  állatok  nem  vesztek  ki  mind  s  a  melyek  kivesztek,  nem 
szükségkép  vízözön  által  vesztek  ki.  Manapság  is  kivesznek  bizo- 
nyos fajok.  De  az  indiai  s  kivált  a  délamerikai  fauna  magán  hor- 
dozza az  erőszakos  pusztulás  jeleit;  „a  délamerikai  állatok  különös 

módon  váratlanul  és  rögtön  pusztulnak  el;"  vízözön  járt  tehát  a 
földön  a  diluviumban;  ha  nem  is  mindenütt. 

Áttérek  most  a  vízözönnek  azon  geológiai  s  palaeontológiai 
érvére,  melyet  a  Szibériában  tömegesen  eltemetett  s  ugyanott  néhol 
teljesen  ép,  mert  jégbe  fagyott,  mammutok  nyújtanak. 

Véleményünk  szerint  a  vízözönt  ez  ősi  állatok  pusztulás-módja 
kitűnően  bizonyítja. 

Bevezetésül  magára  a  tényre  kell  némi  felvilágosítással  szol- 
gálnom. 

A  XVll.  század  óta  Szibériában  a  tengerparton  s  a  folyók 
agyagjában  számtalan  mammutot  találnak.  A  legjelesebb  mammut- 
lelet  1799-ből  való.  Ossup  Schumachow,  Tungusz-főnök  abban  az 
évben  a  Léna  torkolatánál  valami  meg  nem  határozható  tárgyat 
látott  az  agyagpart  oldalában ;  a  következő  évben  ismét  arra  járt, 
s  még  mindig  ki  nem  vehette,  hogy  mi  az;  végre  1801-ben  föl- 
ismerte, hogy  mammuttal  van  dolga;  az  egyik  oldala  már  teljesen 
kibújt  az  agyagból  s  az  egyik  agyarát  is  már  látni  lehetett.  Ez  a 
fölfödözés  nagy  rémületbe  hozta  a  főnököt  és  családját,  mert  a 
tunguszok  a  mammut-leletet  szerencsétlenség  előjelének  tartják.  Két 
évig  nem  ment  Schumachow  a  mammut  tája  felé;  de  1804-ben 
erőt  vett  rajta  a  nyereség  vágya,  s  ime  a  mammut  a  maga  egész 
terjedelmében  kifordult  már  az  agyagpartból  s  ott  feküdt  a  homok- 
zátonyon ;  a  főnök  neki  bátorodott,  lefűrészelte  két  agyarát  az 
állatnak  s  eladta  50  rubelért.  Két  évre  rá,  1806-ban  Jakutskba  ér- 
kezett Adams  botanikus,  s  hírét  vette,  hogy  a  Léna  torkolatánál 
ott  fekszik  a  mammut  még  pedig  szőröstől-bőröstől.  Azonnal  oda 
utazott ;  a  két-három  év  alatt  azonban,  mióta  a  mammut  kifordult 
a  jeges  agyagból,  ráértek  a  kutyák  s  a  farkasok,  hogy  a  mammut 
sokezeréves  húsából  lakmározzanak  s  nagy  részben  meg  is  ették. 
Egy  elő-láb  teljesen  hiányzott;  a  fejbőr  megvolt,  de  rászáradva  a 
csontra;  a  balszem  is  megvolt,  egyik  fülén  szőrpamat  lógott;  alsó 
ajka,  orrmánya  s  a  fark  egy  része  hiányzott;  az  az  oldal,  melyen 
a  mammut  feküdt,  még  teljesen  megvolt  s  hosszú  sűrű  szőrrel  volt 
benőve.  Adams  nagy  darabot  levágott  a  mammut  bőréből,  oly 
nagyot,  hogy  tíz  ember  csak  nagynehezen  cipelte  ki  a  partra;  a 
hóban  szétszórt  szőrből  32  fontot  gyűjtött;  némely  szőrszál  2V2 
láb  hosszú  volt.  E  hosszú  szőrökből  s  a  tunguszok  elbeszéléseiből 
azt  következtette  Adams,  hogy  a  mammutnak  nagy  sörénye  is  volt. 
Mindezt  elküldte  Pétervárra  s  Sándor  cár  megvette  a  leletet  8000 

rubelért  s  a  zoológiai  múzeumnak  ajándékozta.  A  part,  ahonnan 
az  állat  lecsúszott,  70 — 80  méter  magas  agyagpart;  mindössze  18 
jégbe,  illetőleg  jeges  agyagba  fagyott  mammutot  találtak. 

A  jégbe-fagyott  mammutokon  kívül  azonban  rengeteg  nagy 
a  mammut-csontvázak  száma;  Middenfort  szerint  évenkint  110,000 
font  fosszil  elefánt-  vagyis  mammut-csont  fordul  meg  Turnkhansk, 
Obdorsk,  Tobolsk  vásárjain;  évenként  körülbelül  1000  mammutnak 
agyarát  hozzák  Szibériába  vásárra.  Nordensklöjd  szerint  ujabb 
időben  ezzel  keveset  mondtunk.  Nemcsak  Szibériában,  hanem 
Európában  s  Amerikában  is  nagyon  gyakori  a  mammut.  Európá- 
ban az  Uraitól  Hollandig  s  lefelé  egész  Rómáig  s  a  Pirenékig  élt 
hajdan  a  mammut.  Érdekesek  a  calaisi  csatornának  leletei.  „Wood- 
ward  kiszámította,  hogy  Harrisburgh  falucskának  halászai  tizen- 
három év  alatt  kétezer  mammut-zápfogat  halásztak  ki :  mivel  pe- 
dig a  mammutnak  épp  úgy  mint  az  elefántnak  legfölebb  7,  s  több- 
nyire 4  zápfoga  van,  következik,  hogy  kétezer  zápfog  legalább  300 
mammutra  utal.  Az  ily  nagy  állatnak  csontleletei  a  tenger  fenekén 
arra  a  következtetésre  jogosítanak,  hogy  ez  a  vidék  hajdan,  amikor 
a  mammut  élt,  szárazföld  volt,  amit  más  geológiai  tények  is  bizo- 
nyítanak; a  szárazföldi  összeköttetésen  át  juthattak  a  mammut- 
csordák  a  kontinensről  Angliába."  (Gander,  Die  Sündfiuth  58.  I.) 
Magyarországon  is  sok  mammut-csontváz  került  napvilágra;  a  Duna 
s  az  Ipoly  völgye,  az  agyagos  Nógrád  ép  o'y  mammutokat  szol- 
gáltat, mint  Alaska  és  Kanada  Észak-Amerikában.  A  mammut  tehát 
az  északi  féltekének  annyi  szélességi  fokát  lakta,  amennyit  a  sark- 
övi vidékektől  Közép-Olaszországig  s  Texasig  számítunk,  a  keleti 
hosszúságban  pedig  alig  van  kivétel,  feltűnő  csak  az,  hogy  Európa 
magas  északi  öveiben  mammutra  nem  akadtak. 

Az  egyes  kérdésekre,  melyek  a  mammut  természetrajzára  vo- 
natkoznak, itt  ki  nem  terjeszkedem ;  elég  fölemlítenem,  hogy  a 
mammut  nem  volt  oly  délszaki  állat,  mint  a  mai  elefánt.  Mielőtt 
Schumachow  rá  nem  vezetett  a  régi  mammutnak  szemtől-szembe 
való  megismerésére,  addig  azt  gondolták,  hogy  a  mammut  is  olyan 
kényes  állat  volt  mint  az  elefánt;  de  szőrmeze  felvilágosított  az  iránt, 
hogy  a  mammut  északibb  vidékeken  is  lakhatott.  Másrészt  azonban 
méltán  föltehetjük,  hogy  „a  harmadkor  végén,  a  diluvium  kezdetén 
mai  kontinenseink  jórésze  még  víz  alatt  állt.  Különösen  a  szibériai 
lapály  jó  nagy  része.  Európában  Oroszországnak  legalább  fele  s 
Németországnak  több  mint  egyharmada  víz  alatt  állt.  A  tengernek 

ez  eloszlásával  mérsékeltebb  klima  járt;  a  tengerből  kiemelkedő 
földségeknek  olyan  klímájuk  volt,  mint  amilyen  a  szigeteken  s 
azon  országban  uralkodik,  melyeket  melegebb  vízáramok  érnek. 
Enyhébb  klima  mellett  még  a  magas  északi  szélességek  alatt  oly 
növények  teremhettek,  melyek  ez  idő  szerint  ott  nem  találhatók." 
(Sartorius,  Untersuchungen  über  die  Klimate  der  Gegenwart  und 
der  Vorwelt.  „Aus  der  Natúr"  1873.  54.  1.) 

A  mammut  tehát  északon  lakhatott,  amely  észak  akkor  nem 
terjedett  föl  legalább  Szibériában  oly  magasra  mint  manapság. 

Térjünk  most  már  rá  érvelésünkre. 

A  mammut  kiveszett;  mi  pusztította  ki  ez  ősállatot  itt,  vala- 
mint a  mastodont  Amerikában  ?  S  mily  benyomást  tesz  a  szemlé- 
lőre a  mammut  veszedelme?  Valami  lassú  klímaváltozásnak  kell-e 
e  hatalmas  növényevő  állatnak  pusztulását  tulajdonítanunk,  klíma- 
változásnak, mely  a  kozmikus  okoknak  kifolyása  ?  vagy  talán  rög- 
tön csapott  le  rájuk  a  veszedelelem?  s  ha  gyors  pusztulásnak  nyomai 
tűnnek  föl,  vájjon  folyóvizek,  vagy  fagy,  vagy  hófúvás,  vagy  futó- 
homok, számumszél  okozta-e  halálukat? 

Hogy  lehetőleg  világos  legyek  s  az  érvnek  tulajdonképeni 
erejét  bemutassam,  ki  kell  emelnem,  hogy  a  bizonyítás,  mely  a 
mammut-leletekről  vízözönre  következtet,  nem  abból  indul  ki,  hogy 
a  mammut  tényleg  kiveszett,  hiszen  ezt  a  klima  lassú  változásaiból 
is  lehetne  kimagyarázni ;  sem  abból,  hogy  rengeteg  nagy  a  száma 
a  mammut  maradványoknak ;  hanem  két  körülményből  indul  ki  a 
vízözönre  való  következtetés;  először  abból,  hogy  a  mammutfogak 
Szibéria  némely  részeiben  össze-visszahányva  és  súlypontjuk  irányá- 
val ellenkező  helyzetben  föltorlaszolva  találtatnak  a  dombok  tetején, 
mint  hogyha  hatalmas  vízár  hozta  és  csapta  volna  oda  a  tenger- 
part magaslataira.  Valamint  a  mammutfogak,  ügy  torlódtak  föl 
ugyanott  fatörzsek  is  egymásra.  A  súlypont  irányával  ellenkező 
helyzet  kizárja  azt,  hogy  úsztak  s  lemerültek ;  hanem  közel  hozza 
a  gondolatot,  hogy  a  fatörzsekkel  együtt  valami  hatalmas,  délről 
jövő  vízár  sodorta  s  lökte  a  fogakat  a  dombokra,  melyek  most 
270  lábnyi  magas  rétegekben  rejtik  e  kincseket. 

Másodszor  abból  indul  ki  a  bizonyítás,  hogy  Szibériában 
találni  jégbe,  azaz  hogy  kavicsos  agyagba  fagyott  s  teljesen  jól 
megőrzött,  mammutokat;  sőt  találtak  vízilovakat,  melyeknek  vér- 
edényei s  kitágult  orrcimpái  világosan  mutatják,  hogy  ezek  az 
állatok  vízbe  fúltak.  Hogy  a  víz  hordta  össze  e  maradványokat  s 

ez  egész  állatokat,  azt  mindenki  megengedi,  de  a  kataklizmák  ellen- 
zői folyókra  gondolnak  s  vízözönre  e  részben  nem  reflektálnak, 
Ök  úgy  vélik,  hogy  az  állatok  a  klímaváltozás  következtében  las- 
sanként elpusztultak  s  a  diluvium  alatt  a  folyók  hordták  össze 
csontjaikat.  Ez  a  magyarázat  azonban  sehogysem  birja  megokolni, 
hogy  hogyan  maradhattak  meg  sértetlenül  ez  állatoknak  számos 
példányai.  Ha  a  klímaváltozás  lassan  megy  végbe,  akkor  az  állatok 
Szibériából,  Alaszkából,  Kanadából  leköltöztek  volna  melegebb  vidé- 
kekre ;  ahogy  a  rénszarvas  s  az  iramgém  vándorolt,  úgy  vándorol- 
tak volna  ezek  az  állatok  is  s  nem  torlódtak  volna  föl  csontjaik  a 
szibériai  folyók  torkolatánál  s  a  szigetek  partjain.  Továbbá  ha  a 
klíma  lassan  változik  el,  akkor  a  faj  elkorcsosodik,  eltörpül  s  alig 
hihető,  hogy  a  faj  megmaradásának  végső  fázisában  az  utolsó 
mammut-mohikánok  oly  megtermett  példányok  voltak  volna,  mint 
amilyenek  az  agyagból  kiválnak.  Lassú  klimaváltozással  azt  sem 
értjük  meg,  hogy  mikép  fagyhattak  bele  az  agyagba;  ezt  csak  úgy 
lehet  megérteni,  ha  föltesszük,  hogy  megfúltak,  hogy  a  víz  gyorsan 
ragadta  el  a  hullákat  s  a  hamar  beállt  hidegben  az  agyagiszapba 
fagytak. 

Más  föltevések  szinte  gyerekesek.  Például,  ha  azt  mondják, 
hogy  a  mammutok  a  vízbe  estek  s  megfúltak,  s  a  víz  a  jegesten- 
gerbe szállította  őket.  A  mammut  okosságra  nézve  is  az  elefánttal 
rokon,  s  az  elefánt  nem  szokott  folyókba  esin' ;  s  képzeljük  el  a 
mammutnak  elszállítását  a  folyóban ;  félig  megeszik,  félig  elrothad, 
s  bizonyára  nem  alkalmas  arra,  hogy  a  tengerbe  érve,  még  mint 
egész  példány  megfagyjon.  Erre  nézve  írja  Howorth  :  „Wáre  der 
Temperatur-Wechsel  ein  allmáhlicher  gewesen,  so  wáren  die  Tier- 
reste  an  der  Eschholzbai  und  an  der  Lenamündung  schon  lángst 
verfault  und  daher  verschwunden,  noch  ehe  die  Vereisung  des  Dilu- 
viums  statt  habén  konnte.  Die  Thatsache  alsó,  dass  Kadaver  von 
Mammut  und  Rhinoceros  wohlerhalten  geblieben  sind,  beweist 
überzeugend,  dass  die  grimmige  Kálte  unmittelbar  nach  ihrem  Ab- 
sterben  eingetreten  ist.  Zu  demselben  Resultat  kommt  auch  Dr. 
Buckland,  wenn  er  sagt,  dass  das  Auffinden  eines  einzigen  vvohl- 
erhaltenen  Mammutkadavers  im  Eise  zur  Evidenz  beweise,  dass  die 
Kálte  plötzlich  eingetreten  und  das  Eis  seither  im  selben  Zustand 
geblieben  sein  muss,  wie  es  von  Anfang  an  war."  (Howorth  i.  m.) 

A  jégbefagyott  mammut  bizonyítja  a  vízözönt,  azt  t.  i.  hogy 
özön  hozta  e  hullákat,  az  borította  agyagba,  kavicsba  s  akár  hogy 

ez  az  özön  télen  volt,  akár  hogy  gyors  klimaváltozás  követte, 
belefagytak  és  ránk  maradtak. 

igen  érdekes  a  vízözön  ellenzőinek  állásfoglalása  a  megfagyott 
mammut  bizonyító  ereje  ellen.  Habenicht  csípős  megjegyzést  tesz 
e  tudósokról,  mikor  írja  :  „Ja,  man  kann  heute  noch  frische  Mam- 
mutschnitzel  in  Sibirien  habén,  ein  áusserst  schwer  verdauliches 
Gericht  für  die  Anhánger  von  LyeH's  Uniformitátsglauben."  (Grund- 
riss  einer  exakten  Schöpfungs-Geschichte.  47.  1.)  Lássuk  csak,  hogy 
a  friss  mammutszelet  miért  oly  megemészthetetlen  pecsenye  a  víz- 
özöntől  irtózó  ideológok  számára. 

Egyik  neves  emberük,  Nehrig,  hozta  föl  a  nehézségeket  néze- 
tünk ellen,  mely  a  mammutnak  kivesztét  a  vízözönnek  tulajdo- 
nítja s  mivel  e  nehézségek  tényleg  számbaveendő  szempontokra 
utalnak,  azért  szívesen  foglalkozom  velük. 

Először  azokat  a  nehézségeket  hozza  föl,  melyeket  a  mi  föl- 
fogásunk támaszt;  azután  pedig  rámutat  másnemű  történésre,  mely 
a  mammutpusztulást  s  in  specie  a  befagyott  mammutnak  esélyeit 
magyarázza. 

Az  elsőre  nézve  megjegyzi,  hogy  a  sértetlenül  ránk  maradt 
mammutoknak  száma  éppenséggel  nem  nagy,  sőt  nagyon  is  ritka 
az  ilyen  csoda-letet.  Ezeknek  is  a  nagyobb  része  olyan,  hogy  a 
belső  részük  már  rothadt,  de  az  agyarak  és  a  csontok  a  nagy 
hideg  miatt  jó  karban  vannak ;  nem  úgy  mint  nálunk,  ahol  szét- 
málnak.  A  jól  megőrzött  mammutok  kis  számából  következik, 
hogy  különös  körülmények  játszhattak  ott  közbe,  ahol  tényleg  a 
mammut-hulla  jégbe  fagyhatott.  „Nem  látom  be,  —  írja  Nehrig  — 
hogy  általános  katasztrófaszerű  vízözönben  mint  történhetett  ez  meg 
csak  kevés  példánynyal  s  az  óriás  nagy  számmal  pedig  nem."  — 
Fejtegeti  továbbá  azt,  hogy  a  mammut-csontok  és  hullák,  melyek 
Szibéria  legészakibb  szélein  s  az  űj-szibériai  szigeteken  föllelhetők, 
nem  szükségképen  származtak  oly  példányoktól,  melyek  ugyanott 
éltek  volna.  Valószínű,  hogy  a  mammutok  Szibéria  délibb  ré- 
szein laktak,  s  hogy  maradványaikat  a  víz  sodorta  el  később  s 
rakta  ott  halmazba,  ahol  most  találjuk.  —  De  különösen  súlyt 
fektet  Nehrig  a  szerinte  legnagyobb  nehézségre,  melynél  fogva  nem 
látjuk  be,  hogy  miért  maradtak  fönn  más  állatfajok,  melyek  a  mam- 
mutnak kortársai  voltak,  ha  valami  általános  vízözön  volt  a  mammut- 
veszedelem  oka  .Sokkal  ajánlatosabb  s  elfogadhatóbb  Steenstrup 
mammut-hipotézise,  mely  szerint  a  mammut  az  első  nagy  jégkor- 

szakban  pusztult  ki  az  elváltozott  klima  folytán  s  hogy  ami  mammut- 
maradványt  később  pl.  ujabb  diluviális  rétegekben  találni,  azt  már 
a  víz  hordta  s  keverte  össze  a  későbbi   agyaggal  és  kavicscsai. 

A  második  kérdésre  nézve  pedig,  hogy  minek  kellene  tulaj- 
donítani a  szibériai  mammutveszedelmet  és  in  specie  hogyan  meg- 
fejteni a  befagyott  mammut  esélyeit,  azt  mondja,  hogy  mindkettőt 
nagy  havazásoknak  tulajdoníthatni,  melyek  az  állatokat  elborí- 
tották s  néhol  a  homokkal  és  lőszporral  vegyes  hóvihar  után  a 
hórétegek  egymásra  fagytak  s  a  mammut  jégverembe  került  nap- 
jainkig. 

Tagadhatatlan  sok  megfigyelésre  méltó  szempontot  érintenek 
Nehrignek  e  nehézségei.  A  hóviharra  később  rátérek ;  maradjunk 
most  a  mammut-pusztulásnak  általános  tényénél  s  tekintsük  meg 
Nehrignek  ellenérveit. 

Nehrig  így  érvel :  a  mammut  nemcsak  Szibériában,  de  másutt 
is  elpusztult  s  e  pusztulásnak  oka  másutt  alighanem  a  klima- 
elváltozás:  ez  az  oka  lehetett  tehát  Szibériában  is.  Igaz-e  ez?  A 
klima-elváltozás  bizonyára  kipusztította  volna  a  mammutot ;  a  jég- 
korszakkal a  mammut  meg  nem  fér;  de  kipusztította-e  tényleg  a 
jégkorszak  vagy  a  vízözön,  az  a  kérdés  nem  a  lehetőséget,  hanem 
a  tényt  vizsgálja.  Ha  a  vízözönnek  tulajdonítjuk  a  mammutnak 
kivesztét  mindenütt,  akkor  valóban  nem  látjuk  be,  hogy  miért 
pusztult  el  csak  a  mammut  s  miért  nem  veszett  ki  sok  más  faj 
is  vele?  Azt  lehetne  erre  felelni,  hogy  hiszen  kiveszett  sok  más 
állat  is  s  ott  pihen  a  pampák  agyagában  s  egyes  vidékekről  azt 
lehetne  gondolni,  hogy  a  többi  állat  elmenekült  a  magaslatokra, 
míg  a  mammut  esetlen  volt  s  futni  nem  tudott.  Azonban  a  sík- 
ságokat elöntő  árvíz  elől  nehéz  menekülni  s  hogy  mily  nehéz,  azt 
legjobban  illusztrálja  a  lónak  példája,  mely  tényleg  kiveszett  Ame- 
rikában. Ez  utóbbit  kivált  azok  ellen  lehet  felhozni,  kik  a  lónak 
Amerikában  való  kipusztulását  is  a  vízözönnek  készek  tulajdo- 
nítani. 

Véleményem  szerint  ez  a  vitatkozás  fölösleges.  Mindkét  nézet 
megállhatja  helyét;  Nehrigék  azt  mondhatják,  hogy  másutt,  pl. 
Európában,  a  mammut  a  jégkorszak  következtében  veszett  ki  s  a 
diluvium  folyói  és  jégárjai  hordták  szét  csontjait.  Howorthék  pedig 
ezt  megengedhetik  s  ugyanakkor  föntarthatták  állításukat,  hogy 
Szibériában  a  mammut-halált  a  vízözön  okozta.  Ezt  azért  állít- 
hatják, mert  a  mammut-maradványok  annyira   tömegesen   és   föl- 

torlaszolva  és  sok  100  werstnyi  távolsa'gban  folyóktól  és  tenger- 
parttól magaslatokon  sehol  sem  találhatók  másutt  csak  Szibériában; 
de  ez  csak  a  másodrendű  argumentum ;  a  főérv  a  befagyott 
mammut.  Újra  ismétlem,  Howort-ék  főérve,  a  befagvott  niammut. 

Ez  az  érv  tünteti  föl  azt,  hogy  a  mammutot  nem  sodorhatta 
a  víz  ki  tudja  honnan,  Déli-Szibériából;  ez  az  érv  mutatja  ki, 
hogy  a  mammutot  nem  folyóvíz  hozta,  mert  az  mammutokat  a 
partok  szélén  lassan  szállítana ;  azokat  rögtöni,  hatalmas  ár  sodor- 
hatta csak  s  ez  volt  oka  haláluknak  is.  Kivált  ha  még  tekintetbe 
vesszük,  hogy  a  mammutokat  lábon  állva,  mocsarakba  süppedve 
találni.  Howort  beszéli:  „1789-ben  Mercknek  Szibérián  utaztában 
azt  mesélték  az  alasciski  lakósok,  hogy  100  werstnyi  távolságban 
teljesen  ép  mammutot  találtak,  még  pedig  álló  helyzetben."  (i.  m. 
24.  1.)  Úgy  is  volt!  A  mammutnak  van  annyi  esze,  hogy  nem 
megy  oly  helyre,  ahol  elsülyed ;  de  ha  föl  is  tesszük,  hogy  lápba 
sülyedt,  hiszen  ez  csak  Howorthnak  malmára  hajtja  a  vizet;  lápban 
ugyanis  okvetlenül  elrothadt  volna  a  mammut  s  nem  maradt  volna 
ép  bőrben ;  a  lápnak  tehát  rögtön  meg  kellett  fagynia  s  az  ily 
gyors  változásnál  észszerűbb,  ha  vízözönre  gondolunk,  mely  a  klíma- 
változással együtt  lépett  föl  s  a  mammutot  a  lápba  sodorta,  mint 
ha  a  láp  megfagyását  sehogy  sem  közvetítjük. 

De  miért  nem  találni  akkor  sok  másféle  állatot  is  így  jégbe 
fagyva,  hiszen  a  vízözön  mindent  sodorhatott  s  ahol  a  mammut 
élt,  ott  sok  más  állat  is  lakott;  honnan  tehát  épp  a  mammutnak 
ez  a  végzetes  sorsa?  nem  kell-e  igazán  Nehriggel  azt  mondanunk, 
hogy  „aus  der  grossen  Seltenheit  wohlerhaltener  Mammutleichen 
ergiebt  sich,  dass  ganz  besondere  Umstánde  nötig  v^aren,  um  eine 
solche  Leiche  unversehrt  zu  erhalten"  s  ismét  „warum  sind  dann 
viele  andere  Sáugetier-Species,  welche  Zeitgenossen  der  Mammute 
waren,  bis  auf  den  heutigen  Tag  am  Lében  geblieben?"  (Natur- 
wissenschaftliche  Wochenschrift,  1890—91.)  Tagadhatlan,  hogy 
meglepő'  körülmény;  de  miután  tényleg  nem  oly  ritka  esemény 
az  ép  mammut-hulláknak  fölfödözése  s  ezt  magyarázni  kell,  hát 
lássuk,  vájjon  Nehrig  képes-e  a  mammutok  befagyását  magya- 
rázni vízözön  nélkül  is?  Nehrig  hófúvással  magyarázza.  Szerinte 
Szibéria  Tundráin  (pusztaszerü  síkságok)  hatalmas  hóviharok  ke- 
letkezhettek, melyek  a  diluviális  állatokat  befújták;  lehet,  hogy  e 
hófúvásokat  por-  és  homok-rétegek  lepték  el,  melyek  az  össze- 
fagyott hónak  megolvadását  a    későbbi    melegebb    időjárásban    is 

lehetetlenné  tették ;  mint  a  hogy  tavaszkor  látjuk,  hogy  az  országút 
árkaiban  a  porral  ellepett  hó,  kivált  ha  összefagyott,  sokáig  tartja 
magát;  a  magas  északon  s  a  hegyek  mély  hasadékaiban  az  ilyen 
hó-,  jég-,  lősz-  és  homok-rétegek  kőkeménységüek  s  épen  tart- 
hatták meg  a  beléjük  került  mammutokat  is. 

Ami  azt  illeti,  hogy  hófúvások  sok  állatnak  pusztulását  okoz- 
hatják, az  kétségen  felül  áll  s  a  teljesen  begyőző  bizonyítékot 
Amerika  szolgáltatta.  1881.  és  1882-ben  az  Egyesült-Államok  nyugati 
vidékein,  kivált  a  Szikla-hegységben  roppant  hófúvások  voltak, 
melyek  következtében  sok  állat  elveszett  s  marhacsordákban  nagy 
kár  esett.  A  hó  ugyanis  oly  vastag  rétegeket  képez  néha,  hogy  a 
marha  minden  eleségtől  el  van  vágva;  azonkívül  a  hófúvásban 
menekülnek  az  állatok  kiálló  sziklák,  magas  partok,  valamiképen 
zárt  vízmosásokba  s  ha  a  rossz  idő  sokáig  tart,  elhullnak. 

A  „Nature"  (1883.  313.  1.)  írja,  hogy  a  hatvanas  évek  végén 
Észak-Colorado  elhagyatott  vidékén  az  utazók  mindenfelé  találtak 
bölénycsontvázakat;  majd  egyenkint  szerteszéjjel  a  síkon,  majd 
meg  egy  rakáson  összebújva,  egymáson  feküdtek.  Az  indiánok 
azt  felelték  az  utazók  kérdezősködésére,  hogy  sokakat  a  vadászok 
terítettek  le,  de  a  legtöbb  elveszett  a  hidegben,  mely  25  év  előtt 
volt.  Azután  így  folytatja  Garman,  kinek  e  fölfödözést  köszön- 
hetjük; „a  múlt  nyáron  Agassiz  tanár  szívességéből  többrendbeli 
fölfödözést  tehettem  a  Mauvaises  Terres  vidékein  a  Rocky  Moun- 
tains  keleti  lejtőin,  melyek  élénken  hívták  emlékezetbe  a  bölény 
csontvázzal  megtöltött  vízmosásokat  Colorádóból.  A  posttertiár 
rétegeiben  eszközölt  ásatások  szemeink  elé  tárták  a  harmadkori 
lovaknak  (a  harmadkori  ló  őstípusa  volt  a  jelenkori  lónak;  több 
faja  volt,  egy  és  több  patával)  egész  gulyáit,  melyek  szakasztott 
úgy  feküdtek  egymáson,  hogy  az  ember  pusztulásukat  okvetlenül 
ugyanazon  okoknak  hajlandó  tulajdonítani,  melyek  az  ujabb  állatok 
tömeges  veszedelmében  szerepelnek.  A  mikor  a  csontokat  borító 
földrétegek  keletkeztek,  akkor  vesztek  ki  a  lovak  Amerikában. 
Hogy  mi  okozta  veszedelmüket,  az  még  ez  idő  szerint  nyilt  kérdés. 
Észleleteim  azonban  azt  a  nézetet  érlelték  meg  bennem,  hogy 
legalább  a  vad,  hegyes  vidékeken  a  harmadkori  lónak  végvesze- 
delmét a  hófúvások  okozták." 

Ez  mindenesetre  elfogadható  magyarázat  s  jól  mondja  Garman, 
hogy  azokon  a  hegyes,  vad  vidékeken  veszi  fel  a  hófúvást  az 
állat-halál  okául,  mert  másfelé,  kivált  délen,  a   harmadkori    ló   ki 

sem  pusztulhatott  hófúvások  által.  Elég  az  hozzá,  hogy  igen 
hálásak  lehetünk  Garmannak  és  Nehrignek,  kik  a  hófúvás-  s  a 
hófuvás-ásatagok  elméletének  kitalálásában  az  elsó'ség  fölött  vesze- 
kednek, az  észleletekért.  Nehrig  e  hófuvás-halált  alkalmazza  a 
mammutra;  de  hiába.  Az  ép  mammut-hullák  agyag-,  homok-  és 
kavicsrétegekből  válnak  ki,  melyekró'l  biztos,  hogy  vízben  kép- 
ződtek s  hogy  nem  hófúvásokból  lettek.  Nehrig  felfogása  szerint 
vízben  képződött,  jeges  rétegekben  eddig  semminemű  ép  állat- 
hullát nem  találtunk.  Az  amerikai  harmadkori  ló  hegyes  vidékeken 
elveszhetett  hófúvásokban,  de  egész  Amerikában  való  letűnését 
legegyszerűbben  a  vízözön  magyarázza.  Hogy  pedig  miért  nem 
veszett  ki  a  lónak  más  kortársa,  ezzel  a  nehézséggel  minden 
magyarázat  küzködik  s  bizonyára  különös  körülményeknek, 
mondjuk  szerencsétlenségeknek  találkozása  okozhatta  a  lovaknak 
teljes  kipusztulását  Amerikában,  mialatt  sok  más  állatfajt  a  vesze- 
delem nem  ért  ily  nagyfokú  radikalizmussal.  Ugyanezt  feleljük 
Nehrig  kérdésére,  hogy  miért  nem  veszett  ki  a  mammuttal  sok 
más  faj,  mely  vele  együtt  élt?  A  mammutra  különös  körülmények 
találkozása  miatt  a  vízözön  végveszedelemmel  járt  épp  úgy,  mint 
Amerikában  a  lóra.  Szibériában  a  mammutot  e  vízözön  ölte  ki, 
máshol  a  jégkorszakkal  járó  klímaváltozás  tehette,  melybe  nem" 
tudott  beleszokni.  De  miért  nem  találunk  most  más  állatfajt  ugyan- 
ott, ha  hófúvások  pusztították  el  a  faunát?  A   nehézség  ugyanaz. 

Mi  tehát  úgy  képzeljük  a  dolgot,  hogy  az  özön  nem  pusz- 
tított mindenütt  s  nem  egyformán ;  néhol  megmenekültek  az 
állatok,  néhol  nem  lehetett  menekülniök ;  a  vízözönnel  járó  klíma- 
változás is  nagyon  megviselte  az  életet;  voltak  fajok,  melyek 
akklimatizálódtak,  voltak,  melyek  elpusztultak.  Ez  átváltozásokból 
került  ki  a  jelenkor  faunája  és  flórája. 

A  tudomány  mai  állása  szerint  az  ép  mammut-hulla  erős 
bizonyítéka  a  vízözönnek  s  igaza  van  Habenicht-nek,  hogy  a 
mammut-szeleteket  nem  képesek  megemészteni  Lyell  hívei ;  de  bár 
azokat  megemészteniök  nehéz,  azért  a  mi  nézeteink  sincsenek 
minden  oldalról  tisztázva  s  még  sokféle  fölvilágositás  és  fölfödözés 
fér  rájuk.  Nevezetesen  kemény  dió  a  diluviumban  a  szereplő 
tényezők  sorrendje.  El  lehet  ugyanis  gondolni,  hogy  az  események 
így  következtek  egymásután  :  víz-őzön,  mammut-haldl,  jégkorszak ; 
még  pedig  az  egész  jégkorszak  s  nem  csak  az  utolsó  eljegesedés ; 
mert  a  mammut  a  jégkorszakban  Szibériában  meg   nem   élhetett; 

azt  már  az  első  jégkorszak  pusztította  volna  ki.  E  föltevésben  a 
vízözön  egészen  a  jégkorszak  elé  kerülne.  De  már  feljebb  emlí- 
tettem, hogy  a  jégkorszak  sokáig  tarthatott  s  hogy  ahoz  a  véle- 
ményhez hajlunk,  mely  hosszú  időt  tulajdonít  neki ;  hová  jutunk 
akkor  vissza  a  szürke  múltba,  ha  a  vízözönt  a  jégkorszak  elé 
tesszük?  Azt  is  elképzelhetjük,  hogy  a  vízözön  az  utolsó  inter- 
glaciális  korszakba  esik,  de  ha  a  vízözönt  a  jégkorszak  utolsó 
interglaciális  időszakába  helyezzük,  honnan  kerül  ez  időszakban 
a  mammut  Szibériába?  Erre  nézve  egy  kiütünk  van,  ha  föltesszük, 
hogy  ez  interglaciális  korszakok  is  sokáig  tarthattak,  s  hogy  tar- 
tamuk alatt  az  India  felé  szorult  mammut  ismét  felfelé  nyomult 
Szibériába ;  mig  végre  a  vízözön  a  mammutot  teljesen  kipusztította 
s  az  utolsó  eljegesedés  az  agyagba  fagyasztotta. 

Lépten-nyomon  új  meg  új  nézőpontokat  nyer  a  kutatás; 
kiváltkép  pedig  arra  a  belátásra  segít,  hogy  a  természet  történése 
nagyon  komplikált.  A  jégkorszak  többszörös  eljegesedést  foglal 
magában  s  a  vízözön  vagy  vízözönök  vagy  e  korszak  elé,  vagy 
valamelyik,  például  az  utolsó  interglaciális  periódus  végére  tüzen- 
dők.  Annyi  bizonyos,  hogy  a  harmadkori  állatok  kipusztulásának 
több  oka  lehet  s  nem  kevésbé  világos,  hogy  a  vízözönben  nem 
pusztultak  ki  az  állatok  mind ;  kipusztultak  különösen  a  nagy 
növényevők,  de  az  állatfajok  általános  elpusztulására  gondolni  ész- 
szerűtlen képzelgés. 

De  bár  a  tudomány  mint  mindenütt,  úgy  itt  is  kitágítja  az 
emberi  fölfogást,  másrészt  nagyszerűen  bizonyítja  az  ősi  tradíció- 
kat. Az  őshagyomány  rendületlenül  áll  meg  a  tudomány  fóruma 
előtt,  mely  legfölebb  egyes  mellékkérdésekben  tisztázza  az  esemé- 
nyeket s  tüzetesebben  meghatározza  a  hagyományok  értékét.  így 
történt  ez  a  vízözönnel  is;  a  vízözön  nagy,  világtörténeti  tény, 
nyomait  nem  lehet  elsimítani.  A  szentírás  megmondja,  hogy  az  ég 
csatornái  megnyíltak  s  a  mélység  vizei  megdagadtak ;  valamennyi 
hitrege  ugyanezt  állíttja,  de  oly  torzkiadásban,  hogy  aki  a  szent- 
írást s  a  hitregéket  olvassa,  első  olvasásra  kitalálja,  hogy  a  szent- 
írás az  ősi  reláció  s  a  többi  utána  készült  s  költőileg  tarkázott. 
E  nagyszerű  történeti  hagyományt  sem  tagadni,  sem  ignorálni,  sem 
elferdíteni  nem  szabad.  De  hát  miért  ignorálnók  s  miért  csűrnők- 
csavarnók?  Miért  csinál  belőle  Suess  dr.,  bécsi  geológus  eufrat- 
vidéki  földrengést  s  tengeráradást,  mely  annyira  ment  befelé  a 
szárazföldre,  mint   amennyire    Hamburgtól    van    Drezda?   Miért? 

15* 

Lyell  kedvéért ;  mert  a  mai  geológiai  s  meteorológiai  tényezőkkel 
és  történésekkel  nem  lehet  a  vízözönt  megcsinálni;  semmi  másért! 
No  ez  igazán  gyerekes  és  nevetséges  eljárás.  Hát  a  jégkorszakot 
lehet  a  mai  geológiai  és  meteorológiai  tényezőkkel  eszközölni? 
Meg  vagyok  győződve,  hogy  Suess  eljárását,  mely  minden  metho- 
dust  félretol  és  „csinál  történetet",  később  épp  ügy  fogják  ki- 
nevetni, mint  Voltaire  szellemeskedését,  ki  hogy  a  vízözönt  tagadja, 
a  magas  hegyeken  föllelhető  tengeri  kagylókat  a  szentföldi  zarán- 
dokoktól eredezteti ;  ezek  hozták  magukkal  s  hányták  ott  szerte- 
széjjel, mert  nehéz  volt  a  batyujuk. 

Már  most  is  fészkelődnek  a  „fölvilágosult  fejek",  kik  közül 
az  egyik  irányzatos  geológus,  Bomelli  így  ír:  So  geistreich  die 
Suess'sche  Theorie  auch  ist,  so  trefflich  ihr  es  auch  gelingt,  die 
Einzelheiten  der  möglicherweise  ursprünglichern  (!)  assyrischen 
Ueberlieferung  ausschliesslich  mit  Hilfe  lángst  bekannter  geologi- 
scher  und  meteorologischer  Vorgánge  zu  erkláren,  so  befriedigt 
sie  doch  nur  halb.  Der  nüchterne  Forscher  sagt  sich :  es  wáre 
denkbar,  dass  sich  die  Sache  ungefáhr  so  zugetragen  hátte,  wie 
Suess  schreibt,  aber  die  Wahrscheinlichkeit  hierfür  ist  doch  gering, 
denn  es  wird  dabei  ein  sehr  merkwürdiges,  um  nicht  zu  sagen  wun- 
derbares  Zusammentreffen  ganz  verschiedenartiger  Naturereignisse 
vorausgesetzt  .  .  .  Es  steht  auch  nicht  unzweifelhaft  fest,  dass  die 
assyrische  Sündfluthsage  die  ürsprünglichere  sei,  ebenso  gut  wáre 
denkbar,  dass  diese  aus  einem  ganz  anderen  Theile  Asiens  stammte . . . 
Es  ist  daher  neuen  Muthmassungen,  Deutungen,  Hypothesen  und 
Combinationen  nach  wie  vor  Thür  und  Thor  geöffnet. . .  (Die  Sint- 
fluth.  Neue  Zeit.  XV.  Jahrg.  II.  Bánd.  92.).  Erre  az  eredményre  vezet 
az  irányzatos  tudomány ;  épít  képzelet  szerint,  methodus  ellen  s  aztán 
lerontja,  amit  épít.  Suess  methodusa  rossz ;  mert  történeti  dolgokban, 
tényekben  nem  azt  kérdezi  és  kutatja,  hogy  mi  volt,  hanem  kimondja, 
hogy  ez  meg  ez  nem  lehetett  s  azután  maga  állít  a  tények  he- 
lyébe mást.  Ez  nem  történeti  methodus.  Valóban  szánalomraméltó 
jelenség,  tudományos  nézeteknek  divatszerű  váltakozása  szerint  a 
nagyszerű  világtörténeti  hagyományokról  önkényesen  Ítélkezni, 
Voltak  „fölvilágosult  fejek",  kik  a  vízözön  hagyományát  nagy 
árvíz  emlékének  tartották,  melyet  a  keleti  fantázia  fújt  föl  a  világ 
katasztrófává;  mások  még  alaposabbak  voltak  s  a  hagyományt 
magát  mesének  nézték,  melyet  a  népek  képzelete  talált  ki,  hogy  a 
magas  hegyeken  található  csigák  és  kagylók   eredetét   megmagya- 

rázza.  Ily  methodus  csak  fiaskókat  arat.  —  De  geológiai  metho- 
dusuk  is  rossz,  mert  dogmákat  tűznek  ki  irányelvekül,  melyeket 
le'gből  vettek :  ilyen  a  Lyell-i  katasztrófaiszony.  Ez  nem  természet- 
tudomány, hanem  egyoldalú  nézetek  általánosítása  és  rósz  alkal- 
mazása a  világra ! 

Most  Franz  v.  Schwarz  vízözön-elméletét  emlegetik,  melyet 
„Sintfluth  u.  Völkerwanderung"  című  művében  tett  közzé.  Közép- 
Ázsiában  járt,  még  pedig  az  orosz-chinai  határ  legnyugatibb  részé- 
ben. Eló'rehatolt  a  „kaptagai  romokig",  az  északi  szélesség  45.  s 
a  keleti  hosszúság  83.  foka  alatt.  Nagy  bámulatára  azt  látta,  hogy 
az  orosz  vezérkar  térképén  régi,  nagy  város  romjai  jeleztetnek  azon 
helyen,  de  azok  nem  voltak  romok,  hanem  romhoz  hasonlító 
sziklák.  E  „falakon"  áthaladva  széles,  mély  hegyhasadékba  jutott, 
melynek  sziklái  úgy  voltak  szétroncsolva,  mint  a  tengerpart  szirt- 
jei s  a  hasadék  völgyében  kis  patak  kígyózott.  Ez  a  kis  patak  nem 
szedhette  szét  e  sziklákat,  azt  valami  más  nagy  erő'  tehette.  Schwarz, 
hogy  sejtelmeinek  biztosabb  alapot  teremtsen,  egy  kozákkal  meg- 
mászta  a  kaptagai  hegyláncnak  egy  csúcsát,  s  ott  bizonyossággá 
érlelődött  sejtelme.  Kelet  felé  a  hegyek  hatalmas,  mély  katlant  kere- 
teztek; ez  a  katlan  hajdan  nagy  tenger  volt.  „Die  ganze  Dsingarei, 
Mongoléi,  die  Wüste  Góbi  und  das  Tarpenbecken  war  mit  Meer 
bedeckt."  Az  egyetlen  víz  határvonalból,  melyet  fölfödözött,  azt 
következtette,  hogy  ez  a  tenger  nem  száradt  ki  s  nem  apadt  le 
lassan,  hanem  egyszerre  lefolyt;  lefolyt  azon  a  széles  mély  hegy- 
szakadékon, melynek  sziklái  szét  vannak  szedve,  mint  a  tengerpart 
szirtjei  s  25—30  km.  széles  s  4000—5000  láb  mély  folyamként  sza- 
kadt be  a  kaptagai  hegyekről  a  Balchasch  síkságra,  „und  zwar  zu 
einer  Zeit,  als  die  Indogermanen  und  Semiten  und  die  verschiedenen 
mongolischen  Völkerschaften  noch  ihre  Urheimath  bewohnten." 
Roppant  sok  ember  veszett  el,  a  többi  kivándorolni  kényszerült; 
így  maradt  meg  a  népek  emlékezetében  a   vízözön    hagyománya. 

Ez  Schwarz  teóriája.  Az  egészben  tudomány  csak  annyi  van, 
hogy  nem  kételkedünk  egy  közép-  és  nyugat-ázsiai  tenger  múlt- 
jában ;  mást  nem  tudunk.  Hogy  egyik-másik  ilyen  tenger  áttör- 
hette gátjait,  az  igaz;  de  úgy  is  elapadhatott  volna,  ha  feneke 
emelkedik  s  a  beleszakadó  folyók  iránya  megváltozik.  Mit  hasz- 
nálunk ezzel  a  geológiának,  mely  tényeket  állapít  meg?  hogy 
akarunk  ezzel  a  történeti  hagyományokon  kifogni,  melyek  más- 
nemű katasztrófákat  emlegetnek? 

E  tudományos  kártyavárak  helyett  azt  olvassuk  a  sz.  írásban  : 
„Noé  életének  hatszázadik  esztendejében,  a  második  hónapban, 
(v.  i.  november),  a  hónak  tizenhetedik  napján  megszakadának  a 
nagy  mélység  minden  forrásai  (a  tengerek  özöne)  és  az  ég  csatornái 
megnyílának.  És  lön  eső  a  földre  negyven  nap  és  negyven  éjjel  .  .  . 
És  a  vizek  igen  elhatalmazának  a  földön  s  az  egész  ég  alatt  (az 
ottani  tájékon  első  sorban,  melyet  Noé  ismert),  minden  magas 
hegyeket  elborítanak.  Tizenöt  könyöknyivel  vala  a  víz  magasabb, 
mint  a  hegyek,  melyeket  elborított  vala."  (Gen.  7,  11.  12.  19.  20.) 

Ezt  a  vízözönt  geológiai  tényezők  okozták;  de  a  világrend 
egy  lévén,  a  fizikai  tény  a  morális  rendben  mint  büntetés  szerepel. 
A  katasztrófát  a  fizikában  s  a  büntetést  a  morálisban  egybe  fűzi 
a  mindent  előrelátó  s  intéző  Gondviselés. 

Végül  még  közlök  egy  darabot  Plató  Atlantiszából,  mely  az 
emberi  nemnek  hagyományait  régi  katasztrófáról  csodálatosan 
megvilágítja.  Hatszáz  évvel  Krisztus  urunk  előtt  Solon,  mikor 
Saísban  járt,  egy  ősöreg  egyptomi  paptól  a  következőket  hallotta : 
„A  ti  őskorotoknak  nincs  története  s  a  ti  történeteteknek  nincs 
távoli  múltja.  O  Solon,  Solon,  ti  Hellének  mindig  gyermekek 
vagytok  s  öreg  Hellént  nem  látni.  A  ti  szellemetek  mindig  fiatal, 
mert  nincsenek  nézeteitek,  melyek  régi  hagyományból  származnak 
s  nincs  az  ősidőkből  vett  értesülésetek.  Megmondom  ennek  okát. 
Már  sokszor  pusztult  ki  az  emberi  nem  s  ezentúl  is  ki  fog  még 
pusztulni.  Leggyökeresebben  a  tűz  és  víz  pusztította,  de  volt  még 
más  tényező  is  szűkebb  keretű  veszedelmeiben.  Amit  ugyanis  ti 
mesélni  szoktatok,  hogy  Phaéton,  Helios  fia,  atyja  kocsijára  ült  s 
mivel  nem  értett  a  kocsi  irányításához,  a  közelbe  került  naptól  a 
föld  elégett  s  Phaétont  is  villám  ütötte  agyon,  az  effélék  meséknek 
látszanak,  de  mégis  igaz  magvak  van  s  ez  az,  hogy  az  égi  testek 
járása  elváltozik  s  ilyenkor  a  föld  elég.  Akik  ilyenkor  magas 
hegyeken  és  fönsíkokon  laknak,  azokban  nagyobb  kár  esik,  mint 
a  tengerpartok  s  a  folyómenti  vidékek  lakóiban ;  ily  veszedelemtől 
minket  a  Nilus  folyó  óv  meg,  de  nemcsak  ettől,  hanem  sok  más 
bajtól.  Ha  pedig  az  istenek  vízzel  borítják  el  a  földet,  hogy  azt 
megtisztítsák,  akkor  a  hegyek  lakói,  a  juhok  és  barmok  pásztorai 
vannak  előnyben,  mialatt  a  városok  lakóit  az  árvíz  a  tengerbe 
sodorja,  de  nálunk  Egyptomban,  még  akkor  sem  történik  baj, 
mert  itt  az  eső  nem  esik,  hanem  a  föld  alulról  kapja  nedvességét. 
Azért  áll  fönn  nálunk  minden  régóta  s  minden  a  legrégibb,  s  ami 

nálatok  vagy  máshol  történik,  ha  ugyan  fontos  és  említésre  méltó 
s  a  mit  mások  elbeszéléséből  megtudunk,  azt  mind  templomaink- 
ban feljegyezzük  s  a  későbbi  idők  számára  föntartjuk.  Ti  pedig  s 
a  többi  nemzet  az  írással  s  más  hasonnemü  intézménynyel  alig- 
hogy törődni  kezdtek,  már  rátok  csap  megint  az  égből  a  vízözön 
mint  valami  járványos  baj  s  elsodorja  körötökből  az  írástudó 
embereket,  úgy  hogy  mindannyiszor  megifjultok  s  nem  vesztek 
tudomást  sem  a  ti  régi  dolgaitokról,  sem  azokról,  mik  nálunk 
történtek.  Legalább  a  nemzedékek  sora,  melyet  az  imént  fölso- 
roltál, nem  sokban  különbözik  a  gyermekmeséktől.  Ti  csak  egy 
vízözönről  emlékeztek,  holott  ezt  több  más  előzte  meg,  s  azt  sem 
tudjátok,  hogy  a  legkitűnőbb  nép,  az  emberiség  legnemesebb 
törzse  a  ti  országtokban  lakott  s  ettől  származtok  ti,  mint  annak 
kis  kiágazása ;  minderről  semmit  sem  tudtok,  mert  elődeitek  sokáig 
nem  ismerték  az  írást.  A  vízözön  által  okozott  általános  romlás 
előtt  az  az  állam,  melyet  most  atheni-nek  hívnak,  volt  a  legbátrabb 
a  háborúban  s  a  legjobb  szervezetű  a  békében  s  a  leghíresebb 
tettek  s  a  nap  alatt  létező,  legjobb  közintézmények,  melyeknek 
híre  hozzánk  eljutott,  ez  államnak  képezték  dicsőségét." 

Plató  elbeszélése  szerint  az  Atlantisz  nem  messze  feküdt 
Herkulesz  oszlopaitól,  a  mai  Atlanti  óceán  helyén  s  egy  nap  s 
egy  éj  alatt  merült  el.  Hasonlókép  Görögország  táján  a  tenger  és 
szárazföld  új  eloszlásának  emléke  sem  veszett  ki  a  hagyományok 
keretéből. 

Kétséget  nem  szenved  ezek  után,  hogy  az  emberi  nem  hagyo- 
mányai is  katasztrófáknak  s  jelesül  a  vízözönnek  emlékét  őrzik  s 
a  geológiának  e  részben  irányt  mutatnak. 


XIll. 
Föld  és  élet. 

Geológiai  fejtegetéseinkben  eddig  is  önkénytelenül  gyakran 
a  fauna  s  a  flóra  gazdag  világába  térünk. 

Pedig  mi  nem  a  faunát  és  flórát,  hanem  a  föld  gerinceinek 
titkait  kutatjuk.  Ez  az  eltévedés  nem  véletlenül  történt:  nem  is 
tévedés  az,  hanem  a  tudás,  az  értés,  a  gondolat  követelménye. 
A  geológiának  olaja  kifogy,  ha  az  életnél  nem  kér  kölcsönt;  a 
geológia  szegénységben  elsenyved,  ha  az  élethez  nem  futamodik; 
az  életnek  az  olaját,  az  érthetó'ségnek  e  gazdagságát  a  palaeon- 
tologia  nyújtja.  Beáll  tehát  a  tudás,  a  fejtegetés  folyamán  a  pillanat, 
mikor  a  geológia  a  palaeontologiához  szegődik  s  a  föld  múltjának 
kutatását  az  élet  történetével  párosítja. 

A  pillanat  most  áll  be;  kérjünk  kölcsön  eszméket,  gondo- 
latokat a  palaeontologiától.  A  lét  kezdetéhez  visszafelé  iparkodó 
geológiai  kutatásunk  tulajdonkép  a  föld  fejlődésének  egyes  fázisait 
szeretné  tisztába  hozni  s  vérmes  reménye,  mely  inkább  álom  mint 
gondolat,  abban  csúcsosodnék,  hogy  a  lét  végső  pontjára,  az 
abszolút  kezdet  óceánjaiba  nyúló  végső  fokra  szeretne  fölállni  s 
azon  kezdeni  történetét:  kezdetben  a  föld  így  lett.  Tudjuk,  hogy 
e  törekvéseire  a  messze  múlt  egyptomi  sötét  éjszakát  borít  s  az 
őskorszak  hiányos  adatai  közt  tapogatózva  kifárad  keveset  látva, 
többet  sejtve  végre  is  megáll,  gondolata  elvész.  Van  azonban  a 
geológiának  a  múltba  térő  úton  egy  kedves  kísérője,  sőt  a  ki 
talán  nem  is  kisérő,  mint  inkább  vezető  s  úttörő  s  ez  a  palae- 
ontologia,  az  ősélet  alakjairól  szóló  tan.  Mindkettőnek  közös  ügye, 
közös  érdeke  van :  megismerni,  fölkutatni  a  multat  s  egy  darabig 
egymás  mellett,  sőt  egymás  nyomaiban  haladnak.  A  palaeonto- 
logia  világa  gazdag,  mesés,  hangos;  vele  szemben  a  geológia 
világa  szegényes,  száraz  és  néma.  Míg  a  palaeontologia  nyomai- 
ban járhat  a  geológia,  addig  puha  nyomon  jár;  e  puha    nyomok 

elvesznek,  mihelyt  a  sziluri  világon  túlra  kell  mennie,  hol  már 
csak  jeltelen  köveket  talál,  melyekben  nincsenek  kagylók,  héjak; 
ott  megáll  az  esze;  ezt  a  néma  beszédet  nem  érti, 

A  geológia  e  jó  szolgálatoknál  fogva  oda  van  kötve  a  palaeon- 
tologiához.  Azonban  nemcsak  a  hasznossági  érdek  lép  föl  itt,  hanem 
van  egy  logikai  szükségesség  is,  mely  e  kettó't  egymáshoz  köti,  a 
lét  ésszerűsége  az,  mely  megbomlik  és  elvész,  ha  a  föld  üres  és 
sötét,  ha  nincsen  rajta  élet.  Ha  lett  a  föld,  az  élet  miatt  lett,  — 
ami  történt,  ami  elváltozott  rajla,  az  élet  miatt  ment  végbe  s  fej- 
ló'désének  egymásutánja  csak  olyan  mint  a  koszorú  sodronya, 
mely  köré  az  élet  virágai  kötődnek,  vagy  sokkal  találóbban  szólva, 
olyan  mint  a  levegő  hullámai,  melyek  arra  valók,  hogy  hangot, 
gondolatot  hordozzanak.  A  föld  kivánja  az  életet;  minden  fázisa 
egy-egy  kiáltás  élet  után  s  a  kiáltás  oly  hatalmas,  oly  éles,  hogy 
tényleg  fölébreszti  az  élet  alvó  csíráit  s  kifejlésre  hozza  energiáját. 

Igaz,  hogy  az  élet  is  számtalan  árny  s  mély  homály  takarja 
s  vannak  kérdések,  melyekre  örökké  adósak  maradunk  a  felelettel. 

Kezdet  óta  aligha  volt  élet  a  földön.  Ha  a  tűzből  lett  a  föld, 
bizonyára  soká  nem  volt  élet  rajta.  Azután  nagysokára  megjött 
az  élet  ébredésének  korszaka. 

Mint  lett  élet  a  földön?  Mint  serkent?  Hogyan  lett?  Ezek 
épp  oly  kérdések,  mintha  valaki  kérdezi :  mint  lett  a  szervetlen 
anyag?  Miért  van  három  halmazállapota?  E  kérdésekre  az  a 
felelet,  hogy  így  van  s  máskép  nem  lehet.  A  szervetlen  anyag  s 
a  szerves  létnek  két  országa  élénkbe  áll  mint  a  természetnek 
három  nagy  ténye;  három  fokát  képezik  a  létnek,  egymás  után 
következnek,  egymáson  épülnek,  de  nem  lettek  egymásból.  Egy 
sem  maradhat  el ;  nem  lehetséges,  hogy  a  szervetlen  testek  s  az 
állatvilág  létezzenek  egymagukban  s  ne  legyen  növényország  s  épp 
oly  lehetetlen,  hogy  a  szervetlen  világot  a  növényország  váltsa 
föl  a  teljesebb  élet  betetőzése  nélkül. 

S  nemcsak  azt  nem  tudjuk,  hogy  mint  serkent  az  élet;  nem- 
csak az  élet  forrása  mély  számunkra  és  kikutathatatlan,  de  még 
annyira  sem  vittük,  hogy  tudnók,  hová,  melyik  korszakba  állítsuk 
bele  az  élet  kezdetét.  Azt  mondják,  hogy  a  szilur-korszakban  kez- 
dődött az  élet.  Igen,  ott  az  élet  forrása  már  gazdagon  bugyog  s 
mikor  további  áradásait  már  ismerjük,  szívesen  ültünk  le  a  forrás 
ez  állítólagos  fakadó  helyén  s  belenézünk  kristály-vizeibe.  így 
szoktunk  tenni  a  hegyi  forrásoknál,  némán  nézzük,  mint    lüktetik 

a  vizet  s  e  lüktetésektől  visszhangzik  a  forrás  sziklafala;  tarka 
moh  lepi  a  hatalmas  hegységnek  e  nyögdécselő  kis  száját  s  színes 
kavicsok  környékezik  ajkát  s  teszik  csengőbbé  a  lüktetések  vissz- 
hangját. Akik  itt  a  forrás  szájánál  ülnek,  nem  gondolnak  a  víz- 
erek titkos  útjaira,  hol,  merre  szivárogtak  a  sziklafalak  sötét 
eresztékeiben,  míg  végre  összefolyva  ennyien  találkozhattak  s 
forrást  alkottak.  Nem  törik  fejüket  azokon  a  földalatti  csodákon, 
melyeket  e  tiszta  vízerek  láttak,  sem  a  régen  nyugtalankodó  kőze- 
teken, melyek  végre  egyensúlyba  helyezkedtek  s  nyugalmuknak 
zálogául  e  forrást  alkották.  Hogy  a  forrás  bugyog  az  elég  nekik, 
az  annyi  örömöt  hoz  rájuk,  hogy  feledtet  minden  mást! 

Nemde  olyan  az  élet  nekünk :  kiárad  a  földön ;  elragad- 
tatásba, örömbe,  élvezetbe  sodor  mindent,  amit  megérint;  hym- 
nusát  zengi  lágyan,  zúgja  fölségesen  pacsirtadal  és  orkán ;  de 
hogy  hol  csendült  meg  zenéje,  vagy  éppen  mint  serkent  föl,  mint 
ébredt  a  nem-lét  éjéből,  azt  nem  tudjuk. 

Találhatunk-e  még  valamikor  szerves  maradványokat  az 
őshegységben,  melyek  mintegy  az  élét  kikezdéseihez  vezetnek  el? 
Ezt  a  kérdést  vetette  föl  ujabban  Nathorst  R.  G.  s  azt  felelte  rá, 
hogy  nem. 

Őshegységnek  nevezzük  azt  az  alakulást,  mely  a  legrégibb 
tengerekben  képződött  s  közvetlenül  a  hűlő  föld  salakrétegei  fölé 
helyezkedett  el.  Föltéve  mindig,  hogy  a  föld  izzó  volt  és  lehűlt, 
bizonyára  lesz  valahol  valami  őskéreg,  melynek  horpadásaiban 
terjedt  el  az  őstenger  s  rakta  le  fenekén,  tehát  az  őskéreg  fölött 
az  első  vízben  képződött  réteget.  Ezt  az  őskérget  eddig  seholsem 
találták  meg;  helyette  a  kristályos  kőzetek  terülnek  el  a  földön 
széltében-hosszában,  melynek  alsó  rétegeit  túlnyomóan  gnájzok, 
kristályos  mészkövek,  kvarzitok  és  szarukövek,  felső  rétegeit  pedig 
túlnyomóan  agyagos  palák  alkotják.  Az  már  most  a  kérdés, 
vannak-e  ezekben  az  ősrétegekben  szerves  maradványok?  Ha 
tengerekből  keletkeztek  e  lerakodások,  miért  nem  őrizhették  volna 
meg  ezek  a  rétegek  is  az  akkori  tengerek  hemzsegő  faunájának  s 
jellemző  flórájának  nyomait?  Más  tengerek  kövületei  ránk  maradtak, 
miért  nem  hagyott  volna  ránk  emléket  az  őstenger  is?  Trilobi- 
tákkal,  a  hármas  páncélu  rákoknak  elterjedt  sok  fajával  nem 
kezdhetjük  meg  az  élet  sorát;  keressünk  tehát  egyszerűbb,  igény- 
telenebb alakokat,  melyek  szerénységükben    méltán  elül  állhatnak. 

A  fejlődés  egymásutánjának   e   követelményét    eddig   többen 


235 

mondva  csinált  ős-szervezetekkel  kívánták  kielégíteni.  Eophytonnak, 
Cruziannának,  kivált  pedig  Eozoon  Canadensenek  nevezte'k  el  azo- 
kat az  állítólagos  ős-szervezeteket,  melyekre  ép  az  ős-hegység  réte- 
geiben bukkantak.  Valamennyi  ily  őslény  a  képzelet  játékának 
bizonyult,  „in  den  Kalksteinen  der  Ur-Qneissformation  —  írja 
Credner  —  glauben  einige  Geologen  Resté  sehr  niedrig  organisier- 
ter  Tiere  (Eozon  =  hajnal-lény)  erkannt  zu  habén  —  eine  An- 
sicht,  welche  jetztwohl  als  wiederlegt  gelten  darf  —  und  schlagen 
deshalb  vor,  die  bis  dahin  als  „azoisch  (életnélküli)  bezeichneten 
Schichtenkomplexe,  weil  in  ihre  Bildungszeit  die  Morgenröte  orga- 
nischen  Lebens  gefallen  sei,  „eozische"  zu  nennen.  Vor  beiden 
Bezeichnungen  verdient  jedoch  diejenige  als  „archaisch"  den  Vor- 
zug,  weil  sie  die  noch  offene  Frage,  ob  zur  Zeit  der  Ablagerung 
jener  beiden  Formationen  organisches  Lében  bereits  existirt  habé, 
gánzlich  unberührt  lásst."  (Elemente  der  Geologie.)  Mások  a  grafit 
kőzetben  akarták  a  régi  szerves  világ  maradványait  látni ;  azt  gon- 
dolták, hogy  a  grafit  az  elszenesedésnek  végső  fázisát  jelzi,  mely 
szerint  a  növény-rostok  barna  szenet,  majd  kőszenet,  azután  anthra- 
citot,  végül  grafitot  képeznek.  Mivel  pedig  hatalmas  grafit-rétegekre 
bukkantak  az  őshegységben,  följogosítva  érezték  magukat  az  ősvilág 
életének  maradványait  a  grafittal  azonosítani. 

Más  érintkezési  pontja  nincs  képzeletünknek,  melyhez  az 
ős-életet  hozzákösse.  Az  Eophyton,  Cruziana  és  Eozoon  nem  bizo- 
nyítanak semmit  az  őstenger  lakottsága  mellett,  egyszerűen  azért, 
mert  azok  a  nyomok  nem  a  szerves  élet  maradványai.  Ezekre 
fölösleges  most  már  szót  pazarolni ;  senki  sem  veszi  komolyba 
őket.  A  grafit  szintén  nem  bizonyít,  mert  oly  őskőzetekben  is  ta- 
lálni, melyek  nem  vízből,  hanem  tűzből  lettek  s  meteorkövekben 
is  előfordul;  merő  rendszeresítési  hajlandóságnak  engednek  azok, 
kik  analógiákon  indulva  el,  a  grafitot  is  a  szén  átváltozásainak 
sorába  sorozzák.  Különben  e  réven  a  lehetőségek  korlátaiból  soha 
sem  lépünk  ki  s  nem  nyerünk  azzal  sem  semmit,  ha  a  grafitot 
növényrostok  termékének  tartjuk.  Ez  esetben  be  volna  bizonyítva, 
hogy  a  tengerben  is  az  állati,  mondjuk  trilobita-létet  a  növényvilág 
néhány  alakja  előzte  meg.  Ki  tagadná  ezt?  De  azért  magának  az 
állatvilágnak  a  kezdetéhez  a  grafit-nyomok  el  nem  vezetnek. 

Nathorst  a  geológusok  és  palaeontologusok  sejtelmes  remé- 
nyeivel szemben  nagyon  zárkózott,  sőt  határozottan  kimondja, 
hogy  az  ős-kőzetek  rétegeiben  az  életnek  régibb  alakjaira  nem  fo- 

gunk  akadni  soha.  Érvei,  melyek  a  szilurkorszakon  túl  való  elő- 
nyomulást  kizárják,  a  következők.  Az  ó'skőzet,  mely  az  őstengerek- 
ben  képződött,  jegeces  alkatot  nyert,  tehát  elváltozott  s  e  fizikai 
elváltozás  által  minden  tömecsét  régi  helyzetéből  valamikép  ki- 
emelte s  új  helyzetbe  hozta;  szóval  kiforgatta.  Ily  belső  tömecs- 
elhelyezkedés  mellett  kivesznek  a  finom  lenyomatok  és  kövületek. 
Második  érve  az,  hogy  ujabb  kőzetrétegek,  melyek  az  ősrétegek 
fölött  terülnek  el,  szintén  egészen  kövületmentesek,  jóllehet  más- 
különben igen  alkalmasak  volnának  a  kövületek  megőrzésére.  Ha 
tehát  ezekben  a  rétegekben  nincsenek  fosszil-maradványok,  hogyan 
remélhetünk  ásatag  formákat  azokban  a  hegységekben  melyek  nem- 
csak, hogy  régiebbek,  de  el  is  változtak.  „Ich  wage  —  zárja  be 
fejtegetését  Nathorst  —  demzufolge  zu  behaupten,  dass  ein  solches 
Vorkommen  unmöglich  ist,  und  das  die  Fossilfreiheit  nicht  aís  ein 
zufálliges,  sondern  als  ein  wesentliches  Attribut  des  Grundgebirges 
zu  betrachten  ist."  (Neues  Jahrbuch  für  Mineralogie,  Geologie  und 
Paláontologie.  1892.  III.  füzet.) 

Ime  az  élet  kutatásának  útja  el  van  vágva ;  köd  borul  a 
palaeontologia  szemére.  Az  őskőzetek,  az  első  tengerek  szülöttjei 
kiirtották  lapjaikról  az  élet  kezdetének  nyomait;  jegecek  élével  ki- 
vakarták az  élet  okmányának  betűit;  az  okmány  olvashatatlan  lett. 

Ime  a  palaeontologiának  s  a  biológiának  árnyai,  melyeket 
nem  fogunk  földeríteni ;  de  dacára  ez  árnyaknak,  a  palaeontologia 
szolgáltatja  a  geológiának  a  legkáprázatosabb  s  legragyogóbb  gon- 
golatokat.  Ezek  elseje: 

Bár  nem  tudjuk  benépesíteni  a  fauna  és  flóra  konkrét  alak- 
jaival az  őstengereknek  mélyeit,  annyi  bizonyos  előttünk,  hogy  élet 
volt  bennük.  Minek  legyen  világ,  ha  nincs  élet  rajta?  E  gondolat 
közvetlenül  evidens  előttünk.  Az  élet  jelentkezett,  mihelyt  a  föld 
alkalmas  volt  rá,  hogy  az  életet  hordozza  a  sz.  írás  szavai  szerint : 
„és  monda:  teremjen  a  föld  zöldellő  és  maghozó  füvet  és  gyü- 
mölcsöző fát,  mely  gyümölcsöt  hozzon  neme  szerint  és  terme  a 
föld  zöldellő  és  maghozó  füvet  neme  szerint"  s  ismét :  „hozzanak 
elé  a  vizek  csúszó-mászó  élő  lényeket  és  szárnyasokat  a  föld  felett" 
s  ismét:  „hozzon  elé  a  föld  élő  lényeket  nemeik  szerint ...  és  úgy 
lőn."  (Gen.  1.  11,  29,  24.)  S  valamint  jelentkezett  a  földön  az 
alkalmas  élet,  úgy  ki  is  fejlett  változatos,  csodálatos  sorokban  a 
föld  hátán.  Az  élet  volt  a  fejlődő  világ  kitevője. 

E  gondolat  nagy  problémák  elé  állit,  melyekre  később  térek. 

Maradjunk  ez  alkalommal  a  tényéknél,   annál   a   ténynél,   mely   a 
palaeontologiának  a  geológiával  való  összeköttetését  bizonyítja. 

Az  őstengerek  kora  óta  a  föld  nincs  élet  nélkül,  s  ez  az  élet 
lefoglalta  a  földet.  A  foglalás  mérveit  csak  az  üj  tudomány  képes 
kideríteni.  A  modern  tudomány  mutatta  ki,  hogy  élettel  van  telve 
a  világ,  élettel,  melyet  régen  nem  is  sejtettek,  mely  parányi  mun- 
kásainak beláthatlan  seregeit  a  górcső  csodáiban  léptette  el  a 
bámuló  világ  szemei  eló'tt.  Bizonyára  ez  az  élet  ott  is  serken,  ott 
is  pompázik,  hová  látócsöveink  nem  érnek,  az  ég  azúr  mélyeiben 
úszó  ismeretlen  világokon. 

Nem  a  szervetlen  anyagé  a  világ,  nem  övé ;  az  életé  a  világ. 
A  szervetlen  anyag  csak  tartója  e  bűbájos  pompának,  —  csak 
terepe  az  élet  kialakuló  gazdagságának.  Az  élet  az  űr  a  földön,  az 
élet  a  valóságnak  hatalma  és  óceánja,  az  gördíti  hullámait  min- 
denfelé a  mindenségben  az  égnek  számtalan  földjein  (Les  terres  du 
ciel).  Nincs  előtte  rejtek ;  a  tenger  mélyeibe  épp  úgy  hatol  le,  mint 
a  hogy  fölkúszik  a  hegyek  magaslataira ;  játszik  minden  vízcseppel, 
enyeleg  minden  porszemmel,  hogy  azt  megtermékenyítse.  A  sark- 
vidékek jéghegyei  alatt  bujdosik  az  élet.  Nemcsak  górcsövi,  apró 
méretekben  dolgozik  szüntelen  a  két  jegessark  közelében.  James 
Ross  délsarki  expedíciója  kimutatta,  hogy  e  sarki  világ  a  maga 
nemében  nem  is  mondható  szegényesnek,  hanem  csinos,  kecses 
alakokban  tetszik  magának.  A  78..  északi  szélességi  fok  alatt  az 
úszó  jégdarabokon  50  alakját  találták  meg  a  kovahéjas  polygas- 
tereknek.  Az  Erebus-öbölben  1242—1700  lábnyi  mélységből  68  faját 
húzták  ki  a  polygastereknek  és  phytolihariáknak,  mialatt  a  mészkő- 
héjas polythalamiának  csak  egyetlen  egy  képviselőjére  akadtak. 

A  mélység  nem  riasztja  az  életet.  A  tenger  mélyeiben  terülnek 
el  a  tengeri  flórának  kísérteties  tündérligetei;  furcsa,  csillámos  állatok 
pihennek  a  világos  zöld,  majd  vöröses,  másutt  ismét  lilaszinü  sző- 
nyegen. Medusák  lejtnek  szerteszéjjel,  mint  a  tenger  néma  harangjai, 
mintha  lejtésükben  ki  akarnák  fejezni  a  tenger  szüntelen  hullám- 
zásának ritmusát.  S  valamint  a  tengernek  mélyeibe  hatol  az  élet : 
úgy  törtet  le  a  föld  üregeibe  is,  nemcsak  a  bányásznak  nyomában, 
de  elfekvő  rejtett  barlangokba  is,  melyekbe  csak  az  esővíz  szivárog 
le;  a  jégárak  hasadékaiban  találkozunk  az  élet  szerény  képviselői- 
vel ;  a  Discerea  nivalis  a  sarkvidékek  s  a  magas  hegyek  hómezőin 
szaporodik  el  s  festi  pirosra  a  szeplőtelen  jégcsillámot.  (A.  von 
Humboldt.  Kosmos  1.  224.  lap.) 

Mióta  a  górcső  fegyverezi  föl  szeműnket,  azóta  kitágult  az 
élet  határa !  „Tekintsük  meg,  írja  Jáger,  a  természetnek  háztartását, 
ahol  minden  egymásba  fogódzik,  s  egyik  a  másikból  él.  Micsoda 
képezi  az  életnek  alapját,  mi  foglalja  a  természetben  azt  a  helyet, 
melyet  a  földműves  foglal  el  a  társadalomban,  ki  kenyeret  és  húst 
szállít  a  fogyasztónak?  Ki  a  tulajdonképeni  őstermelő  a  természet 
életében?  Ki  volna  más,  mint  a  górcsövü  állat  és  növény,  mely 
mindent  áthat,  mindennek  élhető  eledelét  képezi  s  létföltételét  alkotja 
az  élő  teremtmények  csodálatosan  fölépült  pyramisának,  melyen 
az  ember  áll.  Ki  e  pyramisnak  az  alapja?  Az  infusorium,  a  mikros- 
kopikus  lények,  melyek  mindenütt  jelen  vannak,  akár  csak  a 
Teremtő.  .  .  .  Miből  élnek  a  vízben  élő  állatok  számos  embryói  ? 
Az  ázalagok  hemzsegő  tömegből,  mely  körülöttük  nyüzsög,  mely- 
ben egyre  dúskálnak-  hogy  miután  kifejlődtek,  ismét  ők  maguk 
szolgáljanak  étkül  más  állatoknak."  (Wunder  der  unsichtbaren  Welt, 
enthült  durch  das  Mikroskop.  11.1.)  Az  ember  szája  tele  van  mikros- 
kopikus  lényekkel ;  beleinkben  ők  segítik  elő  az  emésztést :  a  leg- 
szebb skarlát  ajakon  ott  virágzik  az  a  penész-flóra  s  az  infusoriu- 
moknak  láthatatlan  faunája.  A  bornak,  kenyérnek  erjedését  az  ázala- 
gok végzik;  ők  puhítják  a  kemény,  nyers  természetet,  ők  őster- 
melői az  életnek. 

íme  élettel  van  tele  az  óceán,  élettel  a  levegő,  a  víz,  s  e 
láthatatlan  élet  a  látható  életnek  útjait  készíti !  S  így  volt  ez  ezelőtt 
is,  így  volt  az  aránylag  mindig.  Az  életé  az  egész  föld ;  minden 
csepp  és  minden  porszem.  De  ha  az  életé  minden,  akkor  a  föld 
csak  élet  miatt  van  s  rájövünk  arra  a  szoros  kapcsolatra,  mely  a 
geológia  és  palaeontologia  közt  tényleg  fonnál  s  mely  a  geológiát 
ráállítja  a  palaeontologia  útjára,  arra  az  útra,  melyen  a  geológiá- 
nak a  dolog  természeténél  fogva  haladnia  kell,  ha  szerencsés  kéz- 
zel kívánja  szétlebbenteni  a  régi  világok  titkait.  Ragaszkodjék  e  hű 
barátnéjához.  Ha  kifogy  eszközeiből,  ha  útját  szegi  az  űr,  ha  tanács- 
talanul áll  a  régi  korszakok  néma  éjében:  a  mentő  gondolat  az 
ő  számára  mindig  az  élet  lesz;  ahhoz  kell  fordulnia,  annak  alakjait 
kell  szemei  elé  állítania,  s  bizton  eligazodik  ismét  legalább  egy 
időre.  A  hasznossági  érdek  tehát  a  geológiát  a  palaeontologiához 
utasítja ! 

Ez  az  egyik  gondolat;  a  másik,  melyről  rögtön  szólunk,  az 
előbbiből  folyik ! 

A  geológiának  a  palaeontologiával  való  szoros  kapcsolatában 

nyer  kifejezést  a  geológiának  filozófiája.  Mi  legyen  a  geológiának 
filozfiája,  mintegy  képlete,  mely  az  egésznek  irányát  belső  termé- 
szetét célját,  fejlesztő  gondolatát  alkotja? 

Minden  tudomány  előbb-utóbb  eléri  a  fejlettségnek  azt  a 
fokát,  midőn  önmagának  képletével,  vezető  és  fejlesztő  gondolatá- 
val tisztába  jön ;  midőn  áttör  az  adathalmaz  göröngyein  mint  a 
csira  a  hantokon  s  átnézetben  és  egységes  fölfogásban  kifejezi 
tartalmát.  Legnagyobb  szükségük  van  erre  a  szellemi  tényre  a 
tapasztalati  tudományoknak,  hol  a  töméntelen,  összehordott  anya- 
got rendezni  s  számára  egységes  formát  teremteni  kell.  A  gondolat- 
ideget kell  a  nagy  laza  testben  föltalálni.  Ez  által  megértjük  a  részek 
szerves  összefüggését,  azoknak  egymásba  kapcsolódását ;  gyökeré- 
ből nő  ki  szemeink  előtt  befejezett,  koronás  fává  az  illető  tudomány. 

Gyönyörű  kísérletekkel  találkozunk  e  téren.  Beszélnek  a  tör- 
ténelem filozófiájáról,  a  művészetek  filozófiájáról ;  a  biológiában 
is  küzködik  az  ész  rengeteg  adathalmazzal  s  iparkodik  az  életet 
átfogó,  egységesítő  gondolatot  nyújtani :  az  evolucionizmus,  a  dar- 
winizmus, a  biológiának  filozófiája  akar  lenni. 

Lehetséges,  hogy  az  alsóbb  fokon  álló  tudományokban,  ha 
elszigetelten  s  csakis  önmagukban  tekintjük  azokat,  meg  nem  talál- 
juk a  filozófiába  beillő  nagy  gondolatot.  Vagy  ha  valamikép  meg 
is  volna  bennük,  kifejlésre  nem  jut,  míg  az  alsóbb  tudomány  kor- 
látai közt  maradunk;  de  ha  az  alsóbb  tudományt  a  felsőbbnek 
lépcsőjéül  tekintjük  s  gondolatait  a  felsőbb  tudomány  gondolataival 
szellemi  hierarchikus  viszonyba  hozzuk,  ha  felemelkedünk  oda, 
hová  az  alsóbb  tudomány  természeténél  fogva  mintegy  belső  gravi- 
tációjánál fogva  hajlik  és  siet:  akkor  kigyulad  szemeink  előtt  a 
tudomány  e  sorának  is  gondolata  s  megértjük  filozófiáját.  Ez  az 
egymásba  fogódzás,  az  egyiknek  a  másikba  való  átmenete  aszerint 
jelentkezik,  a  mint  a  tudomány  az  adathalmazt  földolgozta  s  for- 
mába, egységbe  öntötte.  így  pl.  a  geográfia  kezdetben  csak  a  föld 
s  a  tengerek  eloszlásával,  a  folyók  s  hegységek  irányával  bíbelő- 
dött, később  a  föld  geográfiájából  a  növények  s  állatok  geográfiá- 
jára tért  át ;  látta,  hogy  a  föld  sajátossága  az  életben  visszatükrö- 
zik, s  hogy  az  élet  a  földnek  és  sajájságainak  felsőbb  rendű  kife- 
jezése. Ezzel  sem  érte  be,  hanem  áttért  a  népek  geográfiájára;  a 
föld  térképei  mintegy  más  színeket  kezdtek  ölteni ;  az  emberi  élet 
elterjedése  színezte  már  a  földségeket;  kimutatta,  hogy  az  ember- 
fajok mint  terjednek  el  zónák,  klimák  szerint;  kutatta  a  bevándor- 

lás  irányait;  anthropologiai  jegyei<et  fűzött  a  térképek  jellemző 
vonásaihoz.  Mily  beszédes  és  mélyértelmü  e  tudományok  világos- 
ságában a  jó  térkép.  A  Revue  Catholique  des  Revues  (Paris,  1896.) 
Lapparent  egy  fejtegetésére  utal,  melyet  e  kiváló  geológus  a  tér- 
képek olvasásának  művészetéről  tartott;  kifejti  benne,  hogy  a  geo- 
gráfusok a  térképeknek  igénytelen  alakjain  túl  titkos  harmóniákat 
födöznek  föl  a  föld  arculatán  s  hogy  jó  térképek  szemlélete  nekik 
annyi  élvezetet  nyújt,  mint  amennyit  a  zenész  merít  szép  partitúrák 
olvasásából. 

Íme  a  geográfia  hová  ágazódik  el ;  alsó  kikezdéseiben  csak 
esetleges  adatok  gyűjteménye;  később  az  adatokon  átverődik  a 
gondolat  s  a  lét  különböző  fokait  harmonikus  egységbe  olvasztja. 

Ugyanezen  a  nyomokon  halad  a  geológia  s  az  asztronómia. 
Meglátszik  mindkettőjükön,  hogy  miután  leirták  a  földet  s  a  föl- 
deket, miután  kikutatták  fejlődésüknek  fázisait,  melyekben  majd 
heveny-folyó,  majd  szilárd  halmazállapotokat  tüntettek  föl,  végre 
is  azon  betetőző  s  koronázó  gondolat  alá  terelik  összes  kutatá- 
saikat és  nézeteiket,  hogy  e  föld  és  az  égi  testek,  mondjuk  égi 
földek,  csak  fizikai  létföltételei  az  életnek;  hogy  e  térségek  nem 
egyebek  mint  széttúrt,  fölszaggatott,  porhanyóssá  vált  termőföldek, 
melyekből  a  Teremtő  szavára  előáll  az  élet.  Valamint  e  parányi 
földnek  koronája  az  élet,  úgy  a  „világok  óceánján"  is  átreszket, 
átvillan  az  élet  szikrája,  átvetődik  az  élet  fenékhulláma.  Élet  a  föld 
célja;  kozmikus  élet  a  mindenség  célja;  ez  a  geológiának  s  az 
asztronómiának  filozófiája.  Mihelyt  lehetett,  föllépett  a  földön  s 
föllép  alighanem  a  csillagokon  is  az  élet;  más  és  más  világban, 
más  és  más  alakokkal  népesíti  be  a  földet;  minden  ilyen  közbe- 
vetett állapot  csak  átmenetül  szolgál  a  teljesebb,  a  tökéletesebb 
életre,  melynek  koronája  itt  a  földön  az  ember. 

Kérdezhetjük  azonban  még :  mi  az  oka  annak,  hogy  a  lét 
mindenütt  életbe  hajlik  át  s  erre  már  csak  a  filozófia  felelhet,  még 
pedig  kimerítően  s  biztosan. 

Az  élet  a  létnek  tökéletessége  s  maga  a  tökéletesség  ismét 
beláthatlan  távlatokat  nyit.  Az  életben  magában  van  egyre  tökéle- 
tesebb élet  vég  nélkül.  Az  életben  fejtheti  ki  a  természet  a  maga 
szépségét,  mely  az  alsóbb  fokokon  még  szűk  korlátok  közé 
szorult;  itt  áraszthatja  ki  báját  és  kellemét;  itt  fejlik  ki  örömmé 
s  boldogsággá  a  lét  s  a  boldogság  ismét  az  életnek  koronája, 
tehát  filozófiája  is. 

A  természetet  mindenütt  báj  és  varázs  jellemzi,  melyet  az 
élet  hordoz  és  élvez  s  melynek  forrása  láthatatlan,  de  azért  nem 
ismeretlen :  isten  az.  Isten  rejlik  minden  mögött,  isten  fejezte  ki 
magát  a  világban  s  mivel  e  kifejezés  a  végtelen  szeretet  és 
öntetszés  természetes  szenvedélyességével  történt,  azért  a  bőség,  a 
varázs,  az  öröm,  melyet  a  teremtésbe  árasztott,  a  szerető  s  lel- 
kesülő koncepció  nagy  méreteit  dicséri.  Teremtő  vágya  volt, 
végtelen  boldogságát  kifelé  közölni ;  kitört,  kicsordult  a  végtelen  s 
a  boldogság  kilépett  örökkévalóságnak  örvényeiből,  hogy  bol- 
dogságot, tehát  életet,  létet,  melynek  virága  a  boldogság  legyen, 
teremtsen.  Az  ilyen  lét  nem  lehet  szépség,  varázs,  báj,  édesség, 
boldogság  nélkül;  az  ilyen  létnek  a  teljes,  a  boldog  életbe  kell 
gravitálnia. 

A  végtelenül  boldog  Isten,  szeretve  s  szeretetből  teremtett; 
mi  legyen  akkor  ez  a  teremtés  más,  mint  az  életnek,  a  boldog, 
teljes  életnek  árama,  mely  belőle  ered  s  beléje  tér  vissza? 

Ne  tartsuk  e  gondolatmenetet  költői  ömlengésnek;  valóban 
nincs  ismeret,  mely  ennél  igazabb  és  reálisabb  legyen.  A  fölhozott 
fokokat  senki  sem  vonhatja  kétségbe;  ha  nem  tetszik  a  filozofálás, 
ám  szolgáltassa  ezeket  az  inductio,  a  tapasztalat;  ez  is  azt  hir- 
deti :  a  világban  lépcsőzet  van,  melyben  a  lépcsőfokok  így  épülnek 
föl  egymáson :  szervetlen  anyag,  növényzet,  állatvilág,  emberi 
élet . . .  teljesebb,  tökéletesebb,  felölelőbb  élet,  mely  a  boldog- 
ságba szakad  bele,  mint  folyam  az  óceánba.  íme  az  öröm  lett  a 
lét  telje  még  a  merő  tapasztalatnak  szerény  kimutatása  szerint  is  s  az 
öröm  lüktetése  végig  a  földnek  s  a  létnek  erezetén  adja  ugyan- 
ennek a  létnek  ésszerűségét.  Nem  a  némán  borongó,  öntudatlan 
lét,  nem  a  fájdalomba  borult  öntudatos  lét,  hanem  az  öntudatos 
öröm  és  élvezet  a  létnek  betetőzése;  az  előbbiek  észszerűtlenek, 
csak  az  utóbbi  észszerű  s  észszerű  azért,  mert  állítás  s  nem  taga- 
dás; végső  elemezésben  észszerű  azért,  mert  isteni. 

A  létnek  s  az  életnek  e  mindent  összefoglaló  filozófiáját 
jellemezte  Faber  William,  mikor  az  örömről,  a  teljes  létről  igy  ír : 
Némelyek  azt  mondották,  hogy  az  öröm  sekélyebb  mélység  mint 
a  fájdalom.  De  akik  így  vélekednek,  azoknak  nincs  helyes  és 
szerencsés  fogalmuk  Isten  teremtéséről.  Igaz,  hogy  az  öröm  gyak- 
ran mélyen  rejlik  s  a  szenvedés  könnyen  felvetődik ;  de  talán  épp 
azért  az  öröm  mélységesebb  valami  mint  a  fájdalom.  A  szellemi, 
lelki  világ  szíve,  hol  legizzóbb  lángjai  iznak,  a  mély  öröm.    Rajta 

nyugszik  a  fájdalom  világa  is,  mint  alapon.  Valamint  minden  kő 
alja  nedves,  ügy  minden  bánat  alján  öröm  lappang  s  ha  életünket 
jól  átértjük,  megértjük  azt  is,  hogy  a  fájdalom  utóvégre  is  az 
örömnek  szolgája.  A  fájdalom  az  idó'nek  árnyéka,  de  az  öröm  az 
örökkévalóság  állapota  ...  Az  öröm  hozzánk  szegődik,  mert 
Isten  teremtményei  vagyunk ;  hozzánk  társül,  bárhová  megyünk ; 
illata  ömlik  ki  körülöttünk.  Az  ő  sugaraiban  fejlik  ki  a  teremt- 
ménynek igazi  szépsége,  mely  előbb  nem  volt  észrevehető  rajta. 
Öröm  van  mindenütt,  ahol  az  Istennek  dolga  van.  Csak  egyetlen 
egy  helyen  nincs  öröm  s  az  a  hely  kivételes  törvény  alatt  áll,  a 
sötétség  törvénye  alatt  azért,  mert  nem  akart  világosság  lenni.  Min- 
denen az  öröm  bája  van  elárasztva,  ami  Istené.  Boszankodunk 
néha,  hogy  halottjainkat  nem  birjuk  elég  soká  gyászolni ;  hálát- 
lanságnak és  méltánytalanságnak  tartjuk  e  gyors  feledést  eiköltö- 
zöttjeink  emléke  iránt.De  nem  mi  vagyunk  ennek  okai ;  magával 
hozza  e  feledést  az  élét  rugalmassága.  Szivünk  felfelé  szökel,  mert 
Isten  van  fönt.  Nem  segíthetünk  magunkon ;  még  vérünk  lüktetése 
is  élénk,  tehát  örvendetes,  mert  az  élet  nagy  adománya  az  Urnák. 
S  végre  öröm  és  fájdalom  nincsenek  ellentétben.  A  fájdalom  az 
örömnek  alkonya;  árnyék,  mely  örömre  borul;  homály,  mely 
a  fénynek  szépségét  emeli,  —  éj,  melynek  köszönhetjük,  hogy 
minden  reggel  a  feltámadásnak  örömében  hasadjon  ránk.  Együtt 
élnek,  mert  testvérek.  Az  öröm  az  öregebb,  a  fájdalom  a  fiatalab- 
bik; de  a  fiatalabbik  fog  meghalni,  az  öregebbik  akkor  már  csak 
az  emlékét  fogja  őrizni,  —  kedves  emlékét,  mely  annyira  kedves 
lesz,  hogy  az  égben  majd  a  boldogságnak  kiegészítő  részét  képezi ! 
(Betlehem,  487.  1.) 

Mily  fönséges  szavak !  Talán  nem  illenek  bele  geológiai  érte- 
kezések keretébe  ;  de  a  geológiának  filozófiája  vitt  rá,  hogy  vezető 
gondolatát  e  szavakban  ecseteljem  s  aki  gondosan  és  érző  lélekkel 
átolvassa  e  sorokat,  okvetlenül  rájön,  hogy  igazat  mondanak :  a 
geológiának  filozófiája  s  a  létnek  célja,  a  minél  teljesebb,  örven- 
dezőbb  élet ;  így  kell  neki  lenni,  mert  Istenből  való  az  ő  lehelete, 
az  ő  képe  s  őt  utánozza ! 

Ugyanezen  eredményre  jutunk,  ha  a  világteremtésnek  célját 
kutatjuk. 

Valamint  gondolatból  és  szeretetből  való  a  világ  ugy  gon- 
dolatot és  szeretetet  sürget  s  addig  meg  nem  áll,  míg  abban  ki 
nem  virágzik.  Ez  az  fölismerő  és  szerető  gondolat  vagy  mondjuk 

inkább  ez  a  felismerő  szeretet  képezi  az  Isten  dicsőségét,  melyet 
csak  értelmes  teremtések  nyújthatnak  neki.  Helyes  az  az  alter- 
nativa,  melyet  a  bölcsészek  s  a  theologusok  állítanak  föl:  „Ent- 
weder  eine  Körperwelt  mit  erkennenden  Wesen,  oder  gar  keine 
Schöpfung;  Stofferschaffung  für  sich  allén  betrachtet  wáre  ein 
Gottes  unwürdiges,  seine  Glorie  vereitelndes  und  darum  unmög- 
liches  Schöpfungsobject."  (J.  Pohle,  Die  Sternenwelten  und  ihre 
Bewohner.)  Az  isten  dicsősége  tulajdonképen  csak  az  értelmes 
élet  öntudatában  csendül  meg;  hymnusát  más  nem  zengheti.  A 
hymnus  költője  sokáig  váratott  magára;  sokáig  emberi  fogalmak 
szerint ;  de  megjött  végre  is ;  amint  meg  kellett  jönnie ;  addig  is 
őt  várta,  őt  kereste  s  kifogyhatlan  teremtésekben  előállítani  töre- 
kedett a  természet. 

E  szempont,  melyet  itt  elértünk,  egyike  a  palaeontologia 
legszebb  vívmányainak  s  leghasznosabb  szolgálatainak ! 

Álljunk  e  fönséges  szempontra  s  tekintsünk  át  a  palaeon- 
tologia és  geológia  korszakain. 

Sokáig,  nagyon  sokáig  nem  volt,  mert  nem  lehetett,  élet  a 
földön ;  azután  megindultak  a  geológiai  korszakok  számitatlan 
századai  és  évezredei.  Ki  tudná  megmérni  e  korszakok  életfonalát, 
mely  háboritlanul  legömbölyödött  s  miután  az  egyiknek  vége 
szakadt,  megkezdődött  a  másik.  A  természet  nem  sietett,  sietni 
egyáltalában  nem  szokott;  lassan  dolgozott  és  mintázta  az  élet 
alakjait;  más  faunát  és  flórát  hivott  a  létbe  a  Szilur-korszakban, 
mást  a  kőszén-korszakban ;  a  Triászban,  Jurában,  s  Krétában 
ismét  sajátos  fogalmazásainak  hódolt ;  míg  végre  a  harmadkorban 
meglátszott  rajta,  hogy  a  szárazföldi  állatvilág  kifejlesztésének 
feküdt  neki ;  ez  irányba  hajtotta  őt  teremtő  géniusza  s  itt  érte  el 
alkotásainak  remeklését,  midőn  az  állatvilág  élén  megjelent  az 
ember.  S  hány  millió  évig  tapogatódzott  a  kísérletezések  homá- 
lyában, míg  az  embert  megmintázta?  s  el  lehetett  nélküle  a  teremtés, 
el  lehetett  virágja  s  koronája  nélkül?  Ha  nehézségeket  kelt  ez  a 
reflexió,  legyünk  meggyőződve,  hogy  e  nehézségek  az  emberi  gon- 
dolkozás korlátoltságában  bírják  forrásukat.  Mi  nem  birjuk  meg- 
érteni, hogy  mire  való  a  világ  ember  nélkül  s  ime,  maga  a  ter- 
mészet úgy  mutatja  be  magát,  mint  amely  nélkülözni  tudta  számi- 
tatlan évezredeken  keresztül  az  embert.  Mi  a  lét  érthetőségét  az 
é'etben  látjuk  s  az  életet  magát  gyors  rohamban  szemléljük  az 
értelmes,  erkölcsi,  boldog  élet  felé;   miféle  roham  ez,    mely   apró 

léptekkel,  szinte  észrevétlenül  halad  célja  felé!  A  csigalépés  tán 
még  megtisztelő  kifejezés  volna  a  természet  lassúságának  jellem- 
zésére. E  nehézséggel  szembe  állítjuk  a  világfej ló'dés  biztos,  két- 
ségbe nem  vonható  tényét;  tény  hogy  a  világ  fejlik  és  élni  akar; 
ez  a  belátásnak,  az  evidenciának  fénye,  mely  a  palaeontologia 
homályából  árad  felénk;  ezen  a  megdönthetlen  tényen  nem  vál- 
toztat az  emberi  érzés,  a  gyorséietü  lelkeknek  röpke  benyomásai, 
melyek  az  emberi  élet  szórakozó,  ruganyos  és  rövid  emlékezetű 
bensőségébe  vetődnek,  egymást  kergetik,  egymás  nyomait  elsöprik. 
Az  ember  kiállhatatlanul  hosszú  s  unalmasan  lassú  időnek  nézi 
azt,  amikor  ő  nem  volt  a  földön.  A  tanulság  csak  az,  hogy  Isten 
malmai  lassan  őrölnek  nemcsak  az  erkölcsi  világban,  de  a  kosz- 
mosz  életében  is,  sőt  ebben  még  lassabban;  életünk  nem  alkalmas 
arra,  hogy  e  nagy  művek  kerekeinek  egyetlen  percenését  átélje. 
A  mérték  elnyom,  elbódít;  az  Isten  koncepcióit  a  véges  ész  föl 
nem  értheti  s  céljait  a  maga  életével  s  annak  törekvéseivel  nem 
azonosíthatja.  H igyuk  azt  el ;  a  célszerűség  gonolatjait  is  sokban 
meg  kell  változtatnunk,  ha  az  igazságot  megközelíteni  kívánjuk. 
Mi  azt  gondoljuk,  hogy  minden  az  ember  miatt  van  s  tán  a  távoli 
csillagokat  is  azért  gondoljuk  odatűzve  az  égre,  hogy  álmaink 
fölött  virraszszanak  s  álmatlanságunkban  az  Isten  nagyságáról 
meséljenek;  azt  gondoljuk,  hogy  minden  fűszál,  minden  virág,  az 
is,  mely  az  Orinoko  őserdeiben  nyílik,  az  ember  miatt  van ;  azt 
gondoljuk,  hogy  az  erdők  árnyainak  s  az  alkony  színeinek  játéka, 
az  a  kék,  zöld,  ibolyafény,  mely  a  tárgyakról  tükröződik,  az  ember 
miatt  van ;  azonban  óvakodjunk  az  emberi  mértékektől,  mikor 
isteni  dolgokról  szólunk;  óvakodjunk  mindenütt,  a  hit  titkaiban 
épp  úgy,  mint  a  teleologiának,  a  célszerűségnek  fölfogásában.  E 
fölfogásnak  csak  az  alapgondolata  igaz,  az,  hogy  a  természet  életbe 
vágyik,  életet  sürget,  még  pedig  annak  legteljesebb  s  legtökéle- 
tesebb fokát :  a  szellemi  életet.  Ennek  hordozója  az  ember  s  mivel 
ő  az,  azért  azt  is  mondhatjuk,  hogy  őt  sürgeti,  őt  keresi  a  teremtés, 
aminthogy  meg  is  találta.  Minden  tehát  érte  van  a  fejlődés  irányát 
tekintve,  de  nincs  érte  minden  az  élet  vonalát  nézve  széltében  és 
hosszában.  Még  kevésbé  van  minden  az  egyesekért,  az  egyes 
emberekért.  A  természet  nem  szentimentális  és  nem  kényezteti  el 
típusait.  Azoknak  viharedzett,  életerős  alakoknak  kell  lenniök, 
méltóknak  a  küzdelemhez  és  vajúdáshoz.  Legkevésbé  képzelhetjük 
el  pedig  azt,  hogy  az  ember  az  egész   világban   lefogja   a   termé- 

szetnek  értelmi  létbe  s  boldogságba  vágyó  fejlődését  a  maga 
számára  s  kizár  minden  más  alakot. 

Nem  úgy  van ;  az  élet  más  csillagokon  más  életet,  más 
értelmes  teremtményeket  alakíthatott;  elérhette  bennük  is  koro- 
náját, melyet  a  földön  az  emberben  ért  el.  Azért  vannak  ott  azok 
az  égi  földek,  azért  úszik  az  ég  mélyében  a  világok  óceánja, 
melyhez  képest  a  mi  földünk  csak  parányi  égi  test.  Nekünk  a 
mi  földünk  imponál  nagy  vajúdásaival,  mert  kicsinyek  vagyunk; 
imponál  érthetetlen,  hosszú  évezredeivel,  mert  tiszalegyek  vagyunk 
s  ugyancsak  imponál  érthetetlen  fejló'dési  menetével  és  kimagya- 
rázhatlan  céljaival  azért,  mert  mi  a  mi  parányi  létünk  benyomá- 
saitól s  egy  helyes,  de  túlhajtott  gondolatnak,  az  emberi  élet  magas 
fejlődési  fokának  varázsától  elkápráztatva,  nem  birjuk  megérteni, 
hogy  az  ember  mégsem  minden  s  hogy  van  kivüle  okvetlenül  sok 
más,  ami  a  világrend  megítélésében  latba  esik. 

Tehát  rendet,  egymásutánt,  fokozatos  tökéletességet  s  fejlő- 
dést mutat  föl  a  palaeontologia  s  e  gondolatokat  beállítja  a  geo- 
lógia szolgálatába  s  értelmet,  magyarázó  gondolatot  ébreszt  föl 
általuk  az  érthetetlen  s  néma  kőrétegek  között. 

Azonban,  miután  a  fejtegetések  sora  a  föld  s  az  élet  viszo- 
nyának e  széles  áttekintésére  segített,  mulasztást  követnék  el,  ha 
e  kikezdett  gondolatokat  egységesebb  világnézetté  nem  fűzném 
össze.  Sőt  az  élet  általános  uralmának  fogalma  bizonyára  veszélyt 
rejthetne  magában,  ha  csak  elvontan  s  általánosságban  tekin- 
tenők  s  le  nem  kötnők  s  nem  korlátoznók  a  világok  tényleges 
életének  fölismerésével.  Ezt  a  ragyogó  s  mégis  zavaros  fogalmat 
nem  hagyhatom  magára ;  ezt  tisztáznom  kell,  különben  tévelyt  és 
félreértést  vonna  maga  után.  Ennek  okáért  röviden  ki  kell  térnem 
arra  a  kérdésre,  hogy  a  mai  tudomány  szerint,  mennyire  terjed 
ki  az  élet  a  nagy  mindenség  világrendszereiben.  E  kérdésnek  szel- 
lőztetése sok  érdekes  vonatkozással  szolgál  más  problémákra  is 
s  hathatósan  segiti  világnézetünknek  kiépítését. 

Miután  e  nagy  kirándulásról  a  mindenségbe  visszatérünk, 
követni  fogjuk  a  föld  s  az  élet  fejlődésének  egymásba  fonódó 
ösvényét,  annál  is  inkább,  mert  sikerült  már  kimutatnom,  hogy 
a  palaeontologia  a  geológiának  természetadta  barátnéja  és  okos 
kísérője  és  sejthetjük  is,  hogy  a  palaeontologia  mint  termékenyíti 
a  geológiának  mezőit. 

A    világ    múltjának   s   jelenjének    helyes    megértésére    ez   a 

fegyerbarátság  különösen  két  gondolattal,  két  jelleggel  szolgál 
majd ;  az  egyik  a  világok  egymásutánja,  mely  a  földön  egymást 
váltva  élt  és  halt ;  a  másik  az  evolúciónak,  a  fejlőáésnek  a  gon- 
áolata  és  ténye;  mindkettő  megérdemli  hogy  megfontolásunk  tár- 
gyává tegyük  s  gazdag  gondolati  tartama  által  a  Teremtő  nagy 
gondolataihoz  emelkedjünk. 

Három  kérdésre  kell   tehát   a    következőkben    megfelelnem ; 
értekeznem  kell  az  égi,  a  régi  s  a  fejlődő  világokról. 


XIV. 
Égi   világok. 

Minek  az  anyag,  ha  nincs  rajta  élet?  ez  volt  az  előző  feje- 
zetnek nagy  argumentuma  az  anyag  s  az  élet  közti  bensőséges 
összefüggés  kimutatására.  Ez  érvet  elfogadtuk  s  ez  érv  nyomában 
az  emberi  gondolkozás  csakhamar  paradicsomokká  varázsolja  a 
távoli  csillagokat.  Flammarion  költészete  e  részben  eléggé  ismere- 
tes s  nyomaiban  járnak  többen  s  még  a  német  józanság  is  a 
csillagvilágok  benépesítésére  indult  ki  Pohle  „Die  Sternenwelten 
und  ihre  Bewohner"  c.  művében.  A  modern  természettudomány 
szívesen  veszi  ezt  a  gondolatot,  mert  jól  tudja  behelyezni  a  koz- 
mikus fejlődésnek  rendszerére;  szerinte  minden  csillag  és  nap 
valamikor  élettel  bontott  földdé  lesz:  az  élet  az  anyag  virága  s 
ahol  anyag  van,  ott  az  élet  is  kiverődik  rajta.  A  fizikai  fejlődés 
szükségessége  kizár  minden  célszerűséget,  mint  különálló  elvet, 
—  nem  szorul  semmiféle  értelmes  rendezőre,  ki  a  világba  gondo- 
latot fektessen  s  rendet  teremtsen ;  az  élet  az  anyagból  van  s  vala- 
mikor mindenütt  üt  a  fejlődésnek  az  az  órája,  melyben  az  élet 
kivirágzik. 

íme  igy  szoktunk  általánosítani  s  igazat  s  tévelyt  egymással 
összekeverni.  Nem  tagadhatom  meg  magamtól  azt  az  élvezetet, 
hogy  a  csillag-világok  életének  elképzelésén,  amint  az  a  modern 
tudományban  divat,  ki  ne  mutassam  az  igaz  gondolatnak  általáno- 
sítás által  való  megrontását ;  nem  tagadhatom  meg  magamtól  azt 
az  élvezetet,  hogy  föl  ne  tüntessem  ezen  a  példán  azt,  hogy  meny- 
nyire tartózkodónak  kell  lennünk,  ha  az  objektiv  rendet  a  valóság 
szerint  megismerni  kívánjuk.  Az  ismeret  gyakran  szolgál  valamiféle 
összeköttetésnek  és  összetartozásnak  belátásával,  amilyen  pl.  ez  is, 
hogy  az  anyag  s  az  élet  valóban  összefügg,  de  ezt  az  összetar- 
tozást lehet  helytelenül  fölfogni,  lehet  egyoldalúan  értelmezni,  lehet 
általánosítani    s   oly   terjedelmet   adni    neki,    hogy    az   eredmény, 

melyre  jutunk,  teljesen  túllő  a  célon  s  meghaladja  az  elvek  érvé- 
nye'nek  kerületét.  Másrészt  e  kérdés  tárgyalása  nagyszerű  világos- 
ságot áraszt  a  föld  történetére  is  s  új  szempontot  nyit  annak  helyes 
fölfogására. 

Az  alapos  fejtegetés  céljából  ismertetnem  kell  elöljáróban  a 
csillag  világok  megteremtőinek  érveit. 

Az  első  érv,  melyre  támaszkodnak,  az  előző  fejezetnek  gon- 
dolata, hogy  az  élet  a  világ  célja,  úgy  értve  a  célt,  mint  betetőző, 
koronázó  alkatrészt;  „Kosmisches  Lében  als  Zielpunkt  der  Philo- 
sophie  der  Astronomie" ;  a  tudomány  a  kozmikus  életben  szerves 
betetőzését  látja  a  világnak.  A  világok  fejlődnek,  sietnek  az  életben 
kivirágozni.  —  Ezt  a  gondolatot  elfogadtuk  mi  is;  gyönyörködünk 
benne  s  mély  bölcsességet  sejtünk  benne :  élet,  élet,  ez  a  világok 
refrainje,  ez  sóhaja.  Lesz  is  a  világban  élet;  ha  a  metafizika  a  dolgok 
rendjét  az  életben  gravitálni  látja,  akkor  meg  lesz  valahol  az  a 
megsóhajtott  élet;  le  nem  maradhat  a  világról;  de  más  kérdés  az, 
vájjon  hol  lesz  s  kiváltkép  mily  mértékben  lesz  meg.  Ha  az  anyag- 
nak összeköttetését  az  élettel  fizikai  kapcsolatnak  gondoljuk  s 
nemcsak  metafizikainak,  más  szóval,  ha  az  életet  az  anyagból  új 
elvek  közbelépte  nélkül  magyarázzuk  s  az  életet  az  anyag  chemiai 
vegyületének  taríjuk :  akkor  az  anyagnak  gravitációja  az  életbe 
annyira  terjed,  mint  az  anyag  maga :  az  anyag  a  nagy  minden- 
ségben  mindenütt  az  élet  stádiumába  siet  belépni, 

Kopernikus  rendszere  ezt  a  gondolatot  közkeletűvé  teszi :  a 
csillagok  földek,  az  életnek  földjei.  Ha  földek,  élet  van  rajtuk. 
Ez  a  következtetés  ugyan  csak  analógiából  indul  ki,  a  csillagok- 
nak földünkhöz  való  hasonlatosságából,  de  ez  a  következtetés 
szubjektive  oly  közvetlen,  objektive  oly  meggyőző,  hogy  Kopernikus 
hívei  mind  a  csillagok  lakhatóságának  pártolói.  Pohle  „Die  Ster- 
nenwelten  und  ihre  Bewohner"  c.  művének  kritikusa,  a  jeles 
tűbingeni  theologus  Schanz,  ismertetésében  méltán  ezt  jegyzi  meg : 
„A  szerző  (Pohle)  fejtegetéseinek  végeredménye  az,  hogy  a  csil- 
lagok lakhatók.  Fölösleges  külön  megjegyeznem,  hogy  átlag  én 
is  ezen  a  véleményen  vagyok,  mert  már  tíz  év  előtt  Cusai  Miklós 
nézeteinek  ismertetése  alkalmával  kifejtettem,  hogy  a  jeles  kardi- 
nális (Cusai  Miklós)  következetesen  járt  el,  mikor  a  csillagok 
lakhatósága  mellett  nyilatkozott;  ha  ő  a  földet  csillagnak  s  a 
csillagokat  földeknek  nézi,  akkor  következetesen  jár  el  abban  is, 
ha  a  csillagokat  lakhatóknak  gondolta.  A  kopernikusi  rendszernek 

kifejlődése  a  csillagászok  e  fölfogását  még  jobban  megerősítette. 
Jóllehet  Galilei  a  csillagok  lakhatóságáról  szóló  véleményeket  csak 
metafizikai  okoskodásoknak  s  emberi  vélekedéseknek  tartja,  azért 
mégis  maga  is  e  véleményhez  hajlik."  (Litterarische  Rundschau. 
1885.  80.  hasáb.) 

A  kopernikusi  rendszer  azóta  is  egyre  jobban  érlelteti  ezt  a 
gondolatot.  Színképelemzése  kimutatja,  hogy  a  csillagok  oly 
anyagból  vannak,  mint  a  föld,  hogy  anyag  és  anyag  közt,  a  régi 
gnosztikusok  és  manichaeusok  nevetséges  példája  szerint  külön- 
böztetni nem  lehet;  ha  tehát  a  csillagok  csak  oly  földek,  mint  a 
mi  földünk,  miért  tagadjuk  el  tőlük  az  életet? 

További  érvét  Pohle  a  világcélból  veszi,  melyet  szintén 
méltattunk  s  elfogadtunk ;  az  érv  a  következő :  Istennek  a  világot 
saját  dicsőségére  kellett  teremtenie,  még  pedig  nemcsak  objektív 
dicsőségére,  mely  az  értelmetlen  világban  kifejeztetik,  de  formális 
dicsőségére,  melyet  a  természetet  fölfogó  ismeret  s  a  remekmű 
szépségétől  elragadtatott  szerető  akarat  nyújt  az  Urnák ;  az  értel- 
mes teremtmény  lelkén  gyulád  ki  a  formális  dicsőség,  addig  a 
természet  néma  és  sötét ;  ragyogó  lesz  az  intelligens  szem  tükrén, 
hangos  lesz  az  imádkozó  ajkon.  Már  pedig  az  anyagi  természetet 
Isten  nem  a  szellemekért  teremtette;  az  angyalok  világa  a  fizikán 
túl  van :  kell  tehát  a  fizikai  létben  értelmes,  szerető  intelligenciák- 
nak lenni,  kikhez  Isten  a  világban  szól.  A  világ  az  Istennek  hang- 
és  éter-hullámos,  tömecsekben  rezgő  szózata;  minek  a  hang-  és 
fény-hullám,  ha  nincs  hozzá  réce-  és  dobhártya?  minek  a  rezgés, 
ha  nem  rezeg  tőle  emberi  szív,  melyben  a  rezgés  meleg  érzéssé 
válik? 

Végül  a  geológiai  s  a  mikroskopikus  fölfödözésekre  utal, 
melyek  a  földön  az  élet  uralmáról  tanúskodnak.  A  természet 
szinte  kiárasztja  az  élet  bőségének  szaruját;  minden  talpalatnyi, 
sőt  minden  milliméternyi  térben  megveti  a  lábát  és  siet,  nehogy 
időt  veszítsen ;  mihelyt  lehűltek  a  lávák  s  alkalmas  lett  az  élet 
hordozására  a  kéreg,  azonnal  termékenyek  lettek  a  vizek  s  élet- 
csíráktól terhes  a  föld.  Bizonyára  így  van  ez  mindenütt.  S  minek 
volnának  azok  a  csillag-világok  képzeletes  életükkel,  káprázatos 
pompájukkal,  ha  nincs  ott  rajtuk  is  értelmes  lét,  ismeret  és 
szeretet?  De  az  ember  miatt  nincsenek;  a  mindenség  nagyságán 
elboruló  lelkünk  csak  sejtheti  a  csillagvilágok  pompáját,  de  szemünk 
nem  ér  el  odáig;  nem  miattunk  vannak   azok,   hanem    bizonyára 

lesz  rajtuk  is  értelmes  élet,  mely  a  teremtett  valóságot  dicshim- 
nuszba foglalja. 

E  gondolatok  behatása  alatt  képzeletünk  megtermékenyül  s 
hajlandók  vagyunk  a  nagy  mindenséget  színpompás  világokká 
varázsolni  s  élettel  koszorúzni.  A  ragyogó  képzelet  el  is  veti 
magától  a  féket  s  annyira  megtetszik  magának  az  élet  változatos 
világainak  elképzelésében,  hogy  a  napokat  és  csillagokat,  melyek 
ott  fönragyognak,  csak  szigeteknek  nézi,  melyeken  az  élet  óceánja 
egy-egy  hullámával  tajtékozva,  sziporkázva  átvetó'dik. 

A  képzelet  e  játékának  behatása  a  gondolatra  igen  jellemző. 
Sokakat  elcsábít  arra,  hogy  az  életet  az  anyag  funkciójának 
tartsák  s  hogy  a  világok  sorában  az  anyag  örök  fejlődésének  nagy- 
szerű játékára  ismerjenek.  Az  általános  élet  még  jobban  elborítja 
az  intelligencia  szemét,  az  élet  beláthatlan  távlata  még  korlát- 
lanabbá teszi  a  mechanikának  uralmát,  miután  még  az  életet  is 
mint  funkciót  hatalma  alá  vetette.  Ha  az  élet  az  anyagnak  virága, 
akkor  a  célszerűség  az  anyagi  létnek  veleszületett  hozománya; 
ha  az  anyag  a  létnek  szükségességével  gravitál  az  életbe,  akkor  a 
rendező,  intéző  kéznek  nyoma  mint  a  rosszul  informált  agynak 
ideiglenes  szüleménye  szétfoszlik  s  eltűnik;  nem  szorulnánk  sehol 
rendezkedő  észre,  pozitív  meghatározásokra:  szükségszerűség  és 
célszerűség  egybeesik  a  lét  s  az  élet  szoros  egymásutánjában. 

Nem  mondom,  hogy  a  csillagvilágok  általános  életének  védői, 
amilyen  pl.  Pohle,  ezt  az  irányt  követné ;  ellenkezőleg  az  élet  sze- 
rinte az  Isten  műve,  elveknek  kifolyása,  melyek  az  anyagi  léten 
kivül  keresendők.  Csak  azt  állítom,  hogy  az  élet  ez  általánosságá- 
nak kápráztató  képei,  a  világok  beláthatlan  perspektívája,  könnyen 
elfelejteti  az  emberrel,  hogy  az  élet  nem  az  anyagból  van  s  hogy 
felsőbb  elveknek  kell  föllépniök  az  anyagban  az  élet  fölserkenté- 
sére. Hozzászokunk  az  életet  természetadta  valóságnak  nézni  s  nem 
különböztetünk  anyag  és  élet  közt  mint  két  egymásután  következő, 
de  nem  egymásból  lett  világ  közt. 

A  csillagvilágok  élete  tehát  szellemtelen  gondolatlanságra  vezet- 
hetne; ezzel  szemben  a  reflexiók,  melyek  az  élet  állítólag  álta- 
lános uralmához  fűződnek  s  mégis  annak  korlátoltságára  utalnak, 
igen  hasznosak  az  igazságnak  fölismerésére. 

Az  élet  s  az  anyag  összevaló,  de  hogy  mily  réven  serken  ki 
az  anyagból  az  élet  s  hogy  mily  mértékben  követi  az  élet  az  anya- 
got, arról  a  mindenség  sokkal  mélyebb  gondolatokkal  szolgál,  mint 

a  költő  asztronomok  s  mint  a  koszmosznak  apriorisztikus  ele- 
ven ítői. 

Először  is  azt  látjuk,  hogy  az  élet  nem  oly  pazarul  van  elhintve 
a  mindenségben  mint  ahogy  a  Flammarioni  képzelőde's  álmodná. 
Előkelő  tartózkodást  mutat  az  élet,  mintha  ötletesen  önálló  értel- 
miségnek szabadon  választott  tervei  szerint  járna  el.  Valóban  mily 
nagy,  mily  végtelen  nagy  a  világ  s  mily  kevés  rajta  az  élet.  Az  élet 
bizonyára  a  lét  telje  és  virága,  de  ebből  a  virágból  túlságos  sok 
úgy  látszik  nincs  a  világban. 

Tekintsük  meg  mindenekelőtt  bolygó-rendszerünket,  a  mit  e 
rendszerben  látunk,  nem  nyújt  valami  túlságos  biztató  kilátást  a  világ 
általános  életének  fölfedezésére. 

A  mi  földi  életünkhöz  hasonló  életnek  föltételei  kevés  boly- 
gón találhatók.  Az  első  szerepet  ezeknek  megteremtésében  a  boly- 
gónak tömege  és  súlya  játsza.  Kis  bolygóknál  kicsiny  a  vonzó-erő 
is,  minek  folytán  atmoszférájuk  nagyon  híg  s  nem  alkalmas  arra, 
hogy  a  vízpárát  hordozza ;  ellenkezőleg  nagy  bolygóknál  az  atmosz- 
féra nagyon  sürü,  sőt  folyékony  volna;  alsó  rétegei  hasonlítanának 
az  óceán  sötét  néma  vízrétegeihez.  Az  atmoszférára  rendesen  nem 
gondolunk ;  inkább  arra  reflektálunk,  hogy  mennyit  nyomnánk,  ha 
Jupiterre,  vagy  Saturnusra  vetődnénk;  Flammarion  szerint  egy 
középalkatú  ember  a  napon  2,000  kilogramm  súlynak  örvendene. 
Valóban  nehézkes  lajhár-féle  lényekké  nevelne  minket  egy  más  világ. 

Azonban  nem  a  súly  a  fődolog;  a  legnagyobb  baj  az  atmosz- 
férának használhatatlan  vegyülete  volna.  Azok  az  óriási  nagy  boly- 
gók roppant  érc-tömegükkel  folyékony  állapotukban  bizonyára 
elnyelnék  az  atmoszféra  élenyét  és  szénsavát,  mire  megalusznak ; 
maradék-atmoszférájuk  pedig  olyan  volna,  hogy  abban  az  élet  nem 
tenghet.  Ezt  a  nehézséget  állítja  első  sorba  Boiteux  „Les  terres 
siderales"  c.  remek  értekezésében.  Figyelmünk  —  mondja  ő  — 
önkénytelenül  is  a  nagy  csillag  testek  felé  fordul,  ott  szeretnők  meg- 
honosítani az  életet  s  elképzelni,  e  nagy  világok  pompáját;  de  épp 
ott  találunk  legnagyobb  nehézségekre,  melyeket  az  életnek  földi 
kellékei  és  föltételei  szerint  Ítélve,  az  élettel  ki  nem  egyeztethetünk. 
„Si  l'atmosphére  aerienne  d'un  grand  globe  massif  ne  se  trouve 
pas  liquefiée  par  son  propre  poids,  c'est  qu'une  grandé  partié  de 
sa  substance,  la  partié  la  plus  disposée  á  se  combiner  chimiquement, 
comprenant  l'oxigéne  et  l'element  carboné,  aura  été  absorbée  par 
la  matiére  métallique  de  l'astre,  de  telle  sorté,  qu'il  ne  sera  plus 

resté  qu'un  gaz  simple  et  inactif,  incapable  de  servir  a  la  nutrition 
et  á  la  respiration  des  étres  organisés."  (Les  terres  siderales.  Compte 
rendű  du  Congrés  scientifique  international  des  Cathoiiques  tenu 
á  Paris,  Septiéme  Section  285.  lap.)  Nagy  testeknél  a  nehézkesség 
roppant  nagy;  ez  az  erő  megolvasztaná  az  atmoszféra  sűrű  réte- 
geit, ha  ugyan  nem  birná  chémiai  egyesülésre  az  egyesülni  kész 
élenyt  és  szénenyt  az  ércekkel. 

Kis  égi  testeken  nincs  atmoszféra,  mert  nincs  elegendő  köz- 
ponti vonzó-erő ;  nagy  testeken  nincs  atmoszféra,  mert  a  sűrű  lég- 
körben, melyet  a  túlnagy  központi  vonzó-erő  sűrűsít  össze,  a 
lecsapódás  elkerülhetetlen ;  ha  pedig  ez  nem  is  állna  be,  az  oly 
sűrű  s  tán  folyékony  atmoszférában  a  mi  fogalmaink  szerint  való 
élet  nincs  otthon. 

S  ha  ez  exakt  gondolat  világosságánál  nézünk  szerte-széjjel 
a  mi  bolygó  rendszerünkben,  ugyan  hol,  melyik  csillagon  gyanít- 
hatunk életet? 

Tekintetbe  jöhetne  a  belső  bolygók  közül  a  Venus  és  a  Mars, 
a  külső  bolygók  közül  a  Saturnus.  Egyikén  sincs  élet,  dacára  vala- 
mennyi költőnek. 

A  Venus  leginkább  közelíti  meg  a  föld  adatait,  ami  térfoga- 
tát, tömegét  s  a  naprendszerben  elfoglalt  állását  illeti,  de  vannak 
oly  sajátságai,  melyekkel  az  élet  aligha  férhet  meg.  Mondják,  hogy 
224  nap  alatt  fordul  meg  tengelye  körül ;  csillagászati  napja  tehát 
egybeesik  évével.  E  hosszú  nap  alatt  a  napsugár  süti  egyik  oldalát, 
úgy,  hogy  elpárologtatja  tengereit,  mialatt  a  hosszú  éj  alatt  a  másik 
oldal  jégbe  fagy,  s  roppant  havazások  borítják  hólepellel  a  Venus- 
nak  ez  oldalát.  A  havazások  arányban  állanak  a  tengerek  párol- 
gásával. S  miféle  viharok  sodorhatják  e  fellegeket  a  két  nagy 
hőkülönbözetű  félteke  fölött!  Itt  nincs  élet!  Az  általános  élet  köl- 
tője is  igen  lehangoltan  szól  Venus  életéről.  Életet  természetesen 
tulajdonít  neki  a  teória  kedvéért,  de  „minden  arra  mutat,  hogy  a 
Vénuszon  sokkal  kevésbé  kellemes  lehet  a  lét  mint  a  földön.  És 
nem  valószínű,  hogy  ott  meglehessenek  azok  a  természeti  fölté- 
telek, amelyek  e  világon  közreműködtek  Babilon,  Téba,  Athéné, 
Róma  és  Paris  civilizációjának  kifejlődésében  . . .  Olyan  zivatarok, 
záporok,  jégesők,  havak  lehetnek  ott,  amelyekről  a  mi  földünk  leg- 
féktelenebb  égiháborúi  és  egyéb  tüneményei  halvány  fogalmat  sem 
adhatnak.  Az  esthajnali  csillag,  mely  az  est  csendjében  és  a  madár- 
dalos hajnalkor  oly  nyugodt,  tiszta  fénnyel  ragyog  az  égbolton,  ez 

a  Vénusz,  meglehet,  a  természet  iszonyatos  dühöngéseinek  szin- 
helye  és  lakói,  emberek  vagy  állatok,  örökös  vad  harcban  álla- 
nak egymással."  (Camille  Flammarion,  Csillagos  esték  38.  1.) 

A  másik  bolygó,  melyről  föltételezhetnök,  hogy  életet  hord, 
a  Mars  csillag.  Nagy  várakozásokat  fűznek  hozzá ;  lakosait  a 
műveltség  legmagasabb  fokán  gondolják;  állítólagos  csatornaháló- 
zatából a  vizeknek  rendszeres  elosztására  s  a  földmüvelés  s  ipar 
nagy  eló'haladottságára  következtetnek.  Szerintük  a  Mars  csillagon 
észrevehető  vonalaknak  értelmi  eredetüeknek  kell  lenniök,  óriás 
műveknek,  melyek  azonban  csak  nekünk,  kik  a  Mars-lakókhoz 
képest  csak  gyerekjátékokat  hívhatunk  létbe,  látszanak  nagy  művek- 
nek. Állítólag  a  Mars-lakók  előhaladott  civilizációja  megküzd 
azzal  a  nagy  föladattal,  hogy  elapadó  tengereinek  vizeit  terméke- 
nyítőén ossza  el  a  kontinensen. 

Ezek  legalább  is  merész  elméletek,  ha  nem  nevezzük  inkább 
álmoknak.  Sokkal  valószínűbb,  hogy  a  mai  Mars-csillagon  élet 
nincs.  Óceánjai  és  földségei  egyre  változtatják  helyüket;  tengerei- 
nek nincs  ágya  s  úgylátszik  mintha  önkényesen  végigsöpörnének 
a  kontinenseken ;  mások  a  Mars-csilllagon  csak  parttalan  óceáno- 
kat látnak,  melyek  be  vannak  fagyva  s  a  tenger  áramai  neki  feszülve 
a  jégkéregnek,  szétrepesztik  azt  s  óriási  rianásokat  vonnak  a  vigasz- 
talan jégmezőkön  végig;  e  rianások  száz  kilométernél  szélesebb 
s  több  ezer  kilométer  hosszú  vonalakat  vonnak  a  Mars-bolygó 
felületére  s  bizonyára  nem  az  értelemnek,  hanem  a  természet  erői-, 
nek  köszönik  létüket.  ,» 

Élet  a  Marson  sincs.  .t^.<^.j^.^^  .j^\W.. 

Merre  van  hát  az  élet? 

A  Jupitert  még  izzó  csillagnak  tartják;  a  többiek  közül  kozmo- 
lógiai fejlődés  tekintetében  a  Szaturnus  hasonlít  leginkább  földünk- 
höz. Ez  is,  meg  a  másik  kettő,  Neptun  és  Uranus  igen  híg  anyag- 
ból állnak,  körülbelül  a  víz  fajsúlyára  emlékeztetnek,  hogyan  lehet 
ezeknek  felületén  vagy  ha  úgy  akarjuk  ezeknek  feneketlen  tengerei- 
ben élet.  Az  a  bámulatos  korong,  mely  mint  koszorú  övezi  a 
nyolc  holddal  biró  Saturnust,  rengeteg  felülettel  kínálkozik  az 
életnek;  százszor  nagyobb  a  külső  térfogata  földünk  térfogatánál. 
De  mit  használ  a  felület,  ha  jégből  van,  mint  némelyek  mondják, 
vagy  más  hasonló,  kis  fajsúlyú  anyagból,  mely  egymástól  elváló, 
gyűrűkre  s  minden  egyes  gyűrű  ismét  különálló  szeletekre 
oszlik  ? 

Ezek  a  gyűrűk  valamikor  alighanem  a  bolygóra  hullanak  s 
nagy  katasztrófákat  vonnak  maguk  után. 

íme  mennyi  tér,  mennyi  fölület  a  nap-rendszerben  s  merre 
van  az  élet?  Mennyi  anyagsziget  úszik  az  űrben,  s  mily  kevésen 
vetette  meg  lábát  az  élet;  dacára  az  anyag  s  az  élet  összefüggé- 
sének, dacára  a  lét  filozófiájának,  mely  az  életet  mint  a  valóság 
virágát  sürgeti,  az  anyaggal  magával  még  nincs  megadva  az  élet; 
az  életföltételek  az  anyagnak  nem  lényeges,  hanem  esedékes  meg- 
határozásaitól függnek;  oly  esedékes  meghatározásoktól,  amilyen 
például  a  tömeg.  Azonban  a  költői  kiindulásokkal  szemben,  melyek 
Flammarion,  Pohle  s  más  asztronomok  és  filozófok  kedvenc 
gondolatai,  vannak  mások,  kik  bevallják :  „nous  ne  craignons  pas 
d'avancer  que  la  térre  est  peut-étre  la  seule  planéte  du  systéme 
solaire.qui  eűt  été  propre  a  constituer  un  véritable  monde"  (Boi- 
teux  i.  m.  300.  1.);  vannak  mások,  kik  a  bolygókat  víznek  s  jég- 
nek tartják ;  a  külső  nagy  bolygókat  átlag  víznek,  óceánoknak, 
aránylag  kicsiny,  szilárd  maggal  ;a  belső  bolygókat  pedig  s  hol- 
dunkat jégmezőkkel  borított,  vigasztalan  csillagoknak. 

De  ha  föl  is  tesszük,  hogy  van  élet  a  Marson  is,  mi  a  Föld 
s  a  Mars  tömege  a  naprendszer  tömegével  szemben  s  mi  az  élet, 
mely  e  két  csillagra  szorult,  egyéb,  mint  parányi  szikra  a  januári 
télben?  A  mi  napunk  1 .200,000-szer  nagyobb  mint  a  Föld;  mily 
rengeteg  anyagtömeg  ez  a  Föld  tömegével  szemben.  Ha  volna  még 
több  bolygón  is  élet,  ha  a  Marson,  Vénuszon,  Földön,  Merkúron 
illatoznék  a  kábító  Flóra  s  örvendezne  létnek  a  fürge  állatvilág, 
mindezek  a  világok  összesen  alig  egy  milliméter  térfogatra  terjed- 
nének, ha  a  napot  egy  méter  kiterjedésűnek  képzelnők. 

S  mivé  zsugorodik  ez  az  árny,  ha  naprendszerünkről  az 
álló  világok  csillagába  térünk  s  ha  azokat  a  napokat,  melyek 
három-négyezerszer  nagyobbak  a  mi  napunknál,  összeegyeztetjük? 
azokon  élet  nincs,  hiszen  izzó  testek;  de  talán  vannak  bolygóik, 
melyek  nagyobbak  mint  a  mieink  s  melyeken  az  élet  kifeslett. 
Engedjük  meg,  hogy  vannak  bolygóik,  s  ne  tekintsük,  hogy  a  földi 
élethez  hasonló  élet  ott  is  ugyanazon  nehézségekbe  ütközik,  mint 
a  Jupiteren  vagy  a  Szaturnuszon :  vegyük  figyelembe  csak  a  töme- 
get. Mily  óriás  nagy  testek  ezek  élet  nélkül;  mily  parányi  az  élet 
térfoglalása  az  anyag  tömegein. 

Ha  égő  erdőket  képzelnénk,  melyek  körül  nagy  távolságban 
legyek,  éji  lepkék    imbolyognak,    megközelítő    képet    nyernénk    a 

világok  terjedelmének  s  az  élet  uralmának  arányáról.  Végtelen  nagy 
égő  szövétnekek  akkor  azok  a  napok,  melyek  hevében  parányi 
kevés  élet  melegszik.  Hihető-e,  hogy  ez  a  Teremtőnek  célja? 
Hihető-e,  hogy  ez  óriás  csillag-testek  föladata  ne  legyen  más,  mint 
éltetni  az  elhaló,  parazita  világokat.  A  bolygók  úgyis  csak  szikrák, 
melyek  a  napból  kipattannak,  csak  tüzes  cseppek,  melyeket  a  köz- 
ponti test  exploziói  kifecscsentettek ;  ezeknek  a  lehűlt  cseppeknek 
egyikén-másikán  fölserken  az  élet;  vájjon  ez  a  mellékes,  mintegy 
odavetett  képződés,  azonosítható-e  az  általános  élet  gondolatával  ?  ^ 

De  hát  mi  legyen  e  tüzes  és  kiégett  napok  célja,  ha  nem 
az  élet?  Nem  tagadjuk,  hogy  az  élet  a  céljuk,  hiszen  ha  tagadnók, 
ellenkezésbe  jutnánk  egyik  alapvető  gondolatunkkal ;  de  bár  ezt 
megengedjük,  ugyanakkor  útját  akarjuk  állni  a  képzeletnek  s  ki 
akarjuk  mutatni,  hogy  az  élet  nem  úgy  célja  a  létnek,  mint  ahogy 
azt  az  ember  képzeli,  hogy  a  világoknak  nem  szükségképen  kell 
életet  hordozniok,  egész  terjedelmükben,  hanem,  hogy  a  Teremtőnek 
külön  művét  képezi  az  élet  s  az  életnek  kiterjesztésében  is  min- 
denütt szuverén  szabadakarata  s  tetszése  érvényesül. 

A  mi  fölfogásunk  az,  hogy  isteni  gondolat  nem  a  tömegben 
érvényesül.  Az  Isten  nem  fukar  és  nem  aggályos.  Életet  akar  terem- 
teni s  azért  létbe  hivott  világokat,  naprendszereket;  úgy  a  hogy 
tetszett  neki,  élettel  borította  a  kisebb  bolygókat,  némelyikére 
növény-  és  állatvilágot,  némelyikére  átlag  tengeri  életet  teremtett 
s  volt  olyan  bolygó  is,  melyre  értelmes,  erkölcsi,  vallásos  lényeket 
is  helyezett.  Nagylelkű  és  tartózkodó,  pazar  és  válogatós  volt  terem- 
tésében. Szabadon  alkotta  meg  az  élet  föltételeit;  tengereket,  száraz- 
földeket, levegőt;  átáztatta  a  szárazföldeket  vízzel,  a  levegőt  telí- 
tette vízpárával,  hogy  a  föld  és  levegő  olyan  legyen,  mint  a  vizbe 
mártott  szivacs,  mert  csak  ilyen  alkalmas  az  élet  hordozására. 
Ezek  a  kellékek  nincsenek  meg  mindenütt,  sőt  a  mi  naprendsze- 
rünkben úgylátszik  csak  a  földön  vannak  meg  megfelelően.  Az 
élethez  szilárd  talaj,  aránylagos  béke,  biztosított  egyensúly  kell; 
kataklizmák,  katasztrófák  megrengetik  s  megsemmisítik  az  életet, 
ha  gyakoriak.  A  Mars-csillag  úgylátszik  bár  öregebb  és  előhaladot- 
tabb  mint  mi,  folytonos  katasztrófák  színhelye :  tengerek  söpörnek 
végig  földségein,  így  gondolják  azt  azok,  kik  a  vonalakat  jégria- 
násokkal  magyarázni  vonakodnak. 

Lehetnek  nagy  bolygók,  melyek  átlag  tengerekből  állanak ; 
ezeknek  is  lehet  életük ;  sőt   gazdagabb,   bőségesebb   életük   lehet 

a  szárazföldek  életénél.  Lehet,  hogy  a  Teremtő  nagy  bolygókat 
csakis  tengeri  élettel  teremtett,  melynek  gazdag  flórája,  vizi  fau- 
nája van,  de  nincsenek  értelmes  teremtményei;  vagy  ha  vannak, 
bizonyára  nem  olyanok,  melyek  hangos  szavakkal,  tüzet  hasz- 
nálnak s  az  emberiségnek  levegő-életre  berendezett  komfortját 
élvezik.  Teremtett  óriási  napokat,  melyek  a  világűrt  megvilágítsák ; 
teremtett  azonkívül  lakható  bolygókat,  de  úgy,  hogy  Boiteux-nek 
remek  kifejezése  szerint  „on  dirait,  qu'il  ne  s'est  pas  préoccupé 
de  la  fondation  des  terres  célestes  ou  des  globes  habitables,  qu'il 
n'a  point  accordé  á  leur  formation  une  attention  expressé  et  qu'il 
s'est  simplement  réservé  d'utiliser  a  son  gré  les  sphéres  éteintes, 
qui  se  trouveraient  propres  a  constituer  des  mondes  complets  ou 
des  pseudo-mondes,"  (i.  m.  306.)  Valóban  ez  fönséges  gondolat! 
Az  isten  nem  kicsinyeskedik,  hogy  minél  több  életet  helyezzen  el 
a  földön.  Úgy  tett,  mint  a  hatalmas  földes  úr,  a  ki  az  erdőt  ki 
nem  vágja,  a  mocsarat  ki  nem  szárítja,  hogy  eke  alá  foghassa 
talaját;  legyen  erdő  a  vadnak,  legyen  mocsár  a  kibicnek;  jut  is, 
marad  is  elég.  Teremtett  nagy  világokat;  a  kisebb  bolygókra 
életet,  egyikre  ilyet,  másikra  olyat;  s  a  sok  közül  kiválasztott 
magának  bolygót  vagy  bolygókat,  melyekre  értelmes  teremtést 
helyezett. 

Ez  a  világfölfogás  is  gondolat:  s  van  oly  szép  mintáz  álta- 
lános élet  álma !  Nem  a  tömeg,  nem  a  sokaság  teszi ;  s  az  emberi 
kislelkűség  meg  éppen  nem  dönthet  saját,  apró  méretű  gondolatai 
szerint  világtervek  fölött. 

E  mérséklő  tekintet  érvényesül  még  földünkön  is. 

Eltekintek  a  tömegtől,  melyre  Humboldt  is  figyelmeztet,  hogy 
az  élet  tömege  kilogrammokban  kifejezve,  eltűnik  a  föld  tömegével 
szemben  s  éppen  úgy,  hogy  a  növényvilág  tömege  az  állatok 
tömegét  mint  elenyésző  apró  adatot  elnyeli  (Kosmos  I.  224.  1.); 
hanem  tekintek  az  időre,  melyet  a  világ  átélt  élet  nélkül  s  azután 
ismét  azokra  a  számitatlan  évezredekre,  melyeket  átélt  értelmes 
teremtmények  nélkül. 

Mennyire  megreformálja  ez  a  tekintet  a  filozofáló  észt,  mely 
nem  érti  a  létet  értelmes  lényeknek  s  a  földi  valóságot  az  embe- 
riségnek föltételezése  nélkül.  A  föld  termő  és  termelő  korszakán 
rég  túl  vagyunk  már.  Életképességének  virágzó  időszaka  akkor 
volt,  mikor  még  saját  belső  melegének  páráiba  pólyázhatta  a  rajta 
pompázó,  dús  életet;  mikor  atmoszférája  szénsavval  volt  telítve  s 

az  élet  kábultan  tengett,  bár  még  nem  termelte  virágait  s  az  állati 
élet  felsőbb  s  tökéletesebb  alakjait.  A  bőséges  élet  e  korszaka 
azonban  még  nem  volt  alkalmas  a  tökéletesebb  létnek  s  kiváltkép 
nem  az  emberiségnek  hordozására.  Eltekintve  az  atmoszféra  nehéz 
vegyülékétől,  az  élet  talaja  még  nem  szilárdult  meg;  a  lakás  meg 
volt,  de  falait  megrengette  a  gyakori  földrengés;  a  katasztrófák 
veszedelmet  hoztak  a  létre  s  ha  volt  volna  e  buja  természetben 
értelmes  élet,  az  nem  szűkölködött  volna  rémületben  és  szenve- 
désben. Az  a  világ  még  nem  volt  alkalmas  az  értelmes  életre. 
Számtalan  évezredek  s  millió  évek  vonultak  el  a  világ  fölött;  a 
föld  elvesztette  melegével  veszedelmeit,  de  egyszersmind  termő- 
képességének lendületét  s  akkor  nagy  vártatva,  az  öregedő  földön 
megjelent  az  ember.  Az  atmoszféra  már  tiszta  s  átlátszó  volt,  szén- 
savát elnyelte  a  régi  világok  növényzete,  a  vegetáció  lassúbb  és 
szerényebb  tempóban  dolgozott;  egykori  általános  uralma  tért 
veszített  s  a  szűz  erdők  helyén  a  sivatagok  s  a  pampák  egyhan- 
gúságának kísértetei  járnak ;  a  sarkok  borzalmas  világa  jég-  és 
hómezői  alatt  régi  életének  szerény  emlékeiül  kőszénrétegeket 
rejtegetett ;  szóval  itt  az  ember,  de  az  ő  kora  már  nem  az  őserőnek, 
nem  a  buja  teremtéseknek  korszaka ;  sőt  ellenkezőleg  terjedni 
kezd  benne  a  halál  országa. 

A  természet  elhalása  kiséri  diadalútjában  az  embert;  romokon 
installálja  uralmát.  Ó  be  későn  jött  ez  a  nagy  úr,  —  mondhatnók 
róla,  —  miután  kivette  részét  a  hatalomból  s  az  uralomból  a  rák, 
a  csiga,  a  saurus,  a  vastagbőrű,  a  ragadozó-állat,  akkor  végre 
megjelenik  az  ember.  Biztos  föltevés  az,  hogy  millió  és  millió  évek 
multak  el  a  világ  és  az  élet  kikezdései  óta.  Parányi  kis  idő  az, 
melyben  az  ember  él ;  számokban  kifejezve  elenyésző  kis  tört  az 
emberiség  kora  a  föld  életének  korához  képest.  Előtte  egymást 
érték  nemcsak  növény-  és  állat-nemzedékek,  de  a  fajok,  nemek, 
osztályok,  rendek  sorai;  növények  és  állatok  más-más  típusokkal 
beláthatlan  hosszú  sort  képeztek  s  el  voltak  ember  és  értelmes 
világ  nélkül.  Nem  botránkozik-e  meg  ezen  a  világ  érthetőségének 
fölfogását  negélyező  lélek  ?  Bizonyára  máskép  rendezi  be  a  világot, 
ha  reá  bízzák ;  sietett  volna  fölléptetni  az  embert,  hogy  ne  legyen 
oly  sokáig  érthetetlen  a  világ! 

Álljon  tehát  mindig  két  vezérgondolat  lelkünk  előtt,  ha  a 
világra  irányozzuk  figyelmünket;  ez  a  két  gondolat  a  következő: 
Isten  a  világot  saját  dicsőségére  teremtette,   a  mellyel  az  értelmes 

teremtmények  adóznak  neki ;  de  ugyanakkor  e  tervét  és  szándékát 
szuverén  függetlenséggel,  pazar  bőkezűséggel,  örökkévalóságra 
emlékeztető  tempóban  hajtotta  végre;  művének  e  sajátosságait 
nem  érti  föl  az  ember  önmagából,  de  megérti  a  világból,  hiszen 
a  mindenség  széditő  méretei  hirdetik  azokat.  E  művébe  beleszőtte 
mindenüvé  a  Teremtő  szabadakarat-elhatározásait,  imádandó  vég- 
zéseit, bár  az  ember  botránkozik  ez  idegenszerű,  mert  nem  emberi 
eljáráson ;  mindegy ;  hiszen  az  ember  nem  isten  s  így  az  sem 
csoda,  hogy  lépten-nyomon  kényszerül  kitágítani  gondolatait  s 
beismerni,  hogy  a  mechanikán  mindenütt  a  „manufactury",  a 
kézmű  nyomai  látszanak;  a  mechanikus  szükségesség  be  van 
helyezve,  meg  van  határozva  gondolatok  és  célok  szerint. 


XV. 
Régi    világok. 

Midőn  a  régi  világok  kőlapjait  fejtegetjük  s  az  azokban  rejlő 
tengeri  s  édesvízi  kagylókat,  csigákat,  furcsa  állat-lenyomatokat  s 
idegenszerű  növénykövületeket  szemléljük ;  el  nem  zárkózhatunk 
a  gondolat  elől :  nini,  régen  itt  errefelé  más  élet  volt.  S  mennyire 
más !  mily  alakok  ?  mily  állatok  és  növények  ?  idegenkedve  nézzük 
a  régi  világok  múmiáit  s  lelki  szemeink  előtt  elváltozik  a  tájék,  a 
szülőföld  képe;  más  világ  lép  elénk. 

Másszunk  föl  a  hont-szobi  „kerek-hegyre",  melynek  fénylő, 
meszes  oldala  hívogatólag  emelkedik  a  „malom-kertté"  átvarázsolt 
lősz-árok  fölé.  Ez  a  „kerek-hegy"  csupa  finom  mész-kagylócska, 
a  régi  tengerek  hemzsegő  életének  filigrán  héjacskáiból  áll,  közbe- 
közbe tarkítva  szép  hatalmas  uniókkal ;  a  „kerek-hegyet"  bizo- 
nyára az  a  szép  trachit-kúp  emelte  ki  a  fenékből,  melynek  olda- 
lában városaink  kövezetének  kockáit  törik ;  a  trachit  eruptiv-kőzet, 
mely  itt  e  vidéken  Nosztrának  csúcsos  hegyeit  s  a  börzsönyi 
kúpokat  föl  egész  Kemencéig  s  onnan  Diós-Jenőig  emelte  a 
magasba.  Ez  az  emelkedés  a  harmadkorban  ment  végbe;  a  trachit 
áttörte  a  tengerfeneket  s  az  oldalakon  kiemelte  a  kagylós  pado- 
kat Szobon  épp  úgy,  mint  Kemencén.  A  kemencéi  pad  még 
gazdagabb,  mint  a  szobi,  ahol  össze-vissza  vannak  hányva  a 
szebbnél-szebb  kagylók,  melyeknek  zománcuk  sem  kopott  le.  A 
hegység-alját  mindenfelé  nagy  lősz-rétegek  szegélyzik,  melyekből 
az  Ipoly  völgyében  épp  úgy  mint  a  Duna-völgyben  mammutokat 
ástak  ki.  Túl  a  Dunán  a  partot  szintén  trachit-kúpok  szegélyzik 
s  azokon  túl  mészhegyek  vonulnak  el,  melyeknek  lábánál  a  har- 
madkori lápokban  képződött  Dorog,  Tokod,  Felső-Galla  kőszén- 
telepe. 

Szinte  rólunk  írja  a  költő :  széjjelnézett  s  nem  leié  hónát  a 
hazában.  Kiről  érthetnők  e   sort  találóbban,    mint   a   régi  világok 

kutatójáról,  kinek  szemei  előtt  a  változások  játéka  mozgat  hegyet, 
folyót,  völgyet,  sőt  tengereket  is? 

Sok  helyen  az  egymást  váltó  rétegek,  melyek  átlag  vízből 
lettek,  sejtetik  a  tengereknek  elváltozott  járását,  a  szárazföldnek 
ideiglenes  föltűnését  s  ismét  elsülyedését.  Szemeink  előtt  elvonul- 
nak térképei  azon  világoknak,  melyeknek  nincs  nevük,  fodrozott, 
csipkézett  félszigetekkel,  kontinensekkel,  szigetvilágokkal.  A  mi 
lelkünkbe  megfeneklett  a  mai  világ  képe,  Európa  szaggatott  part- 
vidékei, Afrika,  Amerika  ékszerű  kontinensei,  Ázsia  őstömegével; 
de  más  térképet  mi  nem  ismerünk.  Pedig  meg  kell  ismernünk  azt 
a  régi  világ-alakulást  is.  Hiszen  lépten-nyomon  tengerek  fenekén 
járunk;  tengerek  és  tavak,  földségek  s  szigetek  váltakoznak  e 
helyen.  De  hogyan,  s  mily  rendben,  ki  állapíthatná  azt  meg;  ki 
vetheti  papírra  a  régi  világok  térképeit?! 

Ezt  csak  az  élet  teheti,  melyet  a  föld  hordozott.  Az  életért 
van  a  föld ;  a  változó  s  elváltozott  földdel  változott  s  elváltozott 
az  élet  is  s  lévén  az  élet  a  világenergiának  az  a  csodálatos  kite- 
vője, mely  mindig  az  anyaföldre  utal,  az  élet  nyomaiból  követ- 
keztetünk a  földre,  annak  fejlettségére,  tengereire,  szigeteire,  klí- 
májára, szóval  fiziognomiájára.  Azt  is  mondhatnám,  hogy  a  föld 
élet  nélkül  olyan,  mint  egy  behunyt  szemű  arc,  nincs  rajta  szellem  ; 
de  ha  a  szem  megnyílik,  jelentős,  beszédes,  érthető  lesz  az  arc 
is.  Az  élet  alkotja  a  föld  arculatának  szemét;  nézzünk  bele  e 
szembe,  abból  sugárzik  felénk  a  gondolat. 

Valóban  a  világnak  s  a  világoknak  megértésére  az  eltűnt 
élet  alakjait  kell  tanulmányoznunk,  amit  a  palaeontologia  eszközöl. 
A  palaeontologia  a  régi  élet  alakjait  kutatja,  kezei  közt  nő  föl 
az  élet  fája,  alacsony  egyszerűségből  föl  száz  és  százezer  ágú 
tagoltságig. 

A  formációkról  szólva  már  említettem,  hogy  a  kövek 
beszéde  szegényes;  beszélnek,  beszélnek,  de  nem  eleget;  lapok 
azok,  melyeknek  minősége  is  jelez  már  fontos  jellegeket,  de  az 
írást  a  lapon  az  élet  nyomai  alkotják ;  ha  az  nincs,  gyakran  a 
lappal  nem  tudunk  mit  csinálni. 

A  kőzetek  maguk  nem  igazítanak  el  kielégítően.  Vannak 
ugyan  jellemző  kőzetek,  melyek  egyfélék  és  általánosak  az  egész 
földön,  mintha  csak  a  világ  közpadjai  volnának;  ilyen  az  ősgnájz 
s  az  őspalák,  melyek  a  világ  kiépítésében  az  első,  általános  eme- 
letet képezik.  Vannak  még  más  jellemző  képződmények,  ilyen  pl. 

a  nummulita-mészkő;  de  különben  a  különféle  mész-  és  homok- 
kövek, a  konglomerátok  és  gránitok  mindenféle  korszakból  valók. 
Ha  egymás  fölött  terülnek  el,  rendesen  mutatják,  hogy  mely  réteg 
az  ujabb,  melyik  a  régibb,  de  hogy  az  angol  kréta-sziklák  s  a 
Beraun  folyó  kő-partjai  hogyan  illeszkednek  a  gömöri  mész- 
padokkal a  világok  s  az  évezredek  sorába,  melyik  való  előbbre, 
melyik  hátrább,  azt  a  kőzetekből  egykönnyen  meg  nem  hatá- 
rozhatjuk. 

A  nagy  távolságokban  fekvő  rétegek  közt  való  tüzetes  eliga- 
zításra a  kőzet  maga  nem  tehet  jó  szolgálatokat;  bár  általános- 
ságban sok  érdekes  útmutatással  szolgálhat. 

Az  egyféle,  általános  kőzetek  a  világ  őstipusát  léptetik  sze- 
meink elé.  Ezek  a  régi  világok  egyhangúak  s  unalmasak  lehettek ; 
többé-kevésbbé  lapos  szigetek  emelkedhettek  ki  a  tengerekből;  a 
tenger  általános  világ-oceánt  képezett,  mindenfelé  nyilt,  egyhangú 
vízfölület  terjengett.  Valamiféle  élet  is  tengődött  benne;  de  amilyen 
a  világ,  olyan  az  élet  és  megfordítva;  jellege  a  szegénység  volt; 
abban  a  mértékben,  melyben  tagolttá  lett  földségeiben,  szigeteiben, 
vízszintes  és  függőleges  kialakulásában,  az  élet  is  módosult,  gaz- 
dagabb s  változatosabb  lett. 

Főjellege  tehát  a  világ-alakulásnak  az,  hogy  tagoltabb,  válto- 
zatosabb lesz  idővel  s  aszerint  épül  ki  a  fauna  és  flóra  változa- 
tossága is. 

A  változatosság  első  sorban  függ  a  világ  geográfiai  tagolt- 
ságától. 

Általános,  az  egész  földet  borító  kőzetek  a  világ  ábrázatának 
bizonyos  egyformaságára  utalnak ;  azért  általánosak  a  rétegek, 
mert  még  nincsenek  különálló  óceánok,  beltengerek,  öblök,  tavak ; 
a  nagy  szigetek  még  nem  hasítják  szét  a  tengereket,  a  földségek 
még  nem  ékei  az  óceánnak ;  mihelyt  azonban  tagolt  a  föld, 
mihelyt  hegységek  emelkednek  s  magaslatok  fodrozzák  lépcsőze- 
tesen a  földet,  azonnal  változatosabb  a  tengerek  fenekén  alakuló 
új  világ  s  ami  avval  együtt  jár,  annál  tagoltabb  maga  az  a  fauna 
és  flóra,  melynek  a  föld  az  édes  anyja  s  következőleg  vonásaik 
hasonlítanak  egymáshoz. 

S  valóban  a  tagoltság  egyre  fokozatosabb  lesz  a  világon 
úgy  a  kőzetben  mint  a  faunában  s  a  flórában ;  minél  ujabb  keletű, 
annál  tarkább.  A  Kréta-korszakban  már  mutatkozik  a  nagy  külön- 
féleség  úgy  a  rétegek  alakulásában,  mint  az  élet  tarkaságában.  Itt 

is  ugyan  megint  mész-,  homok-kövek,  agyagok  és  palák  szere- 
pelnek, de  a  mész-  és  homok-kő  sok  változatban  és  átmenetben 
fordul  elő ;  ez  azt  mutatja,  hogy  a  Jura-  és  Kréta-korszakban 
sokfélekép  tagozott  tengerek  nyúlnak  a  szárazföldek  közé,  néhol 
mély,  néhol  sekély,  keskeny  öblökkel.  A  Kréta-korszaknak  rétegei 
már  oly  változatosak,  hogy  azokat  merő  petrográfiai  szempon- 
tokból osztályozni  nem  lehet;  időszerinti  egymásutánjukat,  magát 
a  követ  nézve,  meghatározni  teljes  lehetetlenség  volna.  Megjegyzem, 
hogy  ezt  nem  a  helyi  viszonyokról  s  kis  méretekről  értem,  hanem 
az  általános  geognosiai  feladatra  vonatkoztatva  mondom.  A  mi 
geognosiai  feladatunk  ugyanis  nem  az,  hogy  kimutassuk,  hogy 
ezen  a  helyen,  itt,  a  hol  állunk,  melyik  réteg  képződött  előbb, 
melyik  utóbb,  hiszen  azt  egy  tekintet  a  régiek  sorára  is  mutatja, 
hanem  azt  kell  kimutatnunk,  hogy  távolfekvő  rétegek  egy  időben 
képződtek-e  vagy  nem  s  ha  nem,  melyik  mikor.  „Es  handelt  sich 
in  der  Geognosie  nicht  um  die  Entwicklungsgeschichte  einzelner 
Landstriche,  sondern  um  die  Entwicklung  der  áussern  Erdkruste 
überhaupt.  Es  kommt  ihr  überhaupt  darauf  an,  die  Gleichzeitigkeit 
weit  von  einander  liegender  Schichtensysteme  nachzuweisen  und 
die  gleichzeitig  entstandenen  áhnlichen  Bildungen  unter  gemein- 
schaftlichen  Namen  zusammenzufassen."  (Naumann,  11.  582.) 

Még  nagyobb  a  különbség  s  a  tagoltság  a  harmadkorban, 
a  hol  a  különböző  rétegeknek  alakulási  egyidejűségét  kimutatni 
vajmi  nehéz.  Csak  ahol  szűk  és  elszigetelt  medencében,  amilyen 
pl.  a  mai  Belgium,  a  tertiár  formációk  mind  kialakultak,  csak  az 
ilyen  helyen  határozhatjuk  meg  biztosan  a  rétegek  sorát.  De  ezt 
a  sor-rendszert  távolfekvő  vidékekre  épp  a  tagoltság  miatt  át  nem 
vihetjük. 

Minél  fejlettebb  tehát  a  világ,  annál  tagoltabb  s  tarkább  a 
rétegek  sora,  annál  változatosabb  a  kőzetek  anyaga,  s  annál  kisebb 
terjedelemre  szorítkoznak  az  egynemű  képződmények.  A  rétegek 
e  tarka  s  változatos  soraiban  tükröződik  az  illető  világnak  arca; 
ahány  különböző  vonás  itt,  annyi  változat,  árnyalat  s  különbség  ott. 

A  réteges  kőzetek  tengerekben,  tavakban  s  mocsarakban 
képződtek ;  a  milyenek  voltak  a  kiemelkedő  hegyek,  a  folyók  által 
mosott  földségek,  olyan  volt  a  kőzet  is,  mely  a  tengerben  kép- 
ződött. Ha  a  földségek  egyneműek,  pl.  a  hűlő  lávakéreg  kráterei, 
horpadásai  és  zsugorodásai,  vagy  ha  az  őspalák  által  alkotott 
magaslatok  voltak  s  másrészt,  ha   a  tengerek  összefüggőleg  bori- 

tották  a  földet  s  tagoltság,  elválaszta's  nélkül,  pelagusok  és  óceánok 
helyet  nagy  világtengert  alkottak :  akkor  a  kőzetek  is,  melyek 
bennük  képződtek,  egyformák.  Nagy  tengereknek,  melyek  nincsenek 
szétszakítva  sokfélekép  tagolt  szárazföldségektől,  átlag  egyforma 
kőzetük  lesz.  A  kőzetek  egyformasága  a  fizikai  és  geográfiai  körül- 
mények egyformaságát  mutatja.  Manapság  a  chinai  tengerekben 
bizonyára  más  kőzetek  alakulnak,  mint  a  Fekete-tengerben.  Nem 
mondom  szükségkép,  de  nagyon  valószinűen,  lévén  a  földségek 
tagoltsága  más  és  más  anyagot  szállít  a  Duna,  Volga,  mint  a 
Hoanghó  és  Jan-tsi-kiang. 

Ez  igaz  gondolatot  tartva  szem  előtt,  magukból  a  kőzetekből 
is  fontos  következtetésekre  juthatunk.  A  legrégibb  kőzetek  a  világon 
elterülő  roppant  padokat  tüntetnek  föl,  milyenek  az  ősgnájz  s  az 
őspalahegység;  e  rétegeknek  egyformaságát,  mintegy  egyhangú- 
ságát, növeli  a  kövületek  hiánya;  de  ha  az  élet  hiányától  el  is 
tekintünk,  akkor  is  méltán  mondhatjuk,  hogy  az  a  világ,  mely  az 
őspalahegységet  szolgáltatta,  igen  egyhangú  volt.  Ez  az  azoi,  az 
életnélküli  világ! 

A  következő  korszak  réteges  kőzetei  már  nagy  változatban 
lépnek  föl.  Honnan  vették  magukat ?  kérdezhetné  valaki;  minden- 
esetre a  föld  belsejéből.  Nem  zárkózunk  el  attól  a  gondolattól, 
hogy  az  ősföldön  az  ősködnek  összesürüsödése  nem  csapta  le  az 
egész  köd-  és  pára  tömeget;  szállinkózhatott  a  sűrű  atmoszférában 
az  ősvilág  körül  sokféle  gáz  és  gőz.  Maga  az  akkori  atmoszféra 
sűrű  és  forró  lehetett.  Valamint  fönn  az  égen  az  alakuló  csillagok 
sűrű  atmoszférával  takarvák :  úgy  lehetett  az  ősföld  is ;  köd  és 
pára-rétegekbe  volt  bepólyázva.  Kopár  salakhegyek  barázdálták, 
tengerek  födték  és  sűrű  szénsavas,  mészsavas  burok  takarta.  De 
azonkívül  a  föld  kérgét  is  áttörte  sokszor  a  salakkéreg  alatt 
fölgyülemlett  gáz  és  gőz,  kivált  a  hydrogén  gázok  gomolya;  a 
földkéreg  omló  krátereket  képezve,  beszakadt,  a  kivetett  gőz  pedig 
az  atmoszférában  ömlött  szét  s  azután  lecsapódott.  így  törhetett 
ki  a  föld  belsejéből  sok  hydrogén,  calcium,  silicium,  carbonium, 
melyek  később  a  mész-  és  homok-köveket  s  a  kőszenet  adják. 
Ez  eruptiók  sokszor  ismétlődhettek.  A  régi  világot  eltemették  rész- 
ben s  új  alakulásoknak  adtak  kikezdést. 

A  katasztrófákat  elkerülni  lehetetlen  s  e  katasztrófáknak 
kellett  befolyással  lenniök  a  világok  újjáalakítására,  innen  érthetjük 
a  sokszor  különböző,  néha  egészen  új,  mintegy  ugrásszerű  alakú- 

lásokat.  E  kitörések  helyi  jelentőse'güek  is  lehettek,  azért  minden 
alakulásban  veszünk  észre  oly  jellegeket,  melyek  különben,  ha 
nagyban  föllépnek,  általános,  nagy  formációknak  ismérveit  alkotják. 
így  például  a  kőszén  minden  réteges  formációban  található,  már 
a  devoni-ban  is,  csakhogy  kis  kiterjedésben. 

A  földségek  tagoltságától  függ  továbbá  a  klima;  változatos 
világban  a  klima  is  változatos  lesz.  Ha  a  tengerek  kiterjedése 
nagy  s  a  földségeket  meredek,  magas  hegyek  barázdálják,  vagy  ha 
hegyek  nem  igen  vannak,  hanem  nyirkos,  lápos  alföldek  terjengnek 
szerteszéjjel,  aszerint  a  klima  is  más  és  más  lesz.  A  mérsékelt 
magasságok,  napos  fönsíkok  s  terjedelmes  kontinensek  fölött  a 
klima  is  enyhébb,  mint  vad,  hegyes  vidékeken. 

A  klima  különbözősége  a  földpálya  elhajlásától  függ,  de. ettől 
eltekintve  kiváltkép  a  tengerek  különböző  eloszlására  utal.  A  klima 
régen  nem  volt  ilyen  mindenütt,  mint  a  milyen  most  az  egyes 
északi  szélességek  alatt;  hullámzást,  sőt  teljes  elváltozást  mutat  a 
geológiai  korszakok  folyamán  s  valamint  változik  a  klima,  úgy 
változik  el  a  fauna  és  flóra,  hiszen  a  klima  tulajdonkép  a  faunára 
és  flórára  nézve  az,  ami  a  madárfiókra  nézve  a  fészek  puha,  tollús 
bélése;  sőt  annál  több,  mert  közvetlenül  az  élet  legszükségesebb 
elemét,  a  folyóvizet  szolgáltatja.  Víz  nélkül  nincs  élet;  ha  a  víz 
megíagy.  szétrepeszt  sejtet,  eret,  edényt;  halált  hoz. 

Csodálatos  ésszef üggést  láttat  itt  a  természet ;  föld,  tengerek, 
klima,  fauna,  flóra  ugyanazon  isteni  gondolatnak  más-más  vetü- 
leteikép együtt  járnak;  egyik  a  másiknak  nyújtja  a  lét  föltételeit 
s  épp  ügy  egyikét  a  másiknak  vonásaiban  ismerhetjük  el. 

Ez  a  gondolat  képezi  a  kapcsot  a  geológia  és  palaeontologia, 
a  föld  és  az  élet  közt. 

Ha  a  föld  az  állat-  és  növényvilággal  szerves  összefüggésben 
álló  s  mint  látni  fogjuk,  fejlődő  systéma;  valamint  rétegeiből  s  for- 
mációiból következtetünk  a  rajta  mozgó  világra;  úgy  megfordítva 
a  fauna  és  flóra  maradványaiból  következtetünk  a  föld  arculatára. 
Erre  nézve  mondja  Naumann :  „Diese  organischen  Ueberreste  ver- 
treten  gewissermassen  die  Stelle  von  inscriptionen,  in  welchen, 
wenn  auch  nicht  Jahreszahl  und  Dátum,  so  doch  gewisse  allgemeine 
Zeitbestimmungen  ausgedrückt  sind,  die  uns  wenigstens  das  relatíve 
Altér  der  betreffenden  Schichten  erkennen  lassen.  Wie  uns  alsó 
punische,  griechische  oder  römische  Inschriften  darüber  berichten, 
dass  die  betreffenden  Monumente  aus  der  Zeit  der  Karthager  oder 

Griechen  oder  Römer  stammen,  so  vermögen  wir  aus  der  Anwe- 
senheit  dieser  oder  jener  organischer  Ueberreste  auf  die  geologische 
Periode  zu  schliessen,  in  welcher  die  Schicliten  abgesetzt  worden 
sind."  Leiirbucli  der  Geognosie  III.  24.  1. 

Nem  azt  akarjuk  ezzel  mondani,  hogy  a  palaeontoiogiai 
ismérv  legyen  az  első  a  geológiában ;  nem ;  az  első  a  kőzet  s  a 
kőzetes  rétegek  egymásutánja;  de  azután  szót  kérnek  a  kőzetek 
kemény  ágyába  zárt  maradványok  is.  Sokszor  csakis  ezek.  Mert 
ha  egy  földség  évezredeken  keresztül  nem  merült  el,  úgy,  hogy  az 
ősgnajszra  valamiféle  mészköformáció  tornyosul,  hogy  e  kettőt 
miféle  korszakok  választják  el,  azt  valóban  csak  a  kövületekből 
tudhatni. 

íme  egyre  élesebben  domborodik  ki  a  gondolat,  hogy  az  élet 
nyomain  juthatunk  el  a  messze  múltba,  s  hogy  az  élet  változatos 
világa  gyújt  szövétneket  a  kutató  tudománynak  a  világ  múltjának 
megismerésére. 

S  itt  helyén  volna  kimutatni,  hogy  a  palaeontologia  valóban 
más-más  régi  világokról  beszél,  melyek  a  képzelet  mesevilágainál 
érdekesebbek  és  színpompásabbak.  Itt  pihennek  emlékeik  lábaink 
alatt.  Helyén  volna  szétlebbenteni  a  múltnak  fátyolát  s  előhívni  a 
régi  világok  faunájának  és  flórájának  árnyait.  Ismertethetném  e  helyen 
a  régi  világok  sorrendjét,  melyek  idegenszerű  nevek  alatt  meg- 
honosodtak már  a  tudományban,  s  napról  napra  tisztább  megvilá- 
gítást nyernek  az  ásatások  és  kutatások  révén.  Azonban  ennyi 
létet  és  valóságot  rövid  néhány  szóval  kimeríteni  nem  lehet.  A  régi 
világok  ismertetése  külön  fejezeteket  igényel ;  itt  beérem  azzal, 
hogy  az  olvasót  e  régi  világok  párkányára  állíthattam. 

Azonban  a  módszerre  nézve,  hogy  hogyan  igazodunk  el  az 
élet  alakjainak  segítségével  a  korszakok  osztályozásában,  kell  még 
néhány  megjegyzéssel  szolgálnom. 

Ne  gondoljuk,  hogy  az  életnek  magának  mindig  biztosan 
kivehető  sora-rendje  és  fejlődése  volna  s  hogy  mihelyt  egy  állat- 
vagy növény-kövületet  látunk,  biztosan  meghatározhatjuk  a  kőzet- 
rétegeknek korát.  A  dolog  nem  oly  egyszerű,  mint  a  milyennek 
látszik  s  számtalan  komplikáció  és  tarka  változatosság  zavarja 
meg  az  ember  számításait. 

Hogy  ezen  eligazodjunk,  vessünk  egy  tekintetet  a  valóságos 
világra,  az  abban  eloszló  életre  s  annak  esélyeire. 

Mindenek  előtt  nem  zárkózhatunk  el  a  benyomás  elől,  hogy 

az  élet  szeszélyesnek  s  ötletesnek  látszik,  s  nem  engedi  magát 
beleszorítani  a  törvény  rideg  kereteibe.  Merev  osztályozást  vonal- 
zást  nem  tűr  meg.  Tény,  hogy  a  természetben  semmi  sem  tűnik 
le  vagy  föl  parancsszóra:  a  természet  nem  olyan  mint  a  zenélő 
óra,  mely  egy  rántásra  uj  nótára  perdül.  A  fejlődő  állat-  és  növény- 
világ oly  változatos  mint  a  világ  maga,  de  a  világ  alakulása  sem 
megy  végbe  egyszerre,  s  még  kevésbbé  lép  le  a  régi  s  tűnik  föl 
az  új  egyformán  mindenütt.  A  klima  többé-kevésbbé  szintén  külön- 
böző lesz,  a  föld  különféle  pontjain ;  jóllehet  a  régi  formációkban 
ezt  talán  nem  szabad  igen  tekintetbe  vennünk.  Alighanem  a  nagyon 
régi  korszakokban  a  klima  átlag  mindenütt  egyforma  volt.  A  Kőszén- 
korszak legalább  azt  sejteti.  Kőszén  mindenütt  van,  a  Spitzbergákon 
is;  ott  is  volt  tehát  egykor  meleg  klima;  de  azt  már  föl.  nem 
tehetjük,  hogy  mialatt  a  Spitzbergákon  meleg  volt,  alsóbb  szé- 
lességi fokok  alatt  hideg  legyen ;  azért  azt  mondják,  hogy  egyforma 
volt  átlag  mindenütt  a  meleg. 

Később  a  klimatikus  viszonyok,  kivált  a  geográfiai  változások 
folytán  elváltoztak.  A  lassan  változó  világgal  lépést  tartott  a  fauna 
és  flóra;  vándorolt  földségről  földségre;  itt-ott  elszigetelődhetett, 
mint  a  mostani  Ausztrália  flórája  és  faunája :  egy  helyen  még  a 
régi  élhetett,  más  helyen  már  az  új  tűnt  föl;  fajok,  melyek  előbb 
kis  mennyiségben  éltek,  később  elterjedhettek  s  megfordítva;  ked- 
vező körülmények  közt  fejlődtek,  ellenkező  esetben  kivesztek; 
elterjedtek  vagy  nagyon  összehúzódtak.  A  világnak  volt  ideje  e 
játékot  megújrázni  s  rajta  változtatni  tetszése  szerint.  Csak  ily  kon- 
krét gondolkozással  lehet  a  tényleges  világot  valahogy  megérteni. 
Cuviernek  az  a  nézete  volt,  hogy  az  egymást  követő  világok  nem 
fejlődő  sorokhoz,  hanem  új  meg  új  képekhez,  „tableau"-khoz 
hasonlíthatók ;  az  egyik  letűnik,  a  másik  feltűnik.  Lehetséges,  hogy 
az  egymást  követő  rétegek  lenyomataiban  sokszor  teljesen  elütő 
világok  képei  kövültek  meg;  azonban  hozzá  kell  venni  azt  is,  hogy 
az  a  két  egymásra  következő  réteg,  ki  tudja,  mily  szekuláris  epochák 
által  van  elválasztva;  sok  ezer  mondjuk  100,000  év  ékelődhetett  a  két 
submersio  közé,  melyben  kőzeteik  képződtek;  mikor  az  első  réteg 
képződött,  akkor  a  fölötte  elterjedt  tengerben  s  a  környező  száraz- 
földön sziluri  világ  lehetet  s  az  temetkezett  a  kőzetek  kriptájába; 
a  fenéknek  szárazfölddé  való  kiemelkedése  után,  ez  a  szárazföld 
sok  korszakot  láthatott  s  lehet,  hogy  csak  a  Jura-korszakban  merült 
ismét  víz  alá;  így  a  szilur  fölött  közvetlenül  a  jura  mészköve  vagy 

homokköve  terül  el  jurái  állatvilággal.  Hullámzik  tehát  a  száraz- 
földnek és  tengernek  változásaival  a  fauna  és  flóra  is,  vándorol, 
változik,  küzd,  elvész,  máshová  menekszik,  megszorul,  szerencsé- 
sen kifejlik  vagy  kipusztul. 

Ezt  a  természetes  fejlődést  tartva  szem  előtt,  elgondolhatjuk, 
hogy  az  ásatag  alakokról  helytelenül  itél,  aki  azt  gondolja,  hogy 
minden  formációnak  egészen  elütő,  új  kövületei  vannak,  mintha 
az  előbbi  világ  az  utolsó  szálig  kipusztulna,  az  utánavaló  pedig  a 
kipusztultnak  helyébe  lépne.  Nem  úgy  van :  hanem  alighanem  úgy 
történt,  hogy  a  megváltozott  körülmények  kivándorlásra  késztették 
a  fajokat;  sok  darab  elveszett,  más  megmenekült:  mások  pedig, 
melyek  máshol  már  léteztek,  s  melyeknek  a  viszonyok  kedveztek, 
bevonultak.  Ha  mély  tenger  sekélylyé  vagy  láppá  változott,  lakói 
term.észetesen  elköltöztek  s  mások  jöttek  helyükbe. 

Hogy  valamely  faj  vagy  nem,  vagy  család  elterjedt  s  az  x — y 
formációban  uralkodott,  abból  nem  az  következik,  hogy  előbb 
nem  létezett  s  csak  most  lépett  föl.  A  saurusok  a  jurában  nagyon 
elterjedtek ;  de  azért  nem  mondhatni,  hogy  előbb  egyáltalában  nem 
voltak ;  az  iramgém  s  a  barlangi  medve  a  harmadkorban  elterjedt, 
de  azért  nem  mondhatni,  hogy  előbb  egyáltalában  nem  létezett; 
éppen  úgy  sok  állat  kivész  a  mai  korszakban  is,  meglehet  hogy 
más  faj,  mely  kevés  példányban  van,  szabad  tért  nyer,  s  később 
igen  elterjed.  Nemkülönben  lehetséges,  hogy  egy  faj  valamikor 
majdnem  kivész  s  később  ismét  magához  tér. 

Az  is  lehetséges,  hogy  valamennyi  korszakon  keresztül  él 
egyik-másik  faj,  s  hogy  az  ósdi  divatformát  a  modern  állatvilágban 
eleven  fosszil  gyanánt  képviseli.  Ily  eleven-fosszil  alakok,  idegen- 
szerűén  öltözködő  formák,  a  palaeozói  korszaknak  kagylója  a  Lin- 
pulella;  ilyenek  a  Sepia-k,  a  Nautilus,  melyeknek  ősei  hajdan  ren- 
geteg tömegekben  hemzsegtek;  a  Moluki  rák,  melyeket  aquáriu- 
mainkban  megbámulunk,  utolsó  képviselője  a  silur-  és  devon-világ 
urainak ;  a  kecsege-halfélék  s  a  kétéltűek,  jelenleg  már  csak  tüne- 
dező foszlányait  képezik  hajdan  hatalmas  állatviláguknak. 

E  gyér  ősdivatot  elnyomja  a  modern  élet;  mint  a  bokaugró, 
vagy  abrincsos  szoknyát,  a  bekecset  és  a  dolmányt  a  modern 
szabászat. 

Hogy  azonban  e  részben  is  mily  fönakadás  történhetik  s 
hogy  a  fauna  és  flóra  fejlődése  mint  akasztható  meg  sajátos  élet- 
viszonyok s  elszigeteltség  folytán,  azt  legjobban  mutatja  Ausztrália. 

A  negyed-korban  vagyunk  már  mi  itt  Európában,  Ázsiában, 
Afrikában,  Amerikában  s  ime,  Ausztrália  ott  kullog  harmadkori  vagy 
éppen  jurakorszakbeli  elmaradottságban.  Ausztrália  a  kivételeknek 
s  a  kuriozitásoknak  világa.  Földség,  melyen  nincsenek  majmok, 
medvék,  ragadozó  macskák,  görények,  rókák,  be  nem  importált 
sertések,  kecskék,  birkák,  szarvasok;  ahol  nincsenek  héják,  harká- 
lyok, fácánok,  pintyek.  Már  azok  a  furcsa  madarak,  melyek  luga- 
sokat építenek  maguknak  fészkűi  s  azokat  tollakkal,  kavicsokkal, 
rongyokkai,  kagylókkal  fölékesítik  s  a  színpompás  paradicsom- 
madarak eléggé  mutatják,  hogy  az  egy  különálló  világ.  De  kivált 
az  erszényesek  sok  faja,  melyek  részben  föld  alatt,  részben  lapá- 
lyon s  hegyeken  laknak,  némelyek  gyümölcscsel  és  fűvel,  mások 
rovarokkal  és  hússal  táplálkoznak,  kiváló  érdekességet  kölcsönöz- 
nek Ausztráliának.  Itt  az  erszényesek  állnak  előtérben,  máshol  már 
rég  letűntek ;  kivételt  képez  az  egy  Dél-Amerika,  ahol  szintén  honos 
még  az  erszényeseknek  egy  csoportja.  Ezek  a  vonások  oly  képet 
alkotnak,  hogy  bátran  fölébe  irhatnók :  élet-antikvárium.  Nem  is 
szúrhatnók  ezt  a  világot  máshová  mint  a  Kréta-korszak  tájára, 
melynek  vége  előtt  majom,  marha,  medve,  sertés  még  nem  örven- 
dett a  létnek  s  Európában  is  az  erszényesek  uralkodtak. 

Még  régiebbek  s  jellemzőbbek  Ausztrália  páratlan  typusára 
nézve  a  csőröndök,  ezek  a  furcsa  emlősök,  melyek  magukban 
egyesitik  az  emlősnek,  a  madárnak  s  hüllőnek  jellegeit;  nincs 
méhlepényük,  erszénycsontjuk  van,  hátfelükön  csak  egy  nyilassal 
birnak  s  nagy  tojássárgával  bővelkedő  tojásokat  raknak  s  vér- 
mérsékükre  nézve  az  alsóbb  rendű   gerincesek   fokozatán    állnak. 

A  repülni  nem  tudó  Kiwi-madarak  a  még  történeti  időkben 
kihalt  óriás  Moákra  emlékeztetnek ;  a  tüdővel  és  kopoltyűval  lélekző 
Baramunda  hal,  mely  az  ausztráliai  folyókban  él  s  nyáron,  mikor 
a  folyók  elapadnak,  az  iszapba  szárad  bele  s  ott  alussza  át  nyári 
álmát,  mint  nálunk  a  medve  a  télit,  a  geológiai  őskori  és  közép- 
korszakbeli  porchalakkal  tarthat  rokonságot.  De  a  legeslegrégibb 
alak  még  ez  antiquált  életformák  közt  is  az  a  furcsa  gyík,  a 
Hattéria,  melynek  nem  találunk  helyet  a  most  élő  gyikok  közt  s 
a  mely  arról  hires,  hogy  egymaga  nemcsak  különálló  gyíkfajt  és 
nemet,  hanem  különálló  családot,  sőt  osztályt  képvisel. 

Ausztrália  faunája  ez  alakjaiban  mint  ósdi,  divatját  és  korát 
múlta  világ  mutatkozik  be;  régi,  szürke  múlt  volt  virágzásának 
kora,  mikor  ez  alakok  az  egész  földön  el  voltak  terjedve.  Csakis 

Ausztrália  elszigeteltségének  köszönhetik  e  fajok  fönmaradásukat ; 
ha  ez  az  állatvilág  érintkezésbe  jutott  volna  a  divatos  formákkal, 
akkor  ezek  már  rég  kipusztították  volna  ezt  az  ósdi  világot  a  létért 
való  küzdelemben ;  de  a  tenger  óriási  fal,  melyen  az  állatok  át  nem 
törnek,  igaz,  hogy  a  harmadkorban  össze  volt  kötve  Ausztrália  a 
Sunda-szigetekkel  s  a  Malaccal  félszigettel  s  be  is  vándorolt  akkor 
az  egyetlen  ausztráliai  fosszil  ragadozó  állat,  a  dingó,  valamint  hogy 
Queensiandban  vannak  nyomai  az  elefántnak  is;  de  ez  az  össsze- 
köttetés  hamar  megszakadt  s  azóta  az  elszigeteltség  állandó  és  teljes. 

Tegyük  már  most  föl,  hogy  száz-  és  százezer  év  múlva 
Ausztráliának  ma  képzó'dő  iszapjában  és  kőzeteiben  megtalálják 
majd  a  Hatteriát,  a  Kiwit,  a  Baramundát,  s  mivel  ezek  a  Kréta- 
korszak tájára  utalnak,  hát  besorozzák  ezeket  a  mai,  tehát  a  kva- 
terner  kőzet-rétegeket  a  Kréta-korszakba :  mily  nagy  hibát  követne 
el  az  ilyen  osztályozás.  Régen  is  lehettek  ily  kivételes  állapotok, 
ily  érdekes  elszigeteltségek ;  azért  tehát  a  kor-meghatározásban 
nemcsak  egyes  jellegeket  kell  tekintenünk,  nem  szabad  kis  terüle- 
tekre szorítkoznunk,  hanem  a  fejlődő  typust  az  általános  elter- 
jedtség jellegével  kell  párosítanunk,  ha  döntő  értéket  akarunk  neki 
tulajdonítani. 

Ezt  a  fontos  útmutatást  Ausztrália  szemléléséből  merítettük; 
még  egy  más  fontos  figyelmeztetéssel  szolgál  a  mai  világ  életének 
elterjedése. 

Az  állatok  régen  is,  úgy  mint  most,  különböző  helyek,  klimák 
s  életkellékek  szerint  különbözően  oszoltak  el  a  földön.  Egyidejű 
formációkban  tehát  igen  különböző  alakokkal  találkozunk  s  meg- 
fordítva, külön  idejű  formációkban  egyforma  alakokkal,  azon  egy- 
szerű oknál  fogva,  mert  valamint  most,  ebben  a  korszakban,  a  világ 
különböző  helyein,  különféle  állatok  élnek ;  úgy  lehetett  az  akkor 
is  s  így  a  különböző  állatok  ásatag  formái  magukban  véve  nem  szol- 
gálnak érvül  a    rétegeknek   külön    korszakokba   való  beosztására. 

E  tekintetben  fölösleges  az  okoskodás;  példával  szolgál  a 
mai  világ. 

Azonkívül  a  puhányok,  korallok,  halak  eloszlása  a  mai  ten- 
gerekben szintén  nagy  különbségeket  tüntet  fel  s  figyelmeztet,  hogy 
e  különbségek  mind  megférnek  egymás  mellett  egy  s  ugyanazon 
korban.  A  vörös  tengert  csak  a  szuezi  földszoros  választotta  el  a 
középtengertől  s  a  vöröstenger  120  korall-faja  közül  a  földközi 
tengernek  afrikai  partjain  csak  2    species  él.    Ugyanez  áll  a  kelet- 

s  nyugatindiai  partokról,  ezek  közt  is  ugyanez  a  viszony  áll  fönn. 
Az  indiai  tenger  s  a  Nagy  óceán,  jóllehet  teljesen  egy  medencét 
képeznek,  306  korall-faj  közül  csak  26-ot  bírnak  közösen.  A  köz- 
bevetett földségek  még  inkább  szétkülönböztetik  a  faunát,  sőt  a 
tenger-áramok  is.  Ugyanazon  tengerben  a  partok  különböző  hőmér- 
séke  is  különbségeket  von  már  maga  után. 

A  tengeri  fauna  és  flóra  viszonyaira  nézve  nem  kevésbbé 
fontos  és  döntő  a  függélyes  távol,  v.  i.  mélység.  A  tenger  zónákra 
van  osztva,  mint  a  hegyek ;  lent  tropikus  klima  lehet,  följebb  mér- 
sékelt, legfölül  sarki.  Nyár,  tavasz,  tél  egymás  fölött.  A  nagyon 
mély  tengerekben  fejlettebb  élet  nincs :  de  azért  van  alsó  fokú  élet 
s  a  víz  oda  is  gördítheti  s  alkalmas,  puha  iszapágyba  terítheti 
egyes  állatok  s  növények  maradványait;  egy-egy  eukalyptus-Jevél 
eljuthat  az  Adria  mélységeibe,  egy-egy  őstücsök  a  tenger  fenekére. 
Az  állat-  és  növényvilág  speciesei  fölosztják  maguk  közt  a  tenger 
zónáit.  3000  lábnál  nagyobb  mélységben  korall-padok  nincsenek, 
azontúl  más  organizmusok  tenyésznek.  A  tengerfenék  különbsége 
is  dönt  az  élő  szervezetek  eloszlásában :  mások  vannak  homokos, 
sziklás,  ismét  mások  agyagos,  iszapos  helyeken.  Vannak,  melyek 
sok  zónát  foglalhatnak  el.  A  tenger  felső  rétegei  gazdag  életnek 
színhelyét  képezik;  lent  azonban,  ahol  fény  s  meleg  nincs  s  ahol 
a  víznyomás  roppant  nagy,  ott  magasabb  fokú  élet  nincs.  E  réven 
is  föl  kell  vennünk,  hogy  ugyanazon  korokban  különböző  kövü- 
leteket rejthetnek  ugyanazon  formációk. 

Mit  mondjunk  már  most  mind  ezek  után  ?  vájjon  tagadásba 
vegyük-e  a  palaeontologiai  jellegek  értékét?  kételkedjünk-e  abban, 
hogy  voltak-e  azelőtt  más  világok?  a  kételynek  itt  helye  nincs. 
Európának  úgy-ahogy  átkutatott  rétegeiben  más-más  világokkal 
találkozunk;  sokféle  világgal,  mely  egyre  hasonlóbb  a  mienkhez; 
új  alakok  tűnnek  föl,  melyek  mintha  nem  volnának  olyannyira  ide- 
genek s  annál  tovább  maradnak,  minél  alsóbb  rétegekben  találhatók 
s  megfelelőleg  minél  régibb  korszakokban  éltek. 

A  világ  tehát  más  volt,  hirdeti  a  palaeontologia ;  de  nemcsak 
ezt  hirdeti,  hanem  azt  is,  hogy  lassanként  elváltozott,  míg  végre 
a  mienk  lett.  Ezt  a  fontos  gondolatot  a  világ  fejlődéséről  írt  külön 
fejezetben  ismertetem. 


XVI. 

Fejlődő    világok. 

A  palaeontologia  nemcsak  más  világot,  hanem  különböző 
világokat  tár  föl  a  kutatók  előtt.  Vannak  olyanok,  melyek  nagyon 
messze  állnak  tőlünk,  vannak  mások,  melyek  már  közelednek 
hozzánk.  A  távol  múltban  álló  világok  alakjain  alig  találunk  a 
mai  flóra  és  fauna  jellegeihez  hasonló  vonásokat;  később  azt 
látjuk,  hogy  az  idomok  alapterve  a  mai  világ  típusához  közeledik 
s  ha  idegenszerűek  is  az  alakok,  de  könnyebben  besorozhatok  a 
mai  rendekbe  és  családokba,  melyeknek  képviselői  benépesítik  a 
modern  földet.  Minél  közelebb  érünk  korunkhoz,  annál  több  a 
most  is  élő  nem,  ugyanazon  fajok  azonban  csak  a  Kréta-korszak 
s  az  eocén  óta  fordulnak  elő.  Az  alsóbb  rendűeknél  előbb  akadunk 
ily  közeledésre,  mint  a  felsőbbeknél :  „Bei  dei  uralten  Familie  der 
Wurzelfüssler  kommen  schon  in  der  Kreide  lebende  Arten  vor; 
bei  den  Weichthieren  zuerst  zur  Tertiárzeit:  wahrend  die  Sáuge- 
thiere  in  dieser  nicht  nur  durchgehend  in  andern  Arten,  sondern 
grossentheils  in  erloschenen  Gattungen  erscheinen."  (Heer  i.  m. 
592.)  A  növényvilágban  először  feltűnnek  a  virágtalanok ;  a  triásztól 
kezdve  a  krétáig  a  nyitvatermők ;  legújabban  a  kétszikűek.  A  har- 
mad-korszak már  igen  közel  áll  hozzánk  s  mindenfelé  kapcsolatot 
keres  a  mai  világhoz;  tele  van  „prófétai"  alakokkal,  melyek  még 
nem  a  mieink,  de  oly  jellegeket  hordoznak  magukon,  melyek 
szinte  előrevetik  utódaiknak  árnyékait.  „Das  unmittelbare  und 
allmálige  anschliesen  der  damaligen  Lebenswelt  an  die  jetzige, 
durch  eine  immer  grössere  Anzahl  áhnlicher  und  endlich  iden- 
tischer  Sippen  und  Arten,  die  allgemeine  Verbreitung  der  Sáuge- 
thiere,  Vögel,  Batrachier  und  Knochenfische,  das  Auftreten  der 
Süsswasserfische  und  Binnen-Conchylien,  die  Grosse  Anzahl  der 
Polygastrica,  das  allgemeine  Auftreten  kronnenblütiger  Pflanzen  und 

besonders  der  Gramopetalen ;  dies  sind  die  hauptsachlichsten, 
organischen  Charaktere  der  tertiáren  Periode."  (Lethaea.  VI. 
87.  lap.) 

A  régi  világoknak  faunája  és  flórája  tehát  az  egymásra 
következő  s  hozzánk  közeledő  korszakok  folyamán  háírálóban 
van  s  a  mostani  világ  élete  szemlátomást  tért  foglal  a  földön. 
A  korszakok  egymásutánját  az  idegenszerűnek  az  ismeretesbe  való 
áthajlása  jellemzi. 

Ne  csodálkozzunk  azon,  hogv  mihelyt  a  palaeontologia  sej- 
teni kezdte  az  egymásra  következő  világok  sorát  s  észre  kezdte 
venni  a  mai  világnak  először  elmosódott,  azután  egyre  tisztábban 
kivehető  vonásait  az  egymást  követő  faunán  és  flórán,  lelke  elé 
állt  a  probléma,  hogy  ez  a  sor,  ez  az  egymásután  talán  egymás- 
ból lett;  ki  nem  kerülhette  a  kérdést,  külön  teremtéseknek  kell-e 
betudnunk  az  egymásra  következő  állat-  és  növényvilágot,  vagy 
talán  van  a  teremtésben  egy  plasztikus  képesség,  melynél  fogva  a 
megváltozott  körülmények  s  kivált  az  életerőnek  belső  törvényei 
szerint  egymásból  fejlődnek  az  élet  alakjai? 

Ez  az  evolúciónak  problémája.  Nem  akarok  kitérni  e  prob- 
léma megbeszélése  elől;  sőt  igazi,  lelki  élvezettel  teszem  azt. 
Ösztönöz  a  vágy,  tisztázni  azokat  a  zavaros  és  elfogult  nézeteket, 
melyek  e  kérdést,  mint  felhők  a  hegy  ormát,  borítják;  ösztönöz 
a  vágy,  szolgálatot  tenni  az  igazságnak  s  a  tudománynak  azáltal, 
hogy  őszintén,  sine  ira  et  studio  adom  elő  az  evolúció  kérdésé- 
nek mai  állását,  nehézségeit,  kétséges  és  gyönge  oldalait ;  továbbá 
föl  akarom  említeni  az  embernek  viszonyát  a  fejlődő  állatvilághoz 
s  a  nehézségeket,  melyeket  e  hit  s  a  filozófia  támaszt  bizonyos 
filozófia  ellen. 

Katholikus  részről  ez  a  tan  nagy  ellenszenvvel  fogadtatott 
éppen  a  Haeckeli  kihegyezés  miatt,  mely  indulatosan  támadta  a 
hitet  s  azt  a  benyomást  teszi  az  emberre,  mintha  a  „jénaiak"  az 
evolúciónak  inkább  vállástagadó  mint  tudományos  momentumát 
tartották  volna  szem  előtt.  Ez  indulatos  és  gyűlölséges  agitáció 
sok  fogalmat  zavart  meg  s  az  evolúciót  vesszőparipává  avatta  a 
hagyományos  hit  ellen  vivott  csatákban  ;  a  katholikusok  féltek  tőle, 
mintha  igazi  harci  mén  lett  volna  s  visszont  az  éledő  természet- 
tudomány ifjú  bajnokai  úgy  belegabajodtak  az  evolúciónak  ellen- 
séges kipányvázásába,  hogy  annak  minden  rostját  és  sejtjét  halált- 
hozó méregnek  tekintették  a  kinyilatkoztatás  alapján  állók  számára. 

Mire  való  e  félelem  egyrészt  s  a  gyűlölködés  másrészt?  ideje, 
hogy  az  indulatok  helyett  a  tisztult  belátás  kérjen  szót. 

Nem  tagadhatjuk,  hogy  az  uralkodó  gondolat  a  mai  termé- 
szettudományban még  mindig  az  evolúció;  általános,  mindent 
összefoglaló  evolúció,  ez  a  modern  tudománynak  vérmes  álma  s 
káprázatos,  kedvenc  gondolata;  az  evolúciónak  érvényesülését 
mind  jobban  kitágítani,  uralma  alá  az  egész  kosmost  s  az  élet 
összes  vonalait  hajtani,  az  embert  sem  véve  ki,  ez  a  pozitiviz- 
musnak célja.  Ez  egységesítő,  igazán  monista  gondolattól  elbó- 
dult a  tudomány  s  benne  látta  az  élet  s  a  lét  problémáinak  legha- 
talmasabb kulcsát.  Mindenütt  evolúciót  keresett,  az  élettelen  világ- 
ban éppen  úgy  mint  az  életben ;  ott  kozmikus  evolúciót,  itt  bio- 
lógiai evolúciót  látott.  Nagy  munkakedvvel  s  bátran  fogott  hozzá 
az  óriás  problémának  fejtegetéséhez  s  nem  titkolta  szándékát,  hogy 
az  általános  evolúció  sorából  az  embert  sem  akarja  kihagyni. 

Az  evolúció  magában  véve  nekünk  nem  ellenszenves,  sőt 
mint  a  fejlődő  tudománynak  tünete  igen  érdekes.  Mindenekelőtt 
kedvenc  eszmét  látunk  benne,  amilyen  már  sok  fordult  meg  az 
emberiség  életében.  Minden  korszaknak  van  kedvenc  tanulmánya, 
van  kedvenc  gondolata.  Egy  darabig  divatosak  azután  eltűnnek ; 
annál  jobban  izgatják  pedig  a  közönséget,  minél  merészebb  célo- 
kat tűznek  maguk  elé  s  minél  titokszerú'bb  a  színezetük  és  sokat 
Ígérő  a  fölléptük.  Néha  csak  játékszámba  vehetők,  máskor  mint 
prófétai  gondolatok  tűnnek  föl  a  szellemi  világ  szemhatárán,  melyek 
ragyogó  színekben  izznak,  de  sok  allegorikus  és  tropikus,  tehát 
nem  való  elemet  foglaltak  magukban.  Későbbi  korok  szeretnek 
az  ilyen  letűnt  „uralkodó  gondolatokon"  nevetni  s  a  mennyiben 
nem  váltak  be,  jogosítványul  használják  kedvenc  gondolatok  fölött 
gúnyolódni ;  pedig  kár  ezt  tenni,  mert  ha  önmagunkra  és  korunkra 
reflektálunk,  azt  vesszük  észre,  hogy  hasonló  gyengeségben  leled- 
zünk ;  azután  pedig  a  vérmes  remények  s  lelkes  álomlátások 
hathatós  buzdításul  szoktak  szolgálni  empierikus  kutatásokra,  melyek 
a  tudományt  előmozdítják. 

Az  evolúciónak  kedvenc  gondolata  sem  maradt  terméketlen, 
s  bár  nagy  fába  vágta  fejszéjét,  amelyet  levágni  soha  sem  fog, 
mégis  hasznot  hozott  már  eddig  is  s  bizonyára  ezután  is  rásegít 
egy  teljesebb  s  egységesebb  természettudományra. 

ily  természetű  gondolatnak  psychologiáját  tekintve,  már  előre 
sejthetjük,  hogy   tele   lesz   túlzásokkal    s    megokolatlan    követelé- 

sekkel ;  ezek  azonban  csak  olyanok  rajta,  mint  a  buján  hajtó  fán 
a  szinte  rendetlenül  fakadó  ágak,  melyek  részint  elszáradnak 
maguktól,  részint  az  értelmes  kertész  fűrészének  esnek  áldozatul. 
A  tárgyalás  folyamán  gyakran  lesz  alkalmam  az  evolúció  gondo- 
latának e  tövises  hajtásaira  és  fagyalos  fakadásaira  utalni. 

Tekintsük  meg  már  most  e  gondolat  alapjait  s  azokat  a 
tanokat  vagy  tényeket,  melyek  fölléptét,  illetőleg  térfoglalásait  siet- 
tették. A  fejlődés  gondolatát  első  sorban  a  kozmoszra  vetett 
tekintet  inspirálja. 

Fejlik  a  kozmosz;  az  ősködből  lesznek  napok,  csillagok  és 
földek ;  de  ha  nem  is  volt  volna  ősköd  soha  s  ha  a  bolygók 
nem  a  központi  nagy  tömegnek  elvált  gyűrűiből  lettek :  azt  az 
egyet  nem  tagadhatjuk,  hogy  fejlik  a  föld.  Tőkéletlenből  fett  töké- 
letesebb ;  egyneműből,  egyféléből,  unalmasból  lett  sokféle,  kom- 
plikált változatos  s  ezzel  a  sokféle,  változatos,  komplikált  földdel 
haladt  az  élet  is.  Először  víz  borítja  átlag  a  földet,  azután  emel- 
kednek a  szigetek  és  földségek  s  tarkítják  az  unalmas  ábrázatot. 
A  szárazföldek  emelkedése  sokoldalú  életviszonyokat  teremtett;  a 
szilárd  földkéreg  különféle  alakulása  változatos  talaj-  és  magas- 
sági viszonyokat  nyújtott.  Az  atmoszféra  képződött  és  szert  tett 
ily  átlátszóságra  és  könnyűségre.  A  klima  tagolt  lett.  A  földkéreg 
architektúrája  sokféle  alakulási  periódusra  utal,  melyek  egymást 
fölváltották. 

Eddigi  fejtegetéseimben  eléggé  kidomborítottam  ezt  a  gondo- 
latot s  mechanice  magyaráztam  ki  az  egész  földtörténetet,  kezdve 
a  gömbalakon,  folytatva  a  földábrázaton,  a  föld  és  víz  eloszlásán, 
a  hegységeknek  keletkezésén  egész  a  föld  mai  állapotáig  mindenütt 
csak  mechanikus  tényezőket  szerepeltettünk;  a  természetes  törté- 
nés, a  természetes  folyamat  alakította  ki  a  világot.  Pozitiv  adatok- 
ból kell  kiindulnunk ;  a  pozitiv  adatok  meghatározzák  az  anyagot, 
annak  mennyiségét,  milyenségét,  helyét,  mozgását;  de  ezeken  túl 
a  mechanikai  szükségesség  lép  föl  s  annak  uralma  alatt  fejlik  ki 
a  szervetlen  világ.  Az  egyes  kérdések  iránt  nagy  lehet  a  nézeteltérés. 
Mint  a  vihartól  korbácsolt  tengerek  hullámai,  úgy  lejtnek,  dagad- 
nak, apadnak,  megtörnek  a  hipotézisek  s  aránylag  még  kevés  kon- 
szolidált tan  emelkedik  ki  a  hullámzó  nézetek  tengeréből  szigetként- 
Ha  szabad  geológiai  hasonlattal  élnem  a  geológiai  s  kozmológiai 
tanoknak  jelemzésére,  azt  kell  mondanom,  hogy  e  tanok  még  a 
Chaosz  vagy  legfölebb   a   Szilur-korszak   napjait   élik   s   még  sok 

változáson  mehetnek  át,  míg  teljesen  kihalnak.  Ezt  első  sorban  a 
kozmogoniáról  kell  mondanunk.  De  bármily  nagy  legyen  a  hatá- 
rozatlanság és  bizonytalanság,  az  irány  iránt  nincs  eltérés  s  az 
elérendő  cél  iránt  sincs  kétség  s  ez  az  irány  a  föld  és  a  minden- 
ségnek  mechanikus  magyarázata;  a  cél  pedig  e  magyarázattal 
érteni  a  föld  és  a  mindenségnek  alakulását.  Ezt  az  irányt  semmi- 
nemű józan  filozófia  nem  fogja  átvágni  s  ezt  a  célt  semminemű 
theologia  nem  fogja  tagadásba  venni. 

Ismételten  kijelentem,  hogy  theologusok  nem  ellenségei  a  koz- 
mosz természetes  alakulásának;  sőt  hivei.  Nem  is  tehetnek  mást, 
mint  hogy  készséggel  fogadják  a  modern  természettudomány  által 
nyújtott  fölvilágosításokat  a  mechanikus  történésről  s  a  metafizikai 
okságot  csak  a  lét  kezdetéhez  állítják.  Az  isten  nem  lök,  nem  taszít, 
nem  lendít,  nem  melegít  a  fizikai  világban  semmit  olyképen,  hogy 
valamit  hozzáadna  a  mechanikai  tényezőkhöz,  máshol  meg  elvenne 
valamit ;  a  lélek  sem  ad  mechanikai  erőt :  összes  erőit  a  test  az 
anyagcseréből  meríti  s  mégis  az  isteni  okság  mindennek  kezdete 
és  célja,  az  erőket  sajátosságaikkal  ő  teremti,  a  világnak,  az  orga- 
nizmusoknak nagy  tényeit  ő  állítja  a  létbe,  miután  pedig  a  létben 
vannak,  dolgoznak  is,  működnek  is  a  természetnek  s  nem  a  termé- 
szeten kívül  álló  forrásnak  erőivel. 

Az  volna  igazán  a  természet  karrikaturája :  világ,  melynek  erői 
nem  benne,  hanem  kivüle  vannak !  Mi  legyen  az  egyes  természet 
más,  mint  hatni  képes  elv?  mi  legyen  az  egyes  természetnek  ösz- 
szessége,  mit  egyszóval  természetnek  hivunk,  mint  hatni  képes 
elveknek  összege?  ezek  összegében  foglaltatnak  az  erők,  a  tevé- 
kenységek, kihatások;  működések;  minden  ami  benne  történik, 
belőle  való  s  nem  folyik  bele  egy  metafizikai  hatóból.  Ezzel  nem 
akarom  kizárni  a  létnek  metafizikai  oldalát,  melynél  fogva  minden 
ami  van,  a  végtelenből  lett  s  a  végtelen  azt  föntartja,  valamint  nem 
akarom  kizárni  a  végtelennek  rendkivüli  befolyását  a  történések 
rendjébe,  ha  befolyni  akar,  ami  csodákban  történik.  De  külön- 
ben a  csoda  maga  bizonyítja,  hogy  a  theologia  nem  nézi  a  világot 
oly  szerkezetnek,  melybe  az  Isten  itt  is  ott  is  belenyúl;  hanem  oly 
alkotásnak,  melynek  folyamata  benső  erők  által  határoztatik  meg. 

Mi  kifogása  lehetne  ezek  után  a  theologiának  a  kozmosz 
fejlődése  ellen  ?  mi  nehézsége  lehetne  az  egésznek  tökéletlen  kez- 
detekből kiinduló  s  szükségképen  tökélesbülő fejlődése  ellen? Lehet, 
hogy  az  emberi   naivság   hamar   oda  gondolja   valahová  a  meta- 

fizikai  kikezdést,  ahol  annak  még  helye  nincs  s  azután  hátrább 
vonulni  ke'nytelen  vele,  de  ez  minden  tudományban  megtörténik. 
A  középkori  theologusoknak  alig  volt  fogalmuk  a  föld  történe- 
téről, a  hegységek,  földségek,  az  atmoszféra,  a  klima  kialakulásá- 
ról;  ők  mindezt  készen  teremtve  gondolták;  a  metafizikai  hatót 
közvetlen  összeköttetésbe  hozták  a  földnek  ezen  teljesen  kialakult 
tényezőivel :  most  a  tudomány  fölvilágosított,  hogy  ez  nem  terem- 
tetett készen,  hanem  hogy  előző  stádiumokból  fejlett  ki;  mi  nehéz- 
ségünk lehetne  e  fölvilágosítást  elfogadni  s  azt  mondani :  a  terem- 
tés egy  kezdetleges  stádiumban  állította  létbe  a  világot  s  a  világ 
e  fejletlenségből  alakult  ki  immanens  erőktől  hordoztatva,  melye- 
ket a  végtelen  ősök  teremtett  bele,  a  mai  tökéletesebb  típusokká. 
Ne  féljünk,  hogy  a  kozmosz  mechanikus  evolúciói  eltörpítik  az 
Istennek  bennünk  élő  eszméjét;  én  mindig  az  ellenkezőt  tapasz- 
taltam ;  a  periódusok  számítatlan  millió  évei  az  isten  örökkévaló- 
ságának, a  mindenségnek  fényévekkel  kimért  távolságai  az  isten 
mérhetlenségének,  a  fejlődés  szüntelen  menete  s  a  megifjulás  tava- 
szai az  örök  élet  analógiáit  adják.  Kisebb  lesz-e  távlatokon  nézve 
az  isten,  mikor  oly  végtelen  naggyá  nő  műve?! 

S  mégis  mily  elfogultság  kisért  e  gondolatok  kapcsán  a  ter- 
mészettudósok közt  is  s  mily  rósz  szolgálatot  tesznek  az  igazság- 
nak, mikor  ellenszenves  s  teljesen  sületlen  kiszínezésével  a  kérdés- 
nek elidegenítik  s  az  ellenkező  túlzás  tévelyébe  kergetik  a  jóindulatú, 
de  más  nézetű  olvasót.  Haeckeltől  eltekintek;  ez  az  ember  a 
modern  természettudományban  a  régi,  görög  barátok  fanatizmusát 
képviseli  s  így  figyelemre  nem  méltó ;  de  fölhozom  Köhler  szavait, 
melyekben  az  olvasó  a  tendenciózus  és  rosszul  értesült  tudomá- 
nyosságnak fölületességét  megsajnálhatja.  „Weltschöpfung  und 
Weltuntergang"  c.  művének  385.  lapján  olvasni:  „Alles  dies  zeigt 
zunáchst,  wie  die  Welt  wirklich  ist,  kann,  aber  im  letzten  Grundé 
nichts  Anders  beweisen  als  dass  die  Formen  und  Gruppirungen 
des  Weltgebáudes  Früchte  einer  Entwicklung  statt  Produkte  einer 
Schöpfiing  sind.  Die  Geologie  sieht  fást  noch  mehr  als  die  Astro- 
nomie,  von  der  Möglichkeit  ab,  dass  die  Hand  Gottes  bei  der 
Entstehung  der  Welt  im  Spiele  gewesen  ware  und  verfolgt  ihr  Ziel, 
die  Entwicklung  der  Erde  auf  natürliche  Weise  zu  erkláren,  noch 
viel  entschiedener  und  bewuster  als  die  Astronomíe  das  ihr  zuge- 
hörige.  Bieten  doch  auch  die  Wunder  und  die  schweigende  Gross- 
artigkeit  der  Sternenwelt  weit  mehr    Aniass  zu  metaphysichen  und 

deistischen  Speculationen  als  die  Anháufung  der  Erdschichten  und 
Gebirge.  Der  Astronom  Mádler  hat  im  Jahre  1830  ein  Gedicht 
geschrieben,  worin  er  Gott  als  den  Lenker  der  Gestirne  preist;  — 
ein  Geologe,  der  das  zweckmássigste  Mittel,  die  Sedimentlager  auf- 
zuháufen  in  der  göttlichen  Allmacht  erkennt,  scheint  mir  unmög- 
lich.  Kari  Freilier  du  Prel  ruft  Angesiclits  der  Ewigen  Fixsternen- 
weit  aus :  „es  giebt  eine  Metaphysik",  wáhrend  iiim  eine  derartige 
Ueberzeugung  beim  Anblick  der  Erdmassen  gerade  nicht  gekommen 
zu  sein  scheint."  Ez  is  tudomány,  de  mily  szegényes  s  ugyanakkor 
mily  gonosz.  Azért,  mert  van  fejlődés,  nincs  teremtés,  ez  az  egyik 
szava  Köhler  bölcseségének ;  mintha  bizony  abból,  hogy  az  ember 
gyerekből  fejlett,  be  lehetne  bizonyítani,  hogy  nem  született:  a 
másik  szarvval  pedig  döföget  Mádler  du  Prel  felé  s  hitelétől 
akarja  megfosztani  azoknak  kijelentését ;  nemde  szánandó  s  ugyan- 
akkor siralmas  tünete  ez  az  exakt  természettudománynak?  Valóban 
megérzik  e  rövidlátó  és  semmivel  sem  menthető  kijelentéseken  az 
ellenszenvekkel  dolgozó  szenvedélynek  sugallata. 

A  kozmosznak  fejlődésével  megbarátkoztak  volna  még  a  leg- 
intransigensebb  theologusok  is,  de  az  élet  fejlődésének  s  az  alakok 
egymásból  való  keletkezésének  gondolata  nagyon  is  újnak  s  irány- 
zatosságában  olyannyira  ellenségesnek  látszik,  hogy  nehezen  talál- 
ják bele  magukat;  annál  szükségesebb,  hogy  tisztán  lássunk  s 
hogy  egymást  megértsük. 

A  palaeontologia  nemcsak  régi  világokat,  de  egymásra  követ- 
kező világokat  tárt  föl  előttünk.  Sorokat  mutat  föl,  melyeknek 
hézagait  napról-napra  jobban  kitölti.  A  legtökéletesebb  földi  lény 
az  ember;  egyszersmind  a  legfiatalbb  is;  épúgy  a  többi  faj  is  nem 
volt  meg  mindig.  Bátran  mondhatni,  hogy  tekintve  a  sort,  melyet 
az  ember  koronáz,  észrevenni  rajta  a  tökélesbülés  tendenciáját. 
Fölösleges  azonban  azt  állítani,  hogy  a  fejlődés  minden  alakban  s 
az  egész  világon  mindig  a  legtökéletesebbnek  megteremtése  felé 
hajlik.  Azt  igen  nehéz  megítélni,  hogy  bizonyos  sorban  mi  a  leg- 
tökéletesebb; s  összehasonlítani  a  különböző  alakokat  a  tökéle- 
tesség szempontjából,  gyakran  szinte  lehetetlen.  Erre  később  még 
rátérek,  miután  több  nehézségnek  forrását  képezi.  Átlag  azt  mond- 
hatjuk, hogy  a  világ  korszakait  a  különböző  állatok  feltűnése  sze- 
rint lehet  osztályozni ;  jellemzi  a  világ  korszakait  az  embernek,  az 
emlősnek,  a  hüllőknek,  a  halnak,  az  élő  állatnak   föllépte. 

A  legrégibb  korszak  az  élet   kezdetleges   alakjait  mutatja  be 

s  csak  vége  felé  tűnnek  föl  a  halak,  melyek  még  határozatlan  s 
teknősbékára  emlékeztető  formákban  lépnek  föl.  Óriási  tengerek 
borították  akkor  a  földet  s  az  alvilág  eruptív  kőzetei,  a  gránit, 
syenit,  porfir,  emelgették  a  világ  lapos  bordáit. 

A  második  korszak  a  hüllők  világa ;  a  fantasztikus  sárkányok, 
a  mesebeli  baziliskusokra  emlékeztető,  repülő  gyíkok,  a  saurusok 
lomha  alakjai  lakják  a  tengereket.  Cefalopódok  hemzsegnek  az 
óceánokban,  melyek  a  világnak  még  nagy  részét  borítják ;  de  a 
szárazföld  már  tágul ;  bazaltok  szélesítik  ki  a  föld  hátát,  melyen 
pálmák  és  tobzos  fák  pompáznak  s  a  szárazföldi  állatok  közül 
az  erszényesekkel  találkozunk. 

Azután  jön  a  méhlepényes  emlősök  világa;  a  szárazföldek 
terjeszkednek  s  a  korszak  vége  felé  kialakulnak  a  mai  világré- 
szeknek körvonalai. 

Mindig  más  és  más  világ,  mely  lehetőleg  célszerűen  alkal- 
mazkodik az  akkori  talajnak,  tengernek  és  klímának  viszonyaihoz 
s  melynek  alakjai  egymásnak  is  megfelelnek.  A  fajoknak  egy- 
másután való  föltünését  tagadni  nem  lehet ;  hiszen  ezt  a  szentírás 
is  hirdeti;  hogyan  lettek  tehát?  teremtettek-e  mindannyiszor  külön? 
vagy  átváltoztak-e?  volt  talán  bennük  oly  alkalmazkodási  képesség, 
melynél  fogva  új  viszonyok  közt  űj  alakokká  lettek  ?  A  palaeon- 
tologiai  fölfedezések  egyre  űj  állatokkal  ismertetnek  meg,  melyek 
összeköttetéseket  eszközölnek  most  elszigetelten  álló  s  távol  eső 
alakok  közt:  minél  több  kövület  kerül  napvilágra,  annál  telje- 
sebben szövődik  ki  a  szisztematikus  rokonság  hálózata,  „isten  és 
a  világ"  c.  művemben  fölhoztam  az  állatvilágban  egyre  jobban 
kiépülő  fokozatoknak  számos  példáit,  mint  mennek  át  pl.  a  gyík- 
félék a  kígyókba.  A  régi  halak  oly  alakokat  mutatnak  föl,  melyeket 
senki  sem  tartana  halaknak,  pl.  a  pterichthys  latus-nak  gyík-farka, 
teknősbéka  páncéla  van  s  melluszonyai  sarló-alakban  csonto- 
sodtak meg.  A  harmadkori  rétegekben  sok  „prófétai"  alakkal 
találkozunk,  melyek  a  kérődzők,  vastagbőrűek  és  sertésfélék  ősti- 
pusait  adják.  Az  Amphicyon  egyesíti  a  kutya  és  a  medve  typusát, 
—  a  Pseudaelurus  a  macskát  és  görényt,  —  a  Dinotharium  az 
elefántot  és  a  szirént.  Azóta  is  jelentkeztek  új  közbeneső  alakok. 
Uj  állat  a  Zeuglodon,  teljesen  vízben  élő  állat  mint  a  bálna. 
Fogazata  elől  s  oldalt  hasonlít  a  delfinéhez,  de  még  vannak  őrlő 
fogai,  melyek  az  összekötő  jelleget  képezik  a  szárazföldi  emlő- 
sökkel ;  ugyancsak  hozzájuk  hasonlít   a   fejcsontban,  a  nyakban  s 

az  elővégtagokban ;  látnivaló,  hogy  a  fej,  nyak  s  a  törzs  külön 
van  idomítva,  nem  úgy  mint  a  bálnánál  vagy  a  halaknál  melyek- 
nek feje  és  törzse  egybefolyik.  Éppen  ügy  a  Zeuglodon  előtagjai 
még  nem  uszonyok. 

A  miocénben  s  piiocénben  üj  fokozatot  képeznek  a  Squalo- 
don-fajok,  melyeknek  fogai  már  egyfélébbek,  bár  némileg  még  a 
Zeuglodonra  emlékeztetnek;  teljesen  egyneműek  a  fogak  a  delfi- 
neknél ;  a  sor  tehát  így  alakulna  ki :  fókák,  zeuglodon,  bálnák, 
squalodon,  delfinek.  —  1894-ben  a  miocénből  került  ki  ismét  egy 
üj  állat;  nagy  mint  a  juh;  koponyáján  nem  egy,  hanem  négy  pár 
csontcsap  van,  még  pedig;  a  fejbübon,  a  homlokon,  a  felső  áll- 
kapcson és  az  orrcsonton.  Közel  áll  a  törpe-szarvashoz  (Tragulus); 
nősténye  már  ismeretes  volt,  melynek  Protokeras  nevet  adott 
Marsch.  E  fölfedezések  révén  a  halak  a  hüllőkkel,  a  gyíkfélék  a 
madarakkal  érintkeznek  s  az  érdekes  „csőrőndök"  hézagpótlókul 
állnak  a  madarak  s  az  emlősök  közé. 

Ismétlem:  lehetetlen  kételkednünk  abban,  hogy  az  egyes 
állatfajok  egymásután  jelentek  meg  a  földön  s  más-más  jelleget 
kölcsönöztek  a  korszakoknak.  Elfogadhatjuk  azt  is,  hogy  mivel  az 
életet  a  föld  hordozza,  amily  mértékben  elváltozott  a  föld,  abban 
a  mértékben  szövődött  ki  az  élet  kettős  fonala  a  fauna  és  flórában. 
A  korrelációt  az  életkörülmények  s  az  élet  alakjai  közt  nem 
tagadhatjuk,  ügy  hogy  az  élet  valósággal  psychologiai  reflexe  a 
világnak.  Hogy  mennyire  kell  a  világ  megújulását  kiterjesztenünk, 
ez  megint  más  kérdés.  Nagynevű  természettudósok  állítják,  hogy 
az  állatvilág  négy  főtipusa  már  a  legrégibb  faunában  föltalálható 
s  következőleg  nem  kell  azokat  egymásból  leszármaztatnunk. 
(Aggasiz  L.  Naturgeschichte  der  Vereinigten  Staaten.)  „In  der  palaeo- 
lithischen  Zeit  treten  allé  Haupttypen  der  Wirbellosen  und  Wirbel- 
tiere  neben  einander  auf,  nur  Vögel  und  Saugetiere  fehlen.  Wir 
könnten  es  dahingestellt  sein  lassen,  ob  diese  thatsáchlich  erst  in 
der  Periode  unserer  Erdgesichte  enstanden  sind,  in  der  uns  die 
ersten  Resté  von  ihnen  Zeugniss  gebén.  Wenn  wir  aber  bedenken, 
dass  von  einzelnen  Wirbeltieren  uns  nur  die  Unterkiefer,  ja  nur 
einige  wenige  erhalten  worden  sind,  so  stimmt  das  unsere  Erwar- 
tung,  die  wir  auf  die  Palaeontologie  stellen,  gewaltig  herab."  (Ottó 
Hamann,  Entwicklungslehre  und  Darwinismus  278.  1.)  Azért  nem 
nagyon  ellenezhetjük,  ha  valaki  abból,  hogy  az  őskorban  nem 
találni  madár  és   emlős-kövületeket,    nem   volna   hajlandó    követ- 

keztetni  e  típusok  teljes  hiányára.  Lapparent  is  figyelmeztet  a 
a  palaeontologia  szeszélyére,  melynél  fogva  a  mai  világ  állatalakjai 
közül  néhány  majdnem  absolute  azonos  az  első  geológiai  korok 
alakjaival,  mialatt  most  mások  is  élnek,  melyeknek  nyomaira  még 
a  legközelebbi  periódusokban  sem  akadunk.  Megfordítva  ugyan- 
azon rétegekben  találni  olyan  kövületeket,  melyeknek  alkata  a 
mai  állatvilágképviselőivel  szoros,  közeli  rokonságban  van,  mialatt 
ugyanott  más  furcsa  típusokon  akad  meg  szemünk,  melyek  utó- 
dait a  mai  világban  hiába  kutatjuk. 

Madarak  és  emlősök  ritkán  temetkeznek  a  tengernek  iszap- 
jába. Szárazföldi  állatok  csak  véletlen  baleset  folytán  s  a  geoló- 
giára nézve  nagy  szerencse  folytán  kerültek  a  vízbe.  Mily  keveset 
sodorhatott  a  folyóvíz  a  tengerek  és  tavak  fenekére,  mikor  még 
a  tengeri  állatok  közül  is  számtalan  alig  hagyott  maga  után 
nyomot.  Némely  halnak  csak  a  fogait  ismerjük,  más  nem  maradt 
ránk  csontvázából.  A  folyóvízben  hamar  pusztult  el  a  hús  s  a 
csontokat  is  szétszedte  az  árnak  ereje.  Az  állkapocs,  mely  leg- 
könnyebben válik  el  a  csontváztól,  leghamarabb  ért  le  a  tavak 
és  tengerek  fenekére  s  azért  ennek  megőrzésére  és  biztosítására 
van  leginkább  kilátásunk. 

A  főtipusok  tehát  kezdet  óta  létezhettek  s  azok  alakulhattak 
át  nemekké,  fajokká.  Hogy  ez  az  átalakulás,  ha  történt,  hogyan 
ment  végbe,  mily  irányt  követett,  mi  volt  belső  törvénye,  arról 
éppenséggel  semmit  sem  tudunk. 

Most  már  vessünk  egy  pillantást  arra  a  tevékeny  elemre, 
mely  a  fejlődést  valamikép  hordozhatná  s  amelylyel  ha  nem 
is  az  egész  sort,  —  ezt  csak  túlzók  akarhatják,  —  legalább  a 
sornak  egyes  részleteit  kifejleszteni  lehetne:  tekintsük  meg  az  élő 
alakoknak 

plasztícitását. 

Figyelmeztettem  már  arra,  hogy  a  folytonos  tökéletesbülést  s 
a  minden  irányban  való  teljesebb  kifejlődést  a  sorokban  hiába 
keressük.  Azt  föltételezni  annyit  jelent,  mint  a  harmónia  praestabi- 
litáit  követelni  a  föld  és  az  élet  fejlődésének  két  sora  közé,  úgy 
hogy  az  életkörülményeknek  minden  fordulata  és  elváltozása 
szügségképen  tökéletesebb  életalakokat  követelt  volna.  Azt  bebi- 
zonyítani sehogysem  tudjuk  s  a  kivitelben,  illetőleg  az   elv   alkal- 

mázasában  a  tényekkel  összeütközünk.  Meggyőződe'sem  szerint  az 
evolúciót  a  következőke'p  lehetne  fölfogni :  a  Teremtő  tényleg 
belefektetett  némely  alakba,  lehet,  hogy  mindegyikbe,  bizonyos 
plaszticitást,  mely  azután  a  körülmények  szerint  kifejlődik  s  az 
állatnak  új  alakot  ad,  vagyis  inkább  új  állatfajt  állít  a  létbe.  E 
plaszticitás  iránt  nincs  kétség;  számtalan  adat  bizonyítja  csodá- 
latos megnyilatkozásait,  melyek  következtében  az  állat  életneme 
és  sajátságai  elváltoznak;  ez  a  belső  erő,  mely  minden  alaknak 
a  természete  által  van  kipontozva  és  kimérve,  hívhatta  létbe  az 
állattipusok  elváltozásait.  Ez  elváltozásoknak  oka  nem  a  kör- 
nyezet a  tervtelen  variáció,  sem  a  létért  való  küzdelem ;  ezek  a 
külső  körülmények  csak  nyomást  gyakorolnak  annak  a  belső 
plasztikus  erőnek  ébredésére  és  az  esetleges  iránynak  érvénye- 
sülésére. 

Ha  ezt  szem  előtt  tartjuk,  megértjük  azt  is,  hogy  az  evolucio- 
nistáknak nem  kell  okvetlenül  a  folytonos  tökélesbülést  sürgetniök 
az  elváltozásokban.  Lesznek  körülmények,  melyek  a  haladásnak 
kedveznek ;  lesznek  melyek  a  haladást  megállítják,  vagy  vissza- 
fejlesztik. Lesznek,  melyek  csak  részletes  irányokban  segítik  elő  a 
tökélesbülést,  vagy  lehetséges  az  is,  hogy  néhány  irányban  fejlesz- 
tőleg,  másokban  lanyhitólag  hatnak.  Ne  csodálkozzunk  ezután 
azon,  hogy  sok  alacsonyrendű  állat  a  legrégibb  geológiai  korsza- 
koktól kezdve  ugyanazon  tipust  tünteti  föl  és  el  nem  változik.  A 
Foraminiferák  sok  alakja  visszanyúlik  a  krétába;  a  szép,  tcnger- 
fenéki  csillagok  s  a  különös  szivacs-állatok  fölött  millió  évek, 
geológiai  korszakok  vonulnak  el  nyomtalanul,  nem  érzik  meg 
azok  soha  a  fejlődésnek  szükségét;  más  állatok  egészen  váratlanul 
köszöntenek  be,  amilyenek  a  kigyók;  nem  tudjuk  honnan  jöttek, 
miből  lettek,  miután  a  harmadkorban  csak  homályos  nyomokat 
hagytak. 

Hasonlókép  nem  csodálkozom  azon,  hogy  a  plaszticitást 
véve  föl  életsajátságul,  valamikor  csak  azt  látni,  kogy  a  plaszticitás 
kifogyott  s  az  állatok  beadták  a  kulcsot.  Az  elváltozott  körülmények 
közt  ugyanis  nem  élhettek,  másrészt  a  plaszticitás  képességének 
is  végére  értek;  mi  volt  mit  tenniök?  elpusztultak.  Ezek  az  állatok 
az  akkori  faunának  s  annak  az  organizációnak  a  legtökéletesebb 
képviselői  lehettek,  de  az  élet  már  kimerítette  a  tovafejlődés  képes- 
ségét s  azért  kivesztek,  mialatt  más  tökéletlenebb  alakok  fönma- 
radtak.  Az  óriás  Petrygotus   kipusztult,    mialatt   a    rovarok    buján 

tenyésznek ;  az  esetlen  Orthoceras,  a  hatalmas  Ancyloceras  tönkre- 
ment; az  Alantosaurus,  az  Iguanodon  tért  engedtek  sokkal  szeré- 
nyebb madaraknak  és  emlősöknek  s  ezek  közt  is,  melyek  vesztek 
ki  legelőbb?  a  leghatalmasabb  alakok.  A  Dinotherium,  mely  pedig 
az  emlősök  egyik  legóriásibb  képviselője,  alig  hogy  feltűnt,  kipusz- 
tult. A  Machairodus,  az  a  késesfogu  ragadozó,  mely  túltett  tigrisen, 
oroszlánon,  rövid  létnek  örvendett.  Nem  ismerjük  sem  ősét,  sem 
utódát.  így  vagyunk  az  Ichtyosaurussal ;  így  leszünk  nemsokára 
a  bálnával  s  az  elefánttal;  csakhogy  ezeknek  az  ember,  azoknak 
az  elváltozott  életföltételek  az  ellenségei. 

Nemcsak  a  nagy  saurusok  s  az  emlősök,  de  az  alsóbbrendű 
állatok  uralma  is  ugyanezt  a  tünetet  mutatja.  A  Trilobita  s  az 
Ammonita  szintén  úr  volt  egyszer  a  földön  s  azután  nyoma 
veszett;  a  Belemnita  a  Kréta  korszakban  még  hemzsegett  a  tenge- 
rekben s  azontúl  elveszett.  Mi  ennek  az  oka?  Gondolom,  hogy 
ez,  amit  az  evangélium  mond,  hogy  senki  sem  adhat  a  termetéhez 
egy  könyöknyit  s  hogy  ez  áll  egyedekről,  fajokról,  nemekről,  csalá- 
dokról. A  szakái  nem  nő  a  végtelenbe,  hanem  kinél  hosszabbra, 
kinél  rövidebbre  s  azontúl  nem ;  ha  levágjuk  újra  nő,  de  a  mér- 
tékét belső  elvek  határozzák  meg.  Ha  az  élet  plaszticitását  az 
elváltozás  okául  fölvesszük,  akkor  ez  a  plaszticitás  alkalmas  körül- 
mények közt  megmozdul,  megindul  ebben  vagy  abban  az  irányban, 
de  meglehetünk  róla  győződve,  hogy  az  is  véges,  az  is  korlátolt 
minden  irányban,  s  ha  kiadta  az  erejét,  sem  új  alakoknak  nem  ad 
többé  létet,  sem  az  egyedeknek  nem  tartja  fönn  életét. 

A  mai  tudomány,  a  katholikus  és  nem  katholikus  egyaránt 
hajlik  belső  plaszticitásnak  föltételezésére  s  az  által  a  korlátolt  s 
bizonyos  irányban  lehetséges  evolúciónak  elfogadására.  A  jeles 
katholikus  tudós,  Nadaillac  „Les  progrés  de  l'anthropologie"  c. 
értekezésében  ezeket  írja:  il  est  assurément  difficile  de  ne  pas 
reconnaítre  certains  enchaínements  entre  les  étres  si  nombreux  et  si 
divers,  qui  peuplaient  la  térre  en  ces  áges  d'une  incalculable  durée. 
Ne  peuí-on  pas  supposer,  que  le  Créateur  au  debut  de  son  oeuvre, 
a  doué  quelqiies-ans  des  étres  sortis  de  sa  main  d'une  puissance 
de  modif kation,  d'une  plasticité,  comnie  l'apelle  M.  Gaudry,  se 
développant  dans  l' immensité  des  temps,  sous  l'empire  des  lois, 
que  nous  ignorons,  des  circonstances,  que  nous  ne  pouvons  dire  ?" 
(Compte  rendue  du  congrés  scientifique  International  des  catholi- 
ques.  1891.  Anthropologie.  24.  1.)  Az  aláhúzott  szavak  a  modern 

uralkodó  gondolatot  jelzik  az  evolúcióban.  „Die  Zeit  des  Ver- 
harrens  der  Arten  in  bestimmter  Form  muss  viel  lánger  sein  als 
die  Zeit  der  Ausprágung  derselben  . . .  Es  giebt  daher  Schöpfungs- 
zeiten,  in  welchen  eine  Umprágung  der  Typen  vor  sich  ging  und 
eine  erste  Zeit,  in  welcher  eine  Neubildung  der  Arten  stattgefunden 
hat."  (O.  Heer,  Urwelt  der  Schweiz.)  „Mit  der  grössten  Wahr- 
scheinlichkeit  lásst  sich  behaupten,  dass  die  unter  unseren  Augen 
sich  entwickelnden  Generationsreihen  die  direkte  Fortsetzungen 
jener  áltern,  von  den  unsrigen  vielfach  abweichenden  Reihen  sind, 
von  welchen  uns  die  Geologie  Kenntniss  giebt.  (W.  Hiss,  Unsere 
Körperform.) 

Ez  nem  darwinizmus,  de  belső  elvekből  magyarázott  leszár- 
mazás. Senki  sem  tudja  szorosan  bizonyítani ;  nehézségekkel  talál- 
kozunk lépten-nyomon ;  filozófiánk  duzzogva  vonul  el  a  háttérbe 
s  anatémával  fenyeget  s  mégis  mindenki  érzi  és  sejti,  hogy  valami 
ilyesminek  kell  összekötnie  azt  a  gazdag,  változatos,  egymáshoz 
sorakozó  állat-  és  növényilágot.  Claude  Bemard  szavait  alkalmaz- 
hatjuk e  tudományos  vajúdásokra :  „Nous  avons  le  sentiment  des 
lois  de  la  nature,  nous  n'en  connaissons  pas  la  forme."  Sejtjük, 
hogy  az  élet  valahogy  elágazott,  de  az  lítat,  a  módot  nem  ismerjük. 
S  nem  ismerjük  azt  a  jelen  percig  sem. 

A  szervezetek  plaszticitását  nem  tagadhatjuk.  A  tudomány 
egyre  kísérletez,  hogy  az  élő  szervezeteknek  átváltozási  képességét 
kimutassa.  Madarakat,  melyeknek  hal-hús  az  ételük,  maggal  táplál 
s  észreveszi,  hogy  akkor  a  gyomor  teljesen  elváltozik  s  olyan  lesz 
mint  a  galambé.  A  galambot  következetesen  hússal  etették  s  olyan 
lett  a  gyomra,  mint  egy  valóságos  ragadozó  madáré.  E  példák 
mutatják,  hogy  a  gyomornak  sejtjei  alkalmazkodnak  és  elváltoznak 
A  madarak  tollait,  az  állatok  szőrmezetét  a  táplálék  kiválasztása 
szerint  bizonyos  fokban  lehet  színezni.  (O.  Hamann  i.  m.  282.)  Az 
állatok  szőrmezének  színei  is  sok  rejtélyt  tartalmaznak,  melyeket 
eddig  megoldanunk  nem  sikerült.  Hogyan  keletkezett  pl.  a  pillan- 
gók szárnyainak  gyönyörű  rajza  és  csodálatos  színpompája?  Weiss- 
manntól  tudjuk,  hogy  a  hőmérséknek  is  van  e  színezésre  befolyása. 
Vannak  pillangók,  melyeknek  tavaszi  és  nyári  toaletjük  van ;  előbb 
külön  fajoknak  tartották,  most  már  tudják,  hogy  csak  változatok. 
Weismann  és  Vanessa  prorsanak  álcáit  hideg  helyre  tette  s  bár 
nyár  volt,  mégsem  nyerte  a  nyári  alakot,  hanem  a  tavaszit. 
A  mimicry  számtalan  esete  világosan  mutatja  a  szervezet    plaszti- 

citását;  ezek  tapasztalatok,  sőt  szinte  mindennapi  szemlélet,  melyet 
csak  szemlélni  birunk,  de  magyarázni  vajmi  nehezen  vagy  sehogy- 
sem  tudunk.  Ilyenek  pl,  a  nyulak,  a  menyétfélék,  a  madarak  szín- 
beli alkalmazkodása  a  környezethez;  az  alsóbbrendű  állatok  látó- 
szerveinek alakulása  azon  médium  szerint,  a  melyben  élnek.  Hogy 
a  külső'  okok  a  fejlődés  alakulására  miként  hatnak,  arra  alkalmas 
példa  Herbert  kisérlete.  A  nevezett  tudós  az  Echinodermata  fejlő- 
dését vizsgálva  a  tengervízben,  mesterséges  úton  megtermékenyített 
petékhez  lithium-sót  juttatott,  s  ezen  külső  behatás  által  egészen 
más  álcát  kapott,  (Huber  Imre,  A  metagenesis  és  metamorphosis 
néhány  példája  az  állatországban,  5,  I,) 

Az  alsóbbrendű  állatok  ilyenforma  elváltozásai  igen  gyakoriak, 
A  médium  szerint  elváltoznak  egészen,  nemcsak  színben,  de. alak- 
ban ;  többnyire  álca-állapotban  maradnak  s  ez  állapotban  az  ivaros 
szaporodásra  is  érettek  lesznek.  Csak  egy  példára  hivatkozom,  a 
Chironomus  légyre,  melynek  álcái  a  genfi  tó  fenekén  önálló 
állattá  képződtek  vagyis  úgy  alakultak  át,  hogy  azok  álca-állapotban 
megmaradnak,  ivaros  szaporodásra  megérnek,  de  mivel  eredetileg 
nem  vízi-állatok,  elváltoztak  s  alkalmazkodtak  a  vízhez. 

Az  élősdiek  átváltozása  s  alkalmazkodása  szintén  triviális 
példával  szolgál  e  téren.  Hol  voltak  az  élősdiek,  mielőtt  az  állatok 
megteremtettek,  melyeken  élősködnek?  Mondjuk-e,  hogy  később 
teremtettek  gazdáik  után  ?  ez  oly  állítás,  melynek  irányzatossága 
nyilvánvaló.  Mondjuk-e,  hogy  előbb  teremtettek,  nos  és  akkor  min 
s  miből  éltek?  A  parasitismus  világosan  bizonyítja  az  alkalmaz- 
kodást, még  pedig  az  ugrásszerű  alkalmazkodást. 

Az  alkalmazkodás  úgyis  magával  hozza,  hogy  ugrásszerűnek 
gondoljuk.  Az  állatnak  egyszerre  kellett  elváltoznia;  a  lassú  elvál- 
tozás a  legtöbb  esetben  nem  segített  volna  rajta.  Képzeljünk 
magunknak  egy  gilisztát,  mely  nem  volt  élősdi  s  mely  valamikép 
más  állat  belébe  vetődik;  a  giliszta-kalandor  két  eshetőséggel  áll 
szemközt,  vagy  alkalmazkodik  vagy  elpusztul.  Ha  a  körülmények 
olyanok,  hogy  az  állat  plaszticitása  győzi  az  alkalmazkodást,  akkor 
az  elváltozásnak  többnyire  gyorsnak  kell  lennie,  mert  különben  a 
szervezet  nem  marad  életképes.  Lehetséges,  hogy  nem  a  kifejlett 
alak  került  a  belekbe,  hanem  a  fejletlen  s  alkalmazkodásra  képe- 
sebb petesejt;  de  az  átalakulások,  melyeken  az  alak  átment,  min- 
denesetre igen  jelentékenyek. 

Ha  azonban  valaki  azt  követeli,  hogy  a  palaeontologia  mutassa 

ki  tényleg  s  példákkal  az  egyes  alakoknak  egymásból  való  leszár- 
mazását, többet  kér,  mint  amennyit  lehet  és  szabad.  Darwinistákkal 
szemben,  kik  az  új  alakoknak  keletkezését  lassú  változatokkal  s 
azok  összegezésével  magyarázzák,  jogos  az  a  követelés,  de  az 
ugrásszerű  átváltozás  elméletének  híveivel  szemben  nem  jogos.  Ha 
Darwinnak  igaza  van,  akkor  nem  is  léteznek  fajok,  hanem  egy 
óriási  zűrzavar  tarkítja  a  faunát  és  flórát;  lassú  átmenetekkel,  elvál- 
tozásokkal volna  tele  a  világ;  azokat  látnunk  kellene  kövületeikben, 
azok  vennének  körül  minket  most  is;  de  az  ugrásszerű  elváltozás- 
nál kis  változatokat  fajképzőleg  fölléptetni  és  összegezni  nem  kell ; 
a  közelálló  fajok  egymásból  lépnek  föl  az  elváltozott  életföltételek 
szavára,  ha  nem  is  az  életföltételek  erejében.  Már  pedig  a  palaeon- 
tologia  ajánlja  e  gondolatot,  kivált  az  állatfajok  sorainak  egyre 
tökéletesebb  konstruálása  által.  Kowaiewszky  kutatásai  talán  kimu- 
tatták máris  az  egyes  emlősök  közti  átmeneteket,  kivált  az  egy- 
patás lónak  keletkezését  ötpatás  alakból;  azonban  az  egyes  ren- 
deknek átmenetét  egymásba  kimutatni  még  úgy  sem  sikerült,  mint 
ahogy  a  fajok  átmenetének  „kimutatását"  érteni  szokták;  így  pl. 
nem  állíthatjuk,  hogy  a  patás  állatok  ragadozókból  lettek.  S  Kowa- 
iewszky hogy  mutatta  ki  a  lónak  keletkezését  más  alakból  ?  azt  sem 
úgy,  hogy  az  ember  látná  a  keletkezést,  hanem  úgy,  hogy  sorba 
állította  az  öt-,  négy-,  három-,  két-,  egy-patás  állatokat  s  abból' 
hogy  fokozatos  jellegeket  tüntetnek  föl,  következtette,  hogy  ezek 
átmenetek.  Pedig  a  hasonlóságok  ellen  tüntetnek  más  hasonlatos- 
ságok is;  hogy  csak  egyet  említsek,  például  az,  hogy  e  sorban  a 
ló  őse  termetre  nézve  nem  nagyobb  a  rókánál.  Álljanak  itt  a  jeles 
K.  E.  von  Bárnek  mindig  mérsékletre  intő  szavai:  „Darf  man  z. 
B.  annehmen,  dass  durch  allmálige  Umwandlungen,  wenn  auch 
sprungweise,  die  Raubtiere  unter  den  Sáugetieren  aus  Huftieren 
geworden  sind  ?  Es  ist  leicht  gesagt,  dass  der  Uebergang  durch 
die  Omnivoren  vermittelt  wurde;  alléin  man  wird  andere  Ueber- 
gánge  finden,  wenn  man  nach  der  Zahnbildung  eine  Reihe  aufzu- 
stellen  sucht,  und  eine  andere,  wenn  man  vorzüglich  die  Fussbil- 
dung,  namentlich  Hufe  und  Nágel,  und  wieder  eine  andere,  wenn 
man  vorzüglich  den  Bau  des  Magens  berücksichtigt,  den  wir  leider 
von  den  Thieren  der  Vorwelt  gar  nicht  kennen."  Lehet  tehát,  hogy 
a  ragadozók,  rágcsálók,  patások,  majmok  stb.  nem  egymásból 
lettek ;  hanem  hogy  ezek  az  alakok  a  gerinces  típusnak  eredeti 
kiágazásai.  Látnivaló  ezekből,  hogy  hogyan   értjük  a  plaszticitását 

a  szervezetnek;  bizonyára  nem  úgy,  hogy  mindenből  minden  lehet; 
ezt  a  képtelenséget  a  darwinisták  sem  tanítják ;  még  azt  sem  állít- 
juk, hogy  a  gerincesek  mind  egymásból  lettek,  pl.  madarak  hüllők- 
ből, emlősök  madarakból,  sőt  még  az  emlősöknek  egymásból  való 
leszármazását  sem  vitatjuk;  a  mi  fölfogásunk  az,  hogy  az  őstipus, 
pl.  a  gerincesek  tipusa  kezdet  óta  vehetett  oly  fejlődési  irányokat, 
melyek  az  egyes  osztályoknak  és  rendeknek  keletkezését  biztosí- 
tották. 

Azt  kérdezhetné  valaki  mindezen  megszorítások  után :  minek 
akkor  egyáltalában  a  leszármazást  fölvenni ;  hiszen  a  Teremtő  a 
fajokat  külön  is  létbe  hívhatta,  mint  a  hogy  létbe  hívta  az  élet 
őstipusait? 

Erre  a  mi  feleletünk  a  követhező :  A  leszármazás  egyáltalá- 
ban, még  az  ugrásszerű  leszármazás  sincs  bebizonyítva ;  hanem 
teóriának  elfogadjuk ;  hozzá  szabad  talán  tennem  azt  is,  hogy  haj- 
lunk is  feléje.  Sürgeti  ezt  a  palaeontologiának  albuma,  mely  más- 
más világot  tár  elénk  a  múltból,  világokat,  melyek  egyre  hason- 
lóbbak a  mienkhez.  Az  állatok  sorrendjében  egyre  feltűnnek  uj, 
közbenálló  alakok,  melyek  a  hiányos  sort  kitöltik  s  a  lépcsőzetet 
teljesen  kiépítik.  „Prófétai"  alakok  tünedeznek  föl  a  múltból,  melyek 
több  jelleget  egyesítenek;  e  jellegek  később  önállólag  lépnek  föl. 
Az  állati  organizmus  elváltozásai  most  is  bámulatos  tüneteket 
mutatnak  s  az  élet  plaszticitására  engednek  következtetni,  mely  a 
fejlődés  kezdetén  sokkal  nagyobb  volt  mint  később,  egyrészt  azért, 
mert  az  irány  még  nem  volt  szűkre  szabva  s  sokféle  variáció  volt 
lehetséges,  másrészt  azért,  mert  az  életerőnek  a  fonala,  melyről 
már  föntebb  szóltam,  hosszabb,  kiadóbb  volt.  Nem  tévedünk, 
ha  fölvesszük,  hogy  a  tökéletesebb  állatok  átlag  később  tűnnek 
föl  s  hogy  ezt  a  tökélyt  a  differenciálás,  elkülönzés,  szétválás  és 
tagolás  eszközli.  Ami  az  alsóbb  fokokon  még  nincs  tagolva, 
az  később  szétváltan  tűnik  föl  s  a  fejlődés  gondolatát  szinte  ránk 
erőszakolja. 

S  valóban  visszautasítható-e  a  fejlődés  gondolata  ? 

Hogy  a  világ  fejlik,  —  hogy  morfológiailag  gazdagabb  lesz 
az  idők  folyamán,  —  hogy  tehát  új  potenciák  lépnek  föl  a  külön- 
böző korszakokban,  azt  senki  sem  tagadja.  Azt  nem  tagadhatja  az 
sem,  ki  kizárólag  a  szentírás  alapján  áll ;  mert  ennek  is  első  sor- 
ban a  vegetációnak  potenciáira  kell  gondolnia,  melyek  az  Isten 
teremtő   szavával :    „teremjen   a   föld   zöldelő   s   maghozó   füvet" 

(Gen.  1,  10.)  létbe  hivattak  és  differenciáltattak;  másodsorban  szem 
előtt  kell  tartania  azt  a  folyamot,  mely  az  ötödik  napon  az  ani- 
malizációnak  létbehivásával  kezdődött  s  az  idők  folyamán  annak 
differenciálódásával  folytatódik  a  szentírási  szó  erejében ;  „hozza- 
nak elő  a  vizek  csúszó-mászó  élő-lényeket."  (Gen.  1.  20.)  Tehát 
egyre  fensőbb  elvek  lépnek  föl  a  világban  s  az  elvek  megtestesü- 
lései és  kialakulásai  egymást  követik  a  faunának  és  flórának  sorai- 
ban. Nem  függ-e  össze  jobban  s  egységesebben  a  természet,  ha  e 
differenciálódást  nem  mindmegannyi  új  teremtésnek,  hanem  a 
teremtett  potenciák  kifejlődésének  vesszük? 

A  szervetlen,  nagy  anyagi  világ  alakul  belső  elvek  szerint; 
Isten  fektette  bele  az  erőkészletet,  melynek  bonyodalmait  és  cél- 
szerű alakulásait  fizikusok,  chemikusok,  asztronomok  vizsgálják  s 
arra  az  eredményre  jutnak,  hogy  új  erők  nem  lépnek  föl,  hanem 
az  új  alakulások,  a  régi  erőrendszernek  új  tüneményei.  Ezzel  az 
evolúcióval  mindenki  megbékül  s  az  isten  új  közbelépéseit  fölös- 
legeseknek tartja. 

Térjünk  át  e  benyomással  a  szerves  világra.  A  fizika  és  chemia 
erőin  kivül  találkozunk  ott  oly  „élet-erővel",  mely  az  élő  alakokat 
hordozza.  Már  most  azt  mondjuk,  ha  csak  egy  fix  világ  volna  az 
állat-  és  növényországban,  mely  kezdet  óta  ugyanazon  alakokat 
lépteti  föl  a  világ  összes  periódusain  végig,  akkor  föltehetnők,  hogy 
Isten  ezeket  mind  készen  teremtette  így;  de  miután  a  palaeon- 
tologia  egyre  új  meg  új  világokat  mutat  föl,  változó  alakokkal 
ugyan,  de  amelyek  fokozatos  sorokat  képeznek,  fölöslegeseknek 
látszik  minden  ilyen  közelálló  fajnak  létbehivására  fölléptetni  az 
isteni,  teremtő  erőt.  Még  kevésbé  sürgetjük  majd  a  teremtő  Isten- 
nek külön  föllépéseit,  ha  elgondoljuk,  hogy  az  élő  anyag,  a  pro- 
toplasma,  melyben  valamennyi  életerő  birja  forrását,  minden  állat- 
nál ugyanaz ;  ez  a  protoplasma  képezi  az  élő  világ  alapját  és  épitési 
anyagát ;  belőle  van  az  élő  alakok  sokasága,  valamint  a  szervetlen 
világ  összes  alakulása  az  élettelen  anyagból  való. 

„Donc  rien  d'absolument  nouveau  dans  les  caractéres  essen- 
tiels,  les  propriétés  fondamentales  des  étres,  ne  serait  resulté  de 
ces  opérations  directes  et  repétées  du  Créateur,  lequel  ne  serait 
ainsi  intervenu,  que  pour  se  copier  lui  méme,  se  contentant  seu- 
lement  de  modifier,  et  dans  une  trés  faible  mesure,  la  forme  des 
organes."  (Maisonneuve,  Création  et  evolution.  Compte  rendű  du 
Congrés  Scientifique   International   des    Catoliques    1891.    Anthro- 

pologie  40.)  Ez  egy  fontos  megjegyzés.  Mit  tett  volna  az  Isten 
mindezekben  az  új  teremtésekben?  mintázta  volna  a  régi  alakot 
új  alakká;  de  ennek  a  mintázásnak  is  kevés  dolga  lett  volna,  mert 
az  egyes  rendekben  a  fajok  jellegei  oly  közel  állnak,  hogy  szinte 
egymásba  folynak  s  a  klasszifikátoroknak  sok  gondot  okoznak. 
A  creatianismus  azt  kivánja,  hogy  e  csekély  különbségek  magya- 
rázatára a  Teremtőnek  erejét  kell  újólag  fölléptetni  a  földön ;  mások 
ezt  a  gondolatot  nem  tartják  méltónak,  sőt  nagyon  is  kisszerűnek, 
mely  homlokán  viseli  az  emberi  jelleget.  Hányszor  kellett  volna 
akkor  a  teremtésnek  megismétlődnie  s  mily  szerény  munkát  vég- 
zett volna  a  legtöbb  esetben !  Nem  magyarázhatnók-e  ki  sokkal 
egyszerűbben  a  tényeket?  Az  isten  valamint  teremtett  szervetlen 
anyagot,  úgy  teremtett  szerves  anyagot  is  vagyis  inkább,  teremtett 
felsőbb  elveket,  potenciákat,  melyek  behatása  alatt  szervessé  lesz 
az  anyag ;  ez  a  szerves  anyag  idomul,  alakul,  átalakul  s  más  és 
más  fajokat  képez,  valamint  a  szervetlen  anyag  is  alakul,  módosul 
s  más-más  létföltételeket  alkot;  e  módosulásokhoz  nincs  szükség 
külön  isteni  közbelépésekre;  Isten  kezdet  óta  olyanoknak  terem- 
tette az  őstipusokat,  hogy  a  többi  alak  kifejlődhetett  belőlük.  „Eine 
Schöpfung  durch  handwerksmássige  Hantirung  ist  ein  viel  niedri- 
geres  Ding,  als  eine  Schöpfung  durch  allmálige  Entwicklung.  Ein 
Mensch  kann  eine  Maschine  zusammenfügen,  aber  er  kann  keine 
Maschine  zur  Selbstentwicklung  bringen.  Dass  unser  harmonisches 
Weltall  dereinst  nur  potenziel  als  gestaltloser,  diffuser  Weltstoff 
existirt  und  dann  langsam  zu  seinem  gegenwártigen,  organisirten 
Zustand  sich  selbst  emporgewickelt  hat,  ist  eine  viel  staunenswer- 
there  Thatsache,  als  die  volksthümliche  Vorstellung,  dass  es  in 
handwerksmássiger  Weise  hergerichtet  worden  sei.  Diejenigen, 
welche  überhaupt  den  Schluss  von  den  Phánomena  auf  die  Nou- 
mena  für  berechtigt  ansehen,  dürfen  mit  Recht  behaupten,  dass  die 
Nebularhypothese  auf  eine  erste  Ursache  hindrángt,  welche  den 
„mechanischen  Hott  Paleys"  um  ebenso  viel  übertrifft,  wie  den 
Fetisch  eines  Wilden."  Herbert  Spencer  „Westminster  Review,  July 
1858."  idézi  Pohle,  Die  Sternenwelten  und  ihre  Bewohner  269.  1. 
S  mit  feleljünk  arra  a  kérdésre,  hogy  miért  nem  keletkeznek 
manapság  is  új  fajok?  Azt,  hogy  a  mostani  geológiai  viszonyok 
nem  olyanok,  hogy  új  alakulásokat  hívjanak  létbe.  Az  átváltozá- 
soknak ellenzője  tán  mosolyogni  fog  e  feleleten,  mely  oly  köny- 
nyedén  oldja  meg  e  kérdést;  de  mit  szól  majd  azokhoz  a  tagad- 

hatlan  elváltozásokhoz,  melyek  ezelőtt  történtek  s  ez  idő  szerint 
sehogysem  folytatódnak;  nem  kell-e  ez  elvitázhatlan  tény  láttára 
okvetlenül  megbarátkoznia  a  gondolattal,  hogy  a  plaszticitásnak 
vannak  korszakai,  melyeket  ismét  a  pihenés,  a  szünetelés  perió- 
dusai váltanak  föl  ?  Tekintsük  meg  az  ember  válfajait,  a  hindukat, 
kik  feketék,  bár  az  ázsiai  néptörzsekhez  tartoznak ;  a  szerecsene- 
ket, kik  ismét  más  válfajhoz  tartoznak ;  Senegal  mórjai  s  a  Vörös- 
tenger-melléknek afrika-parti  lakói  szintén  szerecsen-feketék,  pedig 
nem  szerecsenek ;  Amerika  vörösbőrű  lakossága  ismét  elüt  színben 
a  többi  embertől;  mindezek  egy  fajhoz  tartoznak  s  ime,  hogy 
elváltoztak  s  mily  maradandó  bennük  ez  elváltozás.  Ki  vette  azt 
észre?  Hol  vannak  tradíciók,  melyek  ennek  a  színeváltozásnak 
emlékét  őrzik?  Pedig  az  elváltozás  megtörtént  s  hozzáteszem, 
hogy  ez  idő  szerint  nem  vesszük  észre,  hogy  új  elváltozások 
történnek  a  földön. 

Jelenleg  mi  nagy  geológiai  szünetben  élünk.  Igazi  „sabbath" 
van  a  világfejlődésben.  A  karmadkorban  nem  így  volt;  óriási 
elváltozások  jellemzik  azokat  a  számitatlan  évezredeket.  Azóta  van 
tél  és  nyár  váltakozása  a  földön ;  azóta  léptek  föl  levelüket  hullató 
fák ;  azóta  taglalódott  szét  alaposan  a  klima ;  elváltozott  a  hőmér- 
sék ;  azóta  emelkedtek  fel  mostani  hegyláncaink  s  alakult  mai 
térképünk  s  bizonyára  nem  tévedünk,  ha  fölvesszük,  hogy  a  lég- 
kör is  gyökeres  változáson  ment  át  s  elérte  mai  összetételének 
alkotó  elemeit  abban  az  irányban,  mely  atmoszféránkat  ez  idő 
szerint  jellemzi.  Mindez  a  harmadkorban  történt;  azóta  pedig 
csend,  béke  és  nyugalom  honol  a  világon. 

Mi  kifogása  lehetne  valakinek,  ha  azt  mondanók,  hogy  túl 
vagyunk  a  vílágfejlődés  köznapjain  s  az  Úr  bevégezte  napszámát? 
A  növények,  puhatestűek,  korallok,  tüskebőrüek,  rákok,  rovarok, 
halak,  hüllők,  emlősök  már  kifejlődtek,  megjelent  a  földön  az 
ember;  vége  van  a  tovafejlődésnek.  Nem  szükséges  ezt  abban  az 
értelemben  venni,  hogy  a  plaszticitás  végleg  kiveszett  vagy  telje- 
sen kimerült;  mire  való  volna  ezt  állítani?  De  lehetséges,  hogy  az 
ember  megjelenésével  a  földön  jellemző  tipusok  mind  meg  vannak 
alkotva  s  ha  kisebb  válfaji  vagy  faji  elváltozások  történnének  is, 
új  sorokat  azok  nem  nyitnának.  Ismétlem,  lehet  a  „sabbathot"  ily 
értelemben  venni.  S  akkor  megértjük  azt  is,  hogy  miért  volt  elvál- 
tozás régen  s  miért  nincs  a  jelenben. 

A  föld  nagy  forradalmaival  együtt  járt  a  fauna  és  flóra  elvál- 

tozása.  Cuvier  katasztrófákat  vett  föl  s  új  teremtésekkel  népesí- 
tette be  az  új  földet.  Miért  jelent  meg  az  új  fauna  és  flóra  ?  Mert 
új  életföltételek  keletkeztek ;  de  azért  az  az  újság  nem  olyan, 
hogy  teljes  szakítást  jelezzen  a  régi  világok  életével ;  az  élet  fizio- 
lógiája ugyanaz,  a  protoplazma  ugyanaz,  a  típusok  ugyanazok, 
tehát  inkább  elváltozás  az,  mint  új  teremtés.  Állítsuk  a  fejlődő 
világ  vajúdásaiba  a  plasztikus  életerőt,  melyben  még  számtalan 
iránynak  kikezdései  pihennek,  tekintsük  az  élet  alakjait  kezdet- 
leges stádiumaikban,  melyekre  még  fejlődés  vár:  s  nem  iszonyo- 
dunk majd  el  a  benső  elvekből  kiinduló  evolúciónak  gondolatától. 
Reméljük,  hogy  az  alsórendű  állatok  életének  tanulmányo- 
zása s  azoknak  könnyű  elváltozásai,  valamint  a  metagenezisnek 
érdekes  tünetei  nagyobb  világossággal  szolgálnak  idővel  s  képe- 
sítenek az  evolúció  kérdésének  eldöntésére.  Viseltessünk  mi  is 
nagy  érdeklődéssel  e  kérdések  iránt  s  száműzzünk  minden  ellen- 
szenvet s  teoretikus  ellenkezést  az  evolúcióval  szemben ;  ne  fél- 
jünk, hogy  ez  úton  háttérbe  szorul  az  Isten  s  materializmussá 
vékonyodik  világnézetünk.  Az  emberi  gondolatok  az  Istenről  s  a 
természetről  gyakran  gyerekesek  s  nem  szabad  azokat  kímélnünk 
s  korlátoltságukat  féltenünk,  hanem  váljunk  meg  tőlük  kész  öröm- 
mel, ha  új  kilátásokat  nyit  a  mélyebb  fölfogás  s  ha  tágul  világ- 
nézetünk. „Cum  essem  parvulus,  loquebar  ut  parvulus"  mondja 
a  sz.  írás;  gyermekkorunkban  elhittük  azt  is,  hogy  az  Úr  köz- 
vetlenül dörög  a  mennydörgésben  s  nyilait  szórja  a  villámlásban ; 
később  háttérbe  szorult  a  mennydörgő  Isten  s  megértettük,  hogy 
a  mennydörgést  természeti  erők  eszközlik ;  nem  történik-e  ugyan- 
csak így  az  itt  szóbanforgó  esetben  ?  Azt  gondoltuk,  hogy  minden 
fajt,  minden  alakot  külön  teremt ;  gyönyörködtünk  a  mintázó 
Istennek  szorgalmán  és  apró  rajzokon,  finom  színezésen  vissza- 
tükröződő kedvtelésein  s  ime  most  háttérbe  szorul  az  Isten !  gon- 
dolatait, terveit  a  természet  folyása  valósítja  meg.  De  kisebb  lett-e 
ezáltal  az  Isten?  Nem  lett;  az  élet  mélységeit,  plaszticitását  ő 
gondolta  el,  csiráit  ő  termékenyítette  meg,  alakjait  ő  pontozta  ki, 
s  valamint  neki  csak  egy  gondolata  van,  mely  mindent  kifejez; 
úgy  teremthetett  életerős  típusokat  is,  melyek  magukban  foglalnak 
egész  sorokat ;  teremtése  oly  tartalmas,  hogy  egyetlen  szava  fölér 
sok  szóval,  teremtő  igéje  az  élet  forrásait  nyitja  meg,  melyeknek 
folyóvizei  elkigyóznak  évezredekre  s  világokra  terjedő  folyással, 
mig  végre  a  kimerülés  sivatagjában  elvesznek. 

Az  anyagelviségtül  se  kell  félnünk.  Az  evolúció  az  élet 
titkát  nem  érinti. 

Senki  sem  tudja,  mint  lett  az  első  puhatestű  állat,  az  első 
korall :  mint  állt  be  a  létbe  a  protoplazma ;  az  őstipusokhoz  nem 
nyúlunk ;  azok  szuverén  tények.  Az  életet  isten  teremtette  s 
ugyancsak  ő  állította  az  életet  a  szervetlen  anyag  fejlettségének 
legelső  fokára :  a  jegecekre. 

Jegecek  és  élet  közt  lesz  összefüggés,  de  azért  a  jegecek 
az  élet  titkát  meg  nem  fejtik.  A  jegecek  az  anyagnak  valamiféle 
individuális  alakjai  s  azért  átmenetet  képeznek  az  élet  világába, 
mint  ahogy  a  létnek  alsóbb  rétegei  legtökéletesebb  alakjaiban  a 
felsőbb  létnek  szolgáltatnak  épület-anyagot.  Összeköttetés,  egymás- 
után mindenütt  van  ;  a  szervetlen  áthajlik  a  szerves  alakba ;  lépten- 
nyomon igaz,  hogy  „natura  non  facit  saltum." 

De  jóllehet  a  természet  sehol  sem  ugrik,  hanem  mindenütt 
közvetít  alak  és  alak  közt,  mégsem  lehet  a  jegecből  a  növény- 
s  az  állat-világot  megérteni.  Dacára  a  legtökéletesebb  meghatá- 
rozásoknak és  méréseknek,  melyek  a  jegecek  osztályozását  lehe- 
tővé teszik,  nem  értjük  meg  a  jegecből  a  növényt;  de  azt  igenis 
látjuk,  hogy  a  növény  a  jegecek  után  következik  s  hogy  jege- 
cekből  épül  föl  s  midőn  ezt  észrevettük,  megdöbbenve  állunk 
meg  a  lét  három  osztályánál,  melyet  a  szervetlen  anyag,  a  növény- 
s  az  állat-világ  tár  föl  előttünk. 

A  világ  a  konkrét  lényeknek  három  fokát  mutatja  be:  a 
szervetlen  anyag  sokféle  alakjai  képezik  a  valóság  legalsó  fokát  s 
egyszersmind  alapját ;  a  második  fokon  találkozunk  a  növényekkel, 
a  harmadikon  az  állatokkal. 

Ez  egyszerű  tény  az  emberi  gondolat  elé  problémákat  tűzött, 
melyek  megfejtésén  évezredek  dolgoznak,  de  munkájok  inkább 
leíró,  mint  megfejtő  s  ha  a  mélybe  hat,  akkor  inkább  magát  a 
tényt  hozza  élénkebb  öntudatra,  mintsem  hogy  okait  átértse. 

A  növények  egészen  új,  a  szervetlen  anyag  alakjaitól  teljesen 
elütő  lények.  Nem  különös  keverékei,  nem  bizonyos  mennyisé- 
gekben eszközölt  összetételei  a  szervetlen  testeknek ;  hanem  maga- 
sabb fokon  álló  világnak  alakjai.  A  szervetlen  anyag,  akár  légnemű, 
szilárd,  vagy  folyékony  legyen,  alapját  képezi  a  dolgok  új  rendjének, 
melyeket  almafának,  körtefának,  tölgynek,  hársnak,  szegfűnek,  liliom- 
nak hivnak.  Ezek  az  alakok  egészen  új  jellegekkel  cilátott  dolgok ; 
jellegeik  a  szervetlen  anyagban  nem  léteztek,  csak  bennök  lépnek 

föl.  Ezek  az  új  jellegek  sem  a  mennyiségre,  sem  a  merő  fizikai 
tulajdonságokra  nem  vonatkoznak,  hanem  teljesen  új  folyamatot 
jellemeznek,  melyet  vegetabilitásnak  hívhatunk. 

A  növénynek,  mint  valóságos  tárgynak,  lesznek  bizonyos 
jellegei,  de  ezek  nem  a  szervetlen  anyagból  valók ;  ezek  oly  fogalmi 
jegyek,  melyekkel  a  teremtő  folytatja  művét,  melyeket  magából 
merít  új  kiindulással  s  azért  az  alsóbb  létben  azokkal  nem  talál- 
koztunk ;  belőlük  alakul  ki  az  önálló  egyed,  az  egész,  az  élő  alak. 
A  szervetlen  anyagnak  vannak  mennyiségi  és  fizikai  tulajdonságai 
s  a  sajátságok  egyik  nemében  eszközölt  változások  elváltozást  von- 
nak maguk  után  a  másnemű  sajátságokban  is,  így  pl.  a  víznek 
megfagyása  a  térfogatot  megváltoztatja  ;  a  fizikai  elváltozás  a  mennyi- 
ségben is  változást  idéz  elő;  hasonlóképen  a  szervetlen  anyag  vál- 
tozatai befolynak  a  növény  alakulásába,  de  sajátos  törvényét  s 
tipusát  meg  nem  változtatják.  A  növény  az  anyagnak  mennyiségi 
és  fizikai  sajátságain  túl  bir  különállással  s  bár  szervetlen  anyag- 
ból áll,  a  szervetlen  anyag  keretén  túl  új  törvényeket  léptet  életbe. 

Fogadjuk  el,  amit  érzékeinknek  tanúsága  is  hirdet :  a  növény- 
s  az  állatország  nem  azonosítható  a  földdel,  anyaggal,  kénnel,  víz- 
zel ;  a  föld,  agyag,  kén,  víz,  lég  valóságok ;  a  növények  megint 
teljesen  elütő,  különálló  valóságok;  az  állatok  hasonlóképen; 
növények  és  állatok  más,  magasabb  lények,  más  tartalommal,  más 
elvvel.  Kiépül  bennük  az  egység,  az  egyediség,  a  teljesség  és  befe- 
jezettség elve. 

A  növényt  s  az  állatot  egyrészt  a  variációk  tág  kilengése, 
másrészt  az  egyre  teljesebb  befejezettség  jellemzi.  Változandóságá- 
nak  oka  a  sejt  komplikált  összetétele,  mely  a  számtalan  lehetősé- 
geknek mindig  csak  egy  tényleges  esete  s  amely  az  alakulásra  s 
ezzel  a  változandóságra  hajló  sejtnek  újítási  szomját  el  nem  oltja ; 
a  szomj  egyre  égeti  s  a  sejt  egyre  alakul  és  változik.  Mily  merev 
és  egyhangú  ezzel  szemben  a  föld,  az  agyag,  a  kén,  a  víz ;  válto- 
zandóságai  a  mechanikai  és  chemiai  behatások  és  folyamatok  által 
mind  előre  ki  vannak  pontozva.  Ellenben  mily  változatos  kialaku- 
lásu  a  növény  ;  egy  s  ugyanazon  fajhoz  tartozó  ezer  s  millió  egyed 
közül  nincs  kettő  egymással  teljesen  egyenlő ;  a  tölgy,  a  rózsa  lehet 
kicsi,  lehet  nagy;  lehet  sok,  lehet  kevés  gyökere;  lehet  néhány 
ága,  gyéren  vagy  bőségesen  levele,  virága,  gyümölcse,  ezeknek 
mindegyike  ismét  lehet  kicsiny,  lehet  nagy;  más  és  más  alakkal 
birhat,  anélkül,  hogy   tölgy   vagy  rózsa   lenni  megszűnnék.  Íme  a 

lét  felsőbb  fokán  az  alakulás  szabadabb  s  önállóbb;  a  fogalmi 
jegyek,  melyek  a  fajt  alkotják,  határozottak ;  de  a  konkrét  kialaku- 
lásnak tág  teret  nyitnak. 

Hasonlóképen  új  világ  nyilik  meg  az  állatországgal.  Egy  töké- 
letesebb elv  lép  föl  benne,  mely  megindítja  az  érző  élet  folyamát 
s  a  növényeknél  önállóbb,  egyedibb,  befejezettebb  alakokat  állít  a 
világba.  Ez  alakok  tevékenysége  függetlenebb,  egysége  egyedibb, 
zártabb  s  a  legteljesebb  függetlenséget  s  befejezettséget  az  értelmes, 
szabad  tipusban,  az  emberben  éri  el.  Az  állat  a  természet  alakító 
erejének  tökéletesebb  produktuma,  mint  a  növény.  Az  alakító  erő 
sajátsága  ugy-e  az,  hogy  vonalaival  élesen  különböztessen,  az 
egyikét  a  másiktól  elválassza  s  ugyancsak  az  a  sajátsága,  hogy 
valamint  kívül  határozottá  teszi  az  alakot  s  megkülönbözteti  s 
mintegy  külön  fejti  a  többitől :  úgy  belül  is  elfejtse  mástól  vagyis 
önmagáévá,  önállóvá  tegye.  A  független,  önmagán  álló,  s  önmagát 
biró  alak  a  non-plus-ultrája  a  fejlődésnek. 

Ezen  a  mércén  kell  meghatároznunk  az  alakok  tökéletessé- 
gét. Leolvassuk  róla,  hogy  a  szervetlen  testek  mozgattatnak  s  nem 
mozognak ;  a  növények  mozognak,  alakulnak,  de  csak  a  belső 
fejlődés  irányában  s  spontán  mozgásaik  nincsenek;  az  állatok 
mozognak  a  térben  is  vágyaik  s  benyomásaik  szerint,  de  nincs  sza- 
badságuk ;  az  ember  végre  egészen  a  magáé,  független,  egyedi  és 
öncél.  A  tevékenység  tökéletességének  megfelel  a  szervezet  egy- 
ségessége. A  növényben  is  van  szervezet,  de  egységes  központi 
szerv  nélkül ;  mig  az  állatban  minden  történés  a  központi  szervben, 
az  agyban  találkozik.  A  központi  szerv  intézi  és  igazgatja  az  állati 
funkciókat,  belőle  ágaznak  ki  a  szervek,  az  érzékek.  Az  alak  töké- 
letességével lépést  tart  az  egésznek  meghatározottsága,  pontos 
kiszabottsága  az  utolsó  részletekig;  a  növényeknél  ez  nincs  meg. 
A  növénynél  a  faj  fogalma  meg  nem  határozza,  hogy  hány  ága, 
levele,  virága  legyen ;  lehet,  amennyi  tetszik,  amenyit  termő  ereje 
elvisel ;  ellenben  az  állatnál  a  faj  képe  határozza  meg,  hogy  hány 
feje,  szeme,  füle,  keze,  lába,  szárnya,  gyomra  legyen.  Amit  a  növé- 
nyeknél a  tipus  határozatlansága  elvisel,  azt  az  állatoknál  a  felsőbb 
tökély  kizárja.  E  felsőbb  tökéllyel  jár  együtt  az  önállóság ;  minden 
ilyen  alak  önmagáé,  egy-egy  különálló  világ,  mely  maga  tesz  s 
tevékenységének  okát  és  célját  önmagában  birja;  ez  a  teljesség 
és  befejezettség  az  állatoknál  is  jelentkezik  mintegy  kísérletezve,  az 
emberi  öntudatban  és  szabadságban  pedig  teljesen  kifejlik. 

A  lét  három  világa  tehát  három  szuverén  s  pozitív  tény; 
három  erő,  mely  az  anyag  fölött  uralkodik  s  azt  majd  jegecekbe 
fagyasztja,  majd  a  jegecekbol   ismét  növény-  s  állat-alakokat  épít. 

Apró  jegecekbol  épülnek  a  növény  s  állat  szerves  részei. 

Ki  nem  bámulta  meg  a  jégvirágok  gyönyörű  formáit?  Lenau 
szerint  a  jégvirágok  az  ablakon  a  nyár  kimúlt  virágainak  szellemei ; 
talán  megfordítva  van ;  a  jégvirágok  a  virágoknak  hullái.  A  bámu- 
latos hasonlóság  a  természet  élő  növényei  s  a  jégvirágok  közt 
mély  összefüggést  sejttet,  melyet  előbb  nem  ismertünk  s  csak  a 
természet  játékának  tartottunk  s  ez  az  összefüggés  azon  a  tényen 
épül  föl,  hogy  mindkét  virág,  a  mezei-virág  s  a  jég-virág,  kristá- 
lyokból tevődik  össze.  Az  állatnak  s  növénynek  szerves  részei 
finom  mikroszkopikus  kristályokból  állnak.  Az  anyagot  jegecekbe 
szorító  erőről  gondolják  a  materialista  természettudósok,  hogy  ez 
az  erő  az  élő  formáknak  kikezdését  képezi  s  hogy  képes  apró, 
kis  organizmusokat  formálni,  anélkül,  hogy  különös  élet-erőre 
szorulna.  Tény,  hogy  a  jegecesítő  erő  a  szervetlen  anyagnak 
legtökéletesebb  alakító  ereje;  titokzatos  erő,  melyről  Quenstedt 
írja :  „Gewiss  dammern  hier  die  Anfánge  jener  heimlichen  Kraft, 
jener  nimmer  ruhenden,  die  das  todte  in  Bewegung  zu  setzen 
vermag  und  das  lebendige  wieder  zum  Tode  führt ;  die  sich  im 
Steine  zur  Form  erhöht,  es  in  der  Pflanze  zum  Saftlaufe  bringt 
und  das  Tier  zur  Empfindung  steigert  .  .  .  Wáhrend  der  Wurm 
im  Boden  schláft,  die  Pflanze  starb  und  erstarrte,  zeigt  uns  die 
Natúr,  dass  sie  noch  fortebt  in  ihren  niedrigsten  Geschöpfen." 
(Sonst  und  Jetzt.  59.  1.)  Eszerint  minden  élne,  mert  a  jegec  az 
élet  utolsó  alakja;  a  növény  meghal  s  az  állat  elpusztul,  de  az 
életerő,  mely  szöveteiknek  s  rostjaiknak  jegeceiben  rejlik,  meg 
nem  hal. 

A  tudomány  szenzációs  hirei  közt  a  múlt  évben  nagy  port 
vert  föl  az,  hogy  Ottó  v.  Schrön  élő  jegeceket  akart  fölfedezni 
az  ázsiai  kolera  bacillusaiban ;  később  azután  minden  bacillusban 
sajátos  jegeceket  akartak  fölismerni,  a  melegvérű  állatok  orga- 
nizmusában arterin-jegeceket  látni,  melyek  egy  darabig  izegnek- 
mozognak  s  azután  nyomtalanul  elvesznek.  A  jegecek  ellen  nincs 
kifogásunk,  sőt  valószínű,  hogy  a  szervetlen  anyag  kifejlődésének 
legtökéletesebb  alakjaival  lép  bele  az  organizmusokba;  de  az 
organizmus  maga  s  annak  sajátos  élete  az  életerőnek  köszöni  létét. 

Szóval  errefelé   még  sok  meglepetéssel  szolgálhat  a  jövő,  a 

mi  letörheti  ugyan  hagyományos  nézeteini<nek  nehézkes  alkot- 
mányát, de  minden  le'pten-nyomon    közelebb  hoz   az   igazsághoz. 

Mindezek  után  az  evolúciónak  problémája  olyan  ma 
szemeinkben,  mint  tágas  építési  telek,  melyen  folyik  a  munka. 
Téglarakások  állják  mindenfelé  utunkat,  mészgödrök  és  földhá- 
nyások éktelenitik  el  a  teret,  falak  épülnek,  köveket  faragnak,  de 
az  épületről  s  annak  harmonikus  kiviteléről  még  nem  igen  van 
fogalmunk.  Azonban  méltán  szeget  üt  a  fejünkbe  a  természettu- 
dományok nyomában  jelentkező  nagy  hajlandóság  az  evolúciónak 
elfogadására ;  tény,  hogy  a  természettudományok  divatja  most  az 
evolúciót  pártolja  s  nincs  tudós  vagy  iskola,  mely  az  evolúció 
helyébe  ez  idő  szerint  más  vonzó  gondolatot  állíthatna. 

Reflektáljunk  első  sorban  szent  Ágostonra  és  sz.  Tamásra, 
kiknek  fölfogása  bizonyára  nem  áll  messze  az  evolúciónak  föl- 
tevésétől. Megengedhetőnek  tartják,  hogy  az  Isten  nem  teremtett 
„in  actu"  vagyis  minden  egyes  állatot  és  növényt  különálló,  kifejlett 
alakban,  hanem  „potentialiter"  vagyis  teremtette  a  képességeket, 
melyekből  kifejlettek  az  alakok.  Ez  a  „képesség"  természetesen  a 
legtágabb  s  általános  értelemben  veendő  s  nem  is  határoztatik 
meg  éppen  evolúcióvá,  de  az  már  mindegy;  a  tulajdonképeni 
gondolat  mégis  csak  az,  hogy  az  alak  nem  készen  állt  elő,  hanem 
készült,  lett,  bár  ezt  az  utat,  melyet  a  készülődő  alak  befutott,  a 
régiek  seholsem  jelezték.  Nem  is  tehették,  mert  nem  a  természet- 
tudományos alapon  álltak,  hanem  az  írást  magyarázták  s  arra 
iparkodtak,  hogy  e  felötlő  nehézségeket  magyarázatukkal  eltün- 
tessék. Az  evolúció  konkrété  mondja  ki  azt,  amit  a  filozofáló  ész 
általánosabb  kifejezésekbe  foglal,  midőn  természetes  potenciákról 
s  azoknak  fölléptéről,  Isten  terveinek  kiépüléséről,  az  élet  alak- 
jainak szerves  összeköttetéséről  beszél.  Mi  az  a  természetes  poten- 
cia? mily  alakban  jelent  meg  a  földön?  hogyan  lett  az  elemekre 
osztott  anyagból  szerves  lény  ?  ezeket  a  kérdéseket  szent  Ágoston 
nyomában  az  írás-magyarázat  is  feszegette.  Rám  azt  a  benyomást 
teszi  mindez,  hogy  a  „species"-ről  való  Aristotelesi  tant  lehet 
még  kitágítani  s  odamagyarázni,  hogy  a  belső  átváltozás  elve 
megfér  vele. 

Különben  meg  vagyok  győződve,  hogy  az  apriorista,  filo- 
zofáló múltnak  géniusza  enged  majd  a  „species"  vasszükségéből 
is,  mely  a  rendszerben  ugyan  jó  szolgálatokat  tesz,  de  nem  hajt- 
ható  túl ;    más   a   species   az   elváltozás    után,   mikor   már   nem 

fejlődhetik  tovább  s  más  az  a  species,  melyből  még  valami  lehet. 
A  tovafej lődés  lehetősége  szintén  az  illető  species  természetéhez 
tartozik. 

Az  ugrásszerű  vagyis  heterogén  evolúciónak  úttörője  Köl- 
liker,  würzburgi  embryologus  és  anatómus,  ki  1887-ben  az  ana- 
tómiai társaság  lipcsei  közgyűlésén  rámutatott  az  örvényre,  mely 
az  evolúció  hívei  közt  nyílik.  Az  egyik  oldalon  Darwin  táborozik, 
a  másik  parton  a  kisebb,  mérsékelt  rész  foglal  helyet:  Nágeli, 
Snell,  Askenasy  természettudósok  élén,  K.  E.  von  Baer,  kikhez 
mindenféle  árnyalatú  filozófus  szegődik,  milyenek  Fechner,  Lange, 
Hartmann.  Ott  a  természetes  kiválasztás,  alkalmazkodás  és  öröklés, 
itt  belső,  plasztikus  erők  viszik  a  vezérszerepet. 

Kölliker  heterogén  nemzése  abban  áll,  hogy  a  szervezetek 
maguktól  elütő  alakokat  hozhatnak  létre  vagy  úgy,  hogy  a  meg- 
termékenyített tojások  fejlődésük  közben  bizonyos  körülmények 
behatása  alatt  felsőbb  formákba  mennek  át,  vagy  pedig  úgy,  hogy 
az  ősi  s  a  későbbi  szervezetek  megtermékenyítés  nélkül  (partheno- 
genesis)  más  szervezeteket  hoznak  létre.  Kölliker  később  némileg 
megváltoztatta  nézeteit,  de  a  fősúlyt  mindig  a  szervezet  belső  fej- 
lődési elveire  helyezte.  „Remélem  —  mondja  Kölliker  —  hogy  a 
folyamatoknak  beható  tanulmányozása,  melyek  a  szervezeteknek 
keletkezését  s  legelső  átmeneti  fokozataikat  jellemzik,  rákényszerít 
majd  arra,  hogy  az  alakulást  belső  okokra  vigyük  vissza.  Annak 
kimutatására  pedig,  hogy  új  alakok  mint  keletkeztek  alkalmaz- 
kodás és  kiválasztás  nélkül  a  régiekből,  nem  találunk  majd  szem- 
léltetőbb s  bizonyítóbb  példát,  mint  a  metamorfózis  s  a  meta- 
genesis  bámulatos  eseteit." 

Albert  Lange  is  hasonló  eredményre  jut.  Fölfogása  szerint  a 
szervezetek  nem  képződtek  lassú  átváltozások  és  öröklések  fo- 
lyamán, hanem  ugrásszerűen.  A  darwinista  fejlődésnek  lenditő 
kereke  úgyis  a  létért  való  küzdelem,  amely  nem  lép  föl  annyira  a 
létföltételeknek  állandó  egyensúlyában,  mint  inkább  az  elváltozások 
korában.  Ha  a  létföltételek  nem  változnak,  akkor  a  legalkalmasabb 
fajok  foglalják  el  az  élet  terét  s  további  fejlődésnek  útját  szegi 
épp  a  változatlan  külvilág.  Uj  alakok  csak  a  létföltételek  elváto- 
zásával  lépnek  föl;  de  ha  a  létföltételek  elváltoznak,  akkor  az  új 
alakoknak  keletkezése  s  a  fejlődésre  képtelen  fajoknek  kipusztu- 
lása nem  lassan,  évezredek  csigalépésével,  hanem  aránylag  gyor- 
san megy  végbe.  Az  új  világban  új  élet  lesz. 

Hartmann  szintén  az  ugrásszerű  evolúciónak  híve.  Az  össze- 
hasonlító embryologiától  Hartmann  semmit  sem  remél  annak  a 
kérdésnek  tisztázására,  vájjon  az  evolúció  lassú  átváltozások  révén 
vagy  ugrásszerűen  ment-e  végbe,  mert  az  embryónak  átmenetei 
egyik  alakból  a  másikba,  (ezt  csak  a  külalakra  nézve  engedjük 
meg),  sokkal  nagyobbak,  semhogy  abból  az  ó'salaknak  átváltozá- 
saira következtessünk.  Csak  amennyiben  az  állatnak  minden  szerve 
embryologiailag  indifferens  csírasejtekből  veszi  kezdetét  s  nem  utal 
a  használat  s  gyakorlat  által  való  keletkezésre,  csak  annyiban 
szolgálhat  az  embryologia  heterogén  nemzésnek  bizonyságául. 
(Ottó  Hamann,  Entwicklungslehre  und  Darwinismus.  149.  1.) 

igen  jellemző  az  a  mérséklet,  mely  a  nagy  természettudósok- 
nak eljárásában  és  állásfoglalásában  mutatkozik;  érzik  a  kérdésnek 
fontosságát  s  ismerik  az  élet  titkozatosságát  s  azért  igen  tartóz- 
kodva nyilatkoznak.  Kölliker,  Virchow,  Baer  minden  alkalommal 
kijelentik,  hogy  hypothesisről  van  szó,  s  az  evolúció  nincs  bebi- 
zonyítva. Ugyanez  a  szerény  tartózkodás  jellemzi  Oswald  Heer-t, 
ki  az  állat-  s  növényvilágot  két  párhuzamos  vonalnak  veszi ;  a 
sorok  kiindulása  körül  a  határozatlanság  oly  nagy,  hogy  szinte 
lehetetlen  széjjeltartani  a  kettőt  s  nem  tudni,  hogy  mi  állat  s  mi 
növény :  azután  megered  a  két  sor  s  mindenféle  irányban  elága- 
zódik,  átlag  fölfelé  tör,  de  ágai  olyan  kuszáltak,  mint  az  erdő 
lombsátora.  „Der  innere  Grund  der  Entwicklung  der  Naturwelt 
nach  einem  bestimmten  Pláne  muss  ihr  angeboren  sein,  muss  vom 
Schöpfer  in  sie  gelegt  sein . . .  Obwohl  die  typischen  Unterschiede 
der  Pflanzen  und  Thiere  nicht  durch  áussere  Verháltnisse,  weder 
durch  das  Klima  noch  die  Nahrung  erzeugt  werden,  sind  diese 
doch  für  sie  von  grosser  Bedeutung.  Sie  müssen  sich  der  Aussen- 
welt  anpassen,  um  in  derselben  lében  zu  können."  (Die  Urwelt 
der  Schweiz.  594.  1.)  Tehát  a  fejlődés  oka  s  tulajdonképeni  hajtó 
ereje  a  szerves  világban  leledző  erő  és  a  szervezetekbe  lefektetett 
tervezet.  Ezeket  a  Teremtő  isten  fektette  bele.  Mint  a  fölgombo- 
lyított  fonal  az  orsón,  úgy  pihen  a  szervezetben  a  fejlődés  képes- 
sége, mely  az  alakok  sorában  ismét  legömbölyödik.  A  külvilág 
nem  oka  az  alakulásnak,  hanem  föltétele  s  azért  van  azután  pár- 
huzam a  világ  s  az  élet  közt;  amily  arányban  fejlik  a  világ,  az 
életföltételek  rendszere,  abban  az  arányban  fejlik  ki  egyszersmind 
az  élet.  Éppen  oly  kevéssé  képezi  a  külvilág  az  elhalásnak  s 
kipusztulásnak  végső  okát.  Katasztrófák  pusztítanak   világokat,  de 

katasztrófák  nélkül  is  kihalnak  a  fajok.  Fölvehetjük,  hogy  a  fajok- 
nak csakúgy  van  meghatározott  életkoruk,  mint  az  egyedeknek; 
mikor  ezt  átélték,  elvesznek.  Ezek  Oswald  Heer  gondolatai. 

Az  evolúciónak  még  sok  nézeteltéréssel  kell  megküzdenie, 
még  sok  nehézséget  kell  megoldania,  míg  a  kedélyeket  megnyug- 
tatnia sikerül. 

Vesszük  észre,  hogy  többen  csak  félreértések  miatt  ellenzik 
s  kiváltkép  azért,  mert  a  Darwinizmus  az  ő  szögletességeivel  és 
túlzásaival  sérti  logikájukat  s  tücsköt-bogarat  egybekever  s  hegyeket 
áthelyező  hitet  kivan  a  tudományban,  tehát  rósz  helyen.  Többeket 
a  mechanikus  evolúció  ijeszt;  gondolom,  ilyen  Louis  Aggasiz  is. 
Legalább  amit  az  evolúció  ellen  fölhoz,  azt  csak  a  mechanikus 
evolúció  ellen  lehet  érteni.  Kiindul  abból,  hogy  könnyelmű  téve- 
désnek vagy  némelyiknél  készakaratos  hamisításnak  is  mondja  azt 
az  állítást,  mely  szerint  az  állatvilágot  a  palaeontologiában  mint 
szakadatlan  egységes  sort  szeretik  föltüntetni,  amely  a  legtökélet- 
lenebb  alakon  kezdődik  s  a  legtökéletesebbel  végződik.  Nincs  elke- 
rülhetetlen ismétlődés,  nincs  mechanikus  fejlődés  a  természetben. 
Más  összefüggés  a  palaeontologiai  egymásutánban  nincs,  mint  az, 
mely  minden  célszerű  és  sok  részből  álló  tervezetben  észlelhető. 
Van  hasonlóság  az  egyes  részek  közt,  de  csak  annyi,  amennyi  az 
egy  s  ugyanazon  gondolkodó  alkotónak  műveit  és  tevékenységét 
jellemezni  szokta.  Azontúl  szabad  alkotás,  független,  teremtő  tevé- 
kenység, szabad  mozgás  jellemzi  a  természetet,  mint  ahogy  mindez 
jellemezni  szokta  a  szellem  életét  szemben  a  kiszabott,  mathe- 
matikai  pontossággal  működő  mechanizmusokkal.  „Wenn  wir  dieses 
grosse  Epos  des  organischen  Lebens  in  seiner  Gesammtheit  betrach- 
ten,  so  leicht  und  so  mannigfaltig,  ja  sogar  spielend  in  der  Vielheit 
der  Erscheinungen  durchgeführt,  will  es  uns  dünken,  als  würden 
wir  an  die  grosse  Composition  eines  Dichters  oder  Tonkünstlers 
erinnert,  in  welcher  der  Grundton  der  Fundamenthalharmonie  durch 
allé  Schattirungen  des  Rythmus  und  des  Liedes  hindurchklingt.  So 
gross  ist  die  Freiheit,  so  unáhnlich  der  physischen  Evolution,  dass 
wir  endlose  Widersprüche,  endlose  Störungen,  erstaunliche  Ana- 
chronismen  in  jener  ununterbrochen  sein  sollenden  Reihe  fort- 
schreitender  Ereignisse  finden,  welche  von  den  Vertretern  des  Trans- 
mutations-Dogma  vertheidigt  wird.  Thiere  welche  nach  der  Einfach- 
heit  und  Unvollkommenheit  ihrer  Organisation  die  Ahnen  sein 
müssten,  kennt  man  als  einer  spátern  Schöpfungsperiode  angehörig; 


209 

die  vollkommen  organisirten  Typen  erscheinen  háufig  zuerst  und 
die  einfachen  spáter ...  Ich  glaube  ganz  bestimmt,  dass  all'  die 
Beziehungen  zwischen  den  verschiedenen  Richtungen  des  anima- 
lischen  Lebens  die  Kundgebungen  eines  Geistes  sind,  der  vom 
Anfang  bis  zum  Ende  mit  Selbstbewustsein  ein  Zie!  verfolgt.  Diese 
Ansicht  steht  im  Einkiang  mit  dem  Wirken  unseres  Geistes:  sie 
ist  die  instinktive  Anerkennung  einer  geistigen  Macht,  die  sich  uns 
in  der  Schöpfung  offenbart  und  die  mit  unserem  eigenen  Qeiste 
verwandt  ist."  (Der  Schöpfungsplan.  Vorlesungen  über  die  natür- 
lichen  Grundlagen  der  Verwandschaít  unter  den  Thieren.    163.   1.) 

Ki  ne  Írná  alá  a  nagy  természettudósnak  e  fölséges  nyilat- 
kozatát? A  természet  nem  gépies  és  szegényes  mechanismus;  a 
természet  Eposz!  „Kundgebungen  eines  Geistes",  megnyilatkozásai 
a  teremtő  szellemnek.  Az  az  evolúció,  mely  gondolatot  nem  lát 
s  mely  vaktában  indítja  meg  az  élet  érthetetlen  rugóit,  az  az  evo- 
lúció, mely  a  meg  nem  fejtett  anyag  szükséges  mozgásaiból  támaszt 
föl  világot  s  a  célszerűséget  szerencsével  magyarázza,  bizonyára 
ki  nem  elégiti  az  emberi  észt  s  bámulatos  szűk  látókörre  mutat. 
Nem,  mi  nem  száműzzük  a  természeten  végighúzódó  gondolatot; 
nekünk  is  Eposz  a  természet,  mely  egy-egy  gondolatot,  egy-egy 
mintát  variál  s  azt  minden  változaton  és  árnyalaton  és  alakuláson 
keresztül  hajtja.  De  mi  a  gondolatot  az  őstipusokba  fektetjük,  egy- 
szerűen azért,  mert  fölöslegesnek  látszik  az  oly  közel  álló  elválto- 
zásoknak megteremtésére  mindannyiszor  egy-egy  isteni  aktust  föl- 
léptetni s  mert  a  tényleges,  palaeontologiai  egymásután,  ha  azt  a 
metamorfózis  s  a  metagenezis  tüneményeivel  összekapcsoljuk,  az 
evolúció  gondolatát  igen  kedvező  világításba  helyezi.  Agassiz  fél  a 
szellemtelen,  vaktában  neki  induló,  mechanikus  szükségességgel  tör- 
tető élettől ;  ilyen  élet  nem  létezik  sehol ;  ilyen  fejlődés  képtelenség 
s  csak  azoknak  kell,  kik  a  gondolattól  s  a  szellemtől  iszonyodnak. 

Másokat  is  lehetne  talán  az  evolúció  ellenségeihez  számíta- 
nunk, kik  azonban  szintén  csak  a  csapongó,  logikátlan  Darwinizmust 
ellenzik.  Bántja  a  gondolkozókat  a  faj  fogalmának  teljes  száműzetése, 
melyet  a  Darwinizmus  elvben  elfogad,  bár  azután  a  tényleges  fej- 
lődésben szintén  elismer  oly  alakulásokat,  melyek  más  elváltozásokat 
teljesen  kizárnak  s  így  valóban  faji  jellegeket  tüntetnek  fel.  Kezdet- 
ben a  fejlődés  kiindulásában  azt  tartják,  hogy  mindenből  minden 
lehet;  de  mihelyt  a  fejlődés  útját  vette,  akkor  másfelé  nem  igen 
mehet;  ezek  a  határozott,  változhatatlan  irányok  adják  a   fajokat, 

Azonban  nem  elég  a  fajt  csak  tényekből  magyarázni ;  a  fajok 
alakok  s  az  egyik  alakból  nem  lehet  más  alakot  formálni ;  lehet- 
nek közelálló  fajok,  melyek  nem  nyitnak  új  irányokat  s  egy  alap- 
típusnak változatait  képezhetik;  de  lesznek  más  alakok,  melyeken 
osztályok  s  rendek  épülnek,  s  ezekből  átmenetek  nem  léteznek. 
Ha  ez  lehetséges  volna,  akkor  eltűnnék  a  természet  törvényszerű- 
sége. „A  Darwinizmus  —  irja  Scheffler  — ,  mely  a  metamorfózist 
hirdeti  s  a  természetnek  törvényszerűségét  tagadja,  meg  nem  külön- 
bözteti az  alakokban  a  változatlan,  állandó  mennyiséget  a  változó 
mennyiségtől ;  ennek  következtében  a  variációkat  a  változatlan, 
állandó  mennyiségnek  tudja  be  s  a  külalakban  észrevehető  inga- 
dozásokat lényegben  járó  elváltozásoknak  tartja.  Mit  művel  ez  által 
egyebet  mint  zoológiai  alchymizmust?  „Seine  Lehre  entbehrt  ganz 
und  gar  der  wissenschaftlichen  Strenge,  da  er  von  den  Thatsachen, 
welche  er  lehrt,  z.  B.  von  der  Verwandlung  eines  Fisches  in  einen 
Vogel  oder  von  der  des  Affen  in  einen  Menschen  keine  durch  That- 
sachen, sondern  nur  durch  Behauptungen  und  zwar  in  einer  Weise- 
beweist,  welche  ebenso  leicht  das  entgegengesetzte  Resulíat  ergeben 
könnte."  (Die  Welt  nach  menschlicher  Auffassung.  585.  1.) 

Schefflernek  e  mathematikai  analógiája  ellen  semmi  kifogásunk. 
A  természet  alakjai  összehasonlíthatók  erő-rendszerekkel,  melyek- 
ben vannak  állandó,  a  lényeget  jellemző  tételek  s  mások,  melyek 
változandók;  ez  utóbbiak  a  variációk  hordozói,  az  előbbiek  a 
törvényszerűségnek  képviselői.  A  tervszerinti,  belső  elvekből  kiin- 
duló evolúciónak  e  felfogás  ellen  semmi  kifogása  sem  lesz. 

S  hogyan  áll  az  evolúciónak  térfoglalása  a  keresztény 
táborban  ? 

Az  evolúció  a  keresztények  közt  a  legnagyobb  rokonszenv- 
nek Franciaországban  örvend.  Másfelé  még  nagyon  tartózkodók 
vele  szemben.  Hertling,  a  müncheni  filozófus,  ismételten  sikra  szállt 
ellene  s  akik  rokonszenveznének  az  evolúcióval,  nem  igen  mernek 
szint  vallani.  Nem  azért,  mintha  morális  bátorságuk  hiányzanék  e 
lépéshez,  hanem  inkább  azért,  mert  a  kérdés  tényleg  még  túlsók 
nézeteltérésnek  és  szenvedélyes  érdekhajszának  küzdő  tere.  Még 
nem  érett,  —  még  nem  világos  eléggé.  A  keresztény  érzelmű  tudó- 
sokat egyrészt  a  filozófia  is  feszélyezi,  mely  a  formáknak  ilyetén 
átváltozásain  talán  botránkoznék;  azután  meg  nagy  nehézség  az 
ember;  mit  csináljon  vele  a  keresztény  érzületű  evolúció?  E  kér- 
dést későbbre  hagyom ;  de    űgylátszik,    hogy    ez    a    legkényesebb 

pontja  az  egész  teóriának.  Míg  ez  ira'nyban  nincs  megtörve  az  út, 
addig  a  határozottabb  állásfoglalás  a  bizonytalanság  esélyeit  ki 
nem  zárhatja.  Az  evolúció  kérdésében  épp  oly  nehézségekkel  küz- 
ködik  a  modern  keresztény  tudomány,  mint  ezelőtt  egyáltalában  a 
genezis  teremtését  illetőleg.  A  genezis  elbeszélése  s  annak  történeti 
értéke  ezidő  szerint  már  eléggé  tisztázva  van  előttünk  s  a  legtágabb 
szabadság  int  az  Írásmagyarázó  s  a  természettudós  felé ;  meg  vagyok 
győződve,  hogy  a  higgadt  s  nem  zelotáskodó  tudomány  az  evo- 
lúció kérdésében  is  biztosítani  fogja  maga  számára  a  szükséges 
szabadságot  s  az  ellentéteket  teljesen  megnyugtató  világnézetre  tesz 
majd  szert. 

Végül  rá  kell  mutatnom  e  kérdés  tisztázásának  lassú  tempó- 
jára s  e  lassú  előhaladásának  okára.  Mi  volna  ennek  oka  más,  mint 
az,  hogy  nem  tudjuk,  hogy  mi  az  élet,  mi  az  életerő?  Beszélünk 
evolúcióról,  az  élet  alakulásáról,  de  nem  tudjuk,  hogy  mi  az  élet. 
Tudományunk  arra  terjed,  hogy  a  mozdulatokat  észrevegye,  de  mi 
az  a  titkos  valami,  aminek  változataiból  teóriákat  formálnak,  annak 
fáiyolát  föllebbenteni  nem  képes.  Nem  képes  ez  idő  szerint  s  nem 
tudjuk,  lesz  e  képes  valamikor. 

A  problémát  mechanikus  alapon  akarják  megoldani  és  sem- 
mire sem  mentek  vele;  40  év  óta  dolgoznak  rajta  s  alig  vannak 
valamivel  tovább  mint  a  nagy  lelkesüléssel  megkezdett  s  folytatott 
munkának  első  napján.  Szolid  eredmények  helyett  érdekes  eszme- 
futtatásokkal találkozunk,  melyek  tudományosságra  igényt  sem  tart- 
hatnak. Például  szolgáljon  Perger  W.  dolgozata,  melyet  a  „Natúr 
und  Offenbarung"  idéz :  „Azt  állítjuk,  hogy  a  mindenség  kezdet 
nélküli,  örök  mozgása  merő  élet,  s  hogy  a  protoplazma  az  intenzív 
életet  élő,  izzó  planétának  valamiféle  háncsa,  melybe  az  élet  szo- 
rult, miután  a  most  szervezetlennek  mondott  anyag  különvált .  .  . 
A  halál  fagyának  rögei  ezek  a  szervetlen  testek,  amely  halálban 
megdermedtek  azok  az  ősi,  óriás  organizmusok,  melyeknek  lehelete 
izzó  vasgőz,  melyeknek  vére  olvadt  arany  s  tápláléka  meteorok 
voltak." 

„A  legerélyesebb  s  legintenzívebb  életet  a  nap  éli  s  jóllehet 
a  mi  földünk  csak  holdja  a  napnak,  szerény  kísérője  és  udvarlója, 
mégis  világosságot  az  ő  világosságából,  meleget  az  ő  melegéből 
s  életet  is  az  ő  életéből  vesz;  nem  merő  képzelet  azt  gondolni, 
hogy  mi  is  az  égbolt  tüzének  gyermekei  vagyunk.  Nem  érezzük  már 
az  ősélet  izzását  ereinkben,  nem    pattannak    már   ki    a    lelkesülés 

szikrái  agyunkból,  az  érzés  melege  nem  válik  tűzlánggá,  a  szellem 
villámai  nem  ragyognak  s  a  szenvedélyek  izzása  nem  lángol  föl  a 
létnek  éjében.  De  ki  tudja,  vajjon-e  képek  nem  többek-e  képeknél, 
vájjon  nem  takarnak-e  nagy  valóságot? 

„Vérünk  meleg.  Csak  míg  az  meleg,  addig  gondolkodik  az 
ész,  addig  dobog  a  szív.  Mi  sokféle  mozgást  változtatunk  át  hővé ; 
kalapácsainkkal  a  hideg  ércet  izzásra  birjuk :  megfordítva  is  lehet- 
séges, hogy  a  mindenség  örök  melege  bennünk  a  Psyché  mozgá- 
sait váltja  ki.  így  az  élet  az  eró'vel  s  a  mozgással  együtt  halhatatlan." 
(47.  k.  459.  1.) 

Ez  úton  nem  értjük  meg  az  életet. 

A  természeten  kivül  álló  okra  visszanyúlni  nem  akarnak ;  ez 
idő  szerint  ez  még  nem  tudományos  eljárás.  A  növény-  és  állat- 
világnak teremtését  nem  akarják  metafizikai  ténynek  elismerni, 
hanem  a  világmindenség  önmagában  zárt,  szárazmalmában  járnak 
metafizikai  fátyollal  szemeiken.  Minket  ezek  a  tudományos  tekin- 
tetek és  aggodalmak  nem  feszélyeznek;  mi  az  okság  elvének  ere- 
jében kilépünk  a  természetből  a  metafizikai  hatók  világába  s  azt 
megtesszük  következetesen  minden  ponton,  hol  a  világ  érthetősé- 
gének igénye  e  lépést  követeli.  De  bár  az  életerőt  metafizikai  ténye- 
zőnek s  a  növény-  és  állatvilágot  két,  pozitiv,  metafizikai  ténynek 
tartjuk,  mégsem  hízeleghetünk  magunknak,  hogy  ezáltal  az  életerőt 
s  az  életet  mélyebben  megismertük.  Van  egy  oksági  fogalmunk,  de 
nincs  szemléletünk. 

Ez  mindenütt  hiányzik ;  az  ősnemzésben  ép  úgy  mint  a  terem- 
tés teóriáiban.  Ott  is  annyit  tudnak  az  életről,  mint  mi;  csakhogy 
mi  azt  is  tudjuk,  hogy  az  élet  keletkezését  ősnemzéssel  magyarázni 
nem  lehet. 

Nem  bocsátkozom  az  ősnemzés  jelenlegi  chanceainak  méltány- 
lásába. Vizet  hordanék  a  Dunába,  ha  fogadkoznám,  hogy  a  termé- 
szet semmiféle  érvvel  nem  szolgál  az  ősnemzés  mellett  s  hogy 
csupa  lemondás  érte  a  nagyreményű  kikezdéseket.  Claude  Bemard 
és  Pasteur  kísérletei  tényleg  levették  az  ősnemzés  kérdését  az  exakt 
tudomány  napirendjéről;  bármily  terére  léptünk  az  életnek,  min- 
denütt ugyanaz  a  tapasztalat  kisért  sötét  árny  gyanánt,  hogy  akár 
az  Entozoák,  akár  az  Infusoriumok,  akár  a  spórák  életpirkadását 
kutattuk,  nem  jutottunk  az  ősnemzésnek  legcsekélyebb  nyomára. 
Ez  az  árny  a  helytelen,  alaptalan  reménynek  árnyéka  ;  nekünk  pedig 
ragyogó,  tündöklő  felhő. 

Errefelé  az  élet  szemléletéhez  nem  érünk  el  s  a  mikroszkóp 
sem  vezet  oda ;  nincs  kilátás,  hogy  az  optika  a  szervezeteknek 
szöveteit  s  a  folyamatok  történetét  jelentékenyebben  föltárja  a  tudó- 
sok szemeinek. 

Különös,  de  igaz,  hogy  az  élet  fölkutatása  a  szemlélet  zárt 
kapui  mellett  el  a  metafizikai  fogalmak  szellemi  világába  vezet,  s 
azt  mondja  a  nyugtalankodónak :  itt  pihenj  meg. 

A  fáradt  ember  körülnéz  s  kezdi  belátni,  hogy  a  fizika  bizo- 
nyos pontjain  metafizikai  kapcsolatok  tünedeznek  föl  s  azt  mondja : 
ez  valóság,  miért  ne  fogadhatnók  el  ?  Ez  érintkező  pontokon  már 
a  kiváló  természettudósok  is  méltányosabbak  s  mint  Hamann  Ottó, 
azzal  csitítják  a  zelotákat:  megálljatok;  szappanhabbal  és  glice- 
rinnel életet  eddig  nem  támasztottunk,  csak  a  kezünket  mostuk 
meg;  gondolom,  hogy  ez  irányban  tovább  nem  mehetünk,  hiszen 
már  az  abszurdum-hoz  értünk.  Azután  így  folytatja  :  „Vannak  embe- 
rek, kiknek  oksági  érzékük  ki  van  elégítve,  ha  azt  mondják,  hogy 
az  élet  tüneményeit  mechanikusan  kell  magyarázni  s  ezek  a  mate- 
rialisták ...  De  akik  ezzel  be  nem  érik,  hanem  mélyebben  kíván- 
nak behatolni  a  történés  titkaiba  s  a  természet  mivoltába,  azokat 
nincs  jogunk  attól  eltiltani.  Akinek  e  részben  saját  speciális  tudo- 
mányszaka elég,  azt  szinte  megirigyelhetnők ;  de  ne  bántson  máso- 
kat, kik  azt  hiszik,  hogy  a  tudományszakok  alá  vannak  rendelve 
az  össztudománynak.  Minden  tudományszak,  a  mechanika,  fizika 
chemia,  biológia,  mely  ismét  psychologiára,  zoológiára,  botanikára 
oszlik,  a  természetnek  csak  egyes,  részletes  oldalait  karolják  föl. 
Csak  az  a  tudomány,  mely  mindezeket  összefoglalva  világnézetet 
képes  alakítani,  adhatja  a  teljes  bepillantást  a  dolgok  összefüg- 
gésébe." 

„így  jutnak  el  azok,  kik  szaktudományuk  egyoldalúságában 
és  korlátoltságában  megnyugodni  nem  tudnak,  a  filozófiához.  Filo- 
zófiát egyetlen  egy  szaktudománynak  keskeny  talapzatán,  fölépíteni 
nem  lehet.  Mikor  a  materialisták  azt  állítják,  hogy  a  mechanika, 
mely  a  dolgoknak  csak  egy  oldala,  elégséges  a  filozófiai  világnézet 
megalkotására,  akkor  máris  zsákutcába  jutottak,  melyből  mivel 
kiút  nincs,  azt  képzelik,  hogy  a  szellemnek  egyáltalában  nincs 
más  útja." 

„Oksági  érzékünk  a  világ  végső  okát  keresi ;  ezt  az  ösztönt, 
mely  a  vallás  ösztönével  közeli  rokon,  el  lehet  fojtani,  de  csak 
félreértésnek,  még  pedig  a  természet  meg  nem  értésének  árán.  Nem 

kis  részben  okozhatjuk  ezért  azokat  a  természettudósokat,  kik  szak- 
tudományosságukon épült  filozófiájukat  nem  tartották  meg  maguk 
számára,  hanem  a  tömegek  közé  dobták.  Akár  mií'veltek,  akár 
műveletlenek  voltak  azok,  kik  ezt  a  nagy  garral  hirdetett  bölcse- 
séget  bevették,  mérget  nyeltek  s  kárt  szenvedtek,  melyért  a  mate- 
rialisták viselik  a  felelősséget.  Az  ő  leikükön  szárad,  ha  ezren  és 
százezren  elidegenedtek  vallásuktól,  mert  hittek  nekik,  kik  állítólag 
tiszta  tudományt  árultak,  holott  a  kritikához  nem  értő  közönségnek 
oly  dolgokkal  szolgáltak,  melyeket  bebizonyítani  nem  lehet  s  leg- 
jobb esetben  hipotézis  számba  juthatnak."  (i.  m.  266.  1.) 

Érti  ez  alatt  kivált  a  darwinizmust  s  a  sarkában  járó  ősnem 
zést.  Hiszen  ezt  szokták  a  vásáros  természettudósok  ráadásul  adni 
a  darwinizmusra.  Mintha  azt  mondanák  :  uraim,  a  darwinizmus  szép 
elmélet ;  tudjuk,  maguknak  is  tetszik,  hát  fogadják  el  ezért  a  szép 
elméletért  az  ősnemzést  is  kegyelmesen.  Ne  nézzék,  hogy  nem 
lehet  azt  bebizonyítani ;  gondoljanak  arra,  hogy  nélküle  a  darwi- 
nizmus is  csak  szép  álom.  Egészen  így  beszél  Haeckel :  „Wenn  Sie 
—  így  szólítja  meg  hallgatóit,  —  die  Hypothese  der  Urzeugung  nicht 
annehmen,  so  müssen  sie  an  diesem  einzigen  Punkte  der  Entwick- 
lungstheorie  zum  Wunder  einer  übernatürlichen  Schöpfung  Ihre 
Zuflucht  nehmen  .  .  .  .  Ich  überlasse  es  einem  jeden  von  Ihnen, 
zwischen  dieser  Vorstellung  und  der  Hypothese  der  Urzeugung  zu 
wáhien."  (Natüriiche  Schöpfungsgeschichte.  309.  1.) 

Ez  jenai  elfogultság,  de  nem  tudományosság  s  ez  az  elfogult- 
ság szerencsésen  kihalóban  van.  Quenstedt  irja :  „Érteni  a  termé- 
szettudós előtt  annyit  tesz  mint  látni  s  ő  csak  ez  alapon  vonhat 
következtetéseket.  De  ha  manapság  az  utolsó,  rongyos,  kis  szer- 
vezet sem  támadhat  szerves  csira  nélkül,  ki  lesz  az  a  tudós,  ha 
józan  akar  lenni,  aki  állítani  merné,  hogy  az  élet,  a  növény-  és 
állatvilág  föl  egész  az  emberig  a  föld  hideg  méhéből  való?  Vár- 
jatok vele  legalább  addig,  mig  ezt  a  kérdést  eldöntötték.  De  néme- 
lyiknek oly  kiállhatatlan  az  a  gondolat,  hogy  a  Teremtő  a  szer- 
vetlen tömegekbe  az  élet  leheletét  lehelte  bele,  hogy  inkább  abszurd 
álmokban  ringatódznak,  csakhogy  diadalt  aratni  látszassanak." 
A  következő  sorokat  pedig  nem  akarom  lefordítani,  hanem  ősi 
erejükben  irom  ide;  Quenstedt  folytatja :  „Man  lese  nur  die  Werke 
derjenigen,  die  sonst  mit  der  schárfsten  Lauge  des  Versandes  alles 
zu  beizen  pflegen,  was  sich  nur  von  menschlichen  Regungen  gegen 
abstracte  Naturgesetze  in  uns   aufthun  will,  man  lese,  wo  es  sich 

von  organischen  Anfángen  handelt,  wie  dann  im  Busen  der  altén 
Formationen  plötzlich  aller  Dreck  von  Lében  wimmelt  und  die 
Allmacht  der  toten  Erde  im  Schaffen  nicht  satt  werden  kann  .  .  . 
Erlauben  sich  Philosophen  solches,  so  kann  man  darüber  hin- 
wegsehen  .  .  .  Als  Naturforscher  dürfen  wir  jedoch  nur  aus  richtigen 
Beobachtungen  schliessen,  müssen  aber  dabei  stets  die  Schranke 
bezeichnen,  über  die  nichts  hinausgeth."  (Sonst  und  Jetzt,  233.  1.) 
S  minél  tovább  haladunk,  annál  szerényebbek  leszünk ;  többet  és 
alaposabban  fogunk  tudni  s  kielégítőbb  világnézetre  teszünk  szert. 
A  közeledés  megtörténik  majd  mindkét  részről,  s  az  ellentétek  és 
szélsőségek  el-eltünedeznek.  „Wir  sind  inzwischen  hierin  beschei- 
dener  geworden"  mondotta  a  berlini  egyetem  nagy  aulájában 
1899-ben  Oskar  Hertvig  egyik  beszédjében.  „Szerényebbek",  ez 
különös  egy  szó  a  természettudományban !  Mi  köze  van  az  exakt 
biológiának,  a  mikroskopnak  s  a  reagenciáknak,  mathematikának 
és  mechanikának  a  szerénységhez?  Hisz  az  igazság  mindig  szerény. 
Az  igazság  mindig  az,  de  az  ember  nem  mindig  az.  Valamint  az 
egyes  ember  életében  találni  korszakokat,  melyekben  elkapatottá 
lesz  egyes  sikerektől  és  vívmányoktól :  úgy  a  tudomány  fejlődésé- 
ben is  vannak  idők,  midőn  szerencsés  fölfödözések  következtében 
vérmes  remények  izgatják  a  közvéleményt  s  föltétlenül  bíznak  a 
tudomány  hatalmában ;  ilyenkor  a  vágy  szüli  a  gondolatot,  az 
rontja  le  a  választófalat  a  valóság  s  a  költészet  közt,  az  ver  hidat 
a  lehetséges  s  lehetetlen  közé.  Nem  szabad  rósz  néven  vennünk 
ezt  az  ideális  lelkesülést.  A  természet  fölismerésének  határai  nagyon 
elmosódottak,  másrészt  pedig  a  tudomány  annyi  ragyogó  fölfede- 
zést tett,  hogy  az  optimizmus  a  tudomány  terén  is  jogosultnak  lát- 
szik ;  különben  is  az  elfogulatlan  optimizmus  hatalmas  hajtó  erő, 
melyet  sehol  sem  nélkülözhetünk.    (Natúr  u.  Offenb.  46.  k.  458. 1.) 

Az  elfogult,  az  irányzatos  optimizmust  érti  Hertwig  s  róla 
mondja,  hogy  szerényebb  lett.  Arra  ráfér  a  szerénység  mint  tudo- 
mányunkra a  mérséklet.  Fogadjuk  el  a  négy  nagy  tényt,  a  négy 
nagy  erőt :  a  szervetlen  anyagot  a  jegecedés  titokzatos  erejével, 
a  szerves  világot  három  országával :  a  növény-  és  állatországot  s 
az  embert  a  szellemi  lét  kikezdéseivel. 

Ez  a  tények  valósága  s  a  tudás  szerénysége. 


Prohászka:  Föld  és  ég.  20 


XVll. 
A   föld   korszakai. 

A  föld  lett;  rétegei  egymásután  alakultak.  Az  élet  is  fejlett; 
a  fauna  és  flóra  alakjai  egymásután  tünedeztek  föl  s  pusztultak 
el  ismét. 

A  föld  ábrázatainak  s  életének  történelmét  kellene  már  most 
megírnunk.  De  ki  birja  az  élet  folyamát,  amint  az  a  rég  elmúlt 
évezredekben  hömpölygött,  megrögzíteni  ?  Ki  birja  e  tarka  világ 
képeit  képzeletünk  elé  varázsolni  ?  Elváltozás,  mozgalom,  fejlődés, 
alakulás  a  föld  életének  jellege,  tarkaság  és  különbözőség  a  föld 
ábrázatainak  föltűnő  vonása.  A  tudomány  természetesen  egyre 
azon  töri  a  fejét,  hogy  mikép  jött  ez  mind  egymásután ;  le  sze- 
retné fogni  s  osztályozni  a  világok  sorait  s  igazi  földtörténelmet 
írni  az  emberiség  életének  történelme  helyett. 

Nem  is  állhatott  ellen  a  tudomány  e  kísértésnek  s  fölosztotta 
korszakokra  a  föld  történetét;  három  korszakot  külömböztetett 
meg :  Ó-,  közép-  és  új-kort ;  ezeket  ismét  több  időszakra  osztotta ; 
így  nyertük  azután  a  föld  életének  furcsa  nevű,  tarka  időszakait, 
melyeknek  sora  egyre  növekszik :  a  kambrit,  szilurt,  devont,  kar- 
bont, diaszt,  triászt,  a  jurát  és  krétát  s  a  harmad-korszakot  alosz- 
tályaikkal, a  diluviumot  még  föl  nem  derített,  homályos  évezredeivel. 
E  korszakoknak  megrajzolták  térképét,  a  tenger  s  a  szárazföld  föl- 
osztását, összeállították  faunáját  s  flóráját  s  bemutatták  ez  idegen- 
szerű képeket  a  modern  embernek,  hogy  álmélkodva  lássa,  miféle 
más  világ  s  más  élet  volt  a  történelmi  idők  előtt  a  földön. 

Mindenesetre  voltak  más,  különböző  világok  a  földön,  csak- 
hogy ismereteink  nagyon  hiányosak  s  azért  ha  valahol,  úgy  bizo- 
nyára a  geológiai  korszakok  meghatározásában  és  jellemzésében 
nagy  óvatosságra  és  tartózkodásra  van  szükség.  Akik  a  mérséklet 
tempóját  meg  nem  tartják,  úgy  járnak,  mint  az  a  kőmives,  ki 
házat  épit  s  falakat   emel,   de   folyton  szűknek  s   célszerűtlennek 

bizonyodván  be  műve,  amennyit  épít,  annyit  le  is  ront.  A  zelóta- 
geologusok  is  így  tesznek;  g>'orsan  s  tetszetősen  dolgoznak,  de 
nem  alaposan  ;  a  rendszeresítés  póstamunkái  látszatosak  s  a  modern 
életben  a  „tudomány"  is  szereti  a  kelendőség  s  a  mutatósság  pia- 
cára vinni  portékáit.  Az  ember  szeretne  nagyhamar  készen  lenni 
a  világ  fölértésével  is  s  mialatt  gyorsan  haladni  kivan,  eltorlaszolja 
magának  az  utat. 

Ismertetni  fogom  most  a  külömböző  korszakokat,  de  elöl- 
járóban megjegyzem,  hogy  a  tudomány  haladásával  ezek  a  föl- 
osztások lényeges  változást  szenvedhetnek.  Épp  a  geológiai  idő- 
fölosztás az,  mely  a  gyermek-tudomány  összes  hibáit  és  hiányait 
hordozza  önmagán  s  már  eddig  is  tapasztaltuk,  hogy  a  régi  séma 
elégtelen.  Átlag  az  a  baj,  hogy  az  ember  túlságosan  egyszerűsíti 
és  elszegényíti  a  természetet ;  könnyűvé  kivánja  magának  tenni  a 
föladatot  s  lehetőleg  kevés  s  általános  korszakokra  osztja  föl 
a  világfejlődést.  Kezdetben  még  együgyűbben  koncipiálták  a 
világot  s  azt  mondták,  hogy  legrégibbnek  kell  tartanunk  az  Érc- 
korszakot, mikor  az  ércek  lettek ;  ezután  következett  a  Kőszén- 
korszak s  harmadiknak  a  Só-korszak,  mint  ahogy  a  vulkanizmus 
termékei  közül  legrégibb  a  gránit,  utána  jön  a  diabas,  porphyr, 
trachyt,  bazalt  s  végre  a  láva.  ily  fölosztások  most  méltán  gyere- 
keseknek látszanak. 

Higyjük  el,  hogy  lesz  még  sok  gyerekes  vonás  a  mai  idő- 
fölosztáson is. 

A  természetet  s  az  életet  nagy  tarkaság  jellemzi ;  fiókokat, 
léniákat,  rovatokat  nem  ismer.  Az  ember  pedig  folyton  ezekkel 
jön  a  természet  segítségére. 

Naumann  is  említi  némely  geológusnak  eljárását,  aki  egy 
csigahéjból  mindjárt  meghatározza  a  kőzet  korszakát ;  vezérkövü- 
leteket nevez  ki  s  rögtön  kész  az  ítélettel,  nem  gondolván  meg 
azt,  hogy  bizonyos  alakok  más-más  vidékeken  vagy  tengerekben 
különböző  korszakokban  is  élhettek.  Dumont  ezt  a  figyelmeztetést 
annyira  nyomatékozza,  hogy  még  távoli  korszakoknak  megítélé- 
sében is  szem  előtt  kivánja  tartani ;  szerinte  lehetséges,  hogy  az 
őspalakőzetek  akkortájban  keletkeztek  igen  mély  tengerekben, 
mikor  sekélyes  öblökben  a  Liasz-  s  a  Jura-formáció  képződött. 
(Naumann  i.  m.  45.  1.) 

A  másik  túlzás  a  korszakoknak  fölépítésében  az,  hogy  az 
állatok  sorát  úgy  akarják  fölállítani,  hogy  az  alaptípusokat  is  egy- 

másból  származóknak  gondolják  s  annak  következtében  úgy  véle- 
kednek, hogy  az  első  korszakokban  alsó  fokú  állatok  léteztek, 
azután  tűntek  csak  föl  pl.  a  gerincesek.  Említettem  már,  hogy 
manapság  egyféle  faunát  valamennyi  korszakban  senki  sem  vesz 
föl  (Bomelli  i.  m.  158.),  valamint  hogy  a  sorokban  van  tökéles- 
bülés  s  a  mi  állat-  s  növényvilágunkhoz  való  közeledés;  de  ezt  a 
gondolatot  annyira  túlhajtani  nem  szabad,  hogy  még  az  alaptípu- 
soknak létezését  is  eltagadják  pl.  a  világ  ó'skorában.  Agassiz  hatá- 
rozottan állást  foglalt  e  fölfogás  ellen  a  neufchatteli  akadémia  föl- 
avatásán, mikor  kifejtette,  hogy  tévednek  azok,  kik  azt  gondolják, 
hogy  az  első  időszak  csak  alacsony  szervezetű,  pl.  kephalopod  állatok- 
kal díszeskedik ;  hanem  azt  kell  gondolnunk,  hogy  az  őskorszakban 
is  megvoltak  az  alaptípusok,  tehát  a  gerincesek  is.  Agassiz  azt 
is  állítja,  hogy  az  állatvilágnak  a  gerinceseknél  alsóbb  többi  osztá- 
lyaiban tulajdonképeni  tökélesbülés  nem  esett  meg,  hanem  csak 
különféle  elváltozás. 

Túlzás  az  egyforma  állatoknak  egy  korszakba  való  beszorí- 
tása.  Egy  ammonites  vagy  toxaster  föltünése  valamely  rétegben 
sok  százezer  évvel  fölrugtatja  vagy  lenyomja  a  kőzet  eredésének 
korszakát.  A  hol  egy  belemnitre  bukkannak,  ott  a  kőzetet  a  Liasz- 
korszak  számára  foglalják  le,  bár  egynemű  a  sziklának  azzal  a 
folytatásával,  melyre  a  triász  pecsétjét  nyomják  rá.  Ez  a  léniázás 
megjárja  az  Egyesült-Államok  térképén,  de  nem  az  élet  fejlődé- 
sében. Lépten-nyomon  mindenféle  kivételt  kell  tennünk,  melyet 
ránk  kényszerít  a  tengerek,  a  vidékek  különbözősége  s  az  életnek 
—  mondjuk  —  rendetlensége.  Ugyanazon  formáció  más  ábrázatot 
ölt  föl  az  Alpesekben,  s  mást  Németországban.  Egyes  típusok  csak 
helyi  értékkel  birnak  s  nem  jellemzik  annak  a  korszaknak  életét 
az  egész  vonalon.  Ez  kivált  a  már  tagoltabb  földre  és  életre  illik. 
Az  élet  a  tagoltság  magasabb  fokán  vidékek  és  földségek  szerint 
változik  s  igen  különbözik.  így  a  triász  az  Alpesekben  mutat  oly 
típusokat  is,  melyekről  azt  gondoltuk,  hogy  a  triászban  már  kihal- 
tak s  egyszerűen  azért  gondoltuk  azt,  mert  a  német  triászban  nem 
akadtunk  rájuk.  Az  alpesi  triász  ránk  cáfolt  s  oly  alakokkal  állt 
elő,  melyek  a  mi  sematizmusunkban  régiebbek  s  nemkülönben 
olyanokkal  is,  melyek  a  mi  rendszerünk  szerint  később  tűnnek  föl. 
Az  alpesi  triaszi  tenger  tehát  oly  faunának  örvendett,  mely  részben 
ó-kori,  részben  közép-kori ;  más  szóval,  a  külömbségek  elmosódnak 
s  nem  lehet  éles  határvonalat  húzni  az  ó-  és  közép-kor  közé. 

Igy  vagyunk  a  diasszal  is.  Az  európai  diaszt  szorgalmasan 
átkutatták  s  csak  200  állat-fajt  tudtak  benne  fölfödözni ;  azt  mond- 
ták tehát,  hogy  szegényes,  elhaló  élete  volt,  mely  átmenetül  szol- 
gált az  ó-korból  a  közép-korba.  A  rendszerbe  ez  nagyon  bevált; 
elképzelték,  hogy  a  diaszban  elváltoztak  az  életviszonyok  s  még 
meg  nem  szilárdultak,  aminek  következménye  az  lett,  hogy  a  régi 
állatok  kipusztultak  s  az  ujak  még  nem  tudtak  meghonosodni.  A 
katasztrófáknak  is  kellett  segédkezet  nyújtaniok  s  a  geológiai  festő- 
művészek a  diaszt  mint  orkánoktól  sepert  tengerparti  vidéket  jele- 
nítették meg,  hol  az  életet  villám  és  hullám  üldözte  s  vulkanikus 
tűz  emésztette.  Újabb  kutatások  azonban  kimutatták,  hogy  a  diasz 
nem  mindenütt  volt  szegény  s  azért  a  mostani  fölfogás  szerint  a 
diasz  már  gazdagabb  s  nyugalmasabb  életnek  hazája;  Német- 
országban ugyan  szegényesebb  a  benne  tengett  életnek  marad- 
ványa, de  Ázsiában  csodálatos  bőségben  s  pompában  fejlett  ki 
élete,  mint  ezt  a  kövületek  bizonyítják. 

Ily  körülmények  közt  a  klasszifikáció  ugyancsak  hamis;  a 
nézethullámzás  föltűnő  és  önkényes  s  maga  után  vonja  szükségét 
a  folytonos  javítgatásoknak. 

Gander  példaképen  a  kambri-formáció  esélyeire  utal. 

A  kambri-formációval  lépnek  föl  a  réteges  kőzetek,  melye- 
ket egyesegyedül  a  kövületek  szerint  osztályoznak.  Az  őskorszaknak 
első  három  időszaka:  a  kambri,  sziluri  és  devoni,  kőzetre  nézve 
teljesen  egyformák  s  nehezen  különböztethetők  meg  a  még  régibb 
őspalahegységtől  is,  mely  nem  réteges  s  kövületeket  nem  tartalmaz. 
Már  most  lássuk  a  geológusoknak  e  pontban  való  ingadozását. 
Werner  ezt  a  három  időszakot,  mondjuk  formációt,  még  nem  igen 
különbözteti  meg  egymástól  s  egyszerűen  „átmeneti  formációnak" 
hívja.  Murchison  ez  átmeneti  formációból  külön  kiemelte  s  önálló- 
sította a  szilurt  s  később  a  devont.  Sedgwick  külön  fogta  a  leg- 
alsóbb réteget  s  azt  kambrinak  keresztelte,  jóllehet,  ezek  közt 
határt  vonni  még  a  kövületek  nyomában  sem  lehet.  Barrande  nem 
akarja  a  kambrit  a  szilurtól  elválasztani  s  ami  kevés  szerves  marad- 
ványt föltüntet  a  kambri-formáció,  azt  csak  a  tulajdonkép  első  fauna 
és  flóra  előfutárának  tartja.  Az  ő  szemeiben  a  fauna  és  flóra  hajna- 
lodása  a  szilurba  esik.  Lyell  megfordítva  az  alsó  szilurt  a  kambri- 
rétegekhez  sorolja  s  mindennek  a  nézethullámzásnak  erkölcsi  tanul- 
sága bizonyára  az  lesz,  hogy  helyek  s  vidékek  szerint  ugyanabban 
a  korban  is  nagy  az  eltérés  s  hogy   a  fauna  és  flóra  egyféleségét 

nem  szabad  egyszer  s  mindenkorra  az  egyidejűséggel  összezavarni. 
(Gander,  Erdschichten  und  Erdgeschichte.  47.  1.) 

A  túlságos  fiókozással  s  léniázással  szemben  állítsuk  föl  tehát 
ez  elvet :  voltak  világok,  voltak  elváltozások  a  földön,  de  a  kor- 
szakok sémáit  csak  nagyjában  s  általánosságban  lehet  elfogadnunk. 
Fölfogásunk  következő : 

A  faunának  és  flórának  sorai,  életüknek  évezredei  megkövülve 
állnak  előttünk.  Vannak  őskőzetek,  melyekről  nem  tudni,  hogy 
tűzben  vagy  vízben  lettek-e  s  ez  őskőzetekben  nincsenek  kövületek ; 
ezeknek  tehát  azoikus  jellegük  van,  élettelenek. 

Vannak  kőzetek,  melyek  kétségenkivül  rétegesek,  tehát  vízben 
lettek  s  melyeknek  kövületei  az  élet  fejlődését  tüntetik  föl  többé- 
kevésbbé  idegenszerű  alakokban. 

Végre  vannak  lazább,  törmelékes  képződmények,  melyek- 
nek faunája  és  flórája  szemlátomást  közeledik  a  föld  modern 
életéhez. 

Ezeket  az  általános  fokozatokat  eldisputálni  nem  lehet  s  azért 
az  Ó-,  közép-  s  új-korra  való  fölosztását  is  a  föld  fejlődésének 
bátran  föntaríhatjuk,  de  tüzetesebb  s  részlegesebb  fölosztást  s  az 
egyes  alosztályokban  a  különböző  lépcsőknek  felállítását  méltán 
érheti  sokféle  kifogás,  kivált  abból  a  részből,  hogy  e  nagyon  is 
helyi  s  vidékszerű  jellegeket  általánosítják  s  azok  alapján  mondják 
ki  a  távolfekvő  rétegeknek  egykorúságát.  Ezt  tenni  nem  lehet ! 
Ahol  a  rétegek  helyben  egymás  fölött  tornyosulnak  mint  egy  ame- 
rikai háznak  20 — 25  emelete,  ott  a  dolog  világos,  mert  az  egymást 
váltó  világok  nyomait  eltörülhetlenül  látni  s  látni  azt  is,  hogy 
melyik  a  régibb,  melyik  a  későbbi,  bár  az  időközt,  mely  az  egyes 
rétegeket  elválasztja,  ismét  nagyon  nehéz  meghatározni.  De  ha  a 
rétegek  nem  egymás  fölött  terülnek  el,  hanem  egymás  mellett  vagy 
éppen  egymástól  nagyon  távol ;  ha  például  Anglia  és  Ausztrália 
vagy  Kamtsatka  és  Afrika  rétegeiről  van  szó,  ott  a  kövületek  sze- 
rint az  egykorúságot  a  rétegekről  kimondani  nem  lehet;  ott  lép- 
csőket különböztetni  s  zónák  által  elválasztott  vidékek  faunáját  és 
flóráját  a  tongri,  oeningeni,  aquitán  vagy  helvét  lépcsőre  tartozónak 
ítélni,  nem  szabad ;  ha  teszik,  az  többé-kevésbbé  csak  játékszámba 
jöhet.  A  világ  tagoltsága  nemcsak  a  kőzeteket,  hanem  az  élet  alak- 
jait is  tagolja  s  a  különböző  vidékeken  az  alakok  egykorúsága 
mögé  sokféle  kérdőjel  tornyosul.  Nagyon  is  könnyen  akarták  ezt 
a  kérdést  megoldani  azok,  kik  a  „vezér  kövületek"  (Leitfossilien) 

megjelölésével  kívánták  a  világ  korszakait  megállapítani ;  ez  a  szer 
sem  általános;  nem  minden  bajra  s  hiányra  jó. 

A  szaporodó  tapasztalatok  a  kormeghatározást  sajátos  nagy 
nehézségeiben  tüntetik  elénk  s  elégtelennek  bizonyítják  a  vezérlő 
kövületeknek  kritériumát. 

A  rétegek  korát  a  részleges,  konkrét  körülmények  kideríté- 
sével s  latbavetésével  lehet  csak  tisztázni.  Ki  kell  deríteni,  vájjon 
nag>'  kiterjedésű  tengerekről  van-e  szó,  vagy  sokféleképen  tagolt 
öblökkel  csipkézett  pelagusokról  s  óceánokról.  Ki  kell  deríteni, 
vájjon  partvidéki  vagy  mély  tengerfenéki  rétegek  forognak-e  sző- 
nyegen. Meg  kell  állapítani  egy  kérdéses  kőzetrétegről,  vájjon  álta- 
lános, vagy  csak  nagyon  is  korlátolt  kiterjedésű-e,  meg  kell  álla- 
pítani, hogy  hogyan  függtek  össze  régen  a  földségek  s  mily  réte- 
gek felelnek  meg  azok  közül  egymásnak,  mint  azt  például  most 
teszik  Norvégia,  Grönland  s  Észak-Amerika  partvidékeivel.  A  híres 
párisi  minta-medence  rétegeit  összehasonlíthatjuk  a  bordeauxi  vagy 
a  londoni  medence  rétegeivel  s  megállapíthatjuk,  vájjon  külön- 
böző vagy  összefüggő  tengerek  lerakódásai.  A  londoni  medencében 
a  formációknak  majdnem  teljes  sorát  látjuk  a  legrégibbtől  a  leg- 
újabbig,  kivéve  a  triásznak  egyik  formációját.  Összefüggött-e  ez 
a  londoni  medence  a  kölnivel  s  mikor  függtek  össze?  E  kettőre 
nézve  megengedik,  hogy  a  kréta-tenger  egyidőben  mindkettőt  borít- 
hatta; más  formációk  idejében  ismét  különállóknak  látszanak.  A 
kutatásoknak  ekként  kell  a  részleiekbe  hatolniok.  A  világ  a  geoló- 
giai középkorban  már  nagyon  tagolt  volt,  azért  kövületei  is  vidék- 
szerűek ;  klímája  elváltozó  félben  volt  s  az  élet  föltételei  hullámoztak  ; 
egy  helyen  még  a  kőszén-formáció  uralkodhatott  a  tőzeg-flóra  jelle- 
geivel, más  helyen  már  a  jura  pompázott  s  talán  az  eocén  hajnalo- 
dott. Azért  a  geológia  sürgeti,  hogy  az  egyes  területeket  önálló 
tanulmányok  tárgyává  tegyük,  s  csak  azután  lehetne  az  egyes  föl- 
kutatott vidékeket  egységes,  egykorú  ábrázattá  egyesíteni. 

Ó-KOR. 

/.  Kambri,  szilurí,  devoni  formáció. 

Ezek  előre  bocsátásával  eléggé  megvilágítottuk  kritikailag  a 
most  következő  leírásokat  s  mérsékeltük  azoknak  a  geológusoknak 
képzeletdús  leírásait,  kik  inkább  meseköltők,  mint  térképrajzolók 
és  vidékleirók. 

Mielőtt  az  élet  megjelent  a  földön,  akkor  is  alakultak  hatal- 
mas ősgnájz-rétegek,  akkor  is  épültek  őspalahegységek,  de  e  tör- 
ténésnek nem  volt  történetirója.  Az  élet  írja  a  föld  történetét ;  ahol 
nincs  élet,  ott  nincs  történet.  Az  öspala-rétegekben  nincsenek  kövü- 
letek ;  azok  még  csak  küszöbét  képezik  a  réteges  formációknak, 
melyeken  látni,  hogy  vízben  képződtek  s  kövületeket  tartalmaznak. 

Ezek  az  alsó  rétegek  ezelőtt  egyszóval  „átmeneti  formáció- 
nak" mondattak,  de  idővel  három  formációra  osztattak,  a  kambri, 
sziluri  és  devonira.  Ilyen  formációra  ráakadtak  Walesben  és  Cum- 
berlandban  (a  régi  kambriak  tartományában);  ilyen  van  a  régi 
szilurok  földjén  s  van  Devonshire-ben,  s  mivel  valamiféle  eltéré- 
seket vettek  észre  kövületeiken,  azért  három  különálló  időszakot 
jeleznek  neveikkel :  ha  ezentúl  is  találnak  más  kövületekben  elütő 
alakokat,  akkor  a  kambri,  sziluri  s  devon!  formációhoz  még  új 
osztályokat  soroznak.  így  vagyunk  az  „old  red  sandstone"-nal,  a 
régi  vörös  homokkővel,  mely  már  is  külön  áll. 

S  miféle  kőzetek  alkotják  ez  első  réteges  formációkat  ?  Petro- 
grafiailag  mindenféle  kőzettel  találkozunk  kezdet  óta;  van  ott  homok- 
kő, mészkő,  vannak  palák  különféle  változatban  ;  közbe-közbe  e  réte- 
gek át  vannak  szakítva  gránittal,  mely  eruptiv  kőzet  s  mint  ilyen 
a  föl  mélyéből  kitörve,  szétvetette  a  réteges  kérget  s  hasadékaiba 
hatolva  megfagyott.  Épp  úgy  találni  már  ez  átmeneti  rétegekben 
is  kőszenet  fészekszerűen,  ami  nem  is  csoda,  mert  ha  növényzet- 
ből keletkezik  a  kőszén,  a  föld  fejlődésével  ez  a  „kő"  is  fejlődhetik. 
Magán  a  kőzeten  el  nem  igazodhatunk,  ha  arra  a  kérdésre  aka- 
runk felelni:  mely  korból  való  ez  a  réteg?  Halljuk  e  részben 
Oszkár  Fraas-t: 

„An  der  Art  der  Steine  —  irja  O.  Fraas  —  lásst  sich  somit 
weder  diese  noch  irgend  eine  andere  Formation  erkennen,  habén 
wir  doch  nichts  anderes  vor  uns,  als  was  die  Flötzgebirge  allé 
bieten :  eine  Aufeinanderfolge  von  Sandstein,  Kaikén,  Mérgein, 
Schiefern  und  Thonlagern ;  aber  um  so  sicherer  sind  die  orga- 
nischen  Leitsterne,  die  vom  Cap  der  Guten  Hoffnung  bis  Gothland, 
vom  Ural  bis  Bolivia  eine  seltene  Uebereinstimmung  der  Charaktere 
zeigen,  wie  wir  sie  in  jüngern  Schichten  nicht  wieder  finden."  (Vor 
der  Sündfluth  127.) 

E  vezércsillagok  alatt  itt  Fraas  a  hires  trilobitákat,  a  három 
páncélú  ősrákféléket  érti,  melyeknek  klasszikus  kutatója  és  isme- 
rője Barrande.  Mellettük  föltűnnek  a  kefalopodáknak  képviseletében 

az  orthokeras  (ogrog  egyenes,  xegag  szarv)  a  kyrtokeras  (xvQxog 
görbe);  az  előbbi  típusnak  150  faját  ismerik  a  szilurban.  Mik  lesz- 
nek tehát  a  sziluri  rétegek?  Sziluri  rétegeknek  hivják  a  geológusok 
azokat  a  kőzeteket,  melyekben  a  tribolita,  az  orthokeras  s  a  kyrto- 
keras az  úr;  mihelyt  az  élet  tarkább,  azt  már  későbbi  alakulásnak 
vélik  s  devonnak  hivják.  A  devonban  a  természet,  azaz  a  föltalált 
kövületek  sora  már  sokfélébb ;  vonásai  tarkább,  művészibb  ala- 
kokat mutatnak.  A  szilur  említett  alakjain  kivül  a  nautilus-féle  hires 
kefalopodák  tűnnek  föl  a  szinen ;  csigavonalba  van  kuncsorodva 
a  héjuk  s  Klymenia  és  Goniatit  névre  hallgatnának.  E  csigák  héjának 
jellemző  vonásai  a  haladás  jelzőiül  szolgálnak.  A  sziluri  kefalopo- 
dáknál  egyszerű  s  egyenes  szélű  a  csigahéj  alakulásának  vonala, 
a  Klymenia  azonban  már  hajlott,  görbe  vonalokkal  ékeskedik ;  a 
Goniatitnál  a  vonal  már  cik-cakba  megy  át;  az  ammonitáknál 
pedig  gazdag,  tarka  kacskaringóságba  ágazódik. 

Legfontosabb  azonban  ebben  az  őskorszakban  is  a  gerince- 
sek föllépte.  A  coccosteos  {xoxxog  héj,  ooxeov  csont),  a  pterychtis 
{megóv  szárny),  kefalaspis  (xs(paXt]  fej,  aomg  vért)  esetlen,  kombinált 
állatok,  a  sokféleség  határozatlanságával.  Látni  rajtuk,  hogy  kezdők, 
s  hogy  sokféle  irányzat  küzködik  bennük,  olyanok  mint  egy  copf- 
templom, mindenféle  stilus,  góth,  román,  renaissance  van  rajta. 
Halaknak  tartanok,  de  páncéluk  van  s  szinte  kísértetbe  esnénk 
őket  a  rákok  rokonainak  tartani ;  mások  meg  mintha  teknős- 
békákká szeretnének  gömbölyödni.  Tény,  hogy  oly  vonásokat  ve- 
szünk észre  rajtuk,  melyek   máshol  önálló  típusokban  lépnek  föl. 

Nem  ereszkedem  ez  ősvilág  faunájának  s  flórájának  tüzete- 
sebb leírásába  s  még  kevésbbé  a  sziluri  s  devoni  faunának  össze- 
hasonlításába. Ha  e  fokozatokat,  melyeket  az  élet  alakjaiban  látni, 
átvisszük  az  idő  egymásutánjába  s  korszakok  jelzésére  használjuk, 
igen  bizonytalan,  zsombékos  talajra  álltunk.  A  dolgot  máskép  is 
lehet  fölfogni  s  az  élet  különbségeit  nem  szükséges  korkülönbsé- 
gekké minősíteni.  Miért  ne  gondolhatnók,  hogy  a  sziiur-rétegek 
mély  tengerekben  rakódtak  le,  hol  az  élet  is  egyszerűbb  s  elmara- 
dottabb s  hogy  ugyanakkor  voltak  szárazföldek  és  sekélyebb  ten- 
gerpart-vidékek, hol  más  állatok  s  tökéletesebb  formák  éltek, 
melyeket  most  devoni  formációnak  hívnak?  A  sziiur-rétegek  kövü- 
leteivel úgy  sem  lehet  elkezdeni  a  világfejlődés  sorát.  A  szilurban 
találtatnak  szárazföldi  állatok  is,  őstücskök,  skorpiók;  a  szilurban 
úszkál  a  pompás  trilobita,  hatalmasan   kifejlett  szemeivel.  Ki  kez- 

dené  el  az  élet  sorát  ez  alakokkal?  Még  inkább  megrendül  a  kor- 
meghatározás kártyavára  a  gerinceseknek  a  legrégibb  korban  való 
föllépése  által.  A  rendszer  kedvéért  azt  mondták,  hogy  a  halak 
csak  a  devonban  lépnek  föl.  Bomelli  irányzatos  művében  (Die 
Geschichte  der  Erde)  olvassuk:  „Das  aufíailendste  und  bezeichnendste 
Moment  der  devonischen  Thierwelt  ist  das  Hervortetten  der  Fische, 
alsó  der  ersten  und  untersten  Klasse  der  Wirbelthiere.  Wie  wir 
wissen,  habén  sie  zwar  schon  in  oberen  Silur  begonnen,  aber  in 
so  ármlichen  Spuren,  dass  sie  damals  noch  völlig  bedeutungslos 
waren."  (320.  1.)  Aki  ezt  olvassa,  azt  a  benyomást  veszi,  mintha 
a  geológia  az  egész  föld  kérgét  átkutatta  volna  már  s  tudná,  hogy 
mi  tartozik  a  szilurba,  mi  a  devonba,  mi  az  alsó-,  mi  a  felső- 
szilurba;  azt  a  benyomást  veszi,  mintha  egyáltalában  a  szilur  s  a 
devon,  az  előbbi  a  maga  rákjaival,  az  utóbbi  az  őshalakkal  egy- 
egy  pontosan  elkülönözhető  világ  volna.  Pedig  napról-napra  tapasz- 
taljuk, hogy  „hamis  a  klasszifikáció"  s  hogy  egyre  módosul  az 
ősvilágról  szóló  fogalmunk.  A  „Nature"  hires  angol  folyóiratnak 
1891 -iki  évfolyamában  Ch.  Walcot  értesít,  hogy  Colorado  állam 
sziluri  rétegeiben  halnyomokra  akadt.  A  kőzetet  homokkövek  képe- 
zik, melyek  közvetlenül  az  azoi  rétegek  fölött  terülnek  el.  Az  itt 
konstatált  fauna  teljesen  megegyezik  New-York  és  Wiskonsin  álla- 
mok sziluri  rétegek  faunájával.  Ezzel  ki  van  mutatva,  hogy  a  gerin- 
ces állatok  típusa  épp  oly  régi,  mint  a  gerincteleneké  s  az  állat- 
világnak elkülönülése  a  legtökéletlenebb  s  a  legtökéletesebb  típus 
szerint  ott  kezdődik,  ahol  az  élet  maga. 

Még  érdekesebb  a  másik  lelet,  melyre  White  akadt  (American 
Journal  of  Science,  1887.);  a  Lamaric-rétegekben  ugyanis,  melyeket 
eddig  a  cambri-formációhoz  soroztak,  egy  Dinosaurus  kövületére 
akadtak;  már  pedig  a  Saurusok  a  jurába  s  a  krétába  valók  s  a 
Dinosaurust  különösen  a  kréta-formáció  vezérlő-kövületének 
tartották. 

Mit  fognak  ezek  után  a  klasszifikáló  tudósok  tenni?  Meg- 
tehetik azt,  hogy  a  Lamaric-rétegeket  kinevezik  krétakorszakbeli 
rétegekké,  ha  ugyan  nem  találnak  bennök  kizárólagos  kambri- 
kövületeket ;  de  ha  olyanokra  akadnak,  akkor  nincs  más  hátra, 
mint  kimondani,  hogy  a  Kambri-korszak  a  jurával  jobban  függ 
össze,  mint  ahogy  azt  gondolták,  s  hogy  különösen  az  az  elszige- 
teltség, melyet  az  állatvilág  típusai  közé  teremtettek,  csak  a  geoló- 
giai könyvekben  érvényesül,  de  a  természetben  nem. 

Ha  a  geológus-festők  szilur-tájképeit  ne'zzük,  látjuk  a  vigasz- 
talan óceánt  s  néhány  lapos  szigetet  rajta,  melyeken  rákok  s  kefa- 
lopódák  sütkéreznek.  Ez  az  ősvilág !  Annyi  bizonyos,  hogy  ez  a 
kép  hamis;  a  képre  szárazföldeket  és  hegyeket  kellett  volna  festeni, 
a  szárazföldekre  tücsköket,  skorpiókat  s  nekik  megfelelő  állat- 
kollegiumot,  mert  bogarak  nem  léteznek  elszigetelten ;  a  tengerből 
vetődjenek  föl  halak  s  emeljék  föl  fejüket  a  habokból  asaurusok; 
az  így  kijavított  kép  alá  bátrabban  írhatják  oda  :  „Szilur-tájkép." 
Erre  figyelmeztet  a  különben  szintén  rendszereket  szolgáló  Neumayr: 
„Wohl  ist  die  ZahI  der  uns  bekannten  silurischen  Landbewohner 
eine  sehr  geringe,  aber  so  dürftig  die  Resté  auch  sein  mögen,  so 
beweisen  sie  doch  mit  Bestimmtheit,  dass  festés  Land  vorhanden 
und  dass  es  bewohnt  war.  Wir  können  aber  weiter  noch  schliessen, 
dass  sogar  ein  reiches  tierisches  und  pflanzliches  Lében  geblüth 
habén  muss;  denn  es  wáre  absolut  widersinnig  anzunehmen,  dass 
nur  je  eine  Art  von  Insekten  und  von  Skorpionen  existiert  habé. 
lm  Gegenteile  zeigt  das  Vorhandensein  so  hoch  organisierter  und 
differenzierter  Formen,  dass  eine  grosse  Menge  áhnlicher  und 
anderer,  tiefer  stehender  Tiere  dass  feste  Land  bewohnt  habén 
muss  ;  ja,  wir  werden  auch  zu  dem  unabweisbaren  Schlusse  geführt, 
dass  Kontinente  und  kontinentale  Organismen  nicht  etwa  erst  im 
Silur  begonnen  habén,  sondern  schon  in  sehr  viel  früherer  Zeit 
vorhanden  gewesen  seien.  Allerdings  wollte  man  aus  dem  fást 
vollstándigen  Mangel  an  Formen  des  festen  Landes  schliessen, 
dass  das  Meer  als  eine  ununterbrochene  Fláche  die  ganze  Erdkugel 
in  der  Silurzeit  bedeckt  habé.  Dass  dies  eine  falsche  Voraussetzung 
ist,  dass  das  Auftreten  von  Thonschiefern,  Sandsteinen,  Konglo- 
meraten  etc.  das  Vorhandensein  von  festem  Lande  voraussetzt, 
durch  dessen  Denudation  das  Sedimentmaterial  geliefert  wurde, 
ist  schon  früher  hervorgehoben  worden,  und  das  thatsáchliche  Vor- 
kommen  von  Landpfianzen  und  Landtieren,  so  selten  sie  auch  sein 
mögen,  spricht  ebenfals  in  der  deutlichsten  Weise."  (Erdgeschichte; 
idézi  Qander,  Erdschichten  und   Erdgeschichte  35.  I.) 

Az  evolúciónak  lelkes  barátjai  nem  veszik  szívesen  e  tájkép- 
javításokat; ellenséges  érzület  sugalmazásának  tulajdonítják,  ha 
valaki  a  geológiai  korszakokban  s  azoknak  a  mai  tudomány  által 
a  nagy  közönség  számára  vetített  képeiben  kételkedik.  Tényleg  a 
rendszer  fogva  tartja  a  nagy  geológusokat  is  s  nehezen  válnak  meg 
tőle;  de  az  események   erősebbek   mint   az    emberek  s  a   tények 

győznek  rendszerek  fölött.  Nem  az  evolúcióval  szemben  elfoglalt 
ellenséges  álláspont  —  hiszen  minket  már  csak  ez  a  gyanú  nem 
érhet  —  nem  az  ellenséges  álláspont  az,  mely  e  reflexiókra  jogosít, 
hanem  kiváltkép  a  józanság  beszél  belőlünk,  mely  mondva  csinált 
világokat  a  tudományban  nem  tűr  s  ellenszenves  olyatén  beteges 
lelkesülés  iránt,  mely  tendenciákból  táplálkozik. 

2.  Kőszén-formáció. 

Az  átmenetinek  nevezett  formáció  után,  melynek  három  osz- 
tályát ismertettük,  következik  a  Kőszén-korszak,  az  a  korszak, 
melyben  oly  könnyen  sülyedt  helyenkint  a  föld,  szinte  azt  mond- 
hatnók róla,  hogy  fürdött ;  kiemelte  lápos  partjait,  hogy  miután  a 
természet  elborította  tőzeg-flórájával,  ismét  víz  alá  bukjék ;  az  a 
korszak,  melyben  a  föld  termőképessége  mohón  nyelte  el  a  körlég 
szénenyét  s  a  körlég  a  növényzetbe  fektette  éltető  s  melegítő  erejét, 
hogy  késő  évszázadoknak  élő  gyermekei  melegedjenek  s  éljenek 
belőle ;  az  a  korszak,  mikor  szűz  erdők  borították  a  kontinenseket 
s  a  pampa  még  ismeretlen  volt;  mikor  még  a  sarkokon  is  a  föld 
erdőkoszorűzott  volt,  mely  erdők  talán  a  nap  melegétől  vagy  a 
föld  hevétől  zöldeltek ;  szóval  mikor  a  növényzet  nemcsak  gazdag 
és  buja,  de  pazar  pompában  terjedt  el  a  földön. 

Mindenekelőtt  megjegyzem,  hogy  kőszén  nemcsak  a  Kőszén- 
korszakban, hanem  más  korszakokban  is  képződött.  Kőszén-kor- 
szaknak ez  a  formáció  azért  neveztetik,  mert  feltűnően  sok  kőszén 
képződött  benne.  Épenúgy  helytelen  az  a  nézet,  hogy  a  Kőszén- 
korszaknak más  kőzete  ne  volna;  hiszen  kőszén  csak  kőréteg 
présében  keletkezik,  kellett  tehát  alapozó  s  egyúttal  befödő  kőré- 
tegeknek képződniök. 

Úgy  is  van.  A  kőszén-formációnak  legfontosabb  kőzete  a 
homokkő  és  az  agyagpala;  előfordul  benne  ezenkívül  konglomerát, 
mészkő  és  dolomit  s  e  kőzetek  is  át  vannak  törve  eruptív  tele- 
pekkel, fészkekkel  s  folyosókkal.  Palák,  homok-  és  mészkő-réte- 
gek közé  vannak  ékelve  a  kőszén-telepek.  Egy  réteg  egymagában 
ritkaság;  3—10, 10—20,  30—50,  sőt  néhol  száz  van  egymás  fölött, 
megszakítva  homok-  vagy  mészkő-rétegekkel.  A  mészkő-alapozást 
a  tenger  adta;  a  konglomerát,  a  homokkő  és  agyagpala  szintén 
vízben  képződtek.  De  hogy  kell  elképzelnünk  ezt  a  buja  növény- 
zetű, el-elsülyedő  s  ismét  felbukkanó  világot?  Lehetséges,  hogy 
az  óceánokból  kontinensek  és  szigetek  emelkedtek,  melyek  isme- 

telten,  egészen  vagy  részben  elsülyedtek  s  ismét  fölemelkedtek. 
Ezek  az  emelkedések  kivált  a  már  fönálló,  hegyes  kontinensek 
körül  elnyúlt,  lapos,  szakadazott  partvidékeket  képeztek,  melyek 
tele  voltak  öblökkel,  lagunákkal.  Minden  kőszéntelep  egy-egy  öböl, 
vagy  laguna,  vagy  sekélyes,  mocsaras  tenger,  melybe  hatalmas 
folyók  szakadtak  s  döntötték  az  esős,  nedves,  felhős  klimának  csapa- 
dékát, telve  iszappal  és  görgeteggel.  A  Nilus,  Missisippi,  Hoangho 
fogalmat  adnak  arról  a  rengeteg  iszap-szállítmányról,  mely  a  Kőszén- 
korszak esős  világában  a  folyókon  a  sekély  deltákba  és  lagunákba 
hömpölygött  s  mész-  s  homok-padokat  alkotott.  A  kiemelkedő, 
lápos  lapályokon  a  növényzet  buján  tenyészett  s  tőzeget  képezett, 
melyet  fölváltva  mész,  homok-iszap  vagy  görgeteg  temetett  el.  A 
szénnek  sok  emelete  mutatja  a  földnek  hullámzását.  Ideiglenes 
nyugalom  periódusaira  zavar  és  föifordulás  következett;  lehet- 
séges, hogy  magasabban  fekvő  tavak  vagy  tengerek  törték  át 
partjaiknak  gátjait;  lehetséges,  hogy  a  föld  emelkedett  és  sülye- 
dett  fölváltva. 

A  Kőszén-korszak  agyagpalatábláin  s  mészköveiben  sok  kövü- 
let van.  A  kőszén  maga  chemice  elváltozott  s  megkövült  növény- 
tömeg, mely  azonban  el  nem  árulja,  hogy  miből  lett.  A  belső 
chemiai  elváltozás  ugyanis  pépet  csinált  az  egész  tömegből,  mint 
ahogy  azt  a  tőzegnél  látjuk.  Csak  azok  a  növények  alkotják  a 
Kőszén-korszak  kövületeit,  melyek  az  agyagpalába  vagy  a  homokkő- 
s  mészkő-iszapba  kerültek  s  ott  finoman  lenyomódtak. 

Az  agyagpalatáblák  szinte  herbáriumot  alkotnak;  minden  pala- 
tábla egy-egy  lap,  rajta  a  régi  lenyomat ;  az  ősrégi  flóra  e  lapok 
forgatásával  lép  elénk.  A  kehlheimi  palatáblákkal  kirakott  folyo- 
sókon mily  gyönyörű,  finom  lenyomatokat  látni ;  csizmatalp  és 
söprű  pusztítja  a  millió  éves,  tiszteletreméltó  emlékeket.  A  mészkő 
inkább  a  fauna  alakjait  szolgáltatja. 

Sokat  hánytorgatott  kérdés  a  széntelepek  keletkezésének  kér- 
dése. Honnan  kerül  a  lápokba  s  lagunákba  ez  óriás  növény-tömeg? 
Helyben  nőtt-e,  vagy  a  folyók  úsztatták  egy  helyre?  Vannak  ada- 
taink, melyek  arra  figyelmeztetnek,  hogy  ne  képzeljük  a  szén  kelet- 
kezését egyformának,  először  is  az  anyagot  tekintve.  Vannak  nagy 
medencék,  melyek  átlag  Sigilláriákból  valók;  a  Sigillária-fatörzsek 
jó  vastagok  voltak  s  így  a  belőlük  alakult  szénréteg  is  hatalmas; 
máshol  ismét  a  Lepidodendra-,  Stigmaria-,  Calamita-fajok  jutnak 
túlsúlyra. 

Átlag  a  kőszén-flóra  a  mocsarak,  ingoványok,  lápok  s  seké- 
lyes tengerpartok  flórájára  emlékeztet.  A  Calamiták  törzsei  össze- 
vissza vannak  hányva,  keresztül-kasul  egymásra  torlaszolva,  néhol 
lapos  deszkává  nyomva;  leveleiket,  virágaikat,  ágaikat  nem  ismer- 
jük, minden  ékességüktől  megfosztva  kövültek  meg  s  most  esetleg 
külön  név  alatt  mint  Anularia,  Hippurita,  Volkmannia  szerepelnek 
egy  s  ugyanazon  alaknak  különböző  darabjai.  A  homokkőben, 
mely  a  szénréteget  borítja,  sokszor  igen  jól  konzervált  törzseket 
látni,  melyek  nincsenek  összenyomva.  Híresek  a  Le  Treuil-i  hatalmas 
Equisetacea-  és  Calamita-törzsek.  Máshol  is,  mint  például  Angliában 
s  Belgiumban  találni  egyenesen  álló  6 — 8,  sőt  25  láb  magas  tör- 
zseket, Skócziában  meg  épen  60 — 70  láb  hosszú,  4 — 6  láb  vastag 
törzseket.  A  legtöbb  ily  megkövült  törzs  azonban  bizonyos  szög 
alatt  ferdén  áll  s  azt  a  benyomást  kelti  az  emberben,  mintha  az 
özönlő  agyag-iszap  vagy  homok  meghajlította  s  bizonyos  magas- 
ságig beföldelte  volna,  felső  részüket  pedig  az  ár  elsodorta  volna. 
Utóvégre  abban  ugyancsak  nincs  túlzás,  ha  nagy  felhőszakadásokat 
vagy  más  katasztrófákat  képzelünk  el  magunknak,  melyek  a  mocsa- 
ras tőzegképződés  csendes  folyamatait  hébe-korba  megszakították 
s  a  törzseket  30 — 40  foknyi  elhajlással  beiszapolhatták. 

Különben  sehol  annyi  részleges  és  vidékszerű  körülmény, 
mint  a  kőszén-képződésben.  A  természet  ügyesen  takarékoskodik 
a  szénnel  s  mindenütt,  ahol  teheti,  félretesz  belőle.  A  mód  is, 
ahogy  teszi,  kifogyhatlan  elmésségének  találmánya.  Lápokban  és 
sekély  tavakban  most  is  folytatja  ugyanazt  a  csendes  működését, 
melyet  előbb  zavartalanabbul  és  célszerűbben  végezhetett.  Moha, 
káka,  sás,  vizifonál  s  mindenféle  hinár  ma  is  csak  úgy  sülyed  el 
a  vízbe,  mint  régen  s  ugyancsak  tőzeggé  válik.  A  víz  befödi  s 
elszigeteli  a  levegőtől  s  e  csendes  sírjában  erjedni  kezd  a  növény- 
réteg s  a  széneny  a  könenynyel  egyesül.  Az  évek  járnak,  századok 
s  ezredek  váltakozhatnak  ugyanazon  sekélyes  lagúnák  és  lápok 
fölött;  réteg  réteg  után  sülyed  le  a  vízbe  s  ott  fölhalmozódik. 
Régen  talán  a  Stigmariaknak  nevezett  fajok  játszhatták  a  kőszén 
keletkezésében  a  főszerepet.  Ezek  kiterjesztették  cafatos,  elnyúló, 
s  egymásba  kapaszkodó  gyökereiket  a  vízen  s  a  puha  iszapon  s 
úszó  szigeteket  képeztek,  amilyenek  most  is  vannak  a  mérsékelt 
s  forró  égöv  alatt  sekély  vizű,  lagunás  tavakon.  Hozzájuk  szegőd- 
tek a  Calamiták,  melyeknek  törpe  ivadékát  árkokban  s  nedves 
réteken  részvéttel  szemléljük,  ezek  a  zsurlók.  Meglátszik  alkatukon, 

hogy  nem  a  mai  világ  gyermekei ;  idegenszerűen  ütnek  el  a  kör- 
nyezettől. Mikor  az  úszó-sziget  már  szilárdabb  s  összefüggőbb  lett, 
akkor  a  Calamitákhoz  szegődtek  még  a  Lepidodendonfa-féle  páf- 
rányok. Azért  találjuk  a  stigmariák  gyökereit  az  amerikai  s  európai 
kőszénrétegek  alján.  Valamint  most  a  tőzegnek  alapozó  rétegét  a 
tözegmoha  (Ophagnen)  alkotja :  úgy  akkor  a  Stigmaria.  így  úszkált 
a  sziget  sokáig,  mig  végre  elsülyedt.  A  trópusokban  most  nem 
képződik  tőzeg,  de  a  meleg  zónákban  igen,  pl.  Virginiában,  Tunis- 
ban,  Algírban. 

A  természetről  nem  áll  az,  amit  az  Odyssea  az  istenekről 
mond,  hogy  nem  szeretnek  kópiázni ;  a  természetnek  régi  törté- 
nései tényleg   kópiáztatnak  ma  is,   csakhogy  a  méretek   kisebbek. 

Louisiana  cyprus-mocsarai  megújrázzák  a  kőszénkorszaknak 
kőszent  képző  folyamatait.  A  mocsári  cyprus  (Taxodium  dubium) 
legmélyebben  nyomul  a  lápokba  s  buján  tekeri  össze-vissza  gyöke- 
reit. Ott,  hol  a  föld  csurom-vfz,  terem  meg  a  legjobban,  a  Missisippi 
öbleiben  és  szurdokjaiban,  Virginia  és  Carolina  mérhetlen  mocsa- 
raiban. A  fák  szépen  nőnek,  de  mikor  már  törzsökösebbekké  és 
súlyosabbakká  lesznek,  elmerülnek  úgy,  hogy  némelyik  egészen 
függélyesen  sülyed  le  a  puha  iszapba ;  a  fák  egymás  hátán  nőnek 
a  termékeny  talajban  s  költői  rendetlenségben  borulnak  egymásra, 
mihelyt  súlyuk  alatt  a  puha  iszap  enged;  több  ezer  év  alatt  ez 
úton  mélyebb  medencék  is  kitöltődnek.  Néha  azonban  nagyobb 
vízáradáskor  betör  a  folyó  árja  a  csendes  medencékbe  s  partokat 
szaggatva  s  az  uszó-szigeteket  (snakes)  hátára  véve,  mindenestül 
sodorja  a  tenger  felé;  néhol  megunva  a  nagy  rakományt,  a  par- 
tokon torlaszolja  föl  a  fát,  de  kivált  a  torkolatnál  képez  óriási 
nagy  fatorlaszokat,  melyeket  beiszapol  s  lehetséges,  hogy  késő 
évezredek  az  elváltozott  világban  a  Missisippi  régi  deltáiban  kőszén- 
bányákat nyitnak. 

Még  más  folyamatra  figyelmeztet  Abich,  Frassnál,  melyarány- 
talanabbul,  csendesebben  megy  végbe.  Beszéli,  hogy  a  délorosz- 
országi tavak  túlnyomóan  nagy  részét  nem  nézhetjük  másnak,  mint 
a  régi  mészrétegek  kimosott  s  beszakadt  kátyúinak,  80 — 100  lábnyi 
mélységgel.  E  csendes  vizekben  bőven  tenyész  a  vízifonál,  hinár; 
vizirózsák  ringanak  a  víz  tükrén ;  a  partokról  egyre  beljebb  eresz- 
kedik a  paréj ;  sokéves  rétegein  bokrok  zöldéinek ;  lassanként  sűrű 
vegetáció  borul  az  egész  tóra;  káka,  sás,  fű  buján  nő  rajta  s  a 
vízből  semmit  sem  látni ;  ez  a  vizén  ringó  vegetáció,  gyökér,  fonál 

oly  erős  burkot  képez,  hogy  ember,  állat  megy  el  rajta,  anélkül, 
hogy  tudná,  mily  hamis  a  hűségesnek  s  biztosnak  látszó  talaj.  Egy 
napon  ismét  arra  ébrednek  a  környék  lakói,  hogy  a  tó  megint 
tiszta ;  a  teher  ugyanis  oly  túlságos  lett,  hogy  mindenestül  a 
mélybe  szállt. 

Mindezek  a  folyamatok  zavartalanul  s  óriási  mérvekben  mehet- 
tek végbe  a  Kó'szén-korszakban.  A  képzelet  valami  meseszerű  bájba 
szeretné  öltöztetni  azt  a  dús  növényzetű  korszakot;  de  annyi  bizo- 
nyos már  a  priori,  hogy  nem  volt  embernek  való  az  a  pompás 
világ.  A  tudomány  úgy  gondolja,  hogy  a  föld  hőmérséklete  a  Kőszén- 
korszakban oly  nagy  volt,  mint  akár  a  trópusok  alatt,  sőt  annál  még 
nagyobb.  A  nap  úgylátszik,  még  nem  árasztotta  a  földre  fényének 
hullámait,  mert  a  felhők  tömege  sa  körlég  szénenynyel  s.  párával 
telített  sűrűsége  nem  igen  engedte  át  a  napsugarat.  A  lecsapódások 
rengeteg  nagy  mérvet  öltöttek  s  az  eső  nem  cseppekben,  de  víz- 
fonalakban s  néha  özönökben  szakadt.  A  természet  még  nem 
öltötte  magára  azt  a  bájt,  mely  csak  a  kifejlődés  magasabb  fokain 
a  különféle  tényezőknek  harmóniájában  érhető  el.  Ahol  napsugár 
nincs,  ott  nincsenek  színek,  ott  az  élet  buja  lehet,  de  okvetlenül 
még  nagyon  szegényes  lesz. 

A  flóra  maga  ép  azért,  mert  mocsárflóra,  nem  igen  gazdag. 
„Die  Flóra  der  carbonischen  Periode  —  írja  Naumann —  entfaltet 
eine  grosse  Armuth  und  Einförmigkeit,  wenn  man  sie  mit  dem 
Reichthum  und  der  Mannigfaltigkeit  der  Flóra  der  Jetztwelt  ver- 
gleicht."  (Lehrbuch  der  Geognosie  I.  551.  1.)  Hasonlítsuk  össze  a 
virágos  rétnek  s  az  erdő  berkeinek  és  csalitjainak  flóráját  a  mos- 
tani mocsarak  és  lápok  növényzetével  s  ugyanarra  a  különbségre 
akadunk.  S  mégsem  ugyanarra.  A  mai  lápokban  ott  virít  a  vízi 
rózsa  s  a  vízi  liliom,  a  szironták  s  gólyahír  aranyos  pártája;  a 
Kőszén-korszakban  vagyis  azokban  a  rétegekben,  melyek  a  tudo- 
mány kőszén-korszakát  jellemzik,  virágra,  sziromra  nem  akadunk. 
A  Kőszén-korszak  vegetációjának  jellege  inkább  a  mennyiség  és 
bőség,  mint  a  változatosság,  inkább  az  egyfélének  hatalmas  mérve, 
mint  a  sokféleség.  A  páfrány-félék  akkor  500  fajban  fejtették  ki 
pompájukat  a  mai  Európában,  holott  mostanság  csak  hatvan  fajjal 
találkozunk.  A  szerény  páfrányok,  bármily  elegánsak  is  leveleik, 
mint  egyszerű  füvek  terjeszkednek  a  bokrok  között.  Három 
főcsoportjukat  különböztetik  meg,  a  neuropteris,  (vevqov  ideg, 
jiTEQov  szárny),  sphenopterist  (o(p}]v  ék),  pekopterist  {jiey.oco  fésülök. 

Ami  most  hitványán  i<iíszii<  a  földön,  az  akkor  magas  törzseken 
emelkedett  az  ég  felé;  de  tulajdonképeni  ágak  mintha  nem  voltak 
volna  azokon  a  fákon ;  a  magas  törzsek  meztelenül  emelkedtek  s 
csak  legfölül  viseltek  valamiféle  lomb-üstököt.  A  pikkely-fák  (lepi- 
dodendron;  lem?  pikkely,  öevöqov  fa)  a  mostani  korpafű-félék  (Lyco- 
podium)  óriás  ősei  voltak;  a  trópusok  alatt  még  most  is  egész 
három  láb  magas  epigonjaik  kérkednek ;  de  a  mi  fenyves  erdőink- 
ben s  mohos,  tőzeges  helyeken  már  csak  a  földön  kúszik  a  korpafű ; 
ágait  még  felegyenesíti  s  mind  a  szárán,  mind  az  ágain  keskeny 
pikkelynemű  faveleket  hajt.  A  Calamiták  elegáns,  magas,  szikár  fák 
lehettek.  Humbold  Dél-Amerikában  öt  lábnyi  magas  Calamitákat 
látott,  a  fosszil  példányok  egy  láb  vastagok  s  40  láb  hosszúak. 
A  mai  teremtésnek  zsurlói  a  föld  régi  korszakaiban  faalakot  öltöt- 
tek ;  hogy  hol  álltak  s  tenyésztek  régen  a  hatalmas  calamiták  s 
equiseták,  azt  apró  utódjaik  hűséges  tradícióiból  megtudjuk;  a 
mocsaras,  nedves  helyeket  kedvelik  ma  is;  ott  emelgetik  sárgás- 
barna, barázdás,  ízekre  osztott  száraikat,  melyeknek  bunkóalakú 
kúpos  fejéből  hullanak  a  spórák,  hogy  miután  ez  a  szár  elvégezte 
föladatát,  a  spórák  megérlelését,  más  zöldszinű,  elágazó  szár  fakad- 
jon gyökeréből.  A  Calamiták  és  Equiseták  mellett  azután  ott  pom- 
páztak a  Sigillariák;  különös,  feltűnően  idegen  fiziognomiával; 
sem  pálmák,  sem  páfrányok ;  leveleik  tövükön  leváltak  a  magasba 
törő  szárról  s  pecsétlenyomat-féle  mélyedésekkel  bontották  be  az 
egész  törzset ;  onnan  nyerték  a  fák  nevüket. 

Az  ilyen  flóra  ugyancsak  egyhangú ;  egyhangú,  mint  sok  tro- 
pikus mocsaras  erdő.  A  mi  erdeink  fáinak  változatos  alakjaiban 
teremtő,  művészi  alkotás  nyilatkozik ;  minden  bokor,  cserje,  fa  más 
és  más ;  egyik  sem  hasonlít  a  másikhoz.  A  mi  élénkszínű  s  tarka 
virágjaink  akkor  még  nem  tárták  ki  szirmaikat  s  nem  képeztek 
még  kellemes  kontrasztot  a  vidék  sötétebb,  zöld  alapszínével. 
A  kőszénformáció  flórája  mind  virágtalan  (Cryptogam),  melyeknek 
apró  magvai  (spórák)  kis  kapszli  forma  hüvelyekben  zártak.  A  mai 
erdőknek  bodros,  lombos  és  tűlevelű  fái  mind  hiányoztak.  „Es 
liegt  eine  unendliche  Schwermuth  auf  diesem  Bilde  der  Kohlen- 
zeit,  den  es  fehlen  ihm  nicht  alléin  fást  allé  Blüthenpflanzen, 
sondern  auch  allé  höhern  Thiere;  noch  wiegten  sich  keine  Vögel 
auf  den  Zweigen  der  Báume,  und  keine  Sáugethiere  belebten  das 
Dickicht  des  Waldes.  Dazu  kommt  die  Schwüle,  mit  Dünsten 
erfülite  Luft,  der  heisse,  dampfende  Boden,  die  lautlose  Stille,  die 

noch  durch  keine  Töne  belebter  Wesen,  nur  durch  das  Plátschern 
des  Régens  und  das  Heulen  des  Windes  in  den  Wipfeln  der  dunk- 
len,  steifbláttrigen  Báumen  unterbrochen  wird."  (Oswald  Heer,  Die 
Urwelt  der  Schweiz.  16.  1.) 

Egész  föl  a  sarkokig,  a  Spitzbergákon  épp  úgy,  mint  a  „medvék 
szigetén",  Ausztráliában  s  Indiában  ugyanez  az  egyhangú  flóra  ter- 
jengett. Hogy  a  sarkokon  hogyan  teremhetett  oly  hatalmas  vege- 
táció, azt  a  geológusok  megmagyarázni  nem  tudják.  Nem  tudjuk, 
váltakozott-e  akkor  is  a  sarkvidéki  hónapos  éj  a  hosszú,  unalmas 
napokkal ;  vagy  talán  az  északi  fény  fejlesztette  a  Kőszén-korszak- 
nak legalább  fucus-féléit?  A  klima  rejtélyei  eddig  érthetetlenek. 

Ugyanez  az  egyféleség  jelentkezik  a  Kőszén-korszak  rétegei- 
ben a  faunára  nézve;  mondhatjuk,  hogy  a  Kőszén-korszak  faunája 
Európában,  Amerikában  s  Ausztráliában  ugyanaz.  Nem  is  csodál- 
kozhatunk ezen,  hiszen  ez  a  fauna  is  többé-kevésbbé  igen  korlátolt 
jellegű  vidékről  lesz  való ;  a  szárazföldi  élet  nem  igen  lesz  képviselve 
a  kőszén  alapját  képező  mészkőben,  mely  tengeri  képződmény,  sem 
pedig  a  homokkőben,  mely  tengerpartvidéken,  sekélyes  lagunákban 
vagy  lápokban  üllepedett  le.  A  klasszifikáló  geológia  azt  tartja, 
hogy  a  kőszén-korszakban  találkozunk  legelőször  édesvízi  lakókkal. 
Édesvízi,  ártatlan  fogazatú  halakat  födöztek  föl  rétegeiben  s  ezelőtt 
az  „archegosaurus"-ban,  az  ősgyíkban  a  gyíkok  születése  napját  is 
a  Kőszén-korszakba  helyezték.  Mióta  azonban  kitűnt,  hogy  már  a 
szilurban  s  devonban  is  találni  valóságos  saurusokat,  azóta  a 
kőszén-korszaki  saurus  elvesztette  nemesi  előnevét,  az  „archegot", 
s  megszűnt  ősapa  lenni. 

Hasonló  tartózkodással  kell  fogadnunk  a  különben  jeles 
Lapparent  költői  leírását,  melyet  a  kőszén-korszakról  nyújt:  „Madár- 
ének még  nem  hallatszott  a  csalitban ;  néhány  uj  jövevény  jelent 
meg  a  földön  a  hüllők  osztályából,  de  ezek  még  félénken 
rejtőztek  mocsaraikban  ;  a  szénsavval  telített  levegőt  szél  talán  nem 
igen  mozgatta  s  ijesztő  csend  honolt  a  világon  s  alig  szerezhetünk 
magunknak  fogalmat  a  tájak  s  vidékek  szomorúságáról  s  egyhangú- 
ságáról, hacsak  nem  sétálunk  el  Uj-Seeland  valamely  páfrány-  vagy 
araucaria-erdejébe."  (Traité  de  Geologie  829.  I.) 

Briart  mégis  hall  valamit  a  mélabús  csendben ;  hallja  a  rova- 
rok zümmögését,  itt-ott  élesebb  cirpelését  s  e  hangokban  előhír- 
nökeire ismer  a  későbbi,  általános  világharmóniának.  (La  formation 
houillére.  —  Natúr  und  Offenbarung.  1896.  584.  1.) 

Bármily  híres  nevek  állanak  is  a  képzeletnek  ilyetén  alko- 
tásai mögött,  ez  alkotásokat  még  sem  tekinthetjük  egyébnek,  mint 
merő  költeménynek.  Egy-két  bizonytalan  adathoz  néhány  tapo- 
gatódzó kiindulás  fűződik  s  készen  áll  a  korszaknak  jellemző  táj- 
képe. Tudjuk,  hogy  a  rovarok  már  régen  zümmögtek,  még  a 
Kőszén-korszak  előtt;  tudjuk,  hogy  a  saurusok,  ha  talán  még 
félénkek  is  voltak,  jövevények  Lapparent  értelmében  nem  voltak  s 
ahhoz  is  sok  szó  fér,  vájjon  igazán  oly  félhomályban  borongott-e 
a  Kőszén-korszakban  a  világ,  mikor  a  régibb  korszakokban  a  tri- 
lobita  szeme  fényről  és  nem  sötétségről  tanúskodik. 

A  geológia  mindezen  adatokból  még  nem  bir  egységes  s  tájé- 
koztató képet  alkotni.  Hasonlít  a  musthoz,  mely  nem  forr,  de  nem 
átlátszó.  A  kutatások  mindezideig  az  erjedésnek  kezdetleges  stádiu- 
mában leiedzenek  s  a  tudomány  a  Kőszén-korszak  flórájával  szem- 
ben úgy  áll,  mint  egy  őserdő  előtt;  ki  nem  ismeri  magát.  Folya- 
modik a  vezérlő  kövületeknek  könnyű  szeréhez,  de  abban  éppen- 
séggel nincs  köszönet,  mert  a  flórának  egyneműsége  hosszú  évezredek 
keretében  nem  egykorúságra,  hanem  a  körülmények  ugyanazon- 
ságára  utal.  Hogy  Ausztráliában  s  a  Spitzbergákon  ugyanazokat  a 
növényeket  találják  a  mészkő  lapjain  lenyomva,  abból  nem  az 
következik,  hogy  Ausztráliának  s  a  Spitzbergáknak  flórája  egykorú, 
hanem  csak  az,  hogy  hasonló  körülmények  uralkodtak  valamikor 
a  Spitzbergákon,  melyek  máskor  Ausztráliában  megvoltak.  Azt  sem 
akarom  azonban  állítani,  hogy  semmiféle  kapcsolat  nem  létezik 
Ausztrália  s  a  Spitzbergák  közt.  Bizonyára  létezik  s  azt  már  nem 
lehetne  mondani,  hogy  Ausztrália  s  a  Spitzbergák  kőszéntelepeinek 
korszakai  annyira  esnek  távol  egymástól,  mint  a  Kőszén-korszak 
s  a  diluvium ;  de  nem  lehetne-e  azt  mondani,  hogy  a  Spitzbergák 
kőszénrétegei  a  Kőszén-korszakban  s  Ausztráliának  kőszéntelepei 
a  Jurában  lettek?  Két  távoleső  vidéknek  szoros  egykorúságát  a 
flóra  egyneműsége  csak  hozzávetőleg  bizonyítja ;  nagy  kilengéseket 
kell  ilyenkor  az  időmeghatározás  számára  biztosítanunk. 

Ez  a  bizonytalanság  még  növekszik  azokban  a  kérdésekben, 
melyek  megoldásában  kiváltkép  a  növény-kövületekre  támaszkod- 
nak. A.  Schenk  ezeket  írja:  „lm  allgemeinen  wird  man  nicht  in 
Abrede  stellen  können,  dass  die  meisten  grössern  und  kleinern 
Lokalfloren,  welche  bis  heute  erschienen  sind,  eine  durchaus  unge- 
nügende  Bearbeitung  gefunden  habén  ;  dies  wenig  kritisch  gesichtete 
Matériái    bildet    aber  die  Qrundlage   der   Anschauungen    über  die 

Eigentümlichkeiten  der  untergegangenen  Vegetationsperioden  und 
ihrer  klimatischen  Bedingungen  .  .  .  Es  liegt  auf  der  Hand,  dass  eine 
Grundlage  dieser  Art  nicht  zu  richtigen  Schlüssen  führen  kann  .  .  . 
Was  alléin  für  grössere  Gruppén  Bedeutung  hat,  Biüten  und 
Früchte  fehlen  uns  meist  und  so  sind  denn  auch  die  meisten 
Deutungen  fossiler  Resté  fraglich."  (Handbuch  der  Paláontologie. 
11.  Abtheilung,  Paláophytologie.  Vorwort.)  —  A  növényeket  kövü- 
leteik után  igen  nehéz  osztályozni  fajok,  rendek,  osztályok  szerint. 
A  levelek  természetesen  nem  ülnek  az  ágon  s  még  kevésbbé  van 
az  ágon  virág  és  gyümölcs.  Hiszen  víz  sodorta  az  ágakat  s 
hányatva-vetődve  értek  le  az  iszapba.  Kedvező  körülményeknek  kell 
köszönnünk,  ha  az  ágon  levél  vagy  virág  van.  Azonkívül  a  kövü- 
leteken a  botanikai  meghatározásoknak  éppen  jellemző  vonásait 
nélkülözzük  a  leggyakrabban  s  csak  dilettantizmus  veheti  magára, 
hogy  a  bizonytalan  adatokra,  melyeket  a  növénykövületekből  gyűjt, 
tudományos  meghatározásokat  építsen ;  tudomány  ezt  nem  teheti. 
Azért  jegyzi  meg  méltán  ugyanez  a  szerző  az  idézett  műnek  407. 
lapján :  „Schlüsse  über  das  geologische  Altér  pflanzenführender 
Schichten  auf  Blattbestimmungen  alléin  gegründet,  sind  mehr  oder 
weniger  unzuverlássig." 

Már  az  eddigiekből  világos  az,  hogy  mennyi  óvatosságra  van 
szükségünk  a  kövületekből  vont  kormeghatározásokban.  A  legkitű- 
nőbb geológusok  is  kompromittálják  magukat,  midőn  e  térre  lép- 
nek. Azért  nem  is  igen  lépnek  rá  tudományos  komolysággal,  hanem 
inkább  költői  képzelettel.  Valahányszor  a  régi  világok  tájképfesté- 
séről van  sző,  a  tudomány  helyett  a  költői  licentiához  folyamod- 
nak és  teremtenek.  A  paláontológok  ki  nem  fogynak  a  téves  palá- 
ontologiai  meghatározásokból.  Még  az  a  csapás  is  érte  őket,  hogy 
régi  formációknak  vezérlő  kövületeiben  végre  most  is  élő  szerve- 
zeteknek variációira  ismertek.  Máskor  algáknak  nézték  az  össze- 
tört magasabb  rendű  növényeknek  porát.  Ha  Szibériában  rá  nem 
akadunk  a  befagyott  mammutra,  amelynek  bundája  protestált  az 
ellen,  hogy  az  elefánttal  egy  kalapba  dobjuk  s  Szibériát  a  diluvium- 
ban  nem  tudom  milyen  meleg  zónának  tartsuk,  vagy  ha  azt  nem 
tesszük,  más  kibúvót  keressünk  a  helytelen  tézisnek  védelmére: 
akkor  még  egyre  tovább  folyt  volna  a  tudományos  szószátyárság 
árja,  melyet  a  bundás  mammut  alaposan  lecáfolt.  Továbbá,  ha  a 
Ginkgo  biloba  manapság  már  kihalt  volna,  senki  sem  gondolná, 
hogy  páfrányféle  levele  a  tűlevelű  fák  osztályába  sorozza  a  Gink- 


325 

gót;  biztos,  hogy  páfrányfélének  nézték  volna  s  e  föltevésre 
alapították  volna  a  klasszifikációt. 

Tehát  egy  szó,  mint  száz ;  lassan  a  testtel.  A  természet  sokkal 
gazdagabb  lehetett  az  őskorban  is,  mint  ahogy  a  rendszer  miatt 
szeretnék  a  geológusok.  A  rendszer  minél  kevesebb  alakot  akar 
látni  régen  s  minél  több  űj  fajt  a  későbbi  rétegekben,  hogy 
rámondhassa :  ime  a  fejlődés.  De  előbb  a  föld  kérgét  alaposan 
kellene  ismernünk,  azt  a  részét  is,  mely  a  nagy  óceánok  alatt 
terül  el ;  tekintetbe  kellene  vennünk  a  földkéreg  hullámzását,  sülye- 
dését,  emelkedését  s  az  azzal  járó  geográfiai  állat-  és  növény-elter- 
jedést. A  föld  különböző  részeiben  nagy  különbség  lehetett  régen 
is  a  faunában  s  a  flórában,  amely  különbség  bevándorlás  folytán 
s  a  klimák  elváltozása  folytán  egyre  tarkázta  a  föld  felületét.  (Gan- 
der  i.  m.  32.  1.) 

Újra  kijelentem,  hogy  nem  vagyok  ellensége  az  evolúciónak, 
de  alapos  és  tárgyilagos  kimutatást  sürgetek  arra  nézve,  hogy  az 
evolúció  mily  mérvekben  mehetett  vagy  ment  végbe  az  állat-  s  a 
növényvilágban.  Részleges  evolúciót  minden  valószínűség  szerint 
sürget  az  eddigi  tudás;  de  a  korlátlan  evolúció  elébe  mindenütt, 
lépten-nyomon  korlát  áll.  S  addig  nem  nyilatkozhatunk  döntőleg, 
míg  a  kövületeket  teljesebben  s  a  világ  összes  rétegeiből,  legalább 
nagyjában  nem  ismerjük.  A^ost  dirib-darabkákat  ismerünk;  itt  törünk 
föl  néhány  négyszögméternyi  földet,  ott  fúrunk  be  mélyebben  bel- 
sejébe s  ez  adatok  alapján  formációkról  beszélünk.  A  mai  formá- 
cióink a  régi  világ  organizmusainak  kis  tört  részét  képviselik. 
A  Kőszén-korszak  formációja  képviseli  a  sekélyes  tavak  és  lagúnák 
és  lápok  flóráját  és  benlakó  vagy  bevetődött  faunáját;  más  for- 
mációk ismét  bizonyos  tengerek  és  tengerpartok  világát  szolgál- 
tatják s  néhány  kevés  szerény  darabját  a  szárazföld  életének.  Mily 
távol  állunk  tehát  attól,  hogy  általános  Ítéleteket  kockáztassunk 
s  a  föld  életének  fejlődéséről  tiszta  képet  alkossunk.  Annál  nagyobb 
joggal  állíthatjuk  ezt,  minél  inkább  tapasztaljuk,  hogy  a  tökéletesebb 
formákat,  melyeket  előbb  későbbi  formációkba  állítottak  bele, 
kénytelenek  voltak  visszehelyezni  az  őskori  formációkba;  így  tör- 
tént, hogy  a  gerincesek  tényleg  már  ott  szerepelnek  a  szilur  és 
devonban  s  épp  úgy  lehetséges,  hogy  a  zárvatermő,  virágos  növények 
már  az  őskorszakban  illatoztak;  jóllehet,  a  rendszer  s  a  klasszifi- 
káló geológia  a  föld  középkorába  teszi  eredésük  idejét.  A  Kőszén- 
korszak tájképfestői  s  a  költő-geologusok  ki  is  emelik  mindannyi- 

szór,  mint  az  általam  idézett  helyekből  is  kiviláglik,  hogy  a  Kőszén- 
korszakban  virág  még  nem  nyílt,  szomorú  volt  a  tájék;  azonban 
tudnunk  kell,  hogy  e  leírásokat  s  költeményeket  nem  vehetjük 
komolyba.  Halljuk  e  részben  a  botanika  terén  nagy  hírnek  örvendő 
Kerner  Marilaunt :  „Aki  nem  hiszi  el,  hogy  a  zárvatermő  virágos 
növények  csak  a  föld  középkorában  teremtettek  s  aki  nem  fogadja 
el  azt  a  még  nagyobb  csodát,  hogy  a  virágos  növények  a  virág- 
talanokból  (kryptogamae)  keletkeztek,  arra  a  meggyőződésre  jut, 
hogy  a  föld  őskorszakában  is  megvoltak.  Ki  kell  emelnünk,  hogy 
sehol  sem  találni  átmeneti  formákat,  melyek  a  virágtalanokat  a 
virágosokkal  összekötnék.  A  tulipánfa,  fügefa,  pálmafa  levelére 
rögtön  ráismerünk,  de  nem  akadunk  rá  oly  alakra,  mely  a  pálmát 
vagy  a  fügefát  a  tűlevelűekkel  vagy  a  virágtalanokkal  összekösse. 
Ha  összehasonlítjuk  a  növényvilág  jelenét  a  múlttal  s  kérdezzük, 
vájjon  a  most  élő  osztályok  és  törzsek  a  régi  korszakokban  is 
éltek-e  már,  avagy  idő  folytával  ősnemzés  vagy  átváltozás  által 
keletkeztek-e,  arra  a  meggyőződésre  jutunk,  hogy  bizony  megvoltak 
azok  már  az  őskorban  is.  Az  ügynevezett  „felsőbb  rendű"  növények 
nem  alakultak  ki  az  „alsóbb  rendűekből",  hanem  a  felsőbb  s  alsóbb 
rendűeknek  törzsalakjai  kezdet  óta  egymás  mellett  tenyésztek  oly 
kölcsönös  viszonyokban,  melyeken  a  növényország  léte  nyugszik." 
(Pflanzenleben,  II.  60.  1.) 

Érdekes,  hogy  Kerner  a  növényvilágot  illetőleg  ugyanarra 
a  végeredményre  jutott,  amelyre  Agassiz,  Hamann  és  mások  ébred- 
tek az  állatvilág  kövületeinek  kutatásában,  hogy  t.  i.  a  törzsalakok 
kezdet  óta  megvoltak;  csigák,  férgek,  gerincesek  régen  is  éltek  a 
virágos  s  virágtalan  flóra  árnyékában,  hogy  tehát  a  gerincest  a 
féregből,  a  virágos  növényt  a  virágtalanból  magyarázni  nemcsak 
lehetetlen,  de  fölösleges  is. 

3.  A  Dyas-formáció. 

A  Kőszén-korszakhoz  csatlakozik  a  Dyas-  vagy  az  úgyneve- 
zett Permi  formáció  s  ezzel  záródik  a  föld  őskorszaka.  Dyas-nak 
vagyis  kettősnek  hívják  a  benne  előforduló  két  kőzetnemről.  Permi 
formációnak  pedig  azért,  mert  főhelye  az  oroszországi  Perm- 
tartomány, hol  18,000  n-mértföld  területet  foglal  el.  Penái-nek  is 
akarták  hivni  (ji^-í;?  szegény),  mert  igen  szegény  szerves  alakokban 
s  a  németek  nemzeti  formációnak  is  tartják  s  „rothliegendes"-nek 
hivják  a  thüringiai  vörös  homokkőről,  melyet  e  formációba  helyeznek. 

A  Dyas-nak  kőzeteit  alkotják  homok-  és  mészkövek,  kon- 
glomerátok,  palák,  dolomitek,  ércek  és  kőszén.  A  „kedves  sz. 
Erzsébet"  wartburgi  várhegye  állítólag  Dyas-képződmény.  Különös, 
festői  hegy ;  mintha  építve  volna,  mert  a  hegyes,  szögletes  homok- 
és  porphyr-kődarabok  sötétvörös,  agyagos  péppel  vannak  össze- 
ragasztva. Vaséleges,  rozsdás  a  szine  a  dyasi  homokkőnek  s  azért 
azt  gondolták,  hogy  erupciók  szülöttje.  A  dyasi  tájképfestők  meg 
is  ragadták  ezt  a  gondolatot  s  ahol  dyasi  tájjal  találkozunk  illusz- 
trált művekben,  ott  háborgó  tengerek,  kitörő  vulkánok  s  egész 
hálót  alkotó  villámok  szerepelnek. 

Miért  akarják  a  geológusok  a  Dyast,  mint  a  föld  őskorának 
külön  szakát  szerepeltetni?  Azt  mondják,  hogy  a  kövületek  sür- 
getik a  külön  osztályba  való  sorozást,  jóllehet,  a  Dyas  faunája  és 
flórája  még  nem  mutat  határozottan  új  kiindulásokat.  „Die  Fossi- 
lien  der  Perm-Formation  führen  uns  die  letzten  Formen  der  paláo- 
zoischen  Fauna  vor."  (Naumann  i.  m.  I.  656.  1.)  A  flóra  a  Dyas- 
rétegekben  többé-kevésbbé  hasonlít  a  Kőszén-korszakéhoz;  a  fauna 
is  inkább  odahúz,  mint  a  Triászhoz  vagyis  a  földfejlődésnek  követ- 
kező korszakához.  Csak  tengeri  állatokat  mutat  föl,  köztük  a 
brachiopodákat  és  br>'ozoákat  {(ioayiov  kar;  ^qvov  moh).  A  bra- 
chiopodák  közül  a  Productus  horridus  a  vezérlő  kövület,  bryozoák 
pedig  érdekes  alakjukkal  vonják  magukra  a  figyelmet.  Kolóniákban 
élnek,  melyek  mint  a  moh  s  a  zuzmó,  ellepik  a  tengerpart  köveit; 
épp  úgy,  mint  a  moh,  ők  is  szeretik  az  eleven,  hullámzó  vizet,  a 
gördülő  hullámot. 

Úgy  látszik,  hogy  a  Dyas  méltán  van  kárhoztatva  arra  a 
lógós  szerepre,  melyet  mint  a  Kőszén-korszak  függeléke  játszik. 
Igen  valószínű,  hogy  nagy  tavaknak  s  elzárt  tengereknek,  amilyen 
pl.  a  Fekete-  vagy  a  Kaspi-tenger,  rétegeit  birjuk  a  Permi  formá- 
cióban. A  felső  dyas  flórája  már  középkori  jelleget  mutat;  de  ez 
egyszerűen  onnan  van,  hogy  nem  kizárólag  mocsár-flóra,  hanem 
szárazabb  vidékek  takarója.  A  szárazabb  vidék  a  mocsár-flórával 
egyidőben  lehetett.  Különben  sem  hisszük,  hogy  a  Kőszén-kor- 
szakban csupa  mocsár  terjengett  volna  a  földön.  Rendesen  azt 
veszik  föl,  hogy  a  Kőszén-korszakban  nem  voltak  ugyan  nagy 
kontinensek,  hanem  sok  sziget  és  szigetecske  emelkedett  az  óceá- 
nokból ;  a  szigeteken  magas  hegyek  voltak,  melyeket  széles  öv 
gyanánt  körítettek  messze  elnyúló  lápok  és  lagúnák.  Még  ha  ilyen 
volt  volna  is  a  világ  arculata,    akkor  is  volt   rajta  elég  tér  a  szá- 

razföldi  életnek.  Sőt  a  flórának  az  az  elváltozása,  vagyis  inkább 
az  a  te'ny,  hogy  a  mocsár-flórán  kivül  más,  új  alakokat  mutatnak 
be  a  dyasi  rétegek,  egyszerűen  úgy  magyarázható,  hogy  más,  nem 
lápos  helyeken  ezek  az  alakok  díszelegtek,  vagy  hogy  odavándo- 
roltak máshonnan,  miután  a  lápok  kiszáradtak.  A  flórának  vándor- 
kedvéről bizonyságot  tesznek  a  nyárfák  és  fűzfák  pelyhes  magvai ; 
bizonyságot  tesz  a  szerbtövis,  mely  lovak  farkaiba  s  sertések  ser- 
téibe  kapaszkodva  ellepte  Európát  s  Ázsiából  Románián,  Szerbián, 
Magyarországon  s  Németországon  át  följutott  Skóciába;  bizony- 
ságot tesz  a  kókuszdió,  mely  az  Indiai-  s  a  Csendes-Oceán  leg- 
elhagyatottabb  koráiszigetén  is  megveti  lábát.  Mihelyt  új  tér  nyilik, 
mihelyt  talpalatnyi  földet  talál,  hol  gyökeret  ereszthet,  megteszi. 
A  mocsaras  vidéken  elváltozik  a  flóra ;  ez  az  elváltozás  abban  áll, 
hogy  jövevény-fajok  vonulnak  az  alkalmas  talajba. 

E  lehetőség  elől  még  az  olyan  irányzatos  geológus,  amilyen 
Bommeli,  sem  hunyhat  szemet  s  azt  írja :  „Jedermann  wird  die 
Möglichkeit  zugeben  müssen,  dass  der  auffallende  Fiorenwechsel 
am  Ende  des  paláozoischen  Zeitalters  ganz  wohl  durch  blosse 
Wanderung  erfolgt  sein  kann.  Wenn  zwei  bis  dahin  getrennte  Con- 
tinente  in  Verbindung  treten,  so  wird  die  Pflanzen-  und  Thierwelt 
gewaltige  Umgestaltungen  erleiden  .  .  .  Stellen  wir  uns  vor,  Európa 
würde  durch  einen  Meeresarm,  der  sich  vom  Schwarzen  bis  zum 
Eismeer  hinzöge,  von  Asien,  seinem  Mutterlande,  abgetrennt  und 
es  tráte  dafür  mit  Nordamerika  in  Verbindung  :  welch'  grossartigen 
Einfluss  müsste  dies  auf  die  europáische  Pflanzenwelt  ausüben." 
(Die  Geschichte  der  Erde.  398.  1.) 

Mindebből  következik,  hogy  a  Dyas  éppen  nem  jelez  külön 
korszakot  a  földön  s  nagyon  jól  teszik,  ha  a  föld  őskorával  egybe- 
foglalják. Hogy  mennyire  kell  az  általánosításoktól  s  a  korszakok- 
nak sietős  meghatározásától  óvakodnunk,  arra  például  szolgál  maga 
Bommeli,  mikor  a  Dyasról  szóló  fejezetét  ekkép  végzi :  „Kétséget 
nem  szenved,  hogy  a  fejlődés  a  Dyasban  sem  akadt  meg;  ezt 
bizonyítja  a  felsőbb  gerincesek  egyik  képviselőjének  föllépte.  Ez 
az  ősgyík  a  Proterosaurus,  mely  középhelyet  foglal  el  a  gyíkok, 
krokodilok  s  a  kiveszett  saurusok  közt;  egyike  a  leghíresebb, 
kombinált  típusoknak,  melyeket  ismerünk;  azért  nagy  szerepet 
játszik  a  fejlődés-történetben."  (I.  m.  599.  1.) 

így  sülnek  föl  német  tudósok,  kik  1898-ban  írnak  „Erd- 
geschichte"-t;  klasszifikálnak  korszakokat;  kijelölik  a  fauna  és  flóra 

fejlődésének  útját,  hogy  egy-két  év  múlva  ismét  más  fölosztást 
csináljanak  s  más  utakat  nyissanak  a  fejlődésnek.  így  került  pen- 
zióba az  ősgyík  is,  mert  kitudódott,  hogy  nem  új  alak,  hanem  régi. 
A  dyasi  Proterosaurus  valóságos  saurusnak  bizonyosodott 
be,  de  nemesi  előnevét,  a  „protero"-t,  melyet  bitorolt  s  mely  neki 
a  saurusok  közt  elsőséget  tulajdonított,  örök  időkre  elvesztette. 

KÖZÉP-KOR. 
/.  A  Triász. 

A  tudomány  korai  sematizmusait  a  leghatásosabban  maga  a 
természet  szokta  szétszakítani,  mikor  szemeink  elé  újabb  adatokat 
s  oly  nem  várt  komplikációkat  állít,  melyeknek  következtében 
a  geológiai  korszakoknak  kikészített  képét  megváltoztatni  kény- 
szerülünk. De  bár  ez  a  játék  sokszor  esik  meg  velünk  s  szinte 
elkedvetleníthetne,  mégsem  hunynak  szemet  a  föld  nagy  elválto- 
zásaival s  az  élet  fejlődéseivel  szemben.  Tény,  hogy  más-más  vilá- 
gok következtek  egymásra  egy  s  ugyanazon  helyen ;  tény,  hogy 
más-más  tengerek  gördítették  hullámaikat  ugyanazon  vidéken ; 
tény,  hogy  más-más  klima  dajkálta  az  elváltozott  faunát  és  flórát 
is.  Ha  meg  is  vannak  a  régi  korszakok  elejétől  kezdve  a  terem- 
tésnek típusai,  de  a  típusok  számtalan  ágazatba  differenciálódnak 
s  mindegyiknek  van  ismét  fejlődési,  virágzás!  s  elhalási  kora ;  van 
egy  maximum,  melyet  szerencsésen  elérnek  s  azután  visszafej- 
lődnek; erejükkel  vész  a  számuk  is;  némelyek  teljesen  kihalnak, 
mások  satnya  alakokban  tengetik  életüket.  Tekintsük  pl.  a  hüllőket; 
számuk  napról-napra  fogy,  habár  a  krokodil  s  az  alligátor  még 
mindig  tekintélyes  és  veszedelmes  alak ;  tény  az  is,  hogy  a  régi 
saurus-teremtéssel  szemben  valóságos  kis  Miskák.  A  hüllők  négy 
osztálya :  a  gyíkok,  kígyók,  krokodilok  és  teknősbékák  kihalásra 
vannak  ítélve ;  a  föld  közép-korában  ez  a  tipus  uralkodott ;  sok- 
kal több  osztályban  számtalan  nemet  és  fajt  léptetett  a  világba. 
Fajaik  változatosak,  számuk  számtalan  volt.  Méreteik  házakra  em- 
lékeztetnek, erejük  a  mesék  országába  csal.  Némelyek  emlős 
állatok  voltak,  mint  a  delfinek  s  a  cetek ;  mások  szárazföldi, 
növényevő  állatok  voltak;  ismét  mások  vérszomjas  ragadozók. 
Némelyek  hátsó  lábaikra  állva  magas  fáknak  leveleit  legelték  le; 
de  voltak  kisebb  és  csinos  alakú  gyíkfélék  is.  A  levegőben  sár- 
kányok repkedtek,  utálatos  pterodactylusok  ;  mellettük  föl-fölrepült 

az  „ősmadár",   az    archaeopterix,    melynek    tüzetesebb  természet- 
rajzáról később  lesz  szerencsém  adatokkal  szolgálni. 

Mindebből  most  csak  emléknek  maradt  fönt  mai  hüllő-világunk. 
Ezen  a  nyomon  járnak  a  természetnek  egyéb  tipusai  is.  A  harmad- 
korban virágzott  az  emlős  állat,  mely  más  nemeket  és  fajokat 
tüntetett  föl,  mint  a  most  élő  fauna.  A  negyedkorban,  bátran  mond- 
hatjuk, virágzik  az  ember  s  minden  egyebet  háttérbe  szorít.  Ugyan- 
ezt mondhatni  a  flóráról  is.  Más  világ  volt  az,  mikor  a  kalamiták 
s  equisetumok  40 — 80  láb  magasra  nőttek ;  ugyancsak  messze  áll 
ettől  a  pompától  a  mi  barna  csuhás  szerény  zsurlónk.  Más  világ 
volt  az,  mikor  a  páfrányok  a  mai  Európa  helyén  bükk-magas 
erdőket  képeztek  s  pálmákkal  volt  benőve  a  tájék ;  ily  elváltozások 
elől  szemet  nem  hunyhatunk. 

Még  ha  a  holt  természetre  szorítkozunk,  akkor  is  megszáll 
a  világ  elváltozásainak  gondolata.  A  mi  szikláink  és  szirtjeink  tör- 
téneti szirtek;  nagy,  hosszú  korszakokról  s  más-más  tengerekről 
beszélnek.  Bölcsőjük  a  tenger  s  híven  őrzik  anyjuknak  emlékét. 
Csendes  emlékei  a  szirtek  a  tengerek  uralmának,  határkövei  kiter- 
jedésüknek, mauzoleumjai  életüknek.  A  rétegek  különfélesége,  a 
mészkő,  márga,  homokkő,  fölváltva  s  különféle  kiadásokban  egy- 
máson tornyosulnak  s  legalább  is  hosszú  és  különböző  tengereknek 
és  viszonyoknak  váltakozásáról  regélnek.  Impozáns  méreteikben  a 
végtelenbe  húzzák  ki  évszázadaikat.  Aki  Prágából  Drezdába  utazott, 
az  kábultan  szemlélhette  az  Elba  két  partján  azokat  a  fönséges 
homokkő-falakat,  melyeket  nem  cyklopsok,  de  óceánok  építettek, 
mikor  a  levegő,  napsugár,  eső  szétszedte  Csehország  kovasziklás 
óriás  hegyeit  s  a  folyók  leszállították  az  őstenger  partjaira  a  homo- 
kot. Ez  is  világ  volt,  még  pedig  nem  a  mostani. 

Egy  ily  sajátosan  jellemzett  világ,  vagy  korszak  a  föld 
középkora,  melyet  mezosoikusnak  (középső  élet)  hívhatunk. 

A  föld  közép-korát  ismét  három  részre  osztják  :  Triászra, 
Jurára,  Krétára.  A  Triász  a  Dyasra  következett;  Triásznak  azért 
hívják,  mert  midőn  Németországban  ezt  a  rétegcsoportot  először 
tanulmányozták,  rendesen  három  tagban  találták.  A  felső  emelet 
a  „keuper" ;  a  középső  a  kagylómész  (Muschelkalk) ;  az  alsó  a 
tarkahomokkő  (Buntsandstein).  Európában  eléggé  elterjedt ;  ellenben 
Észak-Amerikában  úgy  a  Triász,  mint  Jura  oly  alárendelt,  hogy  a 
kettőt  csak  összefoglalva  Júra-triasznak  mondják.  (Szabó  J.  Elő- 
adások a  geológia  köréből.  316.  1.)   A  természetben  a  rétegeknek 

ez  a  katonás  sora  csak  hellyel-közzel  jellemzi  a  Triászt ;  külön- 
ben sokféle  kőzet  tarkítja  ezt  a  formációt  is;  van  benne  dolomit, 
konglomerát,  agyagpala,  gipsz,  anhidrit,  só,  kőszén,  homokkő, 
mészkő.  Jellemzik  ezt  a  formációt  oly  kőrétegek,  melyek  nagy 
tavakban  vagy  elzárt  tengerekben  képződtek ;  ezeket  szárazföldi 
képződményeknek  hívják.  A  nagy  triaszi  sótelepek  is  szárazföldi 
képződések.  A  nyilt  tengerekben  só  sehol  sem  üllepszik  le.  A  ten- 
gervízben 3  százalék  só  van,  pedig  27  százalékot  bir  el ;  sórétegek 
eszerint  csak  párolgó  tavakban  képződhetnek.  A  triászban  annyi 
sótelep  képződött,  hogy  sokan  Só-korszaknak  kívánták  elnevezni; 
ez  természetesen  nem  annyit  jelent,  hogy  máskor  só  nem  kép- 
ződött, hanem  csak  azt,  hogy  a  triaszbelí  sótelepek  rendkívül 
hatalmasak. 

A  régi  sóképződést  alighanem  úgy  kell  elgondolnunk,  mint 
ahogy  az  manapság  megy  végbe.  Vannak  pusztai  tavak,  lefolyások 
nélkül,  melyekbe  a  patakok  a  környékező  földrétegeknek  alkat- 
részeit szállítják,  ez  alkatrészek  közt  van  a  só  is ;  e  tavak  vize 
részint  elszivárog,  részint  elpárolog  s  a  só  leüllepszik  a  fenéken. 
A  Kaspí-tenger  partján  van  ilyen  sós  tó  2000.  Leghíresebb  az 
Elton-tó  a  Wolga  keleti  partján.  Ez  a  tó  három  mértföld  hosszú 
s  két  mértföld  széles,  de  oly  sekély,  hogy  mindenütt  keresztül 
gázolhatunk  rajta.  Ezt  a  nagy  víztükröt  egy  folyó  alkotja,  mely 
sóhegységen  keresztül  vájta  medrét  s  melynek  vize  29,  sőt  30  szá- 
zalék sót  tartalmaz.  Mivel  pedig  a  víz  telítve  van  sóval,  mihelyt 
27  százaléknyi  só  van  benne  föloldva,  a  nyári  párolgás  alkalmával 
a  tó  partján  5 — 10  centiméternyi  sókéreg  rakódik  le.  Ez  egy  tóból 
980.000  métermázsa  sót  nyer  Oroszország  évenként. 

így  képződhetett  régen  is  a  só  s  a  fenék  sülyedésével  űj 
meg  új  rétegek  helyezkedhettek  el  egymás  fölött.  S  ha  talán  a 
sekély  sós  tavak  nem  magyarázhatnák  ki  a  hatalmas  sórétegek 
keletkezését,  segítségünkre  sietnek  a  Holt-tengerhez  hasonló  mély 
sós  tavak.  A  Holt-tenger  360  méter  mély  s  25  százaléknyi  sót  tar- 
talmaznak vizei ;  ha  a  Jordán  valamikép  más  irányt  venne  s  a 
Holt-tenger  vize  elpárologna,  ott  már  hatalmasabb  sóréteg  emel- 
kednék. 

Ezek  után  érdekes  képet  nyerünk,  ha  Holt-tenger-féle  nagy 
tavakat  képzelünk  a  mai  Ischl,  Hall,  Hallein,  Wielicka,  Maros- 
Újvár  festői  tájaira;  nem  kevésbé  érdekes  elképzelni  azt  a  kava- 
rodást, mely  a  gyönyörű   Berchtesgaden   sóbányáit  megteremtette. 

Kavarodásnak  mondom,  mert  ott  a  só  össze  van  keverve  az 
agyaggal ;  a  hegybe  vájt  folyosók  oldalait  a  kacskaringós,  vöröses 
só-erek  és  só-szalagok  tarkítják. 

Ahelyett,  hogy  a  Triász  térképét  bizonytalan  pontozással  ki- 
rajzolnók,  tekintsünk  szét  faunájában  és  flórájában. 

A  kagyló-mészkó'  tengereiben  pompázik  a  tenger  lilioma, 
Encrinus  liliiformis ;  nem  növény,  hanem  állat.  Szára  akár  csak 
gyökér  volna,  a  fenék  talajába  kapaszkodik,  mialatt  az  állat  teste, 
mely  összehúzódott  liliomra  emlékeztet,  a  víz  szinén  rengett.  Ezek 
az  állatkák  meszet  választanak  ki  a  tengervízből  s  lábnyi  magas 
mészrétegeket  alkotnak  héjaik  Baseltől  Braunschweigig  s  Lunevil- 
letől  Krakkóig.  A  puhányok  osztálya  a  Triászban  lépteti  föl  elő- 
ször a  hires  ammonitákat,  a  ceratites  nodosus  alakjában,  melyek 
a  világ  középkorát  kitűnően  jellemzik.  A  saurusok  is  kezdik  ellepni 
a  földet  s  fölléptetik  az  ichtyosaurust,  ezt  a  rövid  nyakú  szörnyet, 
melynek  szinte  csőrré  vékonyodott  fejéről  nagy,  szaru-gyűrűvel 
körített  szem  villog  felénk.  Ez  a  szem  oly  látószer  lehetett,  mely- 
lyel  homályos  és  zavaros  vizekben  is  láthatta  prédáját.  A  notho- 
saurusnak  hosszú,  kigyóforma  nyaka  volt;  kis  nyúlánk  feje;  szá- 
jában éles  fogak  soraival.  A  Triászban  találni  azokat  a  lábnyomokat 
is,  melyeket  Owen  a  labyrinthodonnak  tulajdonított.  Sokféle  talál- 
gatásokra adtak  e  lábnyomok  alkalmat,  de  keletkezésük  nyomára 
nem  igen  vezettek.  Az  ember  hamar  elképzeli  e  lábnyomok  kelet- 
kezésének lehetőségét,  ha  a  faluvégi  vályogvetők  pocsolyái  körül 
az  iszapban  a  kutya  vagy  liba  nyomait  látja,  de  hogy  mint  lett  az 
iszapból  homokkő  s  mily  véletlennek  köszönhetjük  a  lábnyomok 
megőrzését,  az  iránt  szétágazók  a  vélemények. 

A  flóra  sem  mutat  valami  nagy  bőséget.  A  Keuper-erdőt 
(Keuper  német  neve  egy  triaszi  kőzetnek)  a  Zámiák  jellemzik,  melyek 
a  Sago-fák  családjából  valók.  Európában  most  nincsenek,  de  Dél- 
Afrikában  bőven ;  kerek,  hengerded  pikkelyü  törzseiken  nagy,  tol- 
las bokrétát  hordoznak.  Azután  fenyő-féle  Voltziákat  és  páfrány- 
fákat találni  s  Kauri-fákra  emlékeztető  fenyőket  (Albertiák).  A  kauri- 
fák  Új-Seelandban  vannak  otthon ;  gyönyörű,  oszlopszerű  törzsön 
emelik  a  magasba  lombos  koronájukat  s  úgy  uralkodnak  az  erdők 
fölött.  E  hatalmas  fák  árnyékában  magas  zsurlók  (Equisetum  are- 
naceum)  jellemzik  a  Keupert. 

A  Triász-korban  különféle  tavak,  beltengerek  és  óceánok 
terjengtek  a  mai  Európa  helyén  s  Magyarországot  is  tenger  bori- 

totta.  Hogy  merre  járt  s  hol  emelkedtek  ki  belőle  szigetek,  azt 
meghatározni  nehéz  lesz,  de  a  triaszi  képződések  s  azoknak  külön- 
félesége  eléggé  mutatják  vagy  azt,  hogy  a  tengerekel  voltak  választva 
egymástól,  vagy  azt,  hogy  a  partvidék  különböző  lévén,  elütő 
kőzetek  keletkezését  eredményezte. 

A  központi  kárpáti  érchegységtől  keletre,  a  híres  gömöri 
abauj-tornai  mészfensíkok  triaszi  tengerekben  képződtek.  A  Bakony- 
ban a  triaszi  rétegcsoportot  mész  és  dolomit  s  ez  alatt  márga 
alkotja ;  ugyanazokban  a  vonulatokban  ismeretes  a  tarkahomokkő, 
mely  e  vidéket  különféle  irányokban  szegi. 

Az  iránt  tehát  biztosak  vagyunk,  hogy  a  Triász-korban  ten- 
ger födte  Magyarországot,  mely  keletfelé  Dél-Oroszországon  vonult 
el.  Nyugat  felé  ez  a  Triasztenger  az  alpeseknek  Triasz-réíegei  által 
határoltatott  s  a  hallstatti  tarkahomokkő-rétegekben  rakta  le  emlé- 
két. A  Triász-rétegek  különfélesége  arra  is  enged  következtetni, 
hogy  ez  a  tenger  nem  volt  mindig  egyformán  nyilt,  hanem  a  kor- 
szaknak különféle  periódusaiban  változott;  a  felső  Triász  alsó  lép- 
csőjén a  Triász-tengert  úgy  látszik  szigetcsoportok  zárták  el  a 
Magyarország  s  Oroszország  fölött,  kelet  felé  terjedő  világtengertől ; 
a  középső  fokon  pedig  a  szigetek  úgylátszik  eltűntek  s  a  tenger 
nyilt  óceánt  képezett  egész  kiterjedésében  ;  ezt  a  rétegeknek  egyenlő 
vagy  különböző  faunájából  következtetik. 

2.  A  Jura. 

A  Triász  tulajdonkép  semmi  más,  mint  a  Jura  tornáca,  a 
föld  középkorának  bekezdő  időszaka.  A  Triász  névnek  alapul 
szolgáló  háromság  hasonlóképen  semmit  sem  jelent;  nem  egyéb 
az,  mint  vidékszerű  tünet.  Németországban  meg  volt  ez  az  el- 
helyezkedés, máshol  nincs  meg  s  tarka  sokféleség  jellemzi  a 
Triászt  is. 

Még  nagyobb  változatosság  s  vidékszerűség  jellemzi  az  úgy- 
nevezett Jurát.  Jurának  hivják  Svájc  nyugati  részét,  mely  Baseltől 
lefelé  egész  Genfig  terjed ;  mivel  e  vidéken  ismerték  föl  azt  a  jelleg- 
zetes alakulást,  mely  az  ó-  és  újabbkori  világ  közt  foglal  helyet, 
azért  a  korszakot  a  svájci  Juráról,  Jurának  nevezték  el.  Termé- 
szetes, hogy  a  korszak  képződései  másutt  is,  még  pedig  bőven, 
föllelhetők  s  hogy  a  geológiai  Jura  a  geográfiai  Jurával  nem  azo- 
nosítható. „Jurái",  ez  a  szó,  ez  előttünk  jelzi  azokat  a  bizonyos 
körülményeket   és   viszonyokat,    melyek   a   középkori   faunára  és 

flórára  nézve  kedvezők  voltak,  melyek  természetesen  más-más 
helyen  különböző  időben  jelentkezhettek. 

Tehát  a  Jura-tengerek  voltak  bölcsői  azoknak  a  szikláknak  és 
kőrétegeknek,  melyeket  most  Jura-rétegeknek  hívunk;  ami  most  Jura- 
réteg, az  a  Jura-korszakban  tenger  volt;  e  tengernek  partjain  és  szá- 
razföldjén emelkedtek  azok  a  hegyek  és  magaslatok,  melyeknek  iszap- 
jából s  kavicsaiból  lettek  részben  a  jurái  szirtek ;  részben  pedig 
tengeri  állatok,  főleg  korallok  építették  föl  azokat.  A  Jura-rétegek 
száma  légió.  Végtelen  sorban  következnek  egymásra  mészkövek, 
oolithok  (szintén  mészkő  köles-  és  lencsenagyságú  golyócskákból 
össze  tákolva),  márgák,  agyagok,  gyantás  palák,  homokkövek, 
homokos  mészkövek ;  aszerint,  amint  változik  a  kőzet  neme,  változik 
a  réteg  képződés  alakja  is  s  ha  még  ehhez  hozzávesszük  a 
korall-szirteknek  zavaró  elhelyezkedését  e  tömkelegben,  képet  alkot- 
hatunk magunknak  az  ezeket  a  kőzeteket  képző  tényezőknek 
változatosságáról  és  tarka  rendetlenségéről  is.  Azért  hasonlította 
Leopold  V.  Buch  a  jurái  kőrétegeket  szőnyeghez,  mely  sokszínű 
fonálból  van  szőve. 

Azért  osztják  föl  magát  a  Jurát  alsó  vagy  fekete  (ezt  Liasznak 
is  mondják),  középső  vagy  barna,  felső  vagy  fehér  Jurára ;  e  réteg- 
csoportok ismét  lépcsőkre  s  minden  lépcső  megint  zónákra  osz- 
tatik  föl.  Csak  tájékoztatásul  említem,  hogy  a  sváb  geológusok 
Quenstedt  példájára  minden  rétegcsoportot  hat  lépcsőre  osztanak. 
Más-más  tájakon  majd  az  egyik,  majd  a  másik  lépcső  hiányzik, 
vagy  más  rendben  következnek  egymásra  s  ezt  a  sort  csak  tüze- 
tes, részletes  kutatás  állapíthatja  meg. 

A  sokféle  kőzet  az  alakulás  színhelyének  különbözőségét  bizo- 
nyítja. Nagy  mészkőrétegek  mindig  mélyebb  tengerekre  utalnak,  a 
különféle  agyag  s  homokkő  ellenben  partmellékekre.  A  Jura- 
tenger idejében  Európa  csupa  sziget  lehetett;  széles  lagúnák,  csen- 
des öblök  nyomulnak  az  elnyúlt  szigetek  közé.  Európa  minden 
táján  akadunk  sziklarétegekre,  melyek  a  Jura-tengerekből  valók, 
kiváltkép  a  Jurának  nevezett  Svájcban,  épúgy  mint  a  tulajdon- 
képeni  Alpesekben,  a  Kárpátokban  s  a  Balkánon,  a  Kaukázusban, 
Európa  összes  országaiban  hellyel-közzel,  kivált  Württembergben 
és  Bajorországban.  Ázsia  nem  kevésbbé  gazdag  Jura-rétegekben ; 
Szibéria,  Kina,  Japán,  Nyugat-India,  Arábia,  Kis-Ázsia  vetekednek 
Európával.  Madagaszkár  szigetén  ép  úgy  találtak  Jura-rétegeket, 
mint  Új-Seelandban  s  Észak-  és  Dél-Amerikában  is. 

A  jurái  rétegek  kiterjedését  észak  felé  hatalmas  földségek 
határolták ;  úgy  látszik,  hogy  akkor  észak  felé  foglaltak  helyet  nagy 
kontinensek ;  a  Skandináv-félsziget  még  nem  volt  úgy  kicsipkézve 
és  kifodrozva,  mint  ma  s  Amerikával  talán  még  összeért  vagy 
legfölebb  csekély  tengeri  összeköttetés  volt  arra  felé  a  jurái  alsó 
tengerek  s  az  északi  tenger  közt.  Ez  az  északi  tenger  Ázsiából 
lenyúlt  Turánig  s  Turkesztánig  s  benyomult  a  mai  Kínába.  A  Kaspi- 
tengertől  keletre  találni  jurái  kőszenet;  ez  azt  mutatja,  hogy  arra 
lápos  szárazföldek  vagy  szigetek  voltak.  E  szigetek  közt  s  Ará- 
biának sivatagos,  nagy  lápja  közt  lenyúlt  a  tenger  India  felé  s 
nyugaton  a  nagy  dél-afrikai  kontinenst  mosta,  mely  akkor  nagy  ter- 
jedelmű volt  s  régiségének  jeleit  szembetünőleg  mutogatja.  Magyar- 
ország is  jóformán  víz  alatt  volt ;  észak  és  északnyugat  felé  álltak 
már  magasabb  magaslatok  őrt,  kivált  a  triaszi  hatalmas  mészhegyek 
és  fönsíkok;  túl  a  Dunán  is,  Baranyában  sa  Bakonyban  is  lehe- 
tett már  kiemelkedő  triaszi  hegység  s  fönt  is,  lent  is  e  száraz- 
földek vagy  szigetek  közé  ékelődtek  a  jurái  tengerek  szorosai  és 
öblei.  A  jura!  korszak  egyik  periódusából,  melyet  rhaeti  sziszté- 
mának is  neveznek,  a  tenger  járásáról  tanúskodik  a  Vértes  lánco- 
lata, a  Pilis,  a  Gellért-hegy,  Sváb-hegy,  s  János-hegy ;  akkor  tehát 
erre  felé  tenger  terjengett  s  ki  tudja,  hol  emelkedett  a  Bakony 
vidékén  egy-egy  kúp  magányos  sziget  gyanánt  a  tengerekből. 

E  tengerekben  alakult  ki  a  most  Jurának  nevezett  réteg-csoport. 
A  sokféle  alakulásból  ki  kell  emelni  első  sorban  a  töméntelen  sok 
kőszenet.  Magyarország  területén  a  Liaszban  vagyis  a  fekete  Jurá- 
ban becses  kőszéntelepeink  vannak;  ezeket  fejtik  Resiczán,  Aninán, 
Baranyában  Pécs-Váralján,  Brassó  táján  pedig  Újvár-Törcsvárott. 
Pécs-Váralján  25  rétegben  26  méter  vastag  kőszéntelep  kínálkozik 
a  kiaknázásra.  Rengeteg  kiterjedést  ölt  azonban  a  jurái  kőszén 
birodalma  a  Kaukázusban,  Persia,  Túrán  és  Turkesztánban,  Dél- 
Szibériában,  Kina  és  Japánban,  Tonking  és  Elő-Indiában,  Új-Holland 
és  Új-Seelandban.  Azonkívül  van  a  jurái  kőzetekben  sok  érc,  külö- 
nösen vas.  Jellemző  kőzete  a  Jurának  a  mészkő  is.  Jellemzőnek 
mondhatom,  bár  minden  formációban  található,  kivált  bizonyos 
réteges,  táblás  alakulása  miatt,  melyet  a  jurái  mész  föltüntet.  A 
Jurában  vannak  mindenféle  mészpadok,  nagy  tömeg-sziklák  ;  közbe- 
közbe vannak  hosszúra  nyúlt  korall-szirtek  s  azután  sokszoros 
rétegben  egymás  fölött  elterülő  táblák. 

Íme  előttünk  állnak   a   tenger   mélyeinek  különböző   képző- 

dései.  A  korall-szirteket  a  korall-polipok  építik;  a  leghatalmasabb 
világépítők;  a  tömeg-sziklák  finom  mészporból  keletkeztek,  mely 
a  tengerben  leüllepedett.  Ezek  a  nagy  mészkő-rétegek,  melyeket 
nem  korallok  építettek,  alig  zárnak  magukban  kövületeket ;  ezekről 
azt  gondoljuk,  hogy  a  tenger  mélyeiben  képződtek,  ahol  élet  nem 
igen  volt.  Hiszen  a  tengerben  is  vannak  sivatagszerű  vidékek,  ahol 
élet  nincs  s  máshol  pedig  megvan  az  élet  csodálatos  s  változatos 
megoszlása.  Ahol  folyók  és  patakok  áradnak  a  tengerbe,  ott  a  víz 
kiédesül  s  az  algák  elszaporodnak ;  ahol  a  partot  az  apály  órákon 
át  kiteszi  a  levegő  s  a  napsugár  behatásának,  ott  ismét  más  lakók 
telepednek  le.  A  sekély  víz  zónája  30 — 40  méter  mélységig  hazája 
az  állati  és  növényi  életnek.  Itt  terülnek  el  a  vízalatti  bizarr  erdők 
sötét  olívzölden  (laminaria,  fuci),  mialatt  a  florideák  ibolya-  és 
rózsaszínben  díszlenek  vagy  karmin-bíborba  öltözködnek.  Puha 
keblükön  hordozzák  a  tenger-csillagokat,  a  bíborcsigákat.  Ugyan- 
csak nem  nagyon  mély  vizekben  épülnek  a  korall-szirtek ;  üre- 
geikben laknak  a  tenger  trogloditái,  mindenféle  férgek,  giliszták, 
rákok,  csigák.  Lejebb  a  sötétségben  villamos  önfényük  mécsénél 
merengnek  a  világoskodó  állatkák.  Lejebb  a  sertuláriák  és  plumu- 
láriák  tenyésznek,  mint  kis  fácsikák  és  bokrok  terjeszkednek;  a 
tengeri  füvek  és  florideák  már  ritkábbak ;  még  alább  ezek  teljesen 
elmaradnak ;  az  élet  szűkül ;  de  még  ott  is  a  korall-féle  bryozonok 
és  más  puhányok  terjeszkednek;  az  ő  hazájukból  való  a  vörös- 
korall.  A  nagy  mélységekben  is  van  élet ;  bizonyítják  ezt  a  legújabb 
mély-tengeri  expedíciók ;  de  ez  az  élet  szerény ;  nincs  világossága ; 
50  méternyire  a  víz  alatt  a  ragyogó  napfény  is  mint  vöröses-sárga 
pirkadás  jelentkezik ;  200  méternyi  mélységben  már  örök  éj  honol 
a  tropikus  nap  delelésekor  is. 

A  jurái  szirtek  hirdetik,  hogy  az  ő 'korukban  korallok  épí- 
tették Európa  oszlopait.  A  korallok  meszes  építménye  bizarr  vona- 
lakat és  alakokat  tüntet  föl :  megkövült  méhsejteket  és  gombákat, 
össze-visszakúszált  bokrokat  vagy  szétágazó  fákat.  Ez  a  meszes 
építmény  a  korall-polip  háza.  Az  élő  állat  puha  hártyaszerű  kö- 
penyben mutatkozik  be,  amely  köpeny  az  állat  maga ;  itt-ott  kis 
nyílások  tarkázzák,  melyekből  csápok  nyúlnak  ki  az  élelem  befo- 
gására. Néhol  a  köpeny  dudorodik  s  rügyezik  s  ott  új  állat  nő  ki. 
Sok  polip-fajnál  a  köpeny  belső  oldalán  mész  válik  ki  s  szilárd 
mészforma  képződik ;  ezek  a  mészfigurák  azután  fákká,  bokrokká 
nőnek  össze  s  így  támad  a  polip-törzs.  „Es  kann  der  Polypen-Stock 

mit  einem  Baume  verglichen  werden.  Bei  diesem  ist  das  Lében  nur 
an  der  Peripherie,  in  der  Rinde  und  den  zunáchst  der  Rinde  gele- 
genen  Holzringen,  wáhrend  die  innern  Partién  abgestorben  sind : 
gerade  so  ist  auch  beim  PoÍypen-Stoci<  das  Lében  alléin  in  dem 
rindenartigen  Mantel  und  seinen  Knospen  und  Thierchen."  (Heer,  Die 
Urwelt  der  Schweiz.  117.  1.)  Ezek  a  szerény  állatkák,  melyek  gyo- 
morból s  csápokból  állnak,  ezek  a  kis  gallert-tömló'cskék  építették 
a  korall-szirteket.  Geológiai  jelentőségüket  csakis  annak  köszönik, 
hogy  kolóniákban  laknak ;  sós  és  tiszta  víz  a  hazájuk  ;  erre  nagyon 
kényesek ;  iszapos  víz  megöli  őket. 

A  korall-szirtes  jurái  tengerekben  tehát  iszap  nem  úszott;  az 
azokba  beszakadó  folyók  távol  hömpölyögtették  a  kontinensek 
durvább  mésziszapját,  mely  szintén  sziklákat,  nagy  tömeg-szirteket 
képezett;  a  finomabb  mészpor  elúszik  mindenfelé  s  kitöltögeti  az 
atollokat  s  a  korall-szirteket,  a  kagylótörmelék  s  a  szétmosott 
korall-atolok  iszapja  szintén  szolgáltatott  építési  anyagot.  Így  támad- 
tak azok  a  mészkőtömegek,  melyekbe  bele  vannak  ékelve  hellyel- 
közzel a  korall-szirtek. 

Legjellemzőbb  azonban  a  Jurára  nézve  az  a  réteges,  táblás 
mészkő,  mely  majd  a  legfinomabb  iszapból,  majd  durvább  és  szem- 
csésebb mészkőporból  és  homokból  képződött.  Ide  tartozik  a  világ- 
hírű solenhofeni  mész-palakő.  Páratlanul  finom,  litografikus  palái 
valami  csendes  öbölben  képződhettek,  ahol  a  közelben  nagyobb 
szárazföldség  terült  el.  Arról  szakadtak  a  patakok  és  folyók  az 
öbölbe  s  hozták  a  finom  mészport,  de  egyszersmind  azok  szállí- 
tották a  szöcskéket,  a  libellákat,  melyeknek  álcái  csak  édesvízben 
élhetnek.  Itt  röpködtek  szívesen  a  pterodactylusok,  a  repülő  sár- 
kányok s  egyik-másik  nagy  szerencsénkre  belefúlt  az  öbölbe  s 
eltemettetett  az  iszapba,  itt  szállongott  a  hires  archeopterix,  az  ős- 
madár. Másfelé  is  törik  a  mészkő-palákat,  de  a  solenhofeni  a  leg- 
kitűnőbb; a  durvább  szemű  palák  folyosóinkat  s  templomaink 
talapzatát  borítják.  Qondolatlanul  sietünk  végig  rajtuk  s  megkopog- 
tatjuk sarkunkkal  sok  százezeréves  tábláikat.  De  ha  lassan  s  mé- 
lázva megyünk  végig  folyosóinkon,  megakad  a  szemünk  a  kis 
ammonita-csigákon,  melyek  a  kőbe  kövültek  bele  s  azokon  a  sok- 
szor szép  példányokban  lenyomódott  páfrányszerű  leveleken  vagy 
moh-  és  moszatféle  csipkéken.  Ime  a  régi   világ  emlékei ! 

A  Jurának  faunája  és  flórája  egyre  teljesebb  átnézetben  kerül 
napvilágra.  Bronn  3831  jurái  állat-fajt  számított  össze;  melyeknek 

Prohászka:  Föld  és  ég.  ^^ 


338 

legnagyobb  része  tengeri  puhány  (2362) ;  izállat  volt  324,  hal  373, 
hüllő-faj  108  s  emlős  csak  3.  Azóta  már  sokkal  több  van.  A  puhá- 
nyok  közt  legnevezetesebbek  az  ammoniták,  lapos  csigára  emlé- 
keztető csigaházaikkal.  Van  kicsi,  van  nagy;  van  olyan,  hogy  az 
ember  eltörpül  a  2 — 3  méteres  átmérőjű,  a  középpontból  csiga- 
vonalban tekerődző,  kőkorongok  előtt,  melyek  az  ammoniták  csiga- 
házai s  néhol  vörösek,  néhol  fehérek,  aszerint  amint  fehér  vagy 
vörös  mészkőbe  vagy  márványba  kövültek  bele.  Fajaiknak  és  vál- 
tozataiknak száma  kifogyhatlan  s  minden  évben  kerülnek  elő  új 
alakok,  új  fodorral,  új  csipkével  eltérőleg  hegyezve  vagy  ellapulva 
s  kétségbe  ejtik  a  zoológusokat,  kik  rémülnek  a  neveknek  sorától, 
mely  a  fölfedezések  folytán  napról-napra  hosszabbodik.  Az  ammo- 
niták társai  a  belemnitek,  ezek  a  furcsa,  ékszerű  kephalopodák; 
alakjuk  miatt  a  nép  isten  nyilának  vagy  ördög  ujjának  nevezi.  Jeles 
liaszi  osztriga  a  Gryphae  arcuata  is,  mely  rengeteg  mennyiségben 
fordul  elő;  azonkívül  a  Pecten  s  a  Terebratula  numinismalis. 

Bronn  átnézetéből  begyőzzük  újra  már  föntemlített  állításun- 
kat, hogy  a  kövületek  a  szárazföldi  élet  képét  még  távolról  sem 
adják.  Szárazföldi  állat  csak  esetlegesen  veszett  el  vagy  került 
döglötten  a  vízbe;  azért  a  szárazföldi  életnek  kevés  formáira  s  a 
régi  korszakokban  való  teljes  hiányára  következtetni  a  kövületekből 
nem  szabad  s  annak  bizonyítására  a  kövületekre  hivatkozni  nem 
lehet.  A  jura  kövületei  különben  sejtetik  a  szárazföldi  életnek  ará- 
nyait is,  mert  ahol  bogarak,  sáskák  repkednek,  ahol  libellák  finom 
szárnyain  játszik  a  napsugár  s  a  hol  már  három  emlős  faj  —  ennyit 
ismerünk  —  veti  előre  árnyékát  a  jövendő,  új  világnak,  ott  a  szá- 
razföldet sem  vagyunk  hajlandók  lakatlanul  hagyni ;  lesz  azon  is 
megfelelő  élet. 

A  Jura-korszak  a  sárkányoknak  s  a  rém-gyíkoknak  korszaka. 
A  természet  kedvét  találta  benne,  hogy  szörnyeket  léptessen  a 
világba  s  hogy  a  borzalmasnak  és  rémületesnek  alakot  adjon. 
Filozófia,  teológia  meghökkenve  állnak  e  teremtés  előtt  s  kérde- 
zik :  mire  való  ez  mind  ?  Az  emberi  gondolkozás  ugy  tekinti  ezt 
a  sárkány-világot,  mint  a  góth  dómoknak  vízfogóit  és  csatorna- 
nyílásait, melyekre  képzeletes  torzarcokat  és  állatfejeket  alkalmaz 
s  a  csúnyát  is  kiegészítő  részül  tudja  beállítani  a  vonalak  nagy- 
szerű harmóniájába.  Legjobb  lesz,  ha  a  szörnyekben  is  a  teremtő 
erő  méltó  műveit  látjuk,  bár  a  mi  esztétikánk  undorral  s  iszony- 
nyal fordul  el  tőlük;  de  hiszen   lépten-nyomon  tapasztaljuk,  hogy 

az  igaz  s  a  jó  a  természetben  nem  ölti  föl  magára  mindig  a  sym- 
metria  ünnepi  ruháját. 

Nem  csodálkozom  azon,  hogy  e  furcsa,  idegenszerű  rém- 
alakok a  geológusoknak  is  költői  lendületet  adtak  s  őket  a  nagy 
természetnek  mint  költő  remekműnek  szemléletére  ragadták.  Agassiz 
gyönyörű  gondolatát  már  említettem,  de  még  inkább  meglep  a 
józan  Naumannak  fölfogása,  ki  már  hőskölteményt  lát  a  termé- 
szetben s  a  sárkányokat  és  rém-gyíkokat  sem  veti  ki  belőle :  „Jené 
untergegangene  Schöpfungist  gewissermaassen  die  llias  und  Odyssee, 
das  Nibelungenlied  und  der  Ossian  der  allwalíenden  Natúr  und  der 
Paláontolog  ist  bemüth,  den  Text  zu  ergründen,  die  richtige  Lesart 
herzustellen,  zu  verhessem,  zu  erláutern.  Mit  der  Kentniss  jedes 
versteinerten  Wesens  gewinnt  der  Text  eine  Zeile  und  einen  Gedan- 
ken  mehr,  und  immer  erhabener,  verstándlicher  und  deutlicher 
tritt  der  Sinn  und  die  Bedeutung  jener  früheren  Schöpfung  heraus. 
Von  diesen  Standpunkte  aus  erscheint  uns  die  Kundé  vorweltlicher 
Wesen  unendlich  interessant,  jener  Geschöpfe  einer  Zeit,  in  welcher 
noch  kein  Puls  eines  fühlenden  Menschenherzens  das  unaufhalt- 
same  Weiterschreiten  der  Zeit  zum  Bewusstsein  brachte,  wo  das 
Meer  an  ganz  andern  Stellen  wogte  und  brandete  und  das  Festland 
an  andern  Stellen  die  Zinnen  seiner  Gebirge  emporstreckte."  (Lehr- 
buch  der  Geognosie  I.  815.  1.) 

Ez  volt  még  a  legigazabb  s  legszebb  felfogás ;  a  természet 
sejteti  velünk,  hogy  nem  emberi  gondolatokkal  dolgozik  s  hogy 
az  ember  világa  csak  egy  darabja  annak  az  országnak,  melyben 
az  isteni  gondolat  alkot  nagyot,  rémületest,  kedveset,  szépet,  csi- 
nosát és  komikusát. 

Hálával  kell  eltelnünk  az  „anya-természet"  iránt,  mely  a  régi 
világok  emlékeit  ereklyekép  megőrzi  és  mindennemű  fortéllyal 
törekszik  kijátszani  az  enyészet  hatalmát. 

ide  tartoznak  mindenekelőtt  a  jégben  teljesen  megőrzött  állat- 
példányok. Jég  a  legkitűnőbb  „kőzet"  az  eltűnt  világ  alakjainak 
megőrzésére.  Jégbe  fagyva  vagy  jeges  agyagba  ágyazva  évezredeken 
át  megmaradtak  bőröstül-szőröstül  a  Rhinoceros  tichorhinus  s  az 
Elephas  primigenius.  A  Lena-folyó  néha  egész  mammutot  mosott 
ki  partjaiból.  Ott  még  mammut-szeletet  is  lehetett  kapni.  Ezekből 
a  példányokból  tudtuk  meg,  hogy  a  mammut  szőrös  volt.  Azt 
csontjaiból  Cuvier  sem  süthette  ki. 

Kitűnő    megőrző   közeg   a    borostyánkő    s  a  foszil-gyanták ; 

ezek  átlátszó  kebelükbe  zárták,  mint   öntött  üvegkoporsóba  a  kis 
bogárkákat,  legyeket  s  teljesen  megőrizték  számunkra. 

A  tulajdonképeni  kőzetek  már  durvábban  bánnak  a  beléjük 
került  organikus  maradványokkal.  A  növényeket  legjobban  őrzi 
meg  a  pala,  az  állatokat  a  mészkő;  a  pala-rétegek  lapjai  kész 
herbáriumok,  melyek  lenyomatai  adják  a  régi  flórák  alakjait.  A 
legtöbb  állati  maradványt  a  mészkő,  a  kréta  őrzi. 

Úgy  képzeljük  azt  el  magunknak,  hogy  a  finom  iszapba  bele- 
esik a  levél,  a  csiga,  a  tücsök;  az  iszap  lerakódik  körülötte,  meg- 
keményedik ;  később  a  puha  részek,  sőt  ami  nem  kemény  héj, 
elvész,  szétfoszlik,  maga  a  kemény  héj  vagy  csigaház  egészen 
összeforr  a  kőzettel  s  a  belső  szétfoszlott  részeket,  a  belső  for- 
mát is  esetleg  egészen  kitölti  a  beszivárgó  iszapoldat.  Az  alakot 
tehát  látni,  de  az  állatból  vagy  növényből  már  semmi  sincs  benne. 
Inkább  öntvénynek  mondhatnók.  A  folyosók  kirakására  hasznáU 
fehér  mészkőtáblák  tele  vannak  apró,  kisebb-nagyobb  ammoniták 
öntvényeivel. 

Tulajdonképeni  kövület  az,  melyben  a  növény  vagy  állat 
maradványai  impregnálva,  áthatva  vannak  valami  kőzetoldattal, 
mely  bennük  lerakódott.  A  szénsavas  mész  vagy  a  kovasav  vagy 
a  vaskova  oldat  alakjában  behat  az  organikus  alakba  s  kimossa 
tömecseit  s  lerakódik  helyükbe.  így  aztán  megmarad  az  állat  vagy 
növény  sejtszövedékeinek,  rostjainak,  szerveinek  legparányibb  mé- 
retekben is  alakja,  csakhogy  mészben  vagy  kovában.  Ez  a  szó 
szoros  értelemben  vett  kövület. 

A  kőszén  is  kövület,  de  a  chemizmus  behatása  alatt  teljesen 
elváltozott  alakban.  A  szénben  a  növénymaradványokat  megkülön- 
böztetni nem  lehet;  hosszú,  mikroszkopikus  kutatások  birták  csak 
konstatálni  a  szénnek  organikus  eredetét.  A  kőszénformációnak 
kövületei  alatt  nem  is  magát  a  szenet,  hanem  a  kőszén  ágyának 
foszil  alakjait,  a  mészkőben,  palában,  homokkőben  föltalált  foszil 
maradványokat  értjük. 

A  csontok,  melyek  löszben  s  agyagban  pihennek,  szintén 
foszil  maradványok,  de  kövületeknek  azokat  senki  sem  hívja. 

Végül  az  ásadékoknak  különálló  nemét  az  állatok  nyomai 
képezik,  melyeket  az  agyagos  homokkő  őrzött  meg  számunkra. 
A  geológiai  tankönyvekben  ezek  eredetét  azzal  magyarázzák,  hogy 
az  állatok  apály  idején  jártak  az  agyagiszapos  parton ;  néhány  óra 
alatt  a  lábnyom   megszáradt    s   a   dagály  azt  lassankint  kitöltötte 

ülledékkel.  Sokkal  jobban  magyarázzuk  nem  lassú,  de  rögtön  beálló 
kitöltéssel;  a  lassú  műveletben  a  lábnyom  elmosódik,  ha  20-szor 
30-szor  öblögeti  azt  a  dagály  hulláma;  de  ha  valami  katasztrófa- 
szerű özön  egyszerre  lepte  el  a  nyomokat  meszes,  homokos  ce- 
mentfélével, akkor  ez  a  nagy  víznyomás  mellett  kővé  keményedett 
bennük  s  most  elválik  az  alatta  fekvő  másféle  kőzettől. 

Bizonnyal  igaz,  hogy  a  növények  leveleinek  lenyomatait 
nem  igen  lehet  lassú  iszapolással  magyarázni ;  ahhoz  gyors  elisza- 
posodások kellenek. 

Ugyancsak  gondolhatjuk,  hogy  a  természet  bármily  finoman 
dolgozik  is  tömecseinek  műhelyében,  a  letört,  elhullt  növény-  és 
állatmaradványokkal  nem  bánik  kesztyűs  kézzel.  A  törzsek  csu- 
paszul, levelek  nélkül,  a  levél  maga  egyes  részeiben,  töredékeiben 
szállt  reánk.  Virág-kövület  ritkaság;  gyümölcs  gyakoribb. 

A  17.  és  18.  század  sok  oktalanságot  sütött  ki  a  kövületek 
körül  általában  s  kivált  az  ősállatok  csontjairól.  Még  nagyon  apriori 
gondolkoztak  s  a  természetet  nem  kutatni,  de  elvek  szerint  s  em- 
beri képzeletek  szerint  konstruálni  törekedtek.  A  kövületekben  ők 
egyáltalában  nem  nézték  a  régi  világ  maradványait,  hanem  „lusus 
naturae",  „fructus  matériáé  pinguis",  „fermentatio",  „generatio  et 
filitatio  lapidea"  s  más  semmitmondó  szavakkal  érték  be.  A  föld 
titokzatos  nemzési  erejét  s  a  csillagoknak  többször  segítségül  hitt 
behatásait  csodálták  a  kövületekben.  Mikor  pedig  már  valóságos 
csontokra  is  akadtak,  mikor  a  mammut-elefántnak,  vízilónak,  har- 
madkori bálnáknak  csontvázaira  a  „lusus  naturae"-t  s  a  „fermen- 
tatio"-t  ráfogni  nem  lehetett,  e  csontokat  a  régi  óriások,  sőt  az 
égből  letaszított  angyalok  csontjainak  tartották.  Az  óriás  embe- 
rekről való  hit  szívesen  támaszkodott  a  kiásott,  hatalmas  cson- 
tokra. Pausaniás  írja,  hogy  Ajax  csontvázát  Miletnél  kiásták  s  hogy 
10  rőf  hosszú  s  térdkalácsa  oly  nagy  volt,  mint  egy  diszkusz, 
melyet  a  görögök  játékaikban  használtak.  Herodot  is  beszéli,  hogy 
az  óriás  Orestes  csontvázát  Tegeában  megtalálták,  mikor  kutat 
ástak  s  hogy  a  csontváz  7  rőf  hosszú  volt.  Agrigenti  Empedokles 
jelen  volt  az  óriások  csontjainak  kiásatásánál ;  mondani  is  fölös- 
leges, hogy  e  csontok  mind  ősállatok  csontjai  voltak.  Megtörtént 
az  is,  hogy  e  csontokat  a  templomok  tornácaiban  fölakasztották, 
mint  amelyek  az  akkori  fölfogás  szerint  a  bibliának  óriásaival 
összefüggésben  lehettek.  Még  nevetségesebb  volt  az  a  babona, 
mely  a  bukott  angyalok  csontjait   kereste  s  találta  meg  a  földön. 

A  luczeriii  városi  tanács  1577-ben  azt  találta,  hogy  a  város  határában 
kiásott  mammut-csontok  az  égből  letaszított  angyalok  csontjai ; 
még  Behemoth  csontjait  is  megtalálták,  melyeket  a  „porosz  király 
a  szentírás  iránt  való  kegyeletből  drága  pénzen  vett  meg."  (Fraas, 
Vor  der  Sündfluth.  353.  I.) 

Lehet,  hogy  itt-ott  tényleg  ereklyekép  tisztelték  ezeket  a  cson- 
tokat s  talán  igaz  az  is,  amit  Bommeli  ír,  hogy  Valencziában  a 
sz.  Vince-egyháznak  kanonokjai  nagy  mammut-csontot  vittek  kör- 
menetben, hogy  az  isten  esőt  adjon  a  száraz  földnek.  Ebből  csak 
az  a  tanulság,  hogy  mennyire  szükséges  a  kritika  s  a  tudományos 
hozzáértés  mindenütt  s  hogy  iparkodjunk  a  tévelyeket  kiirtani  a 
tévedezők  lelkületének  sérelme  nélkül. 

Máshol  már  tartózkodóbbak  voltak  s  ha  föl  is  akasztották 
a  templom  falára  a  mammut-csontot,  a  kutató  szkepszis  tekinte- 
tével néztek  rá,  mint  pl.  Hallban  a  sz.  Mihály-templomban,  ahol 
mammut-agyar  függött  láncon  a  falról  a  következő  aláírással: 

Tausend  sechshundert  und  fünf  Jahr 
Den  Dreizehnten  Február  ich  gefunden  vvar 
Bey  Neubronn  in  dem  Hallischen  Land 
Am  Bühler  Fluss  zur  linken  Hand 
Sammt  grossen  Knochen  und  láng  Gebéin, 
Sag,  Lieber,  was  Arth  ich  mag  seyn. 

Ez  a  balhit  sokáig  tartott.  Még  mikor  1623.  január  11-én  a 
montricourt-i  homokbányában  a  Mastodon  csontjaira  akadtak,  rög- 
tön ráfogták,  hogy  a  régi  óriások  maradványai  kerültek  meg. 
Mazurier,  chirurgus,  kisütötte,  hogy  ez  az  állítólagos  óriás,  a  ger- 
mán „Teutobochus  rex"  volt  s  impresszáriók  nélkül  a  maga  sza- 
kálára  vállalkozott  a  nyugalmában  megbolygatott  Teutobochussal 
körutat  tenni  Európában  s  azt  pénzért  mutogatni.  A  Sorbonne 
medicusai  és  chirurgusai  ezek  után  öt  álló  évig  veszekedtek  az 
óriások  életéről  s  még  a  18.  században  a  természettudomány  úgy 
vadászott  óriásokra,  mint  ahogy  a  mai  tudomány  vadász  átmeneti 
majmokra.  A  divat  kegyetlen,  de  az  a  jó  benne,  hogy  változik. 
A  józanságot  azok  képviselték,  kik  a  hevenyészett  fölfogásoknak 
nem  engedtek.  Már  1691-ben  írja  Leibnitz,  hogy  oktalanul  tesznek, 
„qui  ad  naturae  lusus,  inanem  vocem  confugiunt  vei  ad  seminales 
nescio  quas  ideas,  inania  philosophorum  vocabula."  (Protogáa.) 
E  gyermekbetegségekből  szerencsésen  kiláboltunk  már  s  tudjuk, 
hogy  a  kövületek  a  régi  világok  múmiái  s  ha  nekünk  nem  tetsze- 

nek,  bátran  föltehetjük  azt  is,  hogy  a  természet  ez  esetlen  és  töké- 
letlen formákon  át  törtetett  tökéletesebb  alakítások  világába ;  úgy 
tett  mint  a  festészet,  mely  a  bizánci  merev  formákból  kivetkőzve, 
Giotton  és  Cimabuen  át  a  Rafaeli  szépségnek  s  kellemnek  pom- 
pájába öltözik. 

Ily  fölvilágosodott  szemmel  tekintünk  a  Jura-korszak  sárká- 
nyos teremtésére. 

Az  ichtyosaurusról  s  a  nothosaurusról  már  megemlékeztünk ; 
ismerjük  még  a  teleosaurust,  a  tökéletes  sárkányt  (reXeog  tökéletes), 
a  plesiosaurus,  a  kígyóhoz  hasonló  sárkányt  (jiXeoiog  legközelebbi); 
mind  20 — 30  lábnyi  hosszúak,  karmos  lábakkal  vagy  néha  inkább 
uszonyféle  lábakkal.  Ezekhez  csatlakoznak  a  repülő  sárkányok  (pte- 
rodactylus)  s  a  dinosaurusok  (deivog  rémületes)  különálló  rendje. 
A  természet  a  dinosaurosokban  alkotta  meg  a  legnagyobb  állati 
organizmusokat.  Az  atlantosaurus  100  láb  hosszú  és  30  láb  magas 
hústömeg,  mely  négy  oszlopszerű  lábon  nyugodott  és  mozgott. 
A  brontosaurus,  azatosaurus  50 — 60  láb  hosszú,  a  megalosaurus 
s  az  iguanodon  szintén  roppant  nagy ;  ez  utóbbi  egy  óriási  reptilia, 
mely  kenguru-féle  állással  birt ;  tápláléka  növény,  hal  és  rovar  volt. 

Mindezeknél  pedig  fontosabb  az  archaeopterix,  az  ősmadár. 
Mikor  ez  ősmadár  a  tudós  Európa  látóhatárán  megjelent,  lázba 
ejtette  a  tudományt  s  a  riadalom  behatolt  a  laikus  körökbe  is; 
híre  járt,  hogy  ráakadtak  benne  a  hüllők  s  a  madarak  összekötő 
típusára.  Volt  is  keleté  a  páratlan  kövületnek ;  a  solenhofeni  pala- 
kőbánya az  egyetlen  példányt  12,000  márkáért  adta  el  a  londoni 
múzeumnak.  1877-ben  Eichstádt  mellett  még  egy  példányt  sikerült 
kiemelni,  mely  nagyobb  is  s  jobb  karban  is  volt  s  ezt  20,000 
márkáért  adták  el  a  berlini  múzeumnak. 

A  berlini  példány  egy  solenhofeni  palakő-táblán  nyugszik, 
mely  460  milliméter  hosszú  és  380  milliméter  széles  s  körülbelül 
egy  tizednyivel  kisebb  mint  a  londoni  példány,  feje  is  van,  amely 
a  londonin  hiányzik.  Kezdetben  meg  voltak  győződve,  hogy  ez  a 
kombinált  alak  tényleg  kapcsolatot  képez  a  reptiliák  s  a  madarak 
közt  s  az  evolúció  gondolatának  ez  az  archaeopterix  adott  szár- 
nyakat. Azóta  a  berlini  példánynak  eddig  kivehetlen  részeit,  melyek 
a  palatáblába  kövültek  bele,  nevezetesen  a  madártípus  megítélésére 
oly  fontos  mellcsontot,  a  váll-  és  medencecsontot  nagy  gonddal 
kivésték  a  palából  s  lehetségessé  tették  a  csontváznak  tökéletesebb 
s  alaposabb  megítélését.  Valóban  első  tekintetre  megdöbbentő  egy 

alak.  Kétharmadban  madárnak  s  egyharmadban  hüllőfélének  látszik. 
A  gerinc  csigolyái  s  a  bordák  reptiliákra  emlékeztetnek ;  a  fark 
a  gyík  farkához  hasonlít,  a  fej  pedig  madárfejre  és  csőrre  emlé- 
keztet, de  mindkét  állkapcsában  fogai  vannak.  Melső  végtagjain 
evező  tollakat  viselt,  ujjai  karmokkal  voltak  ellátva;  hátsó  vég- 
tagjait szintén  tollak  födték,  de  teste  alighanem  meztelen  volt. 

Mihelyt  az  állat  egyes  részeit  töviről-hegyire  átvizsgálták,  meg- 
indult az  eszmecsere  az  osztályozás  fölött.  Némelyek  valóságos 
madárnak  tartották,  mely  már  jó  messze  áll  attól  a  ponttól,  hol 
a  madarak  a  hüllőkből  kiszakadtak.  Szerintük  az  archaeopterix 
nem  is  valami  szörnyszülöttje  a  természetnek,  nem  valami  rosszul 
sikerült  alkotás,  hanem  tarka  kombinációja  különböző  fejlettségű 
testrészeknek.  A  végtagok  részint  lábak,  részint  szárnyak,  a  mell- 
csont részint  madárra,  részint  hüllőre  emlékeztet;  azért  legújabban 
C.  H.  Herst  az  archaeopterixet  nemcsak  madárnak  nem  tartja,  hanem 
fákon  mászó  négylábú  állatnak,  mely  csak  a  közelbe  repülhetett; 
erre  enged  következtetni  a  test  nagy  súlya,  azután  az  a  körülmény, 
hogy  a  csontok  nem  üresek,  hanem  tömöttek  s  végül  az  is,  hogy  a 
szárnyizmok  gyöngék  voltak,  mert  a  mellcsont  alkata  erős  izmok 
odakapcsolására  helyet  nem    ad.   (Natúr.  Science.  Vol.  VI.  1895.) 

Mindkét  vélemény  tehát  lefokozza  a  hires  archaeopterixet  s 
ősmadarat  nem  Iát  benne.  Az  őst  keresni  kell  még.  Hanem  igen, 
kombinált  típust  látunk  benne,  amilyen  sok  volt  a  hüllők,  teknős- 
békák s  emlős  állatok  közt  is.  Az  archaeopterix  egy  prófétai  alak, 
melyben  későbbi  különálló  rendek  és  fajok  jellegei  még  egyesítve 
vannak ;  az  iránt  azonban  ez  a  próféta  sem  nyilatkozik,  hogy  mily 
úton  lett  a  hüllőből  ősmadár;  azt  az  egyet  határozottan  kimondja, 
hogy  ő  nem  az  az  óhajtva  keresett  ősmadár, 

3.  A  Kréta. 

Térjünk  most  át  a  föld  közép-korának  utolsó  periódusára, 
a  Kréta-korszakra. 

Krétának  neveztetik,  mert  ez  a  fehér  kőzet  e  korszakból 
való.  Rügen  szigetének  s  épp  a  kréta-sziklák  fehérségéről  Albion- 
nak  nevezett  Angliának  partjai  e  régi  korszakról  mesélnek.  Most 
a  tenger  mossa  szét  azokat  s  visszaviszi  oda,  ahonnan  jöttek,  a 
mélységbe,  hogy  esetleg  új  átalakulásoknak  szolgáltassanak  új 
kréta-rétegeket.  Különben  a  Kréta-korszak  kőzetei  és  hegyei  épp 
oly  változatosak,  mint  a  Jura-korszakbeliek.  Vannak  itt  partmelléki 

és  mély  tengeri,  vannak  sekély  s  mély  fenéken  képződött  rétegek, 
melyek  más-más  faciest  adnak  a  vidéknek.  A  változatosság  a  kőze- 
teket össze-vissza  ékeli  egymásba ;  ugyanaz  az  emelet  itt  mészkő, 
ott  márga,  tovább  agyag,  máshol  homokkő.  Kőzetileg  a  Kréta- 
korszak rétegeiben  szintén  nagy  a  változatosság  s  ugyancsak  a 
zavar;  „differences  enormes",  mondja  Alcide  d'Orbigny,  s  hozzá- 
teszi, „mais  tout  se  semplifiera  par  les  caractéres  paleontologiques." 
Ez  „óriási  külömbségek"  folytán  sok  alosztályra  oszthatni  az  egyes 
lépcsőket  is,  ami  ugyan  igen  érdekes  s  világosan  föltünteti,  hogy 
mily  változatos  volt  akkor  már  a  világ,  de  szét  is  szakítja  a  formá- 
ciónak egységes  jellegét.  A  szakadást  ismét  a  paleontológiának 
kell  áthidalnia  és  „egyszerűsíteni"  a  tarka  világot. 

Csakhogy  minél  közelebb  esik  egy  korszak  hozzánk,  annál 
nagyobb  változatosságot  mutat  az  organikus  világ  is.  Az  elkülö- 
nítés tért  foglal  s  nemcsak  a  geográfiát  differenciálja  s  annak 
nyomában  a  klimát,  hanem  az  életet  is  tarkítja;  elkülöníti  a  csa- 
ládokat, szétfeselteti  a  rendeket  és  nemeket,  úgy  tesz  mint  a  tavasz, 
minden  ágazik,  bokrosodik,  különül.  A  világnak  egységes  fölfogása 
a  faunát  és  flórát  úgyis  csak  kitevőnek,  funkciónak  nézi ;  a  világ- 
alakulás képezi  a  faunának  s  flórának  fészkét  s  bár  az  idő  föl- 
emészti a  fajoknak  s  nemeknek  életerejét  s  kipusztíthatja  azokat, 
úgy  hogy  kihalnak ;  de  az  elváltozásokat  úgy  látszik,  nem  az  idő, 
hanem  az  elváltozott  világ  teremti  meg;  az  elváltozott  klima,  atmosz- 
féra, a  talaj-  s  az  életviszonyok  determinálhatják  a  még  elváltozásra 
alkalmas  organizmusokat,  hogy  új  alakot  öltsenek.  Az  idők  e  folyá- 
sában lesznek  korok,  midőn  minden  megszilárdul  s  tartós,  s  lesznek 
ismét  olyanok,  midőn  minden  hullámzik  és  elváltozik. 

Ezekben  a  hullámzó  korszakokban  a  flóra  is,  a  fauna  is  hul- 
lámzik, máskor  megint  megizmosodik  s  buja,  gazdag  élete  mutatja 
az  életkellékeknek  megizmosodását  is.  így  tart  ez  jó  darabig; 
azután  ismét  hanyatlik,  gyengül,  elfonnyad,  mert  megrendült  lábai 
alatt  a  talaj,  elváltozott  a  világ.  Hogy  hanyatlott  le  a  hatalmas 
equisetum  arenaceum  mocsárparti  zsurlóvá!  A  faunának  és  flórá- 
nak ily  elváltozását  tapasztalni  a  Krétában.  A  jurái  tengeri  fauna 
részben  elváltozik,  részben  új  alakoknak,  milyenek  a  toxaster, 
pilula,  turrilites,  baculites,  ptychoceras,  nyit  tért.  Hasonlókép  a 
jurái  flóra  hatalmasan  kifejlik  s  a  Kréta-korszak  közepéig  terjed, 
de  úgy,  hogy  hanyatlását  észrevenni  már  a  Kréta-korszak  kezdetén. 
Mialatt  az  hanyatlik,  új  alakok  lépnek  a  régieknek  helyébe. 

A  Kréta-korszak  arculatát  tekintve,  sajátos  egy  világ  lehetett 
az.  A  Jura-világ  csupa  sziget  és  atoll  volt,  talán  olyan,  mint  a  mai 
Óceánia.  Szárnyas  levelű  sago-fák,  hatalmas  araucáriák  díszlettek 
partjain ;  erős,  páncélos  krokodilok  és  saurusok  hűsöltek  árnyé- 
kukban. A  tengerfenéken  csodás  korall-erdők  terjengtek,  melyeknek 
poliptörzseiből  millió  kis  állatka  eregette  ki  fogó-csápjait;  a  kő- 
bozót  sűrűjében  sokszínű  kagylók  és  csigák  éltek  csendéletet.  A 
Kréta-korszakban  ezek  a  szigetek  s  atollok  összenőnek,  földségek 
buknak  ki  nagyobb  terjedelemmel,  tavak  s  nagy  folyók  képződnek 
rajtuk,  melyeknek  épp  a  Weald-formációban  —  így  hívják  a  Kré- 
tának egyik  szárazföldi  képződményét  —  nagy  a  szerepük.  A  tün- 
döklő, fehér  Kréta-sziklákat  a  foraminiferák  különböző  fajai  alkot- 
ták; apró  héjaik  nagy  szerepéről  már  volt  szó  a  „víz  műhelyében." 
Ide  tartoznak  azok  az  impozáns  homokkősziklák,  melyek  Drezda 
és  Csehország  közt  a  Szász-Svájczot  világhírű  nevezetességgé  teszik. 
Tiszta,  kvarc-homok  alkotja  e  szirteket.  Mennyire  üt  el  e  kép- 
ződménytől az  angol  Gault  (fazekas  agyag),  mely  száz  láb  vastag- 
ságban terjed  jó  messzire  s  svájci  vidékek  helyett  alkalmas  sub- 
stratumául  szolgál  unalmas  mocsaraknak,  melyeket  a  vízáthatlan 
agyag  fölött  a  megszorult  vizek  képeznek.  Angliából  a  Kréta-réte- 
gek Franciaországba  s  Westfáliába  nyúlnak.  Nálunk  a  Kárpátok 
homokkövének  tetemes  része  szintén  ekkor  rakódott  le  s  a  Bakony- 
ban is  találni  erős  Kréta-rétegeket,  ugyanakkor  azonban  szárazföld 
létezésére  vall  a  széntelep  Ajkán. 

A  kréta-rétegek  különbözősége  nagy  nehézséget  gördít  az 
osztályozás  útjába.  D'Orbigny  bár  említi  a  „differences  enormes"-t, 
mégis  öt  lépcsőre  iparkodott  beosztani  a  kréta-rétegeket;  a  leg- 
alsót neokom-nak  hívja,  Neufchatel  régi  nevéről ;  épp  így  a  többit 
egyes  vidékekről ;  a  felső  Krétát  ismét  három  lépcsőre  osztja :  a 
cenomani  (Cenomanum,  Lemas  régi  neve),  turoni  (Tours)  és  senoni 
(Sens)  lépcsőkre ;  az  egyes  lépcsőkben  ismét  nagy  a  változatosság ; 
hogy  csak  egyet  említsek :  a  cenomani  lépcsőbe  sorozzák  a  zöld- 
homokköveket Essen  vidékén.  Szász-  és  Csehország  alsó  homok- 
kőszikláit s  Angliában  is  bizonyos  Green-Sand-kőzeteket.  Azon- 
kívül itt  Európában  a  Kréta  alatt  a  klímának  külömbségeire  is 
akadunk,  melyek  egy  északi  s  egy  déli  Kréta-tengerre  utalnak,  e 
két  tengert  szétválasztó  földséggel.  A  déli  Kréta-rétegeket  a  hippu- 
rites  tömeges  föllépte  jellemzi ;  az  északiban  pedig  még  az  ammo- 
niták  s  belemnitek  uralkodnak. 

Képzeljünk  teliát  magunknak  Európa  közepén  végig  egy  hatal- 
mas földséget,  mely  Angliától  lefelé  indul  s  azután  Paris  alatt  az 
európai  kontinensen  áthúzódik,  de  ügy,  hogy  a  mai  Paris  vidéke 
tengerfenék.  Aachen  tengerparti  vidék  s  Aachentől  Prágáig  húzódik 
az  északi  Kréta-tenger  partvidéke  ;  innen  lefelé  Magyarország  egy 
darabját  foglalja  le  úgy,  hogy  a  Kárpátok  vidékén  szintén  ten- 
gerek és  tengeröblök  terülnek  el.  Anglia  tehát  e  korban  össze 
van  kötve  a  kontinenssel.  A  déli  Kréta-tenger  Spanyolországot 
választja  el  Franciaországtól,  a  déli  Apennin  kivételével  Olasz- 
ország még  tengerfenék  s  a  tenger  belenyomul  a  mai  Alpesek 
vidékére  s  öbleiben  ott  is  kréta-képződményekkel  jelöli  régi  ki- 
terjedését. Pontosabban  a  világ  arculatait  megrajzolni  nem  lehet. 
Tény,  hogy  a  Kréta-korszakot  Európa  tájain  nagy  emelkedések 
jellemzik ;  kivált  Közép-Európa  táján  lehetett  nagy  földség.  Azon- 
kívül magában  a  Kréta-korszakban  az  egyes  lépcsőkön  változ- 
hatott a  tenger  járása.  Magyarország  ekkor  bizonyára  tenger  volt, 
mely  majd  nagyobb,  majd  kisebb  nyúlványt  képezett  a  mai 
Duna-völgy  irányában  Bajorországba  s  onnan  Zürich  s  Genf  felé 
lehajolt  a  mostani  Földközi  tengerbe.  A  mai  Paris,  Orieans, 
Brüssel,  Köln  pedig  víz  alatt  volt  s  hatalmas  öblét  képezték  az 
akkori  nagy  északi  tengernek.  Az  Alpesek  s  a  Pirenék  még  nem 
léteztek  ;  de  hogy  Csehország  északi  határától  lefelé  hatalmas 
kvarc-hegységek  terültek,  azt  a  Szász-Svájcz  homokkő-sziklái 
bizonyítják. 

A  szárazföldi  kréta-képződményeknek,  kivált  az  angol  Weal- 
den-nek  magyarázatára  pedig  fölveszik,  hogy  ott,  hol  most  az  Atlanti 
Óceán  görditi  hullámait,  hajdan,  pl.  a  Jura-korszakban  nagy  kon- 
tinens terült  el,  melynek  folyói  az  akkori  tengerekbe,  tehát  a  mai 
Európa  és  Amerika  vidékeire  szakadtak.  Az  angol  Wealden  s  a 
hannoveri  Deister-formáció  hosszú,  keskeny  vonalat  képez  s  ezt 
annak  az  atlanti  kontinensnek  folyamaival  magyarázzák.  Az  akkori 
Missouri-  és  Missisippi-féle  folyamok  ugyanis  szintén  hatalmas 
deltákat  képeztek,  még  pedig  a  mai  Angliának  s  Hannovernek 
helyén ;  itt  rakták  le  az  úsztatott  fatörzseket  és  iszapot.  Képzeljünk 
hozzá  e  deltás  folyamokhoz  a  tengerben  képződő  atollokat  és 
elnyúlt  korall-szigeteket,  kiemelkedő  nyúlványokkal  a  mai  sváb  és 
svájci  Jurában;  képzeljük  el  továbbá  a  széttört  s  elúsztatott  mész- 
szikláknak finom  porából  képződött  hegységeket;  nyugat  felé  a 
Provence  napsugaras   magaslatait   s  a  Pirenék  helyén  kiemelkedő 

régi  északi  lejtöket;  s  néhány  vonással  ismét  gazdagítottuk  a  Kréta- 
korszak egyik  periódusának  térképét. 

Ezen  a  névtelen  földségen  és  szigeteken  pompázik  a  jurái 
flóra,  mely  alakokban  szegényes.  Még  a  páfrányoké  s  a  zsurlóké 
a  világ,  mely  tehát  szegényes  s  egyhangú  világ  volt,  dacára  a 
buja  tenyészetnek.  De  már  a  Kréta  közepén  jelentkeznek  Európában 
a  pálmák,  jegenyék  és  nyárfák,  gesztenyék  és  platánok  váltakoznak 
magnóliákkal.  Ez  új  világalakulás  megérzik  a  faunán  is ;  az  ammo- 
niták  eltörpülnek  s  helyükbe  más  jellemző  csiga-félék  lépnek  föl, 
az  említett  hippuritek,  melyek  vezérlő-kövületeit  alkotják  a  Kré- 
tának. Ahol  a  magas  hegyek  szirtjeiből  egy-egy  hippurites  kan- 
dikál ki,  ott  a  szikla  keletkezésének  ideje  iránt  tisztában  vannak. 
A  saurusok  virágzása  is  végét  járja;  a  természet  ősereje  e  ször- 
nyeknek teremtésében  kimerült  s  más  irányt  vett.  A  szellemdús 
Victor  Scheffel  így  írja  le  a  pusztuló  reptiliák  melancholiáját: 

Es  rauscht  in  Schachtelhalmen,  verdáchtig  leuchtet  das  Meer, 

Da  schwimmt  mit  Thránen  im  Auge  ein  Ichthyosaurus  daher. 

Ihn  jammert  der  Zeiten  Verderbniss,  denn  ein  sehr  bedenklicher  Ton 

War  neuerlich  eingerissen  in  der  Liasformation. 

Der  Plesiosaurus,  der  alté,  er  jubelt  in  Saus  und  Braus 

Der  Pterodactylus  selber  flog  jiingst  betrunken  nach  Haus. 

Der  Iguanodon,  der  Lümmel,  wird  frecher  zu  jeglicher  Frist, 

Schon  hat  er  am  hellén  Tagé  die  Ichthyosaura  geküsst. 

Mir  ahnt  eine  Weltkatastrophe,  so  kann  es  ianger  nicht  gehn! 

Was  soll  aus  dem  Lias  noch  werden,  wenn  solche  Dinge  geschehn? 

So  klagte  der  Ichthyosaurus,  da  vvard  ihm  kreidig  zu  Muth, 

Sein  letzter  Seufzer  verhallte  im  Qualmen  und  Zischen  der  Fluth. 

Es  starb  zu  derselben  Stunde  die  ganze  Saurierei  — 

Sie  kamen  zu  tief  in  die  Kreide,  da  ward  es  natürlich  vorbei. 

Végül  tartsuk  szemelőtt  itt  éppúgy,  mint  a  többi  korszak  jellem- 
zésénél, hogy  a  kövületek  csak  hiányos  s  szaggatott  vonásokban 
ismertethetik  a  régi  korszakok  életét  s  abból,  hogy  kevés  a  kövület, 
még  nem  következtethetjük  azt,  hogy  az  akkori  fauna  és  flóra  is 
szegényes  volt.  Annál  kevésbbé  gondolhatjuk  azt,  hogy  a  vidék- 
szerű flórának  maradványai  az  egész  akkori  világ  növényzetét  adják. 
A  hirtelenkedés,  mellyel  korszakokat  jellemezni  és  osztályozni 
szokás,  semmivel  sem  viszi  előbbre  a  tudományt,  sőt  ellenkezőleg 
akadályozza  előrehaladását.  Manapság  már  utat  tör  magának  a 
gondolat,  hogy  a  fölfedezéseket  lokalizálni  kell  s  csak  egyes  voná- 
soknak kell  azokat  néznünk,  melyeknek  összetételéből  alkothatni 
fogalmat  az  akkori  világnak  fiziognomiájáról. 

Ú  J  -  K  O  R. 
/.  Harmad-korszak. 

A  Harmad-korszakot  kainozoinak  {xaivog  új),  az  új  élet  kor- 
szakának hívják. 

Méltán  mondhatjuk  újnak  az  előzőkkel,  ezekkel  az  idegen,  a 
miénktől  annyira  elütő  világokkai  szemben.  Azok  régi  világok,  ez 
az  új  világ.  Ebben  épül  ki  a  mai  Európa  s  készül  a  modern  fauna 
és  flóra.  Minél  tovább  haladunk  előre  a  Harmad-kor  változatos 
századainak  s  évezredeinek  sorában,  annál  határozottabban  bonta- 
kozik ki  a  mai  világ;  a  régi  világok  idegenszerűsége  úgy  foszlik 
szét,  mint  a  tavaszi  reggelnek  vékonyodó  ködfátyola;  állatformái 
már  a  mai  ismert  faunának  árnyékait  vetik  előre ;  növényzete  pedig 
már  úgy  szabja  alakjait,  úgy  csipkézi  s  fodrozza  leveleit,  hogy 
szinte  eltaláljuk,  hogy  mi  lesz  a  későbbi  flórának  divatja. 

A  Harmad-korszaknak  számítatlan  évezredei  roppant  törté- 
nelmet zárnak  magukban,  mely  a  föld  számtalan  elváltozásairól 
beszél  s  aszerint  különféle  lépcsőt  tüntet  föl  a  harmad-kori  réte- 
gekben. A  vidékszerűség,  mely  már  a  Jurában  s  a  Krétában  tar- 
kázta az  életet  s  megnehezítette  az  osztályozást  s  a  rendszeresítést, 
még  nagyobb  mérvet  ölt  s  rákényszeríti  a  tudományt  a  lokális 
faunának  és  flórának  tüzetes  tanulmányozására. 

Rendesen  három  időszakot  különböztetnek  meg  a  Harmad- 
korban :  az  eocént  {ecog  hajnal,  xmvo^  új,  az  újvilág  hajnala),  a 
miocént  (/leiov  kevesebb ;  a  még  kevéssé  újvilág),  a  pliocént  {nXeíog 
több ;  a  már  inkább  újnak  mondható  világ). 

Mások  még  oligocént  és  pleistocént  különböztetnek  s  mind- 
egyik ismét  több  emelettel  s  lépcsővel  bővelkedik.  Itt  nincs  szán- 
dékomban e  korszakoknak  és  emeleteknek  tüzetes  ismertetése; 
csak  vezérlő  gondolatom  illusztrálására,  a  föld  és  élet  fejlődésének 
kiemelésére  foglalkozom  velük. 

Iparkodjunk  képet  alkotni  a  Harmad-korszaknak  színpompás 
világáról.  Európa  a  Harmad-korban  egy  szakadozott,  tengerjárta 
földség,  sok  és  változatos  öböllel.  Terjedelmes  lerakódások  kép- 
ződnek óceánjaiban  és  tavaiban ;  tengeri  és  édesvízi  képződések. 
Ugyanazon  helyen  majd  édesvíz,  majd  tenger  kerül  fölül.  Az  öblök 
lápokká  sekélyesednek;  nagy,  hatalmas  folyók  kígyóznak  bennük, 
mint  a  trópusok  mocsaras  alföldjein,  India,  Jáva,  Sumátra,  New- 
Orleans  folyam-deltáira  emlékeztető  torkolatokkal.  Aranyos  életük 

lehetett  ez  ősmocsarakban  a  krokodilok,  gavfálok,  kigyók,  teknős- 
békák csúszó-mászó  faunájának;  kedvükre  hemperedtek  Európának 
akkor  meleg  vizeiben. 

A  Harmad-korban  különféle  tengerek  terültek  el  a  mai  szá- 
razföld helyén;  idővel  visszavonultak  s  ismét  más  Óceánok  ter- 
jeszkedtek az  ingatag  s  lesüppedt  fenéken.  Különben  a  Harmad- 
kornak arculatát,  amennyiben  ez  arcról  a  fátyol  lehullt,  nem 
jellemzik  nagy  kiterjedésű  tengerek,  a  nummulita-tengert  kivéve, 
mely  rézsút  átvágott  Európán  abban  a  vonalban,  melyet  Nizzától 
Krimig  húzhatunk.  Ez  a  tenger  nagy  középtenger  volt,  mely  Dél- 
Európát,  Észak-Afrikát,  Kis-Ázsiát,  Perzsiát  borította  s  elnyúlt 
egész  Kinába  be.  Több  helyen  Ádria-szerű  beszögellésekkel  sza- 
kította meg  az  akkori  európai  földséget.  E  tengerben  képződött  a 
nummulita  mészkő  a  nummulitok  csigahéjaiból.  E  héjakat  a  latinok 
nummus-nak,  pénznek  hívták ;  sokkal  jellemzőbben  hívhatnók 
kövesült  lencsének,  bár  néha  a  lencse  jól  megtermett,  mert 
hüvelyknyi  átmérőjű  is  találkozik.  A  polythalamiákhoz  sorolják; 
rhizopodáknak  gondolják  azért,  mert  a  most  élő  rhizopodák  a 
tenger  legnagyobb  mélyeiben  is  otthonosak  s  mivel  a  nummulitok 
is  a  mély  tengerekben  éltek.  S  ime,  most  a  nummulita  mészkő 
az  Alpesekben  s  a  Himaláján  10,000  lábnyi  magasban  dacol  a 
viharral.  Mikor  a  nummulitok  éltek,  akkor  azok  a  magaslatok 
még  nem  léteztek;  a  magaslatok  helyén  csendes,  sötét  tenger- 
fenék terjedett,  melyen  a  héjak  rétegekké  tornyosultak. 

Más  tengereket  is  emlegetnek,  milyen  a  tongri  s  a  molassz- 
tenger,  melyek  kiterjeszkednek  s  az  emelkedő  talajviszonyok  sze- 
rint ismét  visszavonulnak,  mialatt  a  kiemelkedett  szárazföldön  édes- 
vizű tavak  képződnek.  A  nagy  talajingadozást  jellemzik  a  híres 
harmadkori  medencék  is.  Ezek  öblök  lehettek,  melyek  a  tenger- 
rel összeköttetésben  voltak,  majd  ismét  el  lettek  vágva  a  tengertől 
s  a  beléjük  szakadó  folyók  ülledékéből  képződtek  bennük  azok  a 
sokszoros,  egymást  váltó  rétegek,  melyekről  Habenicht  azt  mondja, 
hogy  úgy  néznek  ki,  mintha  egymásra  rakott  hatalmas  tányérok 
volnának.  E  jellemző  öblök  vagy  medencék  (Becken)  helyén 
állnak  a  mai  világvárosok.  Paris,  London,  Brüsszel,  Köln,  Bécs. 
A  Harmad-kort  különben  is  a  fővárosok  formációjának  is  hívták, 
mert  a  nagyvárosok  átlag  harmadkori  talajon  állnak;  ilyenek  a 
nevezetteken  kivül  még  Madrid,  Turin,  Budapest,  Kairó,  Kalkutta. 
Ugyanily  joggal  nevezhetnék  a  mi  egész   világunkat,    munkáink   s 

haladásunk  terét  harmadkorinak,  hiszen  a  mai  világ  fáciese  s 
annak  jellemző  vonásai  közül  a  hegyek  harmadkoriak.  A  nagy 
folyamok  is,  milyenek  a  Themse,  Rajna,  Szajna,  Duna,  Eufrat, 
Tigris,  Ganges,  Missouri,  Amazon,  javarészben  harmadkori  kép- 
ződésekbe vájták  bele  ágyukat. 

Leghíresebb  a  párisi  medence,  melynek  rétegeit  a  Szajna 
partja  néhol  átmetszetben  láttatja.  E  rétegek  tele  vannak  fosszil- 
maradványokkal, kivált  a  vastagszemű  mészkő  híres  e  tekintetben, 
melyből  a  párisi  paloták  épülnek.  Ez  a  mészkő  tele  van  cerithiu- 
mok,  turritellák,  nummulitok  törmelékeivel.  Mikor  kitörik  a  követ, 
akkor  puha ;  a  levegőn  lesz  kemény,  ahol  a  mész  elnyeli  a  szén- 
savat s  kővé  fagy,  mint  a  malter.  A  híres  Montmartre  gipsz- 
rétegeit már  századok  óta  törik;  innen  kerülnek  ki  azok  a  fosszil- 
alakok, melyeken  Cuvier  géniusza  fölragyogott. 

A  londoni  medencét  eléggé  jellemzi  London  városának  ar- 
culata. Valamint  Paris  durva,  fehér  mészkőből  épít,  abból  alkot, 
díszít,  farag  világvárost:  úgy  London  csupa  tégla;  gipsz  helyett 
agyag  szerepel,  de  amely  agyag  épp  úgy  hirdeti  kövületeivel  a 
harmadkori  képződést,  mint  a  durva  mészkő  s  a  montmartre-i  gipsz. 

Brüsszel  is  harmadkori  medence  fölött  emelkedik.  Agyagos 
homokjában  a  nummulit  s  a  néha  két  láb  hosszú,  tornyos  ceri- 
thium  beszél  régi  tengerekről. 

Ezek  a  medencék  nagyon  változatos  történetről  beszélnek ; 
az  egész  vidék  tengerjárta,  lápos,  majd  kiédesült,  majd  ismét  sóssá 
lett,  majd  nyilt,  majd  zárt  tengereknek  világa  volt.  A  Harmad- 
korban tehát  e  fővárosok  vidékén  a  mai  Európa  belsejébe  nyúl- 
tak a  partvidéki  öblök ;  ezeken  kivül  pedig  a  tenger  itt-ott  mély 
bevágásokat  eszközölt  a  szakadozott  Európa  földségébe.  Num- 
mulita  sziklákkal  találkozunk  a  Kárpátokban,  az  Alpesekben ;  num- 
mulita  padok  vannak  szerteszéjjel,  hol  a  barna  szenet  ássák.  Ezek 
rakták  le  az  alapot  a  harmadkori  szénképződésnek,  mely  a  föl- 
emelkedett fenéken  a  mocsárciprus,  tölgy  s  fényűből  s  a  lápok 
hináras  flórájából  képződött,  hogy  újra  elborítsa  azt  a  víz  homok- 
és  mész-iszappal,  vagy  konglomeráttal. 

Az  eocén  végén  a  tenger  visszavonul  s  Európa  összekap- 
csolódik. Meglehet,  hogy  a  mai  Alpesek  vidéke,  mint  magas  fön- 
sík  emelkedett  ki,  (mert  Alpesek  még  nincsenek)  különféle  sós 
tavakkal  borítva,  melyekben  a  sós  vízre  emlékeztető  palák  kép- 
ződtek.   Ugyanekkor   északról    és    nyugatról    egy    új   tenger   elő- 

nyomulását  vehetjük  föl,  melyet  Tongri-tengernek  hívnak.  Ez  öblö- 
ket váj  a  Kontinensbe,  újra  elönti  a  párisi  medencét,  Belgiumot 
Genttől  Lüttich  és  Mastrichig;  Wesztfália  irányában  köríti  a  régi 
Harz-hegységet  s  a  Felső-Rajna  völgyén  fölér  a  svájci  Juráig, 
keskeny  és  fodrozott  Ádria-szerű  tengert  képezve. 

A  miocénben  újra  előtör  az  Óceán,  s  elönti  Európa  jelen- 
tékeny részét,  most  délnyugatról  északkelet  és  kelet  felé.  Ezt 
Molassz-tengernek  hívják.  A  rétegek  különbözőségei  s  egymás- 
utánja a  tengerek  váltakozását  hirdetik  s  egyszersmind  a  talaj  moz- 
gására, szakadásaira  s  horpadásaira  utalnak,  melyek  nyomában 
járt  a  tenger. 

De  kiváltkép  hirdeti  a  talaj  ingadozását  a  modern  Európa, 
Ázsia  s  Amerika  nagy  hegyláncainak  kelte,  mely  a  harmadkorba 
esik.  Ekkor  születtek  a  mai  földségek.  A  bolygó  vajúdott  s  méhé- 
nek konvulzióiból  szorította  ki  az  Alpeseket  a  mostani  magasságba 
s  velük  együtt,  mint  fodrokat  a  Pirenéket,  az  Appennint  és  a  Kár- 
pátokat. E  hegységek  csúcsait  átlag  gránit  alkotja.  Létezett  már  a 
Jura-  s  a  Triász-korszakban  is  emelkedés  a  mai  Alpesek  vidékén, 
s  a  gránit  akkori  szerény  kúpjait  az  első  tengerek  lerakodásai 
födték ;  de  a  harmadkorszakban  az  addig  szerény  gránit-  és  gnajz- 
tömegeket  a  belső  forrongás  fölszorította  a  Montblanc  s  a  Qerlach- 
falvi  csúcsmagasságáig;  máshol  meg  a  bazalt  s  a  trachit-kúpok 
emelkednek  a  magasba ;  ugyanis  a  régi  kristályos  kőzetek,  a  grá- 
nitok, gnajzok,  dioritok  nem  tudni  mily  oknál  fogva,  megolvad- 
tak a  föld  méhében,  s  mint  különféle  bazaltok  és  trachitok  árad- 
tak kifelé. 

Magyarország  területén  a  trachit  első  megjelenése  az  alsó 
oligocénbe,  mások  szerint  a  felső  eocénbe  esik.  A  harmadkorban 
nyer  átlag  alakot  Magyarország  is.  Ekkor  emelkednek  trachit- 
hegyeink  is;  ha  nem  is  oly  magasra,  mint  a  Chimborazo  és  az 
Ararát,  de  széles  és  hosszú  vonalban.  Legelterjedtebb  a  trachit 
Tokaj  s  Eperjes  közt,  ahol  számos  kúppal  törte  át  a  régi  képződ- 
ményeket s  lágyan  odasimul  a  régi  mészfönsíkokhoz  Qömörben 
s  Abaujban.  A  vulkáni  tevékenység,  tudjuk,  hogy  nagy  intenzivi- 
tással  lép  föl  a  tengerfenéken  vagy  a  tengerpartokon.  A  Harmad- 
kor régibb  szakaiban  a  mi  zempléni,  abauji  s  honti  trachithegyeink- 
nek  helyén  még  tenger  terjengett.  Ezt  azért  kell  felvennünk,  mert 
harmadkori  rétegeket  találunk  a  kúpokon  vagy  azok  előhegyein. 
így  pl.  a  honti  trachit-hegyek  oldalában  gazdag  mészpadokat  talá- 

lunk,  telve  harmadkori  kagylókkal,  melyek  mintegy  felgyűrt  fodrai 
az  eruptív  csúcsoknak.  A  Kárpátokban  sokféle  harmadkorszakbeli 
réteg  van,  melyeket  így  szoktak  megkülönböztetni :  akvitáni  lépcső 
(oligocén),  első  vagy  alsó,  felső  vagy  második  mediterrán  lépcső 
(miocén),  szarmata-  vagy  cerithium-lépcső  (miocén),  kongeria- 
rétegek  (pliocén). 

Végre  a  pliocénben  a  Molassz-tenger  elvonul  s  Európa  las- 
sankint mai  körvonalait  ölti  fel.  A  Molassz-tengert  bizonyára  az 
Alpesek  s  a  körülfekvő  földségek  emelkedése  szorította  vissza ; 
lehet,  hogy  ez  nagy  erőszakkal  történt,  s  így  torlódhattak  föl  azok 
a  törmelékből  képződött  hegyek,  amilyenek  a  Rigi.  A  Rhone,  Pó 
és  Dunavölgye  még  hatalmas  Ádria-szerű  öblök  lehettek.  Magyar- 
országot is  még  tenger  födi,  melyből  azonban  hódítólag  emel- 
kednek már  ki  a  Kárpátok  redője,  a  Bakony,  a  Vértes,  a  Pilis, 
a  baranyai  régi  hegység,  s  a  trachit  kúpok. 

A  modern  világ  kialakulásának  e  vajúdásait  nem  kell  a  kép- 
zeletből merítenünk;  a  képzeletet  megszégyeníti  egy  kirándulás  a 
Kárpátokba  s  kivált  az  Alpesekbe.  Az  Alpesek  képezik  a  harmad- 
kori világvajúdásnak  még  sértetlen  emlékét;  a  víz,  fagy  és  levegő, 
a  napsugár  s  a  szélvihar  még  nem  koptatta  el  szirtjeiket  és  gerin- 
ceiket; a  geológusok  szerint  az  Alpesek  még  fiatal,  ép  hegyeknek 
benyomását  teszik.  Ezekről  a  még  le  nem  koptatott  kőfalakról  és 
gerincekről  kell  leolvasnunk  a  harmadkorszakbeli  forradalmak 
történetét.  Ezek  is  tűzzel,  de  nem  petróleummal,  hanem  izzó 
bazalttal  és  trachittal  dolgoztak ;  romba  döntötték  a  régi  világot, 
kifeszítették  oldalait;  óriás  földdarabok  szálltak  le  a  mélységbe  s 
a  törés  helyén  kimeredtek  a  gránitfalak  s  össze-vissza  hányták, 
hajították,  föl-legörbítették  a  fölöttük  elterülő  rétegeket,  áttörtek 
rajtuk  s  mint  Quinet  mondja:  a  Montblanc  helyén  dudorodás, 
kúp,  egyre  emelkedő  hegy  képződött,  azután  áttörte  a  fölemelt 
rétegeket  s  kidugta  rajtuk  gránit-fejét.  Hősnek  nézhetjük,  ki  leveti 
palástját,  hogy  küzdjön. 

A  harmadkori  világ  e  vajúdását  írta  le  Viktor  Scheffel  élces 
költeményében,  melynek  címe  „Der  alté  Gránit" : 

In  unterirdischer  Kammer 
Sprach  grollend  der  alté  Gránit: 
Da  droben  den  wássrigen  Jammer, 
Den  mach  ich  jetzt  lánger  nicht  mit! 
Langvveilig  vválzt  das  Gewásser 
Prohászka:  Föld  és  ég.  23 

Seine  salzige  Fluth  übers  Land, 

Statt  stolzer  und  schöner  und  besser, 

Wird  alles  voll  Schlamm  und  voll  Sand. 

Das  gab'  eine  mittleidwerthe 

Geologische  Leimsiederei. 

Wenn  die  ganze  Kruste  der  Erde 

Nur  ein  sedimentáres  Gebráu! 

Am  End  wird  noch  Fabel  und  Dichtung 

Was  ein  Berg,  was  hoch  und  tief 

Zum  Teufel  die  Flötzung  und  Schichtung 

Hurrah!  ich  werd  eruptiv. 

Er  sprach's  und  zum  Beistand  rief  er 

Die  tapfern  Porphyre  herbei 

Die  kristallinischen  Schiefer 

Riss  höhnisch  er  mitten  entzwei. 

Das  zischte  und  lohte  und  wallte, 

Als  nahte  das  Ende  der  Welt; 

Selbst  Grauwack,  die  züchtige  Alté, 

Hat  vor  Schreck  auf  den  Kopf  sich  gestellt. 

Auch  Steinkohl  und  Zechstein  und  Trias, 

Entwichen,  im  Innern  gesprengt, 

Laut  jammert  im  Jura  der  Lias, 

Dass  die  Gluth  ihn  von  hinten  versengi. 

Auch  die  Kalke,  der  Mérgei,  die  Kreiden 

Sprachen  spater  mit  wichtigen  Ton: 

Was  erstickte  man  nicht  schon  bei  Zeiten 

Den  Keim  dieser  Revolution ! 

Doch  vorwarts  trotz  Schichten  und  Seen, 

Drang  siegreich  der  feurige  Held, 

Bis  dass  er  von  sonnigen  Höhen 

Zu  Füssen  sich  schaute  die  Welt, 

Da  sprach  er  mit  Jodein  und  Singen: 

Hurrah!  das  wáre  geglückt! 

Auch  Unsereins  kann's  zu  was  bringen, 

Wenn  er  nur  herzhaftiglich  drückt. 

Ily  mozgalmas  korszaknak  térképeit  megrajzolni  vajmi  nehéz 
lesz,  s  azért  e  részben  a  geológusok  is  nagy  tartózkodást  tanúsí- 
tanak. Saporta  írja:  „A  tenger  födte  Európa  sok  pontját,  mikor 
a  Harmad-kor  nagyszerű  periódusa  kezdődött.  Jóllehet,  sok  és 
mélyen  behatoló  tengeröblök  hasították  szét  a  kontinenst,  azért 
Európa  mégis  kontinenst  alkotott.  A  hegységek  láncolata,  mely 
a  modern  Európának  csontvázát  képezi,  még  nem  emelkedett  ki, 
vagy  ha  volt  is  helyén  emelkedés,  az  csak  szerény  méreteket 
öltött.  Talán  az  Alpesek  helyén  akkor  más  hegységek  emelkedtek, 

melyek  azóta  elpusztultak.  De  ezt  csak  tapogatózva  mondhatjuk 
s  bizonyítani  nem  tudjuk.  Annyi  bizonyos,  hogy  a  harmadkorszak 
bekezdő  periódusában  az  Alpesek  s  a  Pirenék  hosszában  tengerek 
nyúltak  el,  melyek  a  földségbe  belenyúltak  és  szigeteket  környé- 
keztek, oly  szigeteket,  melyeknek  irányában  emelkedtek  ki  a 
későbbi,  modern  hegyláncolatok.  A  harmadkorszak  további  folya- 
mán különböző  tengerek  más  és  más  bevágásokat  eszközölnek 
az  európai  kontinensbe ;  azonkivú'l  a  kontinensen  magán  édesvizű 
tavak  keletkeztek,  melyek  épp  úgy  változtatták  helyüket,  mint  a 
tengerek.  Hozzájárul,  hogy  a  tavak  nem  léteztek  mind  egy  időben 
s  gyakran  megtörtént,  hogy  a  tónak  feneke  fölemelkedett  s  ismét 
száraz  virányt  képezett,  mialatt  mellette  új  tenger  vagy  új  tó 
mélyedt.  Ezek  a  harmadkori  tavak,  valamint  a  tuffák  és  vulkanikus 
hamurakások  szállítják  a  botanikának,  a  harmadkori  flórának 
érdekes  alakjait."  (Die  Pflanzenwelt.  205.  I.) 

E  gondolatok  világánál  merengve  nézzük  a  harmadkori 
Európa  térképeit;  figyelemmel  kisérjük  a  tengerek  partjait  s  ösz- 
szevetve  azokat  a  jelen  Európa  térképeivel,  meghatározzuk,  hogy 
mely  országok,  városok  vidékei  képezték  akkor  a  tenger  fenekét. 

Térjünk  most  át  a  harmadkori  élet  jellemzésére. 

Dacára  a  sok  kövületnek,  senki  sem  mondhatja,  hogy  a  flóra  s 
a  fauna  sorai  hézagtalanúl  állnak  szemeink  előtt.  Van  sok  réteg,  mely 
bőségesen  dönti  a  régi  élet  bizonyságait,  de  aztán  találkozunk  ismét 
rétegekkel,  melyek  életéből  semmi  nyom  sem  maradt  reánk.  Óvakod- 
nunk kell  tehát  még  a  harmadik  leletek  láttára  is  attól,  hogy  a  lokális 
flórát  az  akkori  flóra  egész  világával  ne  azonosítsuk  s  hogy  a  lokális 
flórákból  egymást  követő  korszakokat  ne  alkossunk. 

Kezdjük  az  állatvilággal. 

Az  eocént  „hajnal  korszaknak"  hívjuk,  mert  a  mai  világ- 
alakulásnak s  a  mai  életnek  hajnala  pirkad  benne.  Csodálatos 
kikezdésekkel  van  tele,  melyeken  egyre  megütközünk  újdonságuk 
miatt  s  mégis  úgy  vesszük  észre,  hogy  nem  egészen  ismeretlenek 
s  idegenek  előttünk.  Azok  a  tölgyek,  borostyánok,  bükkök  úgy 
néznek  ránk,  mintha  ismerőseink  volnának ;  még  nem  a  mieink, 
de  a  jövő  fejlődésének  alakja  már  ki  van  pontozva  rajtuk.  Vala- 
hogy el  vannak  nyújtva,  nagyobbak,  mint  a  mieink,  de  egy  ügyes 
kéz  a  mi  formáinkat  varázsolhatná  belőlük.  Mintha  bennük  aludnék 
a  jövendő  élet.  Vagy  olyanoknak  tűnnek  föl,  mint  a  csomók, 
melyekben  sok  szál  van  összebogozva,  s  egymásba    kötve ;    ezek 

az  egyes  szálak,  mihelyt  a  csomó  megoldódik,  külön  fejlenek, 
így  vagyunk  az  állatokkal  is ;  meglepnek  első  tekintetre,  de  azután 
észrevesszük,  hogy  ismerősök.  A  tapir,  az  elefánt,  az  orrszarvú, 
valahogyan  azokat  a  harmadkori  állatokat  utánozzák ;  azok  a 
furcsa  ló-félék  és  disznó-félék,  néha  karcsúbb  és  kecsesebb,  néha 
nehézkesebb  és  fejletlenebb  alakulásban,  mintha  csak  prófétai 
alakok  volnának.  Ügy  vagyunk  a  kérődzőkkel  is. 

Az  eocén  a  vastagbőrűek  közül  a  Paláotheriumot  lépteti  föl. 
Ezek  a  vastagbőrűek  tapir-féle  állatok,  előrenyúlt  ormánnyal,  me- 
lyet mozgathatnak.  A  Paláotherium  mellett  lép  föl  az  Anoplothe- 
rium  {ÖTiXov  fegyver),  a  fegyvertelen  állat;  a  kérődzők  és  sok- 
patások  összfoglalata.  Ha  a  most  élő  alakokhoz  hasonlítjuk,  sok 
nemnek  jellegét  ismerjük  föl  rajta;  orrszarvúak,  tevék,  disznók 
hasonlítanak  hozzá;  nagy,  vastag  farka  evezésre  való  volt. 

Az  Anchitherium  a  lónak  elődje ;  a  Hypopotamus  a  disznóé. 
A  kérődzők,  milyenek  a  mai  faunát  jellemzik,  a  szarvas,  őz, 
gazella,  még  hiányzanak.  Szép  termete  volt  a  Xiphodon  gracile- 
nek  (|í93og  kard):  gazellákra  emlékeztet;  nagy,  mint  a  zerge;  feje 
mint  az  őzikéé;  nyaka,  lábai  karcsúk;  farka  rövid. 

A  fákon  már  ott  zörögtek  a  mókus-félék  s  az  egerek  már 
vadásztak  legyekre,  rovarokra ;  a  macska-félék  is  jelentkeznek ;  de 
a  nagy  ragadozók  még  föl  nem  tűntek. 

Az  eocénben  a  Kréta-korszak  korálljai  mind  kivesztek; 
nem  akadunk  többé  rájuk  az  eocén-rétegekben.  Nemcsak  fajok, 
de  nemek  s  családok  is  kipusztultak.  Az  ammonitok,  belemnitok, 
melyek  a  második  világkorszakban  teljes  virágzásra  jutottak,  kivesz- 
tek, csak  az  egy  Nautilus  maradt  meg  hírmondónak. 

A  csigák  közül  szerepel  a  Cerithium,  a  nagy  Planorbis  Helix, 
Limnacus;  a  kagylók  közül  pedig  a  Cardium,  Venericardia,  amilye- 
nekhez hasonlókat  a  nápolyi,  gaétai  piacokon  kosarakban  kínál- 
gatnak, mint  nevük  mutatja,  szív  formájú  kagylók.  A  tengernek 
ez  igénytelen  lakóin  kivűl  az  eocénben  megjelennek  a  cetek: 
csontjaikat  itt-ott  kocsirakományszámra  találni. 

Azután  jött  a  miocén.  Alatta  Európa  még  jobban  kiépül  s  a 
klima  egyre  a  mi  klímánkhoz  közeledik.  A  harmadkorszak  elején 
melegebb  volt;  a  miocén  elején  még  olyan  lehetett,  mint  manapság 
Louisianában  s  a  Kanári-szigeteken  vagy  mint  Észak-Afrikában  s 
Dél-Kinában ;  a  miocén  végén  hasonlíthatott  Sziczilia,  Madeira  s 
Malaga  klímájához.  Közép-Európában  átlag  ilyen  lehetett,  de  észa- 

kon  már  hidegebb  volt.  Islandban  hiányzott  már  a  borostyán,  de 
ciprus  és  sequoja  volt  még. 

A  klima  a  flórára  tereli  a  figyelmet. 

Az  ősvilágkorszakokban  sem  volt  a  föld  takaró  nélkül.  Tro- 
pikus páfrányfák,  óriási  zsurlók  lepték  el  a  szűzies  földet.  A  Kő- 
szén-korszak s  a  Keuper  flórája  oly  alakokat  mutat,  melyek  a 
maiaktól  teljesen  elütnek  s  a  Jura  s  a  kréta  sem  szolgáltat  olya- 
nokat, melyek  közel  állnának  a  mieinkhez.  A  Harmad-korszakban 
már  lombos  fák,  cédrusok  és  ciprusok,  pálmák,  bambusz,  boros- 
tyán, mimózák,  akáciák,  később  dió-,  nyír-  és  égerfák,  tölgyek, 
jegenyék,  fügék  és  platánok  takarják  a  földet.  A  miocénban  már 
oly  közel  jutott  a  flóra  a  mai  flórához,  hogy  ugyanazt  az  arcú- 
latot mutatja.  A  legtöbb  akkori  fajt  a  mai  flórának  nemei  alá 
sorozhatjuk.  Az  akkori  nemek  közül  hat  teljesen  kiveszett  s  az 
Új-korban,  a  mi  modern  világunkban  föl  nem  lelhető.  A  meg- 
egyezés azonban  a  miocén  s  a  modern  flóra  közt  csak  a  nemekre 
terjed  s  nem  a  fajokra;  homológ-fajoknak  nevezi  ezeket  Heer  s 
az  élőfajok  ősatyáinak  tartja.  Ezek  genetikus  összefüggésben  áll- 
nának; vannak  azonban,  melyek  távol  esnek  egymástól  s  ismét 
mások,  melyek  teljesen  elütnek ;  ilyen  a  nagy  zsurló,  az  Equisetum 
procerum  s  némely  pálmafaj ;  nagyon  elüt  némely  tölgy-,  füge-, 
éger-  és  nyírfa-féle  is.  A  sequoják  a  harmadkori  őserdők  fenyő- 
féléi, általános  elterjedésnek  örvendenek;  Grönlandban,  Kamcsat- 
kában  övezték  a  poláris  vidékeket.  Most  már  csak  két  fajuk  szo- 
rult meg  a  föld  szerény  zugolyában:  a  Sequoja  sempervirens  s  a 
Sequoja  gigantea.  Az  előbbi  Kalifornia  partvidékein  nagy  erdőket 
képez;  az  utóbbi  pedig,  melyet  mammutfának  is  hívnak,  Kalifor- 
nia belsejében  fordul  elő  300 — 320  láb  magas  s  20 — 30  láb  széles 
átmérőjű  törzsekkel. 

A  rétek  takaróját  az  egyszikűek  képezték.  A  vizes,  nyirkos 
helyeken  a  nád,  káka  s  a  cyperaceák  díszlettek;  főkontingensét  a 
flórának  azonban  a  kétszikűek  adták,  miáltal  a  Harmad-kor  a  mi 
világunkhoz  közelebb  áll,  mint  a  Kréta-korszakhoz.  A  miocén- 
tavakat is  vízirózsák  lepték. 

Víz  volt  elég;  tavak,  lápok,  folyók  tarkították  a  kontinenst, 
olyan  parttalan  folyók,  mint  a  mai  Orinoko,  mely  mocsarakban 
kúszik.  E  mocsarakban  rétegesedett  föl  a  mocsári  flóra  barna- 
szénné, mely  annyi  foszil  alakot  s  néhol  hatalmas  fatörzseket  is 
őrzött  meg  számunkra,  amilyenek  Nógrád  agyagos  vízmosásaiból 

kerülnek  napvilágra.  Barna-szén  nálunk  is  van  elég;  a  tokodi, 
dorogi,  sárisápi,  nagy-gallai  kőszéntelepek  is  e  korból  valók ; 
akkor  tehát  a  Géta  s  a  Gerecse  körül  csendes  medencék  vagy 
tengeröblök  terjengtek,  melyeknek  ellaposodott  partjai  körül  kép- 
ződött a  barna-szén.  A  miocént  végig  kisérhetjük  Európán ;  min- 
denfelé találunk  kisebb-nagyobb  medencéket  s  száz  s  még  annál 
több  mértföldre  terjedő  telepeket.  Ide  tartoznak  Galícia,  Magyar- 
ország, Erdély,  Románia,  Szicília  sóbányái ;  a  híres  wíelickai  só- 
rétegek  szintén  a  miocénből  valók. 

A  miocén-tenger  csiga-  és  kagylóbőségével  elnyomja  a  geo- 
lógust; nem  találni  általános  vezér-kagylót.  Egyes  helyeken  egyik- 
másik  csigahéj  segélyével  még  csak  eligazodni  valahogy  a  rétegek 
közt,  de  ezek  a  foszíl-alakok  helyi  jelentőségűek  s  nem  nyújtanak 
általános  szempontokat.  A  svájciak  öt  lépcsőre  osztják  be  a  mio- 
cént: a  tongri,  aquitán,  szürke-molasz,  helvét  és  oeningeni  lépcsőre; 
máshol,  mint  nálunk  is,  megkülönböztetik  először  az  alsó  medi- 
terrán-emeletet, a  II.  mediterrán-emeletet,  vagyis  a  Lajtameszet,  a 
felső,  úgynevezett  szarmata-emeletet,  melynek  legjellemzőbb  kövü- 
letei különösen  a  Cerithíum  pictum  és  C.  rubígínosum.  „Buda- 
pestnek épületei  és  kőfaragó  anyaga  legnagyobbrészt  a  cerithíum- 
mész.  Kőbánya,  Promontor,  Kís-Tétény  és  Sóskút  bányái  évenként 
tetemes  mennyiségét  szolgáltatják  egy  oly  kőnek,  melynél  jobbat 
alig  kívánhatni.  Elbánni  vele  könnyű,  nemcsak  faragható,  hanem 
fűrészelhető  is;  a  légbeliek  hatásának  erélyesen  ellenáll,  sőt  azzal 
a  tulajdonsággal  bír,  hogy  a  bányából  kivéve,  szilárdsága  a  légen 
növekszik.  Hogy  a  falazáson  kívül  mennyire  alkalmas  kőfaragásra, 
sőt  a  szobrászati  művekre,  a  lánchíd  oroszlánjai,  a  Margit-híd 
műfaragványai,  az  alagút  homlokzata,  az  akadémia  palotája  bizo- 
nyítják." (Szabó  J.  Előadások  a  geológia  köréből.) 

Az  állatvilág  is  egyre  hasonlóbb  lesz  a  mienkhez.  A  Paleo- 
therium  s  a  Lophiodon,  melyeknek  az  eocénben  több  fajuk  volt, 
gyérülnek.  A  vastagbőrűek  az  emlősöknek  felét  teszik.  Tekintélyes 
alakjaik  a  Mastodon  (jiaoTog  csecs)  s  a  Dinotherium  (őeivog  rémü- 
letes) az  elefántok  elődjei;  alkatukra,  koponyájukra  és  hatalmas 
agyaraikra  nézve  egy  tipust  alkotnak.  Zápfogaik  a  rágó  felületükön 
sorban  álló,  kúpalakú  dudorodásokkal  birnak,  a  kemény  és  ros- 
tos növényzet  megőrlésére;   onnan  a  nevük,  csecsfoguak. 

Még  nagyobb  volt  a  Dinotherium,  állkapcsában  két  lefelé 
hajlott   agyarral.    Előnyúló    nagy    orrmányuk   lehetett,   mellyel   a 

hajlott  agyarak  dacára  is  táplálékukhoz  juthattak.  Legtöbb  faja 
volt  az  orrszarvúaknak.  Az  Anchitherium  (ló-féle),  az  Amphicyon 
(kutya-féle),  a  Hypopotamus  (sertés-féle)  az  eocénből  átmennek  a 
miocénbe.  A  Hipparion  igen  közel  áll  már  lovainkhoz,  de  karcsúbb 
és  kecsesebb.  A  sertésekre  emlékeztet  az  Anthracotherium ;  nagy, 
mint  az  ökör:  alakja  sertés,  hosszan  elnyújtott,  sertés-féle  orr- 
mánynyal ;  hátrahajtott,  vadkanra  emlékeztető  agyarakkal.  Ezek  a 
tipusok  mind  a  tapirok,  elefántok,  orrszarvúak,  lovak,  kutyák, 
sertések  ős-alakjai. 

A  mindig  zöld  erdőkben  a  Mesopithecus  pentelicus,  a  mio- 
céni  majom  ugrált;  pentelicusnak  hívják,  mert  az  első  csontvázat 
Pikermiben,  a  Pentelikon-hegynek  lábánál  találták.  Találtak  később 
Württembergben,  Salmedingen  mellett  is  majomcsontokat.  Raga- 
dozó kevés  van;  virágzási  koruk  a  pliocénbe  esik.  Föltűnik  a 
Machairodus  (^uayatga  kés)  óriás  macska,  mely  a  bengáli  tigrisnél 
nagyobb  volt  s  fogairól,  melyek  késeknek  is  beillenék,  késesmacs- 
kának hívható.  Vannak  még  más  állatok,  melyek  hiénákra,  vid- 
rákra,  zibet-macskákra  emlékeztetnek. 

Nem  feledkezhetünk  meg  a  miocén  faunájáról  szólva  azokról 
az  óriás  salamandákrói  sem,  melyeknek  egy  példányát  Oenin- 
genben  (Baden)  találták  meg.  Scheuchzer,  a  zürichi  orvos,  e  kövü- 
letet a  diluviális  ember  kövületének  tartotta,  ki  tanúja  lehetett 
a  vízözönnek;  erre  vonatkoznak  elbúsult  versei  is  a  geológus- 
orvosnak  : 

„Betrübtes  Beingerüst  von  einem  armen  Sünder, 
Erweich'  das  steinerrj  Herz  der  neuen  Bosheitskinder." 

Valóban  furcsa  érzelmekkel  áll  meg  az  ember  az  ős-szala- 
mandra megkövült  alakja  előtt,  ha  azt  a  zürichi  polytechnicum 
múzeumában  Scheuchzer  érzelmeivel  nézi ;  valamint  hogy  nem 
állhatja  meg,  hogy  ne  mosolyogjon  az  öreg,  derék  Scheuchzernek 
világraszóló  baklövésén,  ki  a  szalamandrát  ős-embernek  nézte. 
Cuvier  ismerte  föl  a  kövületben  a  szalamandra-tipust  s  „Salamandra 
gigantea"  nevet  adott  neki,  melyet  azután  „Andrias  Scheuchzeri" 
névre  változtattak,  andrias  vagyis  ember-féle ;  más  szóval :  alak, 
melyet  Scheuchzer  embernek  nézett. 

A  harmadkorszaknak  hozzánk  legközelebb  eső  periódusa  a 
pliocén. 

A  pliocénben  a  molassz-tenger  elvonul  s  Európa  mai  kör- 
vonalait ölti  föl.    A    klima    a    mienkhez    hasonul,  európaivá  lesz. 

Az  eocénben  még  örök  nyarunk  volt;  a  miocénben  már  hűltünk, 
de  még  csak  olyan  madeirái  s  algiri  tél  járt;  a  pliocén  már  hóval 
jéggel  vonul  be.  A  miocén  végét  s  a  pliocén  elejét  jellemző  állat- 
világot az  úgynevezett  congeria-rétegekben  találni,  melyek  kivált- 
kép a  közép-  és  az  alsó  Duna-völgyben,  Közép-Olaszországban  s 
Dél-Franciaországban  terülnek  el.  Csigák  és  kagylók,  melyek  még 
ma  is  élnek,  jellemzik  a  pliocén-rétegeket,  melyek  néhol  igen 
hatalmasak.  Különben  a  ló'szben  s  a  homokban  a  rétegek  vastag- 
sága vagy  vékonysága  nem  dönt.  Néhol  mélyen  akadunk  egy 
masztodon  vagy  mammut  csontjaira,  máshol  alig  néhány  lábnyira 
a  földfelülettől. 

Az  állatvilágot  nagy  fűevők,  különböző  elefántok  és  lovak, 
azután  ragadozó  állatok,  hiénák,  barlangi  medvék,  felis  spelaeus, 
ursus  pelaeus  jellemzik.  A  pliocén-ló  a  miocénből  fejlik  a  mai 
alakká;  az  Equus  fossilis  középső  helyet  foglal  a  miocéni  Hip- 
parion  s  a  mai  ló  közt.  Marcellin  Boule  a  pliocéni  rétegekben 
oly  kutya-félékre  akadt,  melyek  egyesítették  magukban  a  farkas, 
sakál  és  róka  jellegeit. 

A  flóra  a  miocénben  élte  Európában  aranykorát.  Pálmák, 
sequoják,  vízi-liliomok  s  lotus-virágok  tarkították.  Senegambia 
folyóihoz,  Gujana  szavanáihoz,  India  lagunáihoz  kell  elzarándokol- 
nunk, ha  fogalmat  akarunk  róla  alkotni.  A  pliocénben  a  flóra  már 
elszegényedett,  a  pálma  elköltözött.  A  pliocénben  már  a  Zsílvölgy- 
nek  nem  volt  az  a  flórája,  melyet  Staub  M.  a  magyar  geológiai 
intézet  évkönyveiben  ismertetett,  s  mely  mostanában  Dél-Amerikát 
jellemzi.  A  barna-szén-korszaknak  (miocén)  pálmái  akkor  Sziléziá- 
ban s  Teplitzben  —  ez  utóbbi  helyen  a  barna-szén  homokkövében 
akadtak  1889-ben  állítólag  pálma-törzsre  —  már  nem  pompáztak. 
Az  egyre  keményebb  telek  a  növényzet  kényes  részét  dél  felé  szo- 
rították s  az  azelőtt  lombjukat  nem  hullató,  örökzöld  fák  s  cserjék 
helyett,  őszkor  lombhullató  s  téli  álmot  alvó  alakokat  léptettek 
föl.  A  világ  színe  így  lassankint  elváltozott;  az  idegenszerűség  s 
meseszerűség  színpompás  fátyola  lehullt  róla  s  magára  öltötte  a 
jelen  faunának  s  flórának  vonásait.  A  tényt  nem  tagadhatjuk,  hogy 
az  alakok  folyton  közelednek  egymáshoz,  érintkeznek  s  egymásba 
olvadnak;  ami  most  él,  az  régen  itt  nem  élt;  nem  éltek  ezek  a 
fajok  és  nemek;  régebben  nem  éltek  még  a  tipusok  sem  s  ha 
még  tovább  haladunk  a  szürke  múltba,  akkor  a  maiak  csoportjaira 
és  családjaira  sem  akadunk.  Ezt  hirdetik  az  evolúciónak  remény- 

teljes  kiterjesztői,  mialatt  Kerner  vagy  Marilaun  e  véleményben 
csodahitet  lát  s  mások  is  a  főtipusoknak  kezdet  óta  való  léte- 
zését tanítják. 

Mindnyájan  beismerik,  hogy  jártak  különböző  viiágok,  külön- 
böző flórák  és  faunák  az  egyes  vidékek  fölött.  Beismerik  azt  is, 
hogy  a  régi  rétegekben  idegenszerűbbek  s  a  későbbi  rétegekben 
ismerősebbek  az  alakok ;  de  beismerik  azt  is,  hogy  egy  véglegesen 
érvényes  osztályozásra  s  az  egész  földre  érvényes  világkorszakok- 
nak megállapítására  adataink  még  nem  képesítenek.  Világkorszakok 
váltakoztak,  tengerek  jártak;  azt  tudjuk;  de  a  faunának  és  flórá- 
nak tüzetes  meghatározását  csak  akkor  adhatjuk  majd,  ha  minden- 
felé fölkutattuk  a  föld  rétegeit  s  ha  valamikép  megtudtuk  azt  is, 
ami  most  az  óceánok  feneke  alatt  rejtőzik.  Azt,  hogy  szárazföldi 
gerinces  állat  nem  jelentkezett  a  földön  a  kőszén-korszak  előtt, 
azt  nem  tudhatjuk ;  azt,  hogy  virágos  növény  nem  volt  a  kőszén- 
korszakban, azt  sem  tudhatjuk ;  azt,  hogy  a  Jura-  és  a  Kréta- 
korszakban a  szárazföldi  élet  milyen  volt,  az  eddigi  adatok  után 
szintén  meg  nem  ítélhetjük.  Még  nagyon  is  a  vidékszerűség  jel- 
legét viselik  magukon  adataink,  s  nem  biztosít  rájuk  épített  kom- 
binációnk az  iránt,  hogy  a  világkorszakok  egymásutánjában  s 
jellemzésében  gyökeres  változtatásokat  ne  eszközöljünk. 

2.  Diluvium. 

Jég  és  víz  jellemzi  e  korszakot.  Vízözön  vagy  vízözönök 
áramlanak  a  föld  hátán  ;  jég  borítja  Európa  nagy  részét.  Skandi- 
návia hegyeiről  leereszkednek  a  jégárak  Felső-Németországba, 
Holland  és  Belgiumba.  Lyell  azt  gondolta,  hogy  Skandinávia  szikla- 
padját a  diluviumban  tenger  vette  körül,  s  hogy  e  tengeren  szál- 
linkóztak  le  a  jéghegyek,  mint  ma  is,  s  hogy  ezek  a  jéghegyek 
sziklát,  törmeléket  hoztak  hátukon  a  Skandináv  partokról,  melyek- 
ről leszakadtak  s  azt  hintették  szét,  mikor  megolvadtak  Felső- 
Németország  lapályain.  Torell  szerint  a  diluviumban  nem  szere- 
peltek úszó  jéghegyek,  hanem  jégárak.  Nézete  szerint  a  diluvium 
kezdetén  Skandináviát  nem  környékezte  tenger,  hanem  szárazföldi 
összeköttetése  volt  Németországgal,  Angliával  s  Irlanddal,  mint 
ahogy  a  Harmad-korban  Grönlanddal  és  Észak-Amerikával.  Annyi 
bizonyos,  hogy  sem  a  Calaisi  csatorna,  sem  a  Nord-  és  Ostsee 
nem  létezett  mai  alakjában.  Mikor  tehát  a  hőmérsék  egyre   szállt, 

jégárak  képződtek  a  Skandináv-hegyeken  s  azok  leereszkedtek 
mélyen  a  mai  Németország  bensejébe. 

A  skót  hegyekről,  az  alpesek  és  Pirenékről,  valamint  a  Kár- 
pátokról is  lenyúltak  ezek  az  óriási  jégárak. 

Az  Alpesekről  lenyúltak  Münchenig;  a  Felső-Rajna  völgye, 
a  svájci  tavak  s  a  bódeni  tó,  továbbá  a  szép  bajor  tavak,  óriási 
jégárak  voltak.  Ezek  a  jégekék  fölszántották  a  földet  s  moránákat 
vagyis  kő-  és  iszapsáncokat  torlaszoltak  föl  oldalt  s  maguk  előtt, 
melyek  hajdani  birodalmaiknak  határvonalait  képezik.  Azonkívül 
hátukon  kis  és  nagy  sziklákat  hoztak  a  skandináv  hegyekről  s 
az  Alpesekről  s  azokat  szétszórták  messze  a  lapályban.  A  harmad- 
korszakbeli  rétegeket  mindenfelé  agyag,  homok,  kavics,  törmelék 
födi.  Ezeknek  magyarázatára  ezelőtt  csak  nagy  folyókat  vettek 
föl,  de  most  már  rájöttek,  hogy  a  folyók  legföllebb  szállíthatják 
ez  anyagot,  de  tulajdonképeni  kialakítása  a  jégárakra  volt  bízva. 
A  jégár  az  alapmoránán  csúszik  előre,  mely  a  nyomás  által  meg- 
őrlött  s  össze-visszakarcolt  kövekből  és  iszapból  áll;  ezzel  az 
alapmoránával  kisimítja  a  sziklákat.  Azt  teszi,  amit  mi,  mikor  egy 
gyertyatartót  gipszporral  tisztítunk;  a  finom  porral  csupa  apró, 
kis  karcolatot  eszközlünk  a  fémes  tárgy  felületén,  melyek  a  fényt 
reflektálják,  tehát  a  tárgyat  fényessé  s  tapintásunkra  nézve  simává 
teszik.  Az  alapmoránával  fényesítette  s  simította  ki  a  jégár  a 
hegységek  szikláit  s  e  sima  felületek  első  tekintetre  mutatják  a 
jégáraknak  hajdani  uralmát  s  jelzik  irányukat. 

Ha  a  talaj,  melyen  a  jégár  előre  kúszik,  laza,  úgy  hogy  nem 
képes  ellentállni  az  előrenyomuló  jégtömeg  nyomásának,  akkor  a 
jégár  teljesen  úgy  viselkedik,  mint  az  eke;  belehatol  a  földbe  s 
néhány  méternyire  fölemeli,  fölforgatja  s  előretolja  a  földet.  így 
szántották  föl  sok  helyen  a  jégárak  a  felső  krétának  s  a  harmad- 
korszaknak rétegeit;  fölhasogatták  lazább  kőzeteiket  s  egymásra 
hányták  a  szikladarabokat.  A  jégárak  tehát  hoztak  is  sokféle  kőzetet 
skót  s  skandináv  hegyekről  vagy  az  Alpesekről  le  a  lapályba; 
sokféle  gnajz,  tarka  gránit,  porphyr,  syenit,  diabasz,  diorit,  bazalt, 
kvarc  képezi  kincsüket,  melyet  a  kőben  szegényebb  lapálynak 
ajándékba  hoztak;  ugyanakkor  e  szikladarabokat,  ha  a  jég  repe- 
déseibe kerültek,  hasogatták,  zúzták,  köszörülték,  hengergették  s 
a  lent  fekvő  köveken  és  talajon  őrölve,  mángolva  hengeredtek 
előre;  így  keletkezett  ezekből  a  megőrölt  kövekből  kis  s  nagy- 
szemű kavics,  mindenféle  agyag,  lősz,  a  talajföldnek  sokféle  kéve- 

réke;  a  jégárak  őröltek  finom  homokot  s  a  megőrölt  keverék- 
nek legfinomabb  iszapját  leöblögette  s  az  alapmoránán  végigtere- 
gette a  víz. 

A  jégáraknak  e  sziklaőrlő  tevékenysége  szállította  a  lősz- 
agyagot.  Lehet,  hogy  máshol  más  keletkezése  volt  a  lösznek ;  így 
például  Richthofen,  az  óriási  chinai  lősz-padokat  a  légbeliek  be- 
hatásának tulajdonítja;  ugyanis  a  sziklák  a  levegőn  szétmálnak 
s  a  finom  port  a  szél  szétviszi  s  ahol  a  talajviszonyok  arra  valók, 
föltorlaszolja. 

A  víznek  is  nagy  szerep  jutott  a  diluviumban.  Gondolhatjuk, 
hogy  mikor  e  rengeteg  jégárak  olvadni  kezdtek,  miféle  rengeteg 
folyók  vájták  bele  medreiket  a  jégbe.  Több  millió  négyzetkilométer 
volt  a  jég  birodalma  s  a  jégkéregnek  vastagsága  is  megfelelő 
volt.  Valamint  most  a  folyamok  harmadkori  ágyakban  hömpö- 
lyögnek, akkor  jégág>'akban  vájtak  maguknak  utat.  Az  orografiai 
és  hidrográfiai  képet  akkor  a  jég  torlódása,  a  jéghegyek  és  jég- 
dombok alkották ;  ezek  szerint  igazodott  az  akkori  folyók  iránya : 
néhol  a  víz  megakadt  s  tavakat  képezett,  másutt  a  jégfeneket 
áttörte  s  a  földben  nagy  eróziókat  eszközölt.  Ki  nem  gyönyörkö- 
dött volna,  ha  Luzernben  járt,  a  „Glethschergarten"  nagyszerű  lát- 
ványosságain, azokon  a  hatalmas  csupor-alakú  kivájásokon,  me- 
lyeket a  jégár  hasadékaiba  lezúgó  víz  forgatott  kövek  segélyével 
a  sziklákban  eszközöU.  Kinek  ne  tűntek  volna  föl,  ha  Felső-Német- 
országban járt,  azok  a  dombok,  tavak,  azok  a  furcsa  sáncszerű 
magaslatok,  melyek  agyagból,  homokból,  kavicsból  állnak?  Ezekről 
azt  olvassuk  Baedekerünkben :  eine  Moránendlandschaft.  Valóban 
e  vidékeket  a  jégárak  szántották,  fodrozták,  túrták  föl  s  azok 
teregették  el  fölöttük  azt  a  törmelékes  réteget,  azt  az  agyagot, 
kavicsot,  melyet  a  tudomány  diluviumnak  hív.  Máshol  szemünkbe 
ötlenek  a  régi  folyamoknak  ágyai,  melyek  most  már  szárazak, 
vagy  a  modern  korban  is  hömpölygetik  még  vizeiket,  régi  part- 
jaik magas  színvonala  mutatja  részben  letűnt  dicsőségüket,  részben 
az  erozio  hatalmát.  „Noch  jetzt  zeigt  uns  die  Bodenkonfiguration 
der  norddeutschen  Tiefebene,  alte,  weite  Thalniederungen,  die  ihrer 
ganzen  Lage  und  Beschaffenheit  nach  nichts  anderes  vorstellen, 
als  die  Bette,  welche  die  grossen  Ströme  der  glacialen  Abfluss- 
gewásser  einstens  in  den  welchen  und  lockeren  Grundmoránen- 
boden  gerissen  habén.  Diese  breiten  Niederungen  verlaufen  námlich 
in  einer  Richtung,   welche   dem   jeweiligen    Rande  des   abschmel- 

zenden  Glethscherstockes  parallel  war."  (Geologische  Skizzen  aus 
der  Eiszeit  Europas.  Von  dr.  Fr.  Westhoff.  Natúr.  u.  Offenb. 
1892.  170.  1.) 

Tehát  a  diluvium  vizei  és  özönvizei,  a  jégárak  s  a  nyomuk- 
ban járó  nagy  diluviális  folyamok  redó'zték  és  fodrozták  a  Harmad- 
korszak után  elváltozott  világ  felületét.  A  víz  hordta  föl  a  sokszor 
több  száz  lábnyi  ló'szrétegeket;  az  teregette  szét  a  jégáraktól  hen- 
gergetett s  fényes  pitykövekké  csiszolt  kavicsot;  az  töltötte  meg 
a  barlangokat  agyaggal,  kövekkel  s  csontokkal.  De  aki  csak  nagy 
folyókat  és  áradásokat  képzel,  az  nem  fogta  föl  a  diluviumnak 
jellemző'  képét.  A  diluviumot  összefüggésbe  kell  hoznunk  a  jég- 
árakkal, az  északi  földteke  eljegesedésével,  azokkal  a  jégmedrekben 
iramló  folyókkal  s  a  jégolvadás  nyomában  föllépett  katasztrófákkal ; 
ez  a  diluvium  arculata. 

Minderró'l  értekeztem  már,  a  katasztrófákról  szólván.  Kiter- 
jeszkedtem ott  a  diluvium  s  az  eljegesedések  oksági  kapcsolatára, 
az  eljegesedések  sejtelmes  okaira,  az  eljegesedéseknek  ismételt 
elhatalmasodására. 

A  diluviumban  a  tenger  is  megmozdult;  a  diluvium  hosszú 
évszázadaiban  ismét  nagy  és  változatos  elárasztások  történnek. 
A  Sahara  tenger  volt;  Olasz-  és  Franciaországot  is  jórészben 
tenger  borítja.  Az  Appenninek  alluviális  agyagjában,  a  Rajna  völ- 
gyében s  az  Al-Duna  mellékein  sok  a  tengeri  kagyló.  Az  egész 
kelet-európai  alföld  a  Kárpátoktól  északra  s  keletre  az  Uraiig 
nagy  tenger  volt,  melyből  egy  szigetecske  sem  emelkedik  ki. 
Az  Ural-Kaspi  vidék  s  északi  Szibiria  alföldje  csupa  víz.  Észak- 
Amerika  nagy  része  is  víz  alatt  volt.  Az  ügynevezett  Champlain- 
agyag  New-York  mellett  100  lábnyira  van  a  mai  tengerszín  fölött, 
a  Champlaini-tó  mellett  400,  Montreal  mellett  500,  Labradorban 
860  s  a  grönlandi  partok  északi  részén  meg  éppen  1800  lábnyi 
magasságban. 

Hazánk  mostani  orografiai  és  hidrográfiai  képét  a  Pliocén- 
korszaknak  végén  kapta,  midőn  a  Magyarország  középső  és  déli 
részét  elborító  édesvizű  tenger,  a  levantei  tenger,  az  al-dunai  szo- 
rosok áttörése  után  leapadt  s  a  magyar  Alföld  szárazzá  lett.  Hogy 
aztán  mily  idők  váltakoztak  hazánk  s  Európa  fölött  s  meddig 
tartott  a  mammut  s  a  gyapjas  orrszarvü  uralma,  mikor  köszöntött 
be  az  a  kor,  melyben  a  jégárak  hatalmát  a  Magas  Tátrában  is  a 
moránák    hirdetik,   azt   nem    tudjuk.    Ebben  a   diluviális   időben. 

midőn  a  Magas  Tátra  annyira  be  volt  borítva  lióval-jéggel, 
hogy  elsőrendű  glecserei,  a  fehértó-völgyi,  a  tarpatak-völgyi,  a 
felka-völgyi,  de  főleg  a  roppant  kiterjedésű  menguszfalu-völgyi 
leértek  egész  a  hegység  lábáig,  a  Gyömbér  is  jégbeburkolt  havas 
volt,  körülbelül  olyformán,  mint  most  a  Dachstein,  míg  ellenben 
a  Magas  Tátra  annyira  lehetett  bejegesedve,  mint  most  a  Mont- 
blanc-láncolat,  sőt  talán  az  Új-Seelandi  Alpesek. 

A  pliocénben  történik  meg  a  harmadkori  nagy  világelváltozás; 
akkor  léptek  föl  azok  a  tényezők,  melyek  a  jégáraknak  óriási 
növekedését  eszközölték.  Sok  eső  járt;  a  klima  lehűlt,  a  jégárak 
lekúsztak  a  hegyekről  s  pusztították,  vagy  ahol  lehetett,  délfelé 
szorították  a  pliocén  faunát  és  flórát.  Arcelin  beszéli,  hogy  az 
angol  Cromerben,  egy  pliocén  erdőnek  romjai  közt,  melyet  a  jégár 
pusztított  el,  találni  csontját  sok  emlősnek,  háromféle  elefántnak: 
az  Elephas  meridionalis,  Elephas  antiquus  és  az  Elephas  primi- 
geniusnak.  A  pliocén  az  elefántok  korszaka,  melyekből  akkor  sok- 
féle faj  élt.  Málta  szigetén  is  volt  egy  kis  elefánt,  mely  nem  nőtt 
nagyobbra,  mint  egy  borjú.  Ez  elefántok  közül  a  leghíresebb  az 
Elephas  primigenius,  a  mammuth,  melyről  a  katasztrófákról  érte- 
kezve, eleget  szóltam.  A  cromeri  erdőben  továbbá  ráakadtak  a 
vízilónak  s  két  orrszarvúnak,  sok  szarvasnak  és  lónak,  a  már 
említett  machairodusnak  s  hódoknak  csontjaira.  Ezek  az  állatok 
tanúi  voltak  a  pliocéni  jégárak  előnyomulásának.  Az  átmenet  a 
pliocénből  a  negyedik  korszakba,  az  úgynevezett  kvaternébe,  alig 
vehető  észre.  A  jégárak  néha  előnyomultak,  néha  meg  vissza- 
húzódtak; a  fauna  lassankint  elváltozott;  az  Elephas  meridionalis 
fönt  kiveszett  s  Olaszországba  húzódott  vissza ;  mialatt  az  Elephas 
antiquus  és  primigenius  még  tartotta  magát,  s  tartotta  magát  még 
akkor  is,  midőn  a  jégárak  elérték  legnagyobb  kiterjedésüket,  mikor 
a  Rhone-jégár  Lyonig  terjedt  400  km.  hosszúságban  s  az  Eggis- 
horn  alatt  a  jég  1680  m.  vastag  volt.  Mily  szánalommal  tekint- 
hetünk e  gondolatok  világosságában  a  mostani  Rhone-jégárra, 
mely  fölött  a  híres  Furca-út  vezet  el;  még  most  is  megigézően 
omlanak  világos-zöld  redői  a  sziklafalról,  de  sok  ezer  év  előtt  a 
Rhone  völgye  le  Wallis  felé,  hol  most  gyönyörű  utak  kígyóznak, 
ki  volt  töltve  jéggel,  mely  átvetődött  a  hegygerinceken  s  végig 
húzódott  az  Aar-völgyén,  kelet  felé  pedig  összenőtt  a  Rajna-jég- 
árral s  elkúszott  Münchenig.  A  jégkorszak  ez  elhatalmasodásakor 
a  levegő  bizonyára  jól  lehűlt,  de    azért  nem  kell  azt  gondolnunk. 

hogy  távol  a  jégáraktól  nem  élhettek  az  elefántok  még  Európában 
is.  „Les  grands  mammiféres,  qui  vivaient  dans  les  plaines,  lóin  des 
centres  de  glaciation  oíi  ne  s'en  approchaient  qu'exceptionellement, 
n'appartient  pas  á  la  fauné  boréale.  L'éléphant  antique  continuait 
a  vivre  en  Europe  et  le  mastodonte  n'avait  pas  disparu  de 
l'Amerique  du  Nord.  Les  mammiféres,  de  la  fauné  boréale  restaient 
cantonnés  dans  l'extréme  du  Nord,  peut-étre  dans  les  plaines  de 
la  Sibérie,  qui  s'étendaient  bien  plus  lóin  que  maintenant  dans  la 
direction  du  nord."  (A.  Arcelin,  L'époque  glaciaire.  76.  1.) 

A  jégárak  is  ingadoznak  s  biztosak  vagyunk  róla,  hogy  leg- 
alább két  eljegesedés  volt  Európában;  az  első  nagy  elhatalmasodás 
után  ugyanis  a  jég  erősebben  kezdett  olvadni,  a  jégárak  el-eltüne- 
deztek  a  lapályokról  s  az  élet  visszafoglalta  az  elveszett  tért. 
Az  Elephas  antiquus,  a  Rhinoceros  Merckii,  a  Hippopotamus 
megint  Angliáig  vetődnek.  Sok  eső  esik  s  a  jég  is  olvad  s  óriási 
folyók  hömpölyögnek,  sok  helyen  hatalmas  tufa-rétegek  képződnek 
s  a  víz  lerakja  az  agyagpadokat  és  ponkokat.  Az  Elephas  antiquus 
és  a  Rhinoceros  Merckii  csontjait  megtalálták  vegyesen  emberi 
maradványokkal  is,  de  vájjon  a  földnek  rétegei,  melyekben  e 
maradványok  rejtőztek,  nem  voltak-e  megbolygatva,  az  iránt  a  leg- 
több helyen  kétség  forog  fönn.  A  Taubachi  leletet  mindjárt  meg- 
említem. Általános  a  vélemény,  hogy  az  első  interglaciális  periódus 
után,  a  klima  ismét  elváltozott  s  az  európai  fauna  határozottan 
új  alakot  öltött.  A  klima  hideg  és  szárazabb  lett  s  ekkor  történt, 
hogy  az  iramgím  lejött  egész  a  Pirenekig.  Ez  időszakban  a  jég- 
árak újra  kiterjedtek,  de  távolról  sem  annyira,  mint  az  első  perió- 
dusban ;  a  második  jégárnak  föllépte,  mely  újra  a  klímának  rideg- 
ségére  utal  és  a  sok  csapadék  pusztíthatta  ki  az  Elephas  antiquust 
s  utána  a  mammutot  is. 

S  mikor  tűnik  föl  az  ember  Európában  ?  Biztos,  hogy  a  jég- 
korszakban; csak  arról  folyik  a  vita,  vájjon  az  első  eljegesedést 
megélte-e  már,  vagy  pedig,  vájjon  a  két  eljegesedést  elválasztó 
időközben  jelent-e  meg  Európa  nem  nagyon  mosolygó  virányain? 
Az  általánosabb  nézet  az,  hogy  az  ember  csak  az  utolsó  jégkor- 
szakban s  e  jégkorszakot  megelőző  interglaciális  időközben  jelent 
meg  Európában.  Az  első  jégkorszak  törmelékes  és  kavicsos  és 
agyagos  képződéseiben  ugyanis  a  legtöbb  geológus  nem  akar 
ráismerni  biztos  emberi  nyomokra.  Vagy  jobban  mondva :  az 
emberi  nyomok  csak  a  nagy  eljegesedésnek  a  peremén  találhatók ; 

már  pedig,  ha  az  ember  a  nagy  eljegesedés  előtt  is  élt  volna 
Európában,  nem  volna  oi<  rá,  hogy  miért  ne  akadnánk  nyomaira 
ezeken  a  jég  által  elborított  helyeken  is?  Ez  a  körülmény  magya- 
rázza meg  azt  is,  hogy  miért  találni  annyi  ember-nyomot  Francia- 
országban s  miért  aránylag  oly  keveset  Németországban  ;  az  eljege- 
sedés ugyanis  elborította  Németországnak  nagyobb  részét,  míg 
Franciaország  sókkal  szabadabb  volt  s  a  faunának  s  flórának, 
valamint  a  glaciális  emberiségnek  menedékhelyül  szolgált. 

Azt  tehát  bátran  állíthatni,  hogy  a  jégkorszakban  jelent  meg 
az  ember  Európában.  Némelyek  azt  is  tagadásba  vették,  vájjon 
az  ős-elefántok  legszívósabb  alakjával,  a  mammuttal  harcolt-e  az 
ember.  Említettem  már,  hogy  az  Elephas  meridionalis  s  az  Elephas 
antiquus  nem  birták  ki  a  hőmérsék  alászállását  s  előbb  vesztek 
ki,  de  a  mammut  tovább  tartotta  fönn  magát  a  jégtől  szabad 
helyeken.  Nem  kételkedünk  benne,  hogy  a  mammut  átélte  a  nagy 
jégár-időszakot  s  az  interglaciális  föléledésnek  még  tanúja  volt. 
Mások  azt  gondolják,  hogy  az  első  eljegesedési  időszak  kiirtotta 
az  Elephantok  összes  fajait  Európában  s  nem  adnak  sokat  az 
ellenkező  bizonyítékokra.  Azt  mondják  ugyanis:  hát  hol  találjuk 
az  embernek  s  a  mammutnak  maradványait  vegyesen?  Nemde,  a 
jégkorszak  homokrétegeiben,  melyeket  a  jégár  teregetett  szét,  de 
föl  is  túrt;  azután  a  kavicsrétegekben  akadunk  rájuk,  melyeket  a 
hatalmas  folyamok  árja  többször  fölforgatott;  továbbá  a  löszben, 
mely  a  jégáraknak  s  a  szélnek  köszöni  létét,  s  melyet  a  víz  sok- 
szorosan torlasztott  s  megint  szétmosott,  úgy  hogy  némely  helyen 
alig  egy  méternyi  mélységben  már  ott  rejlik  a  mammutcsont,  más- 
hol meg  száz  lábnyi  mélységben ;  végül  a  barlangok  agyagjában. 
Bármint  kerültek  is  a  mammutcsontok  a  barlangokba,  könnyen 
megeshetett,  hogy  ahol  emberek  laktak,  ott  a  barlangok  feneke 
is  sokféle  bolygatást  szenvedhetett.  Mivel  tehát  nincs  kizárva,  hogy 
egy  s  ugyanabba  a  rétegbe  kerülhettek  későbbi  bolygatás  és  keve- 
redés következtében  a  mammutcsontok  s  az  emberi  maradvá- 
nyok, akár  csontok,  akár  tűzkő-  s  másféle  szerszámok  vagy  hul- 
ladékok legyenek,  azért  a  leletek  közös  helye  nem  bizonyítja  az 
egykorúságot. 

A  német  antropológiai  társaságnak  1892-ben  Ulmban  tartott 
gyűlésén  R.  Virchow  konstatálta,  hogy  az  ember  korát  az  iramgím 
korszakán  túlra  nem  tehetjük  az  eddigi  bizonyítékok  szerint,  s 
hogy  az  az  állítás,  mely  szerint  az  ember  az  Elephas  primigeniusnak, 

a  mammutnak  kortársa  volt  volna,  nem  állja  meg  minden  nehéz- 
séggel szemben  a  helyet.  A  nehézségeket  az  imént  említettem. 
Azóta  épp  a  jégkorszak  klasszikus  leihelyén,  a  weimári  Taubach- 
ban  akadtak  egy  rétegre,  mely  még  nem  volt  megbolygatva,  s 
melyben  az  Elephas  antiquus,  a  Rhinoceros  Merckii,  a  Bison  priscus, 
tehát  csupa  első  jegesedési  korszakból  való  állatnak  csontjai  közt 
egy  gyermek-fogra  akadtak.  E  gyermek-fog  bizonyítaná,  hogy  az 
ember  nemcsak  a  mammutnak,  hanem  az  Elephas  antiquusnak  is 
volt  volna  kortársa. 

Minden  egyes  leletet  külön  kell  megvizsgálni  s  a  konkrét 
adatokból  kell  aztán  a  korszakra  következtetni.  Hogy  sok  lelet  a 
rétegek  érintetlensége  ellen  emelt  kifogások  miatt  számításba  nem 
kerül,  sok  más  pedig  a  diluviumnak  esélyekben  és  változatokban 
gazdag  tarkasága  miatt  tájékozást  nem  nyújt,  azt  a  priori  is  elkép- 
zelhetjük. 

Voltak,  kik  az  embert  jégkorszakeló'ttinek,  voltak,  kik  harmad- 
korszakbelinek  állították,  de  bizonyítékaik  nem  voltak  döntők. 
Nagy  tekintélyek  abban  egyeznek  meg,  hogy  az  interglaciális  kor- 
szakba tehetjük  az  ember  feltűnési  idejét  Európában.  „En  resumé, 
on  ne  connaít  pas  actuellement  de  traces  authentiques  de  l'homme, 
remontant  jusqa'á  la  premiere  phase  glaciaire  qui  marque  les 
debuts  des  temps  quaternaires:  l'homme  n'est  donc  pas  prégla- 
ciaire  .  .  .  D'une  fa^on  plus  generálé,  on  peut  affirmer,  qu'il  est 
arrivé  dans  l'Europe  occidentale  á  la  fin  de  la  periode  interglaciaire, 
alors  que  vivait  encore  l'Éléphant  antique  et  le  Rhinoceros  de 
Merck."  (A.  Arcelin,  L'époque  glaciaire,  Compte  rendű  du  Congrés 
Scientifique  des  Catholiques,  1891.  Anthropologie.  Paris  83.  1.) 

B.  Dawkins,  angol  palaeontologus  szavait  citálja  Ranke  (Der 
Mensch  II.  k.  458.  1.) :  „Menschliche  Ueberreste,  denen  man  mit 
Sicherheit  ein  höheres  als  diluviales  Altér  zuschreiben  könnte,  hat 
man  bis  jetzt  in  keinem  Teile  von  Európa  gefunden.  Das  paláoli- 
tische  Volk,  oder  die  Völker,  trat  in  Európa  zugleich  mit  der 
dieser  Zeit  eignen  Fauna  auf  und  verschwand  dann  nachdem  es 
hier  eine  Zeitlang  gelebt,  derén  Dauer  man  aus  den  ungeheuren 
physischen  und  klimatischen  Veránderungen  entnehmen  kann, 
schliesslich  wieder.  Es  deutet  nichts  darauf  hin,  dass  es  geistig 
niedriger  als  viele  der  jetzt  lebenden  wilden  Rassen  gestanden  hat, 
oder  náher  mit  den  Tieren  verwandt  war.  Die  Spuren,  die  es 
hinterlassen  hat,  gebén  uns  keinerlei  Aufschluss  über  die  Richtigkeit 

oder  Unrichtigkeit  der  Entwicklungstheorie ;  denn  wenn  man  einer- 
seits  behauptet,  dass  das  erste  Auftreten  des  Menschen  als  Mensch 
und  nieht  als  menscháhnliches  Tier,  sei  mit  diesen  Lehre  unvereinbar, 
so  muss  man  andererseits  entgegnen,  die  seit  seinem  ersten  Auf- 
treten in  der  Diluvialperiode  und  der  Qegenwart  verlaufene  Zeit 
sei  zu  klein,  um  merkiiche  physische  und  geistige  Veránderungen 
hervorzurufen.  Man  darf  ferner  nicht  vergessen,  dass  wir  blos  das 
Altér  des  Menschen  in  Európa  untersucht  habén  und  nicht  die 
allgemeine  Frage,  wann  überhaupt  er  zuerst  auf  der  Erde  aufge- 
treten  sei ;  zwei  Fragen,  die  man  háufig  durcheinander  wirft  .  .  . 
Die  höhern  Affen  sind  in  den  miocánen  und  pliocánen  Schichten 
Europas  verlreten,  welche  in  einigen  Fállen  die  Charaktere  ver- 
schiedener  jetzt  iebender  Arten  in  sich  vereinigen,  alléin  keinerlei 
Neigungen  zeigen,  menschliche  Charaktere  anzunehmen.  Man  muss 
zugeben,  dass  das  Stúdium  der  fossilen  Ueberreste  auf  das  Ver- 
háltnis  des  Menschen  zu  den  Tieren  ebensowenig  Licht  wirft  wie 
die  geschichtlichen  Urkunden.  Der  Historiker  beginnt  seine  Arbeiten 
mit  der  hohen  Civilisation  in  Assyrien  und  Egypten,  und  kann 
die  Stufen,  auf  denen  dieselbe  erreicht  wurde,  nur  vermuthen  ;  der 
Paláontolog  findet  die  Spuren  des  Menschen  in  den  diluvialen 
Schichten,  und  auch  er  kann  über  die  Stufen,  auf  denen  der 
Mensch  zu  der  aus  den  gefundenen  Geráten  zu  erschliessenden 
Kultur  sich  erhoben  hat,  nur  Vermutungen  habén.  Alléin  der 
Paláontolog  hat  nachgewiessen,  dass  der  Mensch  álter  ist,  als  der 
Historiker  vermutét  hatte.  Keiner  von  beiden  aber  hat  etwas  zur 
Lösung  des  Problems  seines  Ursprunges  beigetragen." 

E  hosszú  idézetben  sok  megszívlelendő  megjegyzésre  akadunk. 
Egyrészt  Dawkins  is  hangoztatja,  amit  azután  Ranke  is  elfogad, 
hogy  az  ember  bizonyára  tanúja  lehetett  a  jégkorszaknak,  ha  nem 
is  az  elsőnek,  legalább  a  másodiknak.  Ugyanazt  hirdeti  Credner: 
„Nincs  kétség  benne,  hogy  az  ember  a  diluviális  állatvilágnak  kor- 
társa volt  s  szemtanuja  az  északi  félteke  második  eljegesedésének." 
(Elemente  der  Qeologie,  Leipzig  1887.  756.  lap.)  Azután  okos 
mérséklettel  mutat  rá  a  paleontológiának  eddigi  sikertelenségére, 
ami  az  embernek  az  állatból  való  evolúcióját  illeti  s  végre  igen 
célszerűen  hangoztatja  a  különbséget,  melyre  súlyt  kell  fektet- 
nünk, s  mely  e  két  kérdést  szembe  állítja  egymással :  mikor 
jelent  meg  az  ember  Európában  s  mikor  jelent  meg  az  ember  a 
földön  ?   az    előbbire   nézve   a    felelet    az,    hogy   az   interglaciális 

periódusban  jelent  meg  Európában  ;  a  másikra  feleletet  még  nem 
tudunk  természettudományos  alapon.  Erre  nézve  ismerni  kellene 
más  világrészeknek  palaeontologiai  adatait  is;  azokat  pedig,  az 
egy  Amerikát  kivéve,  homály  födi.  Amerikában  azonban  már  sok 
mindenféle  adatot  gyűjtöttek  az  ős-amerikai  embernek  illusztrálá- 
sára, melyek  bizonyítják,  hogy  az  amerikai  ember  is  régi.  A  kuta- 
tások földerítették  azt,  hogy  Amerikának  is  volt  két,  egymást 
követő  jégkorszaka  s  annyit  kitudhattunk,  hogy  ott  is  létezett  már 
az  ember,  ha  nem  az  első  jégkorszak  alatt,  hát  bizonyára  az  inter- 
glaciáiis  időközben. 

Az  amerikai  ősieletek  azt  is  bizonyítják,  hogy  az  amerikai 
ember  csontváza  teljesen  hasonló  az  európai  ősemberéhez.  Ez  rend- 
kívül fontos  adat  s  annál  meglepőbb,  mert  az  emlős-állatvilág  az 
új  s  az  ó-világban  éppen  nem  egyforma,  sőt  fontos  különbségeket 
tüntet  föl.  Ugyanez  a  hasonlóság  vehető  észre  az  emberi  műveken 
is ;  az  amerikai  ember  fegyverei,  szerszámai,  bögréi  ugyanazokat 
az  alakokat,  változatokat  és  ékítményeket  tüntetik  föl,  melyeket 
az  európai  kultúra  éleit  meg  első,  gyarló  kiindulásaiban.  „Partout 
aussi  nous  voyons  les  mémes  instincts  de  sociabilité ;  partout  les 
mémes  besoins  aménent  les  mémes  recherches  pour  les  satisfaire. 
L'identité  de  génié  de  l'homme  dans  tous  les  regions,  sous  tout 
les  climats,  me  paraít  au  moins  aussi  frappante  que  la  similitude 
de  son  squelette."  (Nadaillac.  Les  plus  anciens  vestiges  de  l'homme 
en  Amerique.  Compte  rendű  du  Cong.  scientifique  1891.  Anthro- 
pologie  129.  1.)  Ezt  a  tényt  nem  szabad  szem  elől  vesztenünk. 
Az  ember,  ami  csontvázát  s  értelmi  kultúráját  illeti,  mindenütt 
ugyanaz.  Az  állatok  világa  nem  ugyanaz.  Amerikának  harmad-  és 
negyed-korszakbeli  emlős  faunája  igen  különbözik  az  európai  s 
afrikai  egykorú  állatvilágtól.  Ausztráliában  ezek  a  különbségek 
még  nagyobbak.  Az  ausztráliai  rágcsálók,  a  ragadozók,  a  fűevők, 
ha  még  oly  nagyok  voltak  is,  mint  a  vízilovak,  mind  méhlepény- 
nélküliek. S  e  különböző  faunák  közt  élő  emberek  mégis  mind 
egyforma  csontvázzal  birnak;  a  legrégibb  amerikaiak  s  a  legré- 
gibb ausztráliaiak,  az  óriás  vastagbőrűeknek  és  méhlepénynélkü- 
lieknek kortársai,  nem  különböznek  az  európai,  ázsiai  s  afrikai 
ősembertől. 

Ugyanezt  kell  mondanunk  az  ősember  géniuszáról.  A  tűz- 
kövön  mindenütt  egyformán  akadt  meg  tekintete ;  észrevette  rajta, 
hogy  ez  valamire   jó.   Mindenütt   a   tűzkő  volt   első   fegyvere   és 

szerszáma;  bármily  vad  volt  is  az  ősember,  a  tűzkövet  formálni, 
hasítani  s  használni  nagyhamar  megtanulta.  S  bárhol  akadjunk  ez 
ősszerszámokra,  akár  Szibériának,  akár  Egyptomnak  sírjaiban, 
akár  Görögországban,  akár  Skandináviában,  sőt  származzanak 
bár  Amerikából  vagy  Európából,  Afrikából  vagy  Ázsiából,  annyira 
hasonlítanak  egymáshoz,  mintha  egy  s  ugyanannak  a  kéznek  művei 
volnának. 

Ami  pedig  azt  a  kérdést  illeti,  hogy  az  amerikai  ember  kor- 
szaka évszámokkal  kifejezve,  mennyire  fekszik  mögöttünk  s  még 
inkább  azt  a  másik  kérdést,  hogy  az  ember  mikor  jelent  meg  a 
földön,  roppant  bizonytalan  számítgatásoknál  egyebet  még  nem 
tudtunk  kideríteni.  Meg  kellene  határoznunk  a  jégkorszak  idejét, 
hogy  az  embernek  hozzávetőleges  korát  megtudjuk. 

Szabó  József  „Előadások  a  geológia  köréből"  című  művé- 
nek 263.  lapján  ezeket  írja:  „Az  ember  korát,  a  históriát  egyesítve 
a  prehistóriával,  a  geológia  31,000  esztendőre,  mint  mérsékelt 
számra  becsüli.  Wright  Észak-Amerikára  nézve  a  jégkorszak  bevég- 
ződése  után  következő,  mostani  viszonyok  tartamára  a  niagarai 
számítás  kapcsában  10,000  évet  mutat  ki,  mint  eredményt."  Ezek 
a  „tudományos  eredmények"  azonban  valósággal  a  szó  szoros 
értelmében  együgyűségeken  és  egyoldalúságokon  alapulnak.  Jóllehet 
ugyanis  Szabó  J.  Lyellnek  tekintélyére  támaszkodik,  aki  35.000 
évet  számított  ki  a  jégkorszaknak  s  az  emberiségnek  korául,  de 
ez  a  tekintély  maga  nem  hoz  föl  állítása  mellett  más  bizonyságot, 
mint  azt,  hogy  bizonyos  rétegekben  mastodon-fogat  találtak,  ami 
e  rétegeknek  diluviumos  lerakodását  bizonyítja,  de  e  rétegek  oly 
magasan  feküsznek,  hogy  lerakodásuk  idejében  az  Erie-tónak, 
mely  a  Niagarát  képezi,  a  mostani  eséstől  hat  mértföldre  előre 
kellett  terjeszkednie,  különben  ezen  rétegek  nem  képződhettek 
volna  vizeiben ;  már  pedig  a  Niagara  medrének  eróziója  egy  évben 
egy  évet  halad:  tehát  hat  mértföld  kivájására  31,000  vagy  35,000 
év  kell.  Meg  kell  jegyeznem,  hogy  Reclus  szerint  nem  hat  mért- 
földről, hanem  5'  -  kilométerről  van  a  Niagaránál  szó. 

Valóban  mindenütt  erős  hitre  van  szükségünk;  a  Lyell-i 
„Uniformitáts-Glauben"  is  erős  hitet  követel.  A  tudomány  azt 
mondja,  hogy  most  a  Niagara  egy  lábat  váj  ki  egy  évben,  nem 
többet;  a  hit  hozzáteszi,  hogy  így  tett  mindig,  s  31,000  éven 
keresztül  hű  maradt  magához.  Mit  szólnánk  ahhoz,  ha  valaki  az 
Aar  nagyszerű  hasadékát,  melyet  Meiringen  mellett  képez,  a  most 

folyó  víztömeg  munkájának  tartaná  s  kiszámítaná,  hogy  ily  víz- 
tömeg mellett  hány  ezer  év  óta  sikerült  a  regényes,  vakmerő 
Aarnak  e  pokoli  útját  kivájnia?  nem  vehetnők-e  föl  azt  a  lágy, 
enyhe  kételyt,  hogy  talán  a  jégárak  ekéje  valahogy  befurakodott 
a  hegy  hasadékába,  vagy  általában  nem  vehetnők-e  föl,  hogy 
talán  a  mészpad  megrepedt?  Csodálom  a  természettudósok  nagy 
hitét,  mikor  valami  újat  és  nagyot  kell  mondaniok. 

Különben  Lyell  óta  a  jégkorszak  tüneteit  is  már  jobban 
sikerült  megértenünk  és  sokban  magyaráznunk  is;  onnan  van, 
hogy  amit  Lyell  35,000  évre  taksál,  annak  magyarázatára  M.  W. 
Upham  már  csak  10,000  évet  vesz  föl  s  M.  Gilbert  ezt  a  maxi- 
mumot is  lefokozza  7000  évre. 

A  többi  amerikai  lelet  korának  évszámai,  melyeket  hozzá- 
vetőleg iparkodtak  konstruálni,  M.  Gilbert  számításának  adnak 
igazat.  Dr.  Andrews,  a  Michigan-tavon  észlelt  kivájások  alapján 
7500  évről  beszél.  Winchell  tanár  a  Missisippi  ágyának  szikla- 
falaiból ugyanazt  a  következtetést  hozza  le.  Ez  a  hatalmas  folyó 
ugyanis  feleútban  St.-Luis  és  Cairo  közt,  belehatol  egy  szorulatba, 
mely  az  Ozark-hegységet  harántul  keresztülvágja ;  90  méter  magas 
sziklák  meredeznek  a  partok  fölött  s  függőleges  falaikon  egészen 
tisztán  láthatók  a  Missisippi  folyásától  beléjük  rótt  vízmosási  vonalak. 
Hajdan  ezek  a  sziklák  egy  töltést  képeztek,  melynek  tetejéről  a 
Niagaráéhoz  hasonló  zuhatag  omlott  alá  s  mint  ez,  úgy  az  is, 
folyvást  rágcsálta  a  medréül  szolgáló  rétegeket.  Hasonlóképpen  a 
Rajna,  a  Duna,  egykor  egymás  fölé  helyezett  és  zuhatagokkal  ösz- 
szekötött  medencéknek  vagy  tavaknak  egész  sorozatát  mutatták. 
(Reclus.  A  föld.  1.  319.  1.)  Ezekből  az  átrágott  sziklafalakból  hozza 
ki  Winchell  a  7000—8000  évet. 

Mindenesetre  még  óriási  a  tátongó  űr,  mely  ez  utóbbi  geoló- 
gusokat azoktól  választja  el,  kik  a  jégkorszakot  80,000  sőt  240,000 
évre  vetik  vissza,  vagy  akik  a  Claymonti  embernek  múltját  150,000 
évre  becsülik.  Nadaillac  az  idézett  helyen  fejtegetéseit  következőleg 
zárja  be:  „peut-étre  des  études  nouvelles  permettront-elles  d'aller 
plus  lóin,  et  je  ne  serais  pas  éloigné  de  dire  avec  M.  Arcellin,  un 
des  nos  savants  les  plus  conscienscieux  et  les  plus  competents, 
que  des  plus  amples  informations,  lóin  de  prouver  la  trés  haute 
antiquité  de  l'homme,  établiront,  au  contraire,  que  l'extension  et 
la  disparition  des  glaciers  sönt  des  phenoménes  plus  récents  qu'on 
était  disposé  a  l'admettre  jusqu'á  présent." 

Még  nagyobb  s  éppen  nem  reális  igényekkel  lépnek  föl  azok, 
kik  az  ősember  megjelenését  a  földön  a  Harmad-korba  teszik, 
bizonyítékaik  nincsenek ;  mert  amit  fölhoznak  kedvenc  gondola- 
tuknak támogatására,  az  nem  bizonyít;  a  Harmad-korból  ember- 
csontjaink nincsenek,  vagyis  nem  lehet  kimutatni,  hogy  a  pliocéni 
márgában,  Savonában  és  Castenedoloban  talált  embercsontok  igazán 
Harmad-korbeliek-e.  Épp  oly  kevéssé  alapíthatják  ez  állításukat 
a  tűzkőnek  harmadkorbeli  rétegekben  talált  szilánkjaira.  A  tűzkő 
magától  is  hasad  a  forró  napsugárban  s  az  ember  is  bizonyára 
a  természettől  tanulta  meg  a  tűzkövet  hasítani;  ami  szilánkot 
talált,  azt  fölhasználta  s  amint  látta,  hogy  mint  hasad  és  pattog 
a  tűzkő  a  nap  hevében,  azt  azután  megkísérelte  ő  maga  eszkö- 
zölni tűzzel  vagy  ütéssel. 

Miután  tehát  a  harmadkorbeli  embert  pozitív  adatokkal  föl 
nem  támaszthatják,  többen  s  köztük  a  híres  Quatrefages  is,  elméleti 
okoskodásokra  alapítják  véleményüket.  Azt  mondják,  hogyan  is 
jelenhetett  volna  meg  az  ember  a  jégkorszak  szomorú  világában, 
abban  az  esős,  borzongós  klímában,  mely  sehogy  sem  mondható 
alkalmasnak  üj  fajok  képződésére?  ha  tehát  az  ember  a  jégkor- 
szakban már  bujdosik  a  földön,  keletkezését  e  korszakon  túlra,  a 
harmadkornak  virágos  virányaira  kell  tűznünk.  S  mikor  keletkez- 
tek volna  az  emberi  válfajok,  melyek  az  ismert  korban  már  föl- 
tételeztetnek  ?  ahhoz  is  roppant  sok  idő  kellett.  Hozzájárul,  hogy 
nem  lehet  föltételeznünk,  hogy  az  emberi  faj  több  helyen  alakult 
volna  s  így  az  ember  eredésében  is  kozmopolita  volna ;  ez  ellen- 
kezik a  szervezetek  történetével.  Minél  magasabb  fokú  szervezete 
van  valamely  állatnak,  annál  szűkebb  első  föltünésének  színhelye. 
Az  ősember  sem  lesz  kozmopolitikusabb  a  felsőbbrendű  majmoknál, 
melyek  mind  Afrika  és  Ázsia  bizonyos  zugolyaiban  vannak  inter- 
nálva. A  történeti  s  kivált  a  nyelvtörténeti  kutatások  Ázsia  belse- 
jébe utalnak;  azt  mondják,  onnan  szakadt  ki  az  ember;  s  valóban, 
e  központ  körül  települtek  le  az  emberi  válfajok,  mintha  azt  hir- 
detnék :  nem  messze  ide  van  őshazánk.  Nem  gondolhatnók-e, 
hogy  a  jégkorszak,  midőn  Ázsiának  ezt  a  fönsíkját  is  elborította, 
vándorlásra  kényszerítette  az  ősembereket  s  hogy  akkor  lepték 
el  a  földet?  Lehetséges,  hogy  az  agyag,  mely  a  fönsíkot  takarja, 
rétegeiben  rejti  a  feleleteket  e  sürgős,  érdekes  kérdéseinkre.  Csak- 
hogy e  feleletekre,  úgylátszik,  még  soká  várhatunk.  A  diluvium 
tanulmányozása  még  óriási  időt  és  fáradságot  igényel,   egyrészt  a 

komplikációknak  tömege  miatt,  melyek  zűrzavarossá  teszik  a  kor- 
szakot s  igen  megnehezítik  a  periódusoknak  megkülönböztetését; 
másrészt  azért,  mert  a  diluviumnak  s  a  történeti  időket  megeló'ző 
kornak  tanulmányozása  eddig  aránylag  még  igen  kevés  művelőt 
talált.  S  ezek  a  művelők  sem  emancipálhatták  magukat  a  tudo- 
mány gyermekbetegségei  alól. 

Ami  animozitás  pezseg  a  még  éretlen  és  fejletlen  kérdések 
körül,  abból  bőven  van  az  ősembert  illetőleg  is.  Bámulatos  az  a 
könnyelműség,  mellyel  e  kérdéseket  tárgyalják  meglett  emberek, 
sőt  mi  több,  tudósok,  akiknek  pedig  a  kenyerük  tudni  azt,  hogy 
egy-két  adatból  indukciót  csinálni  nem  lehet  s  hogy  maguknak 
ez  adatoknak  tudományos  megbecsülése  is  mennyi  vélekedésnek 
s  szétágazó  kritikának  nyit  ajtót-ablakot.  Római  cserepeket  tar- 
tanak történet  előtti  maradványoknak ;  széthasadt  mammutcsontokra 
ráfogják,  hogy  ember  hasította  szét  azokat,  hogy  velejükhöz  fér- 
jen, jóllehet,  az  elefántoknak  az  a  bizonyos  csontvelejük,  melyet  a 
kérődzők  csontjaiban  a  mai  szakácstudomány  keres,  meg  se  volt. 
(Stoppani,  II  Dogma  e  le  scienze  positive  114.  1.)  Karcokat,  melyek 
esetleg  is,  meg  az  állatok  harapásától  is  kerültek  csontokra,  emberi 
rajzoknak  néznek,  s  hogy  azoknak  tarthassák,  alkalmasan  kiegé- 
szítik az  elmosódott  vagy  hiányos  vonásokat.  A  híres  Lartet-i 
elefántcsont  táblát,  melyen  több  futó  mammut  képét  akarták  látni, 
nagyon  megkritizálta  Schaafhausen.  (Natúr  u.  Offenbarung  37.  K. 
746.  1.)  Az  eredeti  rajzon  hiányzik  a  szem,  melyet  sokszorosítá- 
sokra rárajzolnak ;  ott  nincs  szem,  hanem  csak  egy  görbe  vonal. 
A  többi  ilyen  kép  nincs  mammut-agyarra,  hanem  iramgím-szarvra 
karcolva  s  alig  gondolható,  hogy  friss  mammut-agyarra  lehessen 
tűzkővel  ily  karcokat  létesíteni.  Durván  hegyezett  faágról,  melyet 
hódok  rágtak  meg  így,  azt  híresztelik,  hogy  az  ősember  fegyve- 
rére akadtak  benne ;  nem  hiányoznak  különböző  embercsont-leletek 
sem,  melyek  néhány  száz  évesek,  de  azért  veszedelemben  forog- 
nak, hogy  a  tercierbe  csúsztatják  vissza.  Találtak  már  harmadkori 
hajósnépet  is  a  savonai  dombokon  s  aki  nem  hiszi,  „é  un  gufo, 
che  odia  la  luce." 

Ennek  az  animozitásnak  s  lélekgyuladásnak  le  kell  hűlnie, 
mielőtt  az  igazság  ismeretére  juthatunk.  Valóságos,  igaz  ada- 
tokat kell  gyűjtenünk  s  az  igaz  adatokból  helyes  indukciót 
kell  csinálnunk,  akkor  közelebb  jutunk  majd  az  igazsághoz.  Nem 
hiába  húztam  alá  azt,  hogy  valóságos  s  igaz  adatokat  gyűjtsünk ; 

mert  valóban  meglepett,  amit  a  jeles  olasz  geológusnál,  Stoppaninál 
olvastam :  „A'  giorni  nostri  di  cose  fabbricate  sono  pieni  i  musei 
di  Európa;  gia  s'intende  che  si  fabbricano  le  cose  pur  ricercate 
e  tra  queste  a  preferenza  quelle,  che  il  naturalista  cerca,  senza 
averle  mai  potuto  trovare,  preché  non  si  posson  trovare,  pronto, 
s'intende,  a  pagar  bene  chi  le  trovasse."  (i.  m.  115.  1.)  A  „Corso 
di  geológia"  című  művében  kritizálja  azután  a  jeles  szerző  azt  a 
különféle  állítólagos  leletet,  melyekre  rendszereket  építettek.  Ugyan- 
ily  mérsékletre  int  Virchow,  a  jeles  berlini  tanár. 

Még  kell  valamit  megjegyeznem  a  híres  „hiatus"-ra  nézve,  mely 
a  kő-korszakban  a  palaeolith-embert  a  neolith-embertől  elválasztja. 
Tudjuk,  hogy  a  történeti  kort  megelőző  világban  az  ősembert, 
mint  a  palaeolith-  és  neolith-embert  különböztetik  meg;  a  régibb 
kő-korszakban  ugyanis  az  ember  állítólag  csak  hasított  s  darabosan 
faragott  tűzkőszerszámokkal  rendelkezett ;  az  újabb  kő-korszakban 
pedig  már  tudott  tűzköveket  élesíteni  és  simítani,  sőt  a  fazekas- 
sághoz is  értett.  E  fölosztáshoz  sok  szó  fér,  már  csak  azért  is, 
mert  e  jelleggel  nehéz  megvonni  az  elválasztó  vonalat  s  a  régi, 
darabos  szerszámok  előfordulnak  a  későbbi  korban  is.  Kellenek 
tehát  más  ismertető  jelek  is,  melyek  tájékoztassanak  a  tüzetesebb 
kormeghatározásban.  Poitiers-i  Vilmos  írja,  hogy  az  angolszászok 
a  hastingsi  ütközetben  1066-ban,  még  kőhegyű  nyilakkal  s  a  skó- 
tok 1298-ban  még  kőbaltákkal  csatáztak.  Herodot  beszéli,  hogy  a 
perzsa  nyilazók  jegyeket  karcoltak  nyilaik  kőhegyébe.  A  frank 
sírokban  Namur  mellett,  római  hamvveder  mellett  kőbalták  feküd- 
tek. Mily  tévedés  volna  kizárólag  e  szerszámok  és  fegyverek  sze- 
rint intézni  a  kormeghatározást,  kiváltkép  ha  meggondoljuk,  hogy 
az  elszigeteltség  s  a  vidékszerűség  a  régi  világban  még  nagyobb 
szerepet  játszott,  mint  most.  Ha  azonban  a  geológiai  rétegezést  is 
tekintetbe  vesszük,  elfogadhatjuk  a  palaeolith-  s  a  neolith-embert. 
A  palaeolith-ember  az  lesz,  aki  az  iramgím  a  Pirenekig  való  elő- 
nyomulásakor,  mint  troglodyta,  barlangokban  lakott  s  mint  vadász 
bolyongott  a  földön ;  míg  a  neolith-ember  akkor  lép  föl,  mikor  az 
iramgím  visszavonult  északra,  mikor  a  zerge,  marmota  felsőbb 
hegyi  regiókba  költöztek,  s  lent  a  völgyben  s  a  síkon,  nyájak, 
falkák,  csordák  uralták  az  embert.  A  neolith-ember  már  lakot 
épít,  követ  köszörül,  fazekat  éget,  oltárt  állít  és  síremléket  az 
elköltözötteknek. 

Itt   lép   föl    a   híres   „hiatus"-kérdés.  Honnan  e  változás?  s 


376 

mi  tölti  ki  a  hézagot  e  két  periódus  közt?  Quatrefages  bevallja, 
hogy  e  hézaggal  az  őskori  archaeologia  nem  tud  mit  csinálni. 
Kitűnő  régészek  és  anthropoiogusok  nagy  időközt  vesznek  föl, 
hogy  az  átmenetet  az  ős-kőkorszakból  az  új-kőkorszakba  meg- 
magyarázzák. 

A  neolith-ember  bizonyára  túl  van  már  a  jégkorszakokon, 
melyeknek  utolsója  az  azt  kisérő  özönvizekkel  alighanem  kipusz- 
tította az  embert  Európában.  A  neolith-ember  új  jövevény  s  nem 
utódja  a  palaeolith-embernek  s  kultúrája  is  idegenből  átültetett 
plánta.  Más  vidékekről  jöttek  ezek  a  pásztornépek  s  telepedtek 
le  a  palaeolith-ember  puszta  hazájában.  Kollmann  tanár  az  1892-ben 
Ulmban  gyűlésező  német  anthropologiai  társulat  egyik  ülésén 
kimondta :  „Von  Asien  ging  wahrscheinlich  nach  der  neolitischen 
Periode  die  geistige  Wiedergeburt  Europas  aus,  wie  heute  das 
umgekehrte  der  Fali  ist."  Miért  ne  tehetnők  föl,  hogy  már  a 
neolith  település  is  Ázsiából  indult  ki?  mihelyt  a  vizek  s  a  jég- 
árak visszavonultak,  új  térfoglalásra  indult  ki  az  ember  s  fölhatolt 
Ázsiából  az  elpusztított  Európába. 

J.  Elbert  „Das  Diluvium  und  die  Sündfiut"  című  értekezé- 
sében azt  gondolja,  hogy  a  palaeolith-ember  a  vízözön  előtti 
ember  volt,  aki  a  vízözönben  s  a  velejáró  utolsó  eljegesedésben 
elpusztult;  utána  bevándorolt  Európába  a  kultúrának  bölcsőjéből, 
Ázsiából  a  neolith-ember,  ki  már  nem  „vad"  vadász,  hanem 
pásztor  volt.  A  palaeolith-  s  a  neolith-embernek  ilyetén  beállítása 
a  jégkorszakba,  bizonyára  megengedhető.  Az  emberiségnek  nagy- 
szerű vízözön-mondái  sejtetik,  hogy  a  katasztrófa  új  rendet  terem- 
tett a  föld  hátán  s  hathatósan  belenyúlt  az  emberiségnek  eloszlá- 
sába és  vándorlásába;  megsemmisítette  a  palaeolith-embert  s  a 
bevándorlott  kultúrában  egy  át  nem  hidalt,  tehát  nem  közvetített 
lépcsőt  állított  a  palaeolith-ember  világa  fölé;  ez  az  a  „hiatus." 
E  „hiatus"  oly  tág,  hogy  ágyában  hömpölyöghet  a  bibliának  s  a 
néphagyományoknak  vízözöne  is. 

De  bár  ez  a  fölfogás  mindenképen  megengedhető,  újra  han- 
goztatom, hogy  a  geológiai  diluviumot  nem  lehet  azonosítani  a 
vízözönnel.  A  vízözön  csak  egy  tünete  a  diluviumnak,  még  pedig 
a  végéből. 


XVllI. 
A  Mózesi  teremtés-történetnek  értelme. 

Eddigi  geológiai  fejtegetéseink  alapján  most  közelebb  lépünk 
a  szentírás  adataihoz. 

A  természet  mélyebb  és  helyesebb  fölismerése  rásegített,  hogy 
a  szentírás  fönséges  kozmogoniájának  megértésére  az  egyedül  helyes 
szempontra  helyezkedjünk. 

Mi  az  a  szempont?  Isten  kinyilakoztatja  Ádámnak  a  világ 
teremtését  s  teszi  azt  víziókban,  mint  ahogy  a  prófétákkal  tudatta 
a  jövő  eseményeket. 

A  viziók  e  sora  nagyszerű  s  népszerű  kioktatása  az  emberi- 
ségnek a  teremtésről,  melyben  ki  van  emelve  néhány  jellemző, 
theologiai  igazság,  de  azoknak  természettudományos  kifejtésébe  s 
valóságban  végbemenő  elbeszélésébe  a  szentírás  bele  nem  eresz- 
kedik. Valamint  pedig  metafizikai  igazságokat  hirdet:  úgy  érint 
természettudományos  tényeket  és  történéseket  is,  de  nem  tüzetes 
tudományos  kifejtésben,  hanem  a  vízióknak,  a  tableauk-nak  meg- 
felelő szimbolizmussal.  Így  például  határozottan  állítja,  hogy  a  föld 
lett,  az  atmoszféra  lett,  a  növényzet  serkent,  az  állatvilág  lett,  de 
hogyan  lett  a  föld,  mikép  fejlett  az  atmoszféra,  mikép  állt  elő  föld- 
ből és  vízből  az  élet,  meddig  tartott  ez  a  teremtés,  s  mi  az  élet 
alakjai  közt  az  összefüggés,  arra  ki  nem  terjeszkedik.  A  végtelen 
Isten  teljhatalma  s  egyeduralma  mutatkozik  be  a  prófétai  látomá- 
sokban az  első  embernek  s  ezzel  a  nagy  igazsággal  szemben  a 
részletek  eltűnnek.  „Én  vagyok  a  te  Urad,  Istened",  „minden  álta- 
lam lett",  „a  te  Uradat,  Istenedet  imádjad  s  egyedül  neki  szolgálj" ; 
a  vallásos  embernek  ezt  hirdette  az  Úr,  ezt  hirdette  a  víziók  fényé- 
ben az  őt  körülvevő  világ.  Érzéke  első  sorban  a  metafizikára 
fordult  s  arra  a  kérdésre,  hogy  honnan  e  világ,  megkapta  a  fele- 
letet abban  az  alakban,    melyben    megérthette :    hiszen    értelemre, 

bölcsességre  s  nem  természettudományra  volt  első  sorban  is  szük- 
sége. Neki  theologusnak  kellett  lennie  s  nem  természettudósnak; 
theologiájáról  gondoskodott  az  Úr;  természettudását  a  fejlődésre 
bizta;  majd  ha  múlnak  az  évek,  századok  és  ezredek,  megjön  az 
a  kor  is,  s  ime  most  van,  midőn  az  ember  végre  sejteni  kezdi  az 
isteni,  nagy  méreteket,  melyekben  az  Úr  a  világot  megtervezte  és 
megalkotta  s  akkor  nemcsak  theologiája,  hanem  természettudo- 
mánya is  lesz. 

A  szimbolikus  vonásokat  lépten-nyomon  láthatjuk,  A  hét 
napon  meglátszik,  hogy  ez  csinált  és  célzatos  fölosztás ;  épp  úgy 
lehetne  több  vagy  kevesebb  napra  beosztani  a  teremtést.  A  napot 
és  csillagokat  egészen  népszerű  és  kicsinyes  szerepben  lépteti  föl. 
Mily  kedves  a  szentírásnak  ez  a  kozmogóniája,  hat  napjával  s 
ünneplő  sabbathjával !  Megérzik  rajta,  hogy  ez  a  hat  nap  csak 
készület,  hogy  csak  szent  vigiliák  a  fönséges  szabbathra.  Az  isten 
bevezeti  az  embert  a  világba;  megmutatja  neki  dicsőségét,  anélkül, 
hogy  a  dicsőségnek  sugarait  elemezze  s  királyi  palástjának  szálait 
szétszedje;  de  minek  is  volna  ez  mind,  hiszen  a  hat  nap  a  sabbathba 
siet  s  a  vízióknak  célja  az  Istentisztelet :  „A  te  Uradat,  Istenedet 
imádjad."  E  célra  nézve  a  vízióknak  nyelve  és  tartalma  kitűnő 
szolgálatot  teljesít ;  jobban  mint  egy  természettudományos  fejtegetés. 
Metafizikai  s  nem  természettudományos  a  cél,  tehát  a  kép,  a  nyelv 
is.  Metafizikai  értelem  van  abban,  hogy  Isten  „legyen"  szavával 
fényt  derít,  „erősséget"  épít,  az  erősség  kék  sátrára  rátűzi  a  napot 
s  a  holdat,  amazt  nappali,  emezt  éjjeli  óramutatóul.  Végre  a  meta- 
fizikai célzatnak  teljes  kidomborítására  mindenütt  közvetlenül  áll 
velünk  szemben  az  Isten,  még  pedig  a  beszélő  Isten,  „és  mondd 
Isten  :  legyen  világosság.  És  Ldtd  Isten  a  világosságot,  hogy  jó  .  .  . 
Mondd  még  az  Isten :  Legyen  erősség  a  vizek  között ...  és  erős- 
séget alkota  az  Isten  ...  és  nevezé  Isten  az  erősséget  égnek  .  .  . 
Mondd  pedig  az  Isten :  gyűljenek  egybe  a  vizek  ...  és  nevezé 
Isten  a  szárazat  földnek  ...  és  befejezé  Isten  a  hetedik  napon 
munkáját  és  megnyugovék  .  .  ."  Ez  gyönyörű,  dramatikus  előadása 
a  világ  eredetének,  amelyet  megértett  az  emberiség,  s  mely  számára 
kidomborította  a  theologiai  igazságot :  „én  vagyok  az  Úr,  engem 
imádj  s  nekem   szolgálj." 

Különböztessük  meg  tehát  a  vallási  s  erkölcsi  tartalmat  a 
természettudományos  vonatkozásoktól,  s  ne  ezeket,  hanem  a  meta- 
fizikai igazságokat  emeljük  ki  s  vigyük  át  drága  kincsül  theologi- 

ánkba.  Az  nem  annyit  jelent,  hogy  a  szentírásban  nem  lesz  semmi- 
féle természettudományos,  objektív  elem  s  minden  a  költői  szim- 
bolizmus költői  szolgálatára  fordíttatott.  Vannak  a  szentírás  elbeszé- 
lésében is  a  természetes  történésre  vonatkozó  pozitív  és  objektív 
adatok,  milyen  pl.  az  az  egymásután,  hogy  először  alakult  a  föld, 
azután  az  atmoszféra ;  a  tengerből  kibukkant  a  száraz  s  növényzet 
serkent  rajta ;  halak,  hüllők,  emlősök  jelentek  meg  a  színen  s  a 
legifjabb  teremtmény  a  szentírás  szerint  is  az  ember ;  ezek  mind 
objektív  s  értékes  adatok,  de  ez  adatok  a  víziók  keretében  nem 
valók  arra,  hogy  belőlük  tanuljuk  meg  a  természet  kialakulásának 
történetét.  Bár  elismernék  ezt  mindenütt  s  tűznék  ki  vezérelvül 
a  szentírás  magyarázatában,  akkor  nem  találkoznánk  oly  kijelen- 
tésekkel, hogy  Ádám  vagy  Mózes  nagyszerű  geológus  volt,  s  hogy 
a  szentírás  is  bizonyítja  a  modern  tudományok  korszakfölosztását. 
Bármily  tekintélyes  részről  hangozzanak  is  ily  kijelentések,  mond- 
juk mindig,  hogy  ezen  a  fölfogáson  szerencsésen  túl  vagyunk  már 
s  ha  akadunk  is  megegyezésekre  szentírás  s  tudomány  közt,  a 
megegyezések  nem  hatalmaznak  föl  arra,  hogy  a  szentírásból  tanul- 
junk természettudományt.  Azért  ne  becsüljük  túl  Cuvier-nek  szavait 
sem :  „Mózes  oly  kozmogoniát  hagyott  ránk,  melynek  pontossága 
napról-napra  szembeszökőbb  .  .  .  Mózes  könyvei  bizonyítják,  hogy 
tökéletes  fogalma  volt  a  természettudomány  legfőbb  kérdéseiről. 
Kiváló  figyelmet  érdemel  kozmogoniája,  me^t  ugyanabban  a  sor- 
ban lépteti  föl  a  teremtések  korszakait,  melyben  a  természettudo- 
mány." Ampere  szavait  sem  fogadjuk  el  abban  az  értelemben, 
mintha  a  szentírás  természettudományos  fejtegetést  nyújtana  a  világ 
teremtéséről;  pedig  félre  lehet  érteni,  midőn  mondja:  „Mózesnek 
vagy  oly  tökéletes  természettudományos  ismerete  volt,  mint  a  mo- 
dern századnak,  vagy  pedig  inspirációból  beszél"  ;  igen,  abból  beszél, 
de  a  természetfölötti  megvilágosítás  nem  adott  neki  természettudo- 
mányt, nem  avatta  őt  föl  tudóssá,  hanem  theologussá  és  prófétává. 
Az  egészen  más. 

Nagyjában  s  általában  most  már  mindenütt  hirdetik,  hogy  a 
szentírás  nem  nyújt  természettudományos  fejtegetést.  Buckland,  az 
angol  geológus  például  figyelmezteti  a  szentírás  olvasóit,  hogy  ne 
keressenek  benne  fölvilágositásokat  a  Teremtőnek  azon  részletes 
műveiről,  melyeket  réges-régen  az  embernek  megjelenése  előtt  vég- 
zett. Hiszen  ez  esetben  arról  is  panaszkodhatnánk,  hogy  miért 
nincs  szó  a  szentírásban  Jupiter   holdjairól   s  Saturnus  gyűrűiről ; 

vájjon  ez  okból  is  hiányos  a  szentírás  elbeszélése?  Keressük  eze- 
ket a  tudományok  encyklopádiájában,  de  ne  oly  könyvben,  mely 
a  hittant  nyújtja  s  erkölcsi  életünk  szabályozásának  szolgál.  Jól- 
lehet a  theologusok  ezt  az  irányelvet  általában  elfogadták,  még 
sem  kerülték  el  a  kísértést,  hogy  ne  keressenek  a  szentírásban 
több  természettudományt,  mint  amennyivel  a  legáltalánosabb  értesü- 
lés beérheti.  így  például  disputálni  kezdtek  elleneinkkel  a  fölött, 
hogy  mit  ért  a  szentírás  az  alatt  a  világosság  alatt,  mely  az  elsó' 
napon  tűnt  föl?  miféle  világosság  legyen  az?  a  nap  világossága-e 
vagy  más  fényforrásból  pl.  az  izzó  földtömegből  származó  fényt 
ért-e  azalatt  az  írás?  Bizonyítani  kezdték,  hogy  nap  nélkül  is  van 
fény  s  hogy  a  szentírás  nem  a  napfényt  érti.  Mások  a  nap,  hold 
és  csillagok  teremtéséről  a  negyedik  napon  terjesztettek  csodálatos 
nézeteket,  melyeket  alább  is  érintek.  Itt  csak  azt  említem,  hogy 
teljesen  fölösleges  volna  a  genezis  elbeszélése  miatt  megreformálni 
a  modern  asztronómiát  s  kritizálni  Keppler  törvényeit.  Aki  ily 
merész  vállalatokra  kiindul,  az  nemcsak  az  eredményekért  felelős, 
melyek  magyarázatait  jellemezni  fogják,  hanem  a  helyes  rendszer 
ellen  vét,  mely  soha  sem  engedheti  meg,  hogy  a  szentírási  elbe- 
széléseket természettudományi  fejtegetéseknek  nézzük. 

Mások  is  legalább  a  periódusokat,  a  teremtésnek  világkor- 
szakait akarták  a  szentírásból  kiolvasni.  Hugh  Miller  a  hat  nap 
egymásutánjával  a  világkorszakok  sorát  állítja  párhuzamba,  úgy 
hogy  a  szentírás  napjainak  a  következő  formációk  feleltek  volna 
meg:  az  1.  napnak  az  azoi  korszak,  a  2.  napnak  a  sziluri  és  de- 
voni,  a  3.  napnak  a  kőszénformáció,  a  4.  napnak  a  permi  s  a 
triász,  az  5.  napnak  a  jura  és  kréta,  a  6.  napnak  a  harmadkor- 
szak. Miután  belátták,  hogy  ez  a  párhuzam  tarthatatlan,  a  napo- 
kat nem  zárt,  hanem  nyilt  periódusoknak  mondták,  melyek  egy- 
másba átmennek  s  így  a  nap  reggele  a  jellemző  alakulásnak  vagy 
történésnek  csak  kiindulását  jelezné,  de  estét  nem  érne  a  másik 
napnak  reggele  előtt,  s  ezzel  együtt  folyna  tovább  bizonytalan 
messziségbe.  Ez  idő  szerint  már  ezt  a  magyarázatot  is  leszerelik 
s  a  vajúdásoknak  kínzó  határozatlanságából  győzelmesen  lép  elő 
a  rendet  teremtő  gondolat,  mely  a  szentírásnak  a  vallási  s  erkölcsi 
kioktatás  mezejét  nyitja  meg  s  ugyanakkor  fölszabadítja  a  termé- 
szettudományt az  illetéktelen,  metafizikát  fizikával  összekeverő 
tekintetektől.  Most  már  szabad  mindakettő,  nem  feszélyezik 
egymást.  Nem  is  lesz   ezután    hit   és   tudomány,   genezis  és  geo- 

logia  közt  ellentmondás  s  mindkettő  meg  lehet  elégedve   fölséges 
föladatával. 

Ez  legyen  legalább  a  cél,  melyre  törekedjünk,  s  ezt  a  célt 
abban  a  mértékben  érhetjük  el,  melyben  kimutatjuk,  hogy  a  hit- 
nek s  a  tudománynak  nincsenek  oly  gyakori  érintkezési  pontjai  s 
nincs  annyi  közös  ügye  s  közös  tárgyi  köre,  mint  a  hogy  ezelőtt 
gondolták.  Az  emberi  tudománnyal  különben  sem  lehet  állandó 
s  végleges  békét  vagy  szerződést  kötni,  mert  theoriái  változók  s 
aki  a  theoriákra  alapítja  a  hittéteknek  bizonyítását  vagy  theoriák- 
kal  akarja  kimutatni,  hogy  a  hit  dogmái  mennyire  egyeznek  a 
tudománynyal,  gyakran  nagyon  megjárja;  mert  néhány  év  múlva 
az  addig  divatos  elmélet  elveszti  népszerűségét,  más  theoria  lép 
helyébe  s  a  theologusnak  ismét  új  megegyezéseken  és  békélteté- 
seken kell  törnie  fejét.  Ha  sikerül  is  neki  az  ismételt  kiegyezés, 
mégis  furcsa  fényt  vet  eljárására  az  a  körülmény,  hogy  gyakran 
ellentmondó  elméletek  egyformán  megegyeznek  a  dogmákkal. 
„Lajstromba  szedhetnők,  —  mondja  méltón  Edouard  Jordán,  ren- 
nesi  egyetemi  tanár,  —  azokat  az  egymással  ellenkező  gondola- 
tokat, melyeket  ügy  emlegettek,  hogy  ezt  vagy  azt  a  dogmát  cso- 
dálatosan illusztrálják.  Mikor  fogjuk  már  belátni,  hogy  kevés 
becsülésben  részesítjük  meggyőződéseinket,  ha  azt  tartjuk  róluk, 
hogy  könnyen  alkalmazkodnak  a  változó,  tudományos  nézetekhez? 
Azok,  kik  annyi  tehetséget,  annyi  finom  elmeélt,  annyi  tudást  paza- 
rolnak erre  a  sisyphusi  munkára,  gyanúba  kerülnek  az  iránt,  hogy 
nem  igen  ismerik  a  tudománynak  természetét.  A  tudomány  inkább 
törekvés  az  igazságnak  megismerésére,  mint  az  igazság  ismereté- 
nek bírása.  Mit  érünk  el  vele,  ha  kimutatjuk,  hogy  ez  idő  szerint 
nincs  ellentmondás  a  tudomány  s  a  dogma  közt,  hiszen  a  mi  ma 
nincs,  az  holnap  lehet.  Sőt  talán  nem  is  tanácsos  a  dogmák  bizo- 
nyítására érveket  a  tudományból  meríteni  (értve  itt  tudomány  alatt 
a  ki  nem  forrott  elméleteket);  mert  ha  igen  szorosra  fűzzük  a 
modern  tudomány  s  a  hit  közt  a  kapcsot,  annak  az  előíté- 
letnek is  adhatunk  tápot,  hogy  a  hit  akadályozza  a  tudománynak 
haladását.  Ezzel  szemben  nem  annyira  annak  bizonyítására  kell 
törekednünk,  hogy  ez  vagy  az  az  elmélet  megegyez  a  dogmával, 
mint  inkább  annak  a  lehetőségnek  kimutatására,  hogy  a  hit  szelleme 
egyesíthető  a  tudományos  irányzattal,  mely  elfogultság  nélkül  törek- 
szik az  igazságra  s  nem  aggódik  a  következmények  fölött."  (Her- 
mann  Grauert,  Aus  der  kath.  Gelehrtenwelt.  Wissenschaftiiche  Bei- 

lage  der  Qermania.  1900.  48.  sz.).  Jordán  e  szavainak  bizonyára 
nincs  az  az  értelmök,  hogy  a  hit  ne  törődjék  a  tudománnyal  s 
a  tudomány  ne  törődjék  a  hittel ;  hiszen  az  képtelenség,  s  kikerül- 
hetlen  volna  legalább  abban  az  esetben,  ha  az  egyik  a  másikát 
tagadná;  hanem  csak  azt  akarja,  hogy  ne  zavarjuk  össze  a  hit  s 
a  tudomány  határvonalait,  —  ne  fogjuk  le  a  tudományos  elmé- 
leteket a  dogmák  bizonyítására,  mikor  azok  még  csak  elméletek, 

—  ne  kössük  össze  szorosan  a  dogmát  a  tudományos  nézetekkel, 

—  viszont  ne  állítsuk  oda  nehézségképen  az  elméletek  elé  a  szent- 
írásnak népszerű  értesítését,  melyek  asztronómiába,  geológiába, 
zoológiába  vágnak.  Ha  ezt  szem  előtt  tartjuk,  megtiszteljük  az 
írásnak  fönséges  tekintélyét,  biztosítjuk  a  tudománynak  szabadságát 
s  elkerüljük  a  szenvedélyes  határvillongásokat,  ily  fölfogás  mellett 
egyszersmind  divatját  múlja  majd  az  a  különös  törekvés,  melynél 
fogva  némelyek  a  tudománynak  vívmányairól  s  fölfedezéseiről  azt 
szeretik  mondani,  hogy  ezt  meg  azt  a  szentírás  már  régóta  tanítja,  vagy 
hogy  az  evolúció  már  sz.  Ágostonnak  gondolata  s  más  ilyesmit. 
Az  ilyen  nézetek  az  illetők  tudományára  is  furcsa  fényt  vetnek  s 
utat  nyitnak  annak  a  gondolatnak,  hogy  ahol  ily  nézetek  kapósak, 
ott  a  tudományos  haladást  s  az  új  ismereteket  legalább  is  gyanús 
szemmel  nézik,  s  azt  szeretnék,  ha  a  bibliában  minden  megvolna. 

A  szentírás  az  emberi  üdvnek,  a  természetfölötti  rendnek 
kifejlését  s  történetét  adja.  Célja  elmondani,  hogy  mit  tett  az 
Isten  az  emberért  s  mint  építette  ki  a  természetfölötti  rendet  s  mit 
helyezett  bele  ebbe  a  rendbe :  tant,  kegyelmet,  erőt,  csodát.  Ez  a 
rend  a  természeten  épül  föl  s  a  világ  életében  folyik  le;  kapcso- 
lata van  a  világgal,  az  emberiséggel,  a  természettel.  Érint  embe- 
reket, helyeket,  tényeket.  Nem  csal  sehol,  jól  értesült  mindenütt. 
Kivéve,  hogy  kisebb  dolgokban  a  kritika  az  igazi,  ős  szöveg  iránt 
van  kétségben.  Történetet  ad  s  a  világ  történetébe  ékelődik;  tör- 
téneti hűséggel  beszéli  el  a  pátriárkák,  a  zsidó  népnek  sorsát,  az 
Úr  Jézus  életét,  cselekedeteit  s  tanát.  Nem  tudom,  hogy  ily  fölfo- 
gás mellett,  hol  s  mitől  féltsük  a  szentírás  megbizhatóságát. 

Az  által,  hogy  nem  keresünk  természettudományt  az  ó-szö- 
vetségi szentírásban  époly  kevéssé,  mint  az  evangéliumban,  s  hogy 
a  szentírásnak  a  természettudományt  érdeklő  részeit  nem  nyoma- 
tékozzuk  s  nem  tartjuk  természettudományos  fejtegetésnek,  sem- 
mit sem  vonunk  el  az  írás  szavahihetőségéből  s  nem  nyitunk 
kaput    annak    a    racionalizmusnak,    mely    a    csodát  kiküszöböli. 

Hogy  is  lehetne  azt  ránk  fogni ;  hiszen  a  teremtés  maga  egy  meta- 
fizikai cselekvés,  a  végtelennek  oksági  viszonya  a  természethez  s 
a  csoda  is  az.  Aki  teremtést  tanít,  az  a  csodát  is  lehetségesnek 
állítja;  a  végtelent  ható-okul  állítja  be,  már  pedig  ez  okhoz  a 
teremtés  oly  közel  áll,  mint  a  csoda. 

De  ugyancsak  ezért  a  csoda  sem  tartozik  a  természettudo- 
mányhoz, mint  magyarázandó  folyamat;  hiszen  e  folyamat  a  vég- 
telenből szakad  ki.  A  természettudomány  csak  bámulva  és  konsta- 
tálva állhat  e  folyamat  partján  s  kinyilváníthatja,  hogy  az,  ami  itt 
történik,  előttünk  érthetetlen  s  természetes  erőkből  kimagyarázha- 
tatlan.  A  csoda  mint  tény,  a  történetnek  tárgya;  az  ó-szövetségi 
elbeszélések  az  emberiségnek  s  a  zsidó  nép  történetébe,  az  evan- 
géliumnak pedig  az  Úr  Jézusnak  s  az  akkori  korszaknak  életébe 
vágnak :  tehát  történeti  kritika  alá  esnek.  A  történelem  azt  kutatja, 
hogy  az  emberiség  életében  mi  történt  s  a  feleletet  az  evangélium 
is  megadja:  ez  meg  ez  történt;  pl.  Krisztus  ötezer  embert  öt 
kenyérrel  kielégített,  Lázárt  föltámasztotta,  maga  is  föltámadt. 

A  természettudomány  azt  kutatja,  hogy  mik  a  természetnek 
erői  s  törvényei  s  a  szentírás  azt  mondja,  hogy  a  természeti 
erőkön  túl  mi  történt  egyszer,  hogy  mit  művelt  az  Isten.  Hogy 
borzadhatna  ettől  a  természettudomány?  hisz  ez  nem  tartozik 
hozzá.  Hogy  akarna  dönteni  ebben?  hiszen  a  természet  erőin  túl 
fekvő  hatóról  van  szó.  A  csoda  természetfölötti  tény ;  sem  a  tény 
mint  esemény,  sem  a  természetfölötti  erő  nem  tartozik  a  termé- 
szettudomány keretébe.  Az  esemény  a  történelmet  érdekli,  a  ter- 
mészetfölötti tényező  a  metafizikát  s  a  vallást;  a  természettudo- 
mánynak nem  marad  más  hátra,  mint  az,  hogy  vagy  mondja  ki: 
ezt  nem  értjük,  vagy  mondja  ki,  ha  jól  konstatált :  ezt  természetes 
erők  nem  hozták  létre.  Amit  ezenkívül  hozzáad,  az  természettudo- 
mányos filozófia,  fizikai  metafizika. 

Különben  reméljük,  hogy  nemsokára  a  természettudomány 
egyáltalában  nem  foglalkozik  majd  a  csodával  abból  a  célból, 
hogy  lehetősége  fölött  döntsön. 

A  józan  methodus,  mely  beéri  tárgyával  s  nem  tör  be  ille- 
téktelenül más  tudományok  birodalmába,  napról-napra  nagyobb 
elismerést  vív  ki  magának.  Oskar  Hertwig  egy  általános  tünetet  jellem- 
zett, mikor  monda :  „Wir  sind  inzwischen  bescheidener  geworden." 
Kivált  az  hangol  szerénységre,  hogy  a  sokat  igérő  elméletek  is 
csak  részben  válnak  be  s  a  világ  mélyebb,  mint  ahogy  gondoltuk. 

„Die  Welt  ist  tief,  viel  tiefer  als  der  Tag  gedacht, 
Tief  ist  ihr  Weh,  Lust  tiefer  noch  als  Herzeleid, 
Weh  spicht:  vergeh.  Doch  allé  Lust  will  Ewigkeit, 
Will  tiefe,  tiefe  Ewigkeit."  (Nietzsche.) 

Hogy  a  világ  mélyebb  mint  a  hogy  gondoltuk,  azt  nemcsak 
az  élet,  de  az  anyag  is  bizonyítja.  A  mechanikus  elméletre  a 
modern  fizikusok  gyanakodva  néznek  s  elektrikus  elméletet  kez- 
denek emlegetni.  Ettől  sem  várnak  végleges  kielégítést  s  Kirch- 
hoff  Gusztávval  s  Poincaré-val  arra  figyelmeztetnek,  hogy  a  vilá- 
got a  tömegmozgás  ép  oly  kevéssé  teszi  érthetővé,  mint  az  elek- 
trikus történés,  de  az  se  baj,  mert  utóvégre  is  a  fizikai  elméletek- 
nek nem  az  a  célja,  hogy  a  dolgok  lényegét  megmagyaráz- 
zák, hanem  hogy  a  történéséket  leírják  s  összefüggésüket  kimu- 
tassák. Poincaré  e  kijelentése  józan  is,  szerény  is,  de  sokakra  nézve 
kegyetlen  !  Ez  álláspontot  nem  volt  könnyű  a  tudományos  világgal 
elfogadtatni,  mert  aki  ezt  elfogadja,  több  nagyzó,  modern  gondolatról 
kényszerül  lemondani ;  le  kell  neki  mondania  főleg  arról,  hogy 
a  merően  mechanikai  elmélettel  meg  lehet  magyarázni  a  világot. 
Nem,  a  világot  nem  lehet  azzal  megmagyarázni.  Ismételnünk  kell 
tehát  azt  a  kellemetlen,  feszélyező  bevallást:  Ignoramus  et  igno- 
rabimus.  A  fizika  nem  adja  meg  a  világ  megértését! 

De  ez  őszinte  s  nyilt  bevallás  által  viszont  sokat  nyerhe- 
tünk ;  azt  nyertük,  hogy  határozottabban  ismertük  föl  a  termé- 
szettudományos ismeretnek  határait.  Rászoktunk  szigorú  ellenőr- 
zés alá  venni  a  következtetéseket,  melyekkel  az  adatok  alapján  a 
konkrét  ismert  világból  a  metafizikai  világba  szoktak  átrándulni  s 
illetéktelen  állításokkal  a  vallási  téren  is  zavart  okozni.  Ez  nem 
rég  még  divat  volt,  de  most  már  illetlen   viselkedésnek  bélyegzik. 

S  mit  kutat  a  történet?  a  tényt,  az  eseményt  s  az  azok  közt 
való  összefüggést. 

Az  ó-szövetségi  szentírás  s  az  evangéliumok  az  emberiség 
életében  föllépett  természetfölötti  tényeket  állítják  szemeink  elé. 
A  tények  a  történeti  kritikának  tárgyai;  tehát  bátran  foglalkozha- 
tik  velük  s  az  ő  feladata  lesz  a  tényeknek  történeti  bizonyosságát 
kideríteni.  Kutassa  tehát  a  történet  a  tanúskodásnak,  mely  a  ter- 
mészetfölötti tényekért  sorompóba  lép,  hitelességét,  a  tanúknak 
megbízhatóságát,  az  okmányoknak  romlatlanságát  s  ha  ezt  kiku- 
tatta, hüvelyezze  ki  a  tanúskodásból  a  tényt.  Ez  methodikus,  tör- 
téneti eljárás ! 


385 

A  történeti  kritika  azonban  sok  képviselőjében  nem  így  tett, 
hanem  filozófiai  föltevésekből  indult  ki  s  kritériumokat  állított  föl, 
filozófiai  kritériumokat,  a  tényeknek  a  priori  való  megitéle'sére.  Ez 
az  eljárás  magában  véve  esztelenség  és  fittyet  hány  minden  me- 
thodusnak.  Hegel  szavait  is  félre  lehet  érteni,  mikor  azt  mondja : 
„was  das  blos  Geschichtiiche,  Endliche,  Aeusserliche  betrifft,  sind 
die  hlgen  Geschichten  wie  profáné  zu  betrachten,  den  Glauben  geht 
dass  Wissen  gemeiner,  wirklicher  Geschichten  nichts  an."  Ezzel 
az  elvvel  az  egész  evangéliumot  az  ócska  vashoz  dobhatnók ; 
hiszen  az  Úr  föltámadása  „eine  gemeine,  wirkliche  Geschichte", 
mely  bizonyosan  a  hithez  tartozik.  Hegel  tehát  az  evangéliumi 
elbeszéléseket  nem  venné  valóságos  történeteknek,  s  azokat  szim- 
bolikus magyarázatokban  párologtatná  el. 

Strauss  Dávid  szerint  a  történeti  kritikának  az  elve  ez  legyen  : 
„ami  hihetetlen,  az  nem  történt  meg."  Ez  igen  gyönyörűséges  és 
radikális  elv,  de  a  történelmi  tudomány  ilyesmit  el  nem  ismerhet. 
Az  ilyen  elv  sohasem  volt  történeti  elv,  már  csak  azért  sem,  mert 
rendkívül  relativ  értékű  álláspontra  helyezi  a  szemlélőt.  Nem  is 
kell  itt  arra  gondolnunk,  hogy  az  indiánok  mit  tartanának  hihe- 
tetlennek, mit  nem ;  arra  a  kőesőre  sem  kell  hivatkoznom,  melyet 
a  francia  akadémia  a  múlt  században  anyóka-mesének  deklarált, 
300  szemtanúval  szemben ;  jellemzésül  elegendő  megemlíteni  azt, 
hogy  ez  nem  történet,  hanem  merő  dogmaíizmus.  Dogmatizmus 
az  is,  ha  a  racionalisták  ezzel  a  dilemmával  mennek  neki  a  szent- 
írásnak: ha  az  evangéliumok  történeti  okmányok,  ki  kell  belőlük 
selejteznünk  a  csodát ;  ha  pedig  azt  a  szentírásból  nem  lehet  eltá- 
volítani, akkor  a  szentírás  nem  történeti  okmány.  No  hát  törté- 
nelmet így  nem  lehet  nyomozni,  mert  az  világos,  hogy  aki  racio- 
nalista föltevésekből  indul  ki,  az  rationalista  eredményekre  jut. 

Tehát  minden  hatalmasságnak  elismerjük  a  jogkörét  s  meg- 
hajlunk  tekintélye  előtt,  de  csak  határai  közt.  A  természettudo- 
mányt tiszteljük,  becsüljük,  de  nem  zavarjuk  össze  filozófiával;  a 
történetet  nagyra  tartjuk,  de  methodust  s  nem  dogmatizmust  tisz- 
telünk benne  s  mikor  így  szabályoztuk  a  tudománynak  határait, 
ugyanakkor  megóvtuk  a  szentírásnak  szavahihetőségét  is  és  illeté- 
kességét is.  A  szentírás  e  határszabályozás  alapján,  természettu- 
dományt nem  tanít,  tudományos  fejtegetéseket  nem  ad,  kozmo- 
lógiai részletezésbe  nem  elegyedik,  de  ugyanakkor  az  emberélet- 
nek történeti  adatait,  hol  tényekről,    átélt  dolgokról  van  szó,  tör- 

téneti  hűséggel  közli  s  első  sorban  azokat  a  tényeket  állítja  elénk, 
mint  félreismerhetlen  eseményeket,  melyek  a  mi  ismeretünkben  a 
természetfölötti  rendnek  oszlopai  és  kritériumai,  értem  a  csodákat. 

S  el  nem  fojthatom  magamban  a  figyelmeztetést,  melyet 
kivált  a  modern  világ  gondolkozóihoz  intézek :  tekintsék,  kérem, 
a  csodákat  mint  az  isten  kiáltó  szavait  a  pusztában  s  helyezked- 
jenek a  csodák  korába  s  körülményeibe,  ha  azokat  méltányolni 
akarják.  A  csodák  tűz-oszlopok  az  emberiség  metafizikai  éjében, 
melyek  az  Isten  műveit  megvilágítják.  A  csodák  fizikában  ért- 
hetetlenek, de  annál  inkább  érthetők  a  történetben,  az  emberiség 
életében.  Ha  néha  nagy  és  sok  csodával  állunk  szemközt,  mint  a 
zsidók  kivonulásakor  Egyptomból,  vagy  Illés  prófétának  s  végre 
az  Úr  Jézusnak  életében :  gondolják  el  e  csodák  észszerűségének 
megítélésére  azt  a  sötét,  borzalmas  háttért,  melyben  egy  népnek, 
sőt  az  emberiségnek  babonája,  tudatlansága,  fanatizmusa,  rom- 
lottsága sötétlik ;  ennek  megvilágosítására,  e  nyers,  lelketlen  tömeg- 
nek megmozgatására,  a  szellemnek  e  sárözönben  való  meghono- 
sítására, mely  formát,  életet  s  erényt  teremtsen  az  alaktalan  molesbe, 
ezért  ragyognak,  íznak  a  csodák  tűzoszlopai ;  ezért  hangzik  réme- 
sen, de  tiszteletet  parancsolóan  kiáltó  szavuk  a  világtörténelem- 
ben. A  modern  kor  gyermeke  a  természettudomány  benyomásai 
alatt  ellenszenvvel  tekint  a  csodákra ;  ajánlom  neki,  hogy  szerez- 
zen magának  történeti  érzéket  s  ne  irtózzék  a  metafizikától  s 
tapasztalni  fogja,  hogy  elvész  ellenszenve. 

Ezek  után  kifejtem,  hogy  mi  a  szentírás  első  fejezetének 
tartalma. 

A  szentírás  első  fejezete  a  gondolkozó  észt  mindenek  okára 
és  Teremtőjére  utalja;  tanítja,  hogy  a  föld  s  minden,  ami  istenen 
kivül  van,  nem  örök,  hanem  lett  bizonyos  kezdetben  s  úgy  lett, 
amint  isten  akarta  s  amint  az  Úrnak  jónak  látszott,  ki  meg  is 
volt  elégedve  művével,  „látta  az  Úr,  hogy  jó." 

A  szentírás  a  világnak  ezt  a  metafizikai  viszonyát  teremtés- 
nek mondja,  s  érti  alatta  a  semmiből  való  alkotást.  A  teremtés 
a  végtelen  lénynek  érthetetlen  aktusa,  melylyel  a  világot  létbe 
hívja,  fölfogásunkat  meghaladó  titok.  A  végtelen  lét  is  az,  ha  azt 
kutatod,  hogy  micsoda  önmagában  s  ha  látni  kívánod  valóját. 
Látni  nem  láthatod,  de  tudod,  hogy  van.  Ez  elől  a  metafizika  elől 
nincs  menekvés ;  az  örökkévaló  s  a  végtelen  az  időből  s  a  térbői 
merednek  ránk,   melyeknek   analógiájából  alkotjuk   meg  az  örök- 

kévalónak  s  a  végtelennek  fogalmát.  Jóllehet  tehát  a  végtelen 
magában  fölfoghatatlan,  azért  mégis  ránk  erőszakolja  magát.  Ész- 
szerű fogalom,  melynek  tárgyáról  tudjuk,  hogy  van,  látjuk,  hogy 
kell  lennie,  hasonlóságokból  csinálunk  magunknak  hozzávetőleges 
fogalmat  róla,  de  valóját  nem  értjük  föl.  Aki  nem  fogadja  el  az 
észszerű  gondolkodástól  követelt  e  titkot,  az  választ  magának 
mást,  ami  csakugyan  észszerűtlen ;  de  titok  nélkül  nem  lehet. 

Isten  teremtette  a  világot.  A  teremtés  a  végesnek  a  végte- 
lenhez való  viszonya.  Lépés  a  metafizikából  a  fizikába.  Valamikép 
kell  beállítani  a  végest  a  végtelenbe.  Mi  a  teremtés  viszonyával 
fejezzük  ki  a  függést.  S  hogyan  állítják  be  mások,  kik  a  terem- 
tésről hallani  nem  akarnak,  a  végest  a  végtelenbe?  azt  mondják, 
hogy  a  véges  a  végtelennek  része.  Mily  durva,  esztelen  fölfogás. 
Mi  azt  mondjuk,  hogy  a  véges  a  végtelennek  szabad  alkotása ; 
mily  szellemi,  lelki,  metafizikai  gondolat  ez! 

A  teremtés  következtében  a  világ  bár  Istené  s  belőle  való, 
még  sem  Ö.  Minden  tökéletessége  tőle  származik,  még  pedig 
nemcsak  a  formai  tökély,  hanem  a  lét  tartalma  is;  ez  mind  tőle 
van,  de  nem  Ő  az.  Ez  az  Isten  sajátossága,  hogy  gondolatait  és 
akaratát  így  fejezi  ki,  t.  i.  a  világ  létrehívásában.  Valamint  a  szó- 
noki előadásnak,  melyet  hallgatunk,  összes  értelmi  tartalma,  nyelvi 
szépsége  a  szónoktól  van,  bár  az  előadás,  mint  mű,  nem  a  szó- 
nok maga,  hanem  a  hang  hullámzása :  úgy  fejezi  ki  az  Isten 
önmagát  a  teremtésben.  Van  azonban  a  szónoki  előadás  s  az 
Isten  teremtése  közt  nagy  különbség;  mert  a  szónok  a  levegőt 
nem  teremti,  hanem  alakítja ;  míg  az  Isten  nemcsak  az  alakot, 
de  az  anyagot  is  adja ;  az  egész  valóság  nemcsak  a  formai  tökély, 
hanem  a  lét  tartalma  szerint  is,  az  Isten  szava. 

Ez  a  szolid  szó  térben  és  időben  „hangzik",  bár  az  Isten 
nincs  térben  sem  időben,  nincsenek  részei,  nincsenek  különálló 
aktusai,  benne  minden  egy;  olyan  Ö,  mint  a  szükségesség,  mint 
a  metafizikai  igazságok ;  mindenben  van,  de  nem  kiterjedésképen, 
úgy  van  mindenütt,  mint  az  egyszer-egy.  A  világ  az  ő  gondolata, 
az  ő  képe;  nem  maga  az  Isten,  hanem  csak   öltözete  s  takarója. 

E  jól  fogalmazott,  értelemmel,  tartalommal,  erővel  ellátott 
szóban  van  kifejezve  az  Isten  gondolata  és  akarata.  Aki  az  Isten 
gondolatát  és  akaratát  meg  akarja  ismerni,  az  forduljon  a  termé- 
szethez, hallgassa  az  Isten  szavát.  Van  azonkívül  egy  más  szó, 
egy  felsőbb,  fölségesebb  s  kegyelmesebb  gondolat   és   akarat,    de 

ez  kizárólag  az  erkölcsi  világrendben  áll  fönn  s  a  természetet 
csak  alapozásul  használja  s  ezt  kinyilatkoztatásnak  s  természet- 
fölötti rendnek  hívjuk. 

Ezek  a  nagyszerű  kérdések  mind  a  theologiába  valók,  mely 
a  természetből  is  meríthet  fényt  s  irányítást,  hogy  a  Teremtő 
nagyságán  s  művének  fönségén  eligazodhassék  s  bizonyára  meg 
nem  bánja,  ha  e  forrásból  is  meríti  inspirációit.  Annál  könnyeb- 
ben nélkülözheti  majd  a  mózesi  kozmogoníának  természettudo- 
mányos tartalmát  s  túlad  az  egyes  napoknak  olyatén  magyarázatán, 
mely  a  napnak  művét  a  világalakulásnak  valamely  mozzanatával 
azonosítja.  így  pl.  nem  fogja  azt  kutatni,  hogy  Mózes  a  terem- 
tésnek melyik  történéséről  érti  azt,  hogy  világosság  lett  az  első 
napon.  Nem  fogja  azt  kutatni,  vájjon  a  föld  kigyuladását  érti-e 
vagy  a  napvilágnak  első  átszürönközését.  Nem  fog  szimatolni 
csodálatos  fizikai  reveiációkat,  melyekben  az  Úr  Mózesnek  kinyi- 
latkoztatta volna,  hogy  mi  a  fény  s  nem  fogja  elhinni  azt,  amit 
Baltzer  állít,  hogy  a  világosság  alatt  az  első  napon  Mózes  az 
imponderabiliáknak  aetheri  részét  érti.  Nem  ereszkedik  majd  bele 
annak  vitatásába,  vájjon  a  világosság  a  nap  előtt  lett-e  s  épp  oly 
kevéssé  szegődik  Reusch  hívei  közé,  aki  a  szentírás  verseiből  azt 
hozza  le,  hogy  „Gott  hat  bewirkt,  dass  die  Erde,  schon  ehe  sie 
in  ihr  jetziges  Verháltniss  zur  Sonne  gesetzt  war,  erhellt  wurde. 
Dieses  Licht  war .  .  ,  so  beschaffen,  dass  die  von  Gott  hervorge- 
brachte  Vegetation  bei  demselben  existieren  konnte."  (Bibel  und 
Natúr  155.  1.) 

A  harmadik  napot  a  mi  theologiánk  nem  úgy  magyarázza 
majd,  hogy  akkor  kezdődött  s  végződött  a  föld  domborzatának 
kialakulása  s  azontúl  csend  s  háborítlan  rend  volt  a  föld  színén. 
Azt  sem  vitatjuk  majd,  vájjon  a  flóra  harmadnapon  fejlődött-e  ki 
összes  soraiban,  s  azon  túl  nem  volt  fejlődés?  A  harmadik  nap 
sem  egyéb,  mint  Ádám  egyik  viziója,  melyben  az  Isten  értésére 
adja  az  embernek,  hogy  a  csodálatos  flóra  általa  alkottatott  a 
nélkül,  hogy  az  élet  titkát  s  fejlődését  érintette  volna.  Ugyanezt  kell 
mondanom  az  ötödik  s  hatodik  napról  is. 

A  negyedik  nap  fejtegetésében  nem  vitatjuk  majd,  vájjon 
Mózes,  illetőleg  Ádám  a  geocentrikus  vagy  heliocentrikus  asztro- 
nómiának híve-e.  Aki  azt  a  genezis  nagyszerű  fejezetéből  ki  nem 
olvassa,  annak  úgy  sem  lehet  azt  megmagyarázni.  Az  írás  mindig 
úgy  beszél,  hogy  a  föld  áll  s  a  nap  forog,  s  hogy    a   föld    miatt 

van  a  nap,  hold  és  a  csillagok.  A  szentíra's  az  embert  oktatja  ki 
a  teremtésről,  ki  ezt  a  földet  oly  nagynak  s  a  napot,  holdat,  csil- 
lagokat oly  kicsinyeknek  látja,  azt  az  embert,  ki  itt  a  földön  él, 
küzd  és  meghal,  kinek  e  föld  a  világa.  Több  theologus  állította 
azt,  hogy  a  föld  csak  a  negyedik  napon  lépett  abba  a  viszonyba 
a  naphoz,  melyben  most  áll ;  addig  tehát  a  világosság  sem  volt 
a  nap  világossága  s  az  est  és  reggel  is,  melyró'l  az  írás  folyton 
beszél,  csak  képletesen  értendő.  Ez  igazán  igen  érdekes  állásfog- 
lalás, mert  e  szerint  a  mózesi  elbeszélésből  érvet  formálhatnánk 
az  aggregáció  elmélete  mellett. 

Az  aggregáció  elmélete  szerint  a  bolygók  összeverődhettek 
bármiféle  tömegekből,  melyeknek  nem  kellett  a  nap  őstömegéből 
kiszakadniok,  hanem  a  mindenség  végtelen  ösvényein  kóborolva 
találkoztak  s  a  nap  vonzási  körébe  kerülve,  bolygóivá  lettek. 
Valóban  ez  is  gyönyörű  gondolat  s  igen  szépen  magyarázná  a 
bolygóknak  fizikai  különbözőségét,  melyet  újabban  nagyon  han- 
goztatnak s  a  mechanikus  Kant-Laplace-elmélettel  szemben  érvé- 
nyesíteni iparkodnak.  Említettem  már,  hogy  ez  az  elmélet  csak 
akkor  szerez  majd  nagyobb  érvényt,  ha  az  egyes  bolygóknak  s  a 
holdnak  fizikájáról  lehull  a  mostani  titokszerűségnek  leple.  De  ki 
merné  azt  gondolni,  hogy  a  genezisben  ki  van  nyilatkoztatva  az 
aggregációnak  elmélete?  !  Pedig  Reusch  s  más  theologusok  aligha- 
nem így  értik  azt,  hogy  a  föld  nem  függött  mindig  a  naptól ; 
volt  tehát  idő,  mikor  más  pályákon  haladt  s  a  nap  nem  fogta 
még  le  a  földet  vonzási  körébe.  Tőlem  tarthatják  az  aggregáció 
elméletét,  de  a  szentírásból  azt  nem  lehet  s  nem  szabad  bizonyí- 
taniok,  egyszerűen  azért,  mert  a  szentírás  nem  akar  asztronómiai 
kinyilatkoztatásokat  közzétenni  s  következőleg,  ha  le  is  lehetne 
valamikép  hozni  állításaiból  ezt  vagy  azt  a  tant,  az  ilyen  követ- 
keztetésben semmiféle  bizonyító  erő  nem  rejlenek. 

Természettudományos  tartalmat  keresve  a  genezisben,  a  szent- 
írás tekintélyének  is  ártottak  s  a  természettudósoknak  ellenszenvét 
is  magukra  uszították.  Viszont  a  természettudósok  is  hozzászok- 
tak a  gyűlölködéshez  s  az  írás  értelmezőknek  hibája  miatt  magát 
az  írást  akarták  hitelétől  megfosztani.  Ez  is,  az  is  betegség.  A  tudo- 
mány, legyen  az  theologia  vagy  geológia,  lassan-lassan  átesik  a 
gyermekbetegségeken  s  csak  azután  nyer  határozott  s  megállapo- 
dott tipust.  Míg  a  vajúdásokon  át  nem  esett,  addig  tartózkodva 
fogadjuk  állításait  s  ne  vegyük  készpénznek  tanait,   de  ne  is  elle- 

nézzük,  ha  nem  ütköznek  bele  más  igazságokba.  A  határozatlan- 
ságnak stádiumában  megeshetik  velünk,  hogy  sokáig  ki  leszünk 
téve  kínzó  bizonytalanságnak  s  el  kell  viselnünk  a  látszólagos 
ellentmondásnak  terhét,  melyet  megoldani  nem  tudunk.  Ez  a  kín 
a  tudós  embernek  önmegtagadása;  bántja  őt,  de  nem  lohasztja 
le  buzgalmát ;  azért  ő  tovább  dolgozik  s  lehet,  hogy  megéri,  hogy 
maga  az  az  ellentmondás  ujabb  álláspontra  segítette  föl  a  tudo- 
mányt, ahonnan  a  szétágazást  s  az  ellentéteket  felsó'bb  egységbe 
és  összhangba  terelheti.  Találóan  és  szépen  mondja  erre  nézve 
Döllinger:  „Tiefer  graben,  emsiger,  rastloser  prüfen,  und  nicht 
etwa  furchtsam  zurückweichen,  wo  die  Forschung  zu  unwillkom- 
menen  Ergebnissen  führen  möchte,  das  ist  die  Signatur  des  áchten 
Theologen.  Er  wird  nicht  gleich  scheu  und  ángstlich  den  Fuss 
zurückziehen,  als  ob  er  auf  eine  Natter  getreten  wáre  und  die 
Flucht  ergreifen,  wenn  ihm  einmal  ein  bischen  für  unantastbar 
gehaltener  Satz  in  dem  dialektischen  Processe  seiner  Untersu- 
chung  sich  zu  verflüchtigen  scheint,  oder  eine  vermeinte  Wahrheit 
in  irrthum  sich  zu  verkehren  droht.  Jenen  Wilden  wird  er  doch 
nicht  gleichen  wollen,  welche  eine  Eklipse  nicht  sehen  können, 
ohne  in  Angst  zu  gerathen  für  das  Schiksal  der  Sonne.  (Die  Ver- 
gangenheit  und  Gegenwart  der  kath.  Theologie.  27.  1.)  Hasonló 
intelmet,  csakhogy  más  irányban,  intézhetünk  a  természettudósok 
cimére.  Türelem,  kimélet,  törekvés  és  kritérium  kell  a  tudomány- 
nak, s  akkor  míg  egyrészt  az  igazságot  fel  nem  adja,  másrészt  a 
vallást  nem  sérti. 

A  vallás  ad  értelmet  az  életnek,  nem  a  tudomány.  Nem  kicsiny- 
lésből mondom  ezt,  hanem  mély  meggyőződésből  és  tapasztalatból. 
Nagy  dolog  a  tudomány  s  önmaga  ellen  vét,  aki  kevésre  becsüli 
vagy  a  tudományszomjat  magában  nem  éleszti.  De  azokra  a  kér- 
désekre, hogy  honnan  és  hová  és  minek,  a  tudomány  ma  épp  oly 
kevéssé  ad  feleletet,  mint  kétezer  év  előtt.  Kioktat  ugyan  a  tény- 
leges állapotokról,  föltárja  az  ellenmondásokat,  kiemel  tágabb 
látkörök  magaslatára,  fölvilágosít  érzékeink  relativ  tanúságáról, 
de  hogy  hol  és  hogyan  kezdődik  a  világnak  s  az  életnek  para- 
bolája s  hová  görbül  e  csodálatos  vonal,  arról  nem  ad  fölvilágo- 
sítást. Se  baj ;  ha  tiszteljük  azokat  a  nagy  gondolatokat,  melyek 
erkölcsi  világunkban  folyton  fölvetődnek  s  minket  a  végtelennek 
s  az  örökkévalónak  jegye  alá  állítanak;  ha  meggyőződünk  arról, 
hogy  az  életnek  értéket  csak  az  Isten  s  a  felebarát  iránti  szeretet 

ad  s  az  emberiség  tökéletesedése  az  Istent  s  egymást  szerető  lel- 
keknek közössége  felé  halad :  akkor  a  tudománynak  lángoló  tisz- 
teletével párosítjuk  majd  az  élet  művészetét,  mely  örök  forrásokból 
merít  eszményeket,  s  iparkodik  megvalósítani  azokat.  E  törekvé- 
seknek célja  itt  a  földön  az  Isten  gondolatai  szerint  kialakított, 
harmonikus  lét  s  benne  azontúl  az  élet  virága,  a  boldogság. 


XIX. 
A  szellemek  oszlása. 

A  mózesi  teremtés-történet,  mint  kimutattam,  uj  megvilágí- 
tást s  ugyanal<i<or  mélyebb  értelmezést  is  nyer  azoknak  a  csillogó 
modern  gondolatoknak  befolyása  alatt,  melyeket  eddig  a  föld  ala- 
kulásáról s  az  élet  fejló'déséről  kifejtettem.  Úgy  látszik,  mintha  e 
gondolatok  győzelmes,  diadalmas  utat  futnának  be ;  mintha  a  hitet 
szorítanák  visszafelé  a  bizonytalanságok  s  a  metafizikának  homá- 
lyába. A  modern  világnézetre  tagadhatatlan  döntő'  befolyásuk  volt 
s  bár  félreértések  s  animozitások  árán,  de  mégis  egészben  véve 
nekik  tulajdonítandó  a  korszellem  materialista  iránya.  A  haladás 
igézete  erőt  vesz  az  embereken  s  mikor  látják,  hogy  bizonyos 
vallási  nézetek  az  uj  világosságban  elmaradt  s  naiv  fölfogásnak 
bizonyulnak,  csakhamar  készek  ezt  az  Ítéletet  megkülönböztetés 
nélkül  mindenre  kiterjeszteni,  ami  vallásnak  neveztetik.  Hatásuk 
tehát  az  emberiség  lelki  világában  bizonyos  idegenkedésben  s  bizal- 
matlanságban nyilvánul  a  vallás  s  nevezetesen  a  kinyilatkoztatás  iránt. 

E  befolyást  tanulmányoznunk  s  a  nyomában  ébredő  érzü- 
letet elemeire  kell  bontanunk,  hogy  tisztán  Ítélhessünk  úgy  a  jelen- 
ség természete,  mint  a  vallásnak  tárgyi  értéke  fölött.  A  vallástalan 
vagy  vallásos  áramlat  a  korszellemnek  egyik  elsőrangú  alkotó 
eleme  s  mint  ilyen  már  magában  is  megérdemli  érdeklődésünket ; 
de  különben  is  bevallom,  hogy  mindezek  a  fejtegetések  tulajdon- 
kép a  világnézetnek  tisztázását  célozták. 

E  fejtegetések  előttem  csak  oltárlépcső  számba  mentek, 
melyeken  fölhaladva,  meggyújthatjuk  már  a  legfőbb  ismeretnek  s 
egy  mindent  összefoglaló  világnézetnek  szent  lángját.  Célom  nem 
az  volt,  hogy  tudományos  geológiai  fejtegetéseket  írjak,  hanem 
meg  akartam  világítani  a  geológiai  tanokat  a  természetbölcseletnek 
s  a  kereszténységnek  fényével.  Mindezek  után  a  legfontosabb  kér- 
dést tűzöm  ki,  mely  abban  kulminál,  megegyeztethető-e  a  keresz- 

tény  vallás  a  modern  világnézettel  ?  Föntartható-e  még  a  szentírás 
a  modern  tudománynyal  szemben?  S  miben  áll  az  a  megrendülés, 
vagy  mondjuk  változás,  melyet  a  modern  ember  vallásossága 
szenved  ? 

Mindenekelőtt  arra  a  feszültségre  kell  figyelmünket  fordí- 
tanunk, mely  jelesen  a  múlt  századnak  közepétől  kezdve  egyrészt 
a  keresztény  érzés,  másrészt  a  természettudományok  közt  lábra 
kapott.  Valamiféle  idegenkedést  s  bizalmatlanságot  lehetett  észre- 
vennünk a  természetfölötti  hittel  szemben,  melynek  okát  a  termé- 
szetes ismeret  győzelmes  előhaladásában  s  további  vívmányai 
iránt  táplált  reményekben  találjuk  föl.  Mintha  uj  csillagzat  kelt 
volna  föl  az  emberiség  szellemi  látóhatárán,  mely  a  régi  fényt 
elhomályosítani  készülne.  Sokaknak  szemeiben  el  is  homályosult 
ez  a  régi  fény,  nem  ugyan  az  uj  fénytől,  hanem  a  helytelen  föl- 
fogástól, mely  kísértetbe  jutott  a  régit  becsmérelni  s  az  ujat  egye- 
düli fényforrásnak  tartani.  Pedig  nem  volt  szabad  sem  a  régit 
becsmérelnie  sem  az  ujat;  hanem  be  kellett  volna  állítania  mind- 
kettőt a  maga  saját  helyére  s  akkor  örvendhettek  volna  az  újnak 
s  megtarthatták  volna  a  régit. 

Mi  így  gondolkozunk;  nekünk  a  kinyilatkoztatás  is,  a  tudo- 
mány is  kincs  és  fény! 

Fény,  verőfény  a  tudomány;  óriási  s  tiszteletreméltó  az  az 
értelmi  munka,  melyet  végzett!  Elragadtatással  szemléljük,  mint 
sikerült  neki  leolvasni  a  teremtésről  az  Isten  nagy  gondolatait,  mint 
válik  kezei  közt  gondolattá  hegy,  réteg  és  kőszirt  s  életté  fakéreg 
és  kövület;  titkos  hieroglifek  merednek  rám  minden  oldalról,  melyek 
az  ő  szemeiben  betűkké,  gondolatsorokká  változnak !  Fénynek, 
verőfénynek  mondhatom  a  természettudományos  fölismerésnek  e 
térfoglalását!  Hová  lesz  ez  uj  fényben  a  szentírás  kozmogoniája 
hat  napjával  s  csendes  ünneplő  szabbathjával  ?  Hová  tűnnek  el  a 
verőfényben  leírásai  a  hat  nap  munkájáról?  Gyermeki  elbeszélései  a 
Teremtő  Istenről,  ki  „legyen"  szavával  fényt  derít,  azután  „erős- 
séget" épit,  az  „erősségre"  rátűzi  a  napot,  holdat  nappali  s  éjjeli 
óramutatóul? 

Mennyien  voltak,  kik  e  fönséges  két  okmány  közt,  a  tudo- 
mánytól elvesztették  a  hitet,  vagy  a  hittől  megvetették  a  tudomá- 
mányt !  Hányan  voltak,  kik  helytelen  rendszerüknél  fogva  a  hitet 
s  okmányát,  a  bibliát,  tudományos  könyvnek  nézték  s  a  népek 
fölfogása  szerint   induló   és   az   emberiség   nyelvén  beszélő  szent- 

írásnak  tudományos,  geológiai,  kozmogóniai,  vagy  asztronómiai 
fejtegetéseket  tulajdonítottak  !  Mindezek  megfeledkeztek  arról,  hogy 
az  élet  nem  a  tudományban,  hanem  annak  a  nagy,  erkölcsi  föl- 
adatnak megoldásában  rejlik,  amiért  az  ember  él,  s  ennek  az 
erkölcsi  föladatnak  az  irányítója  és  vezérkönyve  a  szentírás.  Ne 
keress  benne  tudományt;  nem  azért  élsz,  hogy  tudós  légy ;  keresd 
benne  azt,  ami  után  szived  vágyik,  keresd  azt,  hogy  miért  élsz  s 
minek  s  hogyan  élj? 

Ha  e  nagy  vezérelvet  kezdet  óta  szemelőtt  tartjuk,  végtelen 
sok,  keserű  harcot  kerültünk  volna  el.  Ha  e  határvonalat  a  tudo- 
mányos ismeret  s  az  emberiségnek  theologiája  közt  megvonjuk, 
nem  hullt  volna  le  annyi  lélek  reményének  koszorúja  porba  s 
s  nem  szállt  volna  lelkükben  nyugvóra  a  keresztény  hit  csillaga. 
Pedig  a  hit  s  a  remény  a  legnagyobb  érdek,  hiszen  belőlük  fakad 
a  megnyugvás  s  a  boldog  élet.  Ezért  a  nagy  érdekért  mondjunk  le 
inkább  a  tudományról,  ha  meg  vagyunk  győződve,  hogy  a  modern 
tudománynyal  az  örökkévalóságba  irányuló  tekintet  meg  nem  fér; 
mondjunk  le  a  tudományról,  mert  összes  kincsei  nem  boldogít- 
hatják s  nem  tehetik  naggyá  az  embert.  Vagy  ha  azt  tenni  bűn 
volna  és  istenkáromlás,  hát  keressük  föl  azt  a  szempontot,  melyre 
állva  egymásba  folyni  látjuk  a  tudománynak  s  a  vallásos  életnek 
csodálatos  köreit,  azt  a  két  kört,  melyet  két  fénysugár  ír  le,  az 
egyikét  az  észnek,  a  másikát  az  Istenszeretetnek  sugara  s  vágjuk 
le  azt  a  szentségtörő  kezet,  mely  hogy  az  egyiknek  fényét  növelje, 
a  másikát  kioltja. 

Hogy  e  kérdésben  világos  fölismerésre  szert  tegyünk,  tekint- 
sük meg  azokat  a  szellemi  mozgalmakat,  melyek  vagy  a  tudo- 
mányt vagy  a  vallást  félreértve,  egyoldalúan  indultak  meg  s  nem 
áldást,  hanem  átkot  és  zavart  hoztak  ránk. 

Először  is  meg  kell  említenem,  hogy  voltak  jóindulatú,  de 
túlzó,  szellemi  áramlatok  az  egyházon  belül,  melyek  a  kinyilatkoz- 
tatást féltve,  a  tudománynak  nézeteit  a  világról  s  az  evolúcióról 
tévtanoknak  tartották.  Voltak,  kik  örvényt  láttak  a  hit  s  tudo- 
mány közt  s  ellenkezést  a  tudomány  haladása  s  a  keresztény 
világnézet  közt.  Mondom,  hogy  voltak  ilyenek  s  remélem,  hogy 
nincsenek  többé,  de  bizton  tudom,  hogy  később  nem  lesznek.  Hogy 
ennyire  fejlődtek  a  dolgok,  az  onnan  van,  hogy  szerencsésen 
átestünk  az  első  összetűzések  lázán ;  a  fiatal  óriások  vagyis 
inkább  a  vén  óriások,  mert  hiszen  az  uj  irányzatokkal  öreg  emberek 

szoktak  ellenszenveskedni,  a  vén  óriások  már  lehűtötték  lázas 
fejüket  s  olcsóbban  kezdik  adni  kizárólagosan  egyoldalú  teóriáikat; 
reméljük  tehát,  hogy  későbben  teljesen  megértik  legalább  tanít- 
ványaik a  modern  tudomány  igényeit.  Az  egyháznak  hivatása  régen 
úgy  mint  most  ugyanaz:  a  vallásos  élet  nevelése;  e  minőségben 
jár  a  népek  élén,  ne  hintsük  e  félreértések  töviseit  lábai  alá.  Szö- 
vétneknek akarta  őt  az  Úr;  ne  borítsunk  homályt  biztató,  enyhe 
olajmécsére.  Értelmetlenség,  maradi  gondolkozás,  elfogultság,  az 
uj  eszmék  nem  értése,  az  uj  kor  szükségleteivel  való  megismer- 
kedésnek hiánya  az  a  véka,  mely  alá  a  keresztény  igazságnak  szö- 
vétnekét kritikus  korokban  rejteni  lehet. 

Az  igazság  régi  s  az  marad,  de  az  igazság  fölértése,  az  esz- 
mék, gondolatok,  nézetek,  irányzatok  változnak ;  s  változnak  kivált 
akkor,  mikor  a  tudomány  uj  kilátásokat  nyit  az  emberi  gondo- 
latnak. Ily  gondolat-forduló  volt  például  a  Kopernikusi  csillagá- 
szati rendszer;  ilyen  gondolatforduló  a  modern  geológia  és  az  evo- 
lúció gondolata.  Ily  forgalmas  és  mozgalmas  időkben,  mikor  az 
egyik  rész  körömszakadtáig  ragaszkodik  a  régihez,  mikor  ráeskü- 
szik a  hagyományosra  s  nem  fogad  el  semmi  ujat,  a  másik  rész 
pedig  vérszemet  kapva  szenvedélyt  szenvedélylyel  cáfol  le,  lelke- 
sen törtet  előre  és  reformokat  sürget;  a  túlzások  ugyan  el  nem 
maradhatnak,  de  az  is  bizonyos,  hogy  meg  nem  maradhatnak. 
Az  őszinte,  komoly,  egyházi  tudomány  csakhamar  fölismeri  az 
idők  szükségleteit,  észreveszi  az  eszmék  sodrát,  s  foglalkozik 
velük.  Komoly  munka  után  szét  tudja  tartani  az  igazságot  a  pá- 
tosztól, a  hüvelyt  a  magtól  s  a  kikezdés  bizonytalanságai  s  az  uj 
gondolatoknak  határozatlanságai  közt  eltalálja  azt  a  helyes  irányt, 
hogy  se  ne  tagadjon  mindent,  se  ne  vegyen  készpénznek  min- 
dent; ne  ragaszkodjék  fölfogásokhoz,  melyeket  fölösleges  föntar- 
tani  s  örüljön  a  gondolatnak  uj,  eddig  ismeretlen  régiókba  való 
behatolása  fölött. 

De  ne  haragudjunk  nagyon  azokra  a  thologusokra,  kiket  a 
buzgalom  s  a  hév  elragadott,  s  kik  a  féltett  hit  animozitásával 
léptek  a  modern  tudomány  ellen  ;  azokra  se  nehezteljünk,  kik  tar- 
tózkodva a  modern  gondolatoktól,  ósdi  nézeteik  mellett  virrasz- 
tottak s  várták,  hogy  mikor  kel  föl  újra  az  ő  tudományosságuk- 
nak lealkonyodott  napja.  Ne  nehezteljünk  rájuk  s  ne  vessük  meg 
őket,  sőt  inkább  méltányoljuk  kitartásukat  és  hűségüket.  Volt 
nekik  sok    okuk,    hogy    miért    bizalmatlankodjanak    s    még   több 

okuk,  hogy  miért  zárkózzanak  el ;  bizalmatlankodtak,  mert  meg- 
lepően uj  gondolatok  álltak  eléjük,  s  elzárkóztak,  mert  a  modern 
gondolatok  egyház-  és  vallásellenesen  voltak  kihegyezve.  A  tudo- 
mányos mozgalom  oly  eró'szakos  és  rohamos  volt,  oly  fiatalkori 
tűzzel  lépett  föl,  hogy  fejletlenségének  nyersesége  vad  szenvedélyes- 
ségben  s  hitetlenségben  nyilvánult.  „Die  Zerstörung  der  christ- 
lichen  Qlaubens  ist  das  Pathos  der  Wissenschafft",  mondja  találóan 
Baltzer.  Nagy  gyöngeség,  de  eltagadhatatlan  tény !  A  tudomány 
mérsékelt  tempóban  s  bizalmat  ébresztő  józansággal  fejlődhetett 
volna,  de  az  érzelmeket  s  a  szenvedélyeket  ingerelte  a  tudósok 
animozitása  s  a  századnak  oktalan  irányzata,  a  hitetlenség.  Ez 
kölcsönzött  érdekességet  a  mozgalomnak,  ez  öntötte  le  azzal  a 
pikáns  savval  a  tudományt,  mely  izgatta  a  rossz  szenvedélyeket  s 
biztosította  számára  az  utca  sikereit  s  az  alacsony  s  népszerű 
irányzatok  szolgálatában  álló  sajtónak  tetszését.  S  ha  kérdezzük, 
hogy  honnan  vette  magát  a  komoly  tudományba  az  efemer  s 
méltatlan  animozitás,  okul  csak  azt  hozhatjuk  föl,  hogy  ez  is  az 
eszmezavarból  s  a  szenvedély  ösztöneiből  vette  eredetét. 

Az  elfogultság  mindenütt  nagy  s  részben  abból  származik, 
hogy  valaki  beleélte  magát  saját  nézeteibe  s  meggyőződéssé  kemé- 
nyítette a  tovafejleszthető  gondolatot.  Elfogultság  mindenütt  van 
bőven,  közéletben  is,  tudományban  is,  a  természettudományban 
is.  Mindenütt  vannak  forradalmi  eszmék  vagyis  inkább  forradalmi 
igazságok,  melyek  a  régi  nézeteket  ledöntik,  a  csinált  rendszere- 
ket szétrobbantják  s  uj  világításba  helyezik  a  világot.  E  forradalmi 
igazságoknak  mindenütt  vannak  ellenségei  s  magában  a  termé- 
szettudomány történetében  látjuk,  hogy  az  uj  gondolatokra  ott  is 
harc  és  félreértés  vár.  Nem  aszerint  csoportosulnak  körülöttük  a 
tudósok,  hogy  akik  az  illető  tudománynyal  foglalkoznak,  azok 
elfogadják  az  uj  eszméket,  a  többi  pedig,  aki  nem  ért  hozzá,  távol 
tartja  magát  tőlük,  nem  aszerint  történik  a  csoportosulás,  hanem 
aszerint,  vájjon  okos  mérsékletre  vagy  oktalan  erőszakoskodásra 
hajlanak-e  a  szellemek. 

Midőn  1751.  május  26-án  Horvátországban  nagy  meteor- 
vas-darab hullt  le  a  égből  s  a  zágrábi  konzisztorium  jegyző- 
könyvet vett  föl  az  esetről,  a  természettudósok  nevették  a  szem- 
tanuknak s  a  konzisztóriumnak  együgyűséget,  hogy  jegyzőkönyvi- 
leg konstatálnak  egy  lehetetlenséget.  Még  később  is  így  ír  egy 
geológus:  „Dass  das  Eisen  vom  Himmel  gefallen  sein  soll,  mögen 

der  Naturgeschichte  Unkundige  glauben,  mögen  wohl  im  Jahre 
1751  selbst  Deutschlands  aufgeklártere  Köpfe  bei  der  damals 
herrschenden  Ungewissheit  in  der  Naturgeschichte  und  Physik 
geglaubt  habén ;  aber  in  unsern  Zeiten  wáre  es  unverzeichiich, 
solche  Márchen  auch  nur  warscheinh'ch  zu  finden."  1790-ben  a 
párizsi  Akadémia  viccel  egy  kőeső  fölött,  melyet  300  szemtanú 
bizonyított  s  egy  tudományos  folyóirat  azt  írta :  „Wie  traurig  ist 
es  nicht,  eine  ganze  Municipalitát  durch  ein  Protokoll  in  aller 
Form  Volkssagen  bescheinigen  zu  sehen,  die  nur  zu  bemitleiden 
sind.  Was  soll  ich  einem  solchen  Protokolle  weiter  beifügen? 
Allé  Bemerkungen  ergeben  sich  dem  philosophischen  Leser  von 
selbst,  wenn  er  dieses  autentische  Zeugniss  eines  oífenbar  falschen 
Faktums  eines  physisch  unmöglichen  Phánomens  liest."  íme  a 
tudományos  elfogultság  szózata !  Ki  tehet  róla,  hogy  a  meggyő- 
ződés s  az  igazság  nem  födik   egymást. 

A  tudomány  sokat  nézett  már  babonának  és  sokat  tartott 
mesének,  ami  nem  volt  babona,  sem  mese,  ami  valóság  volt, 
csakhogy  a  hagyományos  s  divatos  nézetekkel  ellenkezett.  Vannak, 
kik  merészek  s  nem  törődnek  a  meggyőződésekkel,  de  azoknak 
sehol  sincs  jó  dolguk.  Copernicus  hívei,  kik  a  ptolomaeusi  szférák 
ellen  hadakoztak,  sok  gúnynak  voltak  kitéve,  nevették  őket,  no 
de  mi  haszna  volt?  A  szférák  mégis  letűntek  s  helyükbe  lépett 
Copernicus  rendszere,  mely  a  kozmogóniában  a  Kant-Laplace 
ősköd  hipotézisévé  fejlett.  S  mi  lesz,  ha  valaki  ez  utóbbi  ellen  lép 
föl?  Mi  lesz,  ha  kimutatni  szándékozik  majd,  hogy  a  föld  s  a 
bolygók  máskép  lettek,  —  hogy  aggregáció  által  lettek,  —  hogy 
a  föld  soha  sem  volt  hevenyfolyó,  —  hogy  a  hold  hegyei  nem 
vulkánok,  hanem  jégkraterek?  Mi  lesz  sorsa  ez  új  Columbusnak? 
Ha  nem  is  lánc  és  kötél,  de  bizonyára  gúny  és  nevetség. 

S  ez  a  régi  elfogultság  még  egészen  modern. 

Megengedem,  amint  már  említettem  is,  hogy  a  theologusok 
beavatkoztak  természettudományos  kérdésekbe  s  kiterjesztették  ille- 
tékességüket sok  oly  térre,  hol  nem  voltak  mérvadók.  A  korai  és 
illetéktelen  theologizálás  ellen  méltán  emelték  föl  szavukat  a  ter- 
mészettudósok s  protestáltak  az  ellen,  hogy  a  theologusok  meg 
akarják  kötni  a  szentírásnak  népszerű  kifejezéseivel  a  szabad 
kutatást.  Ezt  semmiesetre  sem  volt  szabad  tenniök.  De  mit  szóljunk 
ahhoz,  ha  a  természettudósok  theologizálnak  ?  Jól  mondják  azt 
Vogtról,  hogy  ő  inkább    theologus   és   misszionárius  mint  termé- 

szettudós,  mert  ahol  csak  lehet,  betör  a  theologiának  határvidé- 
keire és  propagandát  csinál  az  atheizmusnak.  így  lesz  a  termé- 
szettudományból tendencia,  mely  mindenütt  kirí;  így  kapják  Vogt 
művei  azt  az  utálatos  mellék-  és  utó-ízt,  mely  előadásait  élvezhe- 
tetlenekké teszi. 

Ha  olvassuk  a  radikális  Haeckel-nek  vagy  a  szociáldemok- 
ratikus  Reclusnak  műveit,  mindenütt  kirí  a  tendencia,  a  keresz- 
ténység gyűlölete.  Mikor  „A  patak  élete"  c.  művében  a  kristály- 
forrásokról értekezik,  nem  fojthatja  el  magában  a  következő, 
nagyon  is  zavaros  forrásra  utaló  kitörést: 

„A  közép-kor  siralmas  századain  át  a  szenvedés  átalakította 
az  embereket;  torzképeket  láttak  ott,  ahol  őseikre  istenek  moso- 
lyogtak; a  pokol  tornácának  képzelték  azt  a  vidám  helyet,  mely 
a  helléneknél  az  Olimpus  lába  volt.  A  fekete  mágusok,  sejtve,  hogy 
a  népek  természetszeretete  szabadságra  vezetne,  a  Földet  alvilági 
szellemeknek  áldozták ;  gonosz  szellemeket,  kísérteteket  varázsoltak 
a  tölgyekbe,  hol  azelőtt  driádok  laktak  és  a  forrásokba,  melyekben 
a  nimfák  fürödtek.  Az  előtörő  vizek  partján  jelentek  meg  a  kísér- 
tetek, hogy  jajgatásuk  a  fák  panaszos  susogásával  s  a  vizek  tompa 
morajával  vegyüljön ;  ide  gyülekeztek  esténként  a  ragadozó  vadak 
és  itt  leselkedett  az  ördöngös  porkoláb  a  bokor  mögött,  hogy  az 
arramenők  hátára  ugorhasson  és  megnyergelje.  Hány  „ördögforrás" 
és  „pokolmocsár"  van  Franciaországban,  melyet  a  babonás 
parasztok  kikerülnek,  pedig  semmi  egyéb  pokolit  nem  találtak 
rajta,  mint  a  hely  vad  fenségét  és  a  vizek  sötétzöld  örvényét." 
(Reclus,  A  patak  élete,  7.  1.) 

Mily  máskép  Ítélne  Reclus  a  középkornak  szelleméről,  ha  a 
német  Minne-Sángereknek  s  a  Provence  troubadourjainak  színpom- 
pás, mező-illatos  dalait  olvasta  volna,  melyek  a  nefelejtsben  a  szent 
Szűz  szemeire  s  a  szarkalábban  a  sz.  Szűz  saruira,  s  a  tejutban 
a  lelkek  útjára  ismernek. 

Mennyi  naivságot  termelt  a  természettudományban  az  evolú- 
ciónak hatalmas  s  gyönyörű  gondolata  I  Naivságot,  merem  mon- 
dani, jeles,  objektív  tudósok  nyomában,  melyet  Virchow  lépten- 
nyomon üldöz  s  melyre  vonatkozólag  Entz  Gyula  legújabban  Búza 
János  „Állattanának"  bírálatában  mondja,  hogy  az  „átmenet"  kife- 
jezés a  szerzőknél  nem  egy  esetben  bizony  nem  egyéb  puszta 
frázisnál.  S  mivel  Búza  János  is  ritka  szerencsével  dicsekedhetik 
az  átmeneti  alakok  fölfödözésében,    a   tőle  fölhozott   további    két 

átmeneti  alakot  Entz  a  következőkép  bírálja  el.  „Felesleges  lenne 
bizonyítanom,  hogy  ez  a  két  állítás,  hogy  a  kacslábúak  s  a  lábas- 
fejűek  átmenetek,  —  éppen  oly  naiv  képtelenség,  mint  pl.  az,  hogy 
a  denevérek  átmenetek  az  emlősök  és  madarak,  vagy  a  cetek  az 
emlősök  és  halak  közt."  (Hivatalos  Közlöny,  1901.  3.  sz.  63.  1.) 
íme  a  tudósok  is  naivak  lesznek,  ha  hamarkodnak ! 

Sőt  a  gyűlölködésig  elfogultak  lesznek.  Példa  erre  a  berlini 
filozófiai  fakultás,  mely  dr.  Spahn  Márton,  jeles  katholikus  tudós- 
hoz, mikor  az  egyetemen  a  magántanárságot  kereste,  kérdést 
intézett,  vájjon  vonatkoztatja-e  a  pápa  csalatkozhatatlanságát  a 
tudományra  is.  Történt  ez  az  üdv  1899.  évében  s  a  tudomány- 
egyetem elfogulatlanságának  jegyében ! 

Ellenséges  érzület,  atheizmus,  megvetés,  kevélység,  fönhéjá- 
zás,  elfogultság,  hamarkodás,  ez  volt  psychológiája  sok  modern 
tudósnak  s  ez  a  psychológia  a  valódi  tudományra  is  ködöt  borí- 
tott, mert  a  kereszténység  rossz  indulatot  látott  nem  ugyan  a 
tudományban,  —  annak  indulata  nincs  —  hanem  a  tudósokban. 
Észrevette,  hogy  temetésre  készülnek.  Úgy  is  volt. 

A  természettudomány  egész  vonalán  egyre  félreverték  a  vész- 
harangot; kongattak  és  csendítettek;  a  fiatal  óriások  ki  akarták 
ütni  a  világ  fenekét  s  minden  jellemzőbb  fázisánál  a  tudományos 
mozgalomnak,  végrohamra  buzdították  a  haladás  híveit.  Amikor 
egy-egy  hipotézis  ragyogó  rakétája  emelkedett  a  keresztény  föl- 
fogás méltóságos,  mélységes  egére,  temetésre  készültek  és  csen- 
díteni akartak.  Csendítettek  is,  de  a  csendítésből  húsvéti  harangszó 
lett;  nem  temetésre,  hanem  föltámadásra  szólt.  A  geológia  sok- 
szor készült  csendíteni  a  theologiának;  a  zoológia  főleg  a  Dar- 
winizmusban szerződtette  azt  a  „pompe  funébre"-t,  melyet  hozzánk 
méltónak  tartott;  hiszen  szerinte  halott  van  az  emberiség  gondo- 
latainak nagy  házában;  meghalt  a  gazda;  a  theologia  embere 
haldokolt,  majom  lett  belőle.  A  majom-elméletet  az  animozitás 
dajkálta ;  jóllehet  hamar  száradó  emlőin  a  majom-poronty  emberré 
nem  nőhetett  soha.  A  pathosz  azonban  törtetett  tovább  s  credója 
valóban  az  Istentagadás  lett. 

Ezeknek  a  folytonos  támadásoknak,  ennek  a  méltatlan,  hamis 
vádaskodásnak  s  ellenségeskedésnek  megvolt  nemcsak  társadalmi, 
erkölcsi,  vallási  kihatása,  hanem  volt  psychologiai,  mély  behatása 
a  theologiának,  vagyis  inkább  a  theologusoknak  lelkületére.  Az  ellen- 
ségeskedés   ellenségessé    tesz;    a    rossz    indulat,    a    méltatlanság 

elidegenít,  visszataszít;  a  legszentebb  s  a  legfölségesebb  eszméknek 
lealázása  fájós  érzetet  kelt,  nagy  távolságot,  nagy  űrt  szakít  az 
eszmék  tisztelői  s  az  eszmék  megvetői  közé  s  mondjuk  ki  nyiltan, 
elfogulttá  is  tesz.  A  theologusok  közül  többen  a  psychologia 
révén  a  természettudományok  ellenségeivé  lettek;  ellenszenv  verő- 
dött ki  leikükön  a  tudomány  e  szakai  ellen,  s  az  ellenszenv  s  a 
hideg  gyanakodás  a  psychológiából  kilépett  s  tudományos  néze- 
tekben s  támadó  állásfoglalásban  jelentkezett.  A  zsörtölődések  és 
félreértések  schismát  készültek  szakítani  a  természettudomány  s  a 
kereszténység  örökérvényű  igazságai  közé.  Ködöt  borítottak  a 
kiegyenlítések  mezejére;  lázították,  sőt  megszakították  az  érintke- 
zést theologia  és  természettudomány  közt,  s  ha  egyes  buzgólko- 
dókon  fordul  meg  a  dolog,  kiviszik  papiroson  azt,  amit  a  való- 
ságban ellenmondás  nélkül  gondolni  sem  lehet,  hogy  a  tudás 
egyes  ágai  és  szakai  közt  összeköttetés  nincsen,  hanem  inkább 
ellentmondás. 

Azonban  az  érzések  ez  állásfoglalása  nem  tartós;  nem  is 
lehet  az.  Az  emberiség  nem  tűr  meghasonlást  leghatalmasabb 
érzései  s  legfőbb  érdekei  közt.  A  vallásnak  a  tudománnyal  ki 
kell  békülnie. 

Diszkreditálni  a  tudományt  nem  szabad  ;  nem  az  ő  romjaiból 
épült  föl  templomunk  és  oltárunk;  ellenkezőleg  szomjazzuk  igaz- 
ságait s  testvéri  örömmel  nézzük  haladását.  Ha  tényleg  téved,  ha 
megfontolatlan,  ha  vakmerő,  ha  az  imént  ecsetelt  szilajsággal  indul 
is  meg  útján  s  nagyokat  gondol  s  még  nagyobbakat  mond: 
akkor  ugyanaz  a  komoly  tudományosság,  ugyanaz  a  mély  hozzá- 
értés és  széleskörű  tájékozottság,  melyre  a  theologiának  a  termé- 
szettudományban szert  tennie  kell,  féken  tartja  majd  az  elbizako- 
dottságnak kitöréseit;  de  diszkreditálni  magát  a  tudományt,  vagy 
az  egésszel  szakítani  s  alaprajzával,  melyet  már  annyi  adat 
támogat,  homlokegyenest  ellenkezésbe  állni  nagyon  oktalan  és 
éretlen  fölfogásra  vall.  így  tett  a  tradicionalizmus,  mely  hogy  a 
fészkelődő  tudománnyal  elbánjon,  az  észt  magát  akarta  diszkre- 
ditálni s  Lammenais-i  szellemességet  használt  tévelyeinek  fölpipe- 
rézésére.  De  mi  haszna  volt  belőle,  még  az  „Essaie  sur  l'indif- 
férence"  parfümje  sem  volt  elég  a  józan  észnek  és  ítéletnek  meg- 
tévesztésére. 

Elismerem  azonban,  hogy  van  abban  valami  hősies  vonás, 
ha  kimondjuk,  hát  vesszen  az  ész,  vesszen  a  tudomány,  ha  a  hittel 

meg  nem  fér;  valóságos  élethalálharcra  hívó  trombita-szó;  a 
keresztes  hadak  halált  s  önfeláldozást  szomjúhozó  szelleme;  de 
mit  használ  az,  mikor  ez  mind  túlzás  és  tévely?!  Joubert  is  mon- 
dott valami  ilyesmit :  ha  a  „tudomány"  nem  fér  meg  s  nem  egyez- 
tethető össze  az  emberi  akaratszabadsággal,  akkor  egy  percet 
sem  habozunk  s  eldobjuk  magunktól  az  állítólagos  tudományt, 
mert  tudjuk,  hogy  foszlányokat  dobunk  el,  nirvánát  és  fatamor- 
ganát  szakgatunk  szét,  de  a  szabad  akaratot,  mely  közvetlen  öntu- 
datunk ténye,  egyéniségünk  kincse  s  méltóságunk  koronája,  el 
nem  vetjük.  Itt  tévelyt  állít  szembe  a  legfontosabb  igazsággal  s 
közvetlenül  átérzett  valósággal;  azért  a  tévelyt  el  is  vetheti,  hogy 
az  igazságot  annál  ragyogóbban  kiemelje;  de  ezt  az  eljárást  nem 
szabad  átvinni  a  hit  s  a  tudomány  összehasonlítására ;  mert  ott 
azután  nem  a  hitnek  teszünk  vele  szolgálatot,  hanem  a  hitetlen- 
ségnek hódítjuk  meg  a  világot.  Jourdain  is  óva  figyelmezteti  a 
zelótákat,  midőn  írja :  mikor  a  hitetlen  filozófia  lefoglalta  a  népek 
eszejárását  s  megszállta  a  gondolat  magaslatait,  célszerűnek  lát- 
szanék aknákat  húzni  nemcsak  a  filozófiai  tévelyek,  hanem  az  ész 
s  a  tudomány  alá  is,  hogy  felrobbantsuk  az  egészet,  szakítsunk  a 
rothadt  penészfészekkel ;  de  ez  az  eljárás  veszedelmes  s  kimond- 
hatatlanul többet  ártana,  mint  használna.  A  skepticizmus  mindig 
rossz  és  helytelen,  akár  a  filozófia,  akár  a  theológia  kezeli  e 
tompa,  alaktalan  fakardot.  Veszekedő  zsoldosok  használhatják, 
lovagok  megvetik. 

A  tudományoknak  egymásra  való  üdvös  visszahatása  még 
sokáig  fog  tartani,  mert  annyi  bizonyos,  hogy  sem  a  theológiai, 
sem  a  természettudományos  nézetek  nem  érték  el  még  eddig 
végső  kifejlésüket;  mindkét  tudomány  fejlik;  fejlődésük  bizonyos 
fokain  ellenkezésben  látszhatnak;  az  nem  baj;  tudván  azt,  hogy 
mint  simulnak  el  már  gyakran  az  írás  s  a  tudomány  átmeneti 
ellentétei,  nem  akadunk  meg  a  látszatos  nehézségeken,  nem  éle- 
sítjük ki  gyűlöletes  gyanúsításokká  ismeretünk  hiányait,  hanem 
türelemmel  várjuk  az  igazság  teljesebb  ránkhasadását.  Jól  mondja 
idevonatkozólag  Whewel :  „A  Szentírás  értelmezése  az  illető 
korszaknak  fogalmaitól  függ,  (ezt  természetesen  senki  se  értse  a 
dogmákról):  így  azután  beáll  az  a  furcsa  helyzet,  hogy  akik  a 
kinyilatkoztatást  védeni  akarják,  hogy  azok  tulajdonkép  nem  azt, 
hanem  saját  egyéni  nézetüket  védik,  amely  ismét  tudományos 
előhaladottságuk  vetülete.  A  természettudomány  haladása  a  Szent- 

írás  több  helyének  olyatén  fölfogását  eredményezheti,  mely  az 
eddigi  értelmezésről  különbözik,  a  nélkül,  hogy  a  Szentírás  tekin- 
télye az  alatt  szenvedne."  (History  of  the  inductive  sciences  I. 
404.  Reusch,  Bibel  u.  Natúr  64.  I.) 

A  természettudomány  ezentúl  is  nagy  szolgálatokat  fog  tenni 
a  theológiának;  segíti  őt  a  szentírásnak  helyes  értelmezésében 
mindazon  pontokon,  melyek  a  természet  ismeretére  vonatkoznak. 

A  hittudomány,  épp  azért,  mert  tudomány,  maga  sem  fogja 
lezárni  a  tudományos  ismeret  és  behatolás  útját;  a  zárókövet 
sehol  sem  fogja  letenni  fölséges  alkotására.  Ahol  spekulációról 
és  természettudományos  dolgokról  van  szó,  ott  szent  Ágoston 
lángszelleme  is  egyre  keres,  kutat  tovább  a  nélkül,  hogy  valamely 
ponton  beérhetné  addigi  munkájával,  vagy  más  valakitől  meg 
akarná  vonni  a  szabad  kutatás  és  fölfogás  jogát.  „Sokat  kerestem, 
keveset  találtam,  írja  szent  Ágoston  (Retract.  111.  24.)  s  a  kevésben 
is  a  kevesebb  van  bebizonyítva,    a   többi  hypothetice    odaállítva." 

Tartsuk  tehát  nagyra  a  tudomány  kultuszát,  szeressük  s  moz- 
dítsuk elő  tőlünk  telhetőleg;  ne  vádoljuk,  hogy  a  hitetlenségnek 
szolgálója  ;  hanem  ellenkezőleg  tüntessük  föl,  hogy  mennyire  segíti 
kihámozni  a  természet  műveinek  hüvelyéből  a  gondolatot.  Lesznek 
a  tudománynak  is  kicsinyes,  céhbeli  elmaradásai;  lesznek  maradi, 
elfogult  művelői,  kik  inkább  csak  kalapálnak,  zajongnak,  de  az 
ideális  tervrajzot  nem  értik;  maltert  kevernek,  vizet  és  homokot 
hordanak;  lesznek  bizonyos  korokban  hitetlenkedő  velleitások  és 
rugdalódzások,  de  ez  nem  a  tudomány,  ez  az  indulat.  Veit  Stoss, 
nürnbergi  mester  köténye  is  piszkos  volt,  kalapácsa  fabunkó  volt, 
de  azért  a  gondolat,  szent  Lőrinc  templomának  sacramentariuma, 
gyönyörű  szép  s  a  kő  is  filigrán  hajlékonyságot  nyert  a  nyers 
munkától.  így  vagyunk  az  ideális  fölfogás  hiányának  tekintetében 
a  természettudósokkal;  nem  mutatnak  néha  érzéket  a  teremtő 
isten  fölismerésére;  de  azért  tényleg  szolgálnak  az  igazságnak. 
A  hitetlen  korszakok  viszketege  is  elmúlik,  mint  egy  lázas,  bete- 
ges állapot  s  a  nézettisztulás  összeköti  a  természettudományok 
lelkes  ápolását  a  kinyilatkoztatás  alázatos,  gyöngéd  hitével.  Ékes- 
szólóan ad  kifejezést  e  fölfogásnak  Daubemy  Károly,  az  angol 
természettudósoknak  és  orvosoknak  Cheltenhamban,  1856-ban 
tartott  gyűlésén:  „Remélem,  elmúlt  az  idő,  amikor  a  természet- 
tudományokat azzal  gyanúsították,  hogy  előmozdítják  a  vallásta- 
lanságot. Oly  országokban,  oly  korokban,  midőn  és  ahol  a  hitet- 

lenség  járványszerűen  lépett  föl,  nem  csodálkozhatunk  azon,  hogy 
a  természettudósok  is  hitetlenkedtek.  Azonban  ezt  a  tünetet  nem 
tulajdonithatjuk  a  tudománynak.  A  Teremtő  csodaműveinek  föl- 
kutatása sokkal  alkalmasabb  a  mély  alázat  fölkeltésére,  mely  a 
hit  útjait  egyengeti,  mint  a  kevélység  ápolására,  mely  azt  gon- 
dolja, hogy  nem  szorul  a  természetfölöttire  .  .  .  Azt  tanítja  a  hit, 
hogy  a  jövő  életben  a  boldogok  főfoglalkozása  a  végtelen  Isten 
imádása  és  dicsérete.  De  hát  nem  imádás  és  dfcséret-e  az  is,  ha 
a  Teremtő  műveit  csodáljuk  és  nagy  törvényhozó  törvényeit 
kutatjuk?  S  ha  ez  így  van,  nem  rejlik-e  boldogságunk  egyik  for- 
rása, az  igazság  után  vágyódó  lelkünknek  egyik  jutalma  épp  lelki 
tehetségeinknek  olyatén  kifejlődésében,  hogy  amit  most  csak  kuta- 
tunk és  sejtünk  s  tisztába  hozni  végleg  nem  birunk,  mindez  tisz- 
tán áll  majd  elénk?  .  .  .  Nem  alkalmasak-e  a  természettudomá- 
nyok az  alázat  bennünk  való  meggyökeresítésére  ? !  .  .  .  Azért 
ne  kicsinyeljük  a  pozitiv  tudományokat;  minden  szakukat  és  águ- 
kat nagy  haszonnal  művelhetjük;  olyan  a  természettudomány 
földje,  mint  Kánaán,  melynek  minden  vidékét,  minden  darabját 
művelés  alá  lehetett  fogni.  Az  izraelitáknak  nem  kellett  Kánaánt 
műveletlenül  bitangjószágkép  hevertetniök,  azért,  mert  földje  meg 
volt  fertőztetve  előbbi  lakóitól,  hanem  művelniök  kellett  azt  és 
lakniok,  az  isteni  törvényeknek  engedelmeskedniök  s  munkájuk 
zsengéit  istennek  ajánlaniok." 

Meg  vagyok  győződve,  hogy  a  tisztult,  tudományos  gondol- 
kozás egyre  tágabb  tért  hódít  ennek  a  méltányos  tekintetnek  és 
kölcsönös  tiszteletnek  s  útját  egyengeti  a  tökéletes  harmóniának 
kinyilatkoztatás  és  tudomány  közt.  Részvéttel  tekintünk  le  majd 
akkor  azokra  a  félreértésekre,  melyek  az  emberi  szellem  hirtelenke- 
déseiből  származnak  s  egyfelől  az  Isten  műveit  emberi  méretekbe 
szorítják,  másfelől  türelemmel  sem  birnak  arra,  hogy  egyéni  néze- 
teiket s  nehézségeiket  türtőztessék  s  a  haladás  és  a  kiegyezés 
lassú  lépteivel  közeledjenek  a  megoldások  távoleső  pontja  felé. 
Részvéttel  fogunk  akkor  letekinteni  azokra  a  hősködésekre,  melyeket 
a  könnyű  fegyverzetű,  animozitással  bőven  rendelkező  tudomány 
magának  megengedett,  sajnálattal  léptetjük  el  majd  lelki  szemeink 
előtt  a  szűkkeblűség  kétféle  híveit  is,  az  egyik  fajtát,  mely  a  tudo- 
mányt félreértve,  a  talmit  a  színarannyal  összezavarva,  az  egészre 
az  anathemát  mondta  ki,  s  a  másik  fajtát,  mely  az  anathemának 
erélyességével  sem  rendelkezett,  miután  elvesztette  lábai  alól  a  hit- 

nek  talaját.  Ez  a  legszégyenletesebb  képviselete  a  rationalista  theo- 
lógiának.  Ez  fél  a  tudománytól  s  nem  bízik  a  kinyilatkoztatásban; 
a  tudomány  kiütötte  a  rationalizmusnak  reszketeg  kezéből  a 
bibliát  s  most  ott  áll  szégyenében  s  tehetetlenségében  a  nagy  ész- 
elvi hatalom,  a  rationalista  theologia.  Híven  kifejezi  a  lemondást 
s  a  bizalmatlanságot  Schleiermacher,  midőn  így  ír  egyik  barátjá- 
nak:  „Ha  Ön  a  természettudományok  jelenlegi  hatalmi  állását  s 
terjeszkedését  szemügyre  veszi  s  azt  látja,  hogy  ez  a  tudomány 
nagy  világnézeteket  alakít,  ugyan  milyen  gondolat,  mily  sejtelem 
szállja  meg  lelkét;  mit  gondol,  mi  lesz  theologiánkból,  mi  lesz 
evangélikus  kereszténységünkből  .  .  .  Azt  sejtem,  hogy  soktól  kell 
megválnunk,  sok  mindenféle  nélkül  beérnünk,  amit  most  még  a 
kereszténység  lényegének  tartunk.  Nem  akarok  a  teremtés  hat 
napjáról  szólani,  csak  azt  kérdem,  ugyan  meddig  képes  magát 
föntartani  magának  a  teremtésnek  fogalma,  a  természettudományos 
kombinációnak  előretörtető  árjával  szemben,  melynek  művelt 
ember  ki  nem  térhet?  ...  Mi  lesz  akkor  kedves  barátom?  Én  nem 
élem  meg  azt  az  időt  s  nyugodtan  fekhetem  le;  de  mit  szándé- 
kozik Ön  s  mit  szándékoznak  kortársai  tenni  ?"  (Theologische 
Studien  u.  Kritiken.  489.) 

Nem  sajnálatos,  sőt  szégyenletes  hangok  és  szózatok  ezek? 
így  történik,  ha  valaki  helytelen  álláspontra  áll ;  ha  leszegezi  gon- 
dolatait a  deszkához,  mely  koporsója  lesz,  ha  leenyvezi  szárnyait 
a  lépes-vesszőhöz,  melyet  nem  ő  tart,  de  amely  őt  fogja  le. 
„Infirmaeprovidentiaenostrae",  gyönge,  betegesgondolatok,  melyeket 
a  fölfogás  szűk  látköre  s  a  félelem  inspirál.  Ilyeneket  csak  az 
írhat,  aki  a  Szentírást  a  betűhöz  köti  s  a  természettudományt 
nem  ismeri. 

A  félelem  rossz  tanácsadó ;  nincs  mit  félnünk ;  sőt  a  termé- 
szettudományt a  theologiának  előcsarnokában  szívesen  látjuk; 
dolgozzék  gőzerővel;  betűzze  az  Isten  gondolatait,  rakja  össze  a 
betűket,  sorokat ;  állítsa  föl  az  Úr  eszméinek  kifejezéseit ;  tárja  ki  a 
föld  rétegeit,  mint  összehajtott,  elgörbült  pergament-hártyát;  eleve- 
nítse föl  a  régi  flóra  színeit;  támassza  föl  a  megkövült  állatvilá- 
got; állítsa  össze  kilúgozott  csontjait,  hogy  nagy,  minél  nagyobb 
fogalmat  alkossunk  magunknak  az  Istenről. 


XX. 
Nagyrabecsülés  és  fegyverbarátság. 

Valóban  képtelenség  volna  elgondolni,  hogy  a  theologia 
elvből  megvesse  vagy  kicsinyelje  a  természettudományt  vagy  hogy 
elzárkózzék  termékenyítő  befolyásai  elől.  Ellenkezőleg  meg  vagyunk 
győződve,  hogy  a  theologia  rámutat  a  természetre,  mint  az  isten 
képére  s  hogy  fölszólít  s  lelkes  érdeklődéssel  tölt  el  e  lefátyolozott 
Isten-arcnak  tanulmányozása  iránt. 

Sehol  sincs  oly  ideális  kiindulás  a  természet  tanulmányozá- 
sára s  a  természet  szeretetére,  mint  a  theologiában.  Szerinte  a 
legtökéletesebb  isten-képen,  az  emberi  intelligencián  ragyog  föl 
gondolat  alakjában  az  isteni  gondolatnak  anyagba  földelt  tüze. 
A  teremtésben  rejlő  gondolat  fölszabadul  az  emberi  lélek  által. 
Az  emberi  lélek  az  egyedüli  lovag,  ki  széles  e  világon  az  anyag- 
ban rejlő  gondolatot  —  az  elzárt  királyleányt  —  fölszabadítani 
képes ;  ezt  keresi  mindenütt,  mert  rokona,  mert  vére ;  ő  is,  az 
is  isteni. 

Említettem  már,  hogy  lehetnek  körülmények,  melyek  közt 
bizonyos  ellenszenv  támad  az  egyházban  a  természettudományok 
művelői  ellen  ;  ilyen  ellenszenvről  beszélhetünk  a  renaissance  korá- 
ban s  a  múlt  század  közepe  táján  ;  de  azt  nem  róhatjuk  föl  sem 
a  theologiának  sem  a  természettudománynak,  hanem  a  tudósok 
egyéni  hangulatának  és  a  közvéleménynek. 

Ellentétet  mindenütt  teremthetünk  helytelen  állásfoglalásunkkal, 
ott  is,  ahol  az  ellentétnek  semmi  helye  sincs.  Ellentétet  teremt- 
hetünk Isten  és  természet  közt  is;  ahhoz  nem  keli  egyéb,  mint 
helytelen  vagy  túlzóan  egyoldalú  fölfogás.  Bizonyára  helytelenül 
fogták  föl  a  renaissance  úttörői  a  természetet,  kik  a  „világ  kor- 
látlan élvezetét"  tartották  természetesnek  s  ez  irányban  készültek 
fölszabadítani  a  theologia  nyűgétől  az  életet.  (Jákob  Bruckhardt, 
Die  Cultur  der  Renaissance  in  italien.  I.  222.)  A  természetért  lelke- 
sülő szellemeknek  is  nagyon  könnyen  félre  lehet  ismerniök  a  ter- 
mészetet; félre  lehet  ismernünk   a   természet  céljait,  ösztöneinket, 

hajlamainkat,  annyira,  hogy  tönkre  is  mehetünk  épp  a  természet- 
nek félreértésétől.  Hányan  mentek  tönkre,  kik  rosszul  szerettek, 
rosszul  örvendtek  és  élveztek !  A  természet  bizonyára  nem  inspi- 
rálta e  téves  fölfogást,  legalább  is  nem  az  a  természet,  mely  a 
haladást  s  a  kultúrát  sürgeti  s  az  áldozatot  s  az  önmegtagadás!  a 
szellemi  lét  magasabb  igényeire  való  tekintetből  követeli. 

Nem  zárkózom  el  azonban  attól  a  föltevéstől  sem,  hogy 
valamint  túlságosan  derült  világnézettel  félremagyarázzuk  a  termé- 
szetet: épp  úgy  lehetséges,  hogy  sötét  gondolatokkal  elborítjuk  a 
világot  s  nem  találunk  örömöt  és  élvezetet  benne.  Van  sötét  asz- 
ketizmus  is,  mely  mindent  megkeserít;  uralkodhatik  sok  balhit, 
számtalan  babona  a  rósz  szellemekről,  mely  a  világot  szinte  a 
rosznak  hatalma  alá  állitja  s  megfosztja  a  természetnek  tiszta,  ked- 
ves örömeitől.  Korszakokon  keresztül  húzódhatik  a  szellemi  világ- 
nak valami  komor,  epés  vonása,  mely  azután  elmosódik  s  lelkibb, 
derültebb  nézeteknek  ad  helyet.  Az  az  irányzat  bizonyára  nem 
támaszt  oly  költőket,  mint  amilyen  assisi  sz.  Ferenc  volt  s  felhős 
félhomályában  nem  fakadnak  a  „fioretti  di  San  Francesco",  sz. 
Ferenc  virágai.  Mi  inkább  ebben  a  virágos  világban  akarunk  élni, 
bár  tudjuk,  hogy  az  „ungehemmte  Freudé  an  der  Welt"  (Burck- 
hardt  i.  m.)  nem  bölcsesség,  hanem  épp  oly  túlzás,  mint  ha  a 
tudományt  közveszélynek  tartjuk.  Fra  Girolamo  Savonarola  reci- 
péjét sem  fogadjuk  el,  ki  a  tudást  csak  egyes  szellemi  atléták  szá- 
mára szerette  volna  lefoglalni,  mialatt  a  többinek  a  grammatikával 
és  katekizmussal  (sacrae  literae)  kellene  beérnie.  Ez  mind  gyerekes 
gondolat,  melyet  a  fejlődés  szerencsésen  legyőzött. 

Mennyivel  különb  a  mi  világnézetünk,  hogy  az  értelem  s  az 
értelemnek  leánya,  a  tudomány,  a  végtelen  Istenből  valók,  s 
következőleg  isteni  gondolatokat  keresnek  mindenütt.  Föladatuk 
nem  a  teremtés ;  nem  teremteni  küldte  őket  az  Úr ;  de  olvasni, 
utána  gondolni  az  Úrnak  az  ő  örök,  hűséges  gondolatait,  „cogi- 
tationes  aeternas,  fideles."  Az  Úr  föltárta  gondolatait  a  természet- 
ben is;  hogyne,  hiszen  a  természet  az  Isten  gondolatainak  termé- 
szetes föltárása.  Az  Ó  szava  a  természet;  szava  a  vas,  a  víz,  a 
napsugár,  a  hajnal,  az  éj.  S  e  beszédet  nem  érti  a  világon  senki, 
csakis  az  értelem.  Az  értelem  hallja,  érti  az  Úr  szavát;  az  érte- 
lem szemléli  műveit.  Kontemplálja  az  Istent,  de  nem  szinről-szinre, 
hanem  gondolatainak  lenyomataiban ;  nem  látja  arcát,  de  fátyolát, 
s  e  fátyol   alatt    nagyjában   észreveszi   arcának   körvonalait.   Nem 

látja  a  végtelent,  de  a  végtelen  partján  jár  s  tudja,  hogy  van  ;  nem 
fogja  át  karjaival  a  tengert,  az  óceánt,  de  az  óceán  hullámai 
lábát  csókolják  s  a  mélység  titkaiból  gyöngyökkel  kedveskednek 
neki.  E  csendes  kontemplációja  túlcsordul  örömtől,  élvezettől  s 
boldogságtól ;  a  tudomány  élvez,  mikor  a  természetből  kiváltja  a 
gondolatot ;  az  Isten  csókját  érzi  homlokán  minden  uj  észreve- 
vésnél,  minden  uj  belátásnál  s  nem  tud  eltelni  az  örök-szépnek 
csodálatával  és  szeretetével. 

Ha  ez  a  theologiának  fölfogása  a  természetről,  honnan  venné 
magát  a  gyanú,  hogy  ugyanaz  a  theológia,  mely  költészetté  válik, 
mihelyt  az  alkotó,  a  teremtő,  tehát  a  költő  isten  művére  gondol, 
a  természettudományt  kicsinyelje  vagy  éppen  megvesse?  Nem 
kicsinyli,  nem  veti  meg,  hiszen  az  Isten  képét  látja  benne. 

A  geológia  is  az  Isten  logikája.  A  palaeontológia  az  Istennek 
megkövült  gondolatait,  a  zoológia  s  botanika  az  Istennek  eleven 
gondolatait  tárja  elénk,  s  így  vagyunk  a  többi  tudománnyal  is. 
S  mindez  a  logika,  mindez  a  sok  szó  a  természet  nagy  könyvébe 
van  beleírva.  A  könyvre  vonatkozó  hasonlat  sehol  sem  oly  igaz, 
mint  a  geológiában  ;  a  föld  rétegei  valóságos  lapok ;  akik  e  réte- 
geket forgatják,  azok  az  Úr  nagy  könyvében  lapoznak.  A  termé- 
szet az  Úr  könyve.  Van  neki  még  más  szava,  van  még  más  kinyi- 
latkoztatása is,  mely  teljesen  a  szellemi  világban  foglal  tért  s  a 
fizikában  csak  kritériumát,  fölismerhetőségének  védjegyeit  birja; 
ez  a  kinyilatkoztatás  a  természetes  ismeretet  meghaladó  tan  az 
Istenről  s  az  Istennel  való  érintkezés,  mely  a  természetnek  nem 
jár,  ezt  természetfölötti  kinyilatkoztatásnak  s  kegyelemnak  hívjuk. 
Természetfölötti  rend  s  természet,  ez  az  Istenség  két  könyve. 
Miért  tépnők  össze  az  egyiket  a  másikért  ? ! 

Ne  tépjük  össze,  hanem  gyönyörködjünk  bennük. 

Az  egyik  könyv  a  természetfölötti  kinyilatkoztatás  könyve, 
gyönyörű  iniciálékból  indul  ki.  Krisztus  monogrammja  az  ő  első 
betűje;  ragyogó  aranyos  háttéren,  színpompás  vonásokkal,  teljes 
harmóniában  és  symmetriában  van  kirajzolva;  a  könyv  beszéde 
magasztos  és  egyszerű  s  a  tradíció  egy  fölséges  intézményben 
őrt  áll  mellette  s  jegyzeteket  ír  szövegéhez. 

A  másik  könyv  a  természetes  kinyilatkoztatás  könyve ;  sok 
lapja  van,  bármily  palimpszesztnél  s  hieroglifnál  kikutathatlanabb ; 
elnyűtt  lapjai  hiányosak,  sok  helyen  rongyosak ;  össze  kell  szedni 
össze-vissza  dobált  sorait,  sőt  néha  betűit  is.  Ha  össze  is  szedtük 

a  dirib-darabokat,  még  azért  nem  tudjuk  olvasni  az  írást;  de  ha 
elolvasni  sikerült,  tágra  nyílik  örömtől  s  meglepetéstől  szemünk, 
s  ügylátszik,  mintha  theológiánk  is  teltebbé,  konkrétebbé  válnék; 
mintha  a  tudományról  fénysugár  esnék  theológiánkra  is. 

Ezt  a  fénysugárt  mohón  kell  elnyelnie  theológiánknak. 

Mit  akarok  ezzel  mondani?  Azt,  hogy  amit  a  természetből 
kibetűzünk,  az  mind  meglep  minket,  meghaladja  várakozásunkat 
s  legmerészebb  gondolatainkat  is  s  rákényszerít  lépten-nyomon 
kikorrigálni  emberi  fölfogásainkat.  Észrevesszük,  hogy  emberi 
fogalmaink  elnyomorítják  az  isten  nagy  gondolatait  s  következőleg 
arra  a  belátásra  is  jutunk,  hogy  benyomásaink  túlságosan  rela- 
tivek  s  hogy  a  világot  azoknak  keretébe  beleszorítanunk  nem  lehet 
s  azért  nem  is  szabad.  A  természettudományok  alkalmas  anyagot 
szolgáltatnak  a  hatalmas,  de  önmagukban  elképzelhetetlen  theoló- 
giai  fogalmaknak,  milyenek  a  végtelen,  az  örök,  a  bölcs,  a 
szép,  a  minden  és  segítik  az  emberi  fölfogást  arra,  hogy  sze- 
rencsésen megóvja  az  Isten  koncepcióinak  nagyságát.  A  termé- 
szettudomány adatokkal  látja  el  a  theológiát  nagy  és  fölséges  fogal- 
mainak szemléltetésére. 

S  erre  valóban  nagy  szükségünk  van.  Tekintsünk  csak 
önmagunkba  s  azonnal  észre  fogjuk  venni,  hogy  dacára  alakilag 
helyes  fogalmainknak  a  végtelenről,  a  mindenhatóságról,  a  minden- 
tudásról, a  jóságról,  nagyon  hamar  átcsapunk  az  emberibe  s 
anthropomorphizáljuk  az  istent.  A  kereteket  formailag,  logice,  jói 
megalkotjuk,  de  kitöltésük  már  nagyon  is  emberi  ingredienciákból 
kerül  ki.  Azt  mondom,  nagyon  is  emberiekből ;  mert  jól  tudom, 
hogy  utóvégre  minden  gondolat,  az  is,  melyet  a  geológia  számí- 
tatlan  évezredeiből,  az  is,  melyet  a  csillagvilágok  mérhetlen  mélyé- 
ből merítek,  minden  gondolat  formáját  tekintve  emberi,  de  ezek 
a  nagy  méretek,  megóvnak  attól  az  elfogult  anthropomorphismustól, 
mely  a  mindenséget  s  az  Istent  is  egészen  az  emberi  viszonyok 
korlátai  közé  szorítja.  A  természettudomány  mindenütt  töri  s 
üldözi  a  relativet ;  mély  és  fönséges  gondolatokat  ad ;  elénk  tárja 
az  Úr  csodáit;  megaláz,  hogy  fölemeljen  s  a  nagy  Istennek  hoz- 
zánk való  leereszkedéseit  ismertetve,  olvadékonnyá  s  szeretővé 
teszi  szivünket. 

Tekintsük  meg  a  nagy  szolgálatokat,  melyeket  a  természet- 
tudomány a  theológiának  tesz.  Szolgálata  abban  áll,  hogy  segít 
minket  fölemelkedni  theológiai  gondolatainkhoz. 

A  theológiának  gondolatai  a  mérhetlenség,  a  Teremtő  nagy- 
sága, gazdagsága,  a  teremtés  hatalma  és  egysége,  az  örökké- 
valóság. Merem  állítani,  hogy  e  logikailag  jól  megalkotott,  de  elvont 
fogalmakat  a  természettudomány  illusztrálja  legjobban.  Vegyük  a 
régi  ptolomaeusi  szisztémát.  Szúrjuk  le  a  világ  központjában  a 
földet!  Mily  kicsiny  világa  ez  a  nagy  Istennek.  Nem  is  a  nagy 
Istené  ez  a  bizonyos  világ,  hanem  az  emberé ;  nem  Isten  gon- 
dolta azt  ki,  hanem  az  ember.  Az  Isten  más  világot  alkotott,  azt, 
melyben  a  föld  is  csak  porszem,  az  is  forog  és  iramlik  bele  a 
mérhetlen  mélységbe.  Ugyancsak  más  világ  az,  melyet  a  koper- 
nikusi  rendszer  tár  elénk  s  ebben  az  igazi,  isteni  világban,  hogy  meg- 
nyúlnak fogalmaink  az  Isten  nagyságáról,  mérhetlenségéről, 
mindenhatóságáról!  Ezt  is  a  természettudománynak  köszönhetjük. 

Nem  tett-e  ez  a  tudomány  nagy  szolgálatot  a  theológiának, 
midőn  logice  jól  megalkotott  gondolatának  a  végtelenről  ily  illusz- 
trációt szerzett?  Mintha  szétdobta  volna  az  anthropomorphizmus 
s  a  helytelen  írásmagyarázat  által  alkotott  deszkafalat,  s  kilátást 
nyitott  volna  a  végtelenbe.  Egy  végtelen  kilátás  örömérzete  és 
élvezete  tölt  el  minket !  Senki  sem  magyarázhatja  azt  oly  megra- 
gadóan,  hogy  az  Isten  végtelen,  mint  a  tudomány !  Az  is  templo- 
mot nyit  nekünk ;  a  végtelen  pitvarába  állít  bele  minket  s  gyö- 
nyörködünk a  szemünkbe  ötlő  méreteken. 

Mily  haladás  az  Isten  fölfogásában,  ha  a  természettudományok 
előtti  korszakot  a  mi  korunkkal  hasonlítjuk  össze!  Kinek  köszönjük  ezt? 

Ugyanezt  kell  mondanunk  az  örökkévalóságról.  Az  örökké- 
valóság mindig  nagy,  mindig  kimondhatatlanul  nagy ;  de  előbb  az 
ember  az  Isten  művén  nem  vette  úgy  észre  az  örökkévalóság 
vonását,  mint  most  a  természettudomány  égise  alatt. 

A  természettudományok  összetörik  az  anthropomorphizált 
theológiai  fogalmakat,  vagyis  inkább  e  fogalmak  számára  alkotott 
csigaházainkat,  melyeken  a  subjektivizmus  s  relativ  létünk  folyton 
dolgozik.  Parányiságunk  közvetlen  érzete  sehol  sem  szállja  meg  a 
lelket  oly  élénken,  mint  a  természettudományokból  vett  benyo- 
mások alatt.  Idő  és  örökkévalóság,  arasznyi  lét  és  örök  élet,  sehol 
sem  áll  oly  éles  ellentétben,  mint  a  teremtés  történetében ;  a  föld 
történetéből,  a  sok  formációnak  kövült  lapjairól  olvassuk  le  a 
századok  és  ezredek  kifogyhatatlan  számsorait;  a  relativ  létnek 
báb-  és  álcaszerüsége,  az  egymást  követő  világoknak  csodálatos 
változatosságában    törpül    el   igazán    szégyenletes  semmiséggé ;    a 

végtelen  lét  gazdagságáról  beszélnek  az  eltűnt  világok,  a  kövületek, 
a  betűk ;  régi  világokról,  eltűnt  életről  mesélnek. 

Mily  nagy  az  isten  !  bódulva  nézünk  a  végtelenbe  s  elmerü- 
lünk örökkévalóságának  óceánjában  I 

De  menjünk  tovább !  A  természettudomány  magáról  a  teremtő 
Istenről  való  gondolatunkat  is  tágabbá  s  ragyogóbbá  tette  s  a 
teremtés  aktusának  egységét  s  metafizikai  természetét  öntudatunkra 
hozta!  Ad-e  a  teremtő  erőnek  egységes,  s  mindent  egyben  átölelő, 
fölkaroló  aktusáról  valami  a  földön  és  az  égen  tüzetesebb  képet, 
mint  az  evolúció  tana,  mely  az  ősködből  kiindulva,  egymásután 
való  fejlődésekben  s  egymásból  való  alakulásokban  kifejti  a  vilá- 
got minden  teremtményével,  minden  alakjával  ?  Egyetlen  egy  isteni 
gondolatnak  potencialitásában  benn  volt  az  egész  világ  s  most 
kifejlik  belőle  aktusokban,  ami  összehajtva,  összezsugorítva  parányi 
méretekben  bennfoglaltatott,   mint   magban  a  fa,  a  lomb,  a  virág. 

Van-e  exegeta,  ki  az  Isten  gazdagságát  s  bőségét  valaha  oly 
ragyogóan  szemléltette  volna,  mint  a  természettudomány?  !  Kövü- 
leteiben a  régi  élet  kifogyhatatlan  bőségét  mutatja  be,  s  beláthat- 
lan  sorokban  állítja  föl  a  vázlatok  játékait.  Valóban  játszik  az 
Isten,  „ludens  .  .  .  omni  tempore,  ludens  in  őrbe  terrarum",  s 
játékaiból  ki  nem  fogy;  millió  formát  alakít,  ismét  összetöri  azo- 
kat s  újakat  alkot.  A  geológia  régi  világai  valóságos  viziók,  melyek 
nem  a  jövőt,  de  a  multat  mutatják  s  a  teremtő  Isten  végtelen  éle- 
tének sejtelmével  töltenek  el. 

S  mily  óriási  munkába  kerül  ez  a  tudománynak.  Hol  szedi 
adatait,  hol  olvassa  le  gondolatait?  Gondolatait  leolvassa  az  égről 
s  a  földről,  kövekről,  hártyákról,  fölszínről  s  mély  rétegekről, 
hogy  azután  vakító  fényt  öntsön  az  írás  gondolataira.  Tehát  ne 
zárkózzunk  el  az  isteni  gondolatoknak  e  bőséges  forrása  elől. 
Furcsa  theológia  volna  az,  mely  az  Isten  képét  a  természetben 
fölismerni  vonakodnék  s  nagy  méreteinek  földerítését  vonakodva 
fogadná.  Öreg  emberek  nem  szeretik  a  találmányokat  s  az  új 
rendszereket,  mert  írtóznak  a  lelki,  szellemi  munkától,  melyet  gon- 
dolatainak megreformálása  okoz ;  de  a  tudomány  mindig  fiatal ; 
olyan,  mint  a  szellem,  mely  nem  irtózik  a  munkától;  szívesen 
megreformálja  a  régit  s  odaadja  cserébe  az  újért,  mihelyt  megtudja, 
hogy  a  régi  tévely  s  az  új  az  igazság. 

Tehát  türemmel  kell  lennünk  s  tovább  kell  dolgoznunk, 
míg  a  lehetőleg  teljes  összhangot  hit  és  tudomány  közt  megértjük. 

A  természet  beláthatlan,  nagy  mező,  csupa  dirib-darab.  Az  emberi 
tudomány  végigbukdácsol  ezen  a  sok,  töméntelen  diríb-darabon, 
mint  a  szekér  a  fagyos  úton,  mint  a  lépegető  varjú  a  törés-földön. 
Az  emberi  ész  vajúdik  a  föladat  nehézségei  közt.  Az  igazság  föl- 
ismerése az  emberi  észben  úgy  alakul  ki,  mint  a  chaoszból  a 
világrend.  A  chaoszban  is  csupa  rész,  csupa  dirib-darab,  csupa 
zűrzavar,  romok,  darabok  kóvályognak  kellő  egység  és  egymásba- 
fogódzás  nélkül ;  később  azután  a  részek  illeszkednek,  az  elemek 
békülnek,  az  összeköttetések  tartósak,  a  kiegyenlítések  megbíz- 
hatók lesznek ;  a  sokaságban  az  egység,  az  anyagban  a  forma,  a 
mindenségben  a  gondolat  lép  föl.  Csak  akkor  kész  a  világ.  így 
áll  a  dolog  a  tudományban  is.  A  rendelkezésünkre  álló  ismeretek- 
ből fölépítjük  a  világot,  de  ez  a  mű  csak  ideiglenes,  nem  épület 
az,  hanem  inkább  sátor,  mert  ime,  a  fölfödözések  ütéseitől  meg- 
reped a  talaj,  melyen  fölfogásunk  épült,  a  tudományos  adatok 
árja,  mint  láva-ár  kitör  az  eddig  ismeretlen  mélységekből  s  elpusz- 
títja nézeteinket ;  a  tudomány  elárasztja  adatokkal,  infusoriumok- 
kal ;  a  folyóiratok,  a  természettudományos  bulletinek  telvék  bámu- 
latos apróságokkal,  csupa  új  szállítmány  s  összefüggéstelen  adat- 
halmazok; amit  építettünk,  azt  megint  le  kell  törnünk  s  új  dolog- 
hoz látnunk. 

Az  idea  ilyenkor  fuldoklik.  Megsiratjuk  az  emberi  ész  elké- 
szült s  most  romlásnak  indult  művét.  Be  kár  érte,  mondjuk,  be 
kár  a  nagyszerű  fölfogásért.  Mi  lesz  velünk,  ha  a  föld  nem  a  világ 
központja  ?  Ha  azok  a  csillagok  nem  azért  ragyognak,  hogy  álmain- 
kat hímezzék?  Ha  a  föld  régi  történetéhez  képest  az  ember  meg- 
jelenése e  földön  egy  szempillanat?  íme  a  tudomány  lávája  szét- 
repeszti a  tündérvilág  talaját,  elárasztja  e  kedves  fölfogást  görge- 
teggel s  az  ész  válni  kényszerül  megalkotott  világától  s  újnak 
építéséhez  fog.  Keg>'etlen  sors !  S  hányszor  kell  az  idea-alakulás- 
nak e  változását  megérnünk?  Beláthatatlanul  sokszor! 

De  legyünk  meggyőződve,  hogy  e  gondolatkialakulásnak 
minden  fázisa  az  Isten  művét  ragyogóbb,  szebb,  fönségesebb  szín- 
ben mutatja  be. 

Ne  fussunk  el  tehát  ideánkkal  a  hegyekre;  ne  féltsük  azo- 
kat !  Legyünk  meggyőződve,  hogy  örök  értékűek,  de  még  nem 
készek.  Egyre  készülnek ;  teljesebbekké,  igazabbakká,  isteniebbekké 
lesznek ! 

A  modern  ember  vallásossága. 

Mindazok  után,  amiket  előző  cikkeinkben  mondottunk,  a 
legérdekesebb  kérdés  fejtegetéséhez  jutottunk,  hogy  öntudatunkra 
hozzuk,  vájjon  megváitozott-e  a  modern  természettudománybeha- 
tása  alatt  az  embernek  helyzete  a  természetfölötti  hittel  szemben  ? 
Más  lett-e  a  vallási  igazságoknak  inventáriuma?  Föl  kellett-e  egyikét- 
másikát adnunk?  S  mit  gondolunk,  hogy  milyen  irányt  vesz  a 
vallásos  élet  a  természettudomány  szerencsés  és  sikeres  művelé- 
sének korszakában  ?  Kell-e  magának  a  tudománynak  fölrónunk  azt, 
hogy  hideg  közöny  borult  a  vallási  életre,  vagy  talán  csak  a 
benyomások  játékának  s  az  emberi  gondolat-  és  érzelmi-világ 
sajátos  fejlődésének  kell  azt  a  decrescendo-t  tulajdonítanunk,  mely 
a  vallási  életben  uralkodik?  Vész-e  a  vallásos  élet  a  tudomány 
kíséretében  járó  valamiféle  psychologiai  visszahatás  miatt? 

A  természettudományok  fellendülése  tagadhatlanűl  mély  befo- 
lyást gyakorolt  a  vallásos  érzületre.  Érzületet  mondok  és  nem 
dogmát;  a  dogma  nem  változott  meg,  de  az  érzület  igen.  Azt  sem 
állítom,  hogy  a  vallásos  élet  csökkenését  kizárólagosan  a  termé- 
szettudománynak kell  tulajdonítanunk ;  nem,  azt  nem  állítom,  csak 
azt  mondom,  hogy  abban,  amit  korszellemnek  hívnak,  fontos  sze- 
repe van  a  természet  mélyebb  és  teljesebb  ismeretének.  Ez  az 
ismeret  magában  véve  is  visszahathat  az  ember  vallási  érzelmeire; 
de  ha  valaki  visszaél  vele  s  a  materialista  irányzat  szolgálatába 
szegődteti,  akkor  meg  éppen  pusztító  hatást  kell  az  ilyen  irány- 
zatos  „tudománynak"  tulajdonítanunk.  A  legtöbb  darwinista  iró  e 
zászló  alatt  evez.  Ennek  a  felületességnek  leghangosabb  tipusa 
Haeckel. 

A  visszaélés  maga-magát  itéli  el  s  emészti  föl ;  fölösleges  arra 
szót  is  pazarolnunk.  De  vegyük  magát  a  komoly  természettudo- 
mányt s  kutassuk  befolyását  a  vallási  életre. 

A  természettudománynak  befolyása  a  vallási  életre  két  irány- 
ban érvényesül,  az  egyiket  szubjektivnak,  a  másikat  objektivnak 
mondanám.  Az  előbbi  alatt  azt  értem,  hogy  a  természettudomány- 
nyal való  sikeres  foglalkozás  az  embernek  lelkületére,  hajlamaira, 
mondjuk  psychologiájára  hat;  az  utóbbi  alatt  az  objektív  föladatot 
értem,  melyet  az  értelemnek,  a  nehézségeknek  magyarázásában  s 
az  embernek  mélyebb  fölfogásában  meg  kell  oldania.  A  természet- 
tudomány bénítólag  hathat  a  vallásos  irányzatra  mint  hajlamra,  mint 
érzületre  azok  miatt  a  benyomások  miatt,  melyeket  a  lélekre  tesz, 
—  ez  a  szubjektív  elem ;  s  bénítólag  hathat  azok  miatt  az  igények 
miatt,  melyeket  a  természetnek  mélyebb  fölfogása  nyomában  a 
vallásos  elmélyedés  iránt  is  emel ;  ez  az  objektív  elem. 

Vegyük  az  elsó't ! 

A  természet  az,  amit  világnak  hívunk.  A  nagy  fölfödözések 
és  föltalálások  a  természettudományok  mezején  elkápráztatják  az 
embernek  szemeit  s  csodálatos  ingert  gyakorolnak  lelkére.  A  ter- 
mészetnek nagysága  s  erőinek  hasznosítása  imponál  az  embernek. 
A  lélek  szinte  vívódik  a  benyomások  e  szikrázó  özönével,  mintha 
nem  is  győzné  befogadni  s  lefoglalni  az  eléje  táruló  világot.  Ez  a 
világ  oly  nagy  s  oly  mély,  hogy  a  legnagyobb  tehetségek  gyümöl- 
csöztetőleg  fektethetik  bele  munkaerejüket;  tényleg  óriási  munkát 
végeznek  is,  mely  azután  közvetlenül  mint  hódítás,  mint  az  emberi 
szellemnek  győzelme  anyag  és  erők  fölött  mutatkozik  be  a  világnak. 
Ettől  a  nagy  értelmi  munkától,  mely  a  természet  kihasznosítását 
veszi  célba  s  melynek  vívmányaitól  finomul  az  élet  s  halad  az 
emberiség,  szinte  elhalaványodik  az  a  másik  értelmi  munka,  mely 
a  metafizika  ködébe  vész  s  mely  mindenféle  kiadásban  a  túlvilágba 
irányul. 

íme  a  nagynak  s  mélynek  fölismert  természet  mint  az  óceán 
ingerli  s  csalogatja  a  partján  ülő  embert,  mintha  mondaná;  itt  is 
vannak  mélységek;  duc  in  altum,  evezz  ki  a  mélyre!  Az  érdeklő- 
dés, az  inger,  a  vágy,  az  ambíció,  a  kíváncsiság  a  világ  figyelmét 
a  természetre  fordítja,  aminek  következtében  az  emberiség  psycho- 
logiája  bizonyos  meghidegülést  mutat  a  hit,  s  a  vallási  élet  iránt. 
Mondjuk:  az  ember  világias  lesz;  ez  értelemben  igaz,  amit  Burck- 
hardt  mond :  „die  Füllé  von  Reiz,  welche  die  Entdeckung  der 
áussern  und  der  geistigen  Welt  auf  den  Menschen  ausübt,  macht 
ihn  überhaupt  vorwiegend  weltlich."  (i.  m.  II.  261.)  Az  ember  föl- 
födözi  a  természetet,  fölfödözi  önmagát  s  az  életet;  csoda-e,  ha  ez 

az  új  világ  reá  nagy  benyomást  gyakorol,  melytől  a  régi  világ  s 
a  túlvilágnak  megszokott  gondolata  fényét  veszíti  ?  A  fölfödözések 
nyomában  új  gondolatok,  új  törekvések,  új  sejtelmek  s  világtervek 
járnak;  mindezek  a  hangulatos  benyomások  a  „világnak"  jegye 
alatt  állnak;  csoda-e,  ha  világiassá  teszik  a  lelket?! 

Az  elhidegülésnek  e  jelensége  a  világtörténelemben  nem  fehér 
holló.  Mindannyiszor  találkozunk  vele,  valahányszor  a  közérdek- 
lődés másfelé  fordul.  így  volt  ez  a  renaissance  korában,  midőn  új 
gondolatok  özönlötték  el  az  emberek  fejét  a  természetről  s  az 
emberiségről :  így  van  az  most,  midőn  a  természet  kihasznosítása 
s  az  emelkedő  társadalmi  osztályok  érdekei  tartják  fogva  az  emberi 
gondolatot  s  így  lesz  ez  még  ezentúl  is,  s  bátran  mondhatjuk, 
hogy  akárhányszor.  Maga  a  dolog,  amelyről  szó  van,  nem  ellen- 
kezik a  vallással,  de  a  benyomás,  melyet  a  lélekre  gyakorol,  olyan 
hogy  tőle  tényleg  csökken  a  vallás  imponáló  nagysága  s  az  iránta 
való  érdeklődés. 

Ezt  a  psychologiai  hullámzást  szem  előtt  kell  tartania  annak, 
ki  a  kor  lelki  életét  helyesen  akarja  megítélni.  Az  megérti  azt  is, 
hogy  mivel  benyomásokról  s  azoknak  hullámzásáról  van  szó, 
ezek  a  lelki  állapotok  nem  maradandók  s  bizonyos  idő  múlva 
elváltoznak.  Találóan  jegyzi  meg  erre  nézve  Burkard :  „Wie  bald 
und  auf  welchen  Wegen  den  Menschen  das  Porschén  zu  Gott 
zurückführen,  wie  es  sich  mit  der  sonstigen  Religiositát  des  Ein- 
zelnen  in  Verbindung  setzen  wird,  das  sind  Fragen,  welche  sich 
nicht  nach  allgemeinen  Vorschriften  erledigen  lassen."  (i.  m.  II.  264.) 

Ez  volna  az  az  elváltozás,  melyet  a  természettudomány  jelen- 
leg a  lelkületre  gyakorolt. 

Meg  vagyok  győződve,  hogy  ez  a  csábító,  egyoldalú  befolyás 
nem  érvényesül  sokáig  s  hogy  már  elérte  kulminációját;  az  ár 
apadóban  van.  Leginkább  illusztrálja  ezt  az  a  józan  fölfogás,  mely 
a  természettudományban  a  Darwinizmussal  szemben  tért  foglal ; 
nem  mondom  a  leszármazással,  hanem  a  Darwinizmussal  szemben. 
Nem  hivatkozom  Wigandra,^  K.  E.  v.  Baerre,-  Nágelire,^  kik  kez- 
det óta  ellenezték  a  Darwinizmust,  hanem  azokra,  kik   az   utolsó 

^  Wigand,  Der  Darwinizmus  und  die  Naturforschung  Newton's  und 
Cuvier's.  1876—77. 

2  Lásd  Stölzle,  K.  E.  v.  Baer  und  seine  Weltanschauung.  1897. 

3  Nágeii,  Mechanisch-physioiogische  Theorie  der  Abstammungs- 
lehre.  1884. 

évtizedben  foglaltak  álla'st  ellene,  ilyenek  Claus,  Driesch,  H.  B. 
Orr,  Dubois-Reymond,  Quatrefages,  Henslow,  Yves  Deláge,  G. 
Wolff,  A.  Goette,  Fleischmann,  Weismann,  Reinke,  O.  Hertwig  és 
Stumpf.  —  Keményen  itél  ezek  közül  Driesch^:  „Etwa  gar  noch 
auf  die  Prátensionen  der  widerlegten  sogenannten  Darwin'schen 
Theorie  einzugehen,  wáre  eine  Beleidigung  des  Lesers.  Es  genügt 
hier  den  Titel  dreier  Schriften  zu  nennen :  Wigand,  der  Darwinis- 
mus  und  die  NaturforschungNewton's  und  Cuvier's;  Nágeli,  Mecha- 
nisch-physiologische  Abstammungslehre;  Wolff,  Beitráge  zur  Kritik 
der  Darwin'schen  Lehre.  Biologisches  Centralblatt.  X.  Wann  wird 
man  einmal  anfangen,  diese  und  andere  Werke  berücksichtigen 
und  aufhören,  in  der  Darwinischen  „Theorie"  ein  gesichertes  Gut 
der  Wissenschaft  zu  erblicken?"  Driesch  a  Darwinizmust  a  XIX. 
század  egyik  kuriózumának  tartja;  a  másik  kuriózum  szerinte  a 
Hegeli  filozófia :  „beidé  sind  Variationen  über  das  Thema :  Wie 
man  eine  ganze  Generation  an  der  Nase  führt."  Elszánt  és  kemény 
Ítélet !  —  Henry  B.  Orr,  angol  természettudós,  a  természetes  kivá- 
lasztást nem  tartja  a  haladás  eszközének ;  szerinte  a  kiválasztást 
inkább  a  fejlődés  korlátjának  kell  tartanunk  bizonyos  irányban,  de 
nem  láthatunk  benne  hathatós  tényezőt,  mely  a  haladást  előmoz- 
dítja. —  Dubois-Reymond  az  ő  utolsó  beszédében,  melyet  még 
kiadott,  bevallja,  hogy  a  mámor  s  a  lelkesültség  kábulása,  melybe 
a  Darwinizmus  a  világot  beleringatta,  tünőfélben  van,  mert  a  rend- 
szernek bizonyítékai  ellen  egyre  több  kétely  támad.  —  Herbert 
Spencer  annak  a  meggyőződésének  adott  kifejezést,  hogy  a  termé- 
szetes kiválasztás  nem  tölti  be  a  hozzáfűzött  reményt;  Weismann 
tagadja  a  szerzett  tulajdonságoknak  átöröklését.  —  így  állván  a 
dolog,  Dubois-Reymond  fölveti  a  kérdést,  hogy  mindezek  után  mi 
legyen  a  természettudósnak  világnézete  s  arra  az  eredményre  jut, 
hogy  nem  lehet  más,  mint  a  supernaturalizmus.  Ez  alatt  érti  az 
istennek,  mint  ősoknak  megvallását.  Isten  teremtette  az  anyagot 
s  fölszerelte  azt  mindazokkal  az  erőkkel  s  kellékekkel,  melyek  az 
őssejtnek  adtak  létet  s  kedvező  körülmények  közt  ugyanannak  az 
őssejtnek  olyatén  kifejlést,  hogy  ősbacillusbói  pálmaerdő,  s  az 
ősmikrokokkosból  Suleika  kecsessége  s  Newton  agyveleje  fejlő- 
dött ki.  Ez  utón  beérnők  a  teremtésnek  egyetlen  egy  napjával,  s 


1    Driesch,    Die     Biologie    als    selbststándige     Grundwissenschaft, 
1893.  31.  1. 


416 

a  régibb  s  az  ujabb  vitalismus  kizárásával,  tisztán  mechanikusan 
magyaráznók  a  szerves  természet  keletkezését.^ 

Quatrefages  is  látja  közeledni  a  Darwinizmusnak  végső  napját: 
„Peut-étre  le  jour  n'est  il  pas  trés  éloigné  ou  le  darwinisme,  si 
bruyamment  acclamé  naguére,  sera  simplement  mis  au  rang  des 
hypothéses  diverses,  par  les  quelles  on  a  cherhé  á  exliquer  l'ori- 
gine  des  espéces,  peut-etre  alors  voudra-t  on  fairé  rejaillir  sur 
l'auteur  le  discredit,  qui  aura  atteint  ses  theories."-  Henslow  hatá- 
rozott ellensége  a  kiválasztásnak,  mint  fajképző  tényezőnek.^  Yves 
Deláge  a  kiválasztást  alárendelt  elemnek  tartja,  mely  képtelen  az 
életet  fejleszteni.-*  G.  Wolíf,  ki  már  1870-ben  éles  kritikát  mondott 
a  Darwinizmusról,  utóbb,  kivált  Weismann  műveinek  bírálásában 
abbeli  reményének  adott  kifejezést,  hogy  nemsokára  teljesen  lesze- 
relhetjük a  Darwinizmust.^ 

A.  Goette  már  nem  ragaszkodik  a  Darwinizmushoz  s  a 
leszármazás  magyarázatainak  teljes  szabadságot  követel :  „In  der 
That  wird  der  Name  Darwin  einen  Markstein  in  der  Geschichte 
unserer  Wissenschaft  bilden,  nur  nicht  in  dem  Sinne,  als  wenn  die 
Descendenzlehre  von  ihm  herrührte;  ihm  gebürht  aber  das  grosse 
Verdienst,  die  Wahrheit  der  Descendenz  evident  gemacht  zu  habén 
und  diese  Bedeutung  wird  der  Name  Darwin  für  allé  Zeit  behal- 
ten.  Die  Beweisführung  aber,  die  er  zu  jenen  Zwecke  unternahm, 
das  was  man  schletweg  den  Darwinismus  nennt,  gilt  schon  heute 
nicht  mehr  allgemein  führ  einwandfrei,  und  dürfte  in  nicht  zu  lan- 
ger  Zeit  anderen  Auffassungen  weichen.^  A.  Fleischmann  még 
kiméletlenebbül  bánik  el  a  Darwinizmussal  s  hegyibe  még  a  leszár- 
mazást is  regényszámba  menő  költészetnek  minősíti."^  Legkevésbé 
rokonszenveztek  a  botanikusok  a  Darwinizmussal;  Wigand  már 
a  hetvenes  években  üzent  neki  hadat,  a  legújabban  ismét   Kerner 


1  Sitzungsberichte  der  kgl.  preussichen  Akademie  der  Wissenschaften 
zu  Berlin.  Jahrgang  1894.  Zweiter  Halbband.  p.  638. 

-  Quatrefages,  Darwin  et  ses  précurseurs  francais.  1892.  289.  1. 

3  Idézi  Weismann,  Ueber  Germinalselection  etc.  1896.  65. 

4  Yves  Deiage,   La   structure   du    protoplasma,    et   les   theories   sur 
l'heredité  et  les  grands  problémes  de  la  biologie  générale.  Paris  1895. 

5  G.  Wolff,  Der  gegenwártige  Stand  des  Darwinismus.  Leipzig  1896.  28.  1. 

6  A.  Goette,  Ueber  Vererbung  und  Anpassung,  Rectoratsrede.  Strass- 
burg,  1898.  22.  1. 

7  A.  Fleischmann,  Lehrbuch  der  Zoologie.   Wiesbaden,    1898.   379.  1. 

V.  Marilaun  Bécsben  és  J.  Reinke  Berlinben  nyilatkoztak  ellene. 
Miután  Reinke  fölhozta  Nágeli,  Sachs,  Dubois-Reymond,  Baer, 
Askenasy,  Herbert  Spencer,  Krönig,  Wolff  nehézségeit,  arra  a  követ- 
keztetésre jut:  „Dass  aber  durch  die  obigen  Mittheilungen  aus  der 
am  Selectionsprincip  geübten  Kritik  die  Hauptiehre  Darwin's  auf 
das  tiefste  erschüttert  vvird,  dürfte  sich  ohne  weiteren  Commentar 
ergeben."^ 

Igy  állnak  ez  idő  szerint  a  Darwinizmus  chanche-ai !  Bota- 
nikusok, zoológusok  fönhangon  hirdetik,  hogy  a  Darwinizmus  nem 
oldja  meg  a  leszármazási  problémát  s  a  célszerű  alakulásnak 
titkait  föl  nem  tárja.  Másfelé  fordul  tehát  a  gondolat  iránya 
s  az  életnek  mélységein  okulva  elfordul  a  mechanizmustól  s 
mélyebb  elvek  fölvevésével  kezd  rokonszenvezni ;  beigazul  rajta 
a  Nietzschei  szó : 

„Die  Welt  ist  tief, 

Viel  tiefer  als  der  Tag  gedacht;" 
s  mélyértelmú'nek  találjuk  Burchardtnak  föntidézett  gondolatát  is: 
„Wie  bald  und  auf  welchen  Wegen  den  Menschen  das  Porschén 
zu  Gott  zurückführen,  wie  es  sich  mit  der  sonstigen  Religiositát 
des  Einzelnen  in  Verbindung  setzen  wird,  das  sind  Fragen,  welche 
sich  nicht  nach  allgemeinen  Vorschriften  erledigen  lassen."  A  világ 
bizonyára  fordul,  de  fordulatait  előre  meg  nem  jelölhetjük;  a 
Darwinizmus  körül  50  év  alatt  teljesen  megfordult. ^ 

Térjünk  át  már  most  a  másik  elemre,  melyet  úgy  jellemez- 
tem, hogy  az  elmélyedő  természettudomány  a  vallási  élet  elmé- 
lyedését is  követeli,  amit  pedig  nagyobb  értelmi  tevékenység  nél- 
kül eszközölni  lehetetlen. 

A  természettudomány  mélyebb  ismeretet  nyújt  a  természetről 
s  tüzetesebb  felvilágosítással  kezd  szolgálni  a  földnek  s  az  életnek 
történetéről ;  kitágítja  ismereteinknek  látóhatárát  s  a  naiv  emberi 
fölfogást  sok  helyütt  leszereli.  Gondoljunk  például  a  középkori 
ember  nézeteire,  a  földnek  központi  helyzetéről  a  világban  vagy 
a  mózesi  kozmogoniának  hat  napjáról.  Az  ember  e  nézeteket  a 
szentírásban  is  olvasta  s  azokat  a  vallásos  érzés  szentélyébe  állí- 
totta bele.  Nem  voltak  ezek  dogmák  soha,    de   az    ember  hozzá- 


1  J.  Reinke,  Die  Welt  als  That.  Berlin  1899.  385.  I. 

2  R.  Hötzle.  A.  V.  Kölliker's  Kritik  des  Darwinismus  u.  der  Darwinis- 
mus  an  der  Jahrhundertwende.  Wissenschaft.  Beilage  zur  Germania.  Nr.  41. 

szokott  a  szentírás  idevágó  helyeinek  ilyetén  fölfogásához.  Az  egyik 
gondolat  a  másikat  adja.  A  föld  központi  helyzetével  összekötte- 
tésbe hozta  a  hívő  az  egész  mindenséget,  a  napot,  holdat  és  csil- 
lagokat s  azt  gondolta,  hogy  ez  mind  csak  miatta  van  s  ha  a 
csillagok  fényének  nem  is  tulajdoníthatott  valami  különös  befo- 
lyást a  földre  s  saját  maga  életére,  legalább  mécsesekre  vagy 
ragyogó  ékkövekre  ismert  bennük,  melyekkel  a  Teremtő'  az  éj 
homályát  és  dísztelenségét  tarkítani  kívánta.  S  ezek  meleg,  benső- 
séges gondolatok  voltak.  Az  Úr  Isten  közelebb  látszott  lenni,  mint 
most,  mikor  a  föld  oly  kicsinynyé  s  mi  magunk  a  semmiséghez 
közel  álló  parányokká  törpültünk.  Hol  van  az  az  isten,  ki  ügy 
viselte  gondunkat,  hogy  a  nagy  világban  mi  voltunk  a  szemefénye 
s  ki  úgy  szeretett  minket,  hogy  a  napot  melegítő  kemencéül  és 
ragyogó  mécsesül,  a  holdat  éji  óramutatóul  s  havi  időjelzőül  s  a 
csillagokat  arany  szegekül  tűzte  az  égboltra?  Hol  van  az  a  sze- 
rető, az  a  minket  kegyelő  s  érzésünkhöz  oly  közel  álló  Isten? 
Mintha  távol,  nagyon  távol  esnék  tőlünk?! 

így  érez  az  ember,  aki  az  Istent  is  embernek  gondolja,  ha 
nem  is  vallja  be  azt.  S  mialatt  így  érez,  hideg,  sötét  lesz  körü- 
lötte a  világ;  idegenbe  áll  szíve  érzelmeivel  s  inkább  küzdeni,  mint 
szeretni  készül  I 

S  valóban  távolabb  áll-e  már  most  a  végtelen  Isten  a  ter- 
mészet nagyságát  fölismerő  hívőtől,  mint  azelőtt?  Nem  áll  távo- 
labb ;  most  is  kimondhatatlanul  közel  áll ;  közel  annyira,  hogy 
benne  vagyunk,  mozgunk,  élünk;  közel  annyira,  hogy  a  világ,  ez 
a  nagy  világ  is  végtelenül  kicsiny  s  nem  is  jön  számba  az  a 
különbség  a  csillagok  valóságos  távolsága  s  a  gyermek  képzele- 
tébe vetődő  méretek  közt;  de  az  embernek  igazabb,  teljesebb 
képet  kellene  alkotnia  magának  a  végtelenről  s  nem  volna  szabad 
beérnie  az  emberi  alakra  faragott  Isten-képpel.  Annak  a  valóságos 
végtelennek  semmi  sincs  messze,  semmi  közel;  az  a  végtelen  ki 
nem  merül ;  szeretete  nem  csökken,  ha  egy  embert  melenget  vagy 
milliót,  egy  világot  teremt  vagy  milliót.  Korrigáljuk  ki  s  tágítsuk 
ki  az  Istenről  való  gondolatainkat  s  vallásosságunk  nem  fog  lehűlni, 
hanem  inkább  lángra  gyúlni. 

Csakhogy  képes-e  a  metafizikai  gondolkodáshoz  nem  szok- 
tatott ész  erre?  Vagy  legalább  nem  melegednék-e  föl  hamarább 
vallásos  érzésre,  ha  az  emberi  gondolatok  és  nézetek  bölcsőjében 
ringatná  bele  magát  az  Isten  szeretetébe  ? ! 

íme  egy  nagy  munka,  nagy  átalakulás,  vagyis  inkább  be- 
hatolás vár  a  vallásos  életre;  me'lyebbé,  igazabbá,  mondjuk 
metafizikaivá  kell  válnia.  A  természetnek  mélyebb  ismeretével  csak 
elmélyedő  s  az  Istent  igazabban  koncipiáló  vallásosság  tarthat 
lépést. 

Az  együgyű,  alázatos  hit  a  fizikai  valóság  terén  is  a  szent- 
írásból olvasta  ki  nézeteit  s  belőle  alkotta  világnézetét  nemcsak 
az  Istenről  s  kegyelméről,  hanem  a  föld  történetéről  s  a  napnak 
útjáról.  A  szentírás  köznyelvéből  akarta  megtudni,  vájjon  a  nap 
áll-e  vagy  nem  s  Mózestől  tudakolta,  vájjon  a  teremtés  hat  csil- 
lagászati nap  alatt  ment-e  végbe  ?  S  a  szerint,  amint  e  kérdésekről 
tájékozódhatott  a  szentírás  alapján,  megalkotta  s  megszerette  néze- 
teit. Ez  az  eljárás  és  ez  a  gondolkozás  azt  eredményezi,  hogy  az 
ember  a  szentírásnak  így  értett  fölvilágosításaival  beérte  s  hitével 
mint  egy  aranyos  kupolával  befödte  a  világot  s  önmagát  s  meg- 
pihent alatta.  Mikor  aztán  e  kérdéseket  önállólag  s  külön  tanul- 
mányozta s  a  hagyományos  feleletek  helyett  más  nézetekre  buk- 
kant, úgy  tetszett  neki  mintha  ez  az  aranyos  kupola  fölemelkedett 
volna  szédítő  magasságba  s  mintha  sugárzásával  már  nem  birná 
átfogni  s  földeríteni  az  életet. 

A  hit  elvonulni,  az  Isten  távolodni  látszik.  Előbb  itt,  köztünk 
dolgozott;  teremtett  fát,  füvet,  bokrot;  formált  állatot,  pikkelyes 
halat,  aranytollú  madarat  s  most  valahogy  a  természetnek  titok- 
zatos mélyeiben  plasztikus  életerőket  sejtenek,  melyek  a  Terem- 
tőtől létbe  híva,  ismeretlen  átváltozások  útján  a  teremtés  sorait 
alkotják.  S  hol  marad  a  teremtő  Isten  ?  Nem  gyúr,  nem  emel,  nem 
kever,  nem  formál?  S  ha  ezt  nem  teszi,  hát  mit  tesz?  Mit  tesz 
az,  hogy  teremt? 

íme  az  egyszerű  hit  az  Istent  mindig  fizikai  oknak,  fizikai 
hatónak  módjára  gondolja  s  mikor  itt  is,  ott  is  bekezdi  látni, 
hogy  az  Isten  nem  fizikai  ok  s  hogy  nem  lök,  húz,  nem  emel 
semmit,  hanem  az  mind  a  természet  erőivel  történik,  úgy  érzi 
magát,  mintha  az  az  Isten  messze  elvonulna,  messze,  az  epikuri 
isteneknek  távoli  világába.  Pedig,  ismétlem,  „non  est  procul  ab 
unoquoque  nostrum" ;  de  az  Isten  nem  fizika,  nem  a  természet, 
hanem  a  természeten  túlfekvő  s  mégis  a  természetben  élő  végte- 
len valóság,  mely  a  természet  lényegét  átjárja,  létét  és  lehetőségét 
hordozza,  melyből  való  minden  s  mely  nélkül  tényleg  is,  lénye- 
gileg   is,  tevékenységben    is,    semmi    sem    létezik.    Olyan    az   Úr, 

mint  a  kétszerkettő  négy;  olyan,  mint  a  szükségesség  s  a  lénye- 
gesség a  kör  vagy  a  háromszög  képletében ;  de  azért  ő  nem  Spi- 
nozának ősáilaga,  melyet  a  matematikai  szükségesség  jellemez 
minden  mozzanatában,  sem  másnemű,  a  világgal  azonosított  őselv, 
nem,  ő  az  élő  Isten,  aki  a  világot  gondolta  s  szabadon  alkotta, 
a  világ  folyását  intézi ;  általa  van,  áll  és  hat  minden. 

Ez  az  igazi  metafizika.  E  metafizika  erejében  áll  fönn  és 
működik  minden ;  de  ez  a  metafizikai  ható  lökve,  nyomva,  emelve, 
lendítve,  vagyis  fizikai  lendítésekkel  nem  lép  föl  az  anyagi  világban 
sehol ;  ahol  föllép,  ott  csoda  történik.  A  csoda  pedig  csoda  és 
nem  természet.  A  szellemi,  az  erkölcsi  világban  van  az  Istennek 
külön  befolyása  a  lelkekre ;  ezek  a  befolyások  különálló  aktusai 
az  Istennek ;  idetartozik  mindaz,  amit  kegyelemnek  hívnak.  Ezektől 
eltekintve,  az  Istennek //z/^a/ /zűíö^ű/Y  csodáknak  tartjuk;  a  csoda 
nem  a  természetnek,  hanem  közvetlenül  az  Istennek  aktusa. 

Tehát  a  természet  folyásában,  mondjuk  még  világosabban, 
a  mechanikai  történésben,  az  Isten  nem  tol,  nem  lök,  nem  emel 
semmit;  tapintani,  megfogni,  mérlegelni  ezt  az  erőt  nem  lehet; 
őt  magát  nem  a  fizikai  konstatálás,  hanem  a  metafizikai  gondolat 
ismeri  föl.  Az  ismeri  föl  a  lét  célját,  az  élet  erkölcsi  törvényeit, 
a  világ  rendjét,  a  gondviselést;  de  mindezt  nem  úgy  gondolja, 
mintha  egy  tologató,  foltozgató,  rendezkedő  Úrnak  műve  volna, 
hanem  mint  metafizikai  hatót,  mint  célt,  mint  szabad  akaratot, 
fogja  föl  a  természetes  történésnek  keretében. 

Az  erkölcsi  világ  is  a  fizikának  keretébe  van  beleszőve;  ott 
ébred  öntudatra,  ott  akar,  ott  érvényesül,  ott  küzködik  és  zúzódik, 
ott  vágyik  és  imádkozik;  hogyne,  hiszen  a  lélek  is  a  világban 
van!  S  most  figyeljünk  e  küzködő  léleknek  imájára!  Mit  kér? 
Szárazság  van,  esőt  kér;  vihar  van  s  szentelt  gyertyát  gyújt,  hogy 
e  villámtól  megmeneküljön !  Nézzétek  ezt  a  meleg,  bensőséges, 
közvetlen  hitet  és  épüljetek  rajta ;  de  azután  kérdezzétek :  hát  mit 
akar  ez  itt  s  hogyan,  mily  behatás  által  akar  a  dolgok  történé- 
sébe befolyni?  Bizonyára  nem  mechanikus  behatással,  hanem 
metafizikával,  mondjuk,  behatással  a  gondolat  és  az  akarat  révén. 

Igen,  de  már  csak  nem  gondolja,  hogy  kérésére  belenyúl 
az  Isten  itt  és  most  a  felhők  járásába,  hogy  megfordítja  a  szél 
irányát,  hogy  felhőt  küld  s  megváltoztatja  a  légsúlyt  s  esőt  ad  a 
szárazföldnek?  Vagy  igazán  gondolja  azt?  S  ha  gondolja,  vájjon 
ezt  a  vallásos  hiedelmet  nem   szorítja-e  majd  ki   a   meteorológia, 

mely  valamikor  ta'n  ki  fogja  mutatni,  hogy  ez  mind  a  mechanikai 
történés  útján  váltódik  ki  ? ! 

Felelet:  az  egyszerű  hivő  igenis  azt  gondolja,  hogy  az  Isten 
belenyúl  a  felhők  közé  s  ha  buzgón  imádkozik,  esőt  ad  a  száraz 
földnek  s  megint  kideríti  az  esős,  felhős  eget,  ha  erre  szükség 
van.  Közvetlen,  szószerint  való  értelemben  veszi  Salamon  szavát  : 
„Ha  bezárva  lesz  az  ég  és  eső  nem  esik  bűneik  miatt,  és  imád- 
kozván e  helyen  bűnbánatot  tartanak  a  te  nevedben  .  .  .  hallgasd 
meg  őket  a  mennyben  ...  és  adj  esőt  földedre."  (Kir.  111.  v.  8. 
35.  36.)  S  ha  nem  imádkoznak?  Akkor  talán  esőt  sem  kapnak? 
Mondom,  az  egyszerű  hivő  ezt  igenis  így  érti,  hogy  imádsága 
miatt  ad  az  isten  esőt  s  ha  nem  imádkoznék  nem  adna ;  lehetsé- 
ges, hogy  közvetlen  belenyúlást  is  gondol  magának  Isten  részéről 
a  felhők  s  a  szelek  s  a  villamos  feszültség  állapotába  s  hiszi, 
hogy  ezt  az  állapotot  Isten  most  megváltoztatja  s  a  változás 
következtében  eső  esik  a  földre.  De  a  theologia  nem  ragaszkodik 
az  Istennek  ilyen  ember  formára  való  elgondolásához.  Az  igazi 
metafizikai  fölfogás  a  következő :  a  világrendbe  igenis,  föl  van  véve 
az  erkölcsi  tényeknek  befolyása,  tehát  a  kérés,  az  érdem,  az  erény 
érvényesülése  a  világban,  de  nem  olyképen,  mintha  a  fizikában 
nem  menne  minden  a  mechanikai  szükségesség  rendjén,  hanem 
olyképen,  hogy  a  mindent  rendező  isteni  tudásban  kezdet  óta  ezek 
a  valóságos  faktorok,  ezek  a  kérések  is   intézték   a  világ  rendjét. 

Az  olvasó  azt  mondja  erre :  ha  így  áll  a  dolog,  akkor  szá- 
razság idejében  eső  fog  esni  akkor  is,  ha  nem  imádkozom,  mert 
már  így  van  beállítva  a  rend  s  az  Isten  azt  most  már  nem  vál- 
toztatja meg. 

Az  ilyen  nehézségek  mind  anthropomorphizálnak;  mindig 
az  emberi  ismeretet  s  intézkedést,  az  időben  való  egymásutánt 
tulajdonítják  az  Örökkévalónak,  kiben  idő  s  egymásután  nincs, 
következőleg  nem  aszerint  igazodik,  ami  csak  lehetne,  hanem 
a  szerint,  a  mi  van.  Nála  az  emberi  szabad  cselekvésből  csak  az 
esik  latba,  ami  van ;  ami  csak  lehetne,  az  nem  számít ;  mert 
hiszen,  ami  csak  lehetne  és  nincs  s  nem  is  lesz,  az  egyálta- 
lában nincs  s  nem  hat.  Képzeljük  az  egész  világot  elmúltnak; 
mondják  meg  nekem  :  mi  van  abban  az  elmúlt  világban  megrögzítve? 
mi  gyakorolt  befolyást,  mi  érvényesült?  az,  ami  volt  vagy  az,  ami 
lehetett  volna?  ugy-e,  hogy  az,  ami  volt;  mert  ami  csak  lehetett 
volna,  az  nem  hatott  s  az  nem  jött  számba.  Épp  úgy  az  Örökké- 

valónak  intézkedéseiben,  melyek  a  jövendő  emberi  szabad  cselek- 
véssel összefüggnek,  csak  a  tényleges  cselekvés,  a  valóságos  való 
szerepel  tényezőként,  ami  csak  lehetne  vagy  lehetett  volna,  az 
nincs,  az  nem  érvényesül. 

Az  emberi  ész  a  történést  szükségképpen  egymásután  fogván 
föl  s  hozzá  a  szabad  akaratot  olyannak,  mely  máskép  is  tehetne, 
mint  ahogy  tényleg  tesz,  okvetlenül  megbotlik  s  belebonyolódik 
az  isteni  tudásnak  e  szövedékében ;  de  tudnia  kell,  hogy  az  emberi 
tudásnak  egészen  más  természete  és  rendje  csinálja  a  zavart! 

Ha  pedig  az  eső  vagy  dögvész  vagy  földrengésre  vonatkozó 
imák  úgy  értendők,  hogy  az  isten  mégis  csak  tényleg  belenyúl  az 
ima  miatt  a  mechanikai  hatók  közé  s  hogy  nemcsak  a  kezdet  óta, 
a  teremtés  óta  befektetett  erők  mechanikai  lebonyolódása  játszik 
itt  szerepet,  hanem  új,  isteni  aktusok  lépnek  föl,  akkor  ez  aktusokat 
nem  szabad  csodáknak  kvalifikálnunk,  hanem  ez  esetben  ez  isteni 
benyúlások  valóban  a  jelenleg  fönálló  rendhez  tartoznának,  nem 
kevésbé,  mint  az  erkölcsi  világban  érvényesülő  behatások,  melyeket 
kegyelemnek  hívunk.  Csodák  tehát  nem  volnának,  bár  természet- 
fölötti benyúlások  volnának;  mert  a  csoda  nemcsak  természetfölötti 
behatás,  hanem  a  jelen  rend  keretén  kívül  álló,  természetfölötti 
behatás.  A  dolgok  természetének,  például  a  felhők,  a  légsúly,  a 
villamos  feszültség  természetének  rendjén  ugyan  kívül  áll  az  isteni 
behatás,  de  az  egész  világnak,  az  anyagi  s  az  erkölcsi  világnak 
rendjén  kívül  ugyanaz  az  isteni  behatás  nem  állna  az  esetben,  ha 
az  isten  úgy  akarta  volna,  hogy  az  imának,  az  erkölcsi  világ  föl- 
emelkedéseinek megfeleljenek  új  s  a  mechanikába  befolyó,  isteni 
aktusok. 

A  döntő  szót  e  kérdésben  még  ki  nem  mondhatjuk.  De  ki 
ne  látná,  hogy  mily  metafizikai  elmélyedésre  van  szükség,  ha  az 
imának  s  a  kérésnek  viszonyát  .az  istenhez  s  a  világ  rendjéhez 
fölfogni  akarjuk.  Az  eredmény  nem  az  lesz,  hogy  ne  imádkozzunk, 
sem  az,  hogy  az  imát  képtelenségnek  nyilvánítsuk,  hanem  igenis 
az,  hogy  belássuk  a  krisztusi  szónak  átvitt  értelemben  vett  találó- 
ságát: duc  in  altum,  evezz  ki  a  mélyre!  Ne  csodálkozzunk  azon, 
hogy  mikor  minden  elmélyed  körülöttünk,  hogy  mikor  a  tudo- 
mányok behatolnak  a  dolgok  rejtekeibe  s  a  világ  mélyeibe,  ugyan- 
akkor a  vallás  sem  lubickolhat  a  naiv  fogalmak  és  közvetlen 
érzések  sekélyes  vizein,  hanem  annak  is  el  kell  mélyednie.  El  kell 
mélyednie  az  isten  ismeretébe,   föl    kell   fognia  az  isteni  élet  s  az 

emberi  élet,  az  isteni  gondolat,  akarat  s  az  emberi  gondolat  s 
akarat  közti  végtelen  különbséget,  mely  dolgokról  nekünk  úgyis 
csak  hozzávetőleges,  csak  hasonlatosságszerű  fogalmaink  vannak; 
árnyképekkel  dolgozunk ;  de  a  tökéletlen  ismeret  mögött  örök  s 
végtelen  valóság  rejlik,  melynek  színről-szinre  való  látása  után 
vágyódunk. 

S  ugyan  hát  hidegebb,  ridegebb  lesz-e  a  vallás  e  mélysé- 
gekben s  nem  válik-e  annál  bensőségesebbé  s  borzalmasabbá, 
minél  mélyebbre  hatolunk?  Mondhatja-e  valaki,  hogy  az  a  naiv, 
anthropomorph  vallás,  mely  az  Istent  embernek  gondolja,  igazibb 
megnyugvást  szerez  s  a  lelket  jobban  tölti  ki  ?  Ez  a  tudatlanság  s 
az  öntudatlanság  evangéliuma.  Ez  ugyanaz  a  bölcsesség,  mely  a 
gyermeket  mondja  a  legboldogabbnak,  s  a  legnagyobb  boldog- 
ságot, a  tudást,  az  örömöt  s  az  élvezetet  a  gyermek  araszával 
méri.  No,  amit  így  mérnek  s  kimérnek,  az  sok  nem  lehet.  A 
boldogsághoz  a  jónak,  az  örömnek  és  élvezetnek  lelket  kitöltő 
teljes  öntudata  kell;  az  élet  s  nem  az  álom  a  boldogság  állapota. 
Épp  így  állunk  a  vallással;  keressük  a  minél  teljesebb  s  kegyelme- 
sebb korrektúráját  a  naiv  fogalmaknak ;  hozzuk  öntudatunkra  a 
próféta  szavát,  hogy  amennyire  távol  áll  az  ég  a  földtől,  annyira 
távol  esnek  a  mi  gondolataink  az  Istentől,  s  mégis  ügy  érezzük, 
hogy  mivel  végtelen,  kimondhatlanul  közel  áll  hozzánk,  áthat,  eltölt, 
tart  a  létben,  s  kimondhatlanul  s  rajongón  lehet  őt  szeretni,  benne 
gyönyörködni,  érte  hevülni  lélekben  ! 

Nem  lesz  ez  úton  hidegebb  és  ridegebb  a  vallás,  de  mivel 
tényleg  elveszti  naiv  formáit,  azért  többek  előtt  hidegebbnek  látszik, 
némelyekre  nézve  pedig,  akikben  a  vallásos  elmélyedés  nem  tud 
lépést  tartani  a  tudománnyal,  a  vallás  el  is  vész;  képtelenségnek, 
lehetetlenségnek,  meghaladott  álláspontnak  nézik. 

Ebből  a  szempontból  mondom  azt,  hogy  a  természettudo- 
mányok behatása  alatt  a  modern  közönség  vallásos  érzülete  mintha 
elváltozott  és  sérülést  szenvedett  volna.  Értjük  már,  hogy  ez  elvál- 
tozást minek  tulajdonítsuk ;  a  vallásnak  is  el  kell  mélyednie,  egyik- 
másik naiv  fogalmon  túl  kell  adnia ;  mialatt  pedig  ez  a  kialakulás 
folyik,  addig  az  embereknek  gondolkozniok  s  törniök  kell  magukat 
a  mélyebb  fölértés  után  s  nem  szabad  az  egyoldalú  benyomások 
szélsőségével  a  legmélyebb  dolgok  fölött  pálcát  törniök.  S  hogy 
ők  ne  törjenek  pálcát,  mondjuk  ki  tisztán,  világosan,  hogy  a 
dolgok  hogyan  állanak  s  ne  ragaszkodjunk  a  hagyományos  naivi- 

táslioz,  mihelyt  mélyebb  értelmüket    fölfogtuk.  Ez  a  föladatunk  a 
mózesi  kozmogóniával  szemben  is! 

Képzelhetjük  ugyanis,  hogy  a  modern  irodalom  és  a  napi 
sajtó  behatása  alatt  álló  szellemi  világ,  melynek  a  természettudo- 
mányok imponálnak  leginkább  vagy  talán  kizárólag,  mely  kísér- 
tetbe esik,  ha  a  kereszténységet  a  természettudományok  vívmá- 
nyaival szembe  állítva  látja,  vagy  ha  úgy  tetszik  neki,  hogy  az 
nem  rokonszenvez  velük.  Ezektől  a  teljesen  hiábavaló  látszatoktól 
és  benyomásoktól  óvni  kell  a  hitben  gyönge  nemzedéket.  E  szük- 
ségletnek illusztrálására  nem  hozhatok  föl  találóbbat,  mint  azt  az 
ankétet,  melyet  Németországban  a  protestáns  munkások  közt  ren- 
deztek, hogy  az  „iparos-munkásoknak  vallás-erkölcsi  gondolatvi- 
lágát" kipuhatolják.  íveket  osztottak  szét,  melyeken  érdekes  kér- 
désekre kértek  feleletet.  A  kérdések  ilyenek  voltak:  1.  mit  taft  az 
egyházról  s  a  papságról?  2.  mit  a  prédikálás  értékéről?  3.  mit  az 
ünnepekről?  4.  a  szentírásról?  5.  Istenről,  világteremtésről  és  cso- 
dákról? 6.  mit  a  halálról  s  halál  után  való  életről?  7.  mit  a  kereszt- 
tény  jótékonyságról?  8.  mi  az  ideálja  az  embernek?  s  hogy  kell 
az  embernek  kialakulnia,  hogy  a  szó  nemes  értelmében  igazán 
derék  ember  váljék  belőle?  Ezeket  s  más  hasonló  kérdéseket 
intéztek;  említenem  sem  kell,  hogy  ez  az  ankét  protestáns  részről 
tartatott  meg.  Ennek  az  ankétnek  eredményét  az  1898.  evangélikus- 
szociális  kongresszus  tárgyalta.  A  minket  érdeklő  pontra,  hogy 
mit  tart  Istenről,  világteremtésről  és  a  csodákról,  szintén  érdekes 
feleleteket  adtak.  Az  Istent  illetőleg,  szintén  megindító  látni  a  meta- 
fizikai érzéknek  kipusztíthatlan  erejét,  mely  bármiféle  tévelyek 
dacára  mégis  az  Isten  felé  igazodik  s  az  útbaigazítást  nemcsak 
nem  zárja  ki,  hanem  készségesnek  látszik  elfogadására;  de  a  mi 
a  mózesi  kozmogóniát  illeti,  sajnálkoznak,  hogy  az  evangélikus 
egyház  ragaszkodik  a  régi  magyarázathoz,  s  kívánják,  hogy  a  kon- 
firmációra való  oktatásban  a  mózesi  teremtéstörténetet  ne  mint 
történetet,  ne  mint  történeti  elbeszélést  adják  elő  a  világfejlődésről, 
hanem  mint  vallási  tant  a  Teremtő  Istenről.  „Es  wird  ein  grosser 
Fortschrift  sein  —  mondja  a  különben  teljesen  racionalista  Har- 
nack,  —  wenn  est  dahin  kommt,  dasderSchöpfungsbericht  lediglich 
nach  der  religiösen  Seite  gewerthet  wird."  Ez  az,  amit  mondtam, 
vallási  oldalról  kell  a  mózesi  elbeszélést  vennünk,  mint  kifejtését 
annak  a  hitnek:  Isten  az  Úr,  Belőle  van  minden,  övé  minden; 
szolgálj  neki. 

Valóban  a  modern  gondolat  e  szükségletének  meg  kell  felel- 
nünk, A  mózesi  teremtéstörténetet  vallási  oldalról  kell  bemutatnunk 
s  nem  geológiai,  palaeontologiai  vagy  asztronómiai  tartalma  szerint. 
Az  iskolákban  ezt  világosan  meg  kell  mondani  s  miután  a  theo- 
logia  ezt  a  felfogást  úgyis  magáévá  tette,  juttassuk  a  müveit  nép- 
rétegekbe nem  a  betűt,  hanem  az  értelmet.  Ezt  kívánja  a  haladó 
műveltség,  mely  e  kérdéseket  megbolygatta  s  veszedelmesen  gya- 
nakodnék s  bizalmatiankodnék,  ha  hallgatva  és  huzakodva  azt  a 
benyomást  ébresztenők,  hogy  a  szentírást  e  helyen  is  betűszerint 
s  mint  történeti  elbeszélést  kell  értenünk. 

Ezzel  az  észszerűtlen  tartózkodással  csak  a  vallásnak  ártanánk, 
mert  megkötnek  az  emberi  gondolatot  ott,  ahol  azt  megkötni  nem 
szabad.  Amit  érteni  s  magyarázni  lehet,  rajta,  értsük  át;  magya- 
rázzuk meg.  Szivárogjon  a  tudomány  fénye  mindenfelé ;  nyissanak 
neki  ajtót-ablakot.  De  a  mellett  neveljük  azt  a  mélyen  vallásos 
szellemet,  mely  a  legmélyebb  tudománnyal  is  megfér;  só't  mely 
sehol  és  senkiben  sem  emelkedhetik  oly  tiszta  és  fölségesen  nyu- 
galmas öntudattá,  mint  éppen  abban,  ki  mélyen  lát  a  tudomány 
szerint  is.  Ugyanez  a  kimélyített  vallásos  irányzat  képesíti  és  segíti 
az  embert  a  legnagyobb  problémáknak  tiszta  s  lehetőleg  világos 
látására ;  már  amennyire  ott  látni  lehet,  ahol  az  emberi  lángész 
azzal  a  sóhajjal  konyítja  le  fejét :  Mehr  Licht ! 

De  ha  rá  is  mutattunk  a  modern  kornak  vallási  krízisére,  mely 
elmélyedést  s  mély  fölfogást  sürget;  ha  meg  is  engedtük  s  magunk 
is  sürgettük,  hogy  az  igazabb,  mélyebb  fölfogással  meg  nem  egyező, 
naiv  nézeteket  tisztáznunk  kell :  azért  a  keresztény  álláspont  meg- 
dönthetetlen szilárdságában  megmarad  ezentúl  is;  helyzetünk  nem 
változik  s  mi  föltétlen  odaadással  s  még  fokozottabb  bizalommal 
rábízzuk  magunkat  a  kinyilatkoztatásra,  Krisztusra  s  az  egyházra. 

A  vallási  életnek  ez  inventáriuma  a  régi,  abból  a  tudomány 
nem  selejtezett  ki  semmit,  semmit,  egy  mákszemnyit  sem. 

Vallás  van  és  lesz:  ez  a  lélekből  fakad,  mint  ösztön,  mint 
sejtelem,  mint  metafizikai  érzék,  mint  gondolat,  mint  odaadás; 
nem  egyéb  az,  mint  az  értelmes  léleknek  eligazodása  a  világban 
s  a  végtelenségben. 

Krisztus  nekünk  az  igazság,  a  jóság,  a  szentség,  a  kegyelem, 
az  üáv.  Emberi  természetben  az  isteni  valóság,  mely  után  vallásos- 
ságunk vágyott,  melyet  hitt,  mely  után  tapogatózott  a  tudás,  a 
törekvés  labirintján  keresztül. 

5  az  egyház  ?  az  nekünk  az  az  intézmény,  melyben  a  krisz- 
tusi tan  és  kegyelem  le  van  téve!  A  Christos-nak,  a  Fölkent-nek, 
életet  adó  s  gyógyító  kenete  ez  alabástrom  edényben  van  zárva; 
mindenki  élvezheti,  de  azt  szétönteni  nem  szabad.  Az  Úr  maga 
gondoskodott  róla. 

Bár  tisztába  jutna  a  modern  gondolat  e  három  nagy  valóság: 
Vallás,  Krisztus,  Egyház  iránt!  Bár  értené  meg  önmagát,  megértené 
akkor  ezeket  is ! 

Értse  hát  meg  magát,  értse  helyzetét ;  értse,  hogy  az  ember 
haladás  és  tudomány  dacára  is  csak  az,  ami  eddig  volt,  hogy  a 
föld  föld,  az  ég  ég  s  az  ember  ember  maradt, 

A  természet  tüzetesebb  fölismerése,  a  technika  haladása,  a 
fölhalmozódott  találmányok  és  fölfödözések  megváltoztatták  a  föld 
színét;  kijavították  a  természetről  való  ismereteinket,  kiemeíték  a 
népeket  elzárkózottságukból ;  de  az  emberi  lélek  s  az  életnek 
ösztönei  a  régiek.  Az  ősrégi  kérdések,  hogy  mi  e  világnak  s  e 
létnek  értelme,  hogy  honnan  jött  s  hová  megy,  hogy  minek  élünk, 
ezek  a  kérdések  úgy  ragyognak  bele  az  ember  gondolatvilágába, 
mint  az  állócsillagok  a  mi  naprendszerünkbe;  mondhatjuk  róluk, 
hogy  más  világba  tartoznak,  de  le  nem  akaszthatjuk  azokat  egünk- 
ről soha.  Soha!  A  metafizika  ott  van  az  emberi  gondolat  első 
ébredésében  s  mikor  az  ember  kinyitja  száját  s  beszélni  akar,  az 
első  szó  a  fizikus,  az  asztronómus,  a  chemikus,  a  geológus  ajkán  oly 
fogalom,  milyen  a  lény,  valóság,  lét,  okság,  melyeket  senki  sem  lát, 
senki  sem  ismer  s  nem  is  ismerhet  önmagukban,  melyeket  csak 
sajátságaikban,  tehát  reánk  való  hatásaikban  ismerünk.  A  mi  isme- 
retünkből lépten-nyomon  kibújik  a  metafizika,  mint  a  szeg  a  zsák- 
ból s  aki  abból  kivetkőzni  készül,  hasonlít  ahhoz,  ki  önmagának 
árnyékától  menekszik.  Ez  ablakon  át  nyílik  a  kilátás  a  végtelenbe 
s  ez  ablakot  lefátyolozni  nem  lehet,  sem  pesszimista,  fekete  füg- 
gönyökkel, sem  nietzschei  káromkodásokkal.  S  minek  is  volna 
azt  lefüggönyözni  ?  Vagy  mily  alaptalan  s  fölösleges  azt  remélni, 
hogy  a  modern  élet  fogalma,  ez  a  rohamosság,  az  idegeknek  ez 
ostromállapota,  a  gazdasági  élet  küzdelmeinek  kuszált  szövedéke, 
másfelé  foglalkoztatja  majd  az  embert?  Nos,  és  azután?  Kitölti-e 
a  metafizikát  s  oltja-e  a  léleknek  égető  szomját,  mely  a  végtelenbe 
néz  s  lát  akkor  is,  ha  behunyja  szemét?  Vagy  megjött-e  már  az 
1000  éves  ország,  melyben  nem  érzik  már,  hogy  mi  a  megváltás, 
mert  bűnük  sincs?  Úgy  nézünk-e  ki?  S  oly  sikerrel  járt-e  köztünk 

a  bűnnek  s  a  megváltásnak  tagadója,  „der  grossejasager,"  Nietzsche? 
járt  s  eltalált ...  a  bolondok  házába. 

Tehát  mi  kell  nekünk  tudományon,  művészeten,  kultúréleten 
kivül  ?  Élet,  mely  nemcsak  a  természettel  ölelkezik,  hanem  Istennel 
is,  azzal  a  másik,  fizikán  túl  fekvő  valósággal.  Ez  psychologiánk; 
így  érzünk  s  nem  tudunk  máskép.  Bó'rünkbol  ki  nem  bújhatunk. 

Ezt  érzi  minden  gondolkozó,  mert  a  gondolatnak  metafizikai 
vére  van.  Ezt  érzi  akár  botanikus,  akár  asztronómus  legyen;  csak 
ne  káromkodjék,  mint  Nietzsche  s  ne  őrjöngjön,  mint  Haeckel. 
Ha  hideg  és  mérsékelt,  mint  Saporta,  akkor  így  fog  beszélni : 

„Wenn  man  aber  von  Erscheinung  zu  Erscheinung  sich  über 
die  veránderlichen  und  zunáchst  liegenden  Dinge  der  Aussenwelt 
erhebt,  so  scheint  es,  als  müsse  man  nothwendig  zu  einer  unverán- 
derlichen  höhern  Einheit  gelangen,  welche  der  höchste  Ausdruck 
und  der  letzte  absolute  Grund  alles  Lebens  wáre  und  wo  die  Ver- 
schiedenheit  sich  in  der  Einheit  auflöste.  Ein  ewiges  Problem,  das 
die  Wissenschaft  nicht  lösen  kann,  das  sich  aber  von  selbst  dem 
menschlichen  Bewusstsein  gegenüberstellt.  Hier  fánde  sich  die 
wahre  Quelle  des  religiösen  Ideals;  aus  diesem  Gedanken  ent- 
spránge  in  lichtvoller  Weise  jené  Vorstellung  unserer  Seele,  der 
wir  instinktmássig  den  Namen  „Gott"  gebén.  (Saporta,  Die  Pflan- 
zenwelt  vor  dem  Erscheinen  des  Menschen.  337.  1.) 

Ha  az  aetherrezgés  színérzést  vált  ki  szemetekben,  azt  mond- 
játok :  van  szemünk  s  e  csodálatos  készüléknek  ez  a  természete, 
hogy  az  aetherrezgésre  így  reagáljon ;  ha  más  hullámok  hőt, 
mások  hangot  ébresztenek;  ha  az  ember  lelke  hangos  lesz  a  sok 
igétől,  melyet  kő,  fa,  virág,  folyam,  csillag,  tenger,  pacsirta  és 
hajnal  kiált  feléje;  ha  harmóniákba,  színpompás  képbe  s  dalba 
olvad  körülötte  a  világ,  ezt  mind  értitek  s  azt  mondjátok :  igen, 
így  van,  az  ember  az  igazi  élet,  az  váltja  ki  életté,  ami  nem  él : 
az  élet  az  a  költő,  az  a  művész,  az  a  fényképíró,  aki,  ha  nincs, 
megvolna  ugyan  ez  mind,  de  nem  gyűjtene  össze  senki  s  nem 
fejezné  ki  gondolattá  a  valóságot,  nem  értené  azt,  ami  van.  Hát 
higyjétek  el,  azaz,  hogy  hinnetek  nem  kell,  hisz  azt  látjátok,  hogy 
a  fizikának  alapja,  oksága,  mélysége  van,  melyet  ti  nem  láttok 
színben,  képben,  hangban,  dalban  s  annak  is  van  szava  s  nektek 
is  van  érzéktek  e  szónak  a  fölfogására ;  e  szótól  is  hangos  lesz 
a  lelketek,  ösztöneitek  errefelé  is  irányulnak  s  ez  ösztön  és  érzék 
s  a  nyomában  járó  ismeret,  vágy  és  érzelem  vallásnak  neveztetik. 

Ti,  kik  az  aether-  és  levegőhullámoí  fölfogjátok,  ti,  kik  a  fizika 
nyelvét  értitek:  ti  nem  értenétek  azt,  amit  a  metafizika  kiált?  Hisz 
ez  képtelenség! 

Fogadjátok  el  tőlem  a  definíciót,  hogy  a  vallás  az  az  élet, 
mely  arra  a  bizonyos  metafizikára  reagál,  arra  a  bizonyosra 
mondom,  s  világosabban  is  megmondom,  hogy  a  vallás  élet 
Istennel! 

Millió  változatban  s  megnyilatkozásban  áll  eló'ttünk  ez  a 
bizonyos,  mélységes  élet.  A  történelem  bajlódik  alakjaival  és  meta- 
morfózisaival;  megsiratja  eltorzulásait,  örül  szerencsésebb  fejlődé- 
sein. A  szerencsésebb  fejlődés  mindig  arrafelé  tart,  amit  említettem, 
hogy  a  vallás  élet  legyen  Istennel,  a  végtelen,  a  gondviselő,  a  segítő, 
a  boldogító,  büntető  Istennel.  S  ez  elemeket  kitapogatja  az  ember 
metafizikai  érzéke  az  őt  körülvevő  világból;  benne  a  világ  az 
Isten  gondolataivá  virágzik  ki  s  vonásait  látja  rajta,  melyeken 
gyönyörködni,  melyeket  szeretni  s  a  jobb  után  vágyódni  meg- 
tanul. Gondolat  és  világ  ős  okból  kiindulva,  ős  okba  siet;  mit 
is  akarna  kivüle?  Végcél  int  mindenfelől,  int  és  húz,  mint  az 
örvény  s  fölöttünk  elhangzik  a  szózat:  bízzál.  Az  élet,  az  az  érzé- 
keny, az  a  szenvedő,  vágyódó,  az  a  szabadakaratú  élet,  a  fizikai 
rend  vaslécei  közé  van  pányvázva;  bámulatos  forgókon  és  krízi- 
seken áthaladva  meghajolni,  szenvedni  s  mégis  mást  akarni  s 
másra  törni  kényszerül ;  a  két  rendnek,  a  fizikainak  s  a  morális 
rendnek  összeütközéseit  a  szellem  erejében  kiegyenlíti,  a  szenve- 
déseket az  erkölcsi  szépnek  kategóriájába  emeli  s  mikor  a  rosszat, 
mint  büntetést  tekinti  a  rosszért,  ugyanakkor  a  harmóniák  kút- 
fejében, a  gondviselésben  nyugszik  meg. 

Az  élet  ez  iránya  vallásnak  hívatik. 

S  a  kereszténység  s  a  Krisztus  hol  marad  ? 

A  keresztény  vallás  élet  Istennel  Krisztus  által ;  általa  és  pél- 
dája szerint.  Mi  nem  tehetjük  ujjainkat  sebeibe,  mint  szent  Tamás 
apostol,  de  mi  mégis  szoros  és  szétszakíthatlan  összeköttetésben 
vagyunk  Vele  a  legszentebb  s  legbiztosabb  hagyományok  által. 
Messze  van  Krisztus  tőlünk  az  időben,  de  szellemi  világunkban 
nincs  messze;  képe  ragyog,  az  idők  patinája  nem  homályosította 
el  ragyogását.  Harcok,  szenvedélyek  és  szenvedések  sok  törme- 
léket, sok  lim-lomot  halmoztak  föl  körülötte;  de  a  kritika,  kivált 
a  mai  kor  kritikája  szétrobbantja  s  le  hordja  a  szemetet  s  ha  bele- 
fúr a  mélybe,   mindenütt   erős   sziklarétegre   akad;    ez   a   réteg  a 

katholikus  igazság.  Ezért  is,  már  csak  ezért  is  követjük  az  Urat, 
ezt  az  eleven  életet,  ezt  az  eszményt.  Ö  nekünk  nem  teher;  taní- 
tása nem  rablánc,  hanem  biztosíték  és  korlát! 

Végül  harmadik  helyen  az  áll,  amit  látunk,  amiben  vagyunk, 
az  a  közönséges  anyaszentegyház,  az  az  intézmény,  mely  minket 
összeköt  Krisztussal,  tanával,  szellemével,  kegyelmével,  áldásával. 
Ez  nem  közvetítés,  ez  foglalat.  A  tannak,  az  életnek,  az  áldásnak, 
az  erőnek  foglalata  van,  kerete  van ;  ezt  egyháznak  hívják.  Ez  ellen 
sok  a  kifogás ;  „tanait  a  görög  filozófia  hálózata  vette  körül", 
„intézményeiben  a  római  jogi  szellem  befolyása  rögződtek  meg", 
így  panaszkodnak,  hogy  elidegenedhessenek  tőle.  De  ezek  rossz 
psychológok  és  rossz  történészek.  Hát  nem  lehet  a  görög  filozófia 
nyelvén  is  keresztény  igazságot  hirdetni  ?  S  aki  görögül  és  filozófus 
módjára  beszél,  vájjon  az  az  igazságot  kivetkőztetni  kényszerül  ? 
Nézzék,  mi  modern  nyelven  beszélünk  a  kereszténységről,  de 
róla  ám  s  nem  a  hűlt  helyéről  vagy  a  tagadásról.  S  miért  nem 
lehetne  ezt  görögül  s  görög  fölfogással  tenni  ?  Lám  régen  görögül 
gondolkoztak  a  kereszténységről  s  mi  modernül  gondolkozunk 
róla,  róla  s  nem  másról. 

Mi  tehát  vallásosak,  keresztények  s  katholikusok  vagyunk, 
a  tudományt  szerettük,  érte  lelkesülünk,  az  igazságot  kutatjuk,  a 
világot  Isten  képének  s  végtelen  sok  tiszta  öröm  forrásának, 
ugyanakkor  a  küzdelmet  a  jobb,  a  nemesebb  után  kötelességünk- 
nek s  az  üdvözülést  biztos  reményünknek  tartjuk.  Itt  annak  a 
sötétbe,  a  kuckóba  vágyó,  az  alacsonyt,  a  gyöngeséget  szerető 
léleknek,  annak  a  beteges  és  ájuldozó  s  a  mellett  világot  gyűlölő 
lelkületnek,  melyet  azok  fognak  ránk,  kik  az  evangéliumot  csak 
olvasták,  de  nem  élik,  semmi  nyoma.  „Spiritus  et  vita",  szellem 
és  élet,  mely  az  evangéliumból  való,  él  s  piheg  körülöttünk ;  ez 
párosítja  a  szabadságot  okos  mérséklettel,  hogy  ne  hübele-Balázs- 
módjára  gázolni,  hanem  észszerűen  haladni,  nem  törni,  zúzni, 
mindent  bemocskolni,  hanem  a  meglevőt  szerencsésen  fejleszteni 
s  tovaépíteni  s  a  zavart  s  kételyt  tisztázni  képesek  legyünk. 

Kell-e  még  nagyobb,  még  biztosabb  garancia  a  tudomány- 
nak nagyrabecsülése  s  a  szabadságnak,  tehát  a  szabad  kutatásnak 
is  szeretete  iránt,  melyet  a  lélek  megbecsülhetetlen  kincseinek 
tartunk  s  lelkünkben  az  őszinte  vallásossággal  párosítunk?  Aki  e 
könyvben  lapozgatott,  az  méltán  megvetéssel  utasíthatja  vissza 
Nietzsche  szavait:  „Selbst  bei   dem    bescheidensten   Anspruch  auf 

Rechtschaffenheit  muss  man  heute  wissen,  das  ein  Theologe,  ein 
Priester,  mit  jedem  Satz,  den  er  spricht,  nicht  nur  irrt,  sondern 
lügt  .  .  .  Auch  der  Priester  weiss,  so  gut  es  Jederman  weiss,  dass 
es  keinen  Qott  mehr  gibt,  keinen  Sünder,  keinen  Erlösser,  —  dass 
freier  Wille,  sittiiche  Weltordnung  Lügen  sind."  (Der  Wille  zur 
Macht.  I.  Antichrist.  38.  sz.)  A  szegény  ember  megőrült;  nyomain 
csak  a  boiondházba  juthatni,  ahol  az  elfogultság  az  őrültségnek 
örök  éjébe  vész.  A  tudomány  szeretetének  még  sokféle  elfogult- 
sággal kell  megküzdenie;  küzdenie  kell  elfogult  hívőkkel  s  elfogult 
tudósokkal ;  mi  sem  ennek,  sem  annak  a  branchenak  nem  vagyunk 
barátai ;  hanem  elfogulatlan  hit  és  elfogulatlan  tudomány  után 
vágyódunk ! 

